
Pratarmė 


Ši apysaka parašyta 1830 metų žiemą trys šimtai mylių nuo Pary- 
žiaus; tad joje negali būti jokių užuominų apie 1839 metų įvykius. 

Gerokai prieš 1830 metus, tais laikais, kai mūsų armijos žygiavo per 
Europą, man atiteko paskyrimas apsigyventi vieno kanauninko namuo- 
se; buvo tai Paduvoje, žaviame Italijos mieste; kadangi mes Paduvoje 
užtrukome, mudu su kanauninku susidraugavome. 

1830 metų pabaigoje vėl patekęs į Paduvą, nuskubėjau į gerojo ka- 
nauninko namus; žinojau, kad jo nebėra tarp gyvųjų, bet norėjau dar 
kartą pamatyti saloną, kuriame mudu praleidome tiek malonių vakarų, 
vėliau taip dažnai su apgailėjimu mano minėtų. Kanauninko namuose 
gyveno dabar jo sūnėnas su žmona, jie pasitiko mane kaip seną bičiulį. 
Atėjo dar keletas svečių, ir mes užsibuvome iki vėlumos; kanauninko 
sūnėnas nusiuntė tarną parnešti iš Pedročio kavinės puikaus kremo su 
punšu. Mes užsivakarojome ypačiai dėl to, kad kažkas iš svečių užsiminė 
apie kunigaikštienės Sanseverinos istoriją, ir kanauninko sūnėnas malo- 
niai sutiko mano garbei visą ją papasakoti. 

— Ten, kur vykstu, — tariau aš savo bičiuliams, — vargiai turėsiu pro- 
gos taip maloniai kaip čia pavakaroti ir, kad neprailgtų ilgos vakaro va- 
landos, iš jūsų papasakotos istorijos aš parašysiu apysaką. 

— Jei taip, — tarė kanauninko sūnėnas, — tai aš paskolinsiu jums savo 
dėdės metraštį; skirsnyje apie Parmą jis mini kai kurias to dvaro intrigas 
iš tų laikų, kada kunigaikštienė Sanseverina ten lėmė ir darganą, ir gied- 
rą. Bet būkite atsargus: ši istorija toli gražu ne iš dorovingųjų, ir dabar, 

kai pas jus Prancūzijoje madingas krikščioniškas skaistumas, jus gali ap- 
šaukti žmogžudžiu. 

Spausdinu šią apysaką pagal 1830 metų rankrašų, nieko nepakeitęs, 
nors tai gali turėti du nemalonius padarinius. 

Pirmąjį — skaitytojui: kadangi šios apysakos veikėjai yra italai, jie gali 
mažiau jį sudominti, ano krašto žmonių širdys gerokai skiriasi nuo pran- 
cūzų; italai — atviri, geri žmonės ir, kai niekas jų negąsdina, ką galvoja, tą 
ir sako; garbėtroška pagauna juos tik priepuoliais; tada ji virsta aistra ir 
vadinasi bvn/igto. Ir dar kas: iš neturto pas juos nesišaipoma. 

Antrąjį — autoriui. 

Prisipažinsiu, kad išdrįsau nesušvelninti šiurkštaus apysakos veikėjų 
būdo; bet užtat garsiai pareiškiu, kad griežčiausiai smerkiu daugelį jų 
veiksmų. Kuriam galui apdovanoti juos aukštu dorovingumu ir žaviomis 
prancūzų būdo savybėmis, kada šie pastarieji labiau už viską šioje žemė- 
je brangina pinigą ir nedaro nuodėmių nei iš neapykantos, nei iš meilės? 
Mano apysakos italai yra bemaž jų priešingybė. Man, beje, rodosi, kad 
kiekvieną kartą, kai nukeliaujame du šimtus mylių iš pietų į šiaurę, pa- 
sikeičia ir gamtovaizdis, ir romanas. Simpatingoji kanauninko seserėčia, 
kuri pažinojo ir net labai mylėjo kunigaikštienę Sanseveriną, prašo mane 
nieko nekeisti jos nuotykių istorijoje, nors jie ir smerktini. 


1839 m. sausio 23 d. 


PIRMOJI DALIS 


Gia mi fur doli tinviti a enbtr le carte I Iuogbi ament. 


Ariosto, Sat. IV! 


Pirmasis skyrius 


Milanas 1796 metais 


1 () metų gegužės 15 dieną į Milaną įžygiavo generolas 
/ Bonapartas, vedinas ta jauna armija, kuri buvo ne- 
seniai perėjusi Lodžio tiltą“ ir parodžiusi pasauliui, kad po tiek šimtmečių 
Cezaris ir Aleksandras susilaukė įpėdinio. Drąsos bei genialumo stebuk- 
lai, kurių liudytoja tapo Italija, per keletą mėnesių pažadino užsnūdusią 
tautą; dar savaitę prieš atvykstant prancūzams, milaniečiai laikė juos plė- 
šikų gauja, tolydžio sprunkančia nuo jo imperatoriškosios ir karališko- 
sios didenybės? pulkų — taip bent skelbė jiems triskart per savaitę vieti- 
nis plaštakos didumo laikraštukas, spausdinamas nešvariame popieriuje. 
Viduramžiais Lombardijos respublikonai buvo įrodę, kad jie ne mažes- 
ni smarkuoliai už prancūzus, ir ne be reikalo Vokietijos imperatoriai su 
žeme sulygino jų miestą.* Paskui jie tapo įsžikimais valdiniais, ir nuo to 
laiko svarbiausias jų užsiėmimas buvo spausdinti sonetus ant rausvo šil- 
ko nosinaičių, kai tekėdavo kuri nors aukštos kilmės ar turtingos šeimos 


' Paaiškinimus žr. knygos gale. 

mergina. Praėjus dvejiems ar trejiems metams po šio didžio jos gyveni- 
me įvykio, jaunoji dama įsitaisydavo pastovų riterį palydovą; kartais Čičis- 
bėjų iš anksto parinkdavo vyro šeima, ir jo vardas garbingai figūruodavo 
vedybų sutartyje. Koks tad buvo šuolis iš šitų glebių papročių į stiprius 
jaudulius, kurių atnešė netikėtai įžengusi prancūzų kariauna! Netruko 
įsivyrauti nauji, aistringi papročiai. 1796 metų gegužės 15 dieną visa tau- 
ta kaip vienas žmogus suprato, kad tai, ką ji gerbė iki tol, buvo didžiai 
juokinga, o kartais net bjauru. Sulig paskutinio austrų pulko išžygiavimu 
žlugo ir senosios idėjos: pasidarė mada rizikuoti gyvybe; paaiškėjo, kad, 
norint būti laimingam, tiek amžių gyvenus išblėsusiais jausmais, reikia iš 
tikrųjų pamilti tėvynę ir stengtis tapti didvyriu. Pavydus despotizmas, iš- 
silaikęs nuo Karolio V ir Pilypo IT laikų, buvo panardinęs lombardiečius 
tirštose sutemose; jie nuvertė dabar tų valdovų statulas ir staiga atsidūrė 
šviesos tvane. Kokį pusšimų metų, kai Prancūzijoje vos daugiau dėme- 
sio kėlė Enciklopedija ir Volteras, šauniesiems milaniečiams vienuoliai 
šaukė, kad mokytis rašto ar šiaip kokio dalyko šiame pasaulyje — visai 
nereikalingas vargas ir kad, tvarkingai atiduodant klebonui dešimtinę ir 
sąžiningai išsipasakojant jam savo nuodėmėles, galima būti maždaug tik- 
ram, jog danguje laukia tavęs nebloga vietelė. O kad galutinai suglebtų 
šitie žmonės, kadaise tokie grėsmingi ir tokie priešginos, Austrija pigiai 
pardavė jiems privilegiją nestatyti rekrūtų kariuomenei. 

1796 metais milaniečių kariuomenės tebuvo dvidešimt keturi padau- 
žos raudonais mundurais, kurie kartu su keturiais prašmatniais vengrų 
grenadierių pulkais saugojo miestą. Papročiai buvo neapsakomai palaidi, 
bet aistros — retenybė; beje, šalia nemalonios pareigos viską išsipasakoti 
kunigui, grasinančiam pražūtimi jau šiame pasaulyje, šauniuosius mila- 
niečius monarchija dar varžė smulkiais, bet nemaloniais patvarkymais. 
Taip antai archikunigaikščiui“, kuris rezidavo Milane ir valdė savo pusbro- 
lio Austrijos imperatoriaus vardu, atėjo į galvą pelninga mintis — verstis 
javų prekyba. To padarinys — draudimas ūkininkams pardavinėti javus, 
kol jo didenybė nebus prisipylęs savo aruodų. 

1796 metų gegužės mėnesį, praėjus trims dienoms po prancūzų 
įžengimo, į didžiąją Milano kavinę $ery;, tuomet labai madingą, užėjo 

kartu su kariuomene atvykęs jaunas miniatiūristas, pavarde Gro', gero- 
kas nutrūktgalvis, vėliau garsus dailininkas. Išgirdęs pasakojant apie ar- 
chikunigaikščio žygdarbius, — šis, be kita ko, buvo baisiai storas, - paėmė 
nuo staliuko prasto geltono popieriaus lapelį, spausdintą ledų kainoraš- 
tį, ir kitoje jo pusėje nupiešė riebųjį archikunigaikšų: prancūzų kareivis 
smeigia jam durtuvu į pilvą, o iš pilvo pasipila ne kraujas, bet neįtikėtina 
daugybė grūdų. Tai, kas vadinama pokštu ar karikatūra, buvo niekam 
nežinomi dalykai šitoje klastingo despotizmo šalyje. Piešinėlis, Gro pa- 
liktas $erv7 kavinėje ant staliuko, tapo stebuklu, nužengusiu iš dangaus; 
pernakt buvo padaryta jo klišė ir rytojaus dieną parduota dvidešimt 
tūkstančių paveikslėlio atspaudų. 

Tą pačią dieną buvo išlipinti skelbimai, kad turi būti išmokėta šešių 
milijonų karo kontribucija prancūzų armijai, kuri, laimėjusi šešis mū- 
šius ir užkariavusi dešimt provincijų, testokojo batų, kelnių, mundurų 
ir kepurių. 

Su šitais apiplyšusiais prancūzais į Lombardiją siūbtelėjo tokia galin- 
ga laimės ir gyvenimo džiaugsmo banga, jog tik kunigai ir vienas kitas 
didikas tepajuto šešių milijonų kontribucijos naštą, po kurios netrukus 
užgulė daugelis kitų. Prancūzų kareiviai juokėsi ir dainavo nuo ryto iki 
vakaro; nė vienam jų nebuvo dar nė dvidešimt penkerių metų, o savo 
vyriausiąjį vadą, kuriam buvo dvidešimt septyneri, jie laikė pačiu se- 
niausiu vyru kariuomenėje. Šis gyvenimo džiaugsmas, ši jaunatvė, šis 
nerūpestingumas buvo tarytum linksmas atsakas į tūžmingus vienuo- 
lių pamokslus. O pastarieji jau pusę metų skelbė iš sakyklų, kad visi 
prancūzai yra pabaisos, kad, prigrasinti mirties bausme, jie privalą viską 
deginti ir visiems kapoti galvas. Tam kiekvieno pulko priešakyje esanti 
vežama giljotina. Kaimuose žmonės matė prancūzų kareivį ant trobelės 
slenksčio rūpestingai sūpuojantį šeimininkės kūdikį, ir mažne kas vakarą 
koks smuikuoti mokąs būgnininkas surengdavo pasilinksminimą. Ka- 
dangi kadrilis buvo per daug sudėtingas ir įmantrus šokis, kad kareiviai 
būtų galėję jo išmokyti lombardietes, patys, tikrai sakant, jį ne kažkaip 
mokėdami, tai jos jauniesiems prancūzams rodė, kaip šokti monferiną, 
saltarolą ir kitus itališkus šokius. 

Karininkus, kiek tai buvo įmanoma, apgyvendino pas turtinguosius; 
atsigauti jiems iš tikrųjų labai reikėjo. Šit, pavyzdžiui, vienam leitenan- 
tui, pavarde Roberui, atiteko paskyrimas į markizės del Dongo rūmus. 
Tas lengvabūdis karininkas, dar neseniai paimtas į kariuomenę, įžengė į 
rūmus viso labo teturėdamas kišenėje vieną šešių frankų monetą, ką tik 
gautą Pjačencoje. Perėjęs Lodžio tiltą, jis vienam gražuoliui austrų kari- 
ninkui, užmuštam patrankos sviedinio, numovė puikias naujutėles nan- 
kino kelnes, ir dar niekada žmogui drabužis nebuvo taip pravertęs. Jo 
antpečiai buvo iš milo, o rankovių viršus susiuvinėtas draugėn su pamu- 
šalu, kad neišlakstytų gabalais; bet buvo viena dar liūdnesnė aplinkybė: 
jo batų padai buvo pasidaryti iš skrybėlės, taip pat susimedžiotos mūšio 
lauke, anapus Lodžio tilto. Tie improvizuoti padai buvo priraišioti prie 
batų virvelėmis, labai krintančiomis į akis, ir kai rūmų mažordomas, atė- 
jęs į leitenanto Robero kambarį, pakvietė jį pietauti su ponia markize, jis 
atsidūrė baisiausiai keblioj padėty. Abu su pasiuntiniu per dvi valandas, 
dar likusias iki tų pragaištingų pietų, stengėsi bent kiek sulopyti mundu- 
rą ir rašalu nujuodinti nelemtas batų virveles. Pagaliau atėjo siaubingoji 
akimirka. „Dar niekad kaip gyvas nebuvau taip nejaukiai jautęsis, — pasa- 
kojo man vėliau leitenantas Roberas. — Ponios manė, kad aš joms bai- 
mės įvarysiu, o aš drebėjau labiau negu jos pačios. Žvilgčiojau į savo 
batus ir nežinojau, kaip čia padoriau su jais žingsnį žengus. Markizė del 
Dongo, — kalbėjo jis toliau, — spindėjo tada visu savo grožiu. Jūs juk 
pažinote ją, prisimenate jos nuostabias, angeliškai romias akis, jos gra- 
žiuosius tamsiai gelsvus plaukus, taip dailiai brėžiančius žavų jos veido 
ovalą. Mano kambaryje ant sienos kabojo Leonardo da Vinčio Erodra- 
da — atrodė, kad tai jos paveikslas. Dievas davė, kad, pagautas nežemiško 
jos grožio, užmiršau ir savo apdarą. Dvejus metus aš Genujos apylinkių 
kalnuose tebuvau matęs vien bjaurystę ir skurdą, tad, neįstengdamas nu- 
slėpti savo susižavėjimo, išdrįsau jį markizei keliais žodžiais išreikšti. 

Vis dėlto turėjau tiek sveikos nuovokos, jog į per daug ilgus kom- 
plimentus neįsileidau. Įmantriai raitydamas sakinius, žiūrėjau, kaip po 
marmurinį valgomąjį sukiojasi dvylika liokajų ir keletas kamerdinerių, 
kurių apranga, kaip man tuomet atrodė, buvo puošnumo viršūnė. Įsivaiz- 

duokite, tų nenaudėlių batai buvo ne tik nenuplyšę, bet dar ir su sidabri- 
nėmis sagėmis. Skersomis metęs žvilgsnį, pastebėjau, kaip šitie žmonės, 
kvailai išpūtę akis, spokso į mano mundurą, o gal ir į mano batus, ir 
man suskaudo širdį. Galėjau vienu žodžiu įvaryti visiems jiems baimės; 
bet kaip juos pamokyti neišgąsdinus ponių? Mat markizė, kad būtų drą- 
siau, — kaip ji man paskui daug kartų sakė, — liepė atkviesti iš vienuolyno 
pensiono Džiną del Dongo, vyro seserį, tą pačią, kuri vėliau tapo žaviąja 
grafiene Pjetranera; niekas laimingaisiais gyvenimo metais nepajėgė jos 
pralenkti linksmumu ir meilingumu, lygiai kaip negandų metais niekas 
neprilygo jai ištverme ir dvasios giedra. 

Džinai galėjo būti tada trylika metų, bet atrodė ji kokių aštuonioli- 
kos; buvo ji, kaip žinote, gyvo ir atviro būdo ir žiūrėdama į mano apdarą 
taip bijojo pratrūkti juokais, jog nedrįso nieko į burną imt; tuo tarpu 
markizė slogino mane prisiverstiniu mandagumų; ji iš mano akių puikiai 
suprato, kad aš kaip ant adatų. Žodžiu, atrodžiau kvailai, dantis sukan- 
dęs rijau apmaudą, o tai, sako, neįmanomas prancūzui dalykas. Ir staiga 
protą man nušvietė mintis, paties dangaus siųsta: ėmiau pasakoti toms 
ponioms apie savo vargą, apie visa, ką mes per dvejus metus iškentėjome 
Genujos kalnuose, kur mus laikė seni, iškvošę generolai. Ten, pasakojau 
joms, dienai mums duodavo tris uncijasė duonos, o algą išmokėdavo 
popieriniais pinigais, kurių niekas tame krašte neėmė. Nepraėjo nė dvi 
minutės, ir gerosios markizės akyse sužibo ašaros, o Džina surimtėjo. 

— Kaip, pone leitenante? — nustebo pastaroji. — Tris uncijas duonos! 

— Taip, panele; bet tris kartus per savaitę nė tų pačių neduodavo; o 
kad ūkininkai, pas kuriuos mes buvome apgyvendinti, kentė dar didesnį 
vargą už mus, tai dalį ir tos savo duonos atiduodavome jiems. 

Pakilęs nuo stalo ir pasiūlęs markizei ranką, palydėjau ją iki salono 
durų, paskui skubiai grįžau atgal ir liokajui, patarnavusiam man prie sta- 
lo, atidaviau tą vienintelę šešių frankų monetą, kurią svajojau taip plačiai 
panaudosiąs. 
prancūzai neketina niekam galvų kapoti, grįžo ir markizas del Dongas iš 
Griantos pilies nuo Komo ežero, kur jis taip narsiai buvo pasprukęs nuo 

besiartinančios mūsų armijos, savo jauną gražuolę žmoną ir seserį pali- 
kęs karo staigmenų malonei. Markizo neapykanta mums prilygo jo bai- 
mei, vadinasi, buvo begalinė: linksma būdavo žiūrėti į riebią ir blyškią to 
šventeivos fizionomiją, kai jis tupinėdavo apie mane. Rytojaus dieną po 
jo sugrįžimo į Milaną aš gavau tris uolektis gelumbės ir du šimtus frankų 
pinigais iš tos šešių milijonų kontribucijos. Naujai apsiplunksnavęs, ta- 
pau nuolatiniu tų damų kavalierium, nes prasidėjo pobūvių sezonas“. 

Leitenanto Robero istorija — tai bemaž visų prancūzų karininkų is- 
torija; milaniečiai ne tik nepasijuokė iš tų apskarusių šaunuolių kareivių, 
bet pajuto jiems gailestį ir pamilo juos. 

Netikėta laimė ir siautulys tetvėrė dvejus neilgus metus; patrakimas 
prašoko visas ribas ir buvo toks visuotinis, jog sunku man kitaip jį pa- 
aiškinti, kaip tik šita istorine prasminga mintimi: tie žmonės šimtą metų 
nuobodžiavo. 

Garsiųjų Milano kunigaikščių Viskončių ir Sforcų ? dvaruose vyravo 
kadaise Pietų šalims būdingi kūniški džiaugsmai. Bet kai 1624 metais 
kraštą užvaldė ispanai, šitie nešnekūs, įtarūs, išpuikę valdovai, tolydžio 
baiminęsi sukilimo, linksmumas užgeso. Milaniečiai persiėmė savo vieš- 
pačių papročiais, jiems labiau rūpėjo durklu atkeršyti už mažiausią įžei- 
dimą, negu mėgautis šios akimirkos malonumais. 

Patrakęs džiaugsmas, linksmybė, aistros, visų liūdnybių ar net nuo- 
saikumo užsimiršimas — nuo 1796 metų gegužės 15 dienos, kai į Milaną 
įžengė prancūzai, iki 1799 metų balandžio mėnesio, kai po mūšio ties 

ė jie buvo išvyti, — taip įsišėlo, jog net kai kurie seni pirkliai 
milijonieriai, seni lupikautojai, seni notarai užmiršo tuo laikotarpiu savo 
rugščias minas ir pelno vaikymąsi. 

Daugių daugiausia keletas šeimų iš aukštosios aristokratijos, tartum 
širsdamos dėl visuotinio džiūgavimo ir visų širdžių prasiskleidimo, išva- 
žinėjo į savo dvarus provincijoje. Reikia tiesą pasakyti, kad tų didikų ir 
turčių šeimos buvo labai nemaloniu būdu pažymėtos skirstant kontribu- 
ciją prancūzų kariuomenės reikalams. 

Markizas del Dongas, supykęs dėl tokios linksmybės, vienas pirmų- 
jų pasitraukė į savo prabangiąją Griantos pilį anapus Komo ežero, kur 

ponios buvo nusivežusios ir leitenantą Roberą. Šita pilis, kadaise buvusi 
tvirtovė, stovi tokioje vietoje, kokios gal kitos nerasi pasaulyje, — ant 
aukšto plokščiakalnio, šimtas penkiasdešimt pėdų virš nuostabaus ežero, 
ir iš didesnės to ežero dalies visa ji gražiai matyti. Del Dongų šeima pa- 
sistatydino ją penkioliktajame šimtmetyje, kaip liudijo daugybė marmu- 
rinių plokščių su šeimos herbais; tebebuvo likę pakeliamieji tiltai ir gilūs 
grioviai, tiesą sakant, be vandens; bet aštuoniasdešimties pėdų aukščio ir 
šešių pėdų storio sienos saugojo ją nuo netikėto antpuolio, — dėl to taip 
ir brangino ją įtarusis markizas. Apsistatęs dvidešimt penkiais ar trisde- 
šimčia tarnų, kurių atsidavimu tikėjo greičiausiai todėl, kad kalbėdavo su 
jais tik keiksmais, jis čia jautė mažiau baimės negu Milane. 

Toji baimė nebuvo visiškai nepagrįsta: markizas palaikė itin glau- 
džius ryšius su vienu šnipu, Austrijos valdžios apgyvendintu Šveicarijos 
pasienyje, už trejeto mylių nuo Griantos, tam, kad padėtų pabėgti karo 
belaisviams, ir šitai galėjo labai nepatikti prancūzų generolams. 

Savo jauną žmoną markizas paliko Milane. Čia ji tvarkė piniginius 
šeimos reikalus, jai buvo pavesta surasti reikalingą sumą kontribucijai, 
uždėtai casa de/ Dongo" „kaip sakoma šiame krašte; ji rūpinosi ją sumažinti 
ir turėjo susitikinėti su didikais, prisiėmusiais administracines pareigas, ir 
net su kai kuriais ne bajorais, tačiau įtakingaiš asmenimis. Tuo metu jų 
šeimoje atsitiko vienas svarbus įvykis. Markizas buvo supiršęs savo jaunu- 
tę seserį Džiną su labai turtingu ir labai žymiu aukštos kilmės žmogumi; 
tačiau šisai nešiojo pripudrintus plaukus ir dėl to Džina visados sutikdavo 
ji kvatodama, o netrukus padarė paikystę — ištekėjo už grafo Pjetraneros. 
Tai buvo, reikia pasakyti, didžiai padorus bajoras, labai gražaus stoto, 
tačiau nusigyvenusios šeimos sūnus ir, savo didžiausiai nelaimei, karštas 
naujųjų idėjų šalininkas. Pjetranera tarnavo jaunesniuoju leitenantu italų 
legione — šita aplinkybė galutinai įstūmė markizą į nusiminimą. 

Prabėgo dveji beprotiško džiaugsmo ir linksmybės metai; Direkto- 
rija Paryžiuje, vaizduodama įsitvirtinusį valdovą, ėmė mirtinai neapkęsti 
visko, kas viršijo vidutinybę. Negabūs generolai, kuriuos ji paskyrė va- 
dovauti Italijos armijai, pralaimėjo keletą mūšių tose pačiose Veronos 
lygumose, kurios prieš dvejus metus regėjo Arkolos!“ ir Lonato"? stebu- 

klus. Austrai artinosi prie Milano; leitenantas Roboras, tapęs bataliono 
vadu ir sužeistas Kasano kautynėse, paskutinį kartą sustojo savo bičiulės 
markizės del Dongo namuose. Atsisveikinimas buvo labai liūdnas. Kar- 
tu su Roberu išvyko ir grafas Pjetranera paskui besitraukiančius Novio'“ 
kryptimi prancūzus. Jaunoji grafienė Pjetranera, kuriai brolis atsisakė iš- 
mokėti dalį, išvažiavo paskui kariuomenę paprastomis vežėčiomis. 

Prasidėjo reakcijos metai, grįžimas prie senųjų idėjų, laikotarpis, kurį 
milaniečiai vadina 7 žredi 77251 (trylika mėnesių), nes iš tiesų, jų laimei, 
šitas grįžimas į kvailybę tetruko trylika mėnesių, iki Marengo. Prie vairo 
stojo visokie seniai, davatkos, gižekliai ir ėmė tvarkyti visuomenę; greitai 
šitie žmonės, likę ištikimi lojalioms idėjoms, paskleidė kaimuose žinią, 
kad Napoleoną Egipte pakorę mameliukai", kaip jis ir nusipelnęs dėl 
daugelio priežasčių. 

Iš visų didikų, kurie pirma niršo užsidarę pilyse, o dabar grįžo alsuo- 
dami kerštu, ypač pasižymėjo siautėjimais markizas del Dongas; jo įtūžis 
ji savaime iškėlė į partijos vadus. Šitie ponai, labai padorūs žmonės, kai 
nebuvo ko bijoti, bet vis dar drebą iš baimės, sugebėjo apmulkinti austrų 
generolą: tas nieko pikto nelinkįs žmogelis leidosi įtikinamas, kad nuož- 
mumas — neatskiriama išmintingos politikos dalis, ir įsakė suimti šimtą 
penkiasdešimt patriotų; tai buvo geriausieji ano meto Italijos sūnūs. 

Veikiai juos ištrėmė į Kotoro!“ užutėkį ir įmetė į požemines grotas, 
o tenai drėgmė ir ypač badas, kaip ir derėjo, be ilgų kalbų sutvarkė tuos 
nenaudėlius. 

Markizas del Dongas gavo aukštą vietą, o kad daugybę gražių jo 
būdo ypatybių vainikavo bjaurus šykštumas, tai jis viešai girdavosi ne- 
siunčiąs nė vieno talerio savo seseriai, grafienei Pjetranerai; O ši, vis dar 
beprotiškai įsimylėjusi, nenorėjo skirtis su vyru ir kartu su juo kentė 
badą Prancūzijoje. Geraširdė markizė baisiai sielvartavo dėl to; paga- 
liau jai pavyko nuslėpti keletą nedidelių briliantų iš savo brangenybių 
dėžutės, kurią vyras paimdavo iš jos kiekvieną vakarą ir užrakindavo 
geležinėje skrynioje, po savo lova. Markizė tekėdama atsinešė aštuonis 
šimtus tūkstančių dalies, o dabar gaudavo iš jos kas mėnuo aštuoniasde- 
šimt frankų asmeninėms išlaidoms. Per tuos trylika mėnesių, kai Milane 

nebuvo prancūzų, šita moteris, tokia baikšti, išteko dingsčių vis nešioti 
juodus drabužius. 

Prisipažinsime, kad, sekdami daugelio rimtų rašytojų pavyzdžiu, mes 
savo herojaus istoriją pradėjome vieneriais metais prieš jo gimimą. Svar- 
biausias mūsų knygos veikėjas iš tikrųjų ir yra ne kas kitas kaip Fabricijus 
Valsera, marchbesino* de/ Dongo, kaip sakoma Milane. Jis teikėsi atsirasti 
pasaulyje kaip tik tada, kai prancūzai jau buvo išvyti iš Milano, ir visai at- 
sitiktinai tapo antruoju markizo del Dongo sūnumi, to paties didžiūno, 
apie kurį skaitytojas jau žino, kad jo veidas tuklus ir išblyškęs, šypsena 
dirbtinė ir kad jis be galo nekenčia naujųjų idėjų. Visą šeimos turtą tu- 
rėjo paveldėti vyresnysis sūnus, Askanijus del Dongas, gyvas tėvo por- 
tretas. Jam buvo aštuoneri, o Fabricijui dveji metai, kai generolas Bona- 
partas, kurį visi aukštakilmiai tikėjo esant seniai pakartą, staiga netikėtai 
nusileido nuo Sen Bernaro kalno ir įžengė į Milaną. Tai buvo dar viena 
išimtinė akimirka istorijoje: įsivaizduokite visą šalį, šėlstančią iš meilės. 
Po kelių dienų Napoleonas laimėjo mūšį ties Marengu "'. Apie visa kita 
nėra reikalo kalbėti. Milaniečių džiaugsmingas svaigulys prašoko visas 
ribas; bet šį kartą jis buvo atmieštas keršto mintimi: šaunieji milaniečiai 
jau buvo išmokyti neapkęsti. Netrukus grįžo saujelė gyvų likusių patrio- 
tų, ištremtų į Kotorą; jų grįžimą milaniečiai pažymėjo tautine švente. 
Išblyškę veidai, didelės nustebusios akys, sulysę kūnai keistai skyrėsi nuo 
visuotinai skambančio aplinkui džiūgavimo. Jų grįžimas buvo ženklas 
pasišalinti labiausiai susikompromitavusioms šeimoms. Markizas del 
Dongas vienas pirmųjų išsidangino į savo Griantos pilį. Didžiūnų šeimų 
galvos nesitvėrė pykčiu ir baime; tačiau jų žmonos ir dukterys negalėjo 
užmiršti pirmojo prancūzmečio linksmybių ir gailėjo Milano ir linksmų 
pobūvių, kurie tuoj po Marengo prasidėjo Casa Tanzi“. Praėjus kelioms 
dienoms po pergalės, prancūzų generolas, kuriam buvo pavesta palaikyti 
Lombardijoje rimų, pastebėjo, kad visi didikų žemių nuomininkai, visos 
kaimo senutės žavisi anaiptol ne nuostabiąja pergale ties Marengu, pa- 


* Reikia tarti „markezino“. Pagal šio krašto paprotį, pasiskolintą iš vokiečių, šį titulą paveldi 


visi markizo sūnūs; von//me — visi grafo sūnūs, contessina — visos grafo dukterys ir t. t. 

keitusia Italijos likimą ir per vieną dieną grąžinusia nugalėtojams trylika 
tvirtovių, o tegalvoja apie šventojo Džovitos, vyriausiojo Brešos mies- 
to globėjo, pranašystę. Pasak jo šventų žodžių, Napoleono ir prancūzų 
viešpatavimui turėsiąs ateiti galas, kai sukaksią lygiai trylika savaičių po 
Marengo. Markizą del Dongą ir visą būrį nepatenkintųjų didikų dvaruo- 
se kiek pateisina ta aplinkybė, kad jie iš tiesų ir visai be juoko tikėjo ta 
pranašyste. Visi tie ponai savo gyvenime nebuvo perskaitę nė ketverto 
knygų; jie dabar atvirai rengėsi grįžtū į Milaną po trylikos savaičių; bet 
laikas bėgo ir nešė naujas pergales Prancūzijai. Grįžęs į Paryžių, Napo- 
leonas išmintingais dekretais išgelbėjo revoliuciją viduje, lygiai kaip ties 
Marengu apgynė ją nuo užsienio priešų. Tada Lombardijos didžiūnai, 
pasitraukę į savo pilis, sumetė, kad jie pradžioje blogai supratę šventojo 
Brešos globėjo pranašystę: joje esą turėta galvoje ne trylika savaičių, bet 
trylika mėnesių. Prabėgo tie trylika mėnesių, o Prancūzija kasdien tary- 
tum vis labiau klestėjo. 

Mes peršoksime dešimt pažangos ir gerovės metų, nuo 1800 iki 
1810; Fabricijus pradžią to laikotarpio praleido Griantos pilyje, besi- 
kumščiuodamas su kaimo vaikigaliais ir nieko nesimokydamas, net skai- 
tyti. Vėliau tėvai išsiuntė jį į jėzuitų gimnaziją Milane. Senasis markizas 
pareikalavo, kad sūnus mokytųsi lotynų kalbos ne iš anų senovinių ro- 
mėnų rašytojų, kurie tik apie respubliką paisto, bet iš prabangaus foli- 
anto, papuošto daugiau kaip šimtu graviūrų, geriausiųjų XVII amžiaus 
dailininkų kūrinių; tai buvo lotyniškai parašyta Valserų, Dongo markizų, 
šeimos istorija, išleista 1650 metais Parmos arkivyskupo Fabricijaus del 
Dongo. Kadangi Valserų didybė išaugo daugiausia iš nukariavimų, tai 
ir graviūros vaizdavo aibę mūšių; čia viename, čia kitame paveiksliuke 
kuris nors karžygys jų pavarde pergalingai švaistėsi kalaviju. Jaunajam 
Fabricijui toji knyga labai patiko. Motina beprotiškai mylėjo sūnų ir kar- 
tais išsiprašydavo, kad vyras leistų nuvykt į Milaną jo aplankyti; pinigų 
šitoms kelionėms markizas betgi niekada neduodavo, ir jai skolindavo 
svainė, simpatingoji grafienė Pjetranera. Prancūzams sugrįžus, grafienė 
tapo viena šauniausių damų Italijos karaliaus vietininko princo Eugeni- 
jaus ? rūmuose. 

Kai Fabricijus priėjo pirmosios komunijos, grafienė gavo iš markizo, 
savo noru tebegyvenančio tremtyje, leidimą parsivežti kartais sūnėną iš 
gimnazijos pas save. Jis atrodė jai nepaprastas berniukas, protingas, labai 
rimtas, bet gražus ir visai neblogai pritinkantis jaunos madingos ponios 
salone; šiaip jis buvo baisus nemokša, vos tepažįstas raštą. Grafienė, į 
kiekvieną dalyką dedanti visą širdį, prižadėjo mokyklos vadovui savo 
globą, jei jos sūnėnas pasirodys labai pažangus ir mokslo metų gale gaus 
daug dovanų. Kad padėtų vaikui tas dovanas pelnyti, ji parsiveždavo jį 
kiekvieną šeštadienio vakarą ir dažnai grąžindavo mokytojams tik trečia- 
dienį ar ketvirtadienį. Nors karaliaus vietininkas reiškė aiškią simpatiją 
jėzuitams, tačiau pagal karalystės įstatymus jie turėjo būti tremiami iš 
Italijos, ir gimnazijos direktorius, apsukrus žmogus, tuoj sumetė, kokie 
naudingi jam gali būti draugiški santykiai su šia moterimi, tokia įtakinga 
karaliaus vietininko rūmuose. Jis nė nemanė skųstis, kad Fabricijaus daž- 
nai nėra mokykloje, o šisai, nors dar didesnis nemokša negu anksčiau, 
mokslo metų gale gavo penkias pirmąsias dovanas. Už tai prašmatnioji 
grafienė Pjetranera atvyko pas tėvus jėzuitus į dovanų dalijimo šven- 
tę kartu su savo vyru generolu, gvardijos divizijos vadu, ir penkiais ar 
šešiais labai aukštais karaliaus vietininko rūmų dvariškiais. Direktorius 
gavo iš vyresnybės pagyrimą. 

Grafienė veždavosi sūnėną į visas prašmatnias iškilmes, kuriomis 
garsėjo pernelyg trumpas mielojo princo Eugenijaus valdymas. Ji savo 
įtaka išrupino, kad Fabricijus būtų pakeltas į husarų karininkus, ir jis, 
būdamas vos dvylikos metų, jau dėvėjo šią uniformą. Vieną kartą, su- 
sižavėjusi dailia Fabricijaus povyza, grafienė paprašė princą paskirti jį 
pažu, o tai būtų reiškę, kad del Dongų giminė susitaiko su valdžia. Ryt- 
dieną ji gavo suktis kaip tik įmanydama, kad karaliaus vietininkas teik- 
tųsi neatsiminti to prašymo, kuriam tetrūko vien būsimojo pažo tėvo 
sutikimo, o šitą sutikimą duoti markizas būtų su didžiausiu triukšmu 
atsisakęs. Neprotingas sesers išsišokimas išgąsdino gižlųjį markizą, ir jis, 
radęs dingstį, atšaukė jaunąjį Fabricijų į Griantą. Grafienė visa savo siela 
niekino brolį, laikė jį pasigailėtinu kvailiu, kuris, jei tik kada gautų val- 
džią, pridarytų visokių niekšybių. Bet ji beprotiškai mylėjo Fabricijų ir, 

nutraukusi dešimties metų tylą, parašė markizui, prašydama atsiųsti pas 
ją sūnėną; laiškas liko be atsakymo. 

Grįžęs į baisiąją pilį, pastatytą karingiausių jo protėvių, Fabricijus 
nemokėjo nieko daugiau, kaip tik užsiiminėti mankšta ir jodinėti. Grafas 
Pjetranera, kaip ir jo žmona, iš galvos kraustėsi dėl berniuko ir dažnai, 
užsisodinęs ant arklio, jodavo su juo į paradą. 

Kai Fabricijus atvyko į Griantos pilį, jo akys tebebuvo raudonos 
nuo ašarų, pralietų skiriantis su gražiaisiais tetos salonais, o pilyje 
karštomis glamonėmis jį sutiko tik motina ir seserys. Markizas sėdė- 
jo užsidaręs kabinete su vyresniuoju sūnumi, markezinu Askanijum. 
Jie kurpė šifruotus laiškus, kurie turėjo garbės keliauti į Vieną; tėvas 
ir sūnus pasirodydavo tik prie stalo. Markizas įsakmiai pabrėždavo, 
kad mokąs savo įpėdinį dvejybinės buhalterijos kiekvieno savo dvaro 
pajamoms skaičiuoti. Iš teisybės jis per daug pavydžiai buvo įsikibęs 
valdžios, kad aiškintų tokius dalykus sūnui, nors ir neabejotinam visų 
jo Žemių paveldėtojui. Sūnus turėjo padėti tėvui kurti penkiolikos, 
net dvidešimties puslapių ilgio šifruotus pranešimus, — juos du ar tris 
kartus per savaitę siųsdavo į Šveicariją, iš kur jie būdavo gabenami 
į Vieną. Markizas tarėsi supažindinąs teisėtuosius savo valdovus su 
Italijos karalystės vidaus padėtimi, nors pats jos nepažino, tačiau, šiaip 
ar taip, jo laiškai buvo labai mielai skaitomi, ir štai kodėl. Vieną kurį 
savo patikimą agentą markizas įpareigodavo skaičiuoti, kiek vieškeliu 
pražygiuoja kareivių, kai prancūzų ar italų pulkas keliasi į kitą įgulą, ir 
savo pranešime Vienos dvarui tų kareivių skaičių būtinai sumažindavo 
geru ketvirčiu. Jo pranešimai, šiaip jau kvailai juokingi, turėdavo tą 
gerą ypatumą, kad paneigdavo kitas, tikslesnes žinias, todėl jie ir pa- 
tikdavo. Užtat, trumpai prieš Fabricijui grįžtant į pilį, markizas buvo 
apdovanotas aukštu ordinu, — tai buvo jau penkta žvaigždė, puošian- 
ti jo šambelionišką mundurą. Tiesą sakant, jis, didžiam savo širdies 
skausmui, su šiuo munduru niekur už savo kabineto sienų nedrįsdavo 
pasirodyti; tačiau niekad sau neleido imtis diktuoti pranešimą neapsi- 
vilkęs tuo išsiuvinėtu ir visais ordinais papuoštu apdaru. Kitaip elgtis 
jam atrodė nepakankama pagarba monarchui. 

Markizė susižavėjo sūnaus dailumu. Ji vis dar iš papratimo du ar tris 
kartus per metus rašė generolui grafui d'A... — taip dabar vadinosi buvu- 
sis leitenantas Roberas. Meluoti tiems, kuriuos mylėjo, markizė negalėjo; 
ji paklausinėjo sūnų ir išsigando, kad jis nieko nemoka. 

„Jei net aš, pati nieko neišmanydama, matau, kaip jis menkai teišsi- 
lavinęs, tai Roberas, toks mokytas žmogus, pasakytų, kad jo mokslas iš 
viso niekais nuėjo; o juk mūsų laikais reikia šį tą sugebėti“, — galvojo, 
ji. Beveik lygiai tiek pat nustebino ją ir kita keistybė: Fabricijus rimtai 
žiūrėjo į visus tuos religinius dalykus, kuriuos jam buvo įkalę į galvą jė- 
zuitai. Markizė ir pati buvo labai dievobaiminga, tačiau vaiko fanatizmas 
kėlė jai siaubą. „Jei markizas susipras pasinaudoti šia įtakos priemone, 
tai pavers iš manęs sūnaus meilę“. Ji ilgai verkė, ir jos meilė Fabricijui 
dar sustiprėjo. 

Liūdna buvo gyventi pilyje, kurioje zujo trisdešimt ar keturiasdešimt 
tarnų; todėl Fabricijus per dienų dienas medžiodavo arba irstydavosi po 
ežerą. Jis netrukus artimai susidraugavo su vežikais ir arklininkais; visi jie 
buvo pašėlę prancūzų šalininkai ir atvirai šaipėsi iš pamaldžiųjų liokajų, 
patarnaujančių pačiam markizui ir jo vyresniajam sūnui. Labiausiai iš tų 
rimtų žmogystų jie mėgdavo pajuokauti todėl, kad šie, ponų pavyzdžiu 
sekdami, taip pat pudravosi plaukus. 

Kada vakaras tybai į žemę nužengia, 

Savo ateitį sbėju — žvelgiu į padangę, 

Kurioje rašo Dievo ranka visagalė 

Mūs visų, kas tik gyvas, Iikimą tr dabą. 

Iš aukštybių bažvelgęs į žrogų matrtingą, 
Kartais kelią nurodo jisai 2alontngai, 

Savo raidėm — žvaigždėm, kur aukštybėse žėri, 
Kiekvienam branašauja tr blogį, tr gėrį; 

Bet, nuvarginti žemiškos savo kelionės, 

Tų ženklų nebebaiso, neskaito jų žynonės. 


Ronsaras 


Mi didžiai neapkentė apšvietos. „Italiją pražudė idėjos“, — 
sakydavo jis. Jam nelabai buvo aišku, kaip šitą šventą baisė- 
jimąsi švietimu suderinti su noru, kad jo sūnus Fabricijus toliau tęstų 
mokslą, taip šauniai pradėtą pas tėvus jėzuitus. Patikimiausias dalykas 
jam atrodė Fabricijaus lotynų kalbos tolesnį mokymą pavesti gerajam 
kunigui Blanesui, Griantos klebonui. Bet, norint mokyti kitą, klebonui 
kalbos žinios ribojosi tuo, kad jis mintinai mokėjo atkalbėti savo mi- 
šiolo maldas, kurių prasmę tik apytikriai galėjo paaiškinti savo avelėms. 
Vis dėlto kunigą Blanesą parapijoje visi labai gerbė ir net jo bijojo. Jis 
visą laiką tvirtino, kad ne po trylikos savaičių ir ne po trylikos mėnesių 
išsipildysianti garsioji Brešos globėjo šventojo Džovitos pranašystė. Pa- 
tikimų bičiulių ratelyje pridurdavo, jog skaičių trylika reikią aiškinti taip, 
kad smarkiai nustebtų daugybė žmonių, jei tik galima būtų viską aiškiai 
pasakyti (1813). 

Iš tiesų, kunigas Blanesas, primityviai teisingas ir doras, be to, protin- 
gas žmogus, kiauras naktis tūnodavo savo bažnyčios bokšte: jam galva 
buvo pramušta astrologijos dalykais. Dieną prasėdėjęs prie žvaigždžių 
konjunkcijų ir padėties skaičiavimų, didžiausią nakties dalį jis praleis- 

davo stebėdamas jas dangaus skliaute. Neturtas neleido kunigui įsigyti 
kitokio instrumento kaip tik ilgą žiūroną kartoniniu vamzdžiu. Nesunku 
įsivaizduoti, kaip turėjo niekinti kalbų mokslą žmogus, kuriam visą gy- 
venimą terūpėjo tiksliai atspėti, kada žlugs imperijos ir kils revoliucijos, 
keičiančios pasaulio veidą. ,,Ką aš daugiau sužinojau apie arklį, - aiškino 
jis Fabricijui, — kai mane išmokė, kad lotyniškai jis vadinasi eguus2“ 

Kaimo žmonės bijojo kunigo Blaneso, laikė jį dideliu burtininku; 
jis neturėjo nieko prieš: baimė, kurią varė visiems jo lindėjimas bokšte, 
grasė juos nuo vagysčių. Aplinkiniai klebonai, jo konfratrai, pavydėjo 
ji vien už tai, kad jis, žemos kilmės žmogus, per daug, jo nuomone, 
samprotaująs. Fabricijus žavėjosi juo; norėdamas laimėti jo palankumą, 
kartais kiaurus vakarus dėliodavo ir daugindavo milžiniškus skaičius. 
Paskui kopdavo į bokštą — tai buvo didelė malonė, kurios iki šiol kuni- 
gas Blanesas dar nebuvo niekam suteikęs; bet jis mylėjo tą vaiką dėl jo 
paprastumo. „Jei nepasidarysi veidmainiu, - sakydavo jis Fabricijui, — gal 
ir bus iš tavęs žmogus“. 

Fabricijus, drąsiai ir karštai puldamas į visas pramogas, du ar tris 
kartus per metus vos nepaskęsdavo ežere. Jis vadovavo visiems didie- 
siems Griantos ir Kadenabijos vaikiščių žygiams. Šie buvo prisitaikę ke- 
lis raktukus ir, kai nakų labai sutemdavo, mėgindavo atrakinti spynas 
nuo grandinių, kuriomis būdavo pritvirtintos valtys prie kokio didelio 
akmens ar medžio paežerėje. Reikia žinoti, kad Komo ežero žvejai ne- 
judamąsias meškeres užmeta toli nuo krantų. Prie viršutinio valo galo 
pririša lentelę su pamuštu apačioje kamščiu, o į lentelę įsmeigia labai 
lanksčią lazdyno vytelę su mažyčiu varpeliu; kai žuvis užkimba ir ima 
timpčioti virvutę, varpelis suskamba. 

Svarbiausias tų Fabricijaus vadovaujamų naktinių žygių tikslas ir bū- 
davo apžiūrėti užmestas meškeres, kol varpelio įspėjimo neišgirsdavo 
žvejai. Šitoms rizikingoms iškyloms vaikiščiai pasirinkdavo audringą orą 
ir išplaukdavo anksti rytą, kokią valandą prieš auštant. Sėsdamiesi į val- 
telę, jie vaizduodavosi leidžiasi į didžiausius pavojus — tuo ir viliodavo 
juos šios išdaigos; tėvų pavyzdžiu jie pamaldžiai sukalbėdavo Ave Mana. 

"Tačiau dažnai atsitikdavo, kad, sukalbėjus Ave Mana, kai reikėdavo at- 
sistumti nuo kranto, Fabricijui krisdavo į akis koks ženklas. Tai tokie 
buvo kunigo Blaneso astrologinių pamokų vaisiai, nors šiaip savo bičiu- 
lio pranašystėmis Fabricijus anaiptol netikėjo. Jauna jo vaizduotė šiuose 
draugų ryžtingiausias, tai pamažu visas būrelis įprato į šiuos ženklus, ir 
jei sėdant į valtelę pakrante praeidavo kunigas ar iš kairės suplasnodavo 
varna, tai vaikiščiai tuoj puldavo prirakinti valties ir, parbėgę namo, vėl 
atsiguldavo. Taigi kunigas Blanesas neperteikė Fabricijui savo sunkaus 
mokslo, bet, pats to nenumanydamas, įskiepijo jam begalinį tikėjimą 
ženklais, kurie gali nusakyti ateitį. 

Markizas jautė, kad jei tik jo šifruotą korespondenciją ištiktų kokia 
nelaimė, jis atsidurtų visiškai sesers malonėje; todėl kiekvienais metais 
Šventosios Angelės dieną, per grafienės Pjetraneros vardines, Fabricijus 
gaudavo leidimą paviešėti savaitę Milane. Šitos savaitės lūkesčiu arba 
liūdnais prisiminimais apie ją jis gyvendavo visus metus. Ta iškilminga 
proga markizas įteikdavo sūnui šios grynai diplomatiškos kelionės išlai- 
doms keturis ekiu, bet žmona, kuri lydėdavo berniuką, kaip paprastai 
negaudavo nieko. Tačiau iš vakaro į Komą išvykdavo vienas virėjas, šeši 
liokajai ir vežėjas su pora arklių, ir markizė Milane galėdavo kasdien 
naudotis karieta ir rasdavo stalą, padengtą dvylikai asmenų. 

Šis niaurus gyvenimo būdas, pasirinktas markizo del Dongo, žinia, 
mažai teikė pramogų, bet turėjo tą gerą ypatybę, kad visiems laikams 
praturtino kilmingas šeimas, kurios malonėjo šitaip nelinksmai gyven- 
ti. Markizas gaudavo daugiau kaip du šimtus tūkstančių livrų metinių 
pajamų, tačiau neišleisdavo nė ketvirtosios jų dalies: gyveno viltimis. 
Trylika metų, nuo 1800 iki 1813, jis tvirtai ir nedvejodamas tikėjo, kad 
nepraeis nė pusmetis, ir Napoleonas bus nuverstas. Spręskite patys, 
koks bus jo džiugesys, kai 1813 metų pradžioje jis sužinojo apie pra- 
laimėjimus prie Berezinos! Žinia apie Paryžiaus paėmimą ir Napoleono 
nuvertimą jam vos proto nesumaišė; jis nepašykštėjo tada užgauliausių 
žodžių žmonai ir seseriai. Pagaliau, išlaukęs keturiolika metų, jis paty- 
rė tą neapsakomą džiaugsmą, kad vėl pamatė į Milaną įžygiuojančius 

austrų pulkus. Pagal Vienos nurodymus, austrų generolas markizą del 
Dongą priėmė su atida, beveik su pagarba: jam skubiai buvo pasiūlyta 
viena aukščiausiųjų vietų valdžioje, ir jis priėmė ją kaip skolos grąžini- 
mą. Vyresnysis jo sūnus buvo paskirtas leitenantu į vieną šauniausiųjų 
monarchijos pulkų; bet jaunėlis taip ir nepriėmė jam siūlomos kadeto 
vietos. Šitas triumfas, kuriuo markizas gardžiavosi su retu akiplėšišku- 
mu, tetruko vos keletą mėnesių ir baigėsi gėdinga nesėkme. Markizas 
niekada nepasižymėjo sugebėjimu tvarkyti administracinius reikalus, o 
dabar, praleidęs keturiolika metų sodžiuje su tarnais, notaru ir gydytoju, 
be to, sugižęs nuo staiga užgulusios senatvės, pasidarė visiškai niekam 
nebetikęs. Tuo tarpu Austrijos valdžioje, jei neturi to savotiško talento, 
kurio reikalauja lėta, paini, bet itin išmintinga tos senos monarchijos 
administracinė sistema, neįmanoma išsilaikyti svarbesnėse pareigose. 
Markizo del Dongo žioplystės pykino valdininkus ir net trukdė darbą. 
Ultramonarchinės jo kalbos erzino gyventojus, kuriuos austrų valdžiai 
rupėjo nugramzdinti į snaudulį ir abejingumą. Vieną gražią dieną jis 
sužinojo, kad jo didenybė teikėsi maloningai patenkinti jo prašymą dėl 
atsistatydinimo iš einamųjų pareigų ir kartu skiria jį Lombardijos-Ve- 
necijos Karalystės?? didžiojo mažordomo pavaduotoju. Ši siaubinga 
skriauda giliai įžeidė markizą; jis išspausdino laikraštyje laišką draugui, 
nors baisiai neapkentė spaudos laisvės. Galop parašė imperatoriui, kad 
jo ministrai esą išdavikai ir vieni jakobinai. Tai atlikęs, jis liūdnas grįžo į 
savo pilį Griantoje. Čia jis susilaukė vienos paguodos. Nuvertus Napo- 
leoną kai kurie įtakingi Milano asmenys pasistengė, kad Milane, gatvė- 
je, būtų nužudytas buvęs Italijos karaliaus ministras, didžių nuopelnų 
žmogus, grafas Prina*!. Grafas Pjetranera rizikavo net savo gyvybe, kad 
išgelbėtų ministrą, kuris buvo užmuštas skėčiais ir kurio kančia truko 
ištisas penkias valandas. Grafą Priną galėjo išgelbėti vienas kunigas, 
markizo del Dongo nuodėmklausys: jam tereikėjo atidaryti Šventojo 
Jono bažnyčios vartelius, kai pro šalį minia tempė nelaimingąjį ministrą 
ir akimirką net buvo jį nubloškusi į lataką vidury gatvės; bet vartelius 
praverti kunigas pasityčiodamas atsisakė ir po pusės metų markizas 
turėjo laimę išrūpinti jam puikų paaukštinimą. 

Markizas nekentė savo svainio grafo Pjetraneros, kam tasai, neturė- 
damas nė penkiasdešimt luidorų metinių pajamų, drįsta būti patenkintas, 
viešai reiškia ištikimybę idealui, kuriam buvo atsidavęs visą gyvenimą, ir 
įžūliai garbsto tą teisingumo supratimą, kuris neatsižvelgia į vardą; mar- 
kizas vadino tai niekšingu jakobinizmu. Grafas atsisakė tarnauti Austri- 
jai; tas atsisakymas buvo atitinkamai išpūstas, ir, praėjus keliems mėne- 
siams po grafo Prinos mirties, tie patys asmenys, kurie tada pasamdė 
žudikus, pasirūpino, kad generolas Pjetranera būtų įmestas į kalėjimą. 
Tada jo žmona išsiėmė pasą ir užsisakė pašto arklius, pasiryžusi vykti į 
Vieną ir išdėstyti visą tiesą imperatoriui. Prinos žudikai išsigando, ir vie- 
nas jų, ponios Pjetraneros pusbrolis, atėjo pas ją vidurnakų, kai ligi jos 
išvykimo į Vieną tebuvo likusi valanda laiko, ir atnešė jai įsakymą, kuriuo 
jos vyrui grąžinama laisvė. Rytojaus dieną grafą Pjetranerą pasikvietė 
austrų generolas, priėmė jį su visa įmanoma pagarba ir užtikrino, kad jo 
pensijos reikalas bus artimiausiu laiku ir kuo palankiausiu jam būdu su- 
tvarkytas. Šaunusis generolas Bubna““, protingas ir doras žmogus, aiškiai 
gėdijosi dėl Prinos nužudymo ir grafo Pjetraneros suėmimo. 

Savo ryžtingumu nukreipusi šitą audrą, grafienė su vyru šiaip taip ver- 
tėsi iš pensijos, kurios, pasirūpinus generolui Bubnai, ilgai laukti neteko. 

Laimė, grafienė jau penkerius ar šešerius metus artimai draugavo su 
vienu labai turtingu jaunu vyru, taip pat nuoširdžiu grafo bičiuliu, kuris 
leisdavo jiems naudotis karieta, pakinkyta gražiausių Milane angliškų ark- 
lių pora, lože La Skalos operoj ir ramais užmiestyje. Tačiau grafas suvokė 
savo narsos vertę, buvo kilnios dvasios žmogus, greitai užsiplieksdavo ir 
tada rėždavo savotiškas kalbas. Kartą, jam bemedžiojant su keliais jaunais 
vyrais, vienas jų, tarnavęs po kita vėliava negu jis, ėmė šaipytis iš Cizalpi- 
nės Respublikos“ karių narsybės; grafas skėlė jam antausį, tuoj pat įvyko 
dvikova, ir grafas, kuris neturėjo vienminčių tarp tų jaunų vyrų, buvo 
nukautas. Apie šią savotišką dvikovą pasklido daug gandų, ir asmenys, 
dalyvavusieji joje, nutarė kurį laiką pakeliauti po Šveicariją. 

Grafienei Pjetranerai visiškai nebuvo pažįstama ta paika drąsa, kuri 
vadinama rezignacija, — drąsa kvailių, kurie duodasi pakariami be jokių 
atsikalbinėjimų. Įniršusi dėl vyro mirties, ji panoro, kad Limerkatis, anas 

jaunas turtuolis, jos artimas draugas, taip pat susigalvotų pakeliauti po 
Šveicariją ir arba šautų iš karabino į grafo Pjetraneros žudiką, arba skeltų 
jam antausį. 

Limerkačiui šitas sumanymas pasirodė pernelyg juokingas, o grafie- 
nė pastebėjo, kad panieka jos širdyje nužudė meilę. Tada ji dar daugiau 
ėmė skirti dėmesio Limerkačiui: norėjo iš naujo uždegti jo meilę, o pas- 
kui mesti jį ir įstumti į nevilų. Kad šitas keršto planas būtų suprantamas 
Prancūzijoje, pasakysiu, jog Milane, mums itin tolimame krašte, žmonės 
dar puola į nevilų iš meilės. Grafienė Pjetranera, net su gedulo drabu- 
žiais aiškiai užstelbianti savo grožiu visas varžoves, ėmė koketuoti su 
keliais jaunais vyrais iš aukščiausių visuomenės sluoksnių, ir vienas jų, 
grafas N..., visada tvirtinęs, kad Limerkatis esąs kiek per šiurkštus ir per 
daug nelankstus tokio lakaus proto moteriai, beprotiškai įsimylėjo gra- 
fhienę. Tada ji parašė tam ponui Limerkačiui: 


„Ar bent kartą gyvenime nepasielgtumėte, kaip dera vyrui su galva? 
Prašau įsivaizduoti, kad niekada manęs nepažinojote. 
Lieku galbūt su šiokia tokia panieka, 
Jžsų nuolanki tarnaitė 
Džina Pretranera““ 


Perskaitęs tą laiškelį, Limerkatis išvažiavo į vieną savo pilį; jo meilė 
grafienei įsiliepsnojo, jis vos neiškvaišo; norėjo paleisti sau kulką į kak- 
tą, nors tai negirdėtas daiktas šalyje, kur tikima pragaru. Rytojaus dieną 
jis iš dvaro parašė grafienei, prašė priimti jo ranką bei širdį ir du šimtus 
tūkstančių livrų metinių pajamų. Ji grąžino jam laišką nė neatplėšusi 
per grafo N... pasiuntinį. Po šio įvykio Limerkatis trejus metus ištūno- 
jo savo dvaruose, kas du mėnesius pasirodydamas Milane, bet niekaip 
nesiryždamas čia pasilikti; jis iki gyvo kaulo įkyrėjo visiems draugams 
savo aistringa meile grafienei ir pasakojimais su visomis smulkmeno- 
mis apie tai, kokia ji jam anksčiau būdavusi palanki. Pradžioje jis dar 
pridurdavo, kad su grafu N... ji žudanti save, kad tokiais santykiais ji 
daranti sau gėdą. 

Iš tikrųjų, grafienė nejautė grafui N... jokios meilės; šitaip ji jam ir 
pasakė, kai tik galutinai įsitikino, kad Limerkatis visai nevilties palaužtas. 
Grafas, išauklėtas aukštosios visuomenės žmogus, prašė ją tik neskelbti 
šitos liūdnos tiesos. 

— Padarykite man didelę malonę, — pridūrė jis, — ir priiminėkite mane 
su tokiu pat prielankumu kaip ir anksčiau, tartum aš vis dar būčiau lai- 
mingasis meilužis, gal aš sau rasiu padorų kamputį kieno nors širdyje. 

Po šitokio didvyriško pareiškimo grafienė atsisakė ir grafo N... ar- 
klių, ir jo ložės. Bet, per tuos penkiolika metų įpratusi itin ištaigiai gy- 
venti, ji susidūrė su sunkiu, tikriau sakant, neišsprendžiamu uždaviniu: 
pragyventi Milane iš pusantro tūkstančio frankų pensijos. Ji išsikraustė 
iš savo rūmų, nusisamdė du kambarius šeštame aukšte, atleido visus 
tarnus, net kambarinę, kurią jai dabar atstojo viena neturtinga senutė, 
padienė darbininkė. Šita auka, tiesą sakant, nebuvo nei tokia didvyriška, 
nei tokia sunki, kaip gali mums iš karto pasirodyti: Milane iš neturto 
nesijuokiama, todėl net ir baugščios sielos nelaiko jo didžiausiu blogiu. 
Tokiame didingame skurde grafienė išgyveno keletą mėnesių, nepaliau- 
jamai atakuojama laiškais Limerkačio ir net grafo N..., kuris dabar taip 
pat siūlė jai savo ranką. Staiga markizui del Dongui, visada bjauriai šykš- 
čiam, dingtelėjo į galvą, kad jo priešininkai gali džiūgauti dėl jo sesers 
skurdo. Kaip? Del Dongų šeimos moteris pasmerkta gyventi iš pensijos, 
kokią generolo našlei moka Vienos dvaras, taip nuskriaudęs jį patį! 

Jis parašė grafienei, kad Griantos pilyje jos laukia butas ir išlaiky- 
mas, pritinkantis jo seseriai. Permaininga grafienės siela su džiaugsmu 
sutiko minų gyventi naujaip; jau dvidešimt metų nebuvo ji svečiavusis 
toje garbingoje pilyje, didingai stūksančioje tarp senų, dar Sforcų laikais 
sodintų kaštonų. „Ten, — mąstė ji, — aš rasiu poilsį ir ramybę, o mano 
amžiaus moteriai argi tai nėra laimė? (Grafienei ėjo jau trisdešimt antri 
metai, užtat ji manė, kad laikas pasitraukti iš viešojo gyvenimo.) Prie 
to stebuklingo ežero, kur esu gimusi, manęs laukia pagaliau laimingas, 
ramus gyvenimas“. 

Nežinau, ar ji klydo, ar ne, bet viena yra tikra: šita aistringos sie- 
los moteris, tokia lengva širdimi dukart atsisakiusi jai pasiūlyto turto, 

atnešė laimę į Griantos pilį. Abi jos seserėčios netvėrė džiaugsmu. 
„Su tavimi vėl grįžo gražiosios mano jaunystės dienos, — bučiuodama 
svainę, kalbėjo markizė, — dar vakar aš jaučiausi lyg šimtametė senė“. 
Lydima Fabricijaus, grafienė ėmė lankyti žaviąsias Griautos apylinkes, 
taip išgarsintas keliautojų: Melcio vilą anoje ežero pusėje, visai prie- 
šais pilį, iš kurios ji matyti; paskui viršuje — šventąjį Siondratų mišką ir 
smailų kyšulį, skiriantį ežerą į dvi šakas — vieną, atsisukusią į Komą, tą, 
kurios grožis toks goslus, ir antrą, atšiauresnę, kuri tęsiasi link Leko; 
šitiems stebuklingiems reginiams prilygsta, tačiau anaiptol nepralenkia 
jų garsiausias pasaulyje gamtovaizdis — Neapolio įlanka. Grafienė ne- 
galėjo atsidžiaugti, kad jai bunda ankstyvosios jaunystės prisiminimai, 
ir lygino juos su dabartiniais savo įspūdžiais. „Komo ežero krantuose 
nepamatysi, kaip prie Ženevos ežero, stambių žemės plotų, rūpestingai 
aptvertų ir dirbamų pagal geriausius žemdirbystės metodus, — mąstė 
ji, — dalykų, kurie visada primena pinigus ir finansines operacijas. Čia 
štai aplink ežerą iš visų pusių kūpso kalvos, aukštesnės ir žemesnės, ant 
jų be jokios tvarkos guotais auga medžiai, žmogaus ranka dar nespėjo 
jų sudarkyti, neprivertė jų dw04? be/no. Tarp šitų įstabiai gražių kalvų, 
vilnijančių į ežerą tokiais, savotiškais šlaitais, aš kaip gyvus regiu Taso 
ir Ariosto gamtos aprašymų miražus. Viskas ir didinga, ir švelnu, viskas 
byloja apie meilę, niekas neprimena civilizacijos bjaurysčių. Kaimeliai 
atkalnėse skendi tarp didžiulių medžių, iš jų viršūnių išnirę dailūs baž- 
nyčių bokštai žavi akį savo architektūra. Jei kur tarp kaštonų bei lauki- 
nių vyšnių kuokštų ir įsiterpęs nedidelis kokių penkiasdešimt pėdų plo- 
čio laukas, akiai malonu pasigėrėti jo augmenija, ir vešlesne, ir sodresne 
negu kur kitur. Štai ten ant kalvų gūbrių tave vilioja vieniši nameliai, 
tokie gražūs, kad kiekviename jų norėtųsi gyventi, o anapus kalvų 
prieš nustebusias akis išnyra Alpių viršūnės, nuklotos amžinu sniegu, 
ir griežtas, rūstus jų grožis tiek teprimena žmogui gyvenimo negandus, 
kiek to reikia, kad jis galėtų dar labiau mėgautis dabarties smagumais. 
Vaizduotę jaudina kažkur toli, po medžiais susigūžusiame kaimelyje ai- 
dintys varpo garsai: pasklidę virš ežero vandenų, tie garsai sušvelnėja, 
nusidažo kažkokiu saldžiu liūdesiu, romumu ir tarytum byloja žmo- 

gui: „Gyvenimas trumpas, nebūk per daug išrankus, naudokis laime 
tokia, kokia pasitaiko, skubėk džiaugtis jąja“. Šitų žavingų, su niekuo 
pasaulyje nesulyginamų krantų byla grąžino grafienei šešiolikametės 
širdį. Ji nesuprato, kaip galėjo tiek metų neaplankyti šito ežero. „Ne- 
jaugi laimę aš surasiu tik pradėjusi senti?“ — mąstė ji. Nusipirko valtelę. 
Fabricijus, markizė ir ji pati savo rankomis išdailino ją, nes stokojo 
pinigų menkiausiam daikteliui įsigyti, nors rūmuose vyravo didžiausia 
prabanga; markizas del Dongas, patekęs į nemalonę, leido dvigubai 
daugiau pinigų aristokratiniam namų blizgesiui. Taip antai, siekdamas 
atkovoti kokių dešimties pėdų žemės lopelį iš ežero, šalia garsiosios 
platanų alėjos nuo Kadenabijos pusės, jis pradėjo statyti užtvanką, kuri 
atsiėjo aštuoniasdešimt tūkstančių frankų. Užtvankos gale buvo matyti 
koplyčia, visa iš milžiniškų granito luitų, pastatyta pagal garsiojo marki- 
zo Kanjolos“* brėžinius; toje koplyčioje madingasis Milano skulptorius 
Markezis“ kalė dabartiniam pilies valdovui antkapį su daugybe barelje- 
fų, vaizduojančių jo protėvių žygdarbius. 

Vyresnysis Fabricijaus brolis, markezinas Askanijus, panoro dalyvau- 
ti tose iškylose su poniomis; bet teta aptėkšdavo jo pudruotus plaukus 
vandeniu ar šiaip kokia vis nauja išdaiga įžeisdavo jo orumą. Pagaliau jis 
liovėsi sloginęs savo papurtusia blyškia f1zionomija linksmąją draugiją, 
kuri prie jo net prasijuokti nedrįsdavo. Visi žiūrėjo į jį kaip į markizo 
šnipą, O šito žiauraus despoto, tolydžio nertėjančio po savo priverstinio 
atsistatydinimo, reikėjo visiems privengti. 

Askanijus prisiekė atkeršysiąs Fabricijui. 

Kartą kilo audra, ir jie atsidūrė pavojuje; nors su pinigais buvo 
labai striuka, tačiau iškylautojai dosniai atsilygino abiem valtininkams, 
kad tik nieko apie šį įvykį neprasitartų markizui, kuris jau ir taip pyko, 
kad į šias iškylas įtraukiamos jo dukterys. Užklupo juos ir antra audra; 
tame gražiame ežere audros yra baisios ir ištinka netikėtai: iš dviejų 
kalnų tarpeklių priešinguose ežero šonuose ūmiai pašoka vėjo šuo- 
rai ir ima galynėtis virš vandenų. Audra šėlo, griaudėjo perkūnas, bet 
grafienė užsigeidė išsikelti į vieną salelę; ji įrodinėjo, kad ant tos vie- 
nišos, vidury ežero styrinčios uolos, ne didesnės už mažytį kambarėlį, 

jai prieš akis atsiversiąs nuostabus vaizdas: ją iš visų pusių kriokdamos 
pulsiančios bangos; bet, šokdama iš valties, ji įkrito į vandenį. Fabrici- 
jus puolė gelbėti jos, ir srovė juos abu tolokai nunešė. Skęsti, žinoma, 
nedidelis malonumas, bet nuobodulys, didžiai nustebinęs, išsidangino 
iš feodalinės pilies. Grafienė susižavėjo naiviu kunigo Blaneso būdu 
ir jo astrologija. Už tą truputį pinigų, kur dar jai liko įsigijus valtį, ji 
nupirko atsitiktinai pasitaikiusį nedidelį teleskopą ir dabar beveik kiek- 
vieną vakarą su savo seserėčiom ir Fabricijum įsitaisydavo vieno kurio 
gotikinio pilies bokšto aikštelėje. Fabricijui atitekdavo mokslininko 
vaidmuo šitame būrelyje, ir jie linksmai praleisdavo ten keletą valandų 
toli nuo šnipų. 

Reikia tačiau pasakyti, kad būdavo ir tokių dienų, kai grafienė nepra- 
tardavo niekam nė žodelio; ji vaikščiodavo tada aukštų kaštonų ūksmėje, 
nugrimzdusi į niūrius apmąstymus; ši moteris, tokia protinga, negalėjo 
tarpais nepajusti, kaip sunku neturint su kuo mintimis pasidalyti. Bet 
rytojaus dieną ji ir vėl juokdavosi kaip visuomet. Šitą iš prigimties veiklią 
sielą taip niūriai nuteikdavo jos brolienės markizės aimanos. 

— Nejaugi mums taip ir lemta paskutiniąsias savo jaunystės dienas 
praleisti šioje liūdnoje pilyje! —- dejuodavo markizė. 

Prieš atvykstant grafienei, ji apie tokius skundus net pagalvoti ne- 
drįsdavo. 

Taip begyvenant praėjo 1814-1815 metų žiema. Du kartus, nors 
ir labai stokodama pinigo, grafienė buvo kelioms dienoms nuvykusi į 
Milaną: reikėjo pamatyti stebuklingąjį Vigano“ baletą La Skalos teatre; 
markizas nedraudė žmonai lydėti Džinos. Atsiėmusi savo kuklutę pensi- 
ją už ketvirtį metų, vargšė cizalpinio generolo našlė paskolindavo keletą 
cekinų turtuolei markizei del Dongo. Žavingos būdavo šitos iškylos; 
pietums ponios pasikviesdavo senų bičiulių ir stengdavosi nusiskaidrin- 
ti nuotaiką gardžiai iš kiekvieno žodžio kvatodamos nelyginant maži 
vaikai. Užsikrėtusios šita tikrai itališka linksmybe, staigia ir ugninga, jos 
pamiršdavo niūrų liūdesį, kurį Griantoje skleidė aplink save markizo ir 
jo vyresniojo sūnaus žvilgsniai. Fabricijus, vos šešiolikos metų, puikiai 
vaidindavo namų galvą. 


29 


30 


+» STENDHAL 


1815 metų kovo 7-ąją ponios buvo tik prieš dvi dienas grįžusios iš 
malonaus iškylavimo Milane; jos vaikštinėjo gražiąja platanų alėja, ne- 
seniai pratęsta į pačią paežerę. Staiga nuo Komo pusės išniro valtelė, 
kažkas joje keistai mojavo rankomis. Ant molo iššoko vienas markizo 
agentas ir pranešė: Žiuano įlankoje ką tik išsikėlė Napoleonas. Europa 
naiviai nustebo dėl šio įvykio, tačiau markizo del Dongo tai anaiptol 
nenustebino; jis parašė savo valdovui laišką, išliedamas visą širdį; siūlė 
jam savo sugebėjimus ir milijonus, taip pat kartojo, kad visi jo didenybės 
ministrai esą jakobinai ir einą išvien su Paryžiaus vadeivomis. 

Kovo 8-ąją, šeštą valandą ryto, markizas, prisisegęs visus savo or- 
dinus, padavė vyresniajam sūnui trečio skuboto politinio pranešimo 
juodraštį ir liepė iš jo diktuoti, o pats stropiai, gražiu savo braižu rašė 
popieriuje su vandens ženklu, vaizduojančiu Austrijos imperatorių. Tuo 
pačiu metu Fabricijus prisistatė pas grafienę Pjetranerą. 

— Iškeliauju, — tarė jis, — vykstu pas imperatorių — juk jis yra ir Itali- 
jos karalius; jis buvo toks geras tavo vyrui! Važiuoju per Šveicariją. Šią- 
nakt buvau nuėjęs į Menadžą, ir barometrų pirklys Važis, mano draugas, 
paskolino man savo pasą; duok man dar keletą napoleondorų, nes aš tik 
du turiu; bet jei reikės, eisiu ir pėsčias. 

Grafienė verkė iš džiaugsmo ir baimės. 

— Dieve brangus! Ir kodėl šita mintis turėjo tau į galvą ateiti! — šūk- 
telėjo ji, nutvėrusi Fabricijų už rankų. 

Paskui atsistojo, nuėjo prie spintos su baltiniais ir ištraukė rūpes- 
tingai paslėptą nedidelę piniginę, išsiuvinėtą perlais; tai buvo visas jos 
turtas. 

— Imk! — tarė ji Fabricijui. — Tik, dėl Dievo meilės, nelisk mirčiai 
į nagus. Kas liks tavo vargšei motinai ir man, jei tavęs neteksime? O 
Napoleonui, vargšas mano vaikeli, pasisekti negali: mūsų ponai puikiai 
sugebės jį pražudyti. Ar negirdėjai, kaip Milane prieš savaitę pasakojo 
apie dvidešimt tris pasikėsinimus prieš jį, kurių kiekvienas buvo taip 
gerai apgalvotas, jog gyvas jis liko tik per stebuklą? O juk tada jis dar 
buvo visagalis! Tu matei, kad noro pražudyti Napoleoną mūsų priešams 
nestinga. Jį ištrėmus, Prancūzija jokio vaidmens nebevaidino. 


PARMOS VIENUOLYNAS + 


Apie Napoleono likimą grafienė kalbėjo Fabricijui susijaudinusi iki 
sielos gelmių. 

— Leisdama tau vykti pas jį, aš jam paaukoju tai, ką turiu šiame pa- 
saulyje brangiausia, — tarė ji. 

Fabricijaus akys pasruvo ašaromis, jis verkė bučiuodamas grafienę, 
tačiau jo pasiryžimas išvykti liko tvirtas. Jis karštai dėstė savo brangjajai 
bičiulei visus motyvus, skatinančius jį traukti į šitą žygį. Mes leidžiame 
sau į juos pažiūrėti su šypsena. 

— Vakar vakare, kaip tu prisimeni, mes vaikščiojome paežere, plata- 
nų alėja, virš mūsų matėsi Kaza Somariva. Buvo be septynių minučių 
šešios. Mes ėjome į pietų pusę. Tada aš ir pastebėjau pirmas tolumoje tą 
valų, kuri plaukė iš Komo su didžiąja naujiena. Kai žiūrėjai į valtį, visai 
negalvodamas apie imperatorių, tik su pavydu širdyje tiems, kurie gali 
keliauti, umiai mane persmelkė nujautimas. Valtelė tuo tarpu prisiyrė 
prie kranto, pasiuntinys tyliai kažką pasakė tėvui. Šis staiga išbalo, pa- 
sivedė mus į šalį ir paskelbė mums baisiąją naujieną. Nusisukau į ežero 
pusę, kad paslėpčiau džiaugsmo ašaras, kuriomis paplūdo mano akys. 
Staiga begalinėje aukštumoje, dešinėje pusėje, pamačiau erelį, Napole- 
ono paukštį; jis didingai skriejo Šveicarijos kryptimi, atseit į Paryžių. 
Ir tą pačią akimirką nusprendžiau: „Kaip tas erelis perlėksiu aš greitai 
Šveicariją, nuvyksiu pas didįjį vyrą ir pasiūlysiu jam, tiesa, labai nedaug, 
bet visa, ką galiu, — savo silpnos rankos paramą. Jis norėjo suteikti mums 

tėvynę ir mylėjo mano dėdę!“ Erelis dar nebuvo man dingęs iš akių, kai 


staiga keistai man išdžiūvo ašaros; o štai įrodymas, kad tą mintį siuntė 
man pats dangus: lig tik aš nedvejodamas pasiryžau taip padaryti, tą 
pačią akimirką man pasidarė aišku, kaip šią kelionę atlikti. Lyg nuo ko- 
kio dieviško kvėptelėjimo beregint išsisklaidė visas mano liūdesys, kuris, 
kaip žinai, nuodija man gyvenimą, ypač sekmadieniais. Išvydau didingą 
regėjimą; pamačiau Italiją, kylančią iš purvo, kuriame nugramzdinę ją 
laiko vokiečiai*; ji tiesė įskaudusias, dar geležiniais pančiais surakintas 
rankas į savo karalių ir išvaduotoją. Ir aš tariau sau mintyse: „Eisiu ir aš, 


* Entuziazmo pagautas herojus proza perteikia keletą garsiojo Moučio 7! eilių. 

dar nežinomas tos nelaimingos motinos sūnus, ir arba Žžūsiu, arba nu- 
galėsiu drauge su tuo likimo paženklintu žmogumi, norėjusių nuplauti 
nuo mūsų panieką, kurios nešykšti mums net labiausiai pavergti, patys 
niekingiausi Europos gyventojai“. 

— Atsimeni, — sušnabždėjo jis, priėjęs prie grafienės ir įbedęs į ją 
liepsnojančias akis, — atsimeni tą jauną kaštoniuką, kurį mama savo ran- 
komis pasodino miške prie didžiojo šaltinio, dvi mylios nuo čia, tą Žie- 
mą, kai aš gimiau; taigi nenorėjau nieko imtis pirma nenuėjęs pažiūrėti 
savo medžio. Pavasaris dar vos prasidėjęs, galvojau aš, na ir štai: jeigu 
mano kaštonas jau sulapojęs, tai bus ženklas man išvyktu. Reikia ir man 
nusikratyti sustingimo, kuris kankina mane šitoje liūdnoje, šaltoje pi- 
lyje. Ar neatrodo ir tau, kad šitos senos pajuodusios sienos, šiandien 
despotizmo simbolis, o kadaise jo atrama, iš tikrųjų yra liūdnas žiemos 
paveikslas? Man jos yra tas pat kas žiemą mano medeliui. 

Ar patikėsi, Džina? Nueinu vakar vakare, pusę aštuonių, pasižiū- 
rėti savo kaštono, — ir ką matau? Jis visas pasipuošęs lapeliais, dailiais, 
jau paugėjusiais lapeliais! Atsargiai išbučiavau juos. Su pagarba suka- 
siau žemę aplink savo brangųjį medelį. Tuoj pat mane užplūdo naujas 
įkarštis, ir aš kalnų takeliu nuėjau į Menadžą: man reikia paso įvažiuoti 
į Šveicariją. Laikas bėgo, ir buvo jau pirma valanda nakties, kai pasi- 
beldžiau į Važio namų duris. Maniau, kad sunku bus jį prižadinti; bet 
jis dar vakarojo su trimis savo draugais. Vos man ištarus pirmuosius 
žodžius, jis sušuko: „Tu vyksti prisidėti prie Napoleono!“ — ir puolė 
man ant kaklo. Karštai apkabino mane ir kiti, o vienas jų atsiduso: 
„Kodėl aš vedęs!“ 

Ponia Pjetranera susimąstė; ji jautė pareigą nurodyti kai kurias kliūtis. 
Jei Fabricijus būtų turėjęs bent mažumėlį patirties, lengvai būtų supratęs, 
kad grafienė nė pati netiki tais protingais argumentais, kuriuos skuba 
išdėstyti. Tačiau, stokodamas patirties, nestokojo ryžto, tad nesiteikė net 
išklausyti iki galo šitų argumentų. Ir grafienė pasitenkino tuo, jog išgavo 
iš Fabricijaus pažadą, kad jis pasisakys bent motinai savo sumanymą. 

— Ji pasakys mano seserims, ir tos moterys išduos mane, nė pačios 
nesižinodamos! — su kažkokiu didvyrišku išdidumu sušuko Fabricijus. 

— Kalbėk pagarbiau apie moterų giminę, — juk ji praskins tau kelią 
į laimę, — šypsodama pro ašaras, tarė grafienė. — Vyrams tu niekados 
nepatiksi, proziškoms sieloms tu per daug turi ugnies. 

Markizė apsipylė ašaromis, išgirdusi keistą sūnaus sumanymą; ji ne- 
įvertino šito ryžto didvyriškumo ir stengėsi kaip įmanydama sulaikyti 
sūnų. Kai įsitikino, kad niekas pasaulyje neįstengs sulaikyti Fabricijaus, 
nebent tik kalėjimo sienos, atidavė tą truputį, kiek turėjo, pinigų; pas- 
kui atsiminė aštuonis ar dešimt nedidelių briliantų, gal kokių dešimties 
tūkstančų frankų vertės, kuriuos buvo gavusi vakar iš markizo ir ketino 
duoti Milane įtverti. Grafienei tuos briliantus besiuvant į mūsų didvyrio 
kelionės drabužius, į motinos kambarį įėjo Fabricijaus seserys; jis neno- 
rėjo imti iš vargšių moterų jų kuklių napoleondorų. Susižavėjusios Fab- 
ricijaus sumanymu, seserys šoko jo bučiuoti ir taip triukšmingai reiškė 
savo džiaugsmą, jog šisai čiupo kelis dar neįsiūtus briliantus ir norėjo 
tuoj pat išeiti. 

— Jūs nė nepasijusite, kaip išduosite mane, — tarė jis seserims. — Pini- 
gų aš dabar turiu tiek, kad nėra reikalo imti mantos: jos visur rasi. 

Jis išbučiavo tuos brangius jam Žmones ir, neužėjęs net į savo kam- 
barį, tuoj pat iškeliavo. Vis baiminosi, ar nesiveja raiti tėvo tarnai, ir 
traukė taip sparčiai, jog dar tą paųį vakarą pasiekė Luganą. Ačiū Dievui, 
jau buvo Šveicarijos mieste ir nebijojo, kad tuščiame kelyje nesučiuptų 
tėvo papirkti žandarai. Iš čia parašė tėvui gražų laišką — šita vaikiška 
silpnybė dar labiau įsiutino markizą. Fabricijus pasisamdė pašto arklius 
ir pervažiavo Sen Gotardą; kelionė vyko sparčiai, ir prie Pontarljė jis per- 
žengė Prancūzijos sieną. Imperatorius buvo Paryžiuje. Čia ir prasidėjo 
Fabricijaus negandai; išvykdamas jis buvo tvirtai pasiryžęs pasikalbėti su 
imperatoriumi; jam nė į galvą neatėjo, kad tai galėtų būti sunkus dalykas. 
Milane jis bent dešimt kartų per dieną matydavo princą Eugenijų ir visa- 
da galėdavo su juo pasikalbėti. Paryžiuje jis kas rytą eidavo į Tiuilri rūmų 
kiemą, kai Napoleonas priimdavo ten kariuomenės paradą; bet jam taip 
ir nepavyko prisiartinti prie imperatoriaus. Mūsų didvyris manė, kad visi 
prancūzai, kaip ir jis, labai susijaudinę dėl didžiulio tėvynei gresiančio 
pavojaus. Viešbutyje, kur buvo apsistojęs, jis prie stalo neslėpė nei savo 

sumanymų, nei savo atsidavimo Napoleonui; jo pašnekovai pasirodė 
esą labai malonūs ir lipšnūs vyrukai, dar didesni entuziastai negu jis, ta- 
čiau per tas kelias dienas spėjo apvogti jį ligi paskutinio santimo. Laimė, 
vien tik iš kuklumo jis nieko nebuvo prasitaręs apie motinos briliantus. 
jis nusipirko du gražius arklius, pasisamdė tarną, buvusį kareivį, dabar 
arklių pirklio berną, ir su didžiausia panieka širdy jauniesiems auksa- 
burniams paryžiečiams išvyko į kariuomenę. Težinojo apie ją tiek, kad 
ji telkiasi kažkur prie Mobežo. Vos atvykęs prie sienos, nutarė būsiant 
juokinga sėdėti namuose ir šildytis prie malonaus židinio, kai kareiviai 
šąla lauko stovyklose. Kad ir kaip atkalbinėjo jį tarnas, žmogus, kuriam 
nestigo sveikos nuovokos, Fabricijus neatsargiai įsimaišė tarp kareivių 
stovykloje, esančioje prie kelio į Belgiją, pačiame pasienyje. Vos tik jis 
priėjo pirmąjį batalioną, išsidėsčiusį šalia kelio, tuoj kareiviai smalsiai su- 
žiuro į jauną ponaitį, kurio apdaras nėmaž nepanėšėjo į jokią uniformą. 
Temo, pūtė šaltas vėjas. Fabricijus priėjo prie vieno laužo ir paprašė leis- 
ti jam pasišildyti, jis užsimokėsiąs. Kareiviai susižvalgė, ypač nustebinti 
nepažįstamojo pasiūlymo užsimokėti, ir mielai pasitraukė, padarydami 
jam vietos prie ugnies; tarnas jam įrengė užuovėją. Bet kai po valandos 
pro šalį ėjo pulko puskarininkis, kareiviai jam papasakojo, kad pas juos 
užklydęs kažkoks svetimšalis, prastai kalbąs prancūziškai. Puskarininkis 
ėmė kvosti Fabricijų, o tasai — įrodinėti jam savo susižavėjimą imperato- 
riumi labai įtartinu akcentu; tada puskarininkis paprašė jį eiti kartu pas 
pulkininką, įsikūrusį gretimoje sodyboje. Abiem arkliais vedinas, priėjo 
Fabricijaus tarnas. Arkliai padarė tokį įspūdį puskarininkiui, kad jis bere- 
gint pakeitė savo nutarimą ir ėmė kvosti dar ir tarną. Tas senas kareivis, 
tuoj pajutęs, kur link suka pašnekovas, pasakė, kad jo ponas turįs labai 
aukštus globėjus, paskui pridūrė, kad niekas turbūt nenukniauksią tų 
gražių arklių. Puskarininkis tuoj pat pašaukė kareivį, tasai čiupo už pa- 
karpos tarną, kitas paėmė arklius, ir puskarininkis griežtai įsakė Fabrici- 
jui be jokių kalbų sekti paskui jį. 

Pavaręs Fabricijų pėsčią gerą mylią kelio tamsoje, kuri atrodė dar 
glūdesnė iš visų pusių liepsnojant laužams, puskarininkis perdavė jį žan- 

darmerijos karininkui, o tas rūsčiu veidu paprašė dokumentų. Fabricijus 
parodė pasą, pagal kurį jis buvo barometrų pirklys, keliaujantis prekijas. 

— Kas per mulkiai! — šūktelėjo karininkas. — Šito tai jau per daug! 

Jis ėmė kamantinėti mūsų didvyrį, ir tas su didžiausiu užsidegimu 
prašneko apie imperatorių ir laisvę; karininkas, tai išgirdęs, pratrūko ne- 
suvaldomu juoku. 

— Po šimts pypkių! Apsukrumo tu ne per daug turi! — sušuko jis. — 
Kaip jie drįsta siųsti mums tokius kaip tu geltonsnapius — visam kam 
juk yra saikas! 

Kad ir kaip 1š kailio nėrėsi Fabricijus, kaip aiškino, jog iš tiesų jis ne- 
sąs joks barometrų pirklys, žandarmerijos karininkas jį nusiuntė į kalėji- 
mą B... miestelyje, čionai mūsų didvyris atkako apie trečią valandą ryto, 
dusdamas iš apmaudo ir leisgyvis iš nuovargio. 

Fabricijus, iš pradžių stebėdamasis, paskui tūždamas ir visiškai nesu- 
sigaudydamas, kas darosi, išsėdėjo šitame skurdžiame kalėjime trisdešimt 
tris labai prailgusias dienas; jis rašė laišką po laiško vietos komendantui, 
O į vietą juos nešioti apsiėmė kalėjimo prižiūrėtojo žmona, graži trisde- 
šimt šešerių metų flamandė. Bet kadangi ji neturėjo nė mažiausio noro, 
kad sušaudytų tokį gražų vaikiną, kuris, be to, visai neblogai mokėjo, 
tai rūpestingai sumetė visus tuos laiškus į ugnį. Vakarais lig išnaktų ji 
kantriai klausydavosi kalinio aimanų; vyrui pasakė, kad tas geltonsnapis 
turįs pinigo, todėl apdairusis prižiūrėtojas leido jai elgtis kaip tinkamai. 
Žmona leidimu pasinaudojo ir pelnė iš Fabricijaus keletą napoleondorų, 
nes puskarininkis iš Fabricijaus buvo atėmęs tik arklius, o žandarmeri- 
jos karininkas nieko neatėmė. Vieną birželio popietę Fabricijus išgirdo 
stiprų, nors ir tolimą patrankų dunksėjimą. Pagaliau kaunasi! Širdis jam 
šokinėjo iš nekantrumo. Kilo didelis triukšmas ir miestelyje; iš tikrųjų, 
vyko didelis pajėgų perkėlimas, pro B... miestelį žygiavo trys divizijos. 
kartu padejuoti dėl jo nedalios, Fabricijus buvo dar lipšnesnis negu pa- 
prastai; paskui, paėmęs jai už rankų, tarė: 

— Išleiskite mane iš čia. Prisiekiu savo garbe, kad grįšiu į kalėjimą, kai 
tik pasibaigs kautynės. 

— Plepi niekus! O /ebamyjų ar turi? 

Fabricijus susijaudino; jis nesuprato, ką reiškia žodis /ebamzig?. Iš jo 
nepradėjo kalbos, kaip iš pradžių buvo ketinusi, apie napoleondorus, o 
tik apie frankus. 

— Klausyk, — tarė ji, — jei tu gali duoti kokį šimtą frankų, tai aš su 
pora dvigubų napoleonų užspausiu abi akis kapralui, kuris naktų ateis 
pakeisti sargybos. Jis ir nepamatys, kaip tu išsmuksi, o jeigu jo pulkas 
rytoj išžygiuos, tai tikrai nepasakys nė pusės žodžio. 
savo kambaryje, nes iš ten rytą lengviau išnykti. 

Kitą rytą, dar neprašvitus, įsijausminusi moteris pasakė Fabricijui: 

— Mielas vaikeli, per jaunas esi tokiam bjauriam amatui: paklausyk 
manęs, mesk jį. 

— Kaipgi? Vadinasi, ginti tėvynę — tai nusikaltimas? — stebėjosi Fa- 
bricijus. 

— Et, ką čia šnekėti. Niekada neužmiršk, kad išgelbėjau tau gyvybę; 
tavo byla buvo visiškai aiški, tave būtų sušaudę; bet niekam apie tai ne- 
prasitark, nes mudu su vyru galime tarnybos netekti; o visų svarbiausia, 
nepaistyk, kad tu esąs Milano didikas, persirengęs barometrų pardavė- 
jų, — per daug kvailai skamba ši pasaka. Dabar klausyk, ką pasakysiu. 
Duosiu tau vieno husaro aprangą, jis užvakar mirė kalėjime. Kalbėk tk 
tada, kai būtinai reikės; jei koks vachmistras ar karininkas pagaliau pri- 
spirs tave prie sienos, tai pasakyk, kad susirgęs gulėjai pas ūkininką, kad 
tas ūkininkas radęs tave drugio krečiamą griovyje prie kelio, pasigailėjęs, 
ištraukęs ir parsivežęs namo. Jeigu jiems tokio atsakymo nepakaks, pri- 
durk, kad nori dabar pasivyti savo pulką. Tave gali suimti dėl tavo savo- 
tiškos tarties: tada sakyk, kad esi gimęs Pjemonte, o nuo pernai metų, kai 
buvai paimtas į kariuomenę, likai Prancūzijoje ir t. t. 

Trisdešimt tris dienas siutęs kalėjime, Fabricijus pagaliau įspėjo savo 
tą rytą buvo kupina švelniausių jausmų; ir kol ji, pasičiupusi adatą, siau- 
rino jam husaro drabužius, jis su visomis išgalėmis dėstė savo istoriją 

nustebusiai moteriai. Ji valandėlę net patikėjo: vaikinas atrodė toks atla- 
paširdis ir buvo toks dailutis su husaro uniforma! 

— Jei iš tikrųjų taip nori kariauti, — beveik įtikinta kalbėjo ji, — tai rei- 
kėjo tuoj, kai atvykai į Paryžių, stoti į kurį pulką. Būtum pastatęs vyno 
butelį kokiam vachmistrui, ir tvarka! 
tant išleido iš kambario, bet prieš tai šimtą kartų prisaikdino, kad nieka- 
dos niekam, nors ir kažin kas atsitiktų, neištars jos pavardės. 

Lig tik Fabricijus, pasispaudęs po pažastim husaro kardą, žvaliu 
žingsniu išėjo iš miestelio, jį apniko abejonės. „Štai, — mąstė jis, — aš 
dabar su husaro uniforma, tas husaras mirė kalėjime, aš turiu jo doku- 
mentą — kelialapį; jį, sako, pasodinę už tai, kad pavogęs karvę ir kelis 
sidabrinius indus! Aš, taip sakant, perėjau į jo asmenį... visa tai įvyko be 
mano valios ir nieko iš anksto nenumačius. Dėmesio, saugokis kalėji- 
mol.. Ženklas aiškus: daug blogo manęs laukia kalėjime!“ 

Nepraėjo nė valandos, kai Fabricijus atsiskyrė su savo geradare, ir 
staiga ėmė pilti toks lietus, jog naujai iškeptas husaras su savo griozdiš- 
kais, per dideliais jo kojai batais tik vargais negalais besiyrė pirmyn. Jis 
susitiko kaimietųį ant prasto arklio; nusipirko tą arklį, susirodęs ženklais, 
nes kalėjimo prižiūrėtoja buvo jam patarusi kuo mažiausiai šnekėti, kad 
neišsiduotų savo svetimšališka tartim. 

Tą dieną kariauna, laimėjusi kautynes prie Linji“, visu greičiu žygia- 
vo Briuselio link; buvo Vaterlo mūšio išvakarės. Apie pietus, liūčiai vis 
dar nesiliaujant, Fabricijus išgirdo patrankų dunksėjimą; iš džiaugsmo jis 
užmiršo baisiąsias nevilties valandas, neseniai išgyventas nepelnytame 
kalėjime. Taip jojo iki vėlyvos nakties, o kad buvo dabar jau kiek proto 
įsigijęs, tai apsinakvojo pas ūkininką labai nuošaliai nuo kelio. Tas ūkinin- 
kas verkšleno ir dievagojosi, kad iš jo viską atėmę; Fabricijus davė jam 
penkfrankį, ir avižų atsirado. „Arklys mano ne per gražiausias, — galvojo 
jis, — bet ir toks dar gali kristi kokiam puskarininkiui į akį“. Ir atsigulė 
tvarte, šalia arklio. Valandą prieš auštant Fabricijus jau traukė keliu; švel- 
niai tapšnojamas, kuinas įsibėgo ristele. Apie penktą valandą Fabricijus 
išgirdo patrankas šaudant: tai buvo Vaterlo mūšio įžanga. 

Trečiasis skyrius 


*„w- 


etrukus Fabricijus sutiko markitantes ir iš nepaprasto dėkin- 

N gumo B... kalėjimo prižiūrėtojai pajuto reikalą kreiptis į jas ke- 
liais žodžiais; pasiteiravo vieną jų, kur esąs ketvirtasis husarų pulkas — jo 
pulkas. 

— "Tu geriausiai padarytum, kad nesiskubintum taip labai, mielas ka- 
reiviuk, — atsakė markitantė, kurią sujaudino išblyškęs jo veidas ir gra- 
žios akys. — Tavo gniaužtas dar per silpnas tokioms kirstynėms, kokios 
čia šiandien bus. Jei bent šautuvą turėtum, nieko nesakyčiau, galėtum ir 
tu ne blogiau už kitus laidyti kulkas. 

Toks patarimas Fabricijui buvo ne prie širdies; bet veltui jis ragino 
arklį, markitantės vežimėlio pralenkti negalėjo. Protarpiais patrankos su- 
dunksėdavo lyg ir arčiau, ir juodu vos girdėdavo kits kitą, nes Fabricijus, 
pagautas svaigulio ir džiaugsmo, jautėsi kaip nesavas ir vėl atnaujino kalbą 
su markitante. Sulig kiekvienu markitantės žodžiu jis vis labiau įsisąmo- 
nino savo laimę. Nuslėpęs tiktai savo tikrąją pavardę ir pabėgimą iš kalėji- 
mo, jis pagaliau viską išsipasakojo šiai moteriai, kuri atrodė tokia gera. Ji 
labai stebėjosi ir visai nesuprato, ką čia jai pasakoja tas gražus kareivėlis. 

— Atspėjau! — sušuko ji pagaliau džiūgaudama. — Jūs esat miesto po- 
naičiukas, įsimylėjęs kokio kapitono žmoną iš ketvirtojo husarų pulko. 
Jūsų mylimoji padovanojo jums štai šitą uniformą, ir va dabar jūs genatės 
ją iš paskos. Kaip Dievas yra ten aukštai danguje, taip jūs niekados nesate 
buvęs kareiviu; bet jūs, matyt, šaunus vaikinas, jūsų pulkas pateko į ugnį, 
ir jūs nutarėte drauge su kitais kautis, nes nengrite pasirodyti bailys. 

Fabricijus su viskuo sutiko: tik šitokiu būdu jis tikėjosi sulaukti pro- 
tingų patarimų. „Juk aš neturiu supratimo apie tų prancūzų papročius, — 
galvojo jis, — ir jei man niekas nevadovaus, aš ir vėl galiu atsidurti kalėji- 
me, ir dar arklį pavogs“. | 

— Visų pirma, mano mielasis, — tarė markitantė, kaskart palankiau 
jam nusiteikdama, — prisipažink, kad neturi nė dvidešimt vienerių metų; 
daugių daugiausia — septyniolika. 

Tai buvo tiesa, ir Fabricijus noriai prisipažino. 

— Taigi nesi net šaukiamojo amžiaus, o sprando nusisukti lendi tik 
dėl gražių poniutės akių. Po kelmais! Neprastas jos skonis! Jei dar turi 
kelis geltonus skrituliukus, kuriais ji tave apdovanojo, tai visų pirma įsi- 
gyk kitą arklį, žiūrėk, kaip tas tavo kuinas karpo ausimis, kai tik patran- 
kos suriaumoja arčiau; tai kaimo arkliukas, ir jis nuneš tave tiesiai giltinei 
į nagus, kai tik atsidursi pirmose linijose. Matai tuos balzganus dūmus 
ten, virš gyvatvorės? Tai kuopa kaunasi, vaikeliuk! Taigi iš anksto pasi- 
ruošk — kai sušvilps kulkos aplink ausis, nežinosi, kur dėtis iš baimės. 
Patarčiau tau šiek tiek užkąsti, kol dar yra laiko. 

Fabricijus paklausė jos patarimo ir, atkišęs napoleondorą, paprašė 
markitantę pasiimti, kiek reikia. 

— Tiesiog širdį skauda! Vargšelis, - sušuko moteris, — pinigų, ir tų leisti 
nemoka! Vertėtų čiupti tą tavo napoleoną ir pavaryti Kokotę šuoliais. Tu 
su savo kuinu nė velnio manęs nepavytum! Ką tu, žiopliuk, darytum, jei 
aš nudumčiau? Įsidėk į makaulę —- kai armotos griaudžia, niekada nerodyk 
aukso. Še tau, — pridūrė ji, — aštuoniolika frankų ir penkiasdešimt santimų, 
pusryčiai tau kaštuoja trisdešimt su. Dabar greit atsiras ir arklių parda- 
vimui. Jei koks nedidelis, duok dešimt frankų, šiaip ar taip, daugiau kaip 
dvidešimt — jokiu būdu, nors pasitaikytų ir keturių Emono sūnų žirgas“. 

Fabricijus pavalgė. Markitantės postringavimus nutraukė kita mote- 
ris, atvažiavusi į kelią per laukus. 

— Eli, ei, Margo, klausyk! — šaukė toji. — Tavo šeštasis ten dešinėje. 

— Turime skirtis, mielasis, — tarė markitantė mūsų didvyriui. — Bet 
man iš tiesų tavęs gaila; patikai tu man, dievaži! Tu ničnieko neišmanai, 
apipešios tave, kaip Dievą myliu. Jok geriau su manimi į šeštąjį. 

— Ašir pats suprantu, kad nieko neišmanau, - atsakė Fabricijus, — bet 
noriu kautis ir žūtbūt josiu ten, kur tie balti dūmai. 

— Žiūrėk, kaip tavo arklys ausimis karpo! Kai tik atsidurs ten, kad ir 
dvėsena, tu jo nebesuvaldysi, ims tave nešti, ir Dievas žino kur nuneš. Ar 
klausysi manęs? Lig tik prijosi ten, kur mušasi, čiupk šautuvą ir šovininę, 
stokis šalia kareivių ir daryk lygiai tą pat, ką ir jie. Bet, Viešpatie tu mano, 
esu tikra, kad tu net patrono praplėšti nemoki. 

Fabricijus, kad ir labai įsižeidęs, savo naujajai bičiulei vis dėlto prisi- 
pažino, kad ji įspėjusi. 

— Vargšas vaikelis! Užmuš iš karto, kaip Dievą myliu! Laukti nerei- 
kės! "Tu būtinai turi su manimi joti, - pridūrė markitantė įsakmiai. 

— Bet aš noriu kautis. 

— Gausi ir kautis, nebijok. Pamatysi, šeštasis taip pat šaunus pulkas, 
o šiandien darbo bus visiems iki valiai. 

— Ar greit prijosime jūsų pulką? 

— Daugiausia po kokio ketvirčio valandos. 

„Šitos šaunios moters globoje, — mąstė Fabricijus, — kad ir koks aš 
neišmanėlis, manęs niekas nepalaikys šnipu, ir aš galėsiu kautis“. 

Tuo tarpu stipriau sudundėjo patrankos, šūvis tuoj po šūvio. 

— Kaip rožinis, — tarė Fabricijus. 

— Jau galima išskirti ir šautuvų papliupas, — pasakė markitantė ir su- 
šėrė botagu kumelaitei, aiškiai pagyvėjusiai nuo šaudymo. 

Markitantė pasuko dešinėn ir nuvažiavo tiesiai per pievas nedideliu 
keleliu; purvo buvo per pėdą gilumo, vežimukas tik tik neįklimpo; Fa- 
bricijus turėjo ratus pastūmėti. Jo paties arklys du kartus suklupo; netru- 
kus kelias pasidarė sausesnis, bet virto siauru, per pievas vingiuojančiu 
takeliu. Nepajojo Fabricijus nė penkių šimtų žingsnių, ir jo kuinas staiga 
sustojo: skersai takelį tysojo lavonas, išgąsdinęs ir žirgą, ir raitelį. 

Fabricijaus veidas, blyškus iš prigimties, pasidarė tiesiog žalias; mar- 
Paskui, pakėlusi akis į mūsų didvyrį, nusikvatojo. 

— Cha cha cha! Na kaip, vaikeliuk! Žavu, ar ne? — sušuko ji. 

Fabricijus stovėjo pastingęs. Visų labiausiai krito jam į akis nešvarios 
to lavono kojos, nuo kurių jau buvo nutraukti batai; lavonas gulėjo pa- 
liktas tik su prastomis sukruvintomis kelnėmis. 

— Na, eikš, — paragino jį markitantė, — šok nuo arklio; turi priprasti 
prie tokių dalykų; žiūrėk, — šūktelėjo, — jis gavo į galvą. 

Iš tiesų, kulkos buvo pataikyta palei nosį ir išlįsta kitoje veido pusė- 
je pro smilkinį; veidas buvo bjauriai sužalotas; viena akis tebemarksojo 
atmerkta. 

— Lipk nuo arklio, vaikeli, — sušuko markitantė, — ir paspausk jam 
ranką, pažiūrėsim, ar jis tau atsakys. 

Nedvejodamas, nors vos neišleidęs dvasios iš pasišlykštėjimo, Fabri- 
cijus šoko nuo arklio, griebė lavonui už rankos ir stipriai ją krestelėjo; 
paskui sustingo it apmiręs; jautė, kad nebeužteks jėgų vėl ant arklio už- 
sėsti. Ypač kėlė jam siaubą toji atmerkta akis. 

„Markitantė tikrai pamanys, kad aš bailys“, — su kartėliu pagalvojo 
jis; bet jautė negalįs nė krustelėti: būtų pargriuvęs. Baisi buvo akimirka; 
Fabricijus iš tikrųjų vos neapalpo. Markitantė tai pastebėjo, gyvai iššo- 
ko iš vežimėlio ir, nė žodžio netarusi, padavė jam stiklinėlę degtinės; 
Fabricijus vienu mauku išlenkė; dabar jis galėjo vėl užsėsti ant kuino 
ir jojo toliau, netardamas nė žodžio. Markitantė kartkartėmis skersom 
žvilgčiojo į jį. 

— Kausiesi tu rytoj, vaikeli, — pratarė ji pagaliau, — o šiandien pabūsi 
su manim. Pats matai, kad pirma turi išmokti kareivio amato. 

— Priešingai, aš noriu kautis tučtuojau, — sušuko mūsų didvyris ir taip 
niauriai suraukė antakius, kad markitantė tai palaikė neblogu ženklu. 

Patrankos dunksėjo smarkiau ir tarytum arčiau. Jų šūviai gaudė da- 
bar vienu nenutrūkstamu bosu; šūvis sekė šūvį be jokio pertrūkio, ir pro 
šitą vientisą gausmą, nelyginant pro kokį tolimą kalnų upės šniokštimą, 
aiškiai buvo galima išskirti šautuvų salves. 

Čia kelias įsuko į nedidelę giraitę; markitantė pamatė, kaip į ją galvo- 
trūkčiais bėga trys ar keturi mūsų kareiviai; ji vikriai iššoko iš vežimėlio 
ir, pabėgėjusi penkiolika ar dvidešimt žingsnių nuo kelio, pasislėpė duo- 
bėje, kuri liko išvertus toje vietoje didžiulį medį. „Nagi pažiūrėsime, ar 


aš bailys, ar ne!“ — pagalvojo Fabricijus. Jis atsistojo šalia tuščio marki- 


tantės vežimėlio ir išsitraukė kardą. Kareiviai, nė nežvilgtelėję į jo pusę, 
prabėgo tekini pamiške, į kairę nuo kelio. 

— Mūsiškiai, — ramiai pasakė markitantė, be kvapo grįžusi prie ve- 
žimėlio. — Jei tavo arklys galėtų šuoliu bėgti, liepčiau tau spausti iki ten, 
kur baigiasi miškas, ir apsižvalgyti, ar yra kas lygumoje. 

Fabricijui nereikėjo dviejų sykių kartoti, jis nusilaužė topolio šaką, 
nubraukė nuo jos lapus ir ėmė iš visų jėgų pliekti kuinui per šonus, tasai 

liuoktelėjo kelis žingsnius pirmyn, bet tuoj ir vėl perėjo prie savo įpras- 
tinės ristutės. Pavarė šuoliais kumelaitę ir markitantė. 

— Palauk, stok, stok! — šaukė ji Fabricijui. 

Netrukus jie abu atsidūrė atvirame lauke; pasiekę pievos pakraštį, iš- 
girdo baisų dundesį: iš visų pusių — dešinėje, kairėje, už nugaros — trink- 
sėjo patrankos ir šautuvai. Kadangi giraitė, iš kurios jie išlindo, augo 
ant nedidelio kauburio, aštuonios ar dešimt pėdų virš pievos, jie gana 
aiškiai pamatė vieną kautynių lauko barą; bet pievoje nebuvo nieko. Už 
kokio tūkstančio žingsnių pievą kirto ilga labai tankių gluosnių eilė; virš 
gluosnių draikėsi balkšvi dūmai, kurie kartais sūkuriais išlėkdavo aukštai 
į padangę. 

— Ak, kad aš žinočiau, kur mano pulkas! — susirūpinusi kalbėjo mar- 
kitantė. — Tiesiai per tą didžiulę pievą važiuoti negalima. Beje, klausyk, — 
kreipėsi ji į Fabricijų, — jei kartais pamatytum priešo kareivį, smeik kardu 
smetgte, nesusigalvok kirsti. 

Čia markitantė vėl pastebėjo tuos keturis kareivius, kuriuos ką tik minė- 
jome; jie išlindo iš miško į pievą kairėje nuo kelio. Vienas jų buvo raitas. 

— Kaip tik tau, — tarė jai Fabricijus. — Ei, ar girdi! — suriko ji raita- 
jam. — Jok čia, išmesi degtinės stikliuką! 

Kareiviai pasuko į juos. 

— Kur šeštasis pulkas? — šūktelėjo markitantė. 

— Aure ten, penkios minutės kelio nuo čia, palei tą griovį, kur gluos- 
niai; ten ką tik užmušė pulkininką Makoną. 

— Klausyk, nori penkių frankų už savo arklį? 

— Penkių frankų! Moki juokauti, mamyte! Karininko arklys! Nepra- 
eis nė ketvirtis valandos, ir aš gausiu už jį penkis napoleonus! 

— Duok man vieną napoleoną, — šnabžtelėjo markitantė Fabricijui. 
Paskui, priėjusi prie raito kareivio, tarė: — Lipk nuo arklio! Na, gyviau! 
Še tau napoleoną! 

Kareivis nulipo. Fabricijus linksmai šoko į balną, markitantė ėmė 
nuo kuino atrišinėti nedidelį jo balnakrepšį. 

— Ei jūs, ko stovit, padėkit! — šūktelėjo kareiviams. — Kas matė leisti 
damai šitaip vargti! 

Bet, vos pajutęs ant kupros balnakrepšį, naujai sučiuptasis arklys 
stojo piestu, ir Fabricijus, nors geras raitelis, tik didžiausiais vargais jį 
suvaldė. 

— Geras ženklas! — tarė markitantė. — Ponaitis nepripratęs, kad nuga- 
rą jam balnakrepšis kutentų. 

— Generolo arklys! — sušuko kareivis, pardavęs arklį. — Už tokį kiek- 
vienas dešimt napoleonų užsimerkęs duos. 

— Še, imk dar dvidešimt frankų, — pasakė jam Fabricijus, nesitverda- 
mas džiaugsmu, kad pagaliau gavo apsižergti tokį karštą ristūną. 

Tą akimirką į gluosnius trenkė patrankos sviedinys, nurėždamas juos 
skersai, ir Fabricijus pamatė įdomų reginį — kaip iš abiejų šonų, lyg dal- 
giu mostelėjus, pasipylė smulkios šakelės. 

— Antai armotos jau artėja, — pasakė kareivis, paėmęs iš Fabricijaus 
tuos dvidešimt frankų. 

Galėjo būti antra valanda. Fabricijus dar nebuvo atsitokėjęs po to 
įdomaus reginio, kai staiga, perkirtę didžiosios pievos kampą, priešais jį 
prajojo grupė generolų, dvidešimties husarų lydima. Fabricijaus Žirgas 
sužvengė, atsistojo porą kartų piestu, paskui ėmė smarkiai timpčioti pa- 
vadį. „Na ir tegul!“ — pagalvojo Fabricijus. 

Gavęs laisvę, arklys pasileido galvotrūkčiais ir kaipmat pavijo ge- 
nerolų eskortą. Fabricijus suskaičiavo keturias galionuotas trikampes 
kepures. Po ketvirčio valandos Fabricijus iš kelių šalia jojančio husarų 
žodžių suprato, kad vienas tų generolų yra garsusis maršalas Nėjus **. 
Fabricijus jautėsi devintame danguje; tačiau neįstengė atspėti, kuris bū- 
tent iš keturių generolų yra maršalas Nėjus; viską būtų atidavęs, kad su- 
žinotų, bet prisiminė, kad jam negalima kalbėt. Raitelių būrys stabtelėjo 
priešais platų griovį, pilną vandens po vakarykštės liūties; reikėjo per jį 
persigauti; griovio pakraščiai buvo apaugę dideliais medžiais, iš kairės 
juo baigėsi pieva, kurios pradžioje Fabricijus pirkosi arklį. Beveik visi 
husarai nušoko nuo arklių; griovio krantas buvo labai status ir labai sli- 
dus, o vanduo telkšojo kokias tris ar keturias pėdas žemiau pievos. Viską 
iš džiaugsmo pamiršęs, Fabricijus galvojo daugiau apie maršalą Nėjų ir 
šlovę negu apie savo arklį, o šisai, smarkiai įsikarščiavęs, šoko į griovį ir 

aukštai ištėškė vandenį. Vieną generolą vanduo apšlėkė nuo galvos iki 
kojų, tas nusikeikė: 

— Velniai tave rautų, galvijau! 

Fabricijus pasijuto labai to keiksmo įžeistas. „Ar galiu reikalauti sa- 
tisfakcijos?“ — pagalvojo jis. Tuo tarpu, norėdamas parodyti, kad nėra 
jau toks kerėpla, pamėgino užvaryti arklį į kitą griovio krantą; bet šis 
buvo status ir kokių penkių ar šešių pėdų aukščio. Teko to sumanymo 
atsisakyti; tada jis pajojo prieš srovę; vanduo siekė arkliui iki galvos; pa- 
galiau jis rado vietą, kur, matyt, būta lyg ir kokios girdyklos; čia šlaitas 
buvo nuolaidus, ir jis be vargo iškopė į pievą kitoje griovio pusėje. Pir- 
masis iš viso palydovų būrio atsidūręs kitame krante, jis išdidžiai nuris- 
nojo pakrante; kiti husarai dar kapanojosi vandenyje, gerokai susirūpinę, 
ką daryti, nes vanduo daugelyje vietų siekė net iki penkių pėdų gylio. 
Keli arkliai pasibaidė, šoko plaukt, kilo pasibaisėtina marmalynė. Vie- 
nas vachmistras matė, kaip išmanevravo tas visai nekariškai atrodantis 
geltonsnapis, ir šūktelėjo: 

— Aukštyn! Kairėje girdykla! 

Pamažu visi laimingai persigavo. 

Kai Fabricijus išlipo į kitą griovio krantą, rado čia tik generolus; jam 
pasirodė, kad patrankos dvigubai smarkiau griaudžia; tik vargais negalais 
jis išgirdo, ką sako jam generolas, kurį jis taip smarkiai buvo aptaškęs; o 
tas riktelėjo jam į ausį: 

— Iš kur gavai tą arklį? 

Fabricijus taip sumišo, kad atsakė itališkai: 

— L'bo copprato boco fa. (Ką tik pirkau.) 

— Kai sakai? — sušuko generolas. 

Bet tuo tarpu aplinkui taip garsiai sudundėjo, jog Fabricijus nespėjo 
atsakyti. Turime pripažinti, kad mūsų didvyris šią akimirką nelabai atro- 
dė panašus į didvyrį. Tačiau baimė jam buvo antraeilis dalykas; visų la- 
biausiai jį piktino šitas gaudesys, nuo kurio ausys skaudėjo. Eskortas vėl 
paleido arklius šuoliais; jojo per didelį suartą lauką kitoje griovio pusėje, 
o tas laukas visas buvo nuklotas lavonais. 

— Raudonmunduriai! Raudonmunduriai! - džiaugsmingai šūkavo es- 
korto husarai. 

Iš pradžių Fabricijus nesuprato, paskui pamatė, kad iš tikrųjų beveik 
visų nukautųjų mundurai raudoni. Staiga jis suvirpėjo iš pasibaisėjimo 
pamatęs, kad daugelis tų nelaimingųjų raudonmundurių tebėra gyvi; jie 
šaukė, matyt, prašėsi pagalbos, bet niekas nesustojo. Mūsų didvyris, labai 
gailestingos širdies, kaip beišmanydamas stengėsi, kad jo arklys neužmin- 
tų kurio raudonmuduno. Eskortas sustojo; Fabricijus, užmiršęs kareivio 
pareigas, susidomėjęs kažkuriuo vargšu sužeistuoju, vis lėkė šuoliais. 

— Ei, pienburni, ar nesustosi! — riktelėjo jam vachmistras. 

Fabricijus pastebėjo, kad jis užjojęs generolams už akių per kokius 
dvidešimt žingsnių iš dešinės, kaip tik iš tos pusės, į kurią jie Žiūri pro 
žiūronus. Grįžęs atgal ir sustojęs už kitų husarų, atsilikusių per kelis 
žingsnius, jis pastebėjo, kad stambiausias iš generolų sako kažką savo 
kaimynui, taip pat generolui, bet kalba įsakmiai, beveik bara aną, net kei- 
kiasi. Fabricijus nebesusivaldė iš smalsumo ir, nors jo bičiulė, kalėjimo 
labai prancūzišką, labai sklandų sakinį ir užkalbino kaimyną. 

— Kas tas generolas, kuris taip vainoja savo kaimyną? 

— Nagi maršalas, po šimts! 

— Koks maršalas? 

— Maršalas Nėjus, mulki! Kur tu, po galų, iki šiolei tarnavai? 

Fabricijus, šiaip labai įžeidus, nė galvot nepagalvojo, kad reikėtų su- 
pykti dėl tokios užgaulės: kupinas vaikiško susižavėjimo, jis įsmeigė akis 
į garsųjį Maskvos kunigaikštį, narsiausią iš narsiausiųjų. 

Staiga visi vėl pasileido smarkiu šuoliu. Netrukus Fabricijus pamatė, 
kad priekyje, už kokių dvidešimt žingsnių, keistai juda arimas. Vago- 
se telkšo vanduo, o šlapia žemė jų guburiuose šokčioja mažais juodais 
grumsteliais per tris keturias pėdas į orą. Fabricijus labiau šituo keistu 
reiškiniu nepasidomėjo ir vėl susimąstė apie maršalo šlovę. Šalia jo kaž- 
kas šaižiai šūktelėjo; sviedinių pakirsti, nuo arklių krito du husarai; kai 


jis atsigręžė pažiūrėti, būrys jau buvo už kokių dvidešimt žingsnių nuo 

jų. Jis pamatė šiurpų reginį: paplūdęs kraujais arklys blaškėsi ant arimo, 
kojomis įsipainiojęs į savo paties žarnas; jis stengėsi bėgti paskui kitus, o 
kraujas kliokė į dumblynę. 

„Štai pagaliau aš ugnyje! - pagalvojo jis. - Aš mačiau ugnį! Dabar esu 
tikras karys“, — kartojo jis mintyse patenkintas. 

Tuo tarpu eskortas lėkė galvotrūkčiais pirmyn, ir mūsų didvyris 
suprato, kad žemę grumstais iš visų pusių aukštyn šokdina sviediniai. 
Jis veltui žiūrėjo į tą pusę, iš kur lekia sviediniai; didžiuliame atstume 
matė tik balkšvus baterijos dūmus; pro lygų, neperstojantį patrankų riau- 
mojimą tartum girdėjo daug arčiau šaudant papliūpomis iš šautuvų; jis 
nieko nebesuprato. 

Tuo tarpu generolai ir jų palyda nusileido į siaurą, vandeniu pasruvu- 
sį kelelį penkiom pėdom žemiau lauko. 
lėjo jį kiek tinkamas stebėti: tai buvo stambaus, raudono veido vyras, 
labai šviesiais plaukais. ,, Tokių veidų pas mus Italijoje nėra, — pagalvojo 
jis. — Niekada aš nebūsiu toks kaip jis su savo išblyškusiu veidu ir kaš- 
toniniais plaukais“, — mintyse pridūrė jis nusiminęs. Taip sakydamas, jis 
visų, išskyrus vieną, ūsai buvo gelsvi. Fabricijus žvelgė į husarus, husa- 
rai — į jį. Jis paraudo ir, norėdamas paslėpti savo sumišimą, nusigręžė į 
priešo pusę. Raudonieji vyrai stovėjo ilgomis, plačiai nusidriekusiomis 
voromis; keisčiausia buvo betgi tai, kad tie vyrai atrodė visai mažyčiai. 
Ilgos jų virtinės, matyt, pulkai ir divizijos, pasirodė jam ne aukštesni už 
pakelės gyvatvorę. Viena raudonųjų raitelių vora suko į kelią dauboje, 
kuriuo žingine, taškydami purvą, jojo maršalas su savo palydovais. Pro 
dūmus nieko nebuvo matyti toje pusėje, į kurią jie dabar jojo; tik protar- 
piais iš tų balzganų dūmų išnirdavo šuoliais lekią raiteliai. 

Staiga Fabricijus pamatė iš priešo pusės galvotrūkčiais jojant į juos 
keturis vyrus. „Aha, mus puola!“ — dingtelėjo jam; staiga jis pamatė, kad 
du iš tų vyrų kalbasi su maršalu. Vienas maršalą lydėjęs generolas šuo- 
liais nurūko į priešo pusę, lydimas dviejų eskorto husarų ir tų keturių ką 
tik atjojusių raitelių. Kelią kirto nedidelis griovys. Kai visi jį perjojo, Fa- 

bricijus atsidūrė šalia vachmistro, iš pažiūros geraširdžio vyruko. „Reikia 
ji užkalbinti, — pagalvojo jis, — gal jie taip į mane nebežiūrės“. Jis ilgai 
svarstė, ką čia pasakius. 

— Atsiprašau, aš pirmą kartą dalyvauju mūšyje, — kreipėsi jis pagaliau 
į vachmistrą. — Sakykite, ar čia tikras mūšis? 

— Panašiai. O kas pats būsi? 

— Vieno kapitono žmonos brolis. 

— O kaip to tavo kapitono pavardė? 

Mūsų didvyris baisiai sumišo: šitokio klausimo nebuvo tikėjęsis. Lai- 
mė, maršalas su palyda vėl pasileido šuoliais. „Kokią prancūzišką pa- 
vardę pasakyti?“ — mąstė Fabricijus. Pagaliau jis atsiminė, kaip vadinosi 
viešbučio šeimininkas, kur jis Paryžiuje buvo apsistojęs; jis prisigretino 
arčiau vachmistro ir iš visų jėgų suriko: 

— Kapitonas Menjė! 

Tasai, pro patrankų griaudimą gerai nenugirdęs, atsakė: 

— Ak, kapitonas Teljė? Na ką gi, nukautas. 

„Puiku! — pagalvojo Fabricijus. — Neužmiršiu, kapitonas Teljė. Rei- 
kia dėtis nusiminusiam““. 

— Ak Viešpatie! — šūktelėjo jis, nutaisęs gailią miną. 

Raiteliai išjojo iš daubos, dabar jie dūmė galvotrūkčiais per nedidelę 
pievelę. Aplinkui skraidė patrankų sviediniai; maršalas nukreipė arklį į 
vienos kavaleristų divizijos pusę. Palydovai atsidūrė tarp lavonų ir su- 
žeistųjų; bet šitas reginys jau nebedarė tokio įspūdžio mūsų didvyriui: 
jam dabar kas kita buvo galvoje. 

mėlį, jo šilti jausmai šitai garbingai ginklo rūšiai nustelbė visa kita, ir jis 


šuoliais nurūko pas ją. 

— Stok, tu rupūže! — šūktelėjo vachmistras. 

„Ką jis gali man čia padaryti?“ — pagalvojo Fabricijus, šuoliuodamas 
link markitantės. Paspaudęs žirgą pentinais, jis tikėjosi susitiksiąs tą gerą- 
ją markitantę, su kuria susipažino rytą; kumelaitė ir vežimėlis tikrai buvo 
panašūs, bet šeimininkė — kita, ir mūsų didvyriui pasirodė, kad ji labai 
pikta. Prijojęs arčiau, Fabricijus išgirdo, kaip ji pasakė: 

— O toks gražuolis buvo! 

Čia naujai iškeptojo kareivio laukė bjaurus reginys: pjovė koją jau- 
nam gražiam kirasirui, penkių pėdų ir dešimt colių augumo vyrui. Fabri- 
cijus užsimerkė ir išlenkė 1š eilės keturias taureles degtinės. 

— Na ir mauki, tu dvasnele! — šūktelėjo markitantė. Degtinė įkvėpė 
jam vieną mintį: „Reikia nusipirkti draugų, palydos husarų, palankumą“. 

— Parduokite man, kas dar liko butelyje, — tarė jis markitantei. 

— Bet ar tu žinai, kiek toks likutis kainuoja tokią dieną? Dešimt 
frankų! 

Kai Fabricijus, šuoliais lėkdamas, prisivijo būrį, vachmistras sušuko: 

— Ahal Tai ir mums atgabeni lašelį! Štai ko tu sprukai! Duok šen! 

Butelis apėjo visus; paskutinysis, viską išgėręs, sviedė jį aukštai į orą 
ir šūktelėjo Fabricijui: 

— Ačiū, drauguži! 

Visi žiūrėjo dabar į Fabricijų prielankiom akim. Dėl to jam palengvė- 
jo taip, tartum nuo širdies būtų nukritęs šimto svarų sunkumo akmuo: 
jo širdis buvo iš tų pernelyg jautrių širdžių, kurioms nuolat reikia ap- 
linkinių simpatijos. Galų gale bendrakeleiviai nebešnairuoja į jį, tarp jų 
užsimezgė ryšys! Fabricijus giliai atsiduso, paskui jau nesivaržydamas 
paklausė vachmistrą: 

— Bet jei kapitonas Teljė užmuštas, tai kur aš galėčiau surasti savo 
seserį? 

Jis įsivaizdavo esąs kone Makiavelis, taip drąsiai ištaręs Teljė vietoj 
Menjė. 

— Sužinosi vakare, — atsakė vachmistras. 

Eskortas vėl pajudėjo ir nujojo į pėstininkų divizijų pusę. Fabricijus 
pasijuto visiškai girtas; matyt, truputį per daug išgėrė ir dabar svirdinėjo 
balne. Čia jam pačiu laiku atėjo į galvą žodžiai, kuriuos mėgdavo kartoti 
motinos vežėjas: „Jei esi įsipylęs į gurklį, žiūrėk pro arklio tarpuausį ir 
daryk, ką daro kaimynas.“ Maršalas ilgokai užtruko prie kavalerijos da- 
linių, kol pasiuntė juos į ataką; bet kokią valandą ar dvi mūsų didvyris 
nelabai tesuvokė, kas dedasi aplinkui. Jautė baisų nuovargį, ir kai arklys 
pasileido šuoliais, sunkiai dribsėjo balne. 

Staiga vachmistras suriko savo vyrams: 

— Ar nematot imperatoriaus, rupūžės jūs! 

Husarai tuoj pat visa gerkle suriko: 

— Tegyvuoja imperatorius! 

Nesunku įsivaizduoti, kaip išpūtė akis mūsų didvyris, bet jis matė tik 
šuoliais pro šalį lekiančius generolus, o paskui juos tokią pat raitelių pa- 
lydą. Per ilgus ašutinius karčius, nukarusius nuo imperatoriaus eskorto 
dragūnų šalmų, jis neįstengė įžiūrėti veidų. „Vadinasi, dėl tos prakeiktos 
degtinės būsiu nepamatęs imperatoriaus kovos lauke!“ Nuo šios minties 
jis visiškai išsiblaivė. 

Vėl visi nusileido į vandens apsemtą kelią, arkliai siekė gerti. 

— Tai čia imperatorius prajojo? — paklausė jis kaimyną. 

— Na taip, tas, kurio munduras neišsiuvinėtas. Kaipgi tu jo nepaste- 
bėjai? — palankiai atsakė husaras. 

Fabricijų ėmė baisus noras pasivyti imperatoriaus eskortą ir įsimai- 
šyti į jo palydovų tarpą. Kokia laimė joti šio karžygio apsaugos būryje ir 
kovoti šalia jo! Tam juk jis ir atkeliavo į Prancūziją. 

„Galiu taip ir padaryti, — galvojo jis, — juk ir šituos generolus aš 
lydžiu tik todėl, kad tokia buvo mano arklio užgaida, kai jis pasileido 
šuoliais paskui juos“. 

Pasilikti Fabricijus ryžosi vien todėl, kad husarai, jo naujieji draugai, 
buvo jam dabar palankūs; jis ėmė tikėti esąs artimas draugas šitiems 
kareiviams, su kuriais jau kelias valandas kartu jodinėja. Vaizdavosi, kad 
tarp jų ir jo mezgasi kilni Taso ir Ariosto karžygių draugystė. Jei prisidėsi 
prie imperatoriaus eskorto, reikės iš naujo į pažintų eiti; anie raiteliai gali 
1 ji ir skersomis pažiūrėti — juk jie dragūnai, o jis vilki husaro uniformą, 
kaip visi maršalo palydovai. Dabar husarai žiūrėjo į jį gerom akim, ir 
mūsų didvyriui širdis tirpte tirpo iš laimės; jis būtų viską pasaulyje dėl 
savo draugų padaręs; jo siela ir mintys skraidė padebesiais. Viskas aplin- 
kui nusidažė kitomis spalvomis, kai jis pasijuto draugų tarpe, jam baisiai 
magėjo paklausinėti juos. „Bet aš dar ne visiškai išsipagiriojęs, — tarė jis 

vėl išjojo iš daubos, jis pastebėjo, kad maršalas Nėjus kažkur dingęs: 

maus žvilgsnio. 

Šitas generolas buvo ne kas kitas kaip grafas d'A...., tas pats, kuris 
1796 metų gegužės 15 dieną dar vadinosi leitenantas Roberas. Kokia 
laimė jam būtų buvusi išvysti Fabricijų del Dongą! 

Jau seniai Fabricijus pastebėjo, kad nebematyti juodų žemės grums- 
telių, lakstančių aukštyn nuo sprogstančių sviedinių; jie prijojo kirasirų 
pulką ir sustojo užnugaryje; Fabricijus aiškiai išgirdo, kaip sutaukšėjo į 
šarvus grankulkos, ir pamatė, kaip krito keli vyrai. 

Saulė jau buvo žemai, visai arti laidos, kai palydos būrys, išsigavęs iš 
dauburio, įkopė į nedidelį kelių pėdų šlaitą ir pasileido per arimą. Fabri- 
cijus išgirdo keistą garsą prie pat ausies: jis atsigręžė: kritę keturi husarai 
ir jų arkliai; nuvirtęs ir pats generolas, bet jis jau kėlėsi apsipylęs kraujais. 
jo, o ketvirtasis šaukė: „Ištraukit mane iš po arklio!“ Vachmistras ir du ar 
trys husarai nušoko nuo arklių ir puolė padėti generolui; tasai, atsirėmęs 
į adjutantą, stengėsi paėjėti keletą žingsnių: norėjo pasitraukti nuo savo 
arklio, kuris raičiojosi po žemę aukštielninkas ir spardėsi kaip pašėlęs. 

Vachmistras priartėjo prie Fabricijaus. Tą pačią akimirką mūsų didvy- 
ris išgirdo, kaip kažkas už nugaros prie pat jo ausies pasakė: „Tik šitas dar 
gali palėkti“. Staiga pajuto, kad jį sugriebė už kojų, iškėlė aukštyn už pažas- 
tų, nutraukė per arklio strėnas, paleido, ir jis sėdomis klastelėjo ant žemės. 

Adjutantas paėmė Fabricijaus arklį už kamanų; vachmistro padedamas, 
generolas įsėdo į balną ir pasileido šuoliais tolyn; šeši gyvi likę vyrai nudū- 
Ladn!“ (Vagys! Vagys!) Juokinga buvo gaudyti vagis kautynių lauke. 

Netrukus eskortas ir generolas, grafas d'A..., dingo už gluosnių eilės. 
Fabricijus, apdujęs iš pykčio, taip pat pribėgo prie tų gluosnių; priešais 
buvo gilus griovys, bet Fabricijus persigavo per jį. Paskui, kitoje pusėje, 
vėl ėmė keiktis, dar kartą pamatęs tarp medžių, tik jau labai toli, šmėste- 
lint generolą ir jo palydovus. „Vagys! Vagys!“ — šaukė jis dabar prancū- 
ziškai. Nusiminęs ne tiek dėl prarasto arklio, kiek dėl draugų išdavystės, 
leisgyvis iš nuovargio ir alkio, jis susmuko ant griovio krašto. Jei gražųjį 

arklį iš jo būtų atėmę priešai, jam nė į galvą nebūtų atėję dėl to jaudints; 
bet dabar jį apgavo ir apvogė tas vachmistras, kurį jis taip mylėjo, ir tie 
husarai, kuriuos jis laikė broliais! — štai nuo ko jam plyšo širdis. Jis nie- 
kaip negalėjo nusiraminti dėl tos baisios niekšybės 1r, atsirėmęs į gluosnį, 
graudžiai pravirko. Žlugo jam viena po kitos visos gražios svajos apie ri- 
terišką, kilnią draugystę, panašią į Isvaduotosios Jeruzalės herojų draugystę. 
Mirtis visai nebaisi, kai aplink tave didvyriškos, mylinčios širdys, taurūs 
draugai, kurie paspaudžia tau dešinę paskutinę tavo gyvenimo valandą! 
Bet kaip išlaikyti širdyje entuziazmą, kai aplink tave šlykštūs sukčiai!!! Fa- 
bricijus perdėjo, kaip kiekvienas pasipiktinęs žmogus. Ketvirtį valandos 
graudinęsis, Fabricijus staiga pastebėjo, kad sviediniai jau ima kliudyti 
medžius, kurių šešėlyje jis susimąstęs sėdėjo. Jis atsikėlė ir pabandė susi- 
eile, ir vieta jam pasirodė pažįstama. Per griovį traukė kažkoks pėstinin- 
kų dalinys ir žygiavo pieva už ketvirčio mylios prieš jį. „Būčiau kad kiek 
užmigęs — galvojo jis. — Turiu nepatekti į nelaisvę“. Ir ėmė skubiai ženg- 
ti. Beeidamas nusiramino, atpažino kareivių uniformą; jis baiminosi, kad 
jo neatskirtų nuo savųjų, bet pulkai pasirodė besą prancūzų. Fabricijus 
pasuko trumpesniu keliu į dešinę ir ėmė juos vytis. 

Šalia dvasinio skausmo, kad jį taip niekšiškai apgavo ir apvogė, jam 
tolydžio vis aiškiau budo kitas, fizinis skausmas — mirtinai kankinantis 
alkis. Todėl Fabricijus baisiai nudžiugo, kai, paėjęs ar, tikriau sakant, pa- 
bėgęs kokį dešimt minučių, pamatė, kad pėstininkų pulkas, irgi smarkiai 
žygiavęs, sustojo, tarsi rengdamasis užimti pozicijas. Po kelių minučių jis 
jau buvo tarp priešakinių kareivių. 

— Ar negalėtumėte parduoti man gabalėlio duonos, draugužiai? 

— Še, tasai kvėša laiko mus kepėjais! 

Šitie stačiokiški žodžiai ir juos palydėjęs visuotinis piktas juokas visai 
pribloškė Fabricijų. Vadinasi, karas — tai ne tas kilnus, bendras šlovės 
ištroškusių širdžių polėkis, kaip jis vaizdavosi iš Napoleono atsišaukimų! 
Fabricijus atsisėdo arba, geriau pasakius, susmuko ant vejos, mirtinai 
išbalęs. Kareivis, taip jam atkirtęs, sustojo už kokių dešimt žingsnių ir 
valė skepetaite šautuvo degiklį; jis priėjo prie Fabricijaus ir numetė jam 


SI 


52 


+» STENDHAL 


duonos gabalą; paskui, pamatęs, kad tas jos neima, atlaužė kąsniuką ir 
įkišo jam į burną. Fabricijus atsimerkė ir ėmė kramtyti, bet iš silpnumo 
nepajėgė nė žodžio ištarti. Kai pagaliau ėmė akimis ieškoti kareivio, no- 
rėdamas jam sumokėti, aplinkui nieko nebuvo; net arčiausieji kareiviai 
buvo jau už kokio šimto žingsnių ir žygiavo tolyn. Fabricijus be nuovo- 
kos pakilo nuo žemės ir nusekė paskui juos. Įžengė į mišką; griuvinė- 
damas iš nuovargio, žvilgsniu ėmė ieškoti patogesnės vietelės atsigulti; 
bet koks buvo jo džiaugsmas, kai jis pirmiausia pažino kumelaitę, paskui 
vežimėlį, o galiausiai ir markitantę, su kuria rytą buvo susitikęs! Ji tekina 
pribėgo ir išsigando pamačiusi, kaip jis atrodo. 

— Dar paėjėk keletą žingsnių, vaikuti, — ragino ji. — Tu sužeistas? O 
kurgi tavo gražusis arklys? 

Šitaip kalbėdama, ji nusivedė Fabricijų prie savo vežimėlio ir, suėmu- 
si už pažastų, įlaipino. Nūovargio iškankintas mūsų didvyris, vos spėjęs 
įlipti į vežimėlį, užmigo kaip negyvas. 


Ketvirtasis skyrius 


iekas neįstengė išbudinti Fabricijaus: nei šautuvų pyškėjimas 

Ni šalia vežimėlio, nei greitas važiavimas, nes markitantė 
pliekė arklį botagu atsivėdėdama. Visą dieną tikėjęs pergale, dabar, ne- 
tikėtai prūsų kavalerijos spiečiaus užpultas, pulkas traukėsi atgal arba, 
tiksliau pasakius, bėgo į Prancūzijos pasienį. 

Pulkininkas, jaunas, gražus, išsipustęs vyras, vos spėjęs pakeisti Žžu- 
vusį Makoną, krito nuo kardo smūgio; majoras, senas žilas karys, stojęs 
į jo vietą, sustabdė pulką. 

— Velniai griebtų! — riktelėjo jis kareiviams. — Respublikos laikais iš 
mūšio lauko niekas bėgti neskubėdavo, laukdavome, kol priešas pri- 
spits... Ginkite kiekvieną žemės pėdą, mirkite, bet laikykitės! —- burnojo 
jis. — Dabar tie prūsai nori įsibrauti į mūsų tėvynės žemę! 

Vežimėlis sustojo, Fabricijus staiga pabudo. Saulė seniai buvo nusi- 
leidusi; jam pasirodė baisiai keista, kad jau beveik naktis. Į visas puses 
palaidais būriais be tvarkos bėgo kareiviai; šita maišatis smarkiai nuste- 
bino mūsų didvyrį; jam rodėsi, kad kareiviai lyg ir susigėdę. 

— Kas čia dabar? — paklausė jis markitantę. 

— Nieko ypatinga. Gavome į kailį, vaikeli. Prūsų kavalerija kapoja mus 
kardais, tik tiek. Tas avigalvis generolas pamanė iš pradžių, kad tai mūsiš- 
kiai. Eikš greičiau, padėk man Kokotės viržį sumegzti, nutrūko, matai. 

Už kokių dešimt žingsnių pokštelėjo keli šūviai; mūsų didvyris, pa- 
ilsėjęs ir žvalus, galvojo: „Juk, tiesą sakant, visą dieną aš tik jojau paskui 
generolą, o kautis taip ir nesikoviau“. 

— Turiu eiti kautis, — pasakė jis markitantei. 

— Būk ramus, kausiesi, ir daugiau dar, negu norėsi! Mes žuvę... Obri, 
suneli, — šūktelėjo ji einančiam pro šalį kapralui, — mestelėk vis dėlto 
kartkarčiais akį ir į mano vežimuką! 

— Jūs einate kautis? — paklausė Fabricijus kapralą. 

— Ne! Aunuosi baliniais batukais ir einu šokti! 

— Einu ir aš. 

— Paimk šitą husarėlį, — šūktelėjo markitantė, — tas ponaičiukas — 
šaunus vyras! 

Kapralas Obri žengė nė žodžio netardamas. Jį prisivijo tekini aštuoni 
ar dešimt kareivių. Jis nusivedė juos už storo, erškėtkrūmiais apaugusio 
ąžuolo. Išrikiavo juos pamiškėje ilga grandine, vis taip pat nieko nesaky- 
damas, vyrą nuo vyro mažiausiai per dešimt žingsnių. 

— Tai va, klausykit, — prakalbo kapralas, ir tai buvo pirmieji jo žo- 
džiai, — nedrįskit šaudyti be komandos, atsiminkit, kad turit vos po tris 
šovinius. 

„Bet kas gi čia darosi?“ — galvojo Fabricijus. Likęs vienas su kapralu, 
jis pasakė: 

— Aš neturiu šautuvo. 

— Pirmiausia — tylėk! Pabėgėk va tenai, kokius penkiasdešimt žings- 
nių į pamiškę, rasi kokį vargšą mūsų pulko kareivį, jų daug ten krito nuo 
prūsų kardų; pasiimk jo šovininę ir šautuvą. Tik žiūrėk, neapkraustyk 

sužeistojo; imk tik tokio, kuris jau aiškiai nebegyvas, ir skusk atgal, kad 
negautum kulkų nuo mūsiškių. 

Fabricijus pasileido bėgte ir tuoj pat grįžo su šautuvu bei šovinine. 

— Užsitaisyk šautuvą ir stok štai už to medžio. Svarbiausia, kad ne- 
šautum be komandos. Perkūnai! — nusikeikė kapralas, pertraukęs kal- 
bą. — Net šautuvo užsitaisyti nemokal!.. — jis padėjo Fabricijui, vis aiš- 
kindamas: — Jei pamatysi priešų raitelį, puolantį tavęs nukirsti, šok už 
medžio ir šauk tik tada, kai jis bus visai arti, kokie trys Žingsniai nuo 
tavęs, kad tavo durtuvas beveik siektų jį. 

— Mesk tu pagaliau šalin tą savo ilgąjį kardą, — suriko kapralas. — Užkliu- 
si už jo, po perkūnų, ir pargriūsi!.. Na, ir kareivius gi siunčia mums dabar! 

Taip kalbėdamas, jis pats paėmė iš Fabricijaus kardą ir piktai nusvie- 
dė jį šalin. 

— Ko stovi! Nušluostyk skepetaite titnagą. O ar esi kada gyvenime 
šovęs iš šautuvo? 

— Aš medžiotojas! 

— Ačiū Dievui! — giliai atsiduso kapralas. —- Svarbiausia, neimk šaudyti 
be komandos. 

Ir nuėjo. Fabricijus džiūgavo. „Pagaliau aš tikrai kausiuosi, - galvojo 
jis, — nušausiu priešą! Šįryt jie vaišino mus iš patrankų, o aš tik laukiau, 
kada mane užmuš; kvailio darbas!“ Jis dairėsi į visas puses su didžiausiu 
smalsumu. Netrukus visai šalia driokstelėjo septyni ar aštuoni šūviai. 
Bet kadangi įsakymo šauti nebuvo, tai jis ramiai tūnojo sau už medžio. 
Jau beveik visai sutemo; jam atrodė, kad jis medžioja lokius Tramecinos 
kalnuose, viršum Griantos, ir tupi užuolandoje. Jis atsiminė vieną me- 
džiotojų naudojamą priemonę: pasiėmė šovinį ir ištraukė iš jo kulką. „Jei 
tik jis pasirodys, — mąstė jis, — turiu vietoj jį nudėti“. Ir įleido tą antrąją 
kulką į vamzdį. Visai netoli medžio vėl du kartus šovė; tuo pačiu metu iš 
dešinės išniro mėlynai apsirengęs raitelis ir šuoliais nulėkė pro jį kairėn. 
„Dar toliau negu trys žingsniai, — pagalvojo jis, — bet iš tokio atstumo 
tikriausiai pataikysiu“. Jis rūpestingai prisitaikė į raitelį ir paspaudė. Rai- 
telis ir arklys sukrito. Mūsų didvyriui pasivaideno, kad jis medžioklėje. 

Jis Linksmai puolė prie nudėtojo grobio ir jau buvo visai arti sužeistojo, 
kaip atrodė, jau merdinčio, bet staiga link jo neįtikimai greitai pasinešė 
du prūsų raiteliai su pakeltais kardais. Fabricijus galvotrūkčiais puolė į 
mišką; kad būtų lengviau bėgti, šautuvą metė šalin. Prūsų raiteliai buvo 
jau tik už trijų žingsnių nuo jo, kai jis pribėgo jauną medelyną pamiškėje. 
Šitie jauni, tiesūs, rankos storio ąžuoliukai valandėlę sulaikė raitelius, bet 
prasiskverbę jie vėl ėmė vytis Fabricijų per laukymę. Ir buvo vėl benu- 
tverią, tačiau kelią jiems užstojo septyni ar aštuoni stori medžiai. Fabrici- 
jus pralindo pro juos. Tuo pat metu priešais jį iš penkių ar šešių šautuvų 
blykstelėjo ugnys ir vos nenudegino jam veido. Jis nulenkė galvą; kai vėl 
ją pakėlė, priešais jį stovėjo kapralas. 

— Nušovei vieną? — paklausė jis. 

— Taip, bet šautuvą pamečiau. 

— Šautuvų čia netrūksta; tu šaunus vaikinas, nors atrodai apyvėplis, — 
ne veltui praleidai dieną. Užtat anie va pražiopsojo tuos du, kur tave 
gaudė, prūsai pro pat jų nosį pralėkė; aš jų nemačiau. O dabar — duok, 
Dieve, kojas; pulkas turi būti už kokio ketvirčio mylios, o čia dar gabalas 
pievelės, kur mus gali atkirsti. 

Šitaip kalbėdamas, kapralas skubiai vedėsi savo dešimtukę pirmyn. 
Už poros šimtų žingsnių iš tikrųjų pasirodė besanti pievelė. Čia jie suti- 
ko sužeistą generolą, nešamą adjutanto ir tarno. 

— Duosite man keturis vyrus, — nusilpusiu balsu kreipėsi generolas į 
kapralą, — mane reikia nunešti į lauko ligoninę; man koja sutrupinta. 

— Papūsk tu mums, tu ir visi generolai, — atsakė kapralas. — Jūs visi 
šiandien išdavėte imperatorių. 

— Ką? Neklausote mano įsakymų? — piktai suriko generolas. — Ar 
žinote, kas aš? Generolas grafas B..., jūsų divizijos vadas! ir t. t., ir t. t. 

Jis postringavo, o adjutantas šoko prie kareivių. Kapralas dūrė jam 
durtuvu į ranką ir spruko šalin su savo kareiviais, paspaudęs žingsnį. 

— Ne tik tau, bet visiems tokiems kaip tu reikėtų sutrupinti kojas ir 
rankas! — keikėsi kapralas. — Frantų gauja! Parsidavė prakeiktieji Burbo- 

Fabricijus, žado netekęs, klausėsi to baisaus kaltinimo. 

Apie dešimtą valandą vakaro prie didelio bažnytkaimio, išsišako- 
jusio keliomis labai siauromis gatvėmis, mažasis būrelis prisivijo savo 
pulką, bet Fabricijus pastebėjo, kad kapralas Obri vengia susidurti su 
karininkais. 

— Čia nepereisi! — šūktelėjo kapralas. 

Visas gatves buvo užtvenkę pėstininkai, kavaleristai, o labiausiai — 
artilerijos vežimai su šaudmenimis ir gurguolės. Kapralas mėgino pra- 
siskverbti trimis iš tų gatvių; bet kiekvieną kartą, pasistūmėjus keliolika 
žingsnių, tekdavo sustoti. Aplinkui visi pyko ir keikėsi. 

— Ir čia toks pat išdavikas vadovauja! — niktelėjo kapralas. — Jei prie- 
šas susipras apsupti bažnytkaimį, sugaudys mus visus kaip šunis. Paskui 
mane, vaikinai! 

Fabricijus apsidairė — su kapralu bebuvo likę šeši kareiviai. Pro pla- 
čiai atvertus vartus jie įėjo į kažkokį erdvų kiemą, iš kiemo — į arklidę, 
o iš arklidės pro mažytes dureles — į sodą. Čia jie kurį laiką dvokinėjo 
pasiklydę. Pagaliau pralindo pro gyvatvorę ir atsidūrė dideliame gri- 
kių lauke. Netruko nė pusvalandis, kai jie, vadovaudamiesi riksmais 
ir sumišu gaudesiu, vėl išėjo į vieškelį, bet jau už bažnytkaimio. Pake- 
lės grioviuose krūvomis riogsojo primėtyta šautuvų; Fabricijus vieną 
pasiėmė; vieškelis, tiesa, buvo platus, tačiau taip užtvenktas bėglių ir 
vežimų, jog per pusvalandį kapralas ir Fabricijus tepasistūmėjo vos 
kokius penkis šimtus žingsnių pirmyn; sutiktieji sakė, kad tas vieškelis 
einąs į Šarlerua. Kai bažnytkaimio varpinėje išmušė vienuolika, kapra- 
las riktelėjo: 

— Leidžiamės vėl per laukus! 

Būrelį besudarė dabar trys kareiviai, kapralas ir Fabricijus. Paėjėjus 
ketvirtį mylios nuo vieškelio, vienas kareivis pareiškė: 

— Toliau nebegaliu. 

— Aš taip pat ne, — atsiliepė antras. 

— Tai tau naujiena! Visiems mums ne pyragai, — tarė kapralas. — Bet 
darykite, ką sakau, ir viskas bus gerai. 

Pagal griovelį didžiulio javų lauko viduryje augo penki ar šeši medžiai. 

— Prie medžių! — sukomandavo kapralas. O kai pasiekė juos, pridū- 
rė: — Gulkitės čia ir, svarbiausia, nekelkite triukšmo. O kol dar neužmi- 
gote, kas turit duonos? 

— Aš, — atsiliepė vienas kareivis. 

— Duok šen, — valdingai įsakė kapralas. 

Jis suraikė duoną į penkias dalis ir pasiėmė sau mažiausiąją. 

— Penkiolika minučių prieš auštant, — tarė kramtydamas, — mus už- 
grius priešo kavalerija. Svarbiausia — nepatekti po kardais. Vienam šioje 
didžiulėje lygumoje būtų amen, jei imtų vytis kavalerija, bet penkiems 
galima išsigelbėti. Laikykitės krūvoj prie manęs, šaukite tik iš visai arti, ir 
aš prižadu jus rytoj vakare nuvesti į Šarlerua. 

Kapralas prižadino juos valandą prieš švintant; liepė iš naujo užsitai- 
syti šautuvus; nuo vieškelio tebeaidėjo dundesys, nesiliovęs kiaurą naktį: 
atrodė, tarsi tolumoje šniokščia kalnų upelis. 

— Bėga lyg avys, — naiviai į kapralą žiūrėdamas, pasakė Fabricijus. 

— Užsičiaupk, pienburni! — pasipiktino kapralas. 

O tie trys kareiviai, visa jo kariauna, taip piktai dėbtelėjo į Fabricijų, 
lyg tas būtų Dievą apiburnojęs. Jis įžeidė tautą. 

„Še tau, kad nori! — pagalvojo mūsų didvyris. — Jau pas karaliaus 
vietininką Milane aš tą pastebėjau: jie nebėga, ne! Šitiems prancūzams 
negalima sakyti tiesos, jeigu ji žeidžia jų savimeilę. O kad jie taip piktai į 
mane šnairuoja — man tik nusispjaut, ir aš turiu jiems tai parodyti“. 

Jie vis ėjo per penkis šimtus žingsnių nuo bėglių srauto, plūstančio 
vieškeliu. Už kokios mylios kapralas ir jo būrys perkirto kelelį, sukantį į 
vieškelį; prie jo sukritę miegojo daug kareivių. Fabricijus už keturiasde- 
šimt frankų nusipirko visai pakenčiamą arklį ir iš besimėtančių visoje pa- 
kelėje kardų rūpestingai išsirinko ilgą ir tiesų. „Jei sako, kad reikia durti, 
o ne kirsti, — galvojo jis, — tai šitas bus tinkamiausias“. Šitaip apsirūpinęs, 
jis pavarė arklį šuoliais ir beregint prisivijo būrelį, gerokai pirmyn nuė- 
jusį. Čia jis stipriau įsispyrė į balno kilpas, kaire ranka nusitvėrė už savo 
tiesiojo kardo makšties ir tarė, metęs žvilgsnį į keturis prancūzus: 

— Tie žmonės, kur bėga vieškeliu, tikri avinai... pabaidytų avinų 


banda... 

Fabricijus įsakmiai pabrėžė žodį „avinai“, tačiau jo draugai nebepri- 
siminė, kad dėl šito posakio prieš valandą buvo ant jo supykę. Tuo ir 
pasireiškia skirtumas tarp italų ir prancūzų būdo; prancūzai, be abejo, 
laimingesni, jie praslysta gyvenimo įvykių paviršiumi ir dėl nuoskaudos 
nekerštauja. 

Neslėpsime, kad Fabricijus buvo labai savim patenkintas dėl to pa- 
sakymo apie avinus. Būrelis žengė pirmyn, vangiai šnekučiuodamasis. 
Kai paėjo dvi mylias, kapralas, vis dar labai stebėdamasis, kad nesirodo 
priešo kavalerija, pasakė Fabricijui: 

— Tu mūsų kavalerija, jok štai į tą sodybą, kur ant kauburio, ir pa- 
klausk šeimininką, ar negalėtų mums duoti pusryčių už pinigus. Aiškiai 
pasakyk, kad esame tik penkiese. Jei suabejos, atseikėk jam iš savo pinigų 
penkfrankį: nesirupink, po pusryčių pinigą atsiimsime. 
ir neabejotiną tikėjimą savo moraliniu pranašumu; jis pakluso. Viskas 
įvyko taip, kaip buvo numatęs vyriausiasis vadas, tik Fabricijus užsispy- 
rė, kad tie penki frankai, kuriuos jis buvo kaimiečiui iš anksto davęs, 
liktų iš jo neatimti. 

— Tie pinigai mano, — aiškino jis draugams. — Aš moku ne už jus, o 
už save — juk jis mano arklį avižomis pašėrė. 

Fabricijus taip prastai tarė prancūziškai, jog draugams jo žodžiuose 
pasivaideno lyg ir pasididžiavimo gaidelė; jie labai užsigavo, ir jų galvose 
ėmė bręsti mintis pavakare iššaukti jį dvikovon. Jie matė, kad jis visai 
nepanašus į juos, ir jiems buvo pikta; o Fabricijus, priešingai, pradėjo 
jausti jiems didelį prielankumą. 

Dvi valandas ėjo tylėdami; staiga kapralas, įsižiūrėjęs į vieškelį, 
džiaugsmingai sušuko: 

— Štai mūsų pulkas! 

Jie tuoj nubėgo į vieškelį. Bet, deja, aplink pulko erelį nebuvo nė 
dviejų šimtų žmonių. Netrukus Fabricijus pamatė minioje markitantę: ji 
ėjo pėsčia, paraudusiomis nuo ašarų akimis, tarpais pravirkdama. Veltui 
Fabricijus dairėsi jos vežimėlio ir Kokotės. 

— Apiplėšė, pražudė, apvogė, — sušuko markitantė, atsakydama mūsų 
didvyriui į klausiantųį žvilgsnį. 

Šisai, nė žodžio netaręs, nušoko nuo arklio, paėmė jį už pavadžio ir 
pasakė markitantei: 

— Sėskite! 

Antrąsyk sakyti nereikėjo. 

— Patrumpink kilpas, — paprašė ji. 

Gerai įsisėdusi į balną, markitantė ėmė pasakoti Fabricijui visas tos 
nakties nelaimes. Pagaliau ji baigė be galo ilgą pasakojimą, kurį mūsų 
didvyris išklausė labai godžiai, nors, tiesą sakant, ničnieko nesuprato, bet 
iš švelnaus prielankumo jai. Baigusi markitantė pridūrė: 

— Ir tik pamanyk, juk mane taip apiplėšė, primušė ir elgeta padarė 
prancūzai... 

— Ką? O aš maniau — priešai! - šūktelėjo Fabricijus negudriai nuste- 
bęs, ir gražus, rimtas, pablyškęs jo veidas atrodė itin žaviai. 

— Koks tu kvailas, vargšas vaikuti! — nusišypsojo markitantė pro aša- 
ras. — Bet vis dėlto baisiai mielas. 

— Šioks ar toks jis, bet prūsą šauniai nudėjo, — įsiterpė į kalbą kapra- 
las Obri; šioje visuotinėje spūstyje jis netyčia atsidūrė šalia arklio, kuriuo 
jojo markitantė. — Tik išdidus labai... - pridūrė kapralas. 

Fabricijus nekantriai mostelėjo. 

— Bet kaip tu vadiniesi? — paklausė kapralas. — Mat jei tektų rapor- 
tuoti, noriu tave paminėti. 

— Vazis, — atsakė Fabricijus keistai sumišęs, — tai yra, Bulo, — staiga 
susigriebė jis. 

Tokia buvo pavardė, įrašyta kelialapyje, kurį jis buvo gavęs iš B... 
pradėjo susimąstyti ir nebe taip viskuo stebėjosi. Be husaro Bulo kelia- 
lapio, jis rūpestingai saugojo ir savo itališkąjį pasą, kuris jam davė teisę 
vadintis tauria barometrų pardavėjo Vazio pavarde. Kai kapralas prikišo 
jam išdidumą, jis vos neatsakė: „Aš išdidus? Aš, Fabricijus Valsera, mar- 
kezinas del Dongas, malonėjęs pasivadinti kažkokio barometrų parda- 


vėjo Vazio pavarde?“ 

Kol Fabricijus mąstė ir mintyse kartojo: „Turiu tvirtai įsikalti į galvą, 
kad vadinuosi Bulo, antraip manęs laukia kalėjimas, kuriuo man grasina 
likimas“, kapralas ir markitantė persimetė keliais žodžiais apie jį. 

— Nemanykite, kad klausinėju iš smalsumo, — kreipėsi į jį markitantė, 
jau nebesakydama jam /4, — aš jums tik gero linkiu. Pasakykite, kas jūs 
iš tikrųjų esate? 

Fabricijus ne iš karto atsakė; jis galvojo, kad labiau atsidavusių drau- 
gų, kurių drįstų prašyti patarimo, jis niekada nesutiks, o patarimų jam 
baisiai reikėjo. „Įžygiuosime į kurią įgulą, komendantas panorės žinoti, 
kas aš toks, ir vėl pakvips kalėjimu, kai iš mano atsakymų paaiškės, kad 
aš nieko nepažįstu ketvirtajame husarų pulke, nors dėviu jų uniformą!“ 
Būdamas Austrijos valdinys, Fabricijus puikiai žinojo, koks svarbus daik- 
tas yra pasas. Net jo šeimos nariai, aukštos kilmės dievobaimingi žmonės, 
be to, nugalėjusios partijos šalininkai, ir tai ne kartą turėjo nemalonumų 
dėl pasų; todėl jis nė kiek neįsižeidė, kad markitantė klausinėja, tik atsakė 
ne iš karto, nes rinko prancūziškus žodžius, kuriais galėtų aiškiausiai savo 
mintį išdėstyti. Markitantė, dilginama smalsumo, pridūrė jį drąsindama: 

— Mudu su kapralu Obri jums iš visos širdies patarsime, kaip toliau 
elgtis. 

— Neabejoju, — atsakė Fabricijus. — Mano pavardė Vazis, aš iš Ge- 
nujos; mano sesuo, garsi gražuolė, ištekėjo už vieno prancūzų kapitono. 
Man tik septyniolika metų, ir sesuo dažnai kviesdavosi mane, kad aš 
pamatyčiau Prancūziją ir bent kiek išsiprusinčiau. Šį kartą Paryžiuje jos 
neberadau, bet sužinojau, kad ji kartu su šita armija; atvykau čia, visur 
jos ieškojau, bet rasti nepavyko. Kareiviams pasirodė keista mano tartis, 
ir mane suėmė. Tada aš dar turėjau pinigų, papirkau žandarą, jis man 
davė kažkokio husaro kelialapį, uniformą ir pasakė: „„Nešdinkis, bet pri- 
siek, kad niekada niekam nepaminėsi mano pavardės“. 

— O kaipgi jis vadinosi? — paklausė markitantė. 

— Aš juk daviau žodį! —- atsakė Fabricijus. 

— Jis teisus, — įsiterpė kapralas. — Žandaras, žinoma, šunsnukis, bet 
mūsų draugas neprivalo jo pavardės sakyti. O kaip vadinasi tas kapito- 
nas, jūsų sesers vyras? Jei žinosime jo pavardę, galėsime paieškoti. 

— Teljė, ketvirtojo husarų pulko kapitonas, — atsakė mūsų didvyris. 

— Vadinasi, dėl svetimšališkos tarties kareiviai jus palaikė šnipu, — tai- 
kliai sumojęs, tarė kapralas. 

— Taip, tai šitas šlykštus žodis! — šūktelėjo Fabricijus, sužaibavęs aki- 
mis. — O aš taip myliu imperatorių ir prancūzus! Šitas įžeidimas mane 
labiausiai ir įskaudino. 

— Klystate, jokio įžeidimo čia nėra. Ko čia stebėtis, kad kareiviai ap- 
siriko, — rimtai pasakė kapralas. 

Paskui jis itin pamokomu tonu išaiškino, kad kariuomenėje reikia 
priklausyti kuriam nors kariniam daliniui ir dėvėti uniformą, antraip vi- 
siškai paprastas dalykas, kad tu palaikomas šnipu: „Priešas siunčia mums 
jų devynias galybes; šitame kare išdavinėja, kas tik gyvas“. Fabricijui at- 
sivėrė akys: jis tik dabar suprato, kad pats yra kaltas dėl viso to, kas jį per 
tuos du mėnesius ištiko. 

— Palauk, tegul berniukas viską iš eilės papasakoja, — pertarė jį mar- 
kitantė, vis labiau degdama smalsumu. 

Fabricijus nesipriešino. Kai jis baigė, markitantė labai rimtai tarė 
kapralui: 

— Juk iš tiesų, šitas vaikas joks kariškis. Mes sumušti ir išduoti, ir 
mums bus riesta dabar. Kuriam galui jam kišti kailį grašis pro Deo?'? 

— Juo labiau kad jis nė šautuvo užsitaisyti nemoka, nei su padaliji- 
mais, nei laisvai, — pritarė kapralas. — Juk aš pats jam įdėjau šovinį, kuriuo 
jis paguldė prūsą. 

— Be to, jis kiekvienam sutiktam savo pinigus rodo, —- pridūrė marki- 
tantė. — Kai tik mūsų nebus, jį tą pat akimirką švariai apvogs. 

— Pirmas kavalerijos puskarininkis, kurį jis sutiks, — tarė kapralas, 
— nusitemps jį į savo eskadroną ir paskui vaišinsis jo sąskaita. Gali ir 
priešas jį užverbuoti, dabar visi išdavinėja! Lieps jam kas eiti paskui, ir 
jis eis. Geriausia jam būtų stoti į mūsų pulką. 

— Ne, atleiskite, kaprale! — gyvai pasipriešino Fabricijus. — Joti kur 
kas patogiau. Be to, juk aš nemoku užsitaisyti šautuvo, o arklį, kaip ma- 
tote, valdau. 


61 


62 


STENDHAL 


Fabricijus labai didžiavosi šia savo trumpa prakalba. Nekartosime 
skaitytojui ilgų kapralo ir markitantės ginčų dėl tolesnio Fabricijaus liki- 
mo. Fabricijus pastebėjo, kad besiginčydami juodu tris ar keturis sykius 
smulkiai atkartojo visas jo istorijos išgales: kaip jį įtarė kareiviai, kaip 
žandaras pardavė jam husaro kelialapį ir uniformą, kaip vakar jis atsidū- 
rė tarp maršalo palydovų, kaip matė šuoliais lekianų imperatorių, kaip 
jam nugvelbė arklį ir t. t., ir t. t. 

Su grynai moterišku smalsumu markitantė tolydžio minėjo, kokio- 
mis aplinkybėmis jis neteko to gražaus arklio, kurį pati buvo padėjusi 
jam nusipirkti. 

— Tai tu pajutai, kad tave griebia už kojų, paskui atsargiai nutraukė 
per arklio uodegą ir pasodino ant žemės! 

„Kuriam galui tiek sykių kartoti, juk mes visi trys puikiai tą žino- 
mel“ — galvojo Fabricijus. 

Jis dar nežinojo, kad kaip tik šitokiu būdu Prancūzijoje paprasti 
žmonės stengiasi prieiti kurią nors naują mintį. 

— O kiek tu dar turi pinigų? — paklausė jį staiga markitantė. 

Fabricijus atsakė nėmaž nesudvejojęs, jis buvo šventai įsitikinęs tos 
moters dvasios kilnumu — tai juk gražiausias Prancūzijos bruožas! 

— Liko dar iš viso koks trisdešimt napoleondorų ir aštuoni ar dešimt 
ekiu po penkis frankus. 

— Jei taip, tai visi keliai tau atviri! —- šūktelėjo markitantė. — Traukis tu 
nuo šitos sumuštos kariuomenės; mauk kur nors į šalį, suk pirmu bent 
kiek įvaikščiotu takeliu į dešinę; nesigailėdamas spausk arklį ir dumk kuo 
toliau nuo kariuomenės. Kai tik galėsi, nusipirk civilinius drabužius. O kai 
jau būsi už kokių aštuonių dešimt mylių ir pamatysi, kad aplink kareivių 
nebėr, sėsk į pašto karietą ir važiuok į kurį miestą, pasilsėk savaitėlę, pasi- 
vaišink kepsniais. Tik žiūrėk, niekam neprasitark, kad buvai kariuomenėje; 
antraip žandarai čiups tave kaip dezertyrą; nors tu ir labai mielas berniu- 
kas, bet gudrybės dar turi nedaug, nesugebėsi deramai atsakinėti žanda- 
rams. Kai tik pajusi ant kupros civilinius drabužius, sudraskyk į tūkstanų 
skutelių tą husaro popierių ir vėl vadinkis tikrąja savo pavarde; sakyk, kad 
esi Vazis. O kaip jam sakyti — iš kur atvykęs? — paklausė ji kapralą. 

— Iš Kambrė prie Šeldės. Tai dailus nedidelis miestelis, girdi? Ten yra 
katedra ir Fenelonas““. 

— Taip, taip, — patvirtino markitantė, — niekam niekados nesigirk, 
kad dalyvavai mūšyje, nė žodžio neprasitark nei apie B..., nei apie žan- 
darą, kuris pardavė tau dokumentą. O kai panorėsi grįžti į Paryžių, 
nusigauk pirmiausia į Versalį ir eik į Paryžių iš tos pusės pro užkardą 
pėsčias, koja už kojos, lyg iš pasivaikščiojimo grįždamas. Savo napo- 
leonus įsisiūk į kelnes; bet svarbiausia, kai reikės už ką mokėti, rodyk 
lygiai tiek, kiek tam sykiui reikia. Skaudžiausia man, kad tave apšvarins, 
nukniauks visa, ką turi. O ką darysi, likęs be pinigų? Juk tu visai gyven- 
ti nemoki! ir t. t. 

Ilgai dar kalbėjo geroji markitantė; kapralas tik galva linkčiojo, pri- 
tardamas jos pamokymams, bet žodžio niekur neįstengė įterpti. Staiga 
minia, plūstanti vieškeliu, iš pradžių paspartino žingsnį, paskui vienu 
akies mirksniu metėsi į kairę per siaurą pakelės griovelį ir pasileido teki- 
na, kiek kojos neša. 

— Kazokai! Kazokai! — šaukė iš visų pusių. 

— Atsiimk savo arklį! - šūktelėjo markitantė. 

— Gink, Dieve! — atsakė Fabricijus. - Leiskite šuoliais! Bėkite! Atiduo- 
du jį jums. Gal norite pinigų naujam vežimėliui? Pusė to, ką turiu — jūsų! 

— Atsiimk arklį, sakau tau! — šūktelėjo perpykusi markitantė ir jau 
buvo bešokanti nuo arklio. 

Fabricijus išsitraukė kardą. 

— Laikykitės! — šūktelėjo jis markitantei ir du ar tris kartus sušėrė 
arkliui kardo plokštuma; arklys šuoliu nurūko paskui bėgančiuosius. 


Musų didvyris apžvelgė vieškelį; neseniai juo grūdosi trys ar keturi 


tūkstančiai žmonių, vienas prie kito, kaip kaimiečiai per procesiją. Po 
žodžio kazokai čia neliko nė vieno žmogaus; bėgliai išmėtė kiverius, šau- 
tuvus, kardus ir t. t. Fabricijus nustebęs pasuko į dešinę ir palypėjo į 
vieškelį kairėn ir dešinėn, apmetė akimis lygumą, bet kazokų nebuvo net 
matyti, nei girdėti. „Keisti žmonės tie prancūzai! - pagalvojo. —- Kadangi 
man, sako, reikia sukti dešinėn, — svarstė jis, — tai nėra ko belaukti; ma- 

tyt, yra kažkokia priežastis, kad šitie žmonės taip bėga, tik aš nežinau“. 
Pasiėmė nuo žemės kažkokį šautuvą, patikrino, ar užtaisytas, pakrapštė 
paraką degiklyje, nuvalė titnagą, paskui susiieškojo kur pilnesnę šovininę 
ir dar kartą apsidairė: buvo vienų vienas lygumoje, neseniai juodoje nuo 
žmonių. Matė, kaip ten toli, pačiame lauko gale, vis dar bėga kareiviai 
ir vienas po kito dingsta už medžių. „Iš tikro keista!“ — pagalvojo jis ir, 
atsiminęs, kaip vakar darė kapralas, nuėjo ir atsisėdo javų lauke. Nutoltu 
nuo vieškelio neskubėjo, nes norėjo dar sutikti savo geruosius bičiu- 
lius — markitantę ir kapralą Obri. 

Javuose persiskaičiavo pinigus ir pamatė, kad turi ne trisdešimt na- 
poleonų, kaip buvo manęs, o tik aštuoniolika; tačiau atsargai dar turėjo 
tuos kelis briliantus, kuriuos buvo užsikišęs už savo husariškų batų aulų 
lėdamas geriau paslėpė savo napoleonus ir vėl susimąstė, kodėl visi taip 
staiga išbėgiojo. „Ar tai blogas ženklas man?“ — svarstė jis. Labiausiai 
Fabricijus sielojosi dėl to, kad nepaklausė kapralo Obri, ar jis dalyvavo 
tikrame mūšyje. Jam atrodė, kad taip; jei būtų tikrai žinojęs, būtų jautęsis 
laimingiausių žmogumi pasaulyje. 

„Šiaip ar taip, — mąstė jis, — bet mūšyje aš dalyvavau kalinio pavarde, 
kišenėje turėjau jo dokumentą, o dar blogiau — dėvėjau jo uniformą! Pik- 
ta lemiantis ženklas ateičiai. Ką apie tai pasakytų kunigas Blanesas? Ir tas 
nelabasis Bulo mirė kalėjime! Vis dar niaurios pranašystės; likimas nuves 
mane į kalėjimą“. Fabricijus būtų viską pasaulyje atidavęs, jei būtų kas 
pasakęs, ar tikrai husaras Bulo buvo kaltas; bandė prisimint: B... kalėjimo 
prižiūrėtojo žmona, rodos, sakė, kad tas husaras pavogęs ne tik sidabri- 
nius indus, bet ir vieno kaimiečio karvę, ir dar paųį savininką negailestin- 
gai primušęs. Fabricijus neabejojo atsidursiąs kada nors kalėjime už kaltę, 
daugiau ar mažiau turinčią ryšio su husaro Bulo nusižengimu. Jis galvojo 
apie savo bičiulį, kunigą Blanesą. Ak, jei galėtų dabar su juo pasitarti! 
Paskui prisiminė, kad po savo išvykimo iš. Paryžiaus dar nė karto nėra 
parašęs tetai. „Vargšė Džina!“ — pagalvojo jis, ir akyse jam sužibo ašaros; 
staiga netoliese sušlamėjo: kažkoks kareivis ganė javuose tris išžabotus 
arklius, kurie atrodė baisiai alkani, laikydamas juos už pavadžių. Fabrici- 

jus pakilo kaip kurapka, kareivis krūptelėjo. Pastebėjęs, kad jis išsigando, 
mūsų didvyris neatsispyrė pagundai valandėlę pavaidinti husarą. 

— Vienas arklys mano, žalty! - šūktelėjo jis. - Bet tiek to — duosiu tau 
penkis frankus už tą vargą, kad man čia jį atvedei. 

— Ką? Tu juokiesi iš manęs! — atšovė kareivis. 

Fabricijus prisitaikė į jį iš šešių žingsnių atstumo. 

— Paleisk arklį, arba šausiu! 

Kareivis šautuvą buvo persikabinęs per petį; jis kryptelėjo petį, no- 
rėdamas jį nusiimti. 

— Tik sukrutėk — ir tu žuvęs! — riktelėjo Fabricijus ir puolė prie 
kareivio. 

— Gerai, duok tuos penkis frankus ir pasiimk vieną arklį, — sutrikęs 
tarė kareivis ir liūdnai pažvelgė į vieškelį, kur nebebuvo jokio žmogaus. 

Fabricijus, kaire ranka iškėlęs paruoštą šautuvą, dešiniąja metė karei- 
viui tris penkfrankius. 

— Lipk nuo arklio arba tu žuvęs... Juodį pažabok, o su anais dviem 
nešdinkis šalin... Jei krustelėsi, nudėsiu. 

Kareivis niurgzdamas įvykdė, ką; liepiamas. Fabricijus priėjo prie 
arklio ir kaire ranka nutvėrė pavadį, nepaleisdamas tačiau iš akių lėtai 
tolstančio kareivio. Kai tas jau buvo už kokių penkiasdešimt žingsnių, 
Fabricijus vikriai užšoko ant arklio. Bet vos spėjo sėsti į balną, dar nesu- 
graibęs dešine koja kilpos, išgirdo, kaip pro pat jį prašvilpė kulka: tai anas 
kareivis į jį šovė. Perpykęs Fabricijus leidosi šuoliais vytis kareivio, bet 
tas nudūmė, kiek kojos neša; Fabricijus matė, kaip jis užšoko ant vieno 
savo arklio ir nušuoliavo. „Na, dabar jau jo nebepasieksi“, — pagalvojo 
jis. Arklys, kurį jis nusipirko, buvo puikus, tik labai alkanas. Fabricijus 
grįžo į vieškelį, kur vis dar nebuvo matyti nė gyvos dvasios; perjojo į kitą 
pusę ir paleido arklį ristele kairėn iki nedidelės pakilumos, kur tikėjosi 
surasti markitantę; užjojęs ant kauburėlio, apsidairė, bet daugiau negu 
mylios atstumu teprabėgo vienas kitas pavienis kareivis. „Nėra, matyt, 
man lemta besusitikti su gerąja, šauniąja moteriške!“ — atsiduso jis. Toli, 
dešinėje nuo kelio, pamatė sodybą ir nujojo į ją. Užmokėjo pinigus iš 
anksto ir, nenulipęs nuo arklio, liepė vargšelį pašerti: tas buvo toks išsi- 

badėjęs, jog kramtė ėdžias. Po valandėlės Fabricijus vėl risnojo vieškeliu 
tolyn, vis dar turėdamas miglotą viltį susirasti markitantę ar bent kapralą 
Obri. Jojo tolyn, į visas puses dairydamasis, ir prijojo kažkokią pelkėtą 
upę, per kurią buvo siauras medinis tiltas. Priešais tiltą, dešinėje nuo ke- 
lio, stovėjo vienišas namas su iškaba „Baltasis žirgas“. „Ten aš papietau- 
siu“, — nutarė Fabricijus. Prie tilto jis pamatė raitą kavalerijos karininką 
su parišta ranka, iš pažiūros labai nusiminusį; už dešimties žingsnių nuo 
jo trys pėsti kavaleristai kimšosi pypkes. 

„Šitie žmonės, rodos, ketina nupirkti iš manęs arklį dar pigiau, negu 
jis man pačiam atsiėjo“, —- pagalvojo Fabricijus. 

Sužeistasis karininkas ir trys pėsti kareiviai žiūrėjo į jį tarytum lauk- 
dami, kada jis prijos. 

„Kam man, tiesą sakant, joti šituo tiltu? — svarstė Fabricijus. — Ge- 
riau leistis paupiu į dešinę; tą kelią patartų man pasirinkt ir markitantė, 
kad išsigelbėčiau iš keblios padėties... Taip, — svarstė toliau mūsų didvy- 
ris, — bet jei aš pabėgsiu, rytoj man bus pačiam savęs gėda; be to, mano 
arklys turi geras kojas, o to karininko arklys tikriausiai nuvargęs; jei tik 
jis bandys mane nusodinti, pasileisiu šuoliais“. Šitaip samprotaudamas, 
Fabricijus įtempė pavadį ir kuo lėčiausiu žingsniu jojo artyn. 

— Ei, husare, gyviau! — įsakmiai šūktelėjo jam karininkas. 

Fabricijus pajojo dar porą žingsnių'ir sustojo. 

— Norite atimti iš manęs arklį? — paklausė jis. 

— Nė nemanome; jokit arčiau. 

Fabricijus pažiūrėjo į karininką; jo ūsai buvo žili ir atrodė jis doriau- 
sias žmogus pasaulyje; skepeta, kuria buvo parišta kairioji ranka, buvo 
permirkusi krauju, o dešinioji plaštaka taip pat buvo apmuturiuota kru- 
vinu skarmalu. „Jei ne jis, tai tie pėstieji čiups mano arklį už apynas- 
rio“, — pagalvojo Fabricijus. 

Bet atidžiau įsižiūrėjęs pamatė, kad ir tie sužeisti. 

— Garbės vardu, — kreipėsi į jį karininkas su pulkininko antpečiais, — 
stokite čia sargybon ir sakykite visiems dragūnams, husarams, šauliams, 
kuriuos pamatysite, kad pulkininkas Lebaronas yra štai tuose užeigos 
namuose ir kad aš jiems įsakau prisistatyti man. 


PARMOS VIENUOLYNAS 


Senasis pulkininkas atrodė skausmo palaužtas; pirmuoju žodžiu jis 
užkariavo mūsų didvyrio širdį, ir šis jam protingai atsakė: 

— Esu per jaunas, pone pulkininke, manęs niekas neklausys: reikėtų 
jūsų ranka rašyto įsakymo. 

— Jis teisybę sako, — tarė pulkininkas, įdėmiai apžiūrinėdamas Fabri- 
cijų. — Rašyk įsakymą, Larozai, tu tebeturi dešinę ranką. 

Larozas tylėdamas išsitraukė iš kišenės pergamentinę knygutę, brūkš- 
telėjo kelias eilutes ir, išplėšęs vieną lapelį, padavė Fabricijui; pulkininkas 
dar žodžiu pakartojo Fabricijui įsakymą ir pridūrė, kad po dviejų valan- 
dų, kaip ir pridera, jį pakeis vienas iš trijų sužeistų kavaleristų. Šitai pa- 
sakęs, jis nuėjo su savo vyrais į užeigos namus. Fabricijus palydėjo juos 
žvilgsniu ir sustingo tilto gale — tokį įspūdį paliko jam niūrus ir nebylus 
trijų sužeistų kareivių skausmas. „Lyg kokios užburtos dvasios“, — pa- 
galvojo Fabricijus. Paskui išlankstė popierėlį ir perskaitė šitokį įsakymą: 


„Pulkininkas Lebaronas iš 6-ojo dragūnų pulko, 14-ojo korpuso 
pirmosios kavalerijos divizijos antrosios brigados vadas, įsako vi- 
siems kavaleristams — dragūnams, šauliams ir husarams nevykti per 
tiltą ir telktis prie jo štabo, esančio „Baltojo žirgo“ užeigos namuo- 
se šalia tilto. 

Štabas prie Sentės tilto, 1815 m. birželio 19 d. 


Už pulkininką Lebaroną sužeistą į dešinę ranką, 70 įsakytas, 
vacbmistras Larozas.““ 


Fabricijui vos pusvalandį pastovėjus sargyboje, prie tilto pasirodė 


šeši raiti ir trys pėsti šauliai; jis perdavė jiems pulkininko įsakymą. 

— Tuoj grįšim! — šūktelėjo keturi raitieji šauliai ir smarkia risčia pasi- 
leido per tiltą. 

Tada Fabricijus kreipėsi į du likusiuosius. Kilo karštas ginčas, o tuo 
tarpu trys pėstieji šauliai nužygiavo per tiltą. Vienas iš tų dviejų likusių 
raitųjų galų gale paprašė parodyti jam įsakymą, paėmė jį ir nusinešė sa- 
kydamas: 

— Parodysiu įsakymą draugams; jie tikriausiai grįš; būtinai lauk. 

Ir nurūko šuoliais; draugas paskui jį. Visa tai įvyko viena akimirka. 

Perpykęs Fabricijus pašaukė vieną iš sužeistųjų kareivių, pasirodžiusį 
tuo metu prie lango „Baltojo žirgo“ užeigos namuose. Fabricijus paste- 
bėjo, kad kareivis turi vachmistro antsiuvus. Pastarasis išėjęs dar iš tolo 
riktelėjo: 

— Kardą iš makštų! Juk sargybą eini! 

Fabricijus padarė, ką liepiamas, paskui tarė: 

— Jie nusinešė įsakymą. 

— Jie dar pyksta už vakarykščią, — niūriai pasakė vachmistras. — Imk 
mano vieną pistoletą. Jei vėl kas nepaklausys, šauk į orą — atbėgsiu aš 
arba išeis pats pulkininkas. 

Fabricijus aiškiai matė, kaip nustebo vachmistras išgirdęs, kad karei- 
viai atėmė iš jo įsakymą; suprato, kad tai asmeninis įžeidimas jam, Fabn- 
cijui, ir davė sau žodį daugiau neleisti šitaip iš savęs pasijuokti. 

Apsiginklavęs balniniu vachmistro pistoletu, Fabricijus išdidžiai grį- 
žo sargybon ir staiga pamatė atjojančius septynis husarus. Užstojo jiems 
kelią ir persakė pulkininko įsakymą. Kareiviai atrodė aiškiai nepaten- 
kinti, drąsiausias iš jų bandė pralįsti. Atsiminęs išmintingą savo bičiulės 
markitantės patarimą, kad reikia durti, o ne kirsti, jis nuleido savo ilgo 
tiesaus kardo smaigalį žemyn ir dėjosi pasirengęs durti neklaužadai. 

— Aha, tas geltonsnapis mus nukauti nori! — sušuko husarai. — Ar 
mažai dar mūsų vakar galvas padėjo! 

Visi septyni vienu kartu išsitraukė kardus ir puolė Fabricijų; tasai 
pagalvojo, kad atėjo paskutinė jo valanda; bet staiga atsiminė nustebu- 
sį vachmistro žvilgsnį ir nusprendė, kad daugiau nesileis niekinamas. 
Traukdamasis tiltu atgal, vis stengėsi durti puolančius jį kareivius ir taip 
juokingai mostagavo dideliu tiesiu kavaleristų kardu, aiškiai per sunkiu 
jo rankai, jog husarai tuoj pamatė, su kuo turi reikalą; todėl stengėsi, 
jo nesužeisdami, suraižyti jam mundurą. Taip jie tris ar keturis kartus 
lengvai nudrėskė jam ranką. O Fabricijus, vis ištikimai laikydamasis 
markitantės pamokymo, iš peties baksnojo kardo smaigaliu. Deja, šitaip 
besišvaistydamas, jis įdūrė vienam kareiviui į ranką; tasai įsiuto, kad jį 

kliudė toks geltonsnapis, puolė Fabricijų ir sužeidė į šlaunį. Jam pavyko 
todėl, kad mūsų didvyrio arklys ne tik nesibaidė sambrūzdžio, bet net 
atrodė patenkintas ir veržėsi į puolančiuosius. Kareiviai pamatę, kad de- 
šinė Fabricijaus ranka pasruvusi kraujais, išsigando per daug įsismaginę, 
stumtelėjo jį kairėn prie turėklų, o patys šuoliais leidosi per tiltą. Vos tik 
pasijutęs laisvas, Fabricijus tuoj šovė į orą, įspėjo pulkininką. 

"Tuo metu keliu link tilto artėjo keturi raiti ir du pėsti husarai — to 
paties pulko kaip ir anie; jie dar buvo už dviejų šimtų žingsnių nuo til- 
to, kai pokštelėjo šūvis; susidomėję sekė jie akimis, kas vyksta ant tilto; 
pamanę, kad Fabricijus šovė į jų draugus, raiteliai puolė ant jo šuoliais 
su iškeltais kardais: buvo panašu į tikrą antpuolį. Įspėtas pistoleto šūvio, 
pulkininkas Lebaronas šoko pro duris iš užeigos namų ir užbėgo ant tll- 
to tuo pat metu kaip ir anie keturi husarai; įsakymą sustoti davė jis pats. 

— Nebėr čia jokių pulkininkų, — riktelėjo vienas jų ir paspaudė pen- 
tinais arklį. Pulkininkas susijaudinęs nebaigė savo pradėto pamokslo ir 
sužeistąja dešine ranka nutvėrė arklį už pavadžio iš kairės pusės. 

— Stok, tu netikęs kareivi! — riktelėjo jis husarui. - Aš pažįstu tave, tu 
iš kapitono Anrijė eskadrono. 

— Tai tegu pats kapitonas man ir įsakinėja! Vakar kapitoną Anrijė 
nukovė, — nusišiepė jis, — o tu papūsk man. 

Šitaip pasakęs, jis pamėgino prasiveržti jėga, pastūmėjo senąjį pulki- 
ninką, ir tas sėstelėjo ant tilto grindinio. Fabricijus, stovintis ant tilto už 
poros žingsnių, bet veidu į užeigos namus, pavarė arklį tą pačią akimirką, 
kai užpuoliko arklys piršimis parmetė pulkininką; šis tačiau pavadžio iš 
rankų nepaleido; Fabricijus pasipiktinęs smarkiai dūrė husarui kardu. 
Laimė, husaro arklys, tempiamas žemyn už žąslų, kuriuos laikė pulki- 
ninkas, truktelėjo į šalį, ir ilga sunkaus kardo geležtė tik nuslydo husaro 
liemene, šmėstelėjusi jam prieš pat akis. Tasai įsiutęs atsigręžė ir kirto 
visa jėga; kardas perrėžė Fabricijui rankovę ir giliai įsmigo į ranką; mūsų 
didvyris susmuko. 

Vienas iš pėsčiųjų husarų, pamatęs, kad abu tilto gynėjai pargriauti, 
pasinaudojęs proga šoko ant Fabricijaus arklio ir leidosi šuoliais per tiltą, 
ketindamas jį pagrobti. 

Vachmistras, atbėgęs iš užeigos namų, pamatė, kaip sukrito pulki- 
ninkas, ir manė, kad jis sunkiai sužeistas. Puolęs paskui husarą, pačiu- 
pusį Fabricijaus arklį, suvarė vagiui kardą į strėnas; tasai griuvo. Kiti 
husarai, matydami ant tilto tik pėsčią vachmistrą, pasinešė pro jį šuoliais 
ir nudūmė tiltu. Tas, kuris buvo pėsčias, spruko laukais. 

Vachmistras priėjo prie sužeistųjų. Fabricijus jau buvo atsikėlęs; di- 
delio skausmo nejautė, bet kraujas srūte sruvo. Pulkininkas atsikėlė lė- 
čiau; krisdamas jis smarkiai prisitrenkė, bet sužeistas nebuvo. 

— Man skauda tik senąją žaizdą rankoje, — pasakė jis vachmistrui. 

Vachmistro sužeistasis husaras merdėjo. 

— Tegriebia jį velniai! — šūktelėjo pulkininkas, paskui kreipėsi į vach- 
mistrą ir du atbėgusius kavaleristus: — Pasirupinkite geriau šituo jaunu vy- 
ruku, kurį aš taip nevykusiai pastačiau į pavojų. Ant tilto liksiu aš pats ir 
mėginsiu sustabdyti tuos patrakėlius. Nuveskite vaikinuką į užeigos namus 
ir sutvarstykite jam ranką; paimkite vienus kuriuos mano marškinius. 


Penktasis skyrius 


V: šie įvykiai netruko nė minutės laiko; Fabricijaus žaizdos pa- 
sirodė nesunkios; kareiviai aprišo jam ranką tvarsčiais iš pulki- 
ninko marškinių. Lovą jie norėjo įtaisyti antrame užeigos namų aukšte. 

— Kol aš lepinsiuos čia, antrame aukšte, — tarė Fabricijus vachmis- 
trui, — mano arkliui pabos vienam arklidėje, ir jis iškeliaus su kitu šeimi- 
ninku. 

— Kaip naujokas, šneka nekvailai, - pasakė vachmistras. 

Ir kareiviai paguldė Fabricijų ant šviežių šiaudų, tiesiai į ėdžias, prie 
kurių buvo pririštas jo arklys. 

Paskui pamatęs, kad Fabricijui silpna, vachmistras atnešė jam pašil- 
dyto vyno dubenėlį ir liko su juo pasišnekučiuoti. Per pokalbį jis keletą 
kartų Fabricijų pagyrė, ir mūsų didvyris pasijuto devintame danguje. 

Pabudo Fabricijus tik auštant; pratisai žvengė ir trankėsi arkliai; arklidė 
buvo pilna dūmų. Iš pradžių Fabricijus nesuvokė, kas čia per triukšmas, 
nesuprato net kur esąs; pagaliau, beveik užtroškęs nuo dūmų, susiprotėjo, 
kad dega namai; vienu akies mirksniu puolė į kiemą ir šoko ant arklio. 
Kilstelėjo galvą; pro du langus virš arklidės kamuoliais vertėsi dūmai; sto- 
gas skendėjo tirštuose juoduose dūmuose, kurie sukosi verpetais. Koks 
šimtas bėglių buvo susirinkę per naktį į „Baltojo žirgo“ užeigą; visi jie 
dabar šaukė ir keikėsi. Penki ar šeši kareiviai, į kuriuos Fabricijus iš arčiau 
įsižiūrėjo, aiškiai buvo visiškai girti; vienas jų norėjo jį sulaikyti ir suriko: 

— Kur tu varai mano arklį? 

Nujojęs ketvirų mylios, Fabricijus atsigręžė; niekas jo nesivijo; na- 
mai liepsnojo. Fabricijus atpažino tiltą, prisiminė savo žaizdą ir pajuto, 
kad tvarstis veržia ranką ir ji degte dega. „(O senasis pulkininkas? Kas 
jam nutiko? Mano rankai sutvarstyti jis atidavė savo marškinius“. Šį rytą 
mūsų didvyris galvojo visai blaiviai; visas jo romantiškumas išgaravo su 
nutekėjusiu krauju. 

„Dešinėn! — tarė jis pats sau. — Ir spausk!“ Jis ramiai nujojo pakrante; 
už tilto upė suko į dešinę nuo kelio. Staiga jis vėl prisiminė gerosios mar- 
kitantės pamokymus. „Kokia ji buvo draugiška! — pagalvojo. — Kokia 
nuoširdi!“ 

Po valandos kelio pasijuto labai nusilpęs. „Kas yra? Nejau aš nualpsiu? 
— atėjo mintis. — Nualpsiu, ir man pavogs arklį, gal net drabužius, o su dra- 
bužiais — visą mano turtą“. Arklio jis nebepajėgė valdyti, bet stengėsi nors 
balne išsilaikyti; kažkoks kaimietis, dirbąs lauke prie kelio, pastebėjo, koks 
jis išblyškęs, ir priėjęs pardavė jam stiklinę alaus ir duonos riekę. 

— Jūs toks išbalęs, — tarė jis, — ar tik nebūsite, manau, vakar didžiaja- 
me mūšyje sužeistas? 

Labiau praversti pagalba negalėjo. Bekramtant duoną, Fabricijui pra- 
ir paklausė: 

— Kur aš esu? 

Kaimietis jam paaiškino, kad už trijų ketvirčių mylios nuo čia esąs 
Zonderso miestelis, ten jis galėsiąs rasti gerą priežiūrą. Atjojo Fabricijus 

į miestelį, gerai nesuvokdamas, ką darąs, ir tik kas žingsnį galvodamas, 
kaip nenukristi nuo arklio. Pamatęs kažkokius plačiai atvertus vartus, 
ijojo į kiemą; tai buvo užeigos namai „Grandyklė“. Beregint atskubėjo 
šauni užeigos namų šeimininkė, baisiai stora moteris; virpančiu iš gailes- 
čio balsu ji šūktelėjo pagalbos. Dvi jaunos merginos atbėgusios padėjo 
Fabricijui nusėsti nuo arklio; vos tik palietęs kojomis žemę, jis neteko 
sąmonės. Pakvietė chirurgą, nuleido kraują. Ir tą dieną, ir vėliau Fabrici- 
jus nelabai tenuvokė, kas jam daroma: beveik visą laiką miegojo. 

Žaizda šlaunyje rimtai grėsė supūliuoti. Kai jam grįždavo sąmonė, jis 
vis prašydavo neužmiršti jo arklio ir kartodavo, kad gerai užmokėsiąs, — 
šaunioji šeimininkė ir dukterys net įsižeidė. Jį puikiai slaugė dvi savaites, 
ir jis pamažu ėmė taisytis; staiga vieną vakarą pastebėjo, kad šeimininkės 
kažko labai sumišusios. Į kambarį įėjo vokietis karininkas; jos atsakinėjo 
jam kažkokia Fabricijui nesuprantama kalba, bet jis aiškiai pajuto, kad 
kalbama apie jį, ir apsimetė miegąs. Po kiek laiko nusprendęs, kad kari- 
ninkas išėjęs, pašaukė šeimininkes: 

— Ko buvo tas karininkas? Jis nori įtraukti mane į sąrašus ir paimti 
kaip belaisvį? 

Šeimininkė patvirtino su ašarom akyse. 

— Na ką gi, mano mundure yra įsiūta pinigų! - šūktelėjo jis, pasikėlęs 
lovoje. - Nupirkite man civilinius drabužius, ir dar šią naktį aš sėdu ant 
arklio ir išjoju. Kartą jau išgelbėjote man gyvybę — priglaudėte mane 
tada, kai galėjau nukristi nuo arklio ir mirti gatvėje; išgelbėkite mane dar 
kartą. Padėkite grįžti pas motiną! 

Šeimininkės dukterys apsipylė ašaromis; jos drebėjo dėl Fabricijaus 
likimo, o kad menkai tesuprato prancūziškai, tai priėjo prie lovos pa- 
klausinėti. jos ėmė Alamandiškai gyvai dėl kažko su motina tartis; tačiau 
pilnomis gailesčio akimis vis gręžiojosi į mūsų didvyrį; jos, matyt, kalbė- 
jo, kaip spėjo Fabricijus, kad jo pabėgimas galįs smarkiai joms pakenkt, 
bet jos sutinkančios rizikuoti. Jis joms padėkojo iš visos širdies, sunėręs 
rankas. Vienas vietinis žydas parūpino jam visus reikalingus drabužius ir 
atnešė juos apie dešimtą valandą vakaro; mergaitės, palyginusios civilinį 
švarką su Fabricijaus munduru, suprato, kad reikės jį smarkiai susiaurin- 

ti. Jos tuoj pat ėmėsi darbo; gaišti nebuvo kada. Fabricijus parodė, kad 
jo uniformoje įsiūti keli napoleonai, ir paprašė merginas persiūti juos į 
naujuosius drabužius. Kartu su drabužiais žydas atnešė jam ir porą gra- 
žių aulinių batų. Fabricijus ramiausia širdimi parodė šauniosioms mergi- 
noms, kuriose vietose reikia prapjauti jo kareiviškus batus, ir jo briliantai 
buvo užkišti po naujųjų batų pamušalu. 

Kraujo netekimas ir nuo to atsiradęs silpnumas keistai paveikė Fa- 
bricijų: jis beveik užmiršo prancūziškai; į savo šeimininkes jis kreipda- 
vosi itališkai, o jos kalbėjo kažkokia Aamandų kalbos tarme, tad susi- 
prasdavo jie beveik tik ženklais. Kai mergaitės, nors šiaip neturinčios 
jokių savanaudiškų tikslų, pamatė briliantus, jų susižavėjimas Fabriciju- 
mi buvo begalinis: jos nusprendė jį esant persirengusį princą. Aniken, 
jaunesnioji ir naivesnioji, be ceremonijų išbučiavo Fabricijų. Šis taip 
pat žavėjosi mergaitėmis, ir vidunakt, kai chirurgas leido išgerti trupu- 
tį vyno, kad sustiprėtų prieš kelionę, jam beveik nesinorėjo iškeliauti. 
„Kur aš rasiu geriau negu čia?“ — mąstė jis. Vis dėlto antrą valandą 
ryto apsirengė. Bet, žengdamas pro duris, iš šauniosios šeimininkės su- 
mas išsivedė jo arklį. 

— Ak, šuns galva! — nusikeikė Fabricijus. - Apvogti sužeistąjį? 

Per menkas filosofas buvo jaunasis italas, kad prisimintų, kokia kai- 
na pats buvo šį arklį įsigijęs. 

Aniken liedama ašaras pasakė, kad jam esąs nusamdytas arklys; bet 
ji norėtų, kad jis niekur nekeliautų; atsisveikinimas buvo jausmingas. Du 
augaloti jaunuoliai, šauniosios šeimininkės giminaičiai, įkėlė Fabricijų į 


balną ir visą kelią prilaikė jį, kad nenukristų; trečiasis, einantis per keletą 


šimtų žingsnių prieš mažąją vilkstinę, dairėsi, ar nematyti kur kelyje įtar- 
tino patrulio. Po poros valandų jie sustojo pas „Grandyklės“ šeiminin- 
kės giminaitę. Nors Fabricijus visaip įkalbinėjo jaunuolius grįžti namo, 
jie nieku gyvu nesutiko palikti jo vieno; tvirtino, kad niekas geriau už 
juos nežinąs visų šunkelių miškuose. 

— Bet rytoj rytą, kai paaiškės mano pabėgimas, o jūsų nebus namie, 
galite turėti nemalonumų, - įtikinėjo Fabricijus. 

Vėl iškeliavo toliau. Laimė, prašvitus virš lygumos pasklido tirštas 
rūkas. Apie aštuntą valandą ryto keleiviai pasiekė nedidelį miestelį. Vie- 
nas jaunuolis nusprendė pažiūrėti, ar pavogti pašto arkliai. Stoties vir- 
šininkas buvo spėjęs juos paslėpti ir į arklidę pastatyti iš kažkur sume- 
džiotus bjaurius kuinus. Keleiviai nuėjo į pelkes, kur buvo paslėpti du 
arkliai, ir po trijų valandų Fabricijus sėdo į nedidelį, tiesa, visai palaikį, 
bet poros gerų pašto arklių traukiamą kabrioletą. Jis šiek tiek atgavo 
jėgų. Atsisveikinimas su jaunuoliais, šeimininkės giminaičiais, buvo ne- 
paprastai jaudinantis; jokiu būdu, kad ir kaip meiliai stengėsi Fabricijus 
įsiūlyti, pinigų priimti jie nesutiko. 

— Jums pinigai šiuo metu reikalingesni negu mums, - atsikalbinėjo 
gerieji jaunuoliai. 

Pagaliau jie iškeliavo atgal, nešini laiškais, kuriuose Fabricijus, šiek 
tiek pagyvėjęs nuo kelionės, pasistengė išreikšti savo šeimininkėms visa, 
ką joms jautė. Rašė su ašaromis akyse, o iš laiško, skirto jaunajai Aniken, 
tikriausiai dvelkė meilė. 

Tolesnė kelionė praėjo be ypatingų nuotykių. Amjene jam labai 
įsiskaudėjo žaizdą šlaunyje; kaimo chirurgas buvo užmiršęs ją išvaly- 
ti, todėl nepadėjo nė kraujo nuleidimas — žaizda supūliavo. Per tas dvi 
savaites, kurias Fabricijus išgulėjo vienuose Amjeno užeigos namuose 
pas įteiklius ir gobšius šeimininkus, sąjungininkai užėmė Prancūziją; Fa- 
bricijus tapo tarsi kitu žmogumi — taip rimtai jis pergalvojo viską, kas jį 
neseniai buvo ištikę. Tik vienu klausimu jis liko vaikas: ar tai, ką matė, 
tikrai buvo mūšis? Ir antra — ar tai buvo Vaterlo mūšis? Pirmą kartą gy- 
venime jautė malonumą paskaityti; laikraščiuose ar pasakojimuose apie 
tą mušį vis tikėjosi rasiąs aprašytas ir atpažintinas tas vietas, kur jo paties 
jodinėta lydint maršalą Nėjų, o paskui tą kitą generolą. Būdamas Am- 
jene, jis beveik kasdien rašė savo gerosioms draugėms į „Grandyklę““. 
Kai tik pasveiko, išvažiavo į Paryžių; čia savo buvusiame viešbutyje rado 
kokį dvidešimt motinos ir tetos laiškų: jos maldavo jį kuo greičiausiai 
grįžti. Paskutiniame grafienės Pjetraneros laiške buvo kažkokių mįslingų 
užuominų, ir Fabricijus labai susirūpino; tas laiškas išvaikė visas švel- 
nias jo svajones. Tokio būdo žmogui kaip jis užtekdavo vieno žodelio 

baisiausių nelaimių nuojautai sukelti; paskui jau vaizduotė pasirūpindavo 
nupiešti jam šiurpiausias tų nelaimių smulkmenas. | 

„Tik nepasirašinėk laiškų, kuriuose pasakoji apie save, — rašė grafie- 
nė. — Kai grįši, jokiu būdu nevažiuok iš karto prie Komo ežero: sustok 
Luganoje, Šveicarijos teritorijoje.“ Į tą miestelį jis turįs atvykti Kavio 
pavarde; geriausiame viešbutyje rasiąs grafienės liokajų, kuris nurody- 
siąs, ką toliau daryti. Laišką teta baigė šiais žodžiais: „Kaip įmanyda- 
mas slėpk savo neprotingą pasielgimą, o ypač neturėk prie savęs jokių 
popierių — nei spausdintų, nei ranka rašytų; Šveicarijoje aplink tave bus 
pilna šventosios Margaritos draugų.* Jei užteks pinigų, — rašė grafie- 
nė, — nusiųsiu Žmogų į Ženevą, į „Svarstyklių“ viešbutį, tu ten sužinosi 
smulkmenas, kurių negaliu laiške išdėstyti, o tačiau tu privalai jas žinoti 
prieš grįždamas. Bet, dėl Dievo meilės, nepasilik nė vienos dienos ilgiau 
Paryžiuje: mūsų šnipai tave ten pažins.“ 

Fabricijaus vaizduotė ėmė kurti keisčiausius dalykus, ir dabar jis ne- 
beįstengė nieko daugiau veikti, kaip tik spėlioti, kokias keistas aplinky- 
bes gali jam dar pranešti teta. Jį buvo du kartus sulaikę bevažiuojant per 
Prancūziją, bet jis sugebėjo išsisukti; į šituos nemalonumus jį įpainiojo 
itališkas jo pasas ir tas keistas barometrų pardavėjo amatas, su kuriuo 
nelabai derinosi jo jaunas veidas ir parišta ranka. 

Pagaliau Ženevoje jis rado vieną grafienės tarną, kuris, jos pavestas, 
papasakojo, jog Fabricijus įduotas Milano policijai, kad gabenęs Napole- 
onui pasiūlymus nuo stambios sąmokslininkų organizacijos, veikiančios 
buvusioje Italijos Karalystėje. Jeigu jo kelionės tikslas buvęs kitoks, įro- 
dinėjama skunde, tai kuriam galui jam reikėję dangstytis svetima pavar- 
de? Jo motina stengsis įrodyti tiesą, būtent: 

1) kad Fabricijus niekur nebuvo iš Šveicarijos išvažiavęs, 

2) kad iš pilies jis išvyko staiga, susipykęs su vyresniuoju broliu. 

Išgirdęs šį pasakojimą, Fabricijus pasikėlė į puikybę. „Aš turėjau būti 
siunčiamas pas Napoleoną! — pagalvojo jis. — Man turėjo tekti garbė 


* Šv. Margaritos gatvėj Milane stovi policijos rūmai ir kalėjimas. Pono Peliko?? dėka šis 


pavadinimas išgarsėjo visoj Europoj. 

kalbėtis su didžiuoju žmogumi! O kad tokia būtų buvusi Dievo valia!“ 
Fabricijus prisiminė, kad jo septintosios kartos senolis, vaikaitis to del 
Dongo, kuris atvyko į Milaną su Sforca, turėjo garbės, keliaudamas į 
Šveicariją tartis su garbiaisiais kantonais ir verbuoti ten kareivių, pa- 
kliūti į nagus kunigaikščio priešams, ir tie nukirsdino jam galvą, Fa- 
bricijui prieš akis stojo graviūra, vaizduojanti šį įvykį šeimos genealo- 
gijos knygoje. Bekamantinėdamas liokajų, Fabricijus pastebėjo, kad tas 
pasipiktinęs kažkokia smulkmena; jis pagaliau ją ir išplepėjo, nors iš 
grafienės buvo gavęs specialų įsakymą, kelis kartus pakartotą, ją nuty- 
lėti. Būtent: Milano policijai jį įskundęs vyresnysis jo brolis Askanijus! 
Fabricijus kone pamišo, išgirdęs šitą žiaurią žinią. Važiuoti iš Ženevos į 
Italiją reikia per Lozaną; Fabricijus nusprendė iškeliauti tuoj pat ir pės- 
čiomis įveikti dešimt ar dvylika mylių, nors po dviejų valandų į Lozaną 
turėjo išvažiuoti diližanas. Prieš iškeliaudamas iš Ženevos, vienoje iš 
nykių to miesto kavinių jis susikivirčijo su kažkokiu jaunuoliu, kam 
jaunasis ženevietis, flegmatikas, protingas vaikinas, negalvojęs daugiau 
apie nieką kaip tik apie pinigus, palaikė Fabricijų pamišėliu, nes šisai, 
vos įžengęs pro duris, nuožmiai dėbtelėjo į visus sėdinčiuosius, paskui 
išpylė sau ant kelnių kavos puoduką. Per šitą vaidą pirmutinis Fabrici- 
jaus gestas buvo visai kaip šešioliktame amžiuje: užuot iššaukęs jaunąjį 
ženevietį į dvikovą, jis išsitraukė durklą ir šoko ant jo, taikydamasis 
ji nudurti. Tą padūkio akimirką Fabricijus užmiršo visas išmoktąsias 
garbės kodekso taisykles, jam prabilo instinktas ar, veikiau, pirmieji 
vaikystės prisiminimai. 

Asmeninis grafienės patikėtinis, kurį jis sutiko Luganoje, dar labiau 
sukurstė jo įtūžį, pateikęs naujų smulkmenų. Griantoje Fabricijų visi 
mylėjo, ir jei ne ta miela brolio paslauga, niekas nebūtų nieko prasitaręs, 
visi būtų dėjęsi tikintys jį esant Milane, ir vietinė policija niekada nebūtų 
atkreipusi dėmesio, kad jo nėra. | 

— Muitininkai, be abejo, turi jūsų asmens žymių aprašus, — pasakė 
jam tetos pasiuntinys. — Užtat jei mes leisimės vieškeliu, prie Lombardi- 
jos-Venecijos Karalystės sienos jus tikriausiai suims. 

Fabricijus ir jo žmonės puikiausiai pažino kiekvieną šunkelį kalnuose 
tarp Luganos ir Komo ežero; jie persirengė šauliais, tai yra kontraban- 
dininkais, o kadangi jie buvo trise ir jų fizionomijos atrodė ganėtinai 
ryžtingos, tai sutiktieji muitininkai tik mandagiai su jais pasisveikino. 
Fabricijus nutaikė į pilį atvykti apie vidunakt; tą valandą tėvas ir visi lio- 
kajai pudrintais plaukais jau seniai būdavo sugulę: Nusileisti į gilų griovį 
jam nebuvo jokio vargo, ir jis įlindo į pilį pro rūsio langelį; čia jo laukė 
motina ir teta; netrukus atbėgo ir seserys. Ilgai jie glėbesčiavusi ir liejo 
ašaras, O kai galų gale atgavo šaltą protą, pirmieji aušros spinduliai pri- 
minė šiems žmonėms, kurie laikė save nelaimingais, kad laikas bėga. 

— Tikiuosi, tavo brolis nenujaučia, kad tu grįžai, — tarė grafienė Pje- 
tranera. — Po jo kilnaus poelgio aš lioviausi su juo kalbėjusis, ir — pama- 
nykite, kokia man garbė, — tai įžeidė jo savimeilę. Šiandien per vakarie- 
nę teikiausi jį vėl prašnekinti: turėjau kuo nors pateisinti savo pašėlusį 
džiaugsmą, kuris galėjo pasirodyti jam įtartinas. Kai pastebėjau, kad jis 
labai didžiuojasi šituo tariamu susitaikymu, pasinaudojusi jo linksma 
nuotaika, ėmiau jį girdyti; šiandien jam tikriausiai dar nebus atėję į galvą 
kur nors užsiglausti ir dirbti savąjį šnipo darbą. 

— Mūsų husarą reikia paslėpti tuose kambariuose, — tarė markizė, — 
jis negali tuoj išvykti. Šiuo metu mes dar nepajėgiame tinkamai susiimti, 
O juk reikia sugalvoti, kaip geriausiai suklaidinti baisiąją Milano policiją. 

Šita mintimi ir buvo pasinaudota; bet jau kitą dieną markizas ir jo 
vyresnysis sūnus pastebėjo, kad markizė visai neišeina iš svainės kam- 
bario. Negaišime laiko ir neapsakinėsime, kaip audringai liejo jausmus 
ir džiūgavo tą dieną šitos laimingos būtybės. Italų širdis daug dažniau 
negu musiškes drasko įtarimai ir paikiausios mintys, sužadintos jų karš- 
tos vaizduotės, užtat ir džiaugsmai jų stipresni bei patvaresni. Tą dieną 
grafienė ir markizė buvo visiškai patrakusios; Fabricijus turėjo po kelis 
sykius pasakoti visus savo nuotykius nuo pradžios; pagaliau buvo nu- 
spręsta su savo džiaugsmu pasislėpti Milane: atrodė būsią per sunku 
išvengti markizo ir jo sūnaus Askanijaus šnipinėjimo. 

Vykti į Komą jie pasiėmė paprastą pilies valtį: naudotis kita prie- 
mone būtų reiškę sukelti aibes įtarimų. Bet kai jie priplaukė Komą, 

markizė staiga atsiminė užmiršusi Griantoje labai reikalingus doku- 
mentus; ji tuoj skubiausiai parsiuntė valtininkus atgal, todėl tie žmonės 
negalėjo papasakoti, kaip abi ponios praleido laiką Kome. Vos atvyku- 
sios, jos pasisamdė pirmą pasitaikiusį fajetoną, lūkuriuojanų keleivių 
prie aukšto viduramžių bokšto, stūksančio virš Milano vartų. Tuojau 
ir išvažiavo, tad vežėjas nespėjo su niekuo nė žodeliu persimesti. Už 
ketvirčio mylios nuo miesto ponios sutiko kažkokį pažįstamą jaunuolį 
medžiotoją, ir tas iš mandagumo, kadangi ponios važiavo be palydovo, 
pasisiūlė lydėti jas iki pat Milano, nes ir jis ten vykstąs pamedžiodamas. 
Viskas klostėsi puikiai, ir ponios kuo linksmiausiai čiauškėjo su jau- 
nuoju keleiviu, tik staiga viename kelio pasisukime, ten, kur jis juosia 
žavingą kalvą ir San Džovanio mišką, trys persirengę žandarai sugrie- 
bė arklius už pavadžių. 

— Ak, mano vyras išdavė mus! — šūktelėjo markizė ir apalpo. 

Prie vežimo prisvirduliavo vachmistras, stovėjęs kiek atokiau, ir pra- 
bilo girtu balsu: 

— Man uždėta labai nemaloni pareiga, bet aš turiu jus suimti, gene- 
role Fabijau Konti! 

Fabricijus pamanė, kad, vadindamas jį generolu, vachmistras nevy- 
kusiai juokauja. „Atsiimsi tu man“, — pagalvojo. Nenuleisdamas akių 
nuo persirengusių žandarų, jis tykojo patogesnės akimirkos šokti iš ve- 
žimo ir nudumti per laukus. 

Grafienė dėl visa ko turbūt nusišypsojo ir kreipėsi į vachmistrą: 

— Bet, brangusis vachmistre, nejaugi šitą šešiolikos metų vaiką jūs 
laikote generolu Končiu? 

— Tai ar jūs nesate generolo duktė? — tarė vachmistras. 

— Pasižiūrėkite, ponai, štai mano tėvas, — parodė grafienė į Fabricijų. 

Žandarai pratrūko kvatotis. 

— Prašau parodyti pasus ir nepostringauti, — įsakė vachmistras, įgel- 
tas šitos visuotinės linksmybės. 

— Tos ponios niekada neima paso, važiuodamos į Milaną, — šaltai 
ėmė dėstyti vežėjas. — Jos važiuoja iš savo pilies Griantoje. Štai šita po- 
nia — grafienė Pjetranera, o ana — markizė del Dongo. 

Visiškai apstulbęs vachmistras paėjėjo prie žandarų, laikančių ar- 
klius, ir ėmė su jais tartis. Prabėgo geros penkios minutės, pasitarimas 
vis tęsėsi, tad grafienė Pjetranera paprašė tuos ponus, kad leistų vežėjui 
pavažiuoti kelis žingsnius į pavėsį; kaitra, nors tik vienuoliktą valandą 
ryto, buvo nepakeliama. Fabricijus, atidžiai besidairydamas į visas puses 
ir begalvodamas, kur čia geriau sprukti, pastebėjo keleliu per laukus į 
dulkiną vieškelį išeinant kokių keturiolikos penkiolikos metų mergaitę, 
kuri, prisidengusi nosinaite akis, baimingai verkė. Ją lydėjo du unifor- 
muoti žandarai, o iš paskos, už trijų žingsnių, taip pat tarp dviejų žanda- 
rų, su pabrėžtu orumu, tarytum prefektas bažnytinėje procesijoje, žengė 
aukštas liesas vyriškis. 

— Kur juos sučiupote? — paklausė vachmistras, jau vos laikydamasis 
ant kojų šią akimirką. 

— Bėgo per laukus, o pasų — nė kvapo. 

Vachmistras, matyt, visai neteko galvos: vietoj dviejų suimtųjų, kurių 
jam reikėjo, radosi net penki. Jis atsitraukė keletą žingsnių į šalį su savo 
žmonėmis, palikęs vieną saugoti vyriškio, kuris nešėsi tokiu didžiu, an- 
trą — prie arklių, kad nenuvažiuotų. 

— Nebėk! — šnabžtelėjo grafienė Fabricijui pamačiusi, kad tas jau 
iššokęs iš fajetono. — Viskas bus gerai. 

Kažkuris žandarų šūktelėjo: 

— Nesvarbu! Neturi pasų — vadinasi, ir reikėjo suimti. 

Tačiau vachmistras, atrodė, buvo ne toks ryžtingas; jis sunerimo dėl 
grafienės Pjetraneros pavardės. Generolą Pjetranerą jis pažinojo, tik ne- 
buvo girdėjęs, kad jis miręs. „Generolas ne toks žmogus, kad dovanotų, 
jei aš be priežasties suimsiu jo žmoną“, — svarstė jis. 

Pasitarimui užsitęsus, grafienė užmezgė kalbą su mergina, stovinčia 
šalia fajetono ant dulkino kelio; grafienę nustebino jos grožis. 

— Nuo saulės jums galvą paskaus, panele; šitas šaunus kareivis, — pri- 
dūrė ji, atsigręžusi į žandarą, saugant arklius, — neturės, žinoma, nieko 
prieš, jei jūs įlipsite į fajetoną. 

Fabricijus, slankiojantis aplink fajetoną, prišoko padėti mergaitei 
įlipti. Fabricijaus prilaikoma, ji jau buvo pastačiusi koją ant paminos; 

staiga didingasis vyriškis, stovįs per šešis žingsnius nuo fajetono, sušuko 
garsiu balsu, kad pabrėžtų savo orumą: 

— Stovėk ant kelio, nelipk į svetimą karietą! 

Fabricijus šito įsakymo neišgirdo; mergaitė, užuot lipusi, staiga šoko 
atgal; kadangi Fabricijus dar prilaikė ją, tai ji įkrito jam į glėbį. Jis nusi- 
šypsojo, mergaitė skaisčiai nuraudo; ir kai jinai išsivadavo iš jo glėbio, jie 
dar valandėlę neatitraukė nuo vienas kito akių. 

„Žavingą draugę turėčiau kalėjime, — pagalvojo Fabricijus. - Kokias 
gilias mintis slepia ši kakta! Ji mokėtų mylėti“. 

Tuo tarpu, nutaisęs valdingą miną, priėjo vachmistras. 

— Kuri iš šių ponių Klelija Konti? — paklausė jis. 

— Aš, — atsakė mergaitė. 

— O aš, - sušuko senyvasis ponas, — esu generolas Fabijus Kontis, 
jo didenybės Parmos kunigaikščio šambelionas; laikau tiesiog neleistinų 
dalyku, kad toks žmogus kaip aš būtų vaikomas it vagis. 

— O užvakar, įsėdęs į laivelį Komo prieplaukoje, ar ne jūs pasiuntėte 
po velnių policijos inspektorių, kai jis pareikalavo iš jūsų paso? Na va, o 
šiandien jis pasiųs jus pasivaikščioti su ginkluota palyda. 

— Aš tada buvau jau nutolęs nuo kranto ir skubėjau, nes artinosi 
audra, kažkoks civiliškai apsirengęs vyras riktelėjo nuo krantinės, kad 
grįžčiau atgal; pasakiau jam savo pavardę ir nuplaukiau tolyn. 

— O šį rytą pasprukote iš Komo? 

— Tokie žmonės kaip aš neima paso, kai važiuoja iš Milano paplauky- 
ti po ežerą. Širyt Kome man pasakė, kad prie miesto vartų mane ketina 
suimti. Išėjau su dukteria pėsčias; turėjau vilties kelyje sutikti kokį vežiką 
ir, pasisamdęs jį, nuvažiuoti į Milaną; ten aš, žinoma, visų pirma nueisiu 
su skundu pas generolą, provincijos gubernatorių. 

Vachmistrui tarytum akmuo nuo širdies nusirito. 

— Taigi, generole, jūs suimtas, ir aš nugabensiu jus į Milaną. O jūs kas 
toks? — paklausė jis Fabricijų. 

— Mano sūnus, — atsakė grafienė. — Askanijus, divizijos generolo Pje- 
traneros sunus. 

— Be paso, ponia grafiene? — paklausė vachmistras daug švelniau. 

— Tokio amžiaus! Jis dar neturi paso; be to, vienas jis niekada neke- 
liauja, visuomet tik su manimi. 

Jiedviem besikalbant, generolas Kontis vis labiau ėmė niršti ant žan- 
darų dėl įžeisto savo orumo. 

— Kam čia tiek kalbėti! —- sušuko vienas jų. — Tamsta suimtas, ir viskas! 

— Turite džiaugtis, jei leisime jums pasisamdyti arklį iš kokio kaimie- 
čio, — įsiterpė vachmistras. — Antraip nepaisysime nei dulkių, nei kaitros, 
nei Parmos šambeliono titulo ir priversime jus gražiausiai pažygiuoti 
pėsčiomis tarp mūsų arklių. 

Generolas ėmė keiktis. 

— Ar neužsičiaupsi! — riktelėjo žandaras. — O kur tavo generoliška 
uniforma? Kiekvienas gali susimanyti ir pasivadinti generolu! 

Generolas dar labiau įsiuto. Tuo tarpu fajetone reikalai klostėsi kur 
kas geriau. 

Grafienė jau šokdino žandarus lyg savo pačios tarnus. Vienam ji davė 
ekiu ir nusiuntė į pirkelę už kokių dviejų šimtų žingsnių atnešti vyno, o 
svarbiausia — šalto vandens. Ji taip pat spėjo nuraminti Fabnicijų, kuris žūt- 
būt spyrėsi bėgti ir pasislėpti miške ant kalvos. „Pistoletai mano geri“, — 
tvirtino jis. Prikalbėjo supykusį generolą leisti dukteriai įlipti į karietą. Ta 
proga generolas, mėgstąs pakalbėti apie save ir savo šeimą, papasakojo 
ponioms, kad jo dukteriai tesą dvylika metų, nes ji gimusi 1803 metų spa- 
lio 27 dieną, bet visi jai duoda keturiolika ar penkiolika — tokia ji esanti 
protinga. ,„Koks banalus žmogelis“, — išskaitė markizė grafienės akyse. 

Grafienės dėka viskas laimingai susitvarkė po valandos derybų. Vie- 
nas žandaras pasirodė turįs reikalų gretimame kaimelyje ir išnuomojo 


savo arklį generolui, kai grafienė pasakė jam: „Gausite dešimt frankų“. 


Su generolu nujojo tik vachmistras; visi kiti žandarai įsitaisė po medžiu 
su keliais didžiuliais apipintais buteliais, kuriuos, kaimiečių padedamas, 
atgabeno žandaras, nusiųstas į pirkelę. Orusis šambelionas leido Klelijai 
Konti į Milaną grįžti maloniųjų ponių fajetone, o narsiojo generolo Pje- 
traneros sūnaus niekam nė į galvą neatėjo sulaikyti. Kai buvo pasikeista 
mandagiais žodžiais ir aptarti ką tik pergyventi įvykiai, Klelija Konti be- 
važiuodama pastebėjo, kad tokia graži moteris kaip grafienė kreipiasi į 

Fabricijų su tam tikru susižavėjimu; ji tikriausiai jam ne motina. Smalsu- 
mą Klelijai ypač sudilgino grafienės pakartotos užuominos apie kažkokį 
didvyrišką, narsų ir nepaprastai pavojingą žygį, kurį jis neseniai atlikęs; 
bet kad ir kokia protinga buvo, jaunoji Klelija vis dėlto neįstengė atspėt, 
apie ką čia kalbama. 

dega atlikto žygio ugnimi. O Fabricijų mažne apstulbino savotiškas šitos 
dvylikametės mergaitės grožis, ir jo žvilgsniai ją vertė raudonuoti. 

Kai iki Milano tebebuvo viena mylia, Fabricijus pasisakė turįs čia 
aplankyti dėdę ir atsisveikino su poniomis. 

— Jei aš išsipainiosiu iš šitos istorijos, — pasakė jis Klelijai, — būtinai 
atvažiuosiu į Parmą pasigėrėti jos nuostabiaisiais paveikslais. Ar teiksitės 
tada prisiminti Fabricijų del Dongą? 

— Puiku! — tarė grafienė. — Štai kaip tu moki saugoti inkognito! Pane- 
le, malonėkite įsidėmėt, kad šitas jaunuolis yra mano sūnus ir vadinasi 
Pjetranera, o ne del Dongas. 

Vakare, jau visai vėlai, Fabricijus įėjo į Milaną pro Rencos vartus, 
nuo kurių prasideda madinga pasivaikščiojimų alėja. Pasiuntimas į Švei- 
cariją dviejų tarnų išsėmė itin kuklias markizės ir jos svainės santaupas; 
laimė, Fabricijus dar turėjo keletą napoleonų ir vieną briliantą, kurį buvo 
nutarta parduoti. 

Tos ponios gerai pasižino su visu miestu ir buvo labai mėgstamos; 
žymiausi austriškosios šventeivų partijos žmonės buvo nuėję pas baroną 
Binderį, policijos viršininką, Fabricijaus užtarti. Tie ponai sakėsi nesu- 
prantą, kaip galima rimtai žiūrėti į šešiolikmečio bernioko išsišokimą, jei 
jis susipykęs su broliu ir pabėgęs iš tėvo namų. 

— Mano darbas —į viską rimtai žiūrėti, — lipšniai atsakė baronas Binde- 
ris, žmogus protingas ir liūdnas. Jis organizavo tuo metu garsiąją Milano 
policiją ir buvo įsipareigojęs užkirsti kelią revoliucijai, tokiai kaip 1746- 
ųjų metų“, kai iš Genujos buvo išvyti austrai. Ta policija, kurią vėliau taip 
išgarsino Peliko ir Andriano“? istorijos, nebuvo pernelyg nuožmi, ji tik 
šaltai ir negailestingai vykdė griežtus įstatymus. Imperatorius Pranciškus 
II norėjo baime pažaboti per daug įsidrąsinusias italų vaizduotes. 

— Pateikite man Zudyžojų bastrašytus parodymus, — atsakė baronas Bin- 
deris Fabricijaus užtarėjams, — ką veikė jaunasis markezinas del Dongas 
kiekvieną dieną, pradedant nuo kovo aštuntosios, kai išvyko iš Griantos, 
iki vakar vakaro, kai atvažiavo į Milaną, kur jis dabar slapstosi motinos 
bute, ir aš sutinku laikyti jį mieliausiu mūsų miesto vėjavaikiu. Bet jei 
negalite man nurodyti tikslaus šio jaunuolio maršruto po to, kai išvyko 
iš Griantos, tai nors ir labai jis aukštos kilmės, nors ir labai aš gerbiu 
tos šeimos bičiulius, mano pareiga yra suimti jį. Ir aš privalėsiu laikyti 
ji kalėjime tol, kol jis man įrodys, kad nevyko pas Napoleoną, pavestas 
tos saujelės nepatenkintų asmenų, kurių dar gali būti Lombardijoje tarp 
jo imperatoriškosios ir karališkosios didenybės valdinių. Įsidėmėkite, be 
to, ponai, kad jeigu jaunajam del Dongui ir pavyks nukreipti nuo savęs 
šį kaltinimą, tai vis tiek jis liks kaltas tuo, kad perėjo sieną neišsiėmęs 
reikiama tvarka paso, negana to, pasisavinęs svetimą pavardę ir sąmo- 
ningai naudodamasis pasu, išduotu paprastam amatininkui, t. y. žmogui 
nepalyginti žemesnės visuomenės klasės negu jis. 

Šitą žiaurų logišką pareiškimą policijos viršininkas išdėstė labai man- 
dagiai ir labai pagarbiai, kaip to reikalavo aukšta markizės del Dongo ir 
jos įtakingųjų tarpininkų visuomeninė padėtis. 

Markizė visiškai nusiminė, sužinojusi barono Binderio atsakymą. 

— Fabricijų suims! — sušuko ji verkdama. — O jeigu jau atsidurs kalė- 
jime, tai Dievas žino, kada beišeis! Tėvas jo išsižadės! 

Ponia Pjetranera ir brolienė pasikvietė į pasitarimą porą artimų drau- 
gų, tačiau markizė nesidavė įkalbama ir užsispyrė dar tą pačią naktį iš- 
siųsti sūnų iš Milano. 


— Bet juk tu matai, — tikino ją grafienė, — baronas Binderis žino, kad 


tavo sūnus čia; tas žmogus visiškai ne toks piktas. 

— Taip, bet jis nori įsiteikti imperatoriui Pranciškui. 

— Bet jeigu jis manytų, kad jo karjerai naudinga pasodinti Fabricijų į 
kalėjimą, vaikinas jau seniai ten sėdėtų; todėl pabėgti šiuo metu reikštų 
parodyti užgaulų nepasitikėjimą juo. 

— Bet prisipažinu mums, kad jis žino, kur slepiasi Fabricijus, — tai 
reiškia aiškiai pasakyti: „Tegul bėga!“ Ne, aš nepajėgsiu gyventi su ta 

nuolatine mintimi galvoje: „Po valandėlės kitos mano sūnus gali atsidur- 
ti už grotų!“ — pridūrė markizė. — Kad ir kažin kokie būtų barono Binde- 
rio garbėtroškos siekiai, jo asmeninei padėčiai mūsų krašte naudinga pa- 
rodyti, kad jis paiso tokio rango žmonių kaip mano vyras; kad taip yra, 
mano nuomone, rodo šitas keistas jo nuoširdumas, kai jis sakosi žinąs, 
kur galima sučiupti mano sūnų. Maža to, baronas niekieno neprašomas 
smulkiai išdėsto, kokiais dviem prasižengimais kaltinamas Fabricijus pa- 
gal jo niekšingojo brolio įskundimą; paaiškina, kad už šituos prasižengi- 
mus jam gresia kalėjimas; ar šitais žodžiais jis nepasako, kad jei mums 
labiau patinka tremtis, mums patiems reikia pasirinkti? 

— Jei pasirinksi tremtį, — vis kartojo grafienė, — mes niekad gyvenime 
nebepamatysime Fabricijaus. 

Fabricijus, dalyvavęs šitame pasitarime, kartu su vienu senu marki- 
zės bičiuliu, tuo metu Austrijos sudaryto tribunolo tarėju, karštai pritarė 
nuomonei, kad išmintingiausia esą pabėgti. Ir iš tikrųjų, dar tą patį vaka- 
rą jis išvyko iš del Dongo rūmų pasislėpęs karietoje, kuria jo motina ir 
teta važiavo į La Skalą. Kai vežėjas, įtartinas žmogus, pagal savo įprotį 
užėjo pasivaišinti į smuklę ir arklių saugoti liko liokajus, patikimas žmo- 
gus, Fabricijus, persirengęs kaimiečiu, išlindo 1š karietos ir išėjo iš mies- 
to. Kitą rytą taip pat laimingai perėjo sieną ir po kelių valandų jau buvo 
viename motinos dvarelyje Pjemonte, netoli Novaros, tiksliau sakant, 
Romanjane, kur kadaise žuvo Bajaras““. 

Galima įsivaizduoti, kaip atidžiai tos abi ponios, nuvažiavusios į La 
Skalą, klausėsi spektaklio savo ložėje. Jos čia atvyko tik pasitarti su kai 
kuriais savo bičiuliais, liberalų partijos nariais, į kurių apsilankymą del 
Dongo rūmuose policija galėjo šnairai pažiūrėti. Ložėje buvo nuspręsta 
dar kartą kreiptis į baroną Binderį. Negalėjo būti nė kalbos apie to aukš- 
to pareigūno papirkimą: jis buvo nepriekaištingai doras žmogus; be to, 
abi ponios pačios nieko neturėjo — jos privertė Fabricijų pasiimti visa, 
kas dar buvo likę pardavus briliantą. 

Vis dėlto buvo labai svarbu sužinot, koks yra paskutinis barono 
žodis. Draugai priminė grafienei kanauninką Bordą, malonų jauną žmo- 
gų, kuris kadaise buvo mėginęs apie ją suktis, ir gana negražiais būdais; 

nieko nelaimėjęs, jis apskundė ją tada generolui Pjetranerai, kad ji esanti 
palanki ponui Limerkačiui, ir už tai buvo be ceremonijų išvytas iš namų. 
Dabar tas kanauninkas kiekvieną vakarą lošė kortomis su baroniene 
Binder ir, žinoma, buvo artimas jos vyro draugas. Grafienė pasiryžo 
baisiai nemaloniam žygiui — pasimatyti su tuo kanauninku; visai anksti, 
dar jam neišėjus, ji liepė pranešti norinti su juo pakalbėti. 

Kai vienintelis kanauninko tarnas ištarė grafienės Pjetraneros pavar- 
dę, kanauninkas taip susijaudino, jog neteko žado; jis net nepagalvojo, 
kad reikia apsitvarkyti nerūpestingą rytinį savo apdarą. 

— Pakvieskite, o pats galite eiti, — ištarė jis prigesusiu balsu. 

Grafienė įėjo; Borda puolė prieš ją ant kelių. 

— Tiktai klūpomis nelaimingasis beprotis gali išklausyti jūsų įsaky- 
mų, — tarė jis grafienei, kuri tą rytą su savo kukliu, nekrentančiu į akis 
drabužiu buvo neatsispiriamai žavi. Širdgėla dėl Fabricijaus ištrėmimo, 
prisivertimas ateiti pas žmogų, kuris taip išdavikiškai su ja buvo pasiel- 
gęs, — visi šitie išgyvenimai kažkokia nuostabia ugnimi uždegė jos akis. 

— Tiktai klūpomis aš noriu išklausyti jūsų įsakymų! — sušuko ka- 
nauninkas. — Aišku, kad jūs atvykote prašyti kokios paslaugos; kitaip 
nebūtumėte pagerbusi savo pasirodymu skurdžių nelaimingo bepročio 
namų: kadaise, meilės ir pavydo apakintas, supratęs, kad negali tikėtis 
jūsų meilės, jis pasielgė su jumis kaip didžiausias niekšas. 

Šitie žodžiai buvo nuoširdūs ir juo prakilnesni, kad kanauninkas šiuo 
metu turėjo didelę galią; grafienę jie sujaudino iki ašarų; pažeminimas ir 
baimė, kaustę jos širdį, dabar užleido vietą grauduliui ir trupučiui vilties. 
Nelaimingoji moteris vienu akimoju tapo beveik laiminga. 

— Pabučiuok man ranką, — tarė ji, ištiesusi ją kanauninkui, — ir kelkis. 
(Reikia žinoti, kad Italijoje, sakant žmogui /, lygiai gerai išreiškiama pa- 
prasta, atvira draugystė, kaip ir švelnesnis jausmas.) Atėjau tavęs prašyti 
užtarimo savo sūnėnui Fabricijui. Pasakysiu tau visą tiesą, nieko neslėp- 
dama, kaip ir dera sakyti senam bičiuliui. Tam jaunuoliui tik šešiolika 
su puse metų, ir jis padarė negirdėtą paikystę. Mes gyvenome Griantos 
pilyje prie Komo ežero. Kartą, septintą valandą vakaro, iš Komo atplau- 
kė laivelis ir atnešė žinią, kad Žiuano įlankoje išsikėlė imperatorius. Kitą 

rytą Fabricijus pasiėmė pasą iš vieno jam atsidavusio paprasto žmogelio, 
pavarde Vazio, prekiaujančio barometrais, ir išvyko į Prancūziją. Kadan- 
gi jis nelabai tepanašus į prekiautoją barometrais, tai, nenuvažiavę nė 
dešimt mylių per Prancūziją, buvo tuojau suimtas; jo ugningos kalbos, 
bloga prancūziška tartis sukėlė įtarimą. Po kurio laiko jis pabėgo ir jam 
pavyko pasiekti Ženevą; mes nusiuntėme tarną pasitikti jo į Luganą... 

— Tai yra —į Ženevą, — šypsodamasis pataisė kanauninkas. 

Grafienė užbaigė pasakojimą. 

— Dėl jūsų aš padarysiu visa, kas įmanoma žmogaus jėgoms, — karš- 
tai pasakė kanauninkas, — įvykdysiu kiekvieną jūsų įsakymą. Nebijosiu 
elgtis net nutrūktgalviškai, — pridūrė jis. — Sakykite, ką aš turiu veikti, 
kai tik iš šito skurdaus salono dings dieviškasis regėjimas, kuris mano 
gyvenimo istorijoje paliks neišdildomus pėdsakus? 

— Turite nueiti pas baroną Binderį ir pasakyti jam, kad mylite Fabrici- 
jų nuo pat jo gimimo, kad lankėtės mūsų namuose jau tada, kai tas vaikas 
gimė, pagaliau kad jo draugiškumo jums vardu maldaujate per visus se- 
klius patikrinti, ar Fabricijus, prieš išvykdamas į Šveicariją, yra nors vieną 
vienintelį kartą susitikęs su kuo nors iš tų liberalų, kuriuos baronas seka. 
Jeigu jis gaus tikrų žinių, tai įsitikins, kad čia būta tik paprasto jaunatviš- 
ko paikiojimo. Atsimenate, gražiajame mano bute Dunjanio Tumuose 
ant sienų kabojo graviūros, vaizduojančios pergalingus Napoleono mū- 
šius. Iš paaiškinimų po šitomis graviūromis mano sūnėnas ir skaityti 
išmoko. Kai jam buvo penkeri metai, mano velionis vyras pasakodavo 
jam apie tuos mūšius; mes užmaudavome jam ant galvos vyro šalmą, 
vaikas tampydavo po grindis jo didįjį kardą. Ir štai vieną gražią dieną jis 
išgirsta, kad imperatorius, mano vyro dievaitis, sugrįžo į Prancūziją; tas 
vėjavaikis leidžiasi pas jį, bet jam nepasiseka. Paklauskite savo baroną, 
kokia bausme jis nori nubausti tą paiką pakvailiojimą. 

— Užmiršau jums šį tą parodyti! — šūktelėjo kanauninkas. — Pamatysite, 
kad nesu taip visiškai nenusipelnęs atleidimo, kurį man suteikiate. Štai, — ir 
jis ėmė raustis popieriuose ant stalo, — štai to niekingojo m0/-:or70 (veidmai- 
nio) skundas, žiūrėkite, pasirašyta: Askanijus Valsera del Dongas, — jis ir 
užtaisė visą tą istoriją; pasiėmęs šį skundą vakar vakare iš policijos kan- 

celiarijos, nuvažiavau į La Skalą tikėdamasis, kad sutiksiu ką iš žmonių, 
paprastai ateinančių į jūsų ložę, ir galėsiu jums jį perduoti. To dokumento 
nuorašas seniai Vienoje. Štai su kokiu priešu mums reikia kovoti. 

Kanauninkas su grafiene perskaitė skundą; buvo sutarta, kad dar 
šiandien per patikimą asmenį jai bus atsiųstas jo nuorašas. Grafienė grį- 
žo į del Dongo rūmus linksma širdimi. 

— Buvęs nevidonas tapo kilniausiu žmogumi, — pasakė ji markizei. — Šį 
vakarą mes važiuosime į La Skalą; kai laikrodis teatre rodys be penkiolikos 
vienuolika, išprašysime visus savo svečius iš ložės, užgesinsime žvakes, 
užsidarysime duris, vienuoliktą valandą ateis kanauninkas ir pats praneš, 
ką galėjo padaryti. Mudu su juo nutarėme, kad šitaip bus jam saugiausia. 

Tas kanauninkas buvo labai protingas žmogus; į sutartą pasimaty- 
mą, žinia, neužmiršo ateiti. Jis pasirodė besąs iš tikrųjų geras ir be galo 
nuoširdus, kokie esti žmonės tik tose šalyse, kur tuščia garbė nenustelbia 
kitų jausmų. Jis didžiai graužėsi dėl grafienės Pjetraneros įskundimo vy- 
rui, ir dabar jam atsirado proga atgauti sąžinės ramybę. 

„Štai ji mylisi su brolėnu, — rytą, kai grafienė išėjo, pagalvojo jis su 
kartėliu, nes dar nebuvo išgijęs. — Kad tokia išdidi moteris ryžtųsi ateiti 
pas manel.. Po vargšo Pjetraneros mirties ji su pasibjaurėjimu atstūmė 
mano paslaugas, nors ir labai mandagios jos buvo ir itin atsargiai jas 
pasiūlė mano vardu jos buvęs meilužis pulkininkas Skotis. Gražuolė Pje- 
tranera su pusantro tūkstančio frankų pragyvenimui! — svarstė toliau 
kanauninkas, gyvai žingsniuodamas po kambarį. — Kaip ji galėjo paskui 
išvažiuoti į Griantos pilį ir gyventi ten su tuo šlykščiu sercažore ?', markizu 
del Dongu!.. Dabar viskas aišku! Iš tikrųjų, tas Fabricijus — patrauklus 
jaunuolis: aukštas, gražiai nuaugęs, visados šypsančiu veidu... o kas dar 
svarbiau — jo žvilgsnis kažkoks švelniai goslus... žodžiu, veidas kaip iš 
Koredžo“ paveikslų“, — su kartėliu mąstė kanauninkas. 

„Amžiaus skirtumas... ne per didžiausias... Fabricijus gimė, jei ne- 
klystu, įžengus prancūzams, apie .devyniasdešimt aštuntuosius metus; 
grafienei dabar gali būti dvidešimt septyneri ar dvidešimt aštuoneri, bet 
sunku rasti gražesnę, patrauklesnę moterį; mūsų krašte gražuolių gausu, 
tačiau ji stelbia visas; Marini, Gerardi, Ruga, Arezi, Pjetragrua“ — vi- 

sos nublanksta prieš ją... Juodu gyveno laimingai, toli nuo pasaulio, 
prie žaviojo Komo ežero, ir staiga jaunuolis pabėgo pas Napoleoną... 
O, yra dar Italijoj narsuolių, nors ir kaip ji engiama! Brangi tėvynė!.. 
Taip, taip, —- bylojo pavydo deginama širdis, — kaipgi kitaip išaiškinsi tą 
susitaikymą su likimu, tą merdėjimą kaime, kur kasdien prie stalo ji su 
pasibjaurėjimu turi žiūrėti į šlykštų markizo del Dongo veidą, o dar ša- 
lia jo — nemokšišką, pamėlusią markezino Askanijaus fizionomiją! Tas 
pralenks ir tėvelį!.. Na, gerai, nuoširdžiai jai pasitarnausiu. Šitaip bent 
turėsiu malonumą matyti ją ne tik pro žiūronus“. 

Kanauninkas Borda labai aiškiai išdėstė ponioms visą reikalą. Iš es- 
mės Binderis esąs geriausių norų; jis labai patenkintas, kad Fabricijus 
sprukęs, kol dar nespėję iš Vienos ateiti nurodymai; mat baronas neturįs 
teisės nieko pats spręst, jis šituo reikalu, kaip ir kitais, laukiąs įsakymo 
iš aukščiau; kasdien siunčiąs į Vieną tikslius visų gaunamų pranešimų 
nuorašus, paskui laukiąs. 

Gyvendamas tremtyje Romanjane, Fabricijus privaląs: 

1. Būtinai kasdien klausyti mišių, nuodėmklausiu pasirinkti protingą, 
atsidavusį monarchijai dvasininką ir prie klausyklos pasakotis tik nekal- 
čiausius jausmus. 

2. Nebendrauti su jokiu asmeniu, kuris laikomas galvotu, o apie 
maištą, progai pasitaikius, kalbėti su pasibaisėjimu, kaip apie jokiu atveju 
neleistiną dalyką. 

3. Nesilankyti kavinėse, neskaityti jokių laikraščių, tik oficialius Tu- 
rino ir Milano dienraščius; apskritai reikšti pasibjaurėjimą knygomis, o 
ypač neskaityti veikalų, išleistų po 1720 metų; išimtis — nebent Valterio 
Skoto romanai. 

4. Pagaliau, — pridūrė kanauninkas šiek tiek vylingai, — jis turi atvirai 
meilintis kokiai nors vietinei dailiai moteriai, žinoma, aukštos kilmės; tai 
bus ženklas, kad jis nei niauraus būdo, nei nepatenkintas gyvenimu, ko- 
kie esti tie, kurie linkę tapti sąmokslininkais. 

Prieš atsiguldamos grafienė su markize parašė Fabricijui du be galo 
ilgus laiškus, su žaviu susirūpinimu išdėstydamos juose visus Bordos 
patarimus. 

Fabricijus neturėjo nė mažiausio noro dėtis prie sąmokslo; Napoleoną 
jis mylėjo, bet, kaip aristokratas, manėsi turįs teisę būti gyvenime laimin- 
į rankas nė vienos knygos nuo to laiko, kai paliko mokyklos suolą, o ir 
mokykloje teskaitė knygas, parengtas jėzuitų. Įsikūrė jis netoli Romanjano, 
ištaigiuose rūmuose, viename geriausiųjų garsaus architekto Sanmikelio“ 
kūrinių; bet jau trisdešimt metų rūmuose niekas negyveno, todėl lyjant 
visuose kambariuose pro lubas tekėjo vanduo ir neužsidarė nė vienas 
langas. Fabricijus pasisavino ūkvedžio arklius ir nesivaržydamas jodinė- 
jo ištisas dienas; su niekuo nesikalbėjo ir daug mąstė. Patarimas įsitaisyti 
meilužę iš ultramonarchistų šeimos pasirodė jam labai linksmas 1r jis tiks- 
liai jį įvykdė. Nuodėmklausiu išsirinko jauną, intrigas mėgstanų kunigą, 
kuris norėjo tapti vyskupu (panašiai kaip Špilbergo nuodėmklausys*); bet 
kartais pėsčias nueidavo tris mylias, kad galėtų, kaip jam atrodė, visiškai 
slaptai paskaityti Constižutionne/““ — mat laikė šį laikrašų įstabiu... „Čia taip 
puiku, kaip Alfjerio“? ir Dantės poezija!“ — dažnai sušukdavo jis. Fabricijus 
turėjo vieną bendrą bruožą su prancūzų jaunimu — jam daug labiau rūpėjo 
arklys ir laikraštis negu lojalių pažiūrų meilužė. Bet toje naivioje ir tvirtoje 
sieloje dar nebuvo vietos kzžų Darėgdžiojimui, 1 nemažo Romanjano mies- 
telio visuomenėje draugų jis nesusirado; jo paprastumas buvo palaikytas 
puikybe, ir žmonės nežinojo, kaip nusakyti jo būdą. ,, Tai jaunėlis sūnus, 
nepatenkintas, kad jis ne pirmagimis“, — nusprendė klebonas. 


Seštasis skyrius 


tvirai pasakysime, kad kanauninko Bordos pavydas nebuvo vi- 
siškai be pagrindo. Kai Fabricijus grįžo iš Prancūzijos, grafienei 
Pjetranerai jis pasirodė nelyginant koks gražus svetimšalis, kurį ji kadaise 


* Žr. įdomius pono Andriano memuarus*!, kurie patrauklūs kaip pasaka ir pasiliks istorijoje 


kaip Tacitas. 

gerai pažinojo. Jeigu jis būtų prašnekęs apie meilę, ji būtų jį pamilusi: 
juk jo elgesiu ir juo pačiu jau aistringai ir, galima sakyti, be saiko žavė- 
josi. Bet Fabricijus bučiavo ją su tokiu nekaltu dėkingumu ir nuoširdžiu 
prisirišimu, kad ji būtų pati savimi pasibaisėjusi, jei šitą beveik sūnišką 
prisirišimą būtų ėmusi laikyti kitu jausmu. „Tiesą sakant, — galvojo gra- 
fienė, — graži ir net jauna aš begaliu būti tik nedaugeliui draugų, pažino- 
jusių mane prieš kokius šešerius metus princo Eugenijaus dvare, tačiau 
jo akyse aš — tik gerbtina moteris... ir, jeigu jau sakyti stačiai, negailint 
savo savimeilės, — pusamžė moteris“. Šitaip spręsdama apie tą savo am- 
žiaus tarpsnį, į kurį buvo įžengusi, grafienė klydo, bet visiškai kitaip negu 
paprastos moterys. „Be to, jo metuose, — pridūrė ji sau mintyse, — tūlas 
linkęs per daug reikšmės skirti tiems pėdsakams, kuriuos veide palieka 
laikas; tik daugiau pagyvenęs žmogus...“ 

Grafienė, bevaikštinėdama po saloną, sustojo prieš veidrodį ir nusišyp- 
sojo. Reikia pasakyti, kad jau porą mėnesių ponios Pjetraneros širdį labai 
rimtai atakavo vienas nepaprastas asmuo. Tuoj po Fabricijaus išvykimo į 
Prancūziją grafienė, aiškiai to nė pati sau neprisipažindama, ėmė daug apie 
ji galvoti ir nugrimzdo į gilią melancholiją. Visi įprasti darbai nebeteikė 
jai smagumo ir, jei galima taip pasakyti, paliko prėski; ji vaizdavosi, kad 
Napoleonas, norėdamas prisivilioti Italijos tautas, padarys Fabricijų savo 
adjutantu. „Jis žuvęs man! Aš jo nebepamatysiu, — sušuko ji liedama aša- 
ras. — Rašyti jis man rašys; bet kas aš bebūsiu jam po dešimties metų?“ 

Su tokiu nusiteikimu grafienė išsiruošė į Milaną; čia ji vylėsi išgirs- 
ti tikresnių žinių apie Napoleoną ir, kas žino, galbūt aplinkiniais keliais 
sužinoti ką nors ir apie Fabricijų. Jos veikliai prigimčiai jau buvo ėmęs 
nusibosti vienodas kaimo gyvenimas, nors ji sau to ir nesakė. „Čia tiktai 
gynimasis nuo mirties, bet tai ne gyvenimas, — mąstė ji. - Žiūrėti kasdien į 
šitas pydrintas galvas — brolį, jo sūnų Askanijų ir jų tarnus! Kas man iš irs- 
tymosi po ežerą be Fabricijaus?“ Vienintelė jos paguoda buvo draugystė 
su markize. Bet paskutiniu laiku ir šitas artumas su Fabricijaus motina, 
vyresne už ją ir nusivylusia gyvenimu, mažiau beteikė jai malonumo. 

Tokia ypatinga buvo ponios Pjetraneros padėtis: Fabricijui išvykus, 
iš ateities ji maža ko belaukė; jos širdis troško paguodos ir naujovių. Mi- 


PARMOS VIENUOLYNAS + 


lane ji susižavėjo opera, labai tada madinga; valandų valandas išbūdavo 
La Skaloje viena, užsidariusi senerolo Skočio, savo buvusio garbintojo, 
ložėje. Vyrai, su kuriais ji stengėsi susiūkti, kad išgirstų ką nors apie 
Napoleoną ir jo armiją, atrodė jai vulgarūs ir stačiokiški. Grįžusi namo, 
ji improvizuodavo fortepijonu iki trečios valandos ryto. Kartą La Ska- 
loje, vienos savo draugės ložėje, kur ji užeidavo pasiteirauti naujienų iš 
Prancūzijos, ją supažindino su Parmos ministru grafu Moska; žmogus 
jis pasirodė labai malonus ir apie Prancūziją bei Napoleoną kalbėjo taip, 
kad jos širdyje vėl pakirdo ir viltys, ir baimė. Kitą vakarą ji vėl užėjo į tą 
ložę; tas protingas žmogus taip pat atėjo, ir per visą vaidinimą ji su juo 
smagiai prašnekučiavo. Fabricijui išvykus, tai buvo pirmas taip įdomiai 
jos praleistas vakaras. Žmogus, įstengęs ją išblaškyti, buvo grafas Moska 
dela Roverė Sorezana, ėjęs tuo metu karo, policijos ir finansų ministro 
pareigas pas įžymųjį Parmos kunigaikšų Ernestą IV, pagarsėjusį savo 
griežtumu, kurį Milano liberalai vadino žiaurumu. Moskai galėjo būti 
keturiasdešimt ar keturiasdešimt penkeri metai; jis buvo stambių veido 
bruožų, nė kiek nepasipūtęs — paprastas ir linksmas jo būdas patraukda- 
vo kiekvieną; jis būtų buvęs dar visai gražus, bet dėl keistos savo valdovo 
užgaidos turėjo pudrintis plaukus, kad būtų matyt, jog laikosi deramo 
politinio nusistatymo. Nelabai tebijodami užgauti pašnekovo tuštybę, 
Italijoje žmonės gana greit ima laisvai kalbėti ir nesivaržo leistis į asme- 
ninio pobūdžio temas. Užtat jei susivaidija, gali nutraukti pažintį, — tokia 
yra šio papročio pataisa. 

— Sakykite, grafe, kam jūs pudrinatės plaukus? — pasiteiravo ponia Pje- 
tranera, kai juodu susitiko trečią kartą. — Pudrintis! Tokiam žmogui kaip 
jūs — mielam, dar jaunam, kartu su mumis dalyvavusiam Ispanijos kare“! 

— Tai dėl to, kad aš nieko neprisigrobiau toje Ispanijoje, o gyventi 
reikia. Aš iš proto tada krausčiausi dėl garbės; mūsų vado prancūzų ge- 
nerolo Guvion Sen Siro pagyrimas buvo man tada viskas. Nuvertus Na- 
poleoną pasirodė, kad aš, jam betarnaudamas, iššvaisčiau visą savo turtą, 
o mano tėvas tuo pačiu metu, lakios vaizduotės žmogus, įsivaizdavo 
mane esant jau generolą ir pradėjo statydinti man Parmoje rūmus. 1813 
metais viso mano turto tebuvo dideli nebaigti statyti rūmai ir pensija. 

— Pensija? Trys tūkstančiai penki šimtai frankų, kaip mano vyro? 

— Grafas Pjetranera buvo divizijos generolas. Man, kukliam eska- 
drono vadui, buvo paskirta tik aštuoni šimtai frankų, bet ir tuos mokėti 
pradėjo tik tada, kai aš pats tapau finansų ministru. 

Ložėje su jais buvo tik jos savininkė, labai liberalių pažiūrų moteris, 
tad pokalbis tęsėsi tokiu pat atviru tonu. Grafas Moska paklaustas ėmė 
pasakoti apie savo gyvenimą Parmoje. 

— Ispanijoje, generolo Sen Siro armijoje, kad pelnyčiau ordiną ir pas- 
kui šiek tiek garbės, stačiau kaktą prieš kulkas, o dabar rengiuosi kaip 
pajacas, kad galėčiau plačiau gyventi ir gaučiau keletą tūkstančių frankų. 
O kad jau įsileidau į šitokį lošimą, tai, piktindamasis įžūlumu tų, kurie 
stovėjo aukščiau manęs, nutariau iškilti į pirmąsias vietas, ir man pavyko. 
Bet laimingiausias aš, kaip ir anksčiau, jaučiuosi tada, kai atvažiuoju į 
Milaną; čia, man rodos, tebeplaka jūsų itališkos armijos širdis. 

Atvirumas, dis/zvol/ura“?, su kuria kalbėjo tokio grėsmingo kunigaikš- 
čio ministras, sudilgino grafienės smalsumą; spręsdama iš titulo, ji manė 
susipažinusi su pasipūtusiu pamokslautoju, o pasirodė, kad šitas žmogus 
drovisi savo aukštos vietos. Moska pažadėjo pranešti jai visas, kokias tik 
pavyks gauti, žinias apie Prancūziją, — šitaip elgtis Milane mėnesį prieš 
Vaterlo kautynes buvo labai neapdairu; tomis dienomis turėjo išsispręs- 
ti Italijos likimas — būti ar nebūti; visas Milanas degė vilties ir baimės 
karštlige. Tokiame visuotiniame sąmyšyje grafienė ėmė rinkti žinias apie 
žmogų, kuris taip lengvabūdiškai nusakė savo pavydėtiną vietą, vienin- 
telį savo pragyvenimo šaltinį. 

Nuostabių, keistų ir įdomių dalykų išgirdo apie jį ponia Pjetranera: 
grafas Moska dela Roverė Sorezana, pasakojo jai žmonės, gali netru- 
kus tapti Ranucijaus Ernesto IV — absoliutaus Parmos valdovo ir kartu 
vieno turtingiausių kunigaikščių Europoje — ministru pirmininku ir ofi- 
cialiu favoritu. Grafas jau šiandien būtų tame aukščiausiame poste, jei 
būtų stengęsis bent kiek oriau laikytis; kunigaikštis dažnai sakąs jam dėl 
to pamokslus. 

— Ar svarbu jūsų didenybei, kaip aš elgiuosi, — tiesiai atsako jam gra- 
fas, — jei tik aš tinkamai tvarkau jūsų reikalus? 

— Šio numylėtinio laimė ne be dyglių, — pridurdavo pasakotojai. — Jis 
turi įtikti monarchui, be abejo, protingam ir blaiviai galvojančiam žmo- 
gui, bet šis žmogus, įsėdęs į absoliutaus valdovo sostą, tiesiog protą pa- 
metė ir kartais, pavyzdžiui, darosi įtarus lyg baili moterėlė. 

Ernestas IV drąsus tik karo lauke. Kautynėse jis daug kartų vedė 
dalinius antpuolin kaip narsus generolas; bet kai po tėvo Ernesto III 
mirties grįžo į savo žemes, kur, nelaimei, turi neribotą valdžią, ėmė 
beprotiškai koneveikti liberalus ir laisvę. Netrukus įsikalbėjo, kad 
žmonės jo nekenčia; galop, blogai nuotaikai užėjus, įsakė pakarti du libe- 
ralus, galbūt net labai kaltus, — taip pasielgti sugundė jį vienas niekšas, 
pavarde Rasis, kuris yra lyg ir koks teisingumo ministras. 

Nuo tos lemtingos valandos visiškai pasikeitė šio valdovo gyveni- 
mas: jį kankina juokingiausi įtarinėjimai. Jam dar nėra nė penkiasdešimt 
metų, bet nuo baimės jis tiek susmuko, jei galima šitaip sakyti, jog kar- 
tais atrodo lyg aštuoniasdešimtmetis senis, ypač kai ima kalbėti apie 
jakobinus arba Paryžiaus vyriausiojo komiteto““ planus; tada jį apsėda 
neįtikimos baimės lyg mažą vaiką. Tik dėl šitos valdovo baimės įgijo 
įtakos jo numylėtinis Rasis, generalinis prokuroras (arba vyriausiasis 
teisėjas); kai tik jis pabūgsta, kad jo įtaka nepašlytų, tuoj skuba atskleis- 
ti kokį naują nebučiausią ir baisiausią sąmokslą. Tegu tik susirenka 
trisdešimt karštagalvių pasiskaityti Consžiulionne/ numerio — Rasis tuoj 
apskelbia juos sąmokslininkais ir uždaro į garsiąją Parmos tvirtovę, visos 
Lombardijos siaubą. Ji labai aukšta, sako, šimto aštuoniasdešimt pėdų, 
tad bekraštėje Lombardijos lygumoje iš labai toli matyti; apie tą kalėjimą 
pasakojama šiurpių dalykų; jo išorė kelia tokį klaiką, kad jis tvyroja visoje 
lygumoje nuo Milano iki Bolonijos. 

— Tikėsite ar ne, — pasakojo grafienei kitas keliautojas, — Ernestas 
IV per naktis dreba savo miegamajame, ketvirtajame rūmų aukšte, nors 
duris saugo aštuoniasdešimt sargybinių, kurie kas penkiolika minučių 
susišaukia, išrėkdami ilgą sakinį. Visos durys užsklęstos dešimtimi 
skląsčių, kambariai viršuje ir apačioje prigrūstu kareivių, — jis bijo 
jakobinų. Subraškės parketo lentelė — jis griebiasi pistoletų manydamas, 
kad po lova pasislėpęs jakobinas. Tuoj pat rūmuose suskamba visi 

skambučiai, ir kuris nors adjutantas bėga žadinti grafo Moskos. Policijos 
ministras atvyksta į rūmus ir toli gražu nepaneigia sąmokslo; priešingai, 
iki dantų apsiginklavęs, jis vienas su valdovu išlando visas kambarių 
pakampes, apžiūri palovius, žodžiu, išdarinėja visokias kvailystes, kurios 
tiktų nebent kokiai senei. Visos šitos atsargumo priemonės ir pačiam 
kunigaikščiui būtų atrodžiusios labai žeminančios anais laimingaisiais 
laikais, kai jis kariavo ir priešą žudė tik kautynėse. Žmogus jis labai 
nekvailas, todėl jam gėda tokio atsargumo; jis atrodo jam juokingas netgi 
tą pačią akimirką, kai jo imasi. Grafo Moskos įtaka ir pagrįsta daugiau- 
sia tuo, kad jo apsukrumo dėka kunigaikščiui niekada nereikia prieš jį 
rausti. Tai jis, Moska, kaip policijos ministras, užsispiria pažiūrėti po 
baldais ir, kaip sako Parmoje, net patikrinti kontrabosų futliarus. Tada 
jau priešinasi kunigaikštis, erzindamas ministrą dėl jo perdėto uolumo. 
„Čia juk lažybos, — atsako jam grafas Moska. — Tik pagalvokite, kokiais 
satyriniais sonetais prapliuptų ant mūsų jakobinai, jei leistume jūsų 
didenybę nužudyti. Mes giname ne tik jūsų gyvybę, bet ir savo garbę“. 
Bet atrodo, kad visos šitos kalbos kunigaikšų apmulkina tik iš dalies: 
jei mieste kas nors išdrįsta pasakyti, kad naktų pilies gyventojus vėl ka- 
mavusi nemiga, generalinis prokuroras Rasis pasiunčia tokį nevykėlį 
juokdarį į tvirtovę; o kas pakliūva kartą į šitą buveinę, aukštą ir gera? 
vėdinamą, kaip sako parmiečiai, tai jau reikia stebuklo, kad jį kas nors 
atsimintų. Kadangi grafas Moska — kariškis ir, Ispanijoje kariaudamas, 
ne vieną kartą nuo netikėto užpuolimo išsigelbėjo su pistoletu rankoje, 
kunigaikštis mėgsta jį labiau už Rasį, nors šis įteiklesnis ir niekšiškesnis. 
Nelaimingieji tvirtovės kaliniai laikomi griežčiausiai izoliuoti, ir apie juos 
pasakojamos nebūtos istorijos. Liberalai teigia, pavyzdžiui, kad Rasio 
kas mėnuo vienas jų išvedamas mirti. Tą dieną kaliniams leidžiama įkopti 
į aikštelę didžiojo bokšto viršuje, šimto aštuoniasdešimt pėdų aukštyje, 
ir iš ten jie matą slenkančią eiseną, o joje kuris nors šnipas suvaidinąs 
vargšą kalinį, vedamą mirti. 

Šitokie ir daugybė kitų panašių, ne mažiau autentiškų pasakojimų 
gyvai sudomino grafienę Pjetranerą; rytojaus dieną ji ėmė klausinėti 

grafą Moską smulkiau, erzino jį ir linksmai įrodinėjo šitam įdomiam 
žmogui, kad iš esmės jis esąs ne kas kita kaip pabaisa, nors pats to ir 
nenuvokiąs. Vienąsyk, grįžęs į savo viešbutį, grafas pagalvojo: „Šita 
grafienė Pjetranera — daugiau negu vien žavinga moteris; vakare jos 
ložėje aš užmirštu kai kuriuos Parmos reikalus, kurių prisiminimas dras- 
ko man širdį“. „Tas ministras, nors iš pažiūros lengvabūdis ir galantiškų 
manierų, neturėjo prancūziškos sielos —- negebėjo užmiršti savo sielvartų. 
Jeigu jo galvūgalyje būdavo dyglys, tai jis tol žeisdavo į jį savo virpantį 
kūną, kol tasai sulūždavo arba atbukdavo“. Atsiprašau dėl šio sakinio, 
išversto iš italų kalbos. Kitą dieną po šito atradimo grafui be galo prailgo 
diena, nors jis turėjo daugybę reikalų Milane; jis negalėjo nustygti vietoje 
ir visiškai užvarė arklius. Apie šeštą valandą jis sėdo raitas ir nujojo į 
Corso“'; tūkėjosi ten sutikti grafienę, bet, jos neradęs, atsiminė, kad apie 
aštuonias atidaroma La Skala; kai įėjo, didžiulėje salėje nebuvo nė dešimt 
žiūrovų. Net susigėdo taip anksti atėjęs. ,, Tiesiog neįtikėtina! - pagalvojo 
jis. — Man jau keturiasdešimt penkeri metai ir aš darau tokias kvailystes, 
kokių gėdytųsi ir jaunesnysis leitenantas. Laimė, niekas nieko neįtaria“. 
Jis spruko laukan ir bandė prastumti laiką vaikštinėdamas gražiosiomis 
gatvėmis aplink La Skalos teatrą. Čia pilna kavinių, kurios tą valandą 
prisikimšusios žmonių; priešais kiekvieną kavinę, tiesiog gatvėje, prie 
staliukų sėdi daugybė smalsuolių, valgo ledus ir apkalbinėja praeivius. 
Grafas ne iš tų, kurie praeina pro šalį nepastebėti; tad turėjo džiaugsmo 
būti pažintas ir užkalbintas. Trys ar keturi landesni asmenys, tie, kurių 
nepatogu atsikratyti, pasinaudojo proga gauti tokio galingo ministro 
audienciją. Du įteikė jam prašymus; trečiasis pasitenkino plačiais pamo- 
kymais dėl politinės jo veiklos. 

„Kas protingas, tas nemiega; kas galingas, tas negali pasivaikščioti“, — 
tarė jis sau ir grįžo į teatrą. Jam atėjo į galvą pasiimti ložę trečiajame aukšte: 
ten jo niekas nepastebės, jis galės žiūrėti į antrojo aukšto ložę, kurioje tikisi 
pamatyti grafienę. Laukti teko net dvi valandas, bet jos nė kiek neprailgo 
įsimylėjėliui; žinodamas, kad niekas jo nemato, jis palaimingai atsidavė savo 
beprotiškam jausmui. „Senatvė visų pirma pasireiškia tuo, kad žmogus 
nebepajėgia užsiimti šitokiais viliojančiais niekais“, — galvojo jis. 

Galų gale pasirodė grafienė. Jis susižavėjęs žiūrinėjo ją pro žiūronus. 
„Jauna, puošni, lengvutė kaip paukštelė, — galvojo jis, — jai nė dvidešimt 
penkerių neduosi! Bet grožis — dar ne didžiausias jos žavumas: kur rasi 
kitą tokią visuomet atvirą sielą? Ji nemoka būti a6da/77 ir visiškai atsiduo- 
da akimirkos įspūdžiui, ją visuomet vilioja naujovė. Man dabar aišku, ko 
šėlo grafas Nanis“. 

Grafas sugebėjo puikiausiai pateisinti savo beprotybę, kol tegal- 
vojo, kaip užkariauti laimę, kurią matė priešais save. Bet sunkiau save 
pateisinti būdavo tada, kai užkliūdavo už savo amžiaus ir rūpesčių, 
kartais labai nelinksmų, kurių užteko jam per akis. „Išmaningas 
žmogus, kuriam baimė maišo protą, leidžia man plačiai gyventi, moka 
didelius pinigus, kad būčiau jo ministru; bet jeigu jis mane rytoj išvys, 
lieku senas ir neturtingas, vadinasi, toks, kokį pasaulis labiausiai nieki- 
na; šit koks malonus jaunikis taikosi grafienei!“ Tos mintys buvo per 
daug juodos, ir jis vėl nukreipė žvilgsnį į grafienę Pjetranerą; grafas 
negalėjo atitraukti nuo jos akių ir net nėjo į jos ložę, kad geriau galėtų 
apie ją pasvajoti. „Nanį ji pasirinkusi meilužiu, kaip ką tik sužinojau, 
vien tam, kad įgiežtų mulkiui Limerkačiui, kuris nepanoro suprasti, 
jog reikia nusmeigti jos vyro žudiką pačiam arba pasirūpinti, kad kas 
kitas įvarytų jam durklą. Aš dėl jos kaučiausi dvidešimt kartų!“ — gal- 
vojo grafas pakiliai. Jis vis žvilgčiojo į teatro laikrodį, kuris ryškiai 
žėrinčiais juodam dugne skaitmenimis kas penkios minutės primena 
žiūrovams, kad jau galima užeiti pas draugus į ložę. Grafas kartojo 
pats sau: „Aš, kaip naujas pažįstamas, galiu išbūti jos ložėje daugiau- 
sia pusvalandį. Jei pasėdėčiau ilgėliau, patraukčiau žmonių dėmesį: dėl 
savo amžiaus, O ypač dėl tų nelemtų pudrintų plaukų atrodyčiau ne ge- 
riau už Kasandrą!“ Bet jį paakino staiga pasiryžti ši mintis: „O jeigu ji 
ims ir išeis į kitą ložę su vizitu? Gražiai bus man atsilyginta už tai, kad 
taip šykštauju sau šio malonumo““. Jis jau atsistojo, ketindamas leistis į 
grafienės ložę; bet staiga jam beveik praėjo noras ten eiti. „Nieko sau, 
žavu! — pagalvojo, juokdamasis pats iš savęs, ir stabtelėjo laiptuose. — 
Aš juk droviuosi, iš tikrųjų droviuosi! Jau dvidešimt penkeri metai, kai 
besu ką panašaus patyręs!“ 

Jis įžengėįložę beveik prisivertęs; tačiau, būdamas protingas, sugebėjo 
pasinaudoti savo nusiteikimu: anaiptol nebandė rodytis nesivaržąs ar 
blykstelėti sąmoju linksmai ką nors pasakodamas; priešingai, išdrįso būti 
drovus, sukaupė visą sumanumą, kad susijaudinimas liktų pastebėtas, 
bet nepasirodytų juokingas. „Jei visa tat jai nepatiks, — galvojo grafas, — 
aš žuvęs amžinai! Kokia kvailystė! Drovėtis žmogui pudrintais plaukais, 
kurie, jei ne pudra, būtų žili! Bet galų gale mano susijaudinimas neap- 
simestas ir juokingas jis gali atrodyti vien tuo atveju, jei aš pabrėšiu įį 
arba imsiu juo puikautis“. Grafienei tiek buvo įkyrėjusios Griantos pi- 
lyje brolio, sūnėno ir kelių nuobodžių, valdžiai ištikimų kaimynų pudrin- 
tos galvos, kad jai nė motais nebuvo galvoti, kokie to naujojo dūsautojo 
plaukai ir kaip jie sušukuoti. 

Taigi grafienė buvo širdyje apsišarvavusi, kad, pasirodžius grafui, 
nepratrūktų juokais, ir domėjosi tik naujienomis iš Prancūzijos, kurias 
Moska, atėjęs į ložę, turėdavo visuomet jai vienai papasakot; jis tikriau- 
siai jas išgalvodavo. Aptardama su juo tas naujienas, ji šįvakar pastebėjo, 
koks gražus ir švelnus jo žvilgsnis. 

— Įsivaizduoju, — tarė ji jam, — kad Parmoje tarp savo vergų jūs ne- 
galite žvelgti tokiomis maloniomis akimis: toks žvilgsnis sugadintų viską 
ir duotų jiems vilties išsigelbėti nuo kartuvių. 

Grafienei padarė ypatingą įspūdį tai, kad žmogus, laikomas geriau- 
siu diplomatu Italijoje, nė kiek nepasipūtęs; jai net pasirodė, kad jis 
savotiškai patrauklus. Pagaliau — kadangi jis šnekėjo gražiai ir karštai, 
nė kiek jai neužkliuvo, kad jis susimanė imtis vienam vakarui garbintojo 
vaidmens be jokių tolesnių padarinių. 


Buvo žengtas didelis ir labai pavojingas žingsnis; ministrui, prieš kurį 


Parmoje nesispyriojo nė viena moteris, pasisekė: grafienė buvo tik prieš 
keletą dienų atvykusi iš Griantos, jos dvasia tebebuvo sustingusi nuo 
kaimo gyvenimo nuobodulio. Ji buvo tarsi pamiršusi pramogas, ir visi 
įmantraus bei nerūpestingo gyvenimo atributai įgavo jos akyse kažkokio 
gaivumo, apsigaubė šventumu; ji nebuvo nusiteikusi tyčiotis iš nieko, net 
iš drovaus keturiasdešimt penkerių metų įsimylėjėlio. Po savaitės drąsus 
grafo poelgis gal būtų buvęs visai kitaip sutiktas. 

La Skalos teatre yra priimta pažįstamų ložėse neužtrukti ilgiau kaip 
dvidešimt minučių; o grafas praleido visą vakarą ložėje, kurioje turėjo 
laimę sutikti ponią Pjetranerą. „Dėl šitos moters aš galėčiau siautėti kaip 
jaunystėje! — galvojo jis. Bet jautė, kad tai pavojinga. — Ar atleis žmonės 
šią paikystę man, visagaliui pašai už keturiasdešimties mylių nuo čia? 
Parmoje aš tiek prinuobodžiauju!“ Vis dėlto kas penkiolika minučių vis 
žadėjosi išeiti. 

— Turiu prisipažinti, grafiene, — kalbėjo grafas juokdamasis, — kad 
Parmoje aš mirštu iš nuobodulio, todėl tebūnie man leista apsisvaiginti 
malonumu, kai jis pasitaiko mano kelyje. Taigi tik šį vakarą, be jokių 
tolesnių padarinių, leiskite man suvaidinti įsimylėjėlio vaidmenį. Deja, 
po kelių dienų aš būsiu jau toli nuo šios ložės, kurioje užmirštu visus 
rūpesčius ar netgi, jūs pasakytumėte, visas mandagumo taisykles. 

Praėjus savaitei po šito siaubingai ilgo vizito La Skalos teatro ložėje 
ir po kelių menkesnių įvykių, kurių aprašymas skaitytojui galbūt pra- 
ilgtų, grafas Moska buvo beprotiškai įsimylėjęs, o grafienė Pjetranera 
jau ėmė galvoti, kad amžius neturi būti kliūtis, jei žmogus tau patinka. 
Štai kas sukosi jos mintyse, kai kurjeris staiga atšaukė Moską į Parmą. 
Jo valdovas, kaip atrodė, bijojo vienas. Grafienė išvažiavo į Griantą; o 
kadangi tos puikios vietos nebepuošė vaizduotė, ji pasirodė nyki. „Ne- 
jaugi aš būčiau prisirišusi prie to žmogaus?“ — mąstė ji. Moska rašė jai 
laiškus, vaidinti jam nereikėjo, atsiskyrus išseko visų jo minčių šaltinis; 
jo laiškai buvo malonūs. Kad neniurzgėtų markizas del Dongas, nemė- 
gęs mokėti už laiškų pristatymą, grafas griebėsi mažos išmonės, į kurią 
buvo palankiai pažiūrėta: jis laiškus siųsdavo per kurjerius, kurie įmes- 
davo juos į paštą Komo, Leko, Varezės ar dar kuriame gražiame ežero 
pakrantės miestelyje. Jo tikslas buvo gauti per tą patį kurjerį atsakymą; 
ir jis tą tikslą pasiekė. 

Netrukus tos dienos, kai atveždavo paštą, tapo grafienei didelių įvy- 
kių dienomis; kurjeriai atgabendavo gėlių, vaisių, smulkių dovanėlių, 
neturinčių didelės vertės, bet pradžiuginančių ir ją, ir brolienę. Į prisi- 
minimus apie grafą įsipynė mintis apie didelę jo įtaką; grafienė smalsiai 
domėjosi viskuo, kas apie jį buvo kalbama; net liberalai gyrė jo talentą. 

Blogą vardą grafas turėjo visų pirma todėl, kad visi jį laikė ultramo- 
narchistų partijos galva Parmos kunigaikščio rūmuose ir kad liberalų 
partijai vadovavo neapsakomai turtinga markizė Raversi, intrigantė, su- 
gebanti viską, net laimėti. Kunigaikštis labai akylai žiūrėjo, kad nebūtų 
nuslopinta toji partija, kuri nušalinta nuo valdžios; jis puikiai numanė, 
kad išliks šeimininku visuomet, net sudarius vyriausybę iš markizės Ra- 
versi saloną lankančių asmenų. Griantoje apie šias intrigas buvo pasako- 
jama aibė smulkmenų; grafą Moską visi vaizdavo kaip ypatingų gabumų 
ministrą ir didelės energijos žmogų, ir dabar, jo nematydama, grafienė 
užmiršo jo pudrintus plaukus, simbolizuojančius visa, kas nuobodu ir 
liūdna; ji ėmė laikyti tai jokios reikšmės neturinčia smulkmena, viena 
iš dvariškio pareigų rūmuose, kur jis, beje, vaidina tokį didų vaidmenį. 
„Valdovo dvaras — tai juokingas dalykas, bet įdomus, — sakė ji marki- 
zei. — Tai patrauklus žaidimas, kurio taisykles betgi reikia primintu. Ar 
atėjo kada kam į galvą protestuoti dėl visto taisyklių absurdiškumo? O 
tačiau, pripratus prie jų, malonu suimti visus kirčius ir neduoti priešinin- 
kui nė vieno“. 

Grafienė dažnai mąstydavo apie tą, kuris rašė jai tiek daug meilių 
laiškų; jai smagu būdavo tą dieną, kai juos gaudavo; tada ji sėsdavo į 
valtelę ir nusiirdavo jų skaityti į gražiąsias ežero vietas — į Plinianą, Be- 
laną ar Sfondratų mišką. Šitie laiškai tarytum padėdavo jai užmiršti at- 
siskyrimą nuo Fabricijaus. Ji turėjo bent jau pripažinti, kad grafas labai 
įsimylėjęs; nepraėjo nė mėnuo, ir ji ėmė galvoti apie jį su švelnia simpati- 
ja. Grafas Moska savo ruožtu beveik nuoširdžiai siūlėsi atsistatydinsiąs, 
mesiąs ministeriavimą ir apsigyvensiąs su ja Milane ar kur nors kitur. 


„Turiu keturis šimtus tūkstančių frankų, — pridurdavo jis, — tai duos 


mums apie penkiolika tūkstančių livrų metinių pajamų“. „Vėl ložė, ar- 
kliai ir t. t.“ — galvodavo grafienė. Malonios svajonės! ją vėl pradėjo ža- 
vėti didingi Komo ežero reginiai. Ji vaikštinėjo po jo pakrantes, svajojo 
apie grįžimą į ištaigų ir nepaprastą gyvenimą, kuris, tiesiog neįtikėtinas 
dalykas, vėl pasidarė jai prieinamas. Ji vaizdavosi save Milane, važiuo- 
jančią Corso, linksmą ir laimingą kaip karaliaus vietininko laikais. „Ir vėl 
man grįžtų jaunystė arba bent veiklus gyvenimas!“ 

Liepsninga jos vaizduotė užstelbdavo kartais tikrovę, bet sąmonin- 
gam savęs apgaudinėjimui, į kurį linkę bailiai, ji niekados nepasiduoda- 
vo. Ši moteris, svarbiausia, buvo nuoširdi pati sau. „Jau truputį per vėlu 
pradėti paikystes, — mąstė ji, — o pavydas, dažnai aklas kaip ir meilė, gali 
apnuodyti man gyvenimą Milane. Po vyro mirties mano kilnus skurdas, 
lygiai kaip ir atsisakymas dviejų didžiulių turtų, padarė įspūdžio. Mano 
mielasis grafas Moska neturi nė dvidešimtosios dalies tų gėrybių, kurias 
man po kojomis klojo tie du mulkiai — Limerkatis ir Nanis. Menkutė 
našlės pensija, su tokiu vargu išsirūpinta, tarnų atleidimas, sukėlęs tokį 
triukšmą, kambarėlis šeštame aukšte, o prie namo vartų dvidešimt ka- 
rietų, — visa tai kadais buvo neįprastas reginys. Bet jei aš grįšiu į Milaną 
tegaudama, kaip ir anksčiau, tą pačią našlės pensiją, o gyvensiu kaip kuk- 
li, pusėtinai pasiturinti miestietė iš penkiolikos tūkstančių livrų rentos, 
kuri liks Moskai atsistatydinus, tai man teks iškentėti nemaža nemalonių 
akimirkų, kad ir kokia apsukri būčiau. Svarbiausia kliūtis, kurią pavyduo- 
liai pavers baisiu ginklu, yra ta, kad grafas vedęs, nors ir seniai su žmona 
išsiskyręs. Parmoje apie tą išsiskyrimą visi žino, bet Milane jis bus naujie- 
na, ir žmonės suvers kaltę man. O tada sudiev, gražusis La Skalos teatre, 
sudiev, nuostabusis Komo ežere!..“ 

Jei grafienė būtų turėjusi bent menkiausią turtelį, nebūtų paisiusi 
visų šitų prognozių ir pritarusi Moskos pasiūlymui atsistatydinti. Ji laikė 
save nebejauna moterimi, ir rūmų gyvenimas ją gąsdino; tačiau — šiapus 
Alpių tai pasirodys visiškai neįtikėtina — grafas būtų tikrai su džiaugsmu 
atsistatydinęs. Bent savo bičiulę jis iš tikrųjų šituo įtikino. Kiekviename 
laiške su vis augančia aistra maldavo paskirti jam antrą pasimatymą Mi- 
lane ir gavo sutikimą. „Prisiekti, kad beprotiškai jus myliu, būtų melas, — 
pasakė vieną dieną jam Milane grafienė. — Būčiau per daug laiminga, jei 
šiandien, peržengusi trisdešimtuosius metus, galėčiau dar pamilti taip, 
kaip mylėjau tada, kai turėjau dvidešimt dvejus! Bet mano akyse sužlugo 
tiek dalykų, kuriuos tikėjau esant amžinus! Jaučiu jums švelniausią sim- 
patiją, pasitikiu jumis be galo, ir iš visų vyriškių labiausiai man patinkate 
jūs“. Grafienė manė kalbanti visai nuoširdžiai, o vis dėlto paskutiniuose 
šito pareiškimo žodžiuose buvo šiek tiek netiesos. Jei Fabricijus būtų 

panorėjęs, jis būtų, galimas daiktas, užvaldęs visą jos širdį. Bet grafo 
Moskos akyse Fabricijus buvo tik vaikas; grafas į Milaną atvažiavo ket- 
virtą dieną po jaunojo vėjavaikio išvykimo į Novarą ir skubiai užėjo pas 
baroną Binderį pakalbėti Fabricijaus reikalu. Tačiau sau vienas galvojo, 
kad ištrėmimas nebeatitaisomas. 

Į Milaną jis atvyko ne vienas; jo karietoje sėdėjo kunigaikštis Sanse- 
verina-Taksis, šešiasdešimt aštuonerių metų, malonios išvaizdos senu- 
kas, apyžilis, labai mandagus, labai valyvas, neapsakomai turtingas, bet 
neganėtinai kilmingas. Milijonus susikrovė tiktai jo senelis, buvęs Par- 
moje vyriausiuoju mokesčių atpirkėju. Kunigaikščio tėvui pavyko gauti 
paskyrimą Parmos kunigaikščio ambasadorium prie *** dvaro remiantis 
tokiais išvedžiojimais: „Jūsų didenybė mokate kasmet trisdešimt tūks- 
tančių frankų savo ambasadoriui prie *** dvaro, ir jis menkokai jums ten 
atstovauja. Jeigu jūsų didenybė teiksitės paskirti į šią vietą mane, tai aš 
pasitenkinsiu šešių tūkstančių frankų alga. Aš išleisiu prie *** dvaro ne 
mažiau kaip šimtą tūkstančių frankų per metus, o mano reikalų valdyto- 
jas įneš kiekvienais metais dvidešimt tukstančių frankų į užsienio reikalų 
ministerijos kasą Parmoje. Už tuos pinigus galėsite priskirti prie manęs 
tokį ambasados sekretorių, koks jums patiks, ir aš nė kiek nesidomėsiu 
diplomatinėmis paslaptimis, jeigu jų bus. Mano tikslas — suteikti prašmat- 
numo vos iškilusiai savo giminei ir išgarsinti ją kuriomis nors aukštomis 
pareigomis mūsų šalyje“. 

Dabartinis kunigaikštis Sanseverina-Taksis, ano ambasadoriaus sū- 
nus, buvo toks neapdairus, kad apsiskelbė pusiau liberalu, ir todėl jau 
porą metų gyveno be jokios vilties. Napoleono laikais jis prarado du 
ar tris milijonus dėl savo užsispyrimo likti užsienyje, bet ir atkūrus Eu- 
ropoje tvarką neįstengė užsitarnauti to didžiojo ordino, kuris puošė por- 
trete jo tėvo krūtinę; o be to ordino jis stačiai nyko. 

Meilę Italijoje lydi dvasinis artumas, ir mūsų įsimylėjėliams savimeilė 
nebuvo jokia kliūtis. Todėl grafas Moska visai paprastai pasakė: 

— Štai aš turiu du ar tris pasiūlymus dėl tolesnio mūsų gyvenimo, 
visi jie gerai išnagrinėti; per tris paskutinius mėnesius aš tik apie juos ir 
galvoju. 

1. Aš atsistatydinu, ir mudu abu gyvename kaip padorūs buržua Mi- 
lane, Florencijoje, Neapolyje, žodžiu, kur jums patiks. Turime penkioli- 
ka tūkstančių livrų metinių pajamų nepareinamai nuo valdovo malonės, 
kuri gali trukti ilgiau ar trumpiau. 

2. Jūs teikiatės persikelti į šalį, kur aš šį tą galiu; nusiperkate dvarą, 
pavyzdžiui, Saką, su žavingais rūmais, miške ant aukšto Po kranto, dvaro 
pirkimo aktą galite pasirašyti kad ir po savaitės. Valdovas priskiria jus 
prie savo rūmų. Bet čia iškyla rimta kliūtis. Dvariškiai priims jus puikiai; 
niekas nedrįs mano akivaizdoje nė mirktelėti; beje, valdovo žmona laiko 
save nelaiminga, o aš buvau jai paslaugus, turėdamas galvoje jus. Bet štai 
kas labiausiai kliūva: valdovas yra tikras davatka, o nelaimė lėmė, kaip ži- 
note, kad aš esu vedęs. Iš to tūkstančiai smulkių nemalonumų. Jūs našlė; 
tai garbus vardas, tačiau jį reikėtų pakeisti kitu, ir tai yra mano trečiojo 
pasiūlymo esmė. 

Galima surasti jums naują vyrą, toki, kuris jūsų visai nevaržytų. Bet, 
visų pirma, jis turi būti gerokai senyvo amžiaus, nes juk jūs nenorite atimti 
iš manęs vilties atsidurti kada nors jo vietoj? Tad štai, aš ir sudariau tą keis- 
tą sutarį su kunigaikščiu Sanseverina-Taksiu, nors jis, žinoma, būsimo- 
sios kunigaikštienės nė vardo nežino. Žino jis tik tiek, kad bus paskirtas 
ambasadorium ir gaus didįjį ordiną, kokį turėjo jo tėvas, ir tada nebesijaus 
nelaimingiausias iš visų mirtingųjų. Išskyrus šią maniją, kunigaikštis ne 
toks jau kvailas žmogus; kostiumus ir perukus jis siųsdinasi iš Paryžiaus. 
Jis anaiptol ne toks žmogus, kad galėtų daryti iš anksto apgalvotas šuny- 
bes, jis tik rimčiausiai tiki, kad gauti ordiną — didžiausia garbė, ir gėdijasi 
savo turtų. Pernai jis atėjo pas mane ir pasisiūlė steigti savo lėšomis ligo- 
ninę, kad gautų tą ordiną; aš tada iš jo pasijuokiau, bet jis nėmaž nepasi- 
juokė iš manęs, kai pasiūliau jam šitas vedybas; pirmoji mano sąlyga buvo, 
žinoma, ta, kad jis niekuomet daugiau nekeltų kojos į Parmą. 

— Bet ar jūs suprantate, kad tai, ką jūs man siūlote, yra labai nedoro- 
vinga? — pasakė grafienė. 

— Nė kiek ne labiau nedorovinga už visa tai, kas vyksta ir mūsų val- 
dovo rūmuose, ir daugybėje kitų. Neribota monarcho valdžia yra patogi 
tuo, kad ji viską įteisina liaudies akyse; o kai niekas ydos nemato, tai 

reiškia, kad ydos ir nėra. Mūsų politikos ašis dar du dešimtmečius bus 
jakobinų baimė, ir dar kokia baimė! Kasmet mes vaizduosimės gyveną 
93-ųjų Metų išvakarėse. Tikiuosi, turėsite progos išgirsti, kokias kalbas 
aš sakau šia tema per savo priėmimus! Nuostabias! Visa, kas galės bent 
kiek sumažinti šią baimę, bus aristokratų ir davatkų akyse absoliučiai do- 
rovinga. O Parmoje tas, kas ne aristokratas ir ne davatka, sėdi kalėjime 
arba taisosi ryšulį laukdamas, kada jį ten pasiųs; galite būti tikra, kad šios 
vedybos pasirodys keistos tik tą dieną, kai aš pateksiu į nemalonę. Šioje 
sutartyje nė vienas neapgaudinėjame, ir tai yra, man rodos, svarbiausia. 
Valdovas, iš kurio malonių mes daromės amatą ir prekę, davė savo su- 
tikimą su viena sąlyga: būsimoji kunigaikštienė turi būti aukštos kilmės. 
Pernai, viską įskaičiavus, mano turimoji vieta davė man šimtą septynis 
tūkstančius frankų; iš viso mano pajamos siekė maždaug šimtą dvide- 
šimt du tūkstančius; iš tos sumos dvidešimt tūkstančių padėjau į ban- 
ką Lione. Tad rinkitės: viena — ištaigus gyvenimas su šimtu dvidešimt 
dviem tūkstančiais frankų metams. Parmoje ši suma atitinka mažiausia 
keturis šimtus tūkstančių Milane; bet tada jums reikia ištekėti už gana 
padoraus žmogaus, kurį jūs matysite tik prie altoriaus; antra — kuklus 
miestietiškas gyvenimas su penkiolika tūkstančių frankų metams Flo- 
rencijoje ar Neapolyje, nes — sutinku su jumis — Milane jumis per daug 
buvo žavėtasi; ten mus persekiotų pavydas ir pagaliau gal sudrumstų 
nuotaiką. Ištaigus gyvenimas Parmoje turės, tikiuosi, tam tikro naujovės 
žavesio net jūsų akyse, kurios matė princo Eugenijaus rūmų gyvenimą; 
būtų protinga susipažinti su šituo gyvenimu prieš galutinai užtrenkiant į 
ji duris. Nemanykite, kad stengiuosi paveikti jūsų sprendimą. Aš pats jau 
seniai esu apsisprendęs: man geriau gyventi kur nors penktame aukšte 
su jumis, negu vienišam toliau kamuotis prabangoje. 

Abu įsimylėjėliai kasdien svarstė šių keistų vedybų galimumą. Kuni- 
gaikšų Sanseveriną-Taksį grafienė matė per pobūvį La Skaloj, ir jis pasi- 
rodė jai visiškai priimtinas. Viename 1š paskutiniųjų pokalbių su grafienė 
grafas Moska taip trumpai suglaudė savo pasiūlymą: 

— Reikia pagaliau ryžūs, jei norime linksmai praleisti likusias savo gy- 
venimo dienas ir per anksti nepasenti. Valdovas sutikimą davė; pats San- 

severina — greičiau teigiama negu neigiama persona; jis turi gražiausius 
rūmus Parmoje, jo turtai begaliniai; jam šešiasdešimt aštuoneri metai, ir 
jis iš proto eina dėl didžiojo ordino; tačiau jam gyvenimą gadina viena 
baisi dėmė — kadaise jis įsigijo Kanovos * darbo Napoleono biustą už 
dešimt tūkstančių frankų. Turi jis dar antrą nuodėmę, ir šitoji nuvarys 
ji į kapus, jei neateisite jam į pagalbą: kažkada jis paskolino dvidešimt 
penkis napoleonus Ferantei Palai, vienam mūsų krašto patrakėliui, turin- 
čiam betgi genijaus kibirkštėlę, paskui mūsų pasmerktam mirti, laimė, už 
akių. Tasai Ferantė yra savo gyvenime parašęs porą šimtų neprilygstamų 
eilučių, kada nors jums paskaitysiu, jos tokios pat gražios kaip Dantės. 
Valdovas išsiunčia Sanseveriną prie *** dvaro, jūs susituokiate jo išvy- 
kimo dieną, o būdamas antruosius metus tremtyje, kurią pats vadins 
ambasada, jis gaus tą ordiną, be kurio negali gyventi. Jis bus jums kaip 
brolis ir anaiptol neįkyrės; jis iš anksto pasirašo visus dokumentus, kurių 
aš reikalauju; beje, jūs matysite jį retai arba niekados, žodžiu, kaip jums 
patiks. Jam ir pačiam nelabai norisi rodytis Parmoje — čia jam drovu dėl 
savo senelio, mokesčių atpirkėjo, ir dėl savo tariamojo liberalizmo. Mūsų 
budelis Rasis teigia, kad ponas Sanseverina buvo slaptai per poetą Fe- 
rantę Palą užsisakęs Consžitufionnel, 1 tas šmeižtas ilgą laiką rimtai kliudė 
gauti valdovo sutikimą dėl šių vedybų. 

Argi kaltas papročių istorikas, jeigu jis tiksliai atkuria visas jam papa- 
sakoto įvykio smulkmenas? Argi tai jo bėda, jeigu jo apysakos veikėjai, 
susigundę aistromis, kurioms jis, savo nelaimei, visai nepritaria, pasielgia di- 
džiai nedorovingai? Tiesa, šitokių dalykų nebepasitaiko ten, kur iš visų ais- 
trų bėra išlikusi viena vienintelė — pinigai, tuštybės tenkinimo priemonė. 

Praėjo trys mėnesiai po čia atpasakotų įvykių, ir kunigaikštienės Sanse- 
verinos-Taksis romiu meilumu bei kilniu sielos giedrumu stebėjosi visas Par- 
mos dvaras; jos namai buvo, be jokios abejonės, maloniausi visame mieste. 
Šitai ir buvo pažadėjęs savo valdovui grafas Moska. Valdantysis kunigaikštis 
Ranucijus Ernestas IV ir jo žmona, kuriems ponią Sanseveriną pristatė dvi 
aukščiausios kilmės damos, priėmė ją labai mandagiai. Poniai Sanseverinai 
labai knietėjo pamatyti valdovą, kurio rankose buvo jos mylimo žmogaus 
likimas, ji nutarė jam patikt, ir tą ji pasiekė net su kaupu. Ji išvydo aukštą, 

bent kiek aptukusį vyrą; jo plaukai, milžiniškos žandenos ir ūsai buvo, kaip 
dvariškiai sakydavo, dailiai šviesūs; kas kitas tuos nublukusius plaukus būtų 
nusakęs visai nekilniu žodžiu — pakulos. Plataus veido viduryje nedrąsiai 
pūpsojo mažutė, beveik moteriška nosytė. Bet ponia Sanseverina sumojo, 
kad, norint pastebėti šituos bjaurius veido bruožus, reikia įsižiūrėti į kiek- 
vieną atskirai. Apskritai jis atrodė žmogus protingas, tvirto būdo. Jo išorei ir 
laikysenai netrūko tam tikro didingumo, tačiau dažnai, kai jis užsinorėdavo 
padaryti įspūdžio savo pašnekovui, pats suglumdavo ir kone be perstojo 
siūbuodavo nuo kojos ant kojos. Šiaip Ernesto IV žvilgsnis buvo skvarbus 
ir valdingas, mostai kilnūs, o kalba nuosaiki ir glausta. 

Moska buvo sakęs kunigaikštienei, kad didžiajame kabinete, kur 
valdovas rengia audiencijas, kabo Liudviko XIV portretas, vaizduojąs 
karalių visu ūgiu, ir stovi gražus Florencijos meistrų darbo stalelis su 
inkrustacijomis. Jai pasirodė, kad mėgdžiojimas pernelyg ryškus: iškilniu 
žvilgsniu ir kalbėsena jis aiškiai stengiasi būti panašus į Liudviką XIV, o 
ant inkrustuotojo staliuko remiasi taip, kaip Juozapas II. Tuoj po pirmų 
žodžių, tartų poniai Sanseverinai, jis atsisėdo, tuo suteikdamas jai pro- 
gą pasinaudoti taburetės privilegija, priklausančia jos rangui — Parmos 
rūmuose tik kunigaikštienės, princesės ir Ispanijos grandų žmonos turi 
teisę per priėmimus sėstis pačios; kitos moterys privalo laukti, kol val- 
dovas ar jo žmona jas paprašys sėstis; kad pabrėžtų rango skirtumą, tie 
aukšti asmenys visados padelsia valandėlę, kol pasodina kunigaikštienės 
titulo neturinčias moteris. Poniai Sanseverinai pasirodė, kad tarpais 
Ernestas IV per daug uoliai mėgdžioja Liudviką XIV; pavyzdžiui, kai 
užverčia galvą, geraširdiškai šypsodamasis. 

Ernestas IV vilkėjo paskutinės mados paryžietišką fraką; kiekvieną 
mėnesį iš to miesto, kurio jis taip neapkentė, jam atsiųsdavo fraką, surdutą 
1r skrybėlę. Bet ponios Sanseverinos priėmimo dieną jis keistai sumaišė 
įvairias kostiumų dalis: mūvėjo raudonas trumpas kelnes, šilkines kojines 
ir uždarus batelius, kurių pavyzdį galima matyti Juozapo II portretuose. 

Ponią Sanseveriną jis priėmė maloningai; kalbėjosi su ja guviai ir 
sąmojingai; tačiau ji aiškiai pastebėjo, kad didelio nuoširdumo šitame 
meiliame priėmime nebuvo. 

— O žinote kodėl? — paklausė Moska grįžusią iš audiencijos kuni- 
gaikštienę. — Todėl, kad Milanas didesnis ir gražesnis už Parmą. Jis bi- 
jojo, kad, priimdamas jus taip, kaip aš laukiau ir kaip jis leido tikėtis, 
neatrodytų provincialas, susižavėjęs sostinės gražuole. Jį, žinoma, erzina 
dar vienas daiktas, aš beveik nedrįstu jums pasakyti: mūsų monarchas 
mato, kad nė viena jo dvaro moteris negali varžytis su jumis grožiu. Apie 
tai vakar vakare, eidamas gulti, jis ir tekalbėjo su Pernicijum, vyriausiuoju 
kamerdineriu, kuris palankus man. Aš nujaučiu mažyų perversmą dvaro 
etikete; didžiausias mano priešas Parmos dvare yra vienas mulkis, kuris 
vadinasi generolas Fabijus Kontis. Įsivaizduokite keistuolį, kuris galbūt 
tik vieną dieną gyvenime tepraleido karo lauke ir dabar dėl to manosi 
turįs teisę mėgdžioti Frydricho Didžiojo manieras; maža to, jis stengiasi 
pasirodyti prakilnus, geraširdis kaip generolas Lafajetas, ir tik todėl, kad 
yra mūsų liberalų partijos vadas. (Vienas Dievas težino, kokių liberalų!) 

— Aš pažįstu tą Fabijų Konų, — tarė kunigaikštienė, — man teko su 
juo trumpai prie Komo susitikti. Ten jis su žandarais buvo susivaidijęs. 

Ir ji papasakojo grafui aną nedidelį nuotykį, kurį skaitytojas gal dar 
prisimena. 

— Jūs sužinosite kada nors, kunigaikštiene, jei tik jūsų protas per- 
manys gilią mūsų etiketo išmintų, kad mūsų valdovo rūmuose merginos 
pristatomos tik tada, kai išteka. Bet valdovas yra toks karštas savo mies- 
to patriotas, taip įtikėjęs Parmos pranašumu tarp kitų miestų, jog — kertu 
lažybų — ras dingst įsileisti į dvarą jaunąją Keliją Konti, mūsiškio Lafa- 
jeto dukterį. Ji, dievaži, žavi mergina ir dar tik prieš savaitę buvo laikoma 
pirmąja kunigaikštystės gražuole. 

— Nežinau, — kalbėjo toliau grafas, — ar Griantos pilį pasiekė baisy- 
bės, kurias skleidžia priešai apie mūsų valdovą; jie vaizduoja Ernestą 
IV pabaisa, žmogėdra. O jis kadaise turėjo daugybę smulkių dorybių, 
ir galiu pridurti, kad jeigu jis būtų buvęs nepažeidžiamas kaip Achi- 
las, būtų ir toliau likęs paveikslu visiems viešpačiams. Bet kartą iš 
nuobodulio ir pykčio ir dar iš noro pamėgdžioti Liudviką XIV, kuris, 
praėjus penkiasdešimt metų po Frondos““, nukirsdino galvą kažkokiam 
jos didvyriui, turėjusiam įžūlumo ramiai baigti savo amželį dvariuke 

šalia pat Versalio, Ernestas IV liepė pakarti du liberalus. Pasirodo, tie 
lengvapėdžiai susieidavę visada tą pačią savaitės dieną vienas pas kitą 
piktžodžiauti prieš valdovą, karštai melstis, kad Dievas atsiųstų Par- 
mai marą ir išvaduotų ją nuo tirono. Įrodyta, kad žodis „tironas“ tikrai 
buvęs ištartas. Rasis pavadino tai sąmokslu ir pareikalavo jiems mirties 
bausmės; vieno jų, grafo L..., egzekucija buvo siaubinga. Tai įvyko dar 
tada, kai manęs čia nebuvo. Po šito lemtingo įvykio, — pridūrė grafas 
nuleidęs balsą, —- mūsų valdovą kamuoja baimės priepuoliai, nepritinką 
vyrui, bet jie yra vienintelis man teikiamų jo malonių šaltinis. Jei ne šita 
majestotiška baimė, mano charakteris būtų pernelyg ūmus ir pernelyg 
atžarus šituose rūmuose, kur kirbėte kirba mulkių. Ar patikėsite, kad 
prieš guldamas valdovas išžvalgo palovius savo kambariuose ir išleidžia 
milijoną — tai lygu keturiems milijonams Milane - išlaikyti gerai policijai, 
o prieš jus stovi, kunigaikštiene, tos baisiosios policijos galva. Policija, tai 
yra bailė, padėjo man tapti karo ir finansų ministru; bet kadangi policija 
yra vidaus reikalų ministro žinioj ir tas ministras yra nominalus mano 
viršininkas, tai aš pasistengiau, kad tą portfelį gautų grafas Dzurla-Kon- 
tarinis, mulkis ir darbo vergas, kuriam didžiausias malonumas — pačiam 
parašyti aštuoniasdešimt raštų per dieną. Va šį rytą gavau raštą, kuriame 
grafas Dzurla-Kontarinis su pasitenkinimu pats savo ranka pažymėjo 
eilės numerį: 20715. 

Ponia Sanseverina buvo pristatyta liūdnajai Parmos valdovo žmonai 
Klarai Paolinai, kuri žinodama, kad jos vyras turi meilužę (gana dailią 
moterį, markizę Balbi), laikė save pačia nelaimingiausia būtybe pasaulyje 
ir todėl pasidarė galbūt pati nuobodžiausia. Kunigaikštienė pamatė aukštą 
liesą moterį, iš pažiūros kokių penkių dešimčių metų, nors neturinčią dar 
nė trisdešimt šešerių. Jos taisyklingas kilnių bruožų veidas būtų buvęs 
visai gražus, nors jį ir gadino didelės apskritos trumparegės akys, jeigu 
ji būtų rūpinusis savo išore. Per kunigaikštienei suteiktą audienciją ji 
aiškiai neįstengė nuslėpti savo drovumo, ir kai kurie dvariškiai, nusistatę 
prieš grafą Moską, drįso kalbėti, kad valdovo žmona atrodžiusi kaip pri- 
statomoji dama, o ponia Sanseverina — kaip valdovė. Nustebusi, beveik 
suglumusi viešnia nesugalvojo, kaip čia pasirodžius žemesnei už taip 


107 


108 


STENDHAL 


save nužeminusią valdovę. Norėdama bent kiek padrąsinti vargšę Klarą 
Paoliną, kuri iš esmės buvo visai nekvaila moteris, ponia Sanseverina 
neišrado nieko geresnio, kaip įsileisti į ilgiausią pokalbį apie botaniką. 
Klara Paolina iš tkrųjų neblogai nusimanė apie šį dalyką; ji turėjo pui- 
kius šiltnamius su daugybe atogrąžų augalų. Taip besigelbėdama iš 
keblios padėties, ponia Sanseverina visam laikui pelnė Klaros Paolinos 
simpatiją; šita moteris, drovi ir sumišusi audiencijos pradžioje, į galą 
pasijuto taip laisvai, kad, paneigusi visas etiketo taisykles, tą pirmąją 
audienciją užtęsė net iki valandos su ketvirčiu. Rytojaus dieną ponia 
Sanseverina liepė nupirkti egzotinių augalų ir apsiskelbė esanti didelė 
botanikos mėgėja. 

Klara Paolina kone visą laiką praleisdavo su garbiuoju tėvu 
Landrianiu, Parmos arkivyskupu, mokytu ir netgi protingu, labai doru 
žmogumi, tik keista būdavo žiūrėti, kaip tas žmogus sėdi raudonu ak- 
somu išmuštame krėsle (tokia buvo jo turimosios vietos privilegija) 
priešais valdovo žmoną, apsuptą dvaro damų ir dviejų damų palydovių. 
Senasis dignitorius su ilgais žilais plaukais buvo, ko gera, dar nedrąsesnis 
negu Klara Paolina; jie matydavosi kasdien, bet kiekvieną kartą audien- 
cijos pradžioje abu pratylėdavo gerą ketvirųį valandos. Viena iš damų 
palydovių, grafienė Alvici, tapo lyg ir favorite dėl to, jog mokėdavo taip 
padaryti, kad juodu įsidrąsintų kalbėti ir nutrauktų tylą. 

Kunigaikštienės pristatymai rūmuose baigėsi priėmimu pas jo 
aukštenybę sosto įpėdinį, ūgiu pralenkianų savo tėvą, o drovumu — 
savo motiną. Jis buvo didelis mineralogijos žinovas ir turėjo šešiolika 
metų. Pamatęs įeinant kunigaikštienę, jis baisiai išraudo ir taip suglu- 
mo, kad jokiu būdu nebegalėjo žodžio pratarti į tą gražią ponią. Buvo 
jis itin gražus vyras ir leido dienas miškuose su plaktuku rankoje. Kai 
kunigaikštienė pakilo, kad pagaliau baigtųsi ta nebyli audiencija, sosto 
įpėdinis sušuko: 

— Dieve mano, kokia jūs daili, kunigaikštiene! 

Ir pristatytoji dama šito šūksnio nepalaikė išsišokimu. 

Markizė Balbi, jauna, dvidešimt penkerių metų moteris, prieš dvejus 
af trejus metus, kol į Parmą nebuvo atsikėlusi kunigaikštienė Sanseve- 

rina, galėjo dar būti laikoma tobuliausiu da:žos 7fa/ės pavyzdžiu. Dar ir 
dabar jos akys tebebuvo stebuklingos, mimika nepralenkiamai žavi; bet 
iš arti pasižiūrėjus jos oda buvo sėte prisėta smulkių raukšlelių, ir todėl 
markizė atrodė lyg kokia jauna senutė. Iš tam tikro atstumo, pavyzdžiui, 
teatro ložėje, žmonės tebevadino ją gražuole, ir parterio publika sakė 
Parmos kunigaikšų turint labai gerą skonį. Jis visus savo vakarus praleis- 
davo pas markizę Balbi, tačiau dažnai nė burnos nepraverdavo, ir vargšė 
moteris, susikrimtusi, kad kunigaikštis nuobodžiauja su ja, nepaprastai 
sulyso. Ji tarėsi esanti be galo gudri ir visada suktai šypsojosi; turėjo gra- 
žiausius pasaulyje dantis ir dėl visa ko, būdama nelabai nuovoki, taikėsi 
savo suktu šypsniu duoti suprasti ką kita, negu kalbėjo žodžiais. Gra- 
fas Moska tvirtino, kad dėl šitos amžinos šypsenos, slepiančios vidinį 
žiovulį, ir atsiradę tiek raukšlių markizės veide. Balbi dalyvavo visose 
piniginėse operacijose, ir valstybė negalėjo sudaryti sutarties nė tūks- 
tančiui frankų neatidalijusi markizei swvenyro (taip buvo mandagiai sako- 
ma Parmoje). Ejo gandai, kad Balbi pasidėjusi Anglijoje šešis milijonus 
frankų, bet iš tikrųjų jos turtas, dar ne per seniai sukauptas, nesiekė nė 
pusantro milijono. Grafas Moska ir pasistengė tapti finansų ministru tik 
gindamasis nuo jos gudrybių ir norėdamas turėti ją savo rankose. Vie- 
nintelė markizės aistra buvo kokčiu šykštumu virtusi baimė: „Aš mirsiu 
ant šiaudų“, — sakydavo ji kartais kunigaikščiui, o tas įsižeisdavo dėl to- 
kios kalbos. Ponia Sanseverina pastebėjo, kad paauksinimais tviskantis 
Balbi rūmų prieškambaris apšviestas tik viena lajine žvake, varvančia 
ant brangaus marmurinio stalo, o salono durys nučiupinėtos murzinais 
liokajų pirštais. 

— Ji priėmė mane taip, lyg būtų laukusi, kad aš jai duosiu penkiasde- 
šimt frankų, — pasakė kunigaikštienė savo bičiuliui. 

Jos triumfas šiek tiek aptemo per priėmimą pas apsukriausiąją valdo- 
vo rūmų moterį, garsiąją markizę Raversi, užkietėjusią intrigantę, vado- 
vaujančią grafo Moskos priešų partijai. Ji siekė Moską nuversti, ir šitas 
jos siekimas sutvirtėjo ypač per paskutinius kelis mėnesius, nes ji buvo 
kunigaikščio Sanseverinos dukterėčia ir bijojo, kad naujosios kunigaikš- 
tienės žavai nepažeistų jos teisių į palikimą. 

— Tokios moters kaip Raversi negalima nepaisyti, — sakė grafas savo 
mylimajai. — Ji, man rodos, nesiskaitys su jokiom priemonėm; aš ir nuo 
žmonos atsiskyriau tik todėl, kad žmona spyrėsi pasirinkti meilužiu ka- 
valjerą Bentivolją, vieną iš Raversi draugų. 

Toji augalota, labai juodais plaukais, į vyrą panaši moteris, pagarsė- 
jusi savo briliantais, kuriais švitėdavo nuo pat ryto, ir savo ryškiai išrau- 
donintais skruostais, iš anksto pasiskelbė kunigaikštienės priešininke ir 
per priėmimą pas save nutarė pradėti karą. Laiškuose iš *** kunigaikštis 
Sanseverina rodėsi nepaprastai susižavėjęs ambasadoriaus vieta, O ypač 
viltimi gauti didįjį ordiną, ir jo giminės išsigando, kad iš dėkingumo jis 
neužrašytų dalies savo turto žmonai, kurią užversdavo smulkiomis do- 
vanėlėmis. Markizė Raversi, nors neginčijamai negraži, meilužiu buvo 
įsitaisiusi dailiausią valdovo rūmų vyrą grafą Baldį; apskritai ši moteris 
pasiekdavo visa, ko tik imdavosi. 

Kunigaikštienės namai tviskėjo prabanga. Sanseverinos rūmai ir 
anksčiau buvo vieni prašmatniausiųjų Parmos mieste, o kai kunigaikš- 
tų paskyrė ambasadorium ir pažadėjo ordiną, jis leido stambias sumas 
jiems pagražinti; atnaujinimo darbams vadovavo kunigaikštienė. 

Grafas įspėjo: tuoj po kunigaikštienės pristatymo valdovo rūmuo- 
se pasirodė jaunoji Klelija Konti, ji buvo pakelta į kanoneses. Atremti 
smūgiui, kurį ši malonė, kaip galėjo iš šalies pasimatyti, sudavė grafo 
įtakai, kunigaikštienė sukvietė svečių į savo rūmų sodo įkurtuves ir su 
savo įprastu didžiu meilingumu šios šventės karaliene paskelbė Kleliją, 
kurią vadino savo jaunąja drauge nuo Komo ežero. Klelijos monogra- 
ma lyg netyčiomis pasirodė ant didžiųjų transparantų. Jaunoji Klelija, 
nors kiek susisvajojusi, labai mielai prisiminė įvykį prie ežero ir pa- 
reiškė savo nuoširdžią padėką kunigaikštienei. Žmonės kalbėjo, kad ji 
esanti labai pamaldi ir mėgstanti vienatvę. „Galiu kirsti lažybų, — sa- 
kydavo grafas, — kad ji gėdijasi savo tėvo, nes atrodo protinga mergai- 
tė“. Kunigaikštienė susidraugavo su jaunąja mergaite; ji jautė Klelijai 
simpatiją, nenorėjo rodytis pavydi ir todėl kviesdavosi ją į kiekvieną 
savo rengiamą pramogą; apskritai jos tikslas buvo švelninti visokią nea- 
pykantą grafui Moskai. 

Viskas šypsojosi kunigaikštienei; jai patiko šis rūmų gyvenimas, ku- 
riame nuolat reikia būgštauti audros; jautėsi lyg iš naujo užgimusi. Prie 
grafo ji švelniai prisirišo, o tas tikra žodžio prasme paklaiko iš laimės. Ta 
maloni būsena padėjo jam visada puikiai išlaikyti pusiausvyrą, kai buvo 
paliečiami jo garbėtroškos siekiai. Todėl nepraėjus nė dvejetui mėnesių 
po kunigaikštienės atvykimo jis užėmė garbingą postą — tapo ministru 
pirmininku, prieš kurį visi linkčioja beveik tiek pat, kaip ir prieš patį 
monarchą. Valdovas visiškai pasidavė grafo įtakai, ir naujas šios įtakos 
apsireiškimas sukrėtė visą Parmą. 

Į pietų rytus nuo miesto, už dešimties minučių kelio, stūkso toji gar- 
si, plačiai Italijoje žinoma tvirtovė; jos didysis bokštas, šimto aštuonias- 
dešimt pėdų aukščio, matyti iš labai toli. Tas bokštas, kurį pagal Adria- 
no? mauzoliejaus Romoje pavyzdį pastatydino XVI amžiaus pradžioje 
Farnezės, Povilo III vaikaičiai““, yra toks masyvus, jog viršutinėje jo aikš- 
telėje sutilpo rūmai tvirtovės komendantui ir dar vienas kalėjimas, vadi- 
namas Farnezių bokštu. Šitas kalėjimas, statytas Ranucijaus Ernesto II 
vyresniojo sūnaus garbei, kai jis tapo numylėtu savo pamotės meilužiu, 
laikomas tame krašte gražiu ir savotišku. Kunigaikštienė užsigeidė jį ap- 
žiūrėti; tą dieną, kai ji apsilankė tvirtovėje, Parmoje buvo nepakenčiama 
kaitra, o bokšto viduje, aukštai nuo žemės, dvelkė toks gaivus vėjelis, jog 
susižavėjusi kunigaikštienė praleido tenai net kelias valandas. Jai paslau- 
giai buvo aprodytos Farnezių bokšto salės. 

Didžiojo bokšto aikštelėje kunigaikštienė sutiko vieną nelaimingą 
kalinį — liberalą, išvestą pusvalandį pasivaikščioti, kas jam buvo leidžia- 
ma kas trečia diena. Kunigaikštienė dar nebuvo pasimokiusi santūrumo, 
privalomo absoliutaus monarcho dvare, tad, nusileidusi į miestą, prasita- 
rė kai kam apie tą žmogų, kuris jai buvo išsipasakojęs visą savo istoriją. 
Markizės Raversi šalininkai pasigavo šių žodžių ir plačiai juos paskleidė 
tikėdami, kad jie suerzins valdovą. Ernestas IV 1š ūkrųjų dažnai kartojo, 
kad svarbiausia — įbauginti žmonių vaizduotę. „Amžinai- tai galingas žo- 
dis, — sakė jis, — ir Italijoje jis gąsdina labiau negu kitur“. Todėl nė karto 
per visą savo gyvenimą jis nebuvo patenkinęs malonės prašymo. Tačiau 
praėjus savaitei po apsilankymo tvirtovėje kunigaikštienė gavo bausmės 

dovanojamąjį raštą, pasirašytą valdovo ir ministro, su tuščia vieta kalinio 
pavardei. Kaliniui, kurio pavardę ji teiksis įrašyti, turėjo būti grąžintas 
turtas ir leista išvykti į Ameriką baigti savo amžiaus. Kunigaikštienė įrašė 
pavardę to kalinio, su kuriuo buvo kalbėjusi. Deja, tas žmogus pasirodė 
besąs gerokas niekšas, silpnabūdis: pagal jo parodymus buvo nuteistas 
mirti garsusis Ferantė Pala. 

Toks neįprastas malonės suteikimas galutinai apvainikavo privilegi- 
juotą kunigaikštienės Sanseverinos padėtų. Grafas Moska svaigo iš lai- 
mės, tai buvo gražiausias jo gyvenimo laikotarpis, ir jis turėjo lemiamą 
įtaką Fabricijaus likimui. Tasai vis tebegyveno Romanjane, prie Novaros, 
vienai aukštos kilmės moteriai, kaip buvo nurodyta instrukcijose. Šitas 
paskutinis punktas kunigaikštienę vis dar trupuų erzino. Buvo ir kitas 
ženklas, nieko gero grafui nepranašaująs: kunigaikštienė, beatodairiškai 
jam atvira visais atvejais, tiesiog balsu mąstant, apie Fabricijų pradėdavo 
kalbą tik iš anksto apsvarsčiusi kiekvieną žodį. 

— Jeigu jūs norite, — pasakė jai kartą grafas, — aš parašysiu jūsų mie- 
lam broliui prie Komo ežero ir, kiek pasivarginęs ir pavarginęs draugus 
iš ***, prispirsiu tą markizą del Dongą išrūpinti malonę jūsų mielam 
Fabricijui. Jei tiesa, — O tuo aš nenorėčiau abejoti, - kad Fabricijus dau- 
giau turi galvoje negu šiaip jaunuoliai, mūdraujantys ant grynakraujų 
angliškų arklių po Milano gatves, tai koks gyvenimas aštuoniolikos 
metų vyrui nieko neveikti ir žinoti, kad nė ateity tau nėra kelio! Jei dan- 
gus įkvėpė jam kokią tikrą aistrą, kad ir meškeriojimui, tai aš sutinku 
ją pagrobti: tiktai ką jis veiks Milane, net jeigu jam ir bus dovanota? 
Kurią nors valandą išjos pasijodinėti arkliu, parsisiųsdintu iš Anglijos, 
kitą valandą — iš dyko buvimo nusidangins pas meilužę, kurią mylės 
mažiau negu savo arklį... Bet jeigu įsakysite, aš pasirūpinsiu, kad jūsų 
brolėnas galėtų šitaip gyventi. 

— Norėčiau, kad jis būtų karininkas, —- pasakė kunigaikštienė. 

— Ar patartumėte pati kuriam nors valdovui patikėti postą, galinų 
kada nors įgyti svarbos, jaunam žmogui, kuris 1) pasiduoda entuziazmui, 
2) jau parodė entuziazmą dėl Napoleono, ir tai tokį didelį, jog nukako 

jam į pagalbą prie Vaterlo? Pagalvokite, kas laukė visų mūsų, jei Napo- 
leonas būtų laimėjęs prie Vaterlo! Mums, tiesa, nebūtų reikėję baimintis 
liberalų, bet senųjų dinastijų valdovai būtų galėję sostuose išsilaikyti ne 
kitaip kaip vesdami jo maršalų dukteris. Taigi kariškio karjera Fabricijui — 
tai voverės likimas besisukančiam narve: daug bruzdesio ir nė žingsnio 
pirmyn. Jis tik su širdgėla žiūrės, kaip jį pralenkia bet kuris įteiklesnis 
prasčiokas. Mūsų dienomis, o gal ir per artimiausius penkiasdešimt me- 
tų, tol, kol turėsime baimės ir kol religija neatgaus tinkamos padėties, 
svarbiausioji jauno vyro dorybė — nepasiduoti entuziazmui ir negalvoti. 
Aš suradau vieną išeitį, tačiau jūs iš pradžių ja pasipiktinsite, o aš turėsiu 
dėl to begalę rūpesčių, ir ne vienai kitai dienai, bet šitą beprotybę aš 
pasiryžęs padaryti dėl jūsų. Pasakykite, jei žinote, ko aš nepadaryčiau dėl 
vienos jūsų šypsenos? 

— Būtent? — paklausė kunigaikštienė. 

— O štai: Parmoje mes turėjome tris arkivyskupus iš jūsų giminės: 
Askanijų del Dongą, tą, kur knygas rašė, 16... metais, Fabricijų — 1699 ir 
antrąjį Askanijų — 1740 metais. Jei Fabricijus panorės tapti prelatu ir pasi- 
žymėti ypatingomis dorybėmis, tai padarysiu jį kur nors vyskupu, o pas- 
kui arkivyskupu Parmoje, žinoma, jei pats neprarasiu iki to laiko įtakos. 
Svarbiausias klausimas yra toks: ar išsilaikysiu aš ministru tol, kol spėsiu 
įgyvendinti šį puikų sumanymą, — juk jis pareikalaus kelerių metų? Gali 
numirti dabartinis kunigaikštis, gali jam į galvą ateiti nevykusi mintis 
išvyti mane. Bet, šiaip ar taip, tik šiuo būdu aš galiu padaryti Fabricijui 
paslaugą, kuri būtų verta jūsų. 

Kilo ilgas ginčas: kunigaikštienei šitas sumanymas buvo labai ne 
prie širdies. 

— Įrodykite man dar kartą, kad jokia kita karjera Fabricijui neįmano- 
ma, — paprašė ji. 

Grafas įrodė. 

— Jums gaila blizgančio munduro, bet aš čia niekuo negaliu padė- 
ti, — užbaigė jis. 

Kunigaikštienė paprašė mėnesio laiko šiam pasiūlymui apsvarstyti, o 
paskui dūsaudama sutiko su išmintinga ministro nuomone. 

— Arba jis pasipūtęs jodinės ant angliško žirgo kuriame dideliame 
mieste, — kartojo grafas, — arba užims vietą, kuri visiškai atitinka jo aukš- 
tą kilmę. Vidurinio kelio aš nematau. Deja, bajoras negali būti nei gydy- 
toju, nei advokatu, nors mūsų amžius — advokatų amžius. Visada atsi- 
minkite, kunigaikštiene, — dėstė grafas, — kad jūs savo brolėnui, kuriam 
nėra ko veikti Milane, įtaisysite tokį gyvenimą, kokį turi tik turtingiausieji 
jo amžiaus jaunuoliai. Kai tik išrūpinsime jam malonę, paskirsite jam 
penkiolika, dvidešimt, trisdešimt tūkstančių frankų, nesvarbu kiek - juk 
nei jūs, nei aš neketiname taupyti. 

Kunigaikštienė buvo jautri garbei; ji nenorėjo, kad Fabricijus būtų 
tik paprastas pinigų švaistūnas; jis vėl grįžo prie savo meilužio plano. 

— Įsidėmėkite, — kalbėjo grafas, — kad aš jokiu būdu nenusistatęs iš 
Fabricijaus padaryti pavyzdingą dvasininką, kokių tiek daug aplink mus. 
Ne, jis visų pirma yra didikas ir galės, jei jam patiks, likti net visiškas 
nemokša — vis tiek jis bus vyskupu arba arkivyskupu, jei tik aš ir toliau 
būsiu reikalingas savo kunigaikščiui. Teikitės įsakyti, ir mano pasiūlymas 
taps nepajudinamu įstatymu, — pridūrė grafas. — Bet tada Parma jokiu 
būdu neprivalo matyti mūsų globotinio karjeros pradžioje. Jeigu jis bus 
čia paprastu dvasininku, tai staigus jo iškilimas daug kam užklius. Par- 
moje jis turi pasirodyti tik tada, kai jau mūvės violetines kojines* ir bus 
prideramai aprūpintas. Tada visi supras, kad jūsų brolėnui skirta būti 
vyskupu, ir niekas nesipiktins. Paklausykite manęs ir išsiųskite Fabricijų 
į Neapolį trejiems metams mokytis teologijos dvasinėje akademijoje. Per 
atostogas jis galės, jei norės, nuvažiuoti į Paryžių ar į Londoną; bet Par- 
moje jam jokiu būdu negalima rodytis. 

Kunigaikštienę nukrėtė šiurpas. Ji tuoj nusiuntė kurjerį pas brolėną 
ir paskyrė jam pasimatymą Pjačencoje. Nėra reikalo priminti, kad kurje- 
ris gabeno jam visus reikalingus pinigus ir dokumentus. 


* Italijoje gerą protekciją arba atitinkamą išsilavinimą turį jaunuoliai gauna 025:n7070 ar. bre- 
Iato titulą, bet tai dar nereiškia, kad jie yra vyskupai; tada mūvimos violetinės kojinės. Monsinjoru 
pasidaryti šventimų nereikia, violetinių kojinių galima atsisakyti ir vesti. 

Atvykęs pirmas į Pjačencą, Fabricijus nuskubėjo pasitikti kunigaikštie- 
nės ir taip karštai ją apkabino, jog toji apsipylė ašaromis. Ji džiaugėsi, kad 
čia nėra grafo; nuo jų meilės pradžios ji pirmą kartą patyrė šitą jausmą. 

Fabricijus labai susijaudino, o paskui nuliūdo sužinojęs, kaip ketina 
tvarkyti jo ateitį kunigaikštienė; jis visą laiką tikėjosi tapsiąs kariškiu, kai 
bus numarinta Vaterlo istorija. Kunigaikštienę nustebino ir jos romantiš- 
ką nuomonę apie sūnėną dar labiau sustiprino vienas dalykas: jis griežtai 
atsisakė bastytis dykas po kavines kuriame nors Italijos didmiestyje. 

— Įsivaizduok save jojantį grynakraujų anglišku žirgu Neapolio ar 
Florencijos Corso! Vakare — karieta, jaukus butas ir t. t. 

Ji su pasimėgavimu smulkiai vaizdavo jam šitą lėkštą laimę, bet Fab- 
ricijus su panieka atmetė ją. „Jis — didvyris“, — galvojo kunigaikštienė. 

— O ką aš būsiu pasiekęs po dešimties tokio gyvenimo metų, kas aš 
būsiu? — klausė Fabricijus. - Sumitęs jaunas vyras, turįs užleisti pirmeny- 
bę bet kuriam dailiam jaunuoliui, debiutuojančiam aukštuomenėje taip 
pat ant angliško žirgo? 

Iš pradžių Fabnicijus nė klausyti nenorėjo apie bažnytinę karjerą; pa- 
reiškė išvyksiąs į Niujorką, priimsiąs Amerikos pilietybę ir kovosiąs už 
respubliką. 

— Ir padarysi klaidą! Kariauti tau neteks, ir tu vėl būsi priverstas 
dykinėti po kavines, tik be elegancijos, be muzikos, be meilės, — atšovė 
kunigaikštienė. — Tikėk manimi — ir tau, ir man Amerikoje būtų labai 
liūdna. 

Ji išaiškino jam, kad Amerikoje viešpatauja dievo dolerio kultas ir 
kad ten reikia gerbti paprasčiausią gatvės amatininką, kuris savo balsavi- 
mu nulemia viską. Juodu vėl grįžo prie bažnytinės karjeros pasiūlymo. 

— Nesikarščiuok, — tarė kunigaikštienė, — pasistenk pirma supras- 
ti, ko iš tavęs nori grafas. Niekas iš tavęs nereikalauja, kad tu būtum 
beturtis kunigas, daugiau ar mažiau pavyzdingas ir doras, kaip, saky- 
sim, kunigas Blanesas. Prisimink, kokie buvo tavo senoliai Parmos arki- 
vyskupai; perskaityk jų gyvenimo aprašymus mūsų genealogijos knygos 
priede. Žmogus tavo pavarde visų pirma turi būti didžiūnas, taurus ir 
dosnus, teisingumo gynėjas, iš anksto skirtas stovėti savo luomo prie- 

šakyje... ir per visą gyvenimą tau teks padaryti tk vieną šelmystę, bet 
dėl svarbaus reikalo. 

— Nuėjo vėjais visos mano godos, — giliai atsiduso Fabricijus. — Ko- 
kia žiauri auka! Prisipažinsiu, aš nė sapnuoti nesapnavau, kad entuziaz- 
mas ir protas kels tokį siaubą absoliutiems valdovams, net jų pačių labui 
naudojami. 

— Pagalvok, kad vienas atsišaukimas, viena širdies užgaida gali pa- 
stūmėti karštuolį persimesti į kitą partiją, priešingą tai, kuriai jis tarnavo 
visą gyvenimą! 

— Aš karštuolis? — pakartojo Fabricijus. — Keistas kaltinimas! Aš net 
įsimylėti neįstengiu! 

— Nejaugi? — šūktelėjo kunigaikštienė. 

— Taip! Kai turiu garbę meilintis kokiai gražuolei, net aukštos kilmės 
ir pamaldžiai, galvoju apie ją tik tol, kol matau. 

Tas prisipažinimas padarė kunigaikštienei keistą įspūdį. 

— Duok man mėnesį laiko, — tarė Fabricijus, — turiu atsisveikinti Na- 
varoje su ponia S. ir su savo viso gyvenimo svajų pilimis — o tai dar sun- 
kiau. Parašysiu mamai, ji bus tokia gera, kad atvyks pasimatyti su mani- 
mi į Beldžiratą ant Madžorės ežero kranto Pjemonto pusėje. O lygiai po 
mėnesio nuo šio mūsų pasimatymo aš inkognito atvažiuosiu į Parmą. 

— Nedrįsk šito daryti! — šūktelėjo kunigaikštienė. Ji nenorėjo, kad 
grafas Moska matytų ją kalbantis su Fabricijum. 

Juodu vėl susitiko Pjačencoje; šį kartą kunigaikštienė buvo labai 
susijaudinusi; valdovo rūmuose siautėjo audra; markizės Raversi parti- 
ja buvo jau netoli pergalės; atrodė, kad grafo Moskos vietą užims ge- 
nerolas Fabijaus Kontis, vadinamosios liberalų partijos Parmoje galva. 
Kunigaikštienė papasakojo Fabricijui viską, nuslėpė tiktai, kas yra tas 
grafo varžovas, kuriam didėja valdovo malonė. Juodu iš naujo apsvars- 
tė jo ateities perspektyvas, net ir tuo atveju, jeigu jis netektų visagalės 
grafo paramos. 

— Vadinasi, manęs laukia treji metai Neapolio dvasinėje akademi- 
joje! - sušuko Fabricijus. — Bet jei aš visų pirma privalau išlikti jaunu 
aristokratu ir jei tu nereikalauji, kad gyvenčiau asketiškai, kaip dory- 

bingas seminaristas, tai tie treji metai Neapolyje manęs per daug ne- 
gąsdina, blogiau už gyvenimą Romanjane nebus; juk rinktinė draugija 
mane ten jau ėmė jakobinu laikyti. Tremtyje man paaiškėjo, kad aš 
nieko nemoku - nei lotynų kalbos, nei rašybos. Buvau manęs papildyti 
savo žinias Novaroje, todėl mielai Neapolyje studijuosiu teologiją: tai 
sudėtingas mokslas. 

Kunigaikštienė buvo sužavėta. 

— Jei mus su grafu išvys, — pasakė ji, — tai mes atvažiuosime į Ne- 
apolį tavęs aplankyti. Bet jei kol kas tu sutinki mūvėti violetinėmis 
kojinėmis, grafas, — O jis gerai pažįsta šiandieninę Italiją, — įpareigojo 
mane štai ką tau pasakyti: ar tikėsi, ar netikėsi tuo, ko tavęs mokys, bet 
nė kiek neprieštarauk. Vaizduokis, kad mokaisi lošti vistą; bene imtu- 
mei ginčytis dėl šito lošimo taisyklių? Sakiau grafui, kad tu tikintis, ir 
jis tuo apsidžiaugė — tas naudinga ir šiame, ir aname pasaulyje. Bet jei ir 
tiki, nepasidaryk vulgarus ir nekalbėk su pasibjaurėjimu apie Volterą, 
Didro, Renalį“" ir visus tuos pakvaišėlius prancūzus, parlamentarizmo 
pirmtakus. Kuo rečiau tark jų vardus, pagaliau, jei būtinai reikės, kal- 
bėk apie šituos ponus su ramia pašaipa: šitų žmonių skelbiamų idėjų 
seniai jau atsižadėta, ir jų išpuoliai nebeturi jokios reikšmės. Aklai tikėk 
tuo, ką girdėsi akademijoje. Atsimink, kad atsiras žmonių, kurie tiks- 
liai dėsis galvon menkiausią tavo prieštaravimą; tau bus atleidžiama 
meilės intrigėlė, jei tik tu ją gudriai užmegsi, bet abejonė — ne; mat 
metams bėgant, meilė gęsta, o abejonė auga. Šiuo principu vadovaukis 
ir prie klausyklos. Gausi rekomendacinį laišką vyskupui, Neapolio ar- 
kivyskupo kardinolo dešiniajai rankai; tik jam vienam pasipasakok, kad 
birželio aštuonioliktą dieną buvai prie Vaterlo. Apskritai kalbėk trum- 
pai ir pasistenk visą įvyki sumenkinti, prisipažink tik tiek, kad niekas 
negalėtų prikišti tau, jog jį nuslėpei; buvai gi tada dar toks jaunas! O 
štai antras grafo patarimas: jei tau kada į galvą ateis kokia puiki mintis, 
koks triuškinantis atsakymas, kuris galėtų pakeisti visą pokalbio eigą, 
jokiu būdu nepasiduok pagundai blykstelėti, geriau patylėk; nuovokūs 
žmonės ir iš akių pamatys, koks tu protingas. Protą suspėsi parodyti, 
kai būsi vyskupu. 

Į Neapolį Fabricijus atvažiavo kuklia karieta ir su keturiais tarnais, 
šauniais milaniečiais, kuriuos jam atsiuntė teta. Pasibaigus pirmiesiems 
mokslo metams, niekas akademijoje nesakė, kad jis labai protingas; jį 
laikė jaunu didiku, uoliu, labai dosniu, tik laisvokų papročių. 

Tie metai, gana smagūs Fabricijui, buvo baisūs kunigaikštienei. Tris 
ar keturis kartus grafas buvo tik per plauką nuo pražūties; valdovas tais 
metais sirguliavo, todėl pasidarė dar bailesnis negu kada lig tol, manė, kad, 
pašalinęs grafą, atsikratysiąs to šlykštaus šešėlio, kurį ant jo metė mirties 
nuosprendžiai, įvykdyti prieš grafui ateinant į vyriausybę. Tikru valdovo 
numylėtiniu buvo Rasis, ir su juo nieku būdu jis nenorėjo skirtūs. Grafui 
atsidūrus pavojuje, kunigaikštienė visa siela prie jo prisirišo, nebemąstė 
apie Fabricijų. Numanant, kad gali tekti pasišalinti, reikėjo sugalvoti tam 
dingstį ir štai buvo imta kalbėti, kad Parmos klimatas, iš tikrųjų drėgno- 
kas, kaip visur Lombardijoje, esąs kenksmingas jos sveikatai. Galų gale, 
pergyvenęs keletą nemalonės priepuolių, tokių, jog būdamas ministru 
pirmininku net po tris savaites negaudavo pasimatyti su valdovu, grafas 
Moska paėmė viršų; generolą Fabijų Kont, tariamąjį liberalą, jis paskyrė 
komendantu į tvirtovę, kur buvo kalinami Rasio nuteistieji liberalai. 

— Jei Kontis nebus kietas savo kaliniams, — aiškino savo bičiulei Mos- 
ka, — tai jis pateks į nemalonę kaip jakobinas, dėl savo politinių pažiūrų 
užmirštas komendanto pareigas; jei bus Žiaurus ir negailestingas, — o 
man rodos, jis veikiau palinks į šią pusę, — tai nebegalės būti liberalų 
partijos vadu ir užsitrauks neapykantą visų tų šeimų, iš kurių kas nors 
kalės tvirtovėje. Šitas vargšelis moka prieiti prie valdovo su nuolankiau- 
sia veido išraiška; reikalui esant, persirenginėja keturis kartus per dieną; 
jis didelis etiketo žinovas; bet ne jo galvai išlaviruoti tuo sunkiu keliu, o 
tik juo eidamas jis gali išsigelbėti; šiaip ar taip, aš lieku savo poste. 

Rytojaus dieną po Fabijaus Končio paskyrimo, — šiuo įvykiu užsibai- 
gė kabineto krizė, — pasklido žinia, kad Parmoje pradės eiti ultramonar- 
chistinis laikraštis. 

— Kiek tas laikraštis sukels pjautynių! — tarė kunigaikštienė. 

— Sumanymas leisti šitą laikrašų — turbūt mano išradingumo viršū- 
nė, — nusijuokė grafas. — Pamažu vadovavimą laikraščiui man iš rankų 

išplėš aršiausieji monarchistai, žinoma, prieš mano valią. Aš pasisteng- 
siu, kad redaktorių vietos būtų puikiai apmokamos. į tas vietas tuoj pat iš 
visų pusių pasipils kandidatai. Šitie reikalai užims mums mėnesį ar du, ir 
tuo tarpu visi užmirš, kokie pavojai man neseniai grėsė. Du rimti ponai, 
P. ir D., jau pasisiūlė į kandidatus. 

— Bet juk tas laikraštis bus nepakenčiamai kvailas. 

— Šito aš ir tikiuosi, — atsakė grafas. —- Kunigaikštis skaitys jį kiekvie- 
ną rytą ir gėrėsis mano pažiūromis — juk aš jo steigėjas. O dėl smulkme- 
nų, tai vienoms jis pritars, kitomis pasipiktins; štai ir praeis dvi valandos 
iš tų, kurias jis skiria darbui. Laikraštis susilauks, žinoma, visokiausių 
priekaištų, bet po aštuonių ar dešimties mėnesių, kai pradės plaukti rimti 
skundai, jis bus ištisai perėjęs į kraštutinių smarkininkų rankas. Atsakin- 
ga už jį bus kaip tik ta partija, kuri painiojasi man po kojų, aš pats kel- 
siu kaltinimus laikraščiui; iš esmės, geriau prirašyti šimtą siaubingiausių 
nesąmonių, negu nusiųsti į kartuves kad ir vieną žmogų. Kas atsimena 
kokią nesąmonę praėjus dvejiems metams po jos atspausdinimo oficio- 
ze? O pakarto žmogaus sūnus ir visa jo giminė persekios mane savo 
neapykanta iki būsiu gyvas ir galbūt sutrumpins man gyvenimą. 

Kunigaikštienė, visuomet kuo nors užsidegusi, visuomet nenuora- 
ma, neapkenčianti dykinėjimo, proto turėjo daugiau negu visas Parmos 
dvaras; bet sėkmingai intrigoms megzti jai trūko ištvermės ir šalto krau- 
jo. Šiaip ar taip, ji jau sugebėjo su užsidegimu sekti įvairių klikų kovą ir 
net įgavo įtakos pačiam valdovui. Klara Paolina, valdovo žmona, apsup- 
ta pagarbos, bet suvaržyta persenusio etiketo, vaizdavosi esanti visų mo- 
terų nelaimingiausioji. Ponia Sanseverina prisigerino jai ir ėmėsi įtikinėti, 
kad ji anaiptol nesanti tokia nelaiminga. Reikia žinoti, kad su žmona 
valdovas susitikdavo tik prie pietų stalo; pietūs trukdavo pusę valandos, 
ir būdavo, kad jis savaičių savaitėmis nepratardavo į Klarą Paoliną nė 
žodžio. Ponia Sanseverina pamėgino visa tai pakeisti; valdovas mėgo ją, 
ypač dėl to, kad ji sugebėjo išlikti visais atžvilgiais nepriklausoma. Net ir 
norėdama ji nebūtų galėjusi anksčiau ar vėliau neįžeisti kokio kvailio, ku- 
rių knibždėte knibždėjo Parmos rūmuose. Dėl šito visiško nesugebėjimo 
prisitaikyti jos baisiai neapkentė bukagalviai dvariškiai, daugiausia grafai 

ir markizai su kokių penkių tūkstančių livrų metinėmis pajamomis. Tą 
bėdą ji pastebėjo iš pat pirmųjų dienų ir stengėsi įtūkti vien valdovui ir jo 
žmonai, kuri savo ruožtu turėjo absoliučią įtaką sūnui, sosto įpėdiniui. 
Kunigaikštienė mokėjo prablaškyti valdovą ir, naudodamasi proga, kad 
jis atidžiai klausosi menkiausio jos žodelio, išmaniai pajuokdavo dva- 
riškius, savo priešus. Rasio patariamas, valdovas pridarė kvailysčių, — o 
kruvinos kvailystės nebepataisomos, — todėl kartais drebėdavo iš baimės 
ir dažnai nuobodžiaudavo, o per tai pasidarė niūrus ir pavydus; matė, 
kad jokio džiaugsmo iš gyvenimo neturi, ir apniukdavo visada, kai jam 
pasirodydavo, kad kiti linksminasi; kitų laimė jį siutino. 

— Mes turime slėpti savo meilę, — pasakė kunigaikštienė savo myli- 
majam. Ir leido suprasti valdovui, kad jos meilė grafui jau atvėsusi, nors 
šiaip jis ir labai gerbtinas. 

Šitos naujienos užteko, kad jo didenybė jaustųsi laimingas visą dieną. 
Kartkartėmis kunigaikštienei išsprūsdavo vienas kitas žodelis, kad ji no- 
rėtų kiekvienais metais pasiimti porą mėnesių atostogų ir pakeliauti po 
Italiją, kurios ji visai nepažįstanti: aplankyti Neapolį, Florenciją, Romą. 
O niekas Parmos kunigaikščio negalėjo įskaudinti labiau kaip šitokia 
pabėgimo galimybė: viena jo didžiausių silpnybių ir buvo ta, kad jam 
širdį gildė visa, kas galėjo reikšti nepagarbą jo sostinei. Jis jautė neturįs 
priemonių poniai Sanseverinai sulaikyti, o ši, be jokios abejonės, buvo 
prašmatniausia dama visoje Parmoje. Į ponios Sanseverinos ketvirta- 
dienius — negirdėtas dalykas itališkam tingumui — svečiai suvažiuodavo 
net iš aplinkinių dvarų; jos priėmimo dienos tapo tikromis šventėmis; 
kunigaikštienė beveik visuomet išgalvodavo ką nors naujo ir pikantiš- 
ko. Valdovas netvėrė noru apsilankyti viename tokių ketvirtadienių; bet 
kaip tai padaryti? Aplankyti paprasto privataus asmens namus! — šito 
niekados neleido sau nei jo tėvas, nei jis pats! 

Vieną ketvirtadienį lijo, buvo šalta; Parmos kunigaikštis visą vakarą 
girdėjo, kaip bilda per rūmų aikštę karietos pas ponią Sanseveriną. Jis 
nekantriai pasimuistė: kiti linksminasi, o jis, monarchas, visagalis val- 
dovas, kuriam tiktų linksmintis visų daugiausia, sėdi ir nuobodžiauja! 
Paskambino adjutantui. Praėjo kiek laiko, kol nuo jo didenybės rūmų iki 

Sanseverinos rūmų buvo išstatyta penkiolika patikimų seklių; teko laukti 
valandą, kuri kunigaikščiui pasirodė kaip amžinybė, ir daug kartų per tą 
laiką jį buvo apėmusi pagunda spjauti į visus durklus ir šokti be jokios 
atodairos pro duris į gatvę, niekieno nelydimam; pagaliau jis įžengė į 
ponios Sanseverinos saloną. Net perkūnas, trenkęs į šitą saloną, nebūtų 
sukėlęs tokio sąmyšio. Kunigaikščiui žengiant toliau, šiuose salonuose, 
tokiuose triukšminguose ir linksmuose, vienu akies mirksniu stojo tyla, 
visi nustėro; plačiai atvertos visų akys susmigo į valdovą. Dvariškiai 
buvo aiškiai suglumę, ir tik viena ponia Sanseverina visai neatrodė nu- 
stebusi. Kai pagaliau svečiai atgavo žadą, didžiausias visų rūpestis buvo 
išspręsti šį svarbų klausimą: ar ponia Sanseverina žinojo, kad jis ateis, ar 
buvo užklupta taip pat netikėtai, kaip ir visi? 

Kunigaikštis smagiai praleido laiką, ir iš to vizito skaitytojas galės 
susidaryti vaizdą, kokio impulsyvaus būta ponios Sanseverinos charak- 
terio ir kokią didelę galią ji buvo įgijusi gudriomis užuominomis apie 
savo išvykimą. 

Išlydint kunigaikšų, kuris apibėrė ją komplimentais, jai šovė į galvą 
keista mintis, ir ji išdrįso pasakyti jam tą minų paprastai, lyg kokį kasdie- 
niškiausią dalyką. 

— Jeigu jūsų šviesioji didenybė teiktųsi nors keletą tokių malonių 
žodžių, kokių nešykštite man, pratarti į jos aukštenybę kunigaikštienę, 
jūs padarytumėte mane tikrai laimingesnę, negu sakydamas man, kad aš 
graži. Nieku būdu nenorėčiau, kad jos aukštenybė kunigaikštienė ne- 
palankia akimi pažiūrėtų į tą didį prielankumą, kuriuo jūsų didenybė 
teikėtės mane pagerbti. 

Kunigaikštis įsmeigė į ją akis ir sausai atsakė: 

— Rodos, man valia lankytis, kur patinka. 

Ponia Sanseverina paraudo. 

— Aš tik norėjau pasakyti jūsų didenybei, — tuoj pat atsakė ji, — kad 
veltui nesivargintumėte, nes šitas ketvirtadienis yra paskutinis; aš ketinu 
keliolikai dienų išvažiuoti į Boloniją ar Florenciją. 

Kai ponia Sanseverina grįžo į salonus, visi tarė ją pasiekus valdovo 
malonės viršūnę, o ji ką tik drįso padaryti tai, ko nuo neatmenamų laikų 

niekas dar nebuvo išdrįsęs Parmoje. Jis davė ženklą grafui, ir tas, pakilęs 
nuo visto stalo, nuėjo paskui ją į nedidelę, ryškiai apšviestą, bet tuščią 
svetainėlę. 

— Jūs pasielgėte labai drąsiai, - pasakė jis. — Niekados nebūčiau pa- 
taręs šito daryti; bet karštai mylinčiose širdyse, — nusijuokė jis, — laimė 
sustiprina meilę, ir jeigu jūs išvažiuojate rytoj rytą, aš išvykstu paskui jus 
rytoj vakare. Mane sutrukdys tik ta baudžiava finansų ministerijoje, kurią 
aš kaip kvailys pats sau užsikroviau; bet ketvertą valandų sumaniai padir- 
bėjus galima perduoti ne vieną kasą. Grįžkime prie svečių, brangioji, ir 
puikaukimės ministeriška tuštybe, nesivaržydami ir nesikuklindami; gal 
tai paskutinis mūsų vaidinimas šiame mieste. Jei tas žmogus įsivaizduos, 
kad su juo kas nesiskaito, jis neatsižvelgs į nieką; pasakys, kad privaląs 
parodyti bavyzdę. Kai svečiai išsiskirstys, nuspręsime, kaip jums stipriau 
užsibarikaduoti šiai nakčiai; bet geriausia gal jums būtų nedelsiant išvyk- 
ti į savo dvarą, į Saką, prie Po: jūsų dvaro tas geras ypatumas, kad nuo 
ten iki Austrijos sienos — tik pusė valandos kelio. 

Ponios Sanseverinos meilei ir savimeilei tai buvo palaiminga akimir- 
ministras, apgultas minios pataikūnų, garbstančių jį ne mažiau už pat 
valdovą, pasiryžęs visko dėl jos atsisakyti, ir tokia lengva širdimi! Į salo- 
nus ji grįžo apsvaigusi laime. Visi buvo prie jos kojų. 

— Kaip laimė pakeitė kunigaikštienę! — šnabždėjosi iš visų pusių dvariš- 
kiai. — Tiesiog pažinti nebegalima. Pagaliau šita romėnė, taip iš aukšto į vis- 
ką žiūrint, teikiasi įvertinti negirdėtą malonę, kurią jai parodė valdovas! 

Į vakaro pabaigą prie jos priėjo grafas. 

— Turiu jums šį tą papasakoti. 

Svečiai, spietęsi aplink kunigaikštienę, beregint pasišalino. 

— Grįžęs į rūmus, valdovas tuoj pat įsakė pranešti žmonai, kad 
norįs ją aplankyti, — pradėjo grafas. — Įsivaizduokite, koks buvo jos nu- 
stebimas! ,„Užėjau papasakoti jums, — tarė jis, — kokį iš tikrųjų malonų 
vakarą aš praleidau šiandien pas ponią Sanseveriną. Ji pati prašė mane 
smulkiai jums išdėstyti, kaip ji pertvarkė tuos senus, surūkusius rū- 
mus“. Valdovas atsisėdo ir ėmė apsakinėti visus jūsų salonus. Jis išbu- 

vo pas žmoną daugiau kaip dvidešimt penkias minutes, ir ši apsiverkė 
iš džiaugsmo; kad ir labai protinga būdama, ji neįstengė sugalvoti nė 
vieno žodelio palaikyti pokalbiui tuo lengvu tonu, kuriuo jo didenybė 
malonėjo jį pradėti. 

Tasai valdovas anaiptol nebuvo piktas žmogus, nors ir labai jį juodino 
Italijos liberalai. Tiesą sakant, jis nemaža jų sugrūdo į kalėjimus, bet tik 
iš baimės; kartais, tarytum stengdamasis numaldyti kai kuriuos prisimi- 
nimus, sakydavo: „Galabyk velnią, kol jis tavęs nenugalabijo“. Rytojaus 
dieną po mūsų aprašyto pobūvio kunigaikštis buvo labai linksmai nusi- 
teikęs, nes atliko du gražius darbus: pasisvečiavo pas ponią Sanseveriną 
ir pasikalbėjo su žmona. Per pietus jis vėl kreipėsi į ją; trumpai sakant, 
šitas ponios Sanseverinos ketvirtadienis sukėlė rūmų perversmą — jis 
nuaidėjo per visą Parmą; Raversi apstulbo, o poniai Sanseverinai buvo 
dvigubas džiaugsmas: ji pasitarnavo savo meilužiui ir įsitikino, kad jis 
myli ją labiau negu kada lig tol. 

— Ir viskas dėl to, kad man šovė į galvą neatsargi mintis! — kalbėjo ji 
grafui. — Romoje ar Neapolyje aš būčiau, žinoma, laisvesnė, bet ar ras- 
čiau tenai tokį viliojanųį žaidimą? Ne, tikriausiai ne, brangusis grafe, o aš 
tokia laiminga su jumis! 


Septintasis skyrius 


etverių tolesnių metų istoriją tektų užpildyti tokiais pat smul- 

| iais ir nereikšmingais rūmų gyvenimo įvykiais kaip tas, kurį 
papasakojome. Kiekvieną pavasarį į Parmą porai mėnesių atvykdavo 
markizė su dukterimis ir svečiuodavosi Sanseverinos rūmuose ar Sakos 
dvare ant Po kranto; būdavo nemaža malonių valandėlių ir daug kalbų 
apie Fabricijų; bet per visą tą laiką grafas nė karto neleido jam apsilan- 
kyti Parmoje. Kunigaikštienei ir ministrui teko, žinoma, atitaisyti vieną 
kitą Fabricijaus išsišokimą, bet šiaip jis gana protingai laikėsi tų elgesio 

normų, kurios jam buvo nustatytos: visiems buvo aišku, kad tas jaunas 
didikas, studijuojantis teologiją, ketina daryti karjerą anaiptol ne savo 
dorybėmis. Neapolyje jis labai susižavėjo antikinio meno studijomis 
ir ėmė vykdyti kasinėjimus; toji aistra beveik nustelbė aistrą arkliams. 
Jis netgi pardavė savo grynakraujus angliškus žirgus, kad galėtų tęsti 
kasinėjimus Mizenėje, kur jam buvo pavykę rasti Tiberijaus ?* biustą, 
vaizduojantį imperatorių dar jaunuolį. Šitas radinys, priskirtas prie gra- 
žiausių antikos paminklų, buvo bene didžiausias visų džiaugsmų, jo pa- 
tirtų Neapolyje. Jis buvo per daug išdidus, kad pamėgdžiotų kitus savo 
bendraamžius — pavyzdžiui, kad su tam tikru rimtumu vaidintų įsimylė- 
jusio vaidmenį. Meilužių jam, žinoma, netrūko, bet nė viena nepaliko jo 
gyvenime jokio pėdsako, ir jis, nors toks jaunas, galima sakyti, nepažino 
meilės; bet moterys dėl to jį dar labiau mylėjo. Niekas nekliudė jam elg- 
tis kuo blaiviausiai, nes jo akyse viena jauna ir graži moteris buvo visada 
lygi kitai jaunai ir gražiai moteriai, tik paskutinioji atrodė jam patrauk- 
lesnė. Paskutiniais jo gyvenimo Neapolyje metais viena gražiausių šio 
miesto damų pridarė dėl jo kvailysčių; iš pradžių jam tai buvo pramoga, 
bet paskui šita istorija įkyrėjo tiek, jog jis išvažiavo iš Neapolio džiaug- 
damasis, kad atsikratė, be kita ko, ir žaviosios kunigaikštienės d'A... 
prielankumo. 1821 metais jis pakenčiamai išlaikė visus egzaminus; jo 
studijų vadovas, arba mentorius, gavo šia proga ordiną ir dovaną, ir 
Fabricijus išvyko pagaliau į tą Parmą, apie kurią taip dažnai svajojo. 
Dabar jis vadinosi monsinjoras ir važiavo karieta, pakinkyta ketvertu 
arklių; tačiau paskutinėje pašto stotyje prieš Parmą paėmė tik dvejetą 
arklių, o atvažiavęs į miestą, liepė sustoti priešais Šventojo Jono bažny- 
čią. Čia buvo puošnus arkivyskupo Askanijaus del Dongo, Fabricijaus 
prosenio, lotyniškos jų šeimos kronikos autoriaus, antkapis. Fabricijus 
pasimeldė prie antkapio, paskui pėsčias nuėjo į kunigaikštienės rūmus; 
toji laukė jo tik po keleto dienų. Salonas buvo pilnas svečių, tačiau jie 
netrukus išsiskirstė ir paliko juodu vienus. 

— Na kaip, tu patenkinta manimi? — sušuko Fabricijus, puldamas jai 
į glėbį. — Tavo dėka aš neblogai praleidau ketverius metus Neapolyje, 
užuot nuobodžiavęs Novaroje su policijos patvirtinta meiluže. 

Kunigaikštienė negalėjo atitokti iš nustebimo, gatvėje Fabricijaus ji 
nebūtų pažinusi. Jai atrodė, — ir tai buvo tiesa, — kad gražesnio vyro 
Italijoje nėra; kažko itin patrauklaus buvo jo veide. Į Neapolį, jos siun- 
čiamas, išvažiavo jaunas pramuštgalvis; vytinis, kurio jis tuomet neiš- 
leisdavo iš rankų, atrodė neatskiriama jo asmenybės dalis. Dabar prie 
pašalinių jis elgėsi kuo kilniausiai ir santūriausiai, o artimųjų aplinkoje 
vėl jame blykstelėjo pirmykštė jaunystės ugnis. Jis, lyg deimantas, nieko 
neprarado apšlifuotas. Nepraėjus nė valandai po Fabricijaus atvykimo, 
pasirodė grafas Moska, — tiesą sakant, truputį per anksti. Jaunuolis to- 
kiais gražiais žodžiais atsiliepė apie Parmos ordiną, suteiktą jo mokslo 
vadovui, su tokiu nepriekaištingu taktu pareiškė savo nuoširdžią padėką 
už kitas geradarystes, kurių nesiryžo visiškai aiškiai išvardyt, jog minis- 
tras iš pirmo žvilgsnio susidarė apie jį palankią nuomonę. 

— Jūsų sūnėnas, — šnabžtelėjo jis kunigaikštienei, — puoš kiekvieną 
aukštą vietą, į kurią jūs vėliau teiksitės jį iškelti. 

Viskas vyko kuo puikiausiai, kol ministras, labai patenkintas Fabri- 
cijum, domėjosi tik jo žodžiais ir manieromis, bet kai jis žvilgtelėjo į 
kunigaikštienę, jį nustebino jos akių išraiška. ,, Tas jaunuolis daro čia sa- 
votišką įspūdį“, — dingtelėjo jam. Tai buvo karti mintis; grafas jau buvo 
bebaigiąs benkiąją deši4į — tai žiaurūs žodžiai, kurių tikrąją prasmę gali 
pajusti tik beprotiškai įsimylėjęs vyras. Grafas buvo labai geras žmogus 
ir, neskaitant jo, kaip ministro, griežtumo, jį galima buvo už daug ką 
mylėti. Bet jam atrodė, kad šitie žiaurūs žodžiai — berkžoj? dešimtis — meta 
tamsų šešėlį ant viso jo gyvenimo ir gali jį patį sužiaurinti. Per penkerius 
metus nuo to laiko, kai grafo įkalbėta kunigaikštienė apsigyveno Parmo- 
je, jam ne kartą buvo kilęs dėl jos pavydas, ypač pradžioje, bet rimtos 
priežasties nusiskųsti jis neturėjo. Netgi manė, — ir visai teisingai, — jog 
kunigaikštienė reiškia tariamą simpatiją kai kuriems jauniems valdovo 
rūmų gražuoliams tik todėl, kad nori geriau įsitikinti, kokią turi valdžią 
jo širdžiai. Jis, pavyzdžiui, neabejojo, kad ji atstūmė paties valdovo mei- 
linimąsi, ir tas šia proga pasakė pamokomus žodžius. 

— Bet jei aš atsiliepčiau į jūsų didenybės prielankumą, — nusijuokė 
kunigaikštienė, — tai kokiomis akimis aš pasirodyčiau grafui? 

— Man būtų beveik taip pat nepatogu, kaip ir jums. Mielas grafas! 
Mano bičiulis! Bet šią kliūų lengva pašalinti, — aš apie tai jau galvojau: 
uždarytume grafą į tvirtovę iki gyvos galvos. 

Kai parvažiavo Fabricijus, kunigaikštienė buvo tokia laiminga, jog 
nė nepagalvojo, kokių minčių gali sukelti grafui jos akys. Įspūdis buvo 
neišdildomas, įtarimai nenumaldomi. 

Po dviejų valandų Fabricijų priėmė Parmos kunigaikštis; ponia 
Sanseverina numatydama, kokį gerą įspūdį padarys Parmos visuome- 
nei šita nelaukta audiencija, ją išrūpino prieš du mėnesius; tokia ma- 
lonė iš pat pradžių turėjo iškelti Fabricijų į ypatingą padėtį: dingstis 
audiencijai buvo ta, kad jaunuolis pro Parmą tik pravažiuojąs ir keliau- 
jąs į Pjemontą aplankyti motinos. Kai žavus kunigaikštienės laiškelis 
pranešė valdovui, kad Fabricijus laukiąs jo įsakymų, jo didenybė nuo- 
bodžiavo. „Na štai, pamatysiu kokį žioplą šventuolėlį lėkšta ar pasalia 
fizionomija“. Miesto komendantas jau buvo jam pranešęs, kad Fabri- 
cijus visų pirma nuvykęs aplankyti savo prosenio arkivyskupo kapo. 
Ir štai į salę Įėjo aukšto ūgio jaunuolis, kurį, jei ne violetinės kojinės, 
galėjai palaikyti jaunu karininku. 

Ta mažytė staigmena nuvijo nuobodulį: „Štai žaliūkas, — pagalvojo 
jis, — kuriam iš manęs bus pareikalauta dievažin kokių malonių - visokių, 
kokių tik aš galiu suteikti. Jis ką tik atvažiavęs, tikriausiai yra susijaudi- 
nęs; įtrauksu jį į politinę kalbą, pasuksiu į jakobinišką pusę; žiūrėsim, 
kaip jis atsakinės“. 

Po įžanginių mandagumo frazių kunigaikštis paklausė Fabricijų: 

— Na kaip, monsinjore, ar laiminga Neapolio Karalystės liaudis? Ar 
myli ji savo karalių? 

— Jūsų šviesioji didenybe, — nė valandėlės nesudvejojęs atsakė Fabri- 
cijus, — kai vaikštinėjau gatvėmis, mane žavėjo puiki įvairių jo didenybės 
karaliaus pulkų kareivių laikysena; aukštasis luomas, kaip jam ir dera, 
pilnas pagarbos savo valdovui; bet, prisipažinsiu, niekada gyvenime ne- 
pakenčiau, kad žemesniųjų klasių žmonės kalbėtų su manim apie ką kita 
kaip apie darbą, už kurį jiems moku. 

„Po perkūnų! — pagalvojo kunigaikštis. — Sakalas, ką tu pasakysi! 
Gražiai išdresuotas paukštelis! Nesunku atpažinti ponios Sanseverinos 
ranką!“ 

Susiviliojęs žaidimu, kunigaikštis visokiomis vingrybėmis spyrė Fab- 
ricijų pasisakyti šia slidžia tema. Pavojaus dirginamam jaunuoliui sekėsi 
rasti puikiausius atsakymus. 

— Atvirai reikšti meilę savo valdovui būtų beveik įžūlu, - pasakė jis, — 
mūsų pareiga — aklai jo klausyti. 

Pamatęs tokį atsargumą, kunigaikštis beveik pyktelėjo. „Atrodo, iš 
Neapolio pas mus atvažiavo žmogus su galva, o s7os veislės pakęsti negaliu. 
Žmogus su galva, tegu sau laikysis geriausių principų, bet nuoširdžiai, vis 
tiek bent kuriuo atžvilgiu pasirodys besąs Voltero ar Ruso giminaitis“. 

Pavyzdinga Fabricijaus laikysena ir nepriekaištingi atsakymai pasiro- 
ištrūkusio jaunuolio; matydamas, kad spėliojimai nepasiteisina, jis greit 
pakeitė toną, pasidarė geraširdiškas; užsiminęs apie didžiuosius visuo- 
menės ir valstybės valdymo principus jis pacitavo, atitinkamai pritaikęs 
vieną kitą Fenelono"? posakį, kurių dar vaikystėje buvo atmintinai išmo- 
kytas viešosioms audiencijoms. 

— Tie principai stebina jus, jaunasis bičiuli, — pasakė jis Fabricijui (jis 
pavadino jį monsinjoru audiencijos pradžioje ir ketino jį monsinjoru pa- 
lydėti atsisveikindamas, bet pokalbio eigoje tarė būsiant bukliau vartoti 
familiaresnį kreipinį, labiau pritinkanų prie patetiškų tiradų); tie princi- 
pai stebina jus, jaunasis bičiuli, sutinku, kad jie mažai tepanašūs į tuos 


absoliutizmo tauškalus (taip jis 1 pasakė), kuriuos galite kasdien perskaityti 


mano oficioze... Bet, Dieve brangus, ką aš čia jums pasakoju? Juk mūsų 
laikraščio rašeivų jūs visiškai nepažįstate. 

— Atleiskite, jūsų šviesioji didenybe, aš ne tik skaitau Parmos laikraš- 
tį, kuris man atrodo visai neblogai redaguojamas, bet, kaip ir jis, esu tos 
nuomonės, kad visa, kas įvyko po 1715 metų, tai yra po Liudviko XIV 
mirties, yra ir nusikaltimas, ir kvailystė. Svarbiausia žmogui — jo sielos 


išganymas; šiuo klausimu dviejų nuomonių negali būti, nes toji laimė 

turi trukti amžinai. Žodžiai /aisvė, teisingumas, daugumos gerovė yra nešvan- 
kūs ir nusikalstami; jie veda į ginčus ir nepasitikėjimą. Atstovų rūmai, 
pavyzdžiui, nepasitiki tuo, ką tie žmonės vadina ministrų kabinetu. Kai 
žmogus kartą įgyja nelemtą įprotį nepasitikėti, tai iš savo silpnybės ima 
jį taikyti visur, praranda galų gale pasitikėjimą net Šventuoju Raštu, Baž- 
nyčios įsakymais, tradicija ir t. t., ir t. t., o tada jis žuvęs. Net jeigu, — taip 
tvirtinti būtų, žinoma, didelė klaida ir baisus nusikaltimas, — net jeigu tas 
nepasitikėjimas valdovais, Dzevo balepiaisiais, 1 padarytų žmones laimin- 
gus dvidešimčiai ar trisdešimčiai metų, tiek, kiek mes kiekvienas turime 
teisę tikėtis gyventi, — tai ką reiškia pusė šimtmečio ar net vienas šimt- 
metis laimės, palyginti su amžinomis kančiomis ir t. t. 

Iš Fabricijaus kalbos buvo matyti, kad jis stengiasi savo mintis per- 
teikti pašnekovui kiek galima suprantamiau; buvo aišku, kad tai ne iš- 
moktos pamokos atsakinėjimas. 

Greit kunigaikštis liovėsi galynėjęsis su jaunuoliu, trikdančiu jį savo 
paprasta ir rimta laikysena. 

— Sudiev, monsinjore, — staiga tarė jis, - matau, kad Neapolio dvasi- 
nė akademija duoda puikų išauklėjimą, ir, aišku, šitie teisingi principai, 
pasėti į tokį nepaprastą protą, duoda įstabių vaisių. Sudiev. 

Ir atsuko nugarą. 

„Nepatikau tam galvijui“, — pagalvojo Fabricijus. 

„Dabar mums belieka sužinot, — vos tik Fabricijui išėjus, pagalvojo 
kunigaikštis, — ar šitas gražuolis turi kokių aistrų; jei taip, tai jam nieko 
nei pridėsi, nei atimsi... Ar begalima geriau atkartoti tetos mokslą? Atro- 
dė, lyg kalbėtų ji pati; jei kada mano šalyje įvyks revoliucija, tai Monz/ore?“ 
leis ponia Sanseverina, kaip kadaise Neapolyje San Feličė! *7 O tačiau tai 
San Feličei nepadėjo nei dvidešimt penkerių metų amžius, nei grožis, ją 
pakorė! Įspėjimas per daug protingoms moterims!“ 

Kunigaikštis klydo, manydamas Fabricijų esant tetos mokinį; protin- 
gi žmonės, gimę soste ar šalia sosto, greit praranda nuojautą ir akylumą; 
jie neleidžia žmonėms aplink save laisvai reikšti savo minčių, laikydami 
tai šiurkštumu, jie nori matyti vien kaukes, o turi pretenzijų spręsti iš jų 
apie veido spalvą; juokingiausia, kad jie įtikėję savo nuojauta. Kad ir šiuo 

atveju: Fabricijus, pavyzdžiui, išties tikėjo beveik viskuo, ką girdėjome jį 
sakant; po teisybei apie tuos didžiuosius bringbus jis nesusimąstydavo nė 
poros kartų per mėnesį. Jis turėjo nesutvardomų pomėgių, nestokojo 
proto, bet buvo tikintis. 

Veržimasis į laisvę, dauguzos gerovės mada ir kultas, kuriuo taip žavisi 
devynioliktas amžius, jo akyse buvo tik erezija ir, kaip visos kitos erezi- 
jos, turėjo išnykti, pražudžiusi tačiau daugybę sielų, kaip pražudo dau- 
gybę kūnų maras, siaučiąs kurioje nors šalyje. Ir vis dėlto Fabricijus su 
pasigardžiavimu skaitė prancūziškus laikraščius ir net elgėsi neatsargiai, 
kai norėdavo jų gauti. 

Kai Fabricijus, visai suglumęs, grįžo iš priėmimo rūmuose ir ėmė pa- 
sakoti tetai apie visus kunigaikščio išpuolius, ponia Sanseverina šūktelėjo: 

— Dabar tau reikia bematant nueiti pas mūsų puikųjį arkivyskupą, 
tėvą Landrianį; eik pas jį pėsčias, užlipk laiptais tylomis ir kantriai sėdėk 
laukiamajame; jei tau lieps laukti, tuo geriau, tūkstantį kartų geriau! Vie- 
nu žodžiu, būk abaštažškai nuolankus! 

— Suprantu, — tarė Fabricijus, — tas žmogelis yra Tartiufas. 

— Visai ne, tai įsikūnijusi dorybė. 

— Net ir po to, kai jis suvaidino tokį vaidmenį paskelbiant grafui Pa- 
lancai mirties nuosprendį? — nustebo Fabricijus. 

— Taip, brangusis, net ir po to. Mūsų arkivyskupo tėvas buvo f- 
nansų ministerijos valdininkėlis, smulkus miesčionis — tas paaiškina 
viską. Monsinjoras Landrianis — gyvo, plataus ir gilaus proto žmogus; 
jis nuoširdus, myli dorą. Esu tikra, kad jei atsikeltų iš numirusių impe- 
ratorius Decijus““, tai arkivyskupas Landrianis mirtų kankinio mirtimi 


kaip Polieuktas toje operoje, kurią matėme praeitą savaitę??. Štai gražioji 


medalio pusė, o štai ir atvirkščioji: kai tik jis atsistoja prieš valdovą arba 
ir prieš ministrą pirmininką, jį apakina jų didybė, jis sutrinka, nukaista ir 
fiziškai neįstengia pasakyti 7e. Štai kuo paaiškinamas jo poelgis, dėl kurio 
jis nusipelnė tokio Žiauraus žmogaus garsą visoje Italijoje; bet niekas 
nežino štai ko: kai tik viešoji nuomonė atskleidė grafo Palancos bylos 
užkulisius, jis užsidėjo atgailą — gyventi duona ir vandeniu trylika sa- 
vaičių, tiek savaičių, kiek turi raidžių Davide Palanza vardas ir pavardė. 

Čia, dvare, veikia nepaprastai gudrus sukčius, pavarde Rasis, vyriausiasis 
teisėjas, arba generalinis prokuroras, kuris tada, kai buvo pasmerktas 
myriop grafas Palanca, stačiai apžavėjo tėvą Landrianį. Kai arkivyskupas 
atgailojo tą trylika savaičių, grafas Moska iš užuojautos ir bent kiek iš 
vylingumo kviesdavosi jį pietų sykį, o kartais ir du sykius per savaitę; ge- 
rasis arkivyskupas, norėdamas įsiteikti, valgydavo kaip visi. Jo nuomone, 
viešai atlikinėti atgailą, užsidėtą dėl tokio fakto, kuriam pritarė patsai val- 
dovas, būtų maištas ir jakobinizmas. Bet yra žinoma, kad po kiekvienų 
pietų, kai jis, kaip ištikimas valdinys, turėdavo valgyti su visais svečiais, 
jis prisidėdavo dar dvi atgailos dienas misti duona ir vandeniu. 

Monsinjoras Landrianis, žmogus nepaprastai galvotas, didžiai mo- 
kytas, turi tik vieną silpnybę: 2077 644 p2ykzas; todėl meiliai į jį žiūrėk 1r 
per trečią apsilankymą pasisakyk nuoširdžiai jį pamilęs. Viso to, aišku, 
drauge su tavo kilme užteks, kad jis imtų tave dievinti. Nesirodyk nuste- 
bęs, jeigu jis išlydės tave iki laiptų; dėkis esąs pratęs prie tokios pagarbos; 
šitas žmogus nuo gimimo dienos klupsčiuoja prieš diduomenę. O šiaip 
būk kuklus, apaštališkas, nesusimanyk rodyti išminties, nesistenk subliz- 
gėti, venk per daug išradingų atsakymų; jeigu jo neišgąsdinsi, jam bus 
malonu su tavimi; atsimink, kad jis pats savo iniciatyva turi tave paskirti 
savo generalvikaru. Mudu su grafu nustebsime ir net supyksime, kad jis 
tave taip staiga išaukštino, bet to reikia dėl mūsų valdovo. 

Fabricijus nuskubėjo į arkivyskupo rūmus; ten jam ypač pasisekė: 
apykurtis gerojo arkivyskupo liokajus nenugirdo del Dongo pavardės ir 
pranešė, kad atėjęs kažkoks jaunas kunigas, vardu Fabricijus; pas arki- 
vyskupą tuo metu buvo užėjęs vienas klebonas, kurį arkivyskupas buvo 
atsikvietęs išbarti už ne per daug pavyzdingą dorą. Jis jau sakė klebonui 
griežtą pamokslą, — o tai buvo jam labai nemaloni pareiga, — ir, nenorė- 
damas ilgiau šios naštos ant širdies nešioti, privertė didžiojo arkivyskupo 
Askanijaus del Dongo prosūnėnį išlaukti tris ketvirčius valandos. 

Kas įstengs aprašyti arkivyskupo atsiprašinėjimą ir jo nusiminimą, 
kai, palydėjęs kleboną iki antro prieškambario, jis pasiteiravo, grįždamas 
atgal, šitą laukiantįjį, kuo galįs jam pasitarnauti, ir staiga pamatė violeti- 
nes kojines ir išgirdo Fabricijaus del Dongo pavardę. Mūsų didvyrį šis 

dalykas taip pralinksmino, kad jau per šį pirmąjį apsilankymą, šiltų jaus- 
mų pagautas, jis pabučiavo šventajam dignitoriui ranką. Reikėjo išgirsti, 
su kokia neviltimi arkivyskupas kartojo: „Mano priimamajame turėjo 
laukti del Dongas!“ Atsiprašinėdamas jis jautė pareigą papasakoti visą 
klebono istoriją, jo prasižengimus, jo teisinimąsi ir t. t. 

„Argi tai galimas daiktas, — mąstė Fabricijus, grįždamas į Sanseve- 
rinos rūmus, — kad čia tas pats žmogus, kuris pagreitino vargšo grafo 
Palancos mirties nuosprendį!“ 

— Na, kokia jūsų ekscelencijos nuomonė? — nusijuokė grafas Moska, 
kai Fabricijus įėjo pas kunigaikštienę (grafas nenorėjo, kad Fabricijus jį 
vadintų ekscelencija). 

— Aš lyg iš dangaus nukritęs! Nieko neišmanau apie žmonių cha- 
rakterį! Jei nebūčiau žinojęs, kas jis, tai būčiau lažinęsis, kad tas žmogus 
negali žiūrėti į pjaunamą viščiuką. 

— Ir būtumėte laimėjęs, — pasakė grafas. — Bet kunigaikščio ar net 
mano akivaizdoje jis negali ištarti 7e. Tiesą sakant, kad daryčiau jam visą 
deramą įspūdį, turiu persijuosti mundurą geltonuoju ordino kaspinu; jei 
vilkėčiau fraką, jis gal ir neprieštarautų, todėl, jį priimdamas, visuomet 
apsivelku munduru. Ne mūsų reikalas griauti valdžios prestižą, jį ganė- 
tinai sparčiai žlugdo prancūzų laikraščiai; vargu, ar garbsfymzo manija 1šgy- 
vens tiek, kiek mes: jums, mielas mano sūnėne, tikrai teks ją pergyventi. 
Taip, jūs būsite doras žmogus! 

Fabricijus labai mėgo grafo draugiją: tai buvo pirmas žymus žmo- 
gus, teikęsis kalbėti su juo nevaidindamas; be to, juodu abu turėjo vieną 
bendrą aistrą — senienas ir kasinėjimą. Grafas savo ruožtu buvo paten- 
kintas, kad jaunuolis su tokiu susidomėjimu klauso jo kalbų. Bet buvo 
vienas itin svarbus keblumas: Fabricijus gyveno Sanseverinos rūmuose, 
daug laiko leido su kunigaikštiene ir atlapaširdiškai rodė, koks jis laimin- 
gas dėl to artumo, - o Fabricijaus akių ir gymio skaistumas galėjo žmogų 
įvaryti į nevilų! 

Ranucijui Ernestui IV, prieš kurį moterys, galima sakyti, nesispyrio- 
jo, jau nuo seno griežė dantį, kad kunigaikštienės dora, puikiai žinoma 
visiems dvariškiams, nepadarė išimties nė jam. Matėme, kad Fabricijaus 

protingumas ir nuovokumas iš pat pirmos dienos jam nepatiko. Jis krei- 
va akimi sekė artimą tetos ir sūnėno draugystę, kurios tuodu per neap- 
dairumą neslėpė, ir itin atidžiai ėmė klausytis neišsenkamų savo dvariš- 
kių kalbų šia tema. Jaunuolio atvykimas ir ta nepaprasta jam suteikta 
audiencija visą mėnesį domino ir stebino Ernesto IV dvariškius. Ir štai 
kunigaikščiui atėjo į galvą tokia mintis. 

Buvo jo gvardijoje vienas eilinis, kuris galėjo išgerti labai daug vyno 
ir nė kiek nepasigerti; tas kareivis dienų dienas sėdėdavo smuklėse ir 
tiesiai pačiam valdovui pranešinėdavo apie nuotaikas kariuomenėje. Ka- 
rionė neturėjo jokio išsilavinimo, antraip jau seniai būtų gavęs paaukš- 
tinimą. Jo pareiga buvo, didžiajam bokšto laikrodžiui mušant dvylika, 
laukti netoli rūmų. Kartą, trupuų prieš dvylika, pats kunigaikštis nuėjo į 
vieną antresolės kambarį greta savo drabužinės ir sutartu būdu pravėrė 
vieno lango langinę. Išmušus dvylika, vėl sugrįžo; kareivis čia jau laukė, 
kunigaikštis išsiėmė iš kišenės popieriaus lakštą, rašymo reikmenis ir pa- 
diktavo kareiviui tokį laišką. 

„Jūsų Ekscelencija esate, be abejo, labai išmintingas, ir tik jūsų ge- 
nialaus įžvalgumo dėka taip puikiai tvarkoma mūsų valstybė. Bet toks 
didelis pasisekimas, mielasis grafe, negali nesukelti tam tikro pavydo, 
ir aš labai bijau, kad žmonės neimtų kiek iš Jūsų juoktis, jei Jūsų įžval- 
gumas neatspės, kad, vienas jaunas vyras turėjo laimės, galbūt nė pats 
to nenorėdamas, įkvėpti labai ypatingą meilę... Šitam laimingam mir- 
tingajam, sako žmonės, vos dvidešimt treji metai, ir visas keblumas, 
mielasis grafe, yra toksai, kad ir Jūs, ir aš esame senesni kur kas dau- 
giau negu dvigubai. Vakare, iš tam tikro atstumo, grafas žavus, guvus, 
sąmojingas, nepaprastai meilus; bet rytą, namų aplinkoje, tasai naujas 
atvykėlis, iš esmės viską apsvarsčius, tikriausiai pasirodys patrauklesnis. 
O mes, moterys, teikiame labai didelę reikšmę tam jaunatvės gaivumui, 
ypač tada, kai peržengiame trečią dešimtį. Argi negirdėti jau kalbant, 
kad tą meilų jaunikaitį reikėtų įtaisyti mūsų kunigaikščio rūmuose, pa- 
skyrus jam kokias aukštas pareigas? O kas gi Jūsų Ekscelencijai daž- 
niausiai apie tai užsimena?“ 

Kunigaikštis paėmė laišką ir padavė kareiviui du ekiu. 

— Čia priedas prie algos, — niūriai pasakė jis. — Bet žiūrėk, niekam nė 
žodžio, kitaip — drėgniausias rūsys tvirtovėje. 

Kunigaikščio rašomajame stale buvo rinkinys vokų su daugumos 
dvariškių adresais, užrašytais to paties kareivio ranka, nors jis buvo visų 
laikomas neraštingu ir net šnipinėjamųjų raportų niekados nerašė pats. 
Kunigaikštis išsirinko voką su reikalingu adresu. : 

Po kelių valandų grafas Moska gavo paštu laišką. Buvo tiksliai ap- 
skaičiuota, kelintą valandą laiškas ateis, ir kai tik laiškanešys, įėjęs su 
nedideliu voku rankoje, išėjo iš ministerijos rūmų, grafas Moska buvo 
pakviestas pas jo didenybę. Dar niekada kunigaikščio numylėtinis nebu- 


vo tokios prislėgtos nuotaikos; norėdamas iki soties tuo niauriu liūdesiu | 


pasismaginti, kunigaikštis jau iš tolo, jį pamatęs, sušuko: 

— Esu labai pavargęs, man reikia atsikvėpti, ir noriu laisvai pasišne- 
kučiuoti su bičiuliu. Ministras man šiandien nereikalingas. Baisiai skauda 
galvą, be to, lenda kažkokios juodos mintys. 

Ar bereikia sakyti, kaip bjauriai buvo nusiteikęs ministras pirminin- 
kas grafas Moska dela Roverė, kai jam pagaliau buvo leista atsisveikinti 
su šviesiuoju valdovu? Ranucijus Ernestas IV meistriškai, tobulai mo- 
kėjo draskyti žmogaus širdį, ir jį neperdedant galima būtų palyginti su 
tigru, Mėgstančiu su savo grobiu pažaisti. 

Grafas liepė vežėjui šuoliais vyti arklius namo; lipdamas laiptais šūk- 
telėjo tarnams, kad neįleistų pas jį nė gyvos dvasios, liepė pasakyti bu- 
dinčiam audžtoriu, kad gali sau eiti (jam buvo nepakenčiama mintis, kad 
šalia jo bus dar kita žmogiška būtybė), paskui nubėgo į didžiąją paveikslų 
galeriją ir užsirakino. Čia pagaliau jis davė valią savo įtūžiui, čia jis patam- 
syje visą vakarą lyg paklaikęs vaikščiojo po galeriją. Stengėsi nutildyti širdį 
ir visą dėmesio galią sukaupti vien į tai, ką jam toliau daryti. Kamuojamas 
sielvarto, kuris būtų sugraudinęs net aršiausią priešą, jis svarstė: „Žmo- 
gus, kurio aš nekenčiu, gyvena pas kunigaikštienę ir leidžia su ja visą savo 
laiką. Gal pabandyti iškvosti kurią jos kambarinę? Labai pavojingas žings- 
nis: ji juk tokia joms gera, taip dosniai moka! Jos ją dievina! (Viešpatie, kas 
jos nedievina!) Dabar štai kas svarbiausia, — svarstė jis toliau šėldamas: 
— ar duoti jai suprasti, kad mane graužia pavydas, ar nieko nesakyti? 

Jei tylėsiu, jie nuo manęs nesislėps. Pažįstu Džiną, ji pasiduoda pir- 
majam impulsui, jos poelgiai — jai pačiai staigmena; jei iš anksto užsibrė- 
žia kokį veiklos planą, ji susipainioja; visados, kai reikia pradėti veikti, 
į galvą jai šauna nauja mintis, kurios ji karštai griebiasi, lyg geresnės 
pasaulyje negalėtų būti, ir, žinoma, viską sugadina. 

Jei aš nieko nesakysiu apie savo kančią, jie nuo manęs nesislėps, ir aš 
pamatysiu visa, kas gali įvykti... 

Taip, bet pasakęs aš pakeisiu įvykių eigą, priversiu ją susimąstyti; už- 
bėgsiu už akių daugeliui baisių dalykų, kurie gali ištikti... Gal jį kur išsiųs 
(grafas atsiduso) — tada mano beveik laimėta; jei pradžioje Džina ir kiek 
paniūros, aš ją paguosiu... Galų gale tas niūrojimas — visai suprantamas 
dalykas... Nuo penkiolikos metų ji myli jį kaip sūnų. Čia ir yra visa mano 
viltis: kaip sūnų... Bet ji nematė jo nuo to laiko, kai jis pabėgo į Vaterlo, 
o iš Neapolio jis grįžo kitas žmogus, ypač jai. Kitas žmogus, — piktai 
pakartojo jis, — ir tasai žmogus gražus; ta jo veido išraiška — tokia naivi, 
tokia švelni, o akys šypsančios ir žadančios tiek laimės! O tokių akių 
mūsų dvare kunigaikštienė nepratusi matyti!.. Čia visų žvilgsniai rūškani 
arba piktai pašaipūs. O ir mano paties koks begali būti žvilgsnis — aš am- 
žinai apsivertęs reikalais, valdžioje laikausi vien dėl savo įtakos žmogui, 
kuris teieško progos mane apjuokt. Tas žvilgsnis labiausiai ir išduoda 
mano senatvę, veltui visos mano pastangos! O mano linksmumas — ar 
nepanašus visados į ironiją?.. Pasakysiu net daugiau — reikia šiandien 
būti atviram: ar pro tą linksmumą neprasikiša, kaip labai jam artimi da- 
lykai, neribota valdžia... ir piktumas? Ar nesakau aš kartais pats sau, ypač 
kai mane kas išerzina: galiu viską, ko užsigeidžiu? Ir net kvailai priduriu: 
turiu jaustis laimingesnis už kitus, nes turiu tą, ko kiti neturi: tris ketvir- 
čius absoliučios valdžios... Na ką, būkime teisingi — įprotis šitaip galvoti 
tikriausiai gadina šypseną... tikriausiai aš atrodau egoistas... patenkintas 
savimi... O koks žavus yra jo šypsnys! jis dvelkia pirmosios jaunystės 
laime ir užkrečia ja kitus“. 

Grafo nelaimei, oras tą vakarą buvo karštas, tvankus, pranašaująs 
audrą, žodžiu, toks, kuris tuose kraštuose stumia žmones į nesaikingus 
sprendimus. Kas beperteiks visus samprotavimus, visokeriopą įvykių 

vertinimą, kuriais tris mirtinai ilgas valandas kamavosi šis aistringos pri- 
gimties žmogus? Galop viršų paėmė apdairumas, bet vien tik po šito- 
kių išvedžiojimų: „Aš, matyt, pakvaišau; manausi protaująs, o iš tikrųjų 
argi Čia protavimas? Vartausi nuo šono ant šono, ieškodamas ne tokios 
varginančios padėties, bet tikriausiai nepastebiu čia pat kokio lemiamo 
argumento. Mane visiškai apakino begalinis skausmas, tad pasekime visų 
išmintingų žmonių pripažinta taisykle, kuri vadinama 26dairugu. 

Beje, jeigu aš jau kartą ištarsiu lemtingąjį žodį — pavydas, mano vaid- 
muo bus nubrėžtas amžinai. Jei, priešingai, nieko nesakysiu šiandien, tai 
galėsiu kalbėti rytoj, liksiu padėties šeimininku. 

Krizė buvo tokia skausminga, jog grafas būtų proto netekęs, jei taip 
būtų dar tęsęsi toliau. Bet valandėlę jam palengvėjo, jo dėmesys nukrypo 
į anoniminį laišką. Kas galėjo jį pasiųsti? Jis perbėgo mintimis ne vieną 
pavardę, spėliojimai jį kiek išblaškė. Pagaliau prisiminė, kaip vylingai su- 
žybčiojo valdovo akys, kai į audiencijos pabaigą jis pasakė: ,, Taip, mielas 
bičiuli, prisipažinkime: labiausiai patenkintos garbėtroškos džiaugsmai 
ir rūpesčiai, netgi neribota valdžia — niekis, palyginti su ta asmenine lai- 
me, kurią mums teikia švelnūs meilės ryšiai. Aš visų pirma esu žmogus, 
tik paskui monarchas, ir kai turiu laimę įsimylėti, tai mylimoji turi prieš 
save žmogų, o ne monarchą“. Grafas sugretino tą piktdžiugos akimirką 
su šituo laiško sakiniu: „Ir tik jūsų genialaus įžvalgumo dėka taip puikiai 
tvarkoma mūsų valstybė“. 

— Šitą sakinį parašyti galėjo tik kunigaikštis! — šūktelėjo jis. - Dvariš- 
kiui šitaip pasakyti būtų pernelyg neatsargu: laišką rašė jo didenybė! 

Mįslė buvo išspręsta, bet nedidelį džiaugsmą, kurį suteikė malonumas 
spėlioti, žiauriai išsklaidė vėl prieš akis iškilęs žavus ir viliojantis Fabrici- 
jaus paveikslas. Tarsi kokia sunki našta vėl užgulė nelaimingojo širdį. 

— Ar ne vis tiek, kas parašė anoniminį laišką, — įširdęs šūktelėjo jis, — 
jei tai, ką jis atskleidžia, yra tiesa? Toji užgaida gali visiškai pakeisti mano 
gyvenimą, — pridūrė jis, lyg teisindamas savo pašėlimą. — Jeigu ji myli jį 
tam tikru būdu, ji nieko nelaukus išvažiuos su juo į Beldžiratą, į Šveica- 
riją ar bet kurį pasaulio užkampį. Ji turtinga, o kita vertus, ji neišsigąs, 
net jei reikės pragyventi iš kelių luidorų ištisus metus! Ar neprisipažino 


135 


136 


+» STENDHAL 


ji man dar vos prieš savaitę, kad jai įkyrėjo taip ištaigiai įrengti, tokie 
puošnūs jos rūmai? Jai nuolatos reikia naujovių, tokia jauna jos siela! Ir 
kaip lengvai siūlosi jai ši naujoji laimė! Ji susivilios ja ir nė galvoti nepa- 
galvos apie pavojų ir apie tai, kad reikia manęs pagailėti! O aš juk toks 
nelaimingas! — garsiai šūktelėjo grafas ir apsipylė ašaromis. 

Jis buvo davęs sau žodį nevažiuoti šį vakarą pas kunigaikštienę, bet 
negalėjo iškęsti: dar niekuomet jo akys taip netroško jos pamatyti. Jis 
atvyko pas ją apie vidurnaktį; ją rado vieną su sūnėnu; dešimtą valandą 
ji buvo išleidusi svečius ir liepusi užrakinti duris. 

Jam krito į akis meilus artumas tarp tų dviejų žmonių, tiesus kuni- 
gaikštienės džiaugsmas, ir grafas pasijuto susidūręs su baisia ir netikėta 
kliūtimi: jis ilgai mąstė ir svarstė paveikslų galerijoje, bet užmiršo vieną 
dalyką — kaip nuslėpti pavydą? 

Nežinodamas, kokios dingsties griebtis, jis ėmė pasakot, kad šį vaka- 
rą kunigaikštis sutikęs jį labai neprielankiai, visą laiką prieštaravęs jo tei- 
giniams ir t. t., ir t. t. Jis su širdgėla pastebėjo, kad kunigaikštienė beveik 
nesiklauso jo žodžių ir visai abejinga tai žiniai, dėl kurios dar užvakar 
būtų leidusis į ilgiausius samprotavimus. Grafas žvilgtelėjo į Fabricijų: 
dar niekados šis gražus lombardiečio veidas neatrodė jam toks atviras ir 
toks kilnus! Fabricijus daug įdėmiau negu kunigaikštienė klausėsi grafo 
pasakojimo apie jį ištikusius nemalonumus. 

„Iš tiesų, — tarė jis sau, — tame veide atsispindi ir nepaprastas geru- 
mas, ir kažkoks nekaltas, švelnus gyvenimo džiaugsmas, kuriam neįma- 
noma atsispirti. Jis tarsi sako: „Tik meilė ir džiaugsmas, kurį ji teikia, 
svarbu šiame pasaulyje“. O tačiau lig tik kalba nukrypsta į kokią smulk- 
meną, kuriai suvokti reikalingas protas, jo žvilgsnis pagyvėja, nustebina 
tave, ir pasijunti sutrikęs. 

Viskas taip paprasta jo akims, nes jos viską mato iš aukščiau. Viešpa- 
tie, kaip kovoti su tokiu priešu? Ir vis dėlto kas man gyvenimas be Dži- 
nos meilės? Su kokiu entuziazmu klausosi ji žavių šito jauno proto sąmo- 
jų; iš tikrųjų, moteriai turi atrodyti, kad lygaus jam pasaulyje nerasi!“ 

Baisi mintis lyg replėmis suspaudė grafui širdį: „Nudurti jį čia, jos 
akivaizdoje, ir paskui pačiam nusižudyti?“ 

Jis perėjo per kambarį, vos laikydamasis ant kojų, bet ranka mėš- 
lungiškai spausdamas durklo rankeną. Nė vienas iš anų dviejų nekreipė 
į jį dėmesio. Jis pasakė turįs kažką paliepti tarnui — jie net neišgirdo. 
Kunigaikštienė meiliai juokėsi iš to, ką jai kalbėjo Fabricijus. Grafas priė- 
jo prie lempos pirmajame salone ir patikrino, ar gerai išgaląstas jo durklo 
smaigalys. „Reikia būti maloniam ir tobulai mandagiam su šituo jaunuo- 
liu“, — galvojo jis grįžęs ir artindamasis prie jų. 

Grafui temo protas; jam net pasirodė, kad jie pasilenkę vienas prie 
kito ir bučiuojasi čia pat, jo akyse. „Mano akyse? Ne, tai neįmanoma! — 
pagalvojo jis. —- Man krinka protas. Reikia nusiraminti; jei aš būsiu šiurkš- 
tus, kunigaikštienė vien dėl įžeistos savimeilės gali išvykti su juo į Beldži- 
ratą; O ten ar dar kelionėje gali atsitiktinai išsprūsti žodis, kuris nusakys 
tai, ką jie vienas kitam jaučia; o paskui viskas įvyks viena akimirka. 

Vienatvė tą žodį padarys lemiamą, be to, jei išvažiuos kunigaikštienė, 
ką man bedaryti? Jei, nugalėjęs daugybę kliūčių, kuriomis stengsis man 
pastoti kelią valdovas, aš ir pasirodysiu Beldžirate su savo sena apsi- 
niaukusia fizionomija, tai kokį vaidmenį turėsiu vaidinti tarp šitų laime 
apsvaigusių žmonių? 

Net ir čia aš esu tik /er70 žmvozodo (toji graži italų kalba iš tikrųjų mei- 
lei sukurtai). Terzo žmcomodo (trečiasis, kuris painiojasi be reikalo!). Kokia 
kančia protingam žmogui suvokti, kad vaidini tą šlykštų vaidmenį ir vis 
dėlto neįstengti atsikelti ir išeiti!“ 

Grafas vos susivaldė nepratrūkęs pykčiu ar bent veido išraiška nepa- 
rodęs, kaip jis kenčia. Sukinėdamasis po saloną, jis atsidūrė netoli durų, 
tad spruko pro jas, geraširdiškai ir draugiškai šūktelėjęs: 

— Labanakt abiem! 

„Reikia išvengti kraujo praliejimo“, — pagalvojo. Rytojaus dieną po 
to siaubingo vakaro ir po nakties, kurią grafas praleido čia nuodugniai 
svarstydamas Fabricijaus pranašumus, čia žiauriai kamuojamas šiurpiau- 
sio pavydo, jis sumanė pasikviesti vieną jauną savo liokajų; tas vaikinas 
piršosi merginai, vardu Čekina, kuri tarnavo pas kunigaikštienę kamba- 
rine ir buvo jos numylėtinė. Laimė, jaunasis tarnas buvo labai rimto el- 
gesio, net šykštus, ir norėjo įsitaisyti durininku kurioje Parmos valdžios 

įstaigoje. Grafas liepė jam tuojau atsivesti Čekiną, savo mylimąją. Lioka- 
jus įsakymą įvykdė, ir po valandos grafas netikėtai įžengė į kambarį, kur 
buvo ta mergina su savo jaunikiu. Grafas jiems davė tiek aukso, jog jie 
net išsigando; paskui, įsmeigęs akis į drebančią Čekiną, stačiai paklausė: 

— Ar kunigaikštienė myluojasi su monsinjoru? 

— Ne... — atsakė mergina, po valandėlės pagaliau pasiryžusi kal- 
bėti, — dar me! Bet jis dažnai bučiuoja poniai rankas, tiesa, juokais, bet 
jausmingai. 

Šį liudijimą dar patikslino atsakymai į kokį šimtą įšėlusio grafo klau- 
simų; vargšams žmonėms nelengva buvo užsidirbti pinigus, kuriuos 
sviedė jiems tas žmogus, apsėstas nerimastingos aistros; pagaliau jis pa- 
tikėjo tuo, ką jam sakė, ir pasijuto nebe toks nelaimingas. 

— Jei kunigaikštienė sužinos kada apie šį pokalbį, — pagrasino jis Če- 
kinai, — tai pasodinsiu jūsų jaunikį dvidešimčiai metų į tvirtovę, ir jūs 
pamatysite jį tik baltais plaukais. 

Praėjo keletas dienų, ir Fabricijus taip pat prarado visą linksmumą. 

— Sakau tau, — kalbėjo jis kunigaikštienei, — kad grafas Moska jaučia 
man antipatiją. 

— Juo blogiau jo ekscelencijai, — sakė ji, lyg sunekantravusi. 

Bet ne čia glūdėjo tikroji Fabricijaus nerimastavimo priežastis, ap- 
niaukusi jo linksmumą. „Padėtis, kurioje netikėtai atsidūriau, yra tiesiog 
neįmanoma, — svarstė jis. — Esu tikras, kad pati ji niekados apie tai ne- 
prasitars, pernelyg aiškūs žodžiai sukeltų jai tokį pat pasibaisėjimą kaip 
kraujomaiša. Bet jei kurį vakarą po lengvabūdiškai ir linksmai prašėltos 
dienos ji ims kvosti savo sąžinę, jei pagalvos, kad aš galiu numanyti, 
koks jausmas lenkia ją į mane, tai kaip ji pažiūrės į mane? Kaip į cas/o 
Giusebpė“ (itališkas priežodis — užuomina į juokingą Juozapo vaidmenį 
santykiuose su eunucho Putifaro žmoną). 

Gal atvirai, gražiai prisipažinti jai, kad nesugebu rimtai mylėti? Ne, 
mano protas nepakankamai nuoseklus, aš nesugebėsiu to pasakyti taip, 
kad mano prisipažinimas nepasirodytų kaip du vandens lašai panašus 
į įžūlią užgaulę. Lieka viena išeitis: apsimesti palikus Neapolyje didelę 
meilę; tuomet reikėtų nors vienai parai ten nuvykti. Toks planas būtų 

nekvailas, bet kiek vargo! Galima būtų prasimanyti kokį nepirmaklasį 
romaną Parmoje, bet toks elgesys gali sukelti nepasitenkinimą; vis dėlto 
geriau visa kita, negu vaidinti bjaurų vaidmenį vyriškio, nesiteikiančio 
susiprasti. Pastarasis pasirinkimas, tiesa, galėtų pakenkti mano ateičiai; 
pavojų reikėtų mažinti veikiant atsargiai ir pinigais perkant tylėjimą““. Ši- 
tuose samprotavimuose žiauru buvo tai, kad Fabricijus žinojosi iš tiesų 
mylįs kunigaikštienę labiau negu ką kitą pasaulyje. „Iš tikrųjų, esi labai 
negudrus, jei bijai neįstengsiąs įtikinti kito tuo, kas yra švenčiausia tie- 
sa! — širdo jis ant savęs. Nebeišmanydamas, kaip išsipainioti iš šitos padė- 
ties, jis susikrimto ir paniuro. — Kas laukia manęs, Dieve brangus, jei 
susipykčiau su vienintele būtybe, prie kurios esu karštai prisirišęs?“ Kita 
vertus, Fabricijus negalėjo ryžtis kokiu vienu neapdairiu žodžiu sugriau- 
ti šią pasakišką laimę. Koks žavus buvo dabar jo gyvenimas! Artima 
draugystė su ta malonia ir gražia moterimi buvo jam tokia saldi! Net 
ir praktiškai, gyvenimiškai žiūrint, jos globojamas jis taip gerai jautėsi 
šitame dvare, kurio didžiosios intrigos, kai jinai jas išaiškindavo, teikė 
jam tokią pat pramogą kaip scenoje vaidinama komedija! „Bet mano 
sapną kiekvieną akimirką gali išsklaidyti perkūno trenksmas! — svarstė 
jis. — Jei linksmi, mieli vakarai, praleidžiami beveik akis į akį su tokia 
viliojančia moterimi, baigsis kuo nors daugiau, tai ji pamanys, kad aš ją 
įsimylėjęs; pareikalaus iš manęs aistros, dūkulio, o aš galėsiu pasiūlyti jai 
tik draugystę, nuoširdžiausią draugystę, bet ne meilę; gamta pagailėjo 
man šitos įstabios beprotystės. Kiek jau aš dėl to prisiklausiau priekaištų! 
Dar, rodos, tebegirdžiu kunigaikštienės d'A... žodžius, o juk ji man vi- 
siškai nerūpėjo! Džina manys, kad aš ją per mažai myliu, o juk aš iš viso 
nesugebu mylėti; bet ji niekuomet nenorės manęs suprasti. Dažnai, kai 
ji papasakoja man kokią istoriją iš dvaro gyvenimo taip žaismingai, taip 
valiūkiškai, kaip sugeba tik ji viena, beje, norėdama mane pamokyti, aš 
bučiuoju jai rankas, o kartais ir skruostą. Ką daryti, jei jos ranka reikš- 
mingai suspaus manąją?“ 

Fabricijus kasdien lankydavosi pačiuose garbingiausiuose ir pačiuose 
nuobodžiausiuose Parmos namuose. Vadovaudamasis gudriais ponios 
Sanseverinos patarimais, jis labai sumaniai įtaikavo abiem kunigaikš- 

čiams, tėvui ir sūnui, valdovo žmonai Klarai Paolinai ir arkivyskupui. 
Jam sekėsi, bet paguodos ta sėkmė jam neteikė — jis vis tiek mirtinai 
bijojo, kad nepagestų jo santykiai su kunigaikštiene. 


Aštuntasis skyrius 


1 nepraėjus nė mėnesiui po pasirodymo dvare, Fabricijus 
jau buvo patyręs visus nemalonumus, pažįstamus dvariškiui, ir 
nuoširdi jo draugystė — jo gyvenimo laimė buvo apnuodyta. Vieną vaka- 
rą, kankinamas tokių minčių, jis pasišalino iš kunigaikštienės salono, kur 
jau pernelyg panėšėjo į privilegijuotą meilužį; klaidžiodamas po miestą, 
atsidūrė prie šviesose skendinčio teatro ir įėjo. Toks lengvabūdiškas el- 
gesys buvo nepateisinamai neatsargus jo luomo žmogui; jis buvo pats 
sau davęs žodį vengti panašių išsišokimų Parmoje, kuris, šiaip ar taip, 
tėra nedidelis keturiasdešimties tūkstančių gyventojų miestelis. Tiesa, 
oficialųjį savo apdarą jis metė nuo pat pirmųjų dienų; vakarais, kai nei- 
davo į aukštuomenės pobūvius, vilkėdavo paprastus juodus drabužius, 
kaip žmogus, nešiojąs gedulą. 

Teatre Fabricijus pasiėmė ložę trečiajame aukšte, kad niekam nekris- 
tų takį. Tą vakarą vaidino Goldonio „Viešbučio šeimininkę“. Jis vedžio- 


atidžiau, ir ji pasirodė jam iš tikrųjų meili, o svarbiausia, labai nuoširdi; 
toji paprastutė mergina pati pirmoji juokėsi iš linksmų posakių, kuriuos 
Goldonis jai dėjo į lūpas ir kuriuos ji tarė lyg su nuostaba. Jis pasiteiravo, 
kuo ji vardu, jam pasakė: Marjeta Valsera. | 

„Aha! Ji pasiėmė mano pavardę, keista“, — pagalvojo jis. Užmiršęs 
savo ketinimus, išsėdėjo teatre iki vaidinimo pabaigos. Rytojaus dieną 
vėl atėjo; po trijų dienų jau žinojo Marjetos Valseros adresą. 

Tą pat vakarą, kai ne be vargo gavo pagaliau Marjetos adresą, jis 
pastebėjo, kad grafas jam labai meilus. Vargšas pavyduliaujantis mei- 
lužis, kuris tvardėsi nežmoniškomis pastangomis, kad neperženg- 
tų blaivaus proto ribų, buvo apstatęs jaunuolį sekliais ir dabar trynėsi 
iš pasitenkinimo rankas dėl šito teatro nuotykėlio. Kas aprašys grafo 
džiaugsmą, kai, prisivertęs būti vakare meilus Fabricijui, jis rytdieną 
sužinojo, kad tasai, tiesa, pusiau užsimaskavęs ilgu mėlynu surdutu, 
buvo apsilankęs varganame penkto aukšto butuke, kurį Marjeta Valsera 
nuomojo sename name už teatro? Jis dar labiau nudžiugo patyręs, kad 
Fabricijus prisistatė jai svetima pavarde ir turėjo garbės sukelti pavydą 
vienam nenaudėliui, pavarde Džilečiui, kuris mieste vaidindavo trečia- 
eiles tarnų roles, o kaimuose šokdavo ant lyno. Tasai taurus Marjetos 
meilužis paskutiniais žodžiais plūdo Fabricijų ir dievagojosi nudėsiąs jį. 
Operos trupes sudaro žypresarzo; jis surenka iš visur aktorius, prieinamus 
jo kišenei arba nenusitveriančius darbo; tokia atsitiktinai surankiota tru- 
pė išsilaiko vieną sezoną, daugių daugiausia du. Visai kitokios yra kome- 
diantų kompanijos; šitos trupės, tiesa, važinėja iš miesto į miestą, keičia 
gyvenamą vietą kas du trys mėnesiai, tačiau sudaro lyg ir vieną šeimyną, 
kurios nariai mylisi ar neapkenčia vienas kito. Šitokiose kompanijose pa- 
sitaiko tvirtai susigyvenusių porų, ir su jomis vietiniai šrdžių ėdzkai, tru- 
pei gastroliuojant kuriame mieste, kartais turi daug darbo, kol perskiria. 
Šitaip būtent atsitiko ir mūsų didvyriui: jaunutė Marjeta žiurėjo į jį gan 
meiliai, bet siaubingai bijojo Džilečio, kuris vienas savinosi visas teises į 
ją ir akylai ją saugojo. Jis visur šaukė, kad nudėsiąs monsinjorą, nes, pa- 
sekęs Fabricijų, sužinojo, kas jisai yra. Tasai Džiletis buvo tikrų tikriausia 
baidyklė, galinti vien atgrasinti nuo meilės: nežmoniškai aukštas, bjauriai 
liesas, smarkiai rauplėtu veidu ir truputį žvairas. Šiaip gabumų savo ama- 
tui jis nestokojo: į užkulisius, kur būdavo susirinkę draugai, jis paprastai 
riedėte įriedėdavo kojomis ir rankomis arba iškrėsdavo kurį kitą tolygų 
pokštą. Jis su nepaprastu pasisekimu vaidindavo vaidmenis, kur aktorius 
turi pasirodyti scenoje miltuotu veidu ir gauti lazdų arba kitą primušti. 
Tas garbusis Fabricijaus varžovas gaudavo trisdešimt du frankus algos 
mėnesiui ir laikė save turtuoliu. 

Grafas Moska tarytum iš numirusiųjų prisikėlė, kai sekliai pranešė 
jam visas tas smulkmenas. Vėl jam grįžo gera nuotaika; jis labiau negu 
kada nors žavėjo visus linksmumu ir lipšnumu kunigaikštienės salone, 
bet, žinoma, nė žodžiu neprasitarė jai pačiai apie nedidutį meilės nuo- 
tykį, kuris grąžino jam gyvenimo džiaugsmą. Jis netgi pasistengė, kad 
apie tai, kas vyksta, ji sužinotų kuo vėliausiai. Pagaliau surado savyje 
drąsos paklusti proto balsui, kuris iki šiol veltui jį visą mėnesį mokė, kad 
kiekvieną sykį, kai tik mylimojo vertė mylimosios akyse ima blankti, jis 
turi išvykti kelionėn. 

Staiga jam prireikė kažkokiu svarbiu reikalu išvažiuoti į Boloniją; vy- 
riausybės kurjeriai du kartus per dieną atgabendavo jam ne tiek oficialius 
raštus iš kanceliarijų, kiek naujausias žinias apie Marjetos meilės nuoty- 
kius, apie baisiojo Džilečio pyktį ir apie Fabricijaus žygius. 

Vieno iš grafo agentų užsakymu teatre buvo keletą kartų suvaidinta 
„Arlekinas, griaučiai ir pyragas“, vienas iš vaidinimų, kur Džiletis trium- 
fuodavo (jis išlenda iš kimštinio pyrago kaip tik tuo metu, kai jo var- 
žovas Brigela prariekia pyragą ir ima duoti jam pagaliu); ta proga jam 
buvo pakišta šimtas frankų. Džiletis, iki ausų skolose, pasistengė apie šį 
laimikį neprasitarti, bet negirdėtai išpuiko. 

Fabricijaus užgaida sudirgino jo ambiciją (jau šitokiame amžiuje jis 
turėjo 4žga/d4 — štai prie ko jį privarė rūpesčiai!). Į teatrą jis ėjo iš tušty- 
bės: mergaitė labai smagiai vaidino, ir jam buvo malonu į ją žiūrėti; išėjęs 
iš teatro jis vieną valandą jausdavosi įsimylėjęs. Grafas grįžo į Parmą, 
gavęs žinių, kad Fabricijui jau iš tikrųjų gresia pavojus: Džiletis, kadai- 
se tarnavęs dragūnu šauniajame Napoleono dragūnų pulke, visai rimtai 
grasino užmušiąs Fabricijų ir iš anksto ruošėsi sprukti paskui į Romani- 
ją“'. Jei skaitytojas labai jaunas, jį tikriausiai papiktins mūsų žavėjimasis 
šiuo kilniu grafo Moskos būdo bruožu. O tačiau grafui iš tikrųjų reikėjo 
parodyti nemaža didvyriškumo ryžtantis grįžti iš Bolonijos: juk, šiaip ar 
taip, rytais jo veidas dažnai būdavo apvytęs, o Fabricijaus — toks skais- 
tus ir giedras! Be to, kam būtų atėję į galvą kaltinti grafą dėl Fabricijaus 
mirties, ištikusios pastarąjį jam čia nesant, ir dar dėl tokios beprasmiškos 
priežasties? Bet jis buvo vienas tų retai pasitaikančių žmonių, kuriuos 

amžinai kankina sąžinė, kad jie galėjo padaryti kokį taurų darbą, bet 
nepadarė; kita vertus, jis negalėjo pakęsti minties, kad kunigaikštienė 
liūdės, ir dėl jo kaltės. 

Kai jis grįžo, kunigaikštienė buvo nešneki ir rūškana; buvo įvy- 
kę štai kas. Jaunoji kunigaikštienės kambarinė Čekina iš susigraužimo 
galų gale net susirgo manydama, jog bus padariusi turbūt labai svarbų 
nusižengimą, jeigu jai buvo atsilyginta tokia didele pinigų suma. Ku- 
nigaikštienė ją mylėjo ir sykį vakare užlipo pas ją į kambarėlį. Toks 
kunigaikštienės gerumas mergaitę sugraudino, ir ji apsipylė ašaromis; 
norėjo atiduoti kunigaikštienei visa, kas jai dar buvo likę iš gautojo 
atlyginimo, ir pagaliau išdrįso papasakoti jai, ko klausinėjęs grafas ir 
ką ji atsakinėjusi. Kunigaikštienė, pribėgusi prie lempos, skubiai ją už- 
gesino, paskui užtikrino Čekiną, kad atleidžianti jai, bet su sąlyga, kad 
ji niekada niekam nė puse žodžio neprasitarsianti apie šią nepaprastą 
tarp jų įvykusią sceną. 

— Vargšas grafas bijo pasirodyti juokingas, — pridūrė ji atsainiai, — visi 
vytai tokie. 

Kunigaikštienė skubiai nusileido į savo kambarius. Vos tik užsiraki- 
nusi miegamajame, ji graudžiai pravirko; jai rodėsi kraupu net pagalvoti 
apie mylavimąsi su Fabricijumi, kurį ji matė gimstanų. O tačiau — ką gi 
reiškė jos elgesys? 

Tuo visų pirma ir galima buvo paaiškinti tą niūrų liūdesį, kuris buvo 
apnikęs kunigaikštienę, kai grįžo grafas; dabar ji pyko ant jo, net ir ant 
Fabricijaus; nebenorėjo matyti nei vieno, nei kito; jai buvo apmaudu, kad 
Fabricijus vaidina, jos supratimu, tokį juokingą vaidmenį šalia tos Marje- 
tos: mat grafas, kaip kiekvienas tikrai įsimylėjęs vyras, nesugebėjo nieko 
nuslėpti nuo mylimosios ir viską jai išpasakojo. Ji negalėjo susigyventi su 
ta nelaime: jos dievaitis turi ydą! Galų gale nuoširdaus artimumo valandė- 
lę ji paprašė grafą patarti, ką jai daryti; grafui tai buvo palaiminga akimir- 
ka, atlygis už kilniaširdiškumą, kurio paskatintas jis grįžo į Parmą. 

— Kas čia nepaprasto? — nusijuokė grafas. — Jo amžiaus vyrai gainio- 
jasi kiekvieną moterį, o kitądien jau ją užmiršta. Ar jis neturėtų nuva- 
žiuoti į Beldžiratą pasimatyti su markize del Dongo? Ką gi, tegul važiuo- 

ja. O kol jo nebus, paprašysime tą komediantų trupę išsikraustyti su savo 
talentais kur kitur; kelionės išlaidas aš jiems apmokėsiu; bet nespėsite nė 
apsižiūrėti, ir jis vėl įsimylės pirmą pasipainiojusią dailesnę moterį. Taip 
ir turi būti, ir nenorėčiau, kad jis būtų kitoks... Tad, jei reikia, paprašykite 
markizę, tegu jį pasikviečia. 

Šita mintis, išdėstyta tartum visiškai abejingu tonu, buvo kunigaikš- 
tienei atradimas: ji bijojo Džilečio. Vakare grafas lyg atsitiktinai užsi- 
minė, kad pro Milaną į Vieną vykstąs kurjeris; po trijų dienų Fabricijus 
gavo iš motinos laišką. Jis išvyko, gerokai įpykęs, kad dėl Džilečio pavy- 
do negavo pasinaudoti Marjetos prielankumu, kuriuo ji užtūkrino jį per 
mama(ia, tai yra senę, atstojančią jai motiną. 

Fabricijus susitiko su motina ir su viena savo seseria Beldžirate di- 
deliame Pjemonto bažnytkaimyje, dešiniajame Madžorės ežero krante: 
kairysis jo krantas priklausė Milanui, vadinasi, Austrijai. Tasai ežeras, 
nutįsęs iš šiaurės į pietus lygiagrečiai su Komo ežeru, yra apie dvide- 
šimt mylių toliau į vakarus. Kalnų oras, didingas ir ramus to puikaus 
ežero grožis, primenąs jam aną, kur jis praleido jaunystę, — visa paveikė 
taip, kad Fabricijaus širdgėla, beveik pyktis virto švelnia melancholija. 
Su be galo švelniu jausmu jis minėjo dabar kunigaikštienę; jam rodėsi, 
kad iš tolo ima justi jai pagaliau tą meilę, kokios nebuvo sužadinusi jam 
ligi tol nė viena moteris; jam būtų buvę labai skaudu, jei būtų reikė- 
ję amžinai su ja išsiskirti; ir jeigu, šitaip jam nusiteikus, kunigaikštienė 
būtų nors kiek pakoketavusi, pavyzdžiui, pakišusi jam varžovą, tai tikrai 
būtų pavergusi jo širdį. Tačiau ji nė nemanė leistis į tokį lemiamą žygį, 
priešingai, nešykštėjo sau gailių priekaištų už tai, kad jos mintys nuolat 
seka jaunąjį keliauninką. Priekaištavo sau už šitą jausmą, kurį vis dar 
vadino užgaida, lyg už kokį bjauriausią elgesį, pasidarė dvigubai meiles- 
nė grafui, tapo jam labai paslaugį, ir jis, susiviliojęs tokiu meilingumu, 
nebepaklausė sveiko proto, įsakmiai liepiančio jam antrąsyk važiuoti į 
Boloniją. Markizė del Dongo leido vyresniąją dukterį už vieno Milano 
kunigaikščio, tad buvo susirūpinusi vestuvių ruoša ir karštai mylimam 
savo sūnui tegalėjo skirti vos trejetą dienų; jis buvo kaip niekada švelnus 
ir meilus jai. Staiga pro liūdesį, vis labiau ir labiau slegianų Fabricijaus 

sielą, jam nušvito keista, beveik juokinga mintis, ir jis bemat suskato ją 
vykdyti. Ar drįsime pasakyti, kad jis panoro pasitarti su kunigu Blanesu? 
Tas puikus senelis, aišku, negalėjo suprasti kančių, kurias turi iškentėti 
širdis, draskoma dviejų vaikiškų ir beveik lygiai stiprių aistrų; be to, būtų 
reikėję visos savaitės, kol jis bent miglotai būtų įsivaizdavęs tas įvairias 
aplinkybes, su kuriomis turėjo skaitytis Parmoje Fabricijus; tačiau no- 
ras pasitarti su kunigu atgaivino jam šešiolikamečio jaunuolio emocijų 
naivumą. Ar patikės mumis skaitytojas? Fabricijus norėjo pasikalbėti su 
juo ne kaip išmintingas žmogus, ne kaip atsidavęs draugas; mūsų didvy- 
rio kelionės tikslas ir jausmai, audrinę jį per penkiasdešimt tos kelionės 
valandų, yra tokie paiki, jog, žinoma, mūsų apysakos labui būtų geriau 
apie juos nieko nekalbėti. Bijau, kad dėl savo lengvatikystės Fabricijus 
neprarastų skaitytojo simpatijų; bet, šiaip ar taip, toks jis buvo, tad kam 
vaizduoti jį geresnį negu kurį kitą mūsų herojų? Aš juk nepagražinau nei 
grafo Moskos, nei Parmos kunigaikščio. 

Taigi Fabricijus, jeigu jau pasakosime viską, palydėjo motiną iki La- 
veno uosto Madžorės ežero kairiajame krante, Austrijos pusėje, ir jinai 
išsikėlė ten aštuoniomis vakaro. (Ežeras laikomas neutralia zona, ir iš tų, 
kurie neišlipa į krantą, paso nereikalaujama.) Bet lig tik sutemo, jis prisi- 
yrė prie Austrijos kranto ir išsikėlė nedideliame miškelyje, išsišovusiame 
į ežerą. Pasisamdė sediolą, kaimišką greitą vežimėlį, kuriuo galėjo sekti 
per penkis šimtus žingsnių paskui motinos karietą; jis buvo persirengęs 
casa del Dong tarnu, tad nė vienam iš daugybės policininkų ir muitininkų 
neatėjo į galvą pareikalauti iš jo paso. Ketvirūs mylios iki Komo, kur 
markizė su dukteria turėjo pernakvoti, jis pasuko kairėn į takelį, kuris, 
apjuosęs Viko miestelį, nubėga į siaurą kelią, visai neseniai tenutiestą 
pačia ežero pakrante. Buvo jau vidurnaktis, ir Fabricijus galėjo tikėtis 
nebesutiksiąs žandarų. Kelias vingiavo vis pro nedideles giraites, ir me- 
džių lapai juodavo žvaigždėtame, bet kiek miglotame danguje. Vande- 
nyse ir danguje viešpatavo didi tyla. Fabricijaus siela nepajėgė atsispirti 
šitam nežemiškam grožiui; jis sustojo, paskui atsisėdo ant uolos, nedide- 
liu kyšuliu išsišovusios į ežerą. Visuotinę tylą tedrumstė ežero bangelės, 
lygiais tarpais dūžtančios į smėlio krantą. Fabricijus turėjo italo širdį; aš 

atsiprašau už jį, nes tai yda, dėl kurios jis gali pasirodyti ne toks patrauk- 
lus skaitytojui, būtent: tuštybė pagaudavo jį tik tarpais, ir vien iškilnus 
grožis galėdavo jį sugraudinti, numaldydamas sielvarto aštrumą bei kar- 
tėlį. Ant tos vienišos uolos, kur jam nereikėjo baimintis policijos parei- 
gūnų, gaubiamas gūdžios nakties ir didingos tylos, jis staiga pravirko 
saldžiomis ašaromis, ir tokia nebrangia kaina čionai patyrė laimingiausią 
savo gyvenimo akimirką. 

Jis nusprendė niekuomet nemeluoti kunigaikštienei ir, kadangi my- 
lėjo, net dievino ją šią valandėlę, prisiekė sau niekuomet nepasakyti jai, 
kad 2yŽ ją, jis niekados neištars šalia jos žodžio 7e4/, nes šiuo vardu 
vadinama aistra svetima jo širdžiai. Nešamas kilnių ir dorybingų jausmų, 
kurie jį šią valandėlę apgaubė palaima, jis pasiryžo pirma proga pasakyti 
jai visą tiesą: jo širdis dar tebėra nepažinusi meilės. Po tokio didvyriško 
sprendimo jis pasijuto lyg nusimetęs sunkiausią naštą. „Vienu kitu žo- 
džiu ji gal papriekaištaus dėl Marjetos; na, gerai, su mažyte Marjeta aš 
niekada nebesusitiksiu“, — linksmai atsakė jis pats sau. 

Karštas, tvankus oras, sloginęs visą dieną, ėmė po kiek sklaidytis, 
dvelkiant vėsiam paryčių vėjeliui. Blankioje aušros šviesoje virš Komo 
ežero iš šiaurės ir rytų pusės jau pradėjo matytis Alpių viršūnės. Jų masy- 
vūs gūbriai, net ir birželyje boluojantys sniegu, ryškiai skiriasi iš šviesios 
dangaus mėlynės, visada tyros šitose neišmatuojamose aukštybėse. Vie- 
na Alpių atšaka, nutįsusi į pietus, į palaimingąją Italiją, atidalija Komo 
ežero atkalnes nuo Gardo atkalnių. Fabricijus sekė akimis visus šių di- 
dingų kalnynų išsišakojimus; brėkštanti aušra vis labiau ryškino tarp jų 
plytinčius slėnius, apšviesdama lengvuų, iš gilių tarpeklių kylantį rūką. 

Fabricijus tuo tarpu jau žingsniavo toliau; jis perėjo kalvą, sudarančią 
Dūrinio pusiasalį, ir pagaliau prieš jo akis iškilo tas Griantos bažnyčios 
bokštas, iš kurio jis taip dažnai stebėjo žvaigždes su kunigu Blanesu. 
„Koks aš nemokša buvau tada! — mąstė jis. - Nesupratau net tos absur- 
diškos lotynų kalbos, kuria buvo parašytos astrologinės mano mokytojo 
knygos, ir gerbiau jas turbūt daugiausia dėl to, kad tesugraibydavau jose 
vos atskirus žodžius ir mano vaizduotė jiems priskirdavo romantiškiau- 
s1ą prasmę“. 

Pamažu jo mintys nukrypo kitur. „Ar yra bent kiek tiesos šitame 
moksle? Kuo jis skiriasi nuo kitų mokslų? Atsiranda juk mulkių ir suk- 
čių, kurie susitaria tarpusavy, kad jie moką, pavyzdžiui, meksikiečių kal- 
bą, ir įsiperša su tuo visuomenei, kuri juos gerbia, ir valdžiai, kuri jiems 
už tai moka. Malonėmis jie apipilami tik todėl, kad visai neturi galvos ir 
kad valdžiai nereikia jų bijoti: tokie liaudies nesukurstys ir kilniais jaus- 
mais jos neuždegs! Pavyzdys — tėvas Baris, kuriam Ernestas IV neseniai 
paskyrė keturis tūkstančius frankų pensijos ir ordiną už tai, kad jis atkū- 
rė devyniolika vieno graikų ditirambo eilučių! 

Bet — Dieve didis! — ar turiu aš teisę iš tokių dalykų šaipytis! Tik ne 
man jais skųstis, — staiga pagalvojo jis ir sustojo. — Juk lygiai tuo pat or- 
Fabricijui 

dinu buvo apdovanotas ir mano mokslo vadovas Neapolyje 
pasidarė koktu: vieton gražaus dorybės polėkio, prieš valandėlę priver- 
tusio smarkiau plakti jo širdį, atėjo nedoras smagumas, kad ir jam leista 
dalyvauti šių vogtų gėrybių dalybose. ,,Na ką gi, — tarė jis sau pagaliau, 
ir jo akys prigeso, nes jis buvo nepatenkintas savimi, — kadangi mano 
kilmė duoda man teisę naudotis tomis neteisybėmis, tai aš iš tikro bū- 
čiau paskutinis mulkis, jei neimčiau savo dalies; tik, žinoma, aš neturiu 
susimanyti viešai jas pasmerkti“. Samprotavimas buvo visiškai teisingas, 
bet Fabricijus iš karto nuriedėjo iš tų aukštybių, į kurias prieš valandėlę 
ji buvo išnešusi kilni laimė. Trapų augalėlį, kurį vadiname laime, pakirto 
mintis apie privilegijas. 

„Jei nereikia tikėti astrologija, — svarstė jis toliau, stengdamasis iš- 
siblaškyti, — jei tas mokslas, kaip ir trys ketvirtadaliai nematematinių 
mokslų, tėra kvailų užsidegėlių ir išmoningų sukčių išradimas, apmoka- 
mas tų, kuriems jie tarnauja, tai kodėl gi aš taip dažnai ir taip susijaudinęs 
miniu tą lemtingą aplinkybę? Kadaise aš išėjau iš B... kalėjimo, bet gavęs 
uniformą ir dokumentus to kareivio, kuriam pasodinti į kalėjimą buvo 
rimtų priežasčių“. 

Čia visada ir nutrūkdavo Fabricijaus samprotavimai: jis apsvarsty- 
davo prieitą kliūtį įvairiausiais požiūriais, bet įveikti jos neįstengdavo. 
Buvo dar per daug jaunas; dykinėjimo metu jo siela svaigo emocijomis, 
sukeltomis romantiškų aplinkybių, kurių jo vaizduotė visada paslaugiai 

jam parūpindavo. Jis dar visiškai nemokėjo kantriai stebėti tūkrąsias gy- 
venimo reiškinių savybes ir paskiau iš to atspėti jų priežastis. Tikrovė 
dar jam atrodė lėkšta ir purvina; suprantu, kad ne kiekvienas mėgsta ją 
stebėti, bet jeigu taip, tai apie ją nereikia nė spręsti. O ypač nedera su ja 
ginčytis apsiginklavus savo neišmanymu. 

Taip tad Fabricijus, visai nekvailas jaunuolis, vis dėlto neįstengė su- 
vokti, kad šitas jo miglotas tikėjimas pranašystėmis yra jam religija, giliai 
įsispaudusi pirmaisiais gyvenimo metais. Prisiminti šitą tikėjimą reiškė 
jam atsiduoti jausmui, reiškė būti laimingam. Ir jis užsispyrė išspręsti 
klausimą, ar negalėtų būti šitas tikėjimas mokslu, tiksliu, tikru, tokiu, pa- 
vyzdžiui, kaip geometrija. Jis atkakliai perkratinėjo atminų, ieškodamas 
atvejų, kai po jo pastebėto ženklo nebuvo nei laimingo, nei nelaimingo 
įvykio, kurį jis atrodė pranašaująs. Tačiau, manydamas protaująs nuosek- 
liai ir siekiąs tiesos, jis džiaugsmingai nukreipdavo dėmesį į tuos atvejus, 
kai po kurio nors ženklo aiškiai nutikdavo laimingi ar nelaimingi įvykiai, 
kuriuos, jo nuomone, jis pranašaudavo; tada jo siela prisipildydavo pa- 
garbos ir sugruzdavo; ir jis nebūtų įstengęs užgniaužti nenugalimo savo 
pasibjaurėjimo žmogumi, neigiančiu pranašystes, ypač jei tasai dar būtų 
jas pajuokęs. 

Fabricijus žengė pirmyn, nesirūpindamas nuotoliais; jo mintys be- 
jėgiškai sukosi vis ties tais pačiais klausimais; staiga, kilstelėjęs galvą, jis 
pamatė sieną aplink tėvo sodą. Šita siena, daugiau kaip keturių dešimčių 
pėdų aukščio, stovėjo kelio dešinėje ir prilaikė puikią terasą, o tašytų 
akmenų atbraila viršuje, po baliustrada, teikė jai monumentalumo. ,„Vi- 
sai neblogai, — šaltai sau tarė Fabricijus, — graži architektūra, beveik ro- 
mėniška“. Jis pritaikė savo naująsias žinias apie klasikinę senovę. Paskui 
su pasibjaurėjimu nusigręžė šalin, atsiminęs tėvo žiaurumą ir ypač brolio 
Askanijaus įskundimą, kai grįžo iš Prancūzijos. 

„Tas išgamos brolio skundas tapo mano dabartinio gyvenimo užuo- 
mazga; aš galiu nekęsti brolio poelgio, niekinti jį, bet, šiaip ar taip, jis 
nukreipė mano likimą kita vaga. Novaroje, kur buvau ištremtas, mane 
vos pakentė tėvo dvarų prievaizdas, ir kas būtų laukę manęs, jei mano 
tetos mylimuoju nebūtų tapęs įtakingas ministras, jei tos tetos siela būtų 

buvusi sausa ir kasdieniška, o ne švelni ir aistringa, jeigu ji nemylėtų 
manęs su užsidegimu, nesuprantamu man pačiam? Taip, kas būtų laukę 
manęs šiandien, jei kunigaikštienės siela būtų buvusi tokia kaip jos bro- 
lio markizo del Dongo?“ 

Slegiamas tų žiaurių prisiminimų, Fabricijus žengė jau nebe tokiu 
ryžtingu žingsniu; jis sustojo ant griovio kranto, kaip tik priešais didingą 
pilies fasadą. Tačiau beveik nė nežvilgtelėjo į tą didžiulį statinį, nuo se- 
numo pajuodusį. Kilni architektūros kalba jo nebejaudino; brolį ir tėvą 
prisiminus, jo siela liko kurčia visokiam grožio įspūdžiui; visas jo dė- 
mesys nukrypo į tai, kad reikia būti budriam, atsidūrus netoli veidmai- 
niškų ir pavojingų priešų. Akimirką jo žvilgsnis stabtelėjo, bet su aiškiu 
pasibjaurėjimu, ties ketvirtojo aukšto langeliu, ties kambarėliu, kuria- 
me jis gyveno iki 1815 metų. Visus žavius vaikystės dienų prisiminimus 
temdė tėvo būdas. „Aš išėjau iš savo kambario kovo septintą dieną, — 
galvojo jis, — aštuoniomis vakaro, ir daugiau į jį negrįžau. Ėjau tada pas 
Vazį prašyti paso. O rytojaus dieną, baimindamasis šnipų, turėjau kuo 
greičiausiai išvykti. Kai grįžau iš Prancūzijos, nespėjau net užlipti į viršų 
žvilgtelėti į savo graviūras, ir tai dėl brolio įskundimo““. 

Fabricijus su pasibjaurėjimu nusigręžė šalin. „Kunigui Blanesui 
daugiau nei aštuoniasdešimt treji metai, — liūdnai pagalvojo jis, - sesuo 
pasakojo, kad į pilį jis beveik nebeateina; jį palaužė senatvės negalios. 
Metų paveikta, sudiržo tvirta ir kilni jo širdis. Dievas žino, kaip seniai jis 
bebuvo užlipęs į savo bokštą! Pasislėpsiu jo vyno rūsyje po kubilais ar 
vynuogių spaustuvu ir palauksiu, kol atsikels, — kam trikdyti miegą se- 
nukui; jis gal ir mano veido nebeatsimena. Šešeri metai tokiame amžiuje 
daug reiškia! Rasiu tik savo bičiulio griuvėsius! Iš tikrųjų, pasielgiau kaip 
vaikas, — pridūrė jis mintyse, — kad atėjau čia: juk žinojau, kad turėsiu 
grumtis su šleikštuliu, kurį man kelia tėvo pilis“. 

Fabricijus priėjo nedidelę aikštelę priešais bažnyčią. Jis nustebo, pama- 
nė, jog kliedįs, kai išvydo, kad trečiame senovinio varpinės bokšto aukšte, 
siaurame, pailgame lange šviečia mažas kunigo Blaneso žibintas. Lipda- 
mas į lentinį narvą, savo observatoriją, kunigas paprastai pastatydavo įį 
čia, ant palangės, kad šviesa netrukdytų jam stebėti žvaigždėlapio. Tasai 

žvaigždėlapis buvo ištemptas ant didelio molinio vazono, kuriame kadai- 
se augo apelsinmedis priešais pilį. Indo dugne degdavo mažyčiukė lem- 
pelė, jos smalktis ėjo iš indo pro mažą skardinį vamzdelį, o vamzdžio 
šešėlis žymėjo žvaigždėlapyje šiaurę. Prisiminęs visus tuos paprastučius 
daiktus, Fabricijus susijaudino, jo sielą užliejo laimės banga. 

Beveik nesąmoningai jis prisidėjo prie burnos rankas ir tyliai švilp- 
telėjo; kitados tai buvo ženklas, kad jis prašosi įleidžiamas į varpinę. Jis 
tuojau išgirdo, kaip keletą sykių kilstelėjo virvė, kuria iš observatorijos 
viršaus galima buvo atsklęsti apačioje varpinės duris. Susijaudinęs, be- 
veik nesižinodamas ką darąs iš džiaugsmo, jis puolė laiptais aukštyn; 
kunigas sėdėjo įprastoje savo vietoje — mediniame krėsle, viena akimi 
prisikišęs prie sieninio kvadranto žiūronėlio. Kaire ranka jis mostelėjo 
Fabricijui, kad nekliudytų; po valandėlės užrašė kažkokį skaitmenį ant 
lošiamosios kortos, paskui pasisuko krėsle, išskėtė rankas, ir mūsų did- 
vyris puolė jam į glėbį apsipylęs ašaromis. Kunigas Blanesas buvo jam 
tikras tėvas. 

— Aš laukiau tavęs, — pasakė Blanesas, atslūgus pirmajam susijaudi- 
nimui. Ar kunigas Blanesas suvaidino mokslininką, ar gal iš ūkrųjų, toly- 
džio mąstydamas apie Fabricijų, buvo pastebėjęs kokį astrologinį ženklą, 
kuris visai atsitiktinai nurodė jam, kad Fabricijus sugrįš? — Štai mirtis 
ateina pas mane, — tarė kunigas Blanesas. 

— Ką jūs! — šūktelėjo nepaprastai susijaudinęs Fabricijus. 

— Taip, — rimtai, bet anaiptol ne liūdnai atsakė kunigas. — Kai po 
mudviejų pasimatymo praeis pusšešto ar pusseptinto mėnesio, mano 
gyvenimas, pasiekęs tobulą laimę, užges 

(kaip lempelė išdegus alyvai). Turbūt kokį mėnesį ar du prieš paskuti- 
nę savo valandą aš prarasiu kalbą, o paskui dangiškasis tėvas pasiims 
mane savo prieglobstin, jei, žinoma, ras, kad tinkamai atlikau sargybinio 
pareigas toje vietoje, kurioje buvau jo pastatytas. Tu esi nuvargęs, daug 
jaudinęsis, tu nori miego. Visą tą laiką, kai laukiau tavęs, didžiojoje savo 
instrumentų skrynioje laikau kepaliuką duonos ir butelį degtinės. Pasi- 

stiprink ir stenkis sukaupti tiek jėgų, kad jų tau užtektų dar valandėlei, 
kol išklausysi mane. Man suteikta galia tau daug ką pasakyti, kol diena 
ateis į nakties vietą; dabar aš matau viską daug ryškiau, negu gal matysiu 
rytoj. Mes, vaikeli, visuomet silpni, ir niekada nereikia išleisti iš akių savo 
silpnybės. Rytoj senis, šios žemės žmogus manyje, gal bus užsiėmęs pasi- 
ruošimu mirčiai, O rytoj vakare, devintą valandą, tu turėsi mane palikti. 

Fabricijus tylėdamas pakluso, kaip buvo įpratęs. 

— Vadinasi, teisybė, — kalbėjo toliau senelis, — kad prieš nusigauda- 
mas į Vaterlo tu buvai patekęs į kalėjimą? 

— Taip, tėve, — atsakė Fabricijus nustebęs. 

— Na ką gi, žinok, kad tai buvo reta laimė; tavo siela, mano balso 
įspėta, gali dabar ruoštis kitam kalėjimui, kur kas sunkesniam, kur kas 
baisesniam! Tu išeisi iš jo greičiau tik per nusikaltimą, bet dangaus malo- 
nės dėka tą nusikaltimą padarysi ne tu. Niekuomet nedaryk nusikaltimo, 
nors ir kaip stipri būtų pagunda; man rodosi, kad turės būti nužudytas 
nekaltas žmogus, kuris, pats to nenusimanydamas, bus pasisavinęs tau 
priklausančias teises; jei tu pajėgsi atsispirti žiauriai pagundai, iš pažiūros 
pateisinamai garbės įstatymu, tai tavo gyvenimas bus didžiai laimingas 
žmonių akyse... na, ir pusėtinai laimingas išminčiaus akyse, — pridūrė 
jis, akimirką pagalvojęs. — Tu mirsi, mano sūnau, kaip ir aš, sėdėdamas 
mediniame krėsle, toli nuo prabangos ir nusivylęs prabanga ir kaip aš, 
be jokio rimto priekaišto sau. Dabar kalba apie ateitį tarp mūsų baig- 
ta, aš negalėčiau nieko svarbesnio bepridurti. Veltui stengiausi sužinoti, 
kaip ilgai tu kalėsi — pusę metų, metus, dešimt metų? Nieko negalėjau 
išskaityti; matyt, padariau kokią nuodėmę, ir dangus panoro nubausti 
mane šiuo kankinančiu netikrumu. Tik mačiau, kad po kalėjimo — o gal 
kaip tik išeinant iš jo — įvyks tai, ką aš vadinu nusikaltimu, bet, laimė, esu 
beveik tikras, kad tą nusikaltimą padarysi ne tu. Tačiau jei tau pritrūks 
ištvermės ir tu susitepsi rankas, tai visi kiti mano skaičiavimai bus tik 
ištisa klaidų virtinė. Tada tu nemirsi nurimusia širdimi mediniame krėsle 
ir baltais drabužiais. 

Tardamas tuos žodžius, kunigas Blanesas norėjo atsikelti; tik dabar 
Fabricijus pastebėjo, kaip jį priveikė metai: truko beveik visa minutė, 

kol jis atsikėlė ir atsigręžė į Fabricijų. Šisai stovėjo nejudėdamas ir nieko 
nesakydamas. Kunigas kelis kartus jį apkabino ir nepaprastai jausmingai 
prispaudė prie krūtinės. Paskui prašneko linksmai, kaip kitados: 

— Pasistenk kuo patogiausiai įsitaisyti tarp mano prietaisų ir užmigti, 
pasiimk mano kailinius; rasi tarp jų ir labai brangių — prieš ketvertą metų 
man juos atsiuntė kunigaikštienė Sanseverina. Prašė, kad išpranašaučiau 
jai tavo ateitį, bet aš nutariau pranašystės jai nesiųsti, nors kailinius ir 
puikųjį jos kvadrantą pasilaikiau. Kiekvienas ateities atskleidimas yra 
bendrosios tvarkos sulaužymas, ir jis pavojingas tuo, kad gali nukreipti 
įvykius kita vaga, o tada visas mokslas sugriūva kaip kortų namelis; be 
to, būtų reikėję pasakyti žiaurių dalykų tai visada gražiai kunigaikštienei. 
Tiesa, neišsigąsk per miegus, kai ims skambinti ankstyvosioms mišioms 
ir tau prie pat ausų siaubingai sugaus varpai; paskui žemesniajame aukš- 
te jie įsiūbuos ir didįjį varpą, tada sudrebės visi mano prietaisai. Šiandien 
šventojo Džovitos, kankinio ir kareivio, diena. Tu juk žinai, kad mažasis 
Griantos kaimelis turi tą paųį globėją kaip ir didelis Brešos miestas; dėl 
to, beje, labai juokingai suklydo garsusis mano mokytojas Džakomas 
Marinis iš Ravenos. Jis man kelis kartus pranašavo, kad aš gausiąs turtin- 
gą parapiją, sakė, aš būsiąs puikiosios Šventojo Džovitos bažnyčios Bre- 
šoje klebonu, o man tebuvo skirta klebonauti mažame bažnytkaimyje, 
kur vos septyni šimtai penkiasdešimt kiemų! Bet viskas išėjo į gera! Gal 
prieš dešimt metų sužinojau iš žvaigždžių, kad jei būčiau buvęs klebonu 
Brešoje, būčiau gavęs atsidurti Špilbergo kalėjime, kuris stovi ant vienos 
Moravijos kalvos. Rytoj atnešiu tau visokiausių skanėstų, nuvogęs nuo 
iškilmingų pietų, kuriais vaišinu visos apylinkės klebonus, suvažiavusius 
pagiedoti per mano iškilmingąsias mišias. Atnešiu ir padėsiu tuos valgius 
apačioje, bet tu nesusimanyk pasimatyti su manimi; nulipk ir pasiimk 
tas gėrybes tik tada, kai išgirsi mane išėjus. Neturi matyti manęs 4/en4, o 
saulė rytoj leidžiasi septintą valandą dvidešimt septynios minutės, taigi 
atsisveikinti su tavimi aš ateisiu tik apie aštuntą valandą vakaro; ir tu 
privalėsi pasišalinti, kol laikas dar skaičiuojamas devyniukėmis, kitaip 
sakant, kol laikrodis dar nebus išmušęs dešimtos. Saugokis, kad tavęs 
nepastebėtų bokšto languose: žandarams duotos tavo asmens žymės, o 

jie gi, šiaip ar taip, priklauso nuo tavo brolio, kuris yra aršus tironas. Mar- 
kizas del Dongas silpsta, — liūdnai pridūrė Blanesas, — ir jei pasimatytų 
su tavimi, kai ką gal ir įduotų tau į rankas. Bet nauda, sutepta apgaule, 
nepritinka tokiam žmogui kaip tu —- juk ateis diena, kai visa tavo stiprybė 
bus sąžinės švarumas. Markizas neapkenčia Askanijaus, o tam jo sūnui 
atiteks visas jo turtas — penki ar šeši milijonai. Toks tai yra teisingumas. 
Tu po tėvo galvos gausi keturių tūkstančių frankų rentą ir penkiasdešimt 
uolekčių juodos gelumbės tarnų gedulo drabužiams. 


Devintasis skyrius 


S enelio žodžiai, įtemptas dėmesys ir nepaprastas nuovargis įdirgino 
Fabricijaus sielą. Miegas jo neėmė, 0 ir užmigus kankino sapnai, 
galbūt pranašingi; dešimtą valandą ryto jį pažadino baisus trenksmas, 
sudrebinęs bokštą nuo apačios ligi viršaus, tačiau aidėjo jis lyg ir už sie- 
nų. Fabricijus pašoko apkvaišęs, manydamas, kad atėjo pasaulio pabaiga; 
paskui jam dingtelėjo, kad jis kalėjime; tik po geroko laiko susivokė, kad 
gaudžia didysis varpas, kurį siūbavo didžiojo kankinio šventojo Džovi- 
tos garbei keturiasdešimt kaimo vyrų, nors būtų užtekę ir dešimties. 

Fabricijus susirado patogią vietelę, kur, niekieno nematomas, galėjo 
pats viską matyti; pastebėjo, kad iš tokios didelės aukštumos jo žvilgsnis 
aprėpia tėvo pilies sodus ir net vidinį jos kiemą. Tėvą jis buvo visiškai už- 
miršęs. Bet minūs, kad šitas žmogus baigia gyvenimo kelią, pakeitė visus 
jo jausmus. Fabricijaus akis aiškiai įžiūrėjo net žvirblius, renkančius duo- 
nos trupinėlius didžiajame balkone prieš valgomąjį. „Matyt, vaikaičiai 
tų, kuriuos kadaise buvai prisijaukinęs“, — pagalvojo jis. Tas balkonas, 
kaip ir visi kiti pilies balkonai, buvo apstatytas daugybe molinių vazonų, 
didesnių ir mažesnių, su apelsinmedžiais; tas reginys sugraudino Fabri- 
cijaus širdį: vidinis pilies kiemas, išmargintas šešėliais, itin ryškiais akina- 
moje saulės šviesoje, atrodė iš tikrųjų didingai. 

Jam nėjo iš galvos, kad tėvas silpsta. „Iš tikrųjų keista, — pagalvojo 
jis, — tėvas vos trisdešimt penkeriais metais vyresnis už mane; trisdešimt 

penkeri ir dvidešimt trys — tik penkiasdešimt aštuoneri!“ Jis įsižiūrėjo 
į langus, už kurių gyveno tas griežtas, niekada jo nemylėjęs žmogus, 
ir akyse jam sužibo ašaros. Staiga Fabricijus suvirpėjo, gyslose tartum 
sustingo kraujas — jam pasirodė, kad jis mato tėvą, einanų per apel- 
sinmedžiais apsodintą terasą pro savo miegamojo langus; bet tai būta 
tik liokajaus. Po pat bokštu būrys baltai apsirengusių mergaičių, paskli- 
dusių būreliais, įvairiais raštais barstė raudonas, mėlynas ir geltonas gė- 
les gatvėse, kuriomis turėjo eiti procesija. Bet Fabricijaus širdžiai buvo 
brangesnis kitas vaizdas: iš bokšto jo akis už kelių mylių siekė abi ežero 
atšakas; šitas didingas reginys užgožė jam visus kitus ir sužadino prakil- 
niausius jausmus. Jį urmu užplūdo vaikystės prisiminimai; ir šita diena, 
iškalėta varpinėje, buvo galbūt viena laimingiausių jo gyvenimo dienų. 

Pasijutęs laimingas, jis iškilo į minties aukštybes, gana svetimas jo 
būdui; pačiame jaunystės žydėjime jis stebėjo gyvenimo įvykius taip, tar- 
tum jau būtų priėjęs jo pastarąją ribą. „Reikia prisipažinti, — nusprendė 
jis pagaliau, keletą valandų saldžiai pasvajojęs, — kad nuo to laiko, kai 
atvykau į Parmą, aš nė karto nepatyriau to ramaus, nėmaž netemdo- 
mo džiaugsmo, kuris apimdavo mane Neapolyje, raitą šuoliais lekianų 
Vomero keliais arba klaidžiojanų Mizenės pakrantėmis. Visos tos pai- 
nios šita mažo pikto dvaro intrigėlės padarė piktą ir mane... O tačiau 
aš nejaučiu jokio malonumo neapkęsti, ir man rodos, kad net priešų 
pažeminimas, jeigu aš jų turėčiau, nesuteiktų man jokio džiaugsmo; bet 
priešų aš neturiu... Palaukit! — staiga atsiminė jis. — Ogi Džilets! Juk tai 
mano priešas... Keista, — tarė jis sau, — man iš tikrųjų būtų malonu, jei 
tą baidyklę rautų velniai, ir šitas jausmas mano sieloje ilgiau ištvėrė negu 
kaprizingas potraukis prie meilutės Marjetos... Jai toli iki kunigaikštienės 
d'A..., kurią aš turėjau mylėti Neapolyje, kadangi pasakiau jai, kad esu ją 
įsimylėjęs. Viešpatie, kiek kartų aš nuobodžiavau per tuos ilgus pasima- 
tymus, kuriuos man skirdavo gražuolė kunigaikštienė; tačiau nieko pana- 
šaus nepatyriau skurdžiame kambarėlyje, lyg kokioje virtuvėje, kur mane 
du kartus priėmė meilutė Marjeta, ir abu kartus tik porai minučių. 

Bet, Viešpatie, kuo tie žmonės minta! Tiesiog širdį skauda žiūrint! 
Reikėjo išrūpint, kad ji ir jos 7972a72a galėtų kasdien gauti tris keps- 
nius... Meilutė Marjeta, — mąstė jis toliau, — išblaškydavo piktas mintis, 
kurias man įteigdavo bendravimas su Parmos valdovo dvaru. 

Gal man iš tikrųjų geriau buvo pasirinkti prisiekusio kavinių lanky- 
tojo gyvenimą, kaip sakė kunigaikštienė; ji, atrodo, buvo linkusi į šitokį 
klausimo sprendimą, o juk ji daugiau išmano už mane. Iš jos dosnumo 
arba net iš tų keturių tūkstančių frankų ir keturiasdešimt tūkstančių ka- 
pitalo, kurį motina įdėjo mano vardu į Liono banką, aš visuomet galė- 
čiau turėti arklį ir šiek tiek pinigo kasinėjimams bei senienų kolekcijai. 
Meilės jausmo, matyt, patirti man nelemta, taigi tuo du dalykai turės 
man būti svarbiausieji laimės šaltiniai; prieš mirtį norėčiau dar kartą pa- 
matyti Vaterlo mūšio lauką ir surasti tą pievelę, kur kareiviai taip smagiai 
nukėlė mane nuo arklio ir pasodino ant žemės. Atlikęs tą maldininko 
kelionę, aš dažnai sugrįžčiau prie šito stebuklingo ežero, visų gražiausio 
pasaulyje, bent mano širdžiai. Kuriam galui ieškoti laimės kažkur toli? Ji 
juk čia pat po ranka! 

Ak tiesa! — pertarė pats save Fabricijus. - Nuo Komo ežero mane 
veja policija. Tačiau aš kur kas jaunesnis už tuos, kurie siundo ją ant 
manęs. Čia, žinoma, nerasčiau kunigaikštienės d'A..., — nusijuokė jis, — 
užtat sutikčiau kurią iš mergaičių, dabar ten žemai barstančių gėles, ir, 
tiesą sakant, mylėčiau ją nė kiek ne mažiau: veidmainystė net meilės 
santykiuose sukausto mane šalčiu, o mūsų didžiosios ponios stengiasi 
pasirodyti per daug iškilnios. Napoleonas joms įdiegė supratimą apie 
dorovingumą ir ištikimybę. 

Po šimts! — sušuko jis ir atitraukė galvą nuo lango, tartum išsigandęs, 
kad jo kas nepamatytų ir nepažintų, nors ant jo krito šešėlis nuo didžiu- 
lių medinių žaliuzių, saugančių varpus nuo lietaus, — štai žandarai su 
paradinėmis uniformomis!“ 

Iš tiesų, didžiosios gatvės gale pasirodė dešimt žandarų, iš jų keturi 
vyresnieji. Vachmistras išstatė žandarus per šimtą žingsnių nuo kits kito 
palei kelią, kuriuo turėjo eiti bažnytinė procesija. „Čia mane visi pažįsta: 
jei pamatys, tai nuo Komo ežero krantų aš iš karto atsidursiu Špilberge, 

ten man prie abiejų kojų prirakins po grandinę šimto dešimt svarų, o 
koks bus skausmas kunigaikštienei!“ 

Tik po kelių minučių Fabricijus atsigodėjo, kad visų pirma jis yra 
daugiau kaip aštuoniasdešimt pėdų aukštyje nuo žemės, antra, kad vieta, 
kurią jis pasirinko, palyginti tamsi, o žmonėms, kurie galėtų jį pamatyt, 
į akis spigina skaisti saulė, kad pagaliau jie vaikšto išplėtę akis gatvė- 
mis, kur šventojo Džovitos šventės garbei naujai kalkėmis išbaltintas 
kiekvienas namas. Nors ir įtikinami buvo šie išvedžiojimai, tačiau itališ- 
kos Fabricijaus sielos jau niekas nebegalėjo džiugint, kol jis neatsitvėrė 
nuo žandarų senu skariniu, kurį užtempė ant lango, pradūręs jame dvi 
skylutes akims. 

Jau dešimt minučių orą drebino varpai, iš bažnyčios žengė procesija, 
ėmė šaudyti x074aretž:. Fabricijus pasigręžė ir pamatė tą pačią mažą aikš- 
telę su turėklais, kyšančią viršum ežero, kur taip dažnai vaikystės metais 
jis apsižergdavo mortaretži ir laukdavo, kol ims šaudyti, — štai kodėl dide- 
lių švenčių dienomis jau nuo ryto motina nepaleisdavo jo nė žingsnio 
nuo savęs. | 

Reikia žinot, kad x0r7are// (arba mažytės mortyros) yra ne kas kita 
kaip šautuvo vamzdžio nuopjovos, ne ilgesnės kaip keturių colių; štai ko- 
dėl kaimo žmonės godžiai renka šautuvų vamzdžius, kuriais taip apsčiai 
nubarstė Lombardijos lygumas Europos politika nuo 1796 metų. Šitos 
keturių colių nuopjovos užtaisomos paraku ligi pat kraštų, sustatomos 
žemėje stačios, ir nuo vienos iki kitos papilamas parako ruožas; du ar 
trys šimtai šitokių patrankėlių išrikiuojama trimis eilėmis kaip kareiviai 
batalione netoli tos vietos, kur turi eiti procesija. Kai tik priartėja kuni- 
gas su Švenčiausiuoju, parakas padegamas, ir tada pasipila nenutrūksta- 
ma ugnis — trumpi pokšėjimai, netvarkingiausia ir juokingiausia salvė; 
moterys tiesiog šėlsta iš smagumo. Baisiai linksmai skamba mortarečių 
spragsėjimas klausantis iš tolo, vidury ežero, kur jį švelnina bangų liūlia- 
vimnas; šitos savotiškos salvės, taip dažnai džiuginusios Fabricijų jaunys- 
tėje, išvaikė mūsų didvyrį užgulusias pernelyg rimtas mintis; jis atsinešė 
didįjį kunigo žiūroną ir, jį nukreipęs į procesiją, atpažino daugumą joje 
einančių vyrų ir moterų. Daugelis dailių mergaičių, kurios Fabricijui iš- 

vykstant turėjo vienuolika ar dvylika metų, buvo dabar moterys gražuo- 
lės, trykštančios jaunyste ir jėga; jos atgaivino mūsų didvyrio širdyje drą- 
są, ir jis nebūtų paisęs nė žandarų, kad tik gautų su jomis pasišnekėti. 

Procesija nuėjo ir paskui grįžo į bažnyčią pro šonines duris, kurių 
Fabricijus negalėjo matyti; netrukus kaitra pasidarė nepakenčiama net 
čia, aukštai varpinėje; gyventojai išsivaikščiojo namo, ir kaime įsivyravo 
didi tyla. Ežeru nuplaukė kelios valtys, prisėdusios žmonių, grįžtančių į 
Beladžą, Menadžą ir kitus paežerės kaimus; Fabricijus aiškiai skyrė kiek- 
vieną irklo pliaukštelėjimą, ir šita paprasta smulkmena žadino didžiausią 
jo susižavėjimą. Dabartinis jo džiaugsmas kilo iš viso to skausmo, visos 
tos prievartos, kuria jį alino painus rūmų gyvenimas. Kokia būtų laimė 
pasiirstyti dabar mylią kitą šiuo ramiu ežeru, kuriame taip ryškiai atsi- 
spindi gili dangaus mėlynė! Jis išgirdo, kaip apačioje atsidarė varpinės 
durys; atėjo senoji kunigo Blaneso tarnaitė su didžiule pintine; Fabri- 
cijus vos susilaikė neužkalbinęs jos. „Ji myli mane beveik taip pat, kaip 
jos šeimininkas, — mąstė jis, — be to, devintą valandą vakaro aš išeinu; 
nejau ji neišlaikytų paslapties tas kelias valandas, prižadėjusi tylėti? Ne, 
nereikia, — pagalvojo Fabricijus, — supykinčiau savo bičiulį! Žandarai gali 
jam nemalonumų pridaryti!“ Ir palaukė, kol Gita išeis, jos neprakalbinęs. 
Gardžiai papietavo, paskui atsigulė, nutaręs nusnūsti keletą minučių; at- 
sibudo tik pusę devynių vakaro — už rankos jį purtė kunigas Blanesas, ir 
buvo jau tamsu. 

Blanesas buvo labai pavargęs ir atrodė penkiasdešimčia metų senes- 
nis negu vakar. Apie rimtus dalykus jis šiandien nebekalbėjo; atsisėdo į 
savo medinį krėslą ir tarė Fabricijui: 

— Apkabink mane. 

Keliskart prispaudęs jį prie krūtinės, pagaliau prabilo: 

— Mirtis netrukus užbaigs mano ilgą gyvenimą, bet ji nebus man 
tokia sunki kaip išsiskyrimas su tavimi. Turiu nedidelį turtelį, jį globoti 
paliksiu Gitai; įsakysiu, kad ji imtų savo reikalams, kiek reikės, bet kad 
atiduotų tau visa, kas bus likę, jei tu kada paprašysi. Aš ją Žinau: ji gali 
po tokio nurodymo, taupydama tau, nė keturis kartus per metus nenusi- 
pirkti mėsos, jei tu griežtai neįsakysi jai kitaip. Tu gali atsidurti dideliame 

varge, ir tau pravers senojo tavo draugo skatikas. Iš savo brolio nelauk 
nieko kito kaip tik žiaurybių ir stenkis užsidirbti pinigų naudingu visuo- 
menei darbu. Aš numatau nebūtas audras; gal po penkiasdešimt metų 
visuomenė ims bodėtis dykaduoniais. Motinos ir tetos tu gali netekti; 
seserys turės klausyti savo vyrų... Eik greičiau, eik! Bėk! — ūmiai sušuko 
kunigas Blanesas išgirdęs, kaip bokšte suskrabėjo laikrodis, ruošdamasis 
mušti dešimtą; jis net neleido Fabricijui paskutinį kartą jo apkabinti. 

— Greičiau! Greičiau! — šaukė jis. —- Praeis mažiausia minutė, kol nusi- 
leisi laiptais; tik saugokis, nepargriūk, tai būtų baisiai negeras ženklas! 

Fabricijus puolė laiptais žemyn ir, atsidūręs aikštėje, pasileido teki- 
nas. Vos spėjo pribėgti tėvo pilį, ir bokšto laikrodis išmušė dešimt. Kiek- 
vienas laikrodžio dūžis atliepė širdyje ir kėlė keistą nerimą. Fabricijus 
stabtelėjo pamąstyti ar veikiau pagyventi audringais jausmais, kuriuos 
jam sužadino šitas didingas pastatas, pasigėrėti juo, nors dar taip šaltai 
žvelgė į jį vakar. Iš susisvajojimo jį pažadino kažkokių vyrų žingsniai; jis 
apsidairė ir pamatė atsidūręs tarp keturių žandarų. Fabricijus turėjo du 
puikius pistoletus, kuriems per pietus buvo atnaujinęs paraką degikliuo- 
se; atlaužė gaidukus; lengvas spragtelėjimas patraukė vieno žandaro dė- 
mesį, ir tas buvo jį besučiumpąs. Fabricijus suprato atsidūręs pavojuje ir 
pasiruošė šauti pirmas; jis turėjo tam teisę, nes tik šitaip galėjo atsilaikyti 
prieš keturis gerai ginkluotus vyrus. Laimė, tą vakarą žandarai, gainioda- 
mi iš smuklių kaimiečius, neliko abejingi vaišėms, kuriomis buvo daugu- 
moje šių malonių vietelių sutikti; todėl neganėtinai greitai suskato vyk- 
dyti savo pareigą. Fabricijus pasileido bėgti, kiek kojos neša. Žandarai 
taip pat pabėgėjo keletą žingsnių įkandin šaukdami: „Stok! Stok!“ Paskui 
vėl viskas nutilo. Nubėgęs trejetą šimtų žingsnių, Fabricijus stabtelėjo 
atsikvėpti. „Manęs vos nepražudė gaidukų spragtelėjimas; šį sykį kuni- 
gaikštienė būtų galėjusi pasakyti, jei tik būtų man lemta kada pamatyti 
jos stebuklingas akis, kad aš mėgstąs domėtis įvykiais, kurie nutiks po 
dešimties metų, bet nematąs, kas dedasi panosėje“. 

Fabricijus suvirpėjo pagalvojęs, kokio pavojaus ką tik išvengė; iš pra- 
džių tik paspaudė žingsnį, bet greitai, nebeatsilaikęs pagundai, leidosi 
tekinas; šitaip daryti buvo ne per daug atsargu, nes į jį atkreipė dėmesį 

keli namo grįžtą kaimiečiai. Jis prisivertė sustoti tik kalnuose, pabėgėjęs 
daugiau kaip mylią nuo Griantos; bet ir čia sustojęs apsipylė šaltu pra- 
kaitu, kai pagalvojo apie Špilbergą. 

— Na ir baimės turėjau! — tarė jis balsu ir, išgirdęs savo žodžius, be- 
veik susigėdo. — Bet ar nesako man teta, kad visų pirma aš turiu būti 
atlaidesnis pačiam sau? Aš visuomet lyginu save su kažkokia tobulybe, 
kurios nė būti negali. Na ką gi, atleidžiu sau tą išgąsų — aš vis dėlto 
buvau rimtai pasiryžęs ginti savo laisvę, ir tikriausiai ne visiems ketu- 
riems žandarams būtų buvę lemta nuvesti mane į kalėjimą. Bet dabar 
aš elgiuosi visai ne kariškai, — pridūrė jis mintyse. — Atlikęs užsibrėžtą 
uždavinį ir turbūt sukėlęs sąmyšį tarp priešų, turėčiau kuo skubiausiai 
sprukti šalin, o aš va smaginuosi užgaida, gal dar kvailesne negu visos 
mielojo kunigo pranašystės. 

Iš tikrųjų, užuot tiesiausiu keliu ėjęs prie Madžorės ežero, kur jo lau- 
kė valtis, Fabricijus darė didžiausią vingį, nes nutarė aplankyti savo me- 
delį. Skaitytojas turbūt prisimena, kaip mylėjo Fabricijus kaštoną, kurį 
prieš dvidešimt trejus metus buvo savo rankomis pasodinusi jo motina. 
„Nesistebėčiau, jei mano brolis būtų liepęs tą medį nukirsti. Bet šitokie 
žmonės subtilių dalykų neišmano; jam nė į galvą neatėjo ši mintis! Be 
to, jei ir nukirto, tai nebūtų blogas ženklas“, — pridūrė jis tvirtai. Po 
dviejų valandų sustojo nustėręs: kažkieno pikta ranka, o gal audra buvo 
nulaužusi vieną didžiųjų jaunojo kaštono šakų, ir ta kabojo nudžiūvusi;; 
Fabricijus pagarbiai ją nupjovė durklu ir rūpestingai aplygino lūžio vietą, 
kad į kamieną nesisunktų vanduo. Paskiau, nors laikas jam buvo labai 
brangus, nes kas akimirką galėjo imti švisti, jis dar gerą valandą sugaišo 
prie mylimo medžio — sukasiojo aplink jį žemę. Baigęs visas tas nepro- 
tingas išmones, skubiai patraukė Madžorės ežero link. Apskritai liūdna 
jam nebuvo; medis auga gražiai, vešliau negu kada nors, per penkerius 
metus beveik antra tiek išsistiebęs. Nulaužtoji šaka — nereikšmingas įvy- 
kis; dabar, kai Fabricijus ją nupjovė, žalos medžiui ji nebedarys, ir medis, 
aukščiau šakodamasis, bus net lieknesnis. 

Nespėjus Fabricijui net mylios nueiti, akinamai baltos šviesos juos- 
ta rytuose išryškino garsaus šių apylinkių kalnagūbrio Resegone di Lecco 

aštrias viršūnes. Kelyje, kuriuo jis ėjo, jau atsirado nemaža kaimiečių; 
Fabricijaus karingos mintys išblėso, jis susigraudino besigėrėdamas čia 
didingais, čia jaudinančiais miško peizažais Komo ežero apylinkėse. 
„Puikesnių miškų turbūt pasaulyje nėra; aišku, ne ta prasme, kad jie, 
kaip pasakytų šveicarai, daugiau už kitus duoda bizgančų monetų, bet ta, 
kad jie daugiau pasako širdžiai“. Žinoma, klausytis jų kalbos tokiomis 
aplinkybėmis, kokios buvo dabar, tai yra rizikuojant susidurti akis į akį 
su ponais Lombardijos-Venecijos Karalystės žandarais, reiškė elgtis kaip 
mažam vaikui. „Iki sienos tik pusė mylios, — toptelėjo jam pagaliau, — aš 
tikriausiai susidursiu su muitininkais ir žandarais, kurie daro dabar ry- 
tinį patikrinimą; aš dėviu geros gelumbės drabužį, ir jis gali pasirodyti 
jiems įtartinas, jie paprašys paso; O mano pase aiškiai parašyta, kas aš 
toks: žmogus, skirtas uždaryti į kalėjimą; štai ir vėl manęs laukia maloni 
būtinybė padaryti žmogžudystę. Jei žandarai, kaip paprastai, vaikščioja 
po du, tai negalėsiu juk aš naiviai laukti, kol vienas jų griebs mane už 
pakarpos, ir tik paskui šauti; jei tik jis krisdamas sulaikys mane nors 
akimirką, aš jau Špilberge“. Fabricijus pasibaisėjo, ypač pagalvojęs, kad 
jam teks pirmam šauti, ir gal į kokį buvusį savo dėdės, grafo Pjetraneros, 
kareivį; šokęs nuo kelio, jis pasislėpė didžiulio kaštono drevėje; čia jis 
pasinaujino pistoletų degiklių paraką ir staiga išgirdo, kad kažkas joja 
mišku į jo pusę ir labai gražiai dainuoja žavią Merkadantės “? ariją, labai 
tada mėgstamą Lombardijoje. 

„Geras ženklas!“ — dingtelėjo Fabricijui. Tiesiog pamaldžiai išklau- 
sęs šitos melodijos, jis pajuto, kad pyktis, kuris buvo pradėjęs mieštis 
į jo samprotavimus, pamažu slūgsta. Atidžiai apsidairė į abi vieškelio 
puses, bet nieko nepastebėjo. „Dainininkas išnirs iš kurio šoninio ke- 
liuko“, — pagalvojo. Beveik tą pačią akimirką į kelią palengva išjojo 
raitelis — jaunas liokajus su labai valyva angliško kirpimo livrėja. Jis 
sėdėjo ant menko arkliuko ir už pavadžio vedėsi gražų grynakraujį, gal 
kiek liesoką žirgą. | 

„O, jei aš galėčiau samprotauti kaip grafas Moska! — pagalvojo Fabri- 
cijus. — Jis man visada aiškina, kad pavojus, ištikęs žmogų, tampa saiku, 
kuriuo jis gali seikėti savo teises santykiuose su kaimynu. Vadinasi, aš 

turėčiau paleisti kulką šitam liokajui į galvą, šokti ant liesoko arklio, ir 
tada — nusispjaut man į viso pasaulio žandarus. Sugrįžęs į Parmą, tuoj pa- 
siųsčiau pinigų šitam žmogui ar jo našlei... Bet juk tai būtų siaubinga!“ 


Dešimtasis skyrius 


M4 
itaip sau pamokslaudamas, Fabricijus iššoko į vieškelį, kuris ėjo 


Šveicarijos pusėn; šioje vietoje tas vieškelis riečia kalno atšlaitę 
keliom pėdom žemiau miško. „Jei tas žmogynas pabūgs, — pagalvojo 
Fabricijus, — tai nudums šuoliais, o aš liksiu čia stovėti kaip paskutinis 
mulkis“. Tuo metu jis buvo už kokių dešimties žingsnių nuo liokajaus; 
tas liovėsi dainavęs, ir iš jo akių Fabricijus suprato, kad jis išsigando; jis 
galėjo pasukti atgal. Nieko dar tvirtai nenusprendęs, Fabricijus liuokte- 
lėjo prie jo ir sugriebė liesąjį arklį už pavadžio. 

— Drauguži, nesu koks paprastas plėšikas, — tarė jis liokajui, — nes 
visų pirma ketinu duoti tau dvidešimt frankų, bet turiu pasiskolinti iš 
tavęs arklį; mane užmuš, jei aš nepaspruksiu. Man ant kulnų mina broliai 
Rivos, garsūs medžiotojai, tu, be abejo, juos pažįsti. Jie užklupo mane 
savo sesers miegamajame, aš iššokau pro langą ir atbėgau čia. Jie naršo 
dabar po mišką su šunimis ir šautuvais. Pasislėpiau ano didžiojo kašto- 
no drevėje pastebėjęs, kad vienas brolis perbėgo kelią; bet jų šunys tik- 
riausiai užuos mano pėdas! Šoksiu ant tavo žirgo ir dumsiu kokią mylią 
už Komo, paskui nujosiu į Milaną ir pulsiu karaliaus vietininkui į kojas. 
Jei atiduosi man arklį gražumu, paliksiu jį pašto stotyje kartu su dviem 
napoleondorais tau. Bet jei nors pirštą pajudinsi ir pasipriešinsi, tai va 
šituo pistoletu vietoj nudėsiu. O jei, man nujojus, užsiundysi ant manęs 
žandarus, mano pusbrolis, narsusis grafas Alaris, imperatoriaus žirginin- 
kas, pasirūpins, kad tau neliktų nė vieno sveiko kaulo. 

Fabricijus visą šią istoriją rezgė čia pat bekalbėdamas, bet šnekėjo 
kuo ramiausiai. 

— Beje, mano pavardė - jokia paslaptis, — nusijuokė jis. — Esu marke- 
zinas Askanijus del Dongas, mano pilis čia pat, už kelių žingsnių, Grian- 
toje. Na, velniai rautų, paleisk gi arklį! — riktelėjo jis pakeltu balsu. 

Liokajus stovėjo it žado netekęs. Fabricijus perėmė pistoletą į kairę 
ranką, nutvėrė pavadį, kurį liokajus paleido iš rankų, ir, šokęs ant arklio, 
pavarė jį lengvu šuoliu. Pajojėjęs kokį trejetą šimtų žingsnių, atsiminė, 
kad užmiršo atiduoti liokajui žadėtus dvidešimt frankų, ir sustojo; kelyje 
vis dar nieko nebuvo, tik paskui jį šuoliavo liokajus; Fabricijus pamojavo 
nosine, kviesdamas jį arčiau, ir kai tas buvo už penkiasdešimt žingsnių, 
pažėrė ant kelio saują monetų ir nudūmė. Iš tolo matė, kaip liokajus pasi- 
lenkęs renka nuo kelio sidabrinius. „Iš tikrųjų protingas vyras! — nusišyp- 
sojo Fabricijus. — Be reikalo burnos neaušino““. Jis skubiai nujojo į pietų 
pusę, sustojo nuošaliame namelyje ir po kelių valandų vėl leidosi į kelią. 
Antrą valandą ryto jau buvo ant Madžorės ežero kranto; netrukus pa- 
stebėjo ir besisupantų ant bangų savo laivelį, kuris, davus sutartą ženklą, 
priplaukė prie kranto. Aplinkui nebuvo nė vieno kaimiečio, kuriam būtų 
galėjęs perduoti arklį, tad paleido kilnųjį ristūną laisvėn, o po trijų valandų 
buvo jau Beldžirate. Čia, jau draugiškoje šalyje, jis kiek pailsėjo; jam buvo 
linksma, nes viskas kuo puikiausiai pavyko. Ar išdrįsime pasakyti tikrąją 
jo džiaugsmo priežastį? Jo medelis augo nuostabiai, o jo sielą atgaivino 
tas nuoširdus jausmas, kurį jis patyrė kunigo Blaneso glėbyje. „Nejau jis 
tiki viskuo, ką man pranašavo? — mąstė jis. — O gal, kadangi mano brolis 
apšaukė mane jakobinu, žmogumi be tikėjimo ir be doros, nesiskaitančiu 
su priemonėmis, jis tik gelbėjo mane nuo pagundos nudobti kokį galviją, 
kuris susigalvotų iškrėsti man piktą pokštą?“ Į trečią dieną Fabricijus jau 
buvo Parmoje ir labai pralinksmino kunigaikštienę ir grafą, pasakodamas 
jiems, kaip visada, su visomis išgalėmis savo kelionės istoriją. 

Fabricijus sugrįžęs pastebėjo, kad Sanseverinos rūmų durininkas ir 
visi kiti tarnai aprengti didžiausio gedulo drabužiais. 

— Ko mes netekome? — paklausė jis kunigaikštienę. 

— Badene mirė tas puikusis žmogus, kuris vadinosi mano vyras. Jis 
man užrašė šituos rūmus, kaip buvo susitarta, bet savo nuoširdžios drau- 
gystės atminimui pridėjo dar tris šimtus tūkstančių frankų ir tuo padarė 

man didelį rūpesų. Atsisakyti tų pinigų jo seserėčios markizės Raversi 
naudai aš neturiu noro dėl to, kad ji kasdien krečia man bjauriausias iš- 
daigas. Esi meno mėgėjas, surask man kokį gerą skulptorių — už tuos tris 
šimtus tūkstančių frankų aš pastatydinsiu kunigaikščiui antkapį. 

Grafas ėmė pasakoti linksmas istorijas apie Raversi. 

— Stengiausi apmaldyti šitą žmogystą įvairiausiomis geradarybėmis, 
bet viskas veltui, — tarė kunigaikštienė. — O visus velionio kunigaikščio 
sūnėnus aš padariau pulkininkais ar generolais. Atsidėkodami jie kiek- 
vieną mėnesį parašo man po šlykštų anoniminį laišką. Tiems laiškams 
skaityti turėjau net sekretorių pasisamdyti. 

— Tie anoniminiai laiškai — tai dar nekalčiausia jų nuodėmėlė, - įsi- 
terpė grafas Moska. — Jie glėbiais gamina niekšiškiausius skundus. Dvi- 
dešimt kartų galėjau patraukti visą šitą gaują teisman, ir jūsų ekscelencija 
galite neabejoti, — kreipėsi jis į Fabricijų, — kad mano šaunieji teisėjai 
būtų juos nubaudę. 

— Na, va šitas dalykas viską ir gadina, — atsakė Fabricijus, neslėpda- 
mas naivumo, juokingai nepritinkančio dvariškiui, — man daug geriau 
patiktų, jeigu juos baustų teisėjai, sprendžiantys pagal sąžinę. 

— Puiku! Kadangi jums tenka važinėtis mokslo reikalais, tai padary- 
kite man malonumą — nurodykite tokių teisėjų adresą. Aš dar šiandien, 
prieš eidamas gulti, parašysiu jiems. 

— Jei aš būčiau ministras, sąžiningų teisėjų neturėjimas žeistų mano 
savimeilę. 

— Jūsų ekscelencija, man rodos, labai mėgstate prancūzus, — atšovė 
grafas, — ir kadaise net pasiūlėte jiems į pagalbą savo nenugalimą ranką, 
bet šiuo tarpu pamiršote vieną jų didžiųjų aforizmų: „Galabyk velnią, kol 
jis tavęs nenugalabijo.“ Norėčiau matyt, kaip jūs valdytumėte tuos karš- 
takošius, nuo ryto iki vakaro skaitančius Prancūzijos revokucjos istoriją, jei- 
gu jūsų teisėjai pripažintų nekaltais tuos, kuriems aš pateikiu kaltinimus. 
Pagaliau šitokie teisėjai paskelbtų nekaltais net didžiausius nenaudėlius 
ir vaizduotųsi esą Brutai. Bet man norisi trupuų su jumis pasiginčyti: 
sakykite, ar toji jūsų jautri sąžinė negraužia jūsų dėl to gražaus, tik liesoko 
arklio, kurį jūs pavedėte Dievo valiai Madžorės ežero pakrantėje? 

— Aš esu numatęs, — visai rimtai atsakė Fabricijus, — atlyginti arklio sa- 
vininkui išlaidas, kiek jam sudarys skelbimai ir visa kita, kol jis atgaus arklį 
iš radusių jį kaimiečių; labai uoliai seksiu dabar Milano dienraštį, nepra- 
leisiu skelbimo apie dingusį arklį. Puikiai įsidėmėjau to arklio žymes. 

— Jis iš tikrųjų pilnas švento naivwo! — tarė grafas kunigaikštienei. — 
O kas būtų buvę, jūsų ekscelencija, — nusijuokė jis, — jei jūsų pasisko- 
lintas ristūnas, bedumdamas šuoliais, būtų susigalvojęs parklupt? Jūs 
sėdėtumėte dabar Špilberge, mielasis mano sūnėne, ir visos mano įtakos 
vos ne vos būtų užtekę palengvinti grandinėms prie jūsų kojų kokia 
trisdešimčia svarų. Ir toje linksmoje vietelėje jums būtų tekę išbūti bent 
dešimų metų; jūsų kojos būtų ištinusios ir pradėjusios pūti, tuomet būtų 
reikėję gražiai jas nupjauti... 

— O, maldauju, — su ašaromis akyse šūktelėjo kunigaikštienė, — už- 
tenka tos šiurpios pasakos. Juk jis grįžo gyvas ir sveikas... 

— Ir aš džiaugiuosi dėl to dar labiau negu jūs, tikėkite manimi, — labai 
rimtai atsakė ministras. — Bet, sakykite, kodėl gi šitas žiaurus vaikas nepa- 
prašė manęs paso kokia tinkama pavarde, jeigu jam taip knietėjo įsibrauti į 
Lombardiją? Sužinojęs apie jo suėmimą, būčiau tuoj pat nuvažiavęs į Mi- 
laną, ir tenykščiai mano draugai būtų mielai užmerkę akis ir apsimetę ūkį, 
kad jų žandarmerija sulaikė Parmos kunigaikščio valdinį. Pasakojimas apie 
jūsų kelionę žavus, įdomus, noriai sutinku, — pridūrė grafas jau ne tokiu 
niauriu tonu. — Jūsų netikėtas šuolis į vieškelį iš miško man netgi patinka; 
bet, tarp mūsų šnekant, jei jūsų gyvybė buvo to liokajaus rankose, tai jūs 
turėjote teisę nesiskaityti su jo gyvybe. Mes rengiame jūsų ekscelencijai 
puikią karjerą, — taip bent man įsako va šita ponia, — ir net aršiausieji mano 
priešai vargu galės pasakyti, kad aš kada nors prasilenkiau su jos paliepi- 
mais. Kokia mirtina širdgėla būtų buvusi jai ir man, jei šiose savotiškose 
lenktynėse su kliūtimis jūsų liesasis arklys būtų parklupęs? Tada jau jums 
beveik būtų buvę geriau, — pridūrė grafas, — visiškai nusisukti sprandą. 

— Jūs labai tragiškai nusiteikęs šį vakarą, mielasis, — susijaudinusi tarė 
kunigaikštienė. 

— Nes aplink mus dedasi tragiški įvykiai, — taip pat susijaudinęs tarė 
grafas. — Čia mes ne Prancūzijoje, kur viskas baigiasi dainelėmis ar įka- 

linimu kokiai porai metų, ir aš iš tikrųjų be reikalo juokaujamai kalbu 
apie visus šiuos dalykus. Na štai, mielas sūnėne, tikėkimės, kad man 
pasiseks vieną gražią dieną padaryti jus vyskupu, nes Parmos arkivysku- 
pu iš karto jus įtaisyti, kaip labai išmintingai pageidauja čia esančioji po- 
nia kunigaikštienė, negaliu; tad pasakykite mums: kai jūs gyvensite savo 
vyskupijoje, toli nuo mūsų išmintingų patarimų, — kokios jūs maždaug 
laikysitės politikos? 

— Galabyti velnią, kol jis manęs nenugalabijo, kaip labai teisingai 
sako mano draugai prancūzai, — atsikirto Fabricijus žaibuojančiomis 
akimis. — Visomis įmanomomis priemonėmis, įskaitant ir pistoletą, 
išsilaikyti pozicijoje, į kurią jūs mane iškelsite. Del Dongų giminės ge- 
nealogijos knygoje skaičiau vieno mūsų senolio gyvenimo aprašymą, 
to, kuris pastatė Griantos pilį. Į gyvenimo pabaigą Milano kunigaikštis 
Galeacas““, geras jo bičiulis, pasiuntė jį apžiūrėti vienos tvirtovės prie 
mūsų ežero; tada bijotasi naujo šveicarų užpuolimo. „Reikėtų iš man- 
dagumo vis dėlto parašyti porą žodelių tvirtovės komendanti“, — at- 
sisveikindamas su mano senoliu, pasakė kunigaikštis. Jis parašo porą 
eilučių ir paduoda laišką pasiuntiniui; paskui staiga paprašo laiško atgal; 
girdi, reikia jį užantspauduoti. „Taip bus mandagiau“, — priduria jis. Ir 
štai Vespasianas del Dongas iškeliauja; bet plaukdamas ežeru prisimena 
vieną seną graikų legendą, nes jis buvo mokytas žmogus; atplėšia savo 
gerojo valdovo laišką, ir pasirodo — ten įsakymas tvirtovės komendantui 
nužudyti jį, kai tik atvyks. Sforca, visą savo dėmesį sukaupęs į vaidinamą 
komediją, nepastebėjo, kad tarp paskutinės laiško eilutės ir jo parašo liko 
didokas tarpas; Vespasianas del Dongas į tą tarpą įrašo įsakymą, kuriuo 
jis skiriamas vyriausiuoju visos paežerės pilių valdytoju, o laiško pradžią 
sunaikina. Atvykęs į pilį ir joje įsitvirtinęs, įmeta jos komendantą į pože- 
mius, paskelbia karą Sforcai, o po keleto metų iškeičia savo tvirtovę į tas 
didžiules valdas, kurios užtikrino turtus visai mūsų giminei, o man duos 
kada nors keturis tūkstančius livrų metinių pajamų. 

— Jūs kalbate kaip tikras akademikas! — nusijuokė grafas. — Iš tikrų- 
jų, gražų pramuštgalvišką pokštą mums papasakojote, bet tokia links- 
ma proga įmantrioms išdaigoms krėsti tepasitaiko sykį per dešimt metų. 

Labai dažnai kuris nors atidus ir visados atsargus bukagalvis gali pasi- 
džiaugti nugalėjęs turtinga vaizduote apdovanotus žmones. Tik vaizduo- 
tės siautulys pastūmėjo Napoleoną pas atsargųjį Džoną Bulį “, o juk jis 
galėjo bandyti pasiekti Ameriką. Savo kontoroje Džonas Bulis tikriausiai 
gatdžiai pasijuokė iš Napoleono laiško, kuriame tas cituoja Temistoklį ““. 
Visais laikais prasčiokas Sanča Pansa paima ilgainiui viršų prieš iškilnųjį 
Don Kichotą. Sutikite nieko ypatinga neveikti, ir aš neabejoju, kad tapsite 
jei ne itin gerbtinu, tai bent jau visų gerbiamu vyskupu. Vis dėlto savo 
pastabos aš neatsiimu: šitoje istorijoje su arkliu jūsų ekscelencija pasielgė- 
te lengvabūdiškai ir tik per plauką išvengėte kalėjimo iki gyvos galvos. 

Tie žodžiai nukrėtė Fabricijų šiurpu, jis nustebęs susimąstė: „Ar 
tai tas pats kalėjimas, kuris man gresia? Ar kaip tik šito nusikaltimo 
aš neprivalėjau padaryti?“ Kunigo Blaneso ateities būrimai, iš kurių, 
kaip iš pranašysčių, jį ėmė juokas, įgijo pamažu jo akyse tikrų lemties 
ženklų svorį. 

— Kas gi tau? — nustebusi paklausė kunigaikštienė. — Grafas tau su- 
kėlė juodų minčių? 

— Man nušvito nauja tiesa, ir mano protas ne tik nemaištauja prieš ją, 
bet sutinka su ja. Jūsų teisybė, aš buvau visai arti kalėjimo iki gyvos gal- 
vos! Bet tas jaunasis liokajus su savo angliška livrėja buvo toks dailutis! 
Tiesiog gaila buvo į jį šauti! 

Ministrą sužavėjo vaikiškai rimta jo mina. 

— Jis tobulas visais atžvilgiais, — tarė grafas, žvilgtelėjęs į kunigaikš- 
tienę. — Turiu pasveikinti jus, mano mielas, su viena pergale, galbūt visų 
labiausiai pageidaujama. 

„Aha! — pagalvojo Fabricijus. - Užuomina į meilutę Marjetą“. 

Jis klydo, nes grafas pridūrė: 

— Savo evangeliniu paprastumu jūs palenkėte į save mūsų gerbiamojo 
arkivyskupo tėvo Landrianio širdį. Artimiausiomis dienomis mes pa- 
skirsime jus generalvikaru, bet žavingiausia šioje komedijoje bus tai, kad 
dabartiniai trys generalvikarai, žmonės nusipelnę, darbštūs, — du iš jų, 
man regis, buvo generalvikarai dar prieš jūsų gimimą, — patys kreipsis 
į savo arkivyskupą gražiu laišku, prašydami jus paskirti jų vyresniuo- 

ju. Pirma, šie ponai nurodys jūsų dorybes, antra, tai, kad esate garsiojo 
arkivyskupo Askanijaus del Dongo prosūnėnis. Pamatęs, kaip jie gerbia 
jūsų dorybes, tuoj pat seniausiojo iš trijų generalvikarų sūnėną pakėliau 
į kapitonus; jis tarnavo leitenantu dar nuo tų laikų, kai maršalas Siušė“' 
buvo apgulęs Taragoną. 

— Bėk taip, kaip stovi, su kelionės drabužiais, pas arkivyskupą, pa- 
reikšk jam savo švelnius jausmus, — šūktelėjo kunigaikštienė. — Papasa- 
kok, kad išteka tavo sesuo; sužinojęs, kad ji taps kunigaikštienė, jis atras 
dar daugiau tavo apaštališkų dorybių. Beje, neužmiršk, kad apie savo 
būsimą paskyrimą, kaip tau pasakojo grafas, tu nieko nežinai. 

Fabricijus nuskubėjo į arkivyskupo rūmus; elgėsi jis paprastai ir kuk- 
liai — šitokiam būti jam net per daug gerai sekdavosi; priešingai, jis visa- 
dos turėdavo prisiversti suvaidinti didiką. Jis klausėsi ilgokų monsinjoro 
Landrianio postringavimų, bet mąstė ką kita: „Ar reikėjo, ar nereikėjo 
man šauti į tą liokajų, kuris vedėsi už pavadžio liesąjį arklį?“ Protas sakė, 
kad taip, bet širdis negalėjo apsiprasti su kruvinu reginiu — gražus vaiki- 
nas krinta subjaurotu veidu nuo arklio ant žemės. 

„O tas kalėjimas, kuriame turėjau pražūt, jei arklys būtų suklupęs, — 
ar tai tas pats, kuriuo man tiek kartų grasino pranašingi ženklai?“ 

Šitam klausimui Fabricijus teikė didžiausią svarbą, o arkivyskupas 
liko patenkintas ypatingu jo atidumu. 


Vienuoliktasis skyrius 


[ arkivyskupo Fabricijus nuskubėjo pas Marjetą; jau iš tolo išgirdo 
storą Džilečio balsą: tasai, parsinešęs vyno, vaišinosi su bičiuliais — 
sufleriu ir žvakininkais. Į Fabricijaus signalą išėjo tik mama — senė, 
atstojanti jai motiną. 

— O, pas mus daug naujienų nuo to laiko, kai tu dingai, — šūktelėjo 
ji. —- Pora mūsų aktorių buvo apkaltinti, kad gėrynėmis atšventė didžio- 

jo Napoleono vardo dieną; mūsų vargšė trupė apšaukta jakobiniška ir 
gavo įsakymą išsinešdinti iš Parmos valstybės; štai tau ir „Tegyvuoja 
Napoleonas!“ Bet ministras, sako, gavo kišenę pakrapštyti. Šiaip ar taip, 
bet Džiletis turi pinigų, kiek — aš nežinau, bet mačiau, kad laikė pilną 
saują ekiu. Marjeta gavo iš direktoriaus penkis ekiu kelionės išlaidoms 
iki Mantujos ir Venecijos, aš — vieną. Ji vis dar įsimylėjusi tave, bet bijo 
Džilečio; prieš tris dienas, per paskutinį mūsų spektaklį, jis dievagojosi 
būtinai ją užmušiąs; trenkė jai du kartus smagiai per ausį, o bjauriau- 
sia — sudraskė jos žydrąją skarą. Būtum labai geras, jei padovanotum 
jai kitą žydrą skarą, mes pasakytume, kad išlošėme ją loterijoje. Rytoj 
karabinierių vyriausiasis būgnininkas rengia fechtavimo turnyrą; skelbi- 
ir ateik pas mus; jei Džiletis išeis į turnyrą ir mes galėsime tikėtis, kad 
greit negrįš, aš stovėsiu prie lango ir duosiu tau ženklą. Pasistenk atnešti 
mums ką nors gražaus, o Marjeta 1š tiesų karštai myli tave. 

Leisdamasis įvijais laiptais iš tos šlykščios lindynės žemyn, Fabricijus 
susikrimto. „Aš visai nepasikeičiau, — svarstė jis. — Išgaravo visi mano 
gražūs ketinimai, radęsi ten, ant gimtojo ežero kranto, kai žvelgiau į gy- 
venimą filosofo akimis. Tada mano siela buvo nekasdieniškai nusiteikusi, 
bet visa tai tebuvo svajonės, jos išsisklaidė susidūrusios su rūsčia tikrove. 
Dabar būtų laikas veikti“, — galvojo Fabricijus, apie vienuoliktą valandą 
vakaro grįždamas į Sanseverinos rūmus. Bet jis veltui stengėsi širdyje su- 
žadinti drąsą ir prabilti su tuo iškilniu atvirumu, kuris jam atrodė toks pa- 
prastas aną naktį ant Komo ežero krantų. „Aš tik supykdysiu moterį, kuri 
man visų brangiausia šiame pasaulyje: ėmęs kalbėti, atrodysiu kaip blogas 
aktorius; iš tiesų aš šį tą sugebu tik dvasios pakilimo valandėlėmis“. 

— Grafas nuostabiai geras man, — tarė jis kunigaikštienei, kai baigė 
pasakoti apie savo apsilankymą arkivyskupijoje. — Jo rūpinimąsi manim 
aš vertinu tuo labiau kad, kaip man rodos, jis ne per daug mane mėgsta. 
Taigi mano elgsena santykiuose su juo turi būti pavyzdinga. Jis vykdo 
dabar kasinėjimus Sanginijoje ir vis dar baisiai užsidegęs jais — šitaip 
bent galima spręsti iš jo užvakarykštės kelionės. Jis dūmė dvylika mylių 
šuoliais, kad gautų dvi valandas pabūti ten prie darbininkų. Toje antki- 

nėje šventovėje, kurios pamatus jis aptiko, darbininkai gali rasti statulų 
atlaužų, ir jis bijo, kad jų nepavogtų; noriu jam pasisiūlyti pusantros die- 
nos pabūti Sanginijoje. Rytoj apie penkias turiu dar pasimatyti su arki- 
vyskupu, vakare galėčiau išvykti, keliauti naktį, kai vėsu, maloniau. 

Kunigaikštienė iš pradžių nieko neatsakė. 

— Atrodo, lyg tu ieškai progos būti toliau nuo manęs, — tarė ji pa- 
galiau nepaprastai švelniai. — Ką tik gįžai iš Beldžirato, o jau vėl randi 
dingsų išvykti. 

„Štai puiki proga išsiaiškinti, — dingtelėjo Fabricijui. — Bet tada, prie 
ežero, aš buvau ne viso proto: buvau taip apsvaigęs atvirumu, jog ne- 
pastebėjau, kad meilūs mano žodžiai iš esmės yra įžūlybė. Reikėtų pa- 
sakyti: „Myliu tave kaip labiausiai atsidavęs draugas ir t. t., bet tikrosios 
meilės mano širdis nepažįsta“. Bet ar tai nereikštų: „Matau, kad mylite 
mane, bet žinokite: tuo pačiu atsilyginti aš negaliu“. Jei kunigaikštienė iš 
tikrųjų myli mane, tai gali supykti, kad permaniau jos jausmą; bet jeigu 
jos jausmas — tik paprasčiausias draugiškumas, tada pasipiktins mano 
akiplėšiškumu... O tokie įžeidimai neatleidžiami“. 

Šitaip rimtai samprotaudamas, Fabricijus nė nepasijuto vaikščiojąs 
po saloną susikaupęs, didinga veido išraiška, kaip žmogus, matąs, kad 
nelaimė jo tyko čia pat, už kelių žingsnių. 

Kunigaikštienė susižavėjusi žiūrėjo į jį: čia jau nebe vaikas, kurį ji 
matė lopšyje, jau nebe sūnėnas, visada toks paklusnus jai, — ne, čia rimtas 
vyras, kurio meilę laimėti būtų įstabu. Ji pakilo nuo otomanos ir jaus- 
mingai puolė Fabricijui į glėbį. 

— Tai tu nori pabėgti nuo manęs? 

— Ne, — atsakė jis, lyg būtų Romos imperatorius, — bet aš norėčiau 
būti protingas. 

Šį žodį galima buvo suprasti įvairiai; Fabricijui pritrūko drąsos pa- 
sakyti daugiau ir surizikuoti įskaudinti tą žavią moterį. Jis buvo dar per 
daug jaunas ir pernelyg greitai pasiduodavo jausmui; protas nepateikė 
jam mandagesnės frazės, kuria būtų galėjęs duoti suprasti tai, ką norė- 
jo išreikšti. Pasidavęs įgimtam jausmingumui, užmiršęs visus išvedžio- 
jimus, jis apglėbė šią žavingą moterį ir ėmė ją bučiuoti. Bet tą akimirką 

kieme subildėjo ratai, įvažiavo grafo karieta, ir beveik tuoj pat į saloną 
įžengė ir jis; atrodė labai susijaudinęs. 

— Keista ugnimi jūs uždegate širdis, — pasakė jis Fabricijui, o tas 
beveik sutriko, išgirdęs šituos žodžius. — Arkivyskupas šį vakarą buvo 
audiencijoj pas jo didenybę, kaip kiekvieną ketvirtadienį; kunigaikštis 
man ką tik pasakojo, kad arkivyskupas, labai susijaudinęs, pirmiausia 
išdrožęs itin mokslingą kalbą, matyt, atmintinai išmoktą, kurios jis iš 
pradžių nesupratęs visiškai. Pagaliau tėvas Landrianis pareiškęs, kaip 
svarbu esą Parmos bažnyčiai, kad monsinjoras Fabricijus del Dongas 
būtų paskirtas jo pirmuoju generalvikaru, o lig tik jam sukaks dvide- 
šimt ketveri metai — jo koadjutoriumi su įpėdinystės teise. Prisipažįstu, 
tokia šneka mane išgąsdino, — pridūrė grafas. — Man tai pasirodė per 
daug skubu, bijojau, kad kunigaikštis nesupyktų ir jam neatkirstų. Bet 


166 


rankų darbeliai, grafe 

„Galiu prisiekti prieš Dievą ir jūsų didenybę, — sušukau aš kiek tik 
galėdamas lipšniau, — kad visiškai nieko nežinau apie žodžius: s4 įbėdi- 
nystės teisė“. Ir pasakiau jam teisybę, tai yra visa, apie ką mes čia prieš 
porą valandų kalbėjomės; paskui dar karštai pridūriau, kad laikysiu sau 
didžiausia malone, jei pradžiai jo didenybė teiksis mums duoti kokią 
nedidelę vyskupiją. Kunigaikštis, matyt, patikėjo, nes nutarė, jog de- 
rėtų suvaidinti maloningą; jis pasakė man paprasčiausiai, kaip beįma- 
noma: „Tai oficialus mudviejų su arkivyskupu reikalas, jūs čia niekuo 
dėtas; senukas įteikė man savotišką raportą, labai ilgą ir nuobodoką, 
kurio pabaigoje daro oficialų pasiūlymą; atsakiau jam labai šaltai, kad 
minimas asmuo dar labai jaunas, o svarbiausia — visai naujas mano 
dvare; kad jei aš pažadėsiu tokią aukštą vietą Lombardijos-Venecijos 
Karalystės žymaus pareigūno sūnui, atrodys, lyg apmoku vekselį, kurį 
išpirkti man atsiuntė imperatorius. Arkivyskupas užsigynė, kad jokių 
nurodymų šia prasme iš nieko nesąs gavęs. Šakyti šitaip man — kokia 
kvailystė! Nustebau, kad šitaip galėjo kalbėti toks supratingas žmo- 
gus; bet kreipdamasis į mane jis visuomet sutrinka, o šį vakarą jau- 
dinosi kaip niekada; iš to nusprendžiau, kad jis karštai trokšta gauti 

mano sutikimą. Atsakiau žinąs geriau už jį, kad jokių nurodymų iš 
aukštesnių sluoksnių del Dongo paskyrimo reikalu nebuvę gauta, kad 
niekas mano dvare neabejojąs šito jaunuolio gabumais ir niekas per 
daug blogai neatsiliepiąs apie jo dorą, tik aš baiminąsis, kad jis linkęs į 
užsidegimą, O aš davęs žodį neskirti į atsakingas vietas šitokių patrakėlių, 
nes valdovas niekada negalįs jais pasikliauti. Tada, - pasakojo toliau jo 
didenybė, — man teko atlaikyti dar vieną patetišką prakalbą, beveik 
tokią pat ilgą kaip pirmoji; arkivyskupas į padanges ėmė kelti Dievo 
tarnų užsidegimą. „Ak tu nevykėli, — galvojau aš, — tu juk nusišnekėjai 
ir pats kenki paskyrimui, o aš buvau jau beveik sutikęs. Reikėjo iš karto 
nutraukti visas kalbas ir tik karštai man padėkoti“. Bet kur tau: juokin- 
gai narsiai jis varo toliau savo prakalbą; aš tuo tarpu galvojau, kokį čia 
davus atsakymą, kad jis nepasirodytų per daug nepalankus jaunajam 
del Dongui. Pagaliau sugalvojau, ir gana vykusiai, kaip pats galėsite 
spręsti. „Monsinjore, — tariau aš, — Pijus VII“* buvo didis popiežius ir 
didis šventasis; iš visų valdovų tik jis vienas išdrįso pasakyti 76 tironui, 
prieš kurį ant kelių šliaužiojo visa Europa! Ir ką gi! Jis buvo didelis 
užsidegėlis ir, būdamas Imolos vyskupu, tiek įsikarščiavo, kad parašė 
savo garsųjį Di/Zečo kardinolo Kjaramončio ganytojišką laišką, kuriame 
stojo ginti Cizalpinės Respublikos“. 

Vargšas mano arkivyskupas apstulbo; norėdamas galutinai jį pri- 
blokšti, pasakiau jam labai rūsčia mina: „Sudiev, monsinjore, jūsų pasiū- 
lymą aš apsvarstysiu ir rytoj duosiu atsakymą“. Vargšas žmogelis ištarė 
dar kelis maldaujamus žodžius, nevykusius ir visiškai nepritinkančius po 
to, kai aš pasakiau „sudiev“. O dabar, grafe Moska dela Rovere, pavedu 


jums pranešti kunigaikštienei, kad aš jokiu būdu nenoriu užvilkinti iki 


rytdienos atsakymo, kuris gali jai padaryti malonumo; sėskite štai čia ir 
parašykite arkivyskupui, kad aš sutinku, ir baikime šį reikalą. Aš para- 
šiau, jis pasirašė ir tarė man: „Tuoj pat nuneškite šį raštą kunigaikštie- 
nei“. Štai tas raštas, kunigaikštiene. Jis man suteikė laimę dar kartą jus šį 
vakarą pamatyti. 

Kunigaikštienė susižavėjusi perskaitė raštą. Kol grafas baigė savo 
ilgą pasakojimą, Fabricijus spėjo atitokti; šitas netikėtas paskyrimas, at- 

rodo, visai jo nenustebino; kaip tikras didikas, jis, savaime suprantama, 
visada manė turįs teisę į tokius nepaprastus išaukštinimus, į staiga ištin- 
kančią laimę; paprastą miestelėną šitokia sėkmė būtų iš vėžių išmušusi. 
Jis padėkojo grafui tinkamai parinktais žodžiais, paskui tarė: 

— Geras dvariškis privalo pataikauti savo globėjo aistrai; vakar jūs 
pareiškėte prisibijąs, kad jūsų darbininkai Sanginijoje nepavogtų rastų 
antikinių statulų fragmentų; aš pats labai mėgstu kasinėjimus; ir jei leisi- 
te, grafe, aš mielai nuvyksiu pažiūrėti, kaip jie dirba. Į Sanginiją galėčiau 
išvykti rytoj vakare po padėkos vizito rūmuose ir arkivyskupijoje. 

— Bet ar jūs atspėjote, iš kur toks staigus gerojo arkivyskupo prielan- 
kumas Fabricijui? — paklausė kunigaikštienė grafą. 

— Man nėra reikalo nė spėti; generalvikaras, kurio brolį pakėliau į 
kapitonus, taip man vakar pasakė: „Tėvas Landrianis vadovaujasi tuo 
neginčytinu principu, kad arkivyskupas vis tiek aukštesnis už koadjuto- 
rių, ir nesitveria džiaugsmu, kad turės savo valdžioje tikrą del Dongą ir 
dar bus jam geradariu“. Visa, kas parodo aukštą Fabricijaus kilmę, tik 
dar labiau sustiprina šį slaptą džiaugsmą: toks žmogus — ir jo adjutantas! 
Antra, monsinjoras Fabricijus jam patiko, jis nėmaž nesivaržo jo; paga- 
liau jau dešimt metų tėvas Landrianis pagrįstai giežia dantų ant Pjačencos 
vyskupo, kuris atvirai ketina atsisėsti po jo mirties į Parmos arkivyskupo 
sostą, nors jisai — tik malūnininko sūnus. Pasiryžęs tapti tėvo Landria- 
nio įpėdiniu, Pjačencos vyskupas užmezgė artimus ryšius su markize 
Raversi; šiuo metu arkivyskupas ir dreba, kad tie ryšiai nesukliudytų jam 
įgyvendinti mieliausią jo širdžiai sumanymą: turėti savo štabe tikrą del 
Dongą ir įsakinėti jam. 

Į trečią dieną, nuo pat ankstaus ryto, Fabricijus jau vadovavo kasi- 
nėjimo darbams Sanginijoje, priešais Kolorną (Parmos valdovų Versalį); 
kasinėjimai vyko lygumoje prie pat vieškelio, einančio iš Parmos iki tilto 
prie Kazal Madžorės, artimiausio Austrijos miesto. Darbininkai rausė 
skersai lygumą ilgą, kiek įmanoma siauresnį, aštuonių pėdų gylio griovį; 
šitų kasinėjimų palei senąjį romėnų kelią tikslas buvo surasti griuvėsius 
antrosios antikinės šventyklos, kuri, pasak vietos padavimų, stovėjusi 
čia dar viduramžiais. Nors buvo specialus valdovo patvarkymas, tačiau 

kai kurie kaimiečiai šnairai žiūrėjo į tuos ilgus griovius, gadinančius jų 
žemę. Nepadėjo jokie aiškinimai, jie buvo įsitikinę, kad čia ieškoma lo- 
bio, ir Fabricijus atvyko kaip tik laiku; reikėjo užkirsti kelią bekylančioms 
nedidelėms riaušėms. Jis visai nenuobodžiavo, su karštu susidomėjimu 
sekė vykstančius darbus; šen bei ten būdavo randamas koks medalis, ir 
jis žiūrėjo, kad darbininkai susitarę jo nenuslėptų. 

Buvo graži diena, gal kokia šešta valanda ryto; Fabricijus pasiskolino 
seną vienvamzdį šautuvą ir nušovė keletą vieversėlių; vienas pašautas 
nukrito ant vieškelio; Fabricijus nubėgo pažiūrėti, kur jis, ir pastebėjo 
tolumoje karietą, važiuojančią nuo Parmos į Kazal Madžorę, sienos 
link. Užsitaisė šautuvą ir staiga pamatė išklebusioje, lėtute riedančioje 
karietoje Marjetą; šalia jos sėdėjo dilba Džiletis ir toji senė, tariamoji 
jos motina. 

Džiletis įsivaizdavo, kad Fabricijus atsistojo ant kelio su šautuvu ke- 
tindamas jį išplūsti, o gal net atimti iš jo Marjetą. Jis buvo drąsus vyras 
ir šoko iš vežimo; kairėje rankoje jis turėjo didelį aprūdijusį pistoletą, o 
dešinėje — dar neištrauktą iš makšties špagą, su kuria eidavo į sceną, kai 
trupė, reikalo verčiama, pavesdavo jam markizo vaidmenį. 

— Aha, bandite! — riktelėjo jis. — Labai džiaugiuosi, kad pasipainiojai 
man čia, per mylią nuo sienos; aš dabar tave sutvarkysiu; čia tau nepadės 
tavo violetinės kojinės. 

Fabricijus meiliai šypsojosi Marjetai, visai neklausydamas pavyduo- 
lio Džilečio šūkavimų, tik staiga per tris pėdas nuo krūtinės pamatė at- 
kištą surūdijusio pistoleto vamzdį; jis tesuspėjo trenkti per tą pistoletą 
šautuvų; pistoletas šovė, bet nieko nesužeidė. 

— Stok, sakau, velnio išpera, — riktelėjo Džiletis, atsigręžęs į vežžurino“?, 
ir, vikriai nutvėręs priešininko šautuvo vamzdį, nukreipė jį nuo savęs; abu 
iš visų jėgų ėmė tąsyti šautuvą kiekvienas į save. Džiletis buvo gerokai 
stipresnis už Fabricijų; vieną ranką keldamas per kitą, jis siekė vis artyn 
degiklio ir jau buvo beišveržiąs šautuvą, bet staiga Fabricijus paleido šūvį, 
kad negalėtų iššauti Džiletis. Jis gerai matė, kad vamzdžio galas kyšo trim 
coliais aukščiau priešininko peties; šūvis pokštelėjo prie pat Džilečio au- 
sies. Šis lyg ir sutriko, bet vienu akies mirksniu atsikvošėjo. 

— Aha, nori man smegenis ištaškyti, šunsnuki! Aš su tavim sąskaitas 
suvesiu. 

Džiletis išsitraukė savo teatrinę špagą ir nuostabiai vikriai puolė Fab- 
ricijų. Šisai neturėjo ginklo ir pagalvojo, kad viskas baigta. Jis šoko prie 
karietos, stovinčios už kokių dešimt žingsnių nuo Džilečio, prabėgo pro 
ją iš kairės 1r, ranka įsitvėręs į vežimo lingę, beregint atsidūrė dešinėje 
pusėje, kur buvo atviros durelės; ilgšis Džiletis pasileido įkandin, bet, 
nesumojęs įsitverti karietos lingės, iš inercijos nulėkė dar kelis žingsnius 
į priekį ir tik paskui susilaikė. Tą akimirką, kai Fabricijus bėgo pro atvi- 
ras dureles, Marjeta šnibžtelėjo: 

— Saugokis, jis užmuš tave. Še, imk! 

Ir tą pat akimirką ant žemės nukrito didelis medžioklinis peilis; Fabri- 
cijus lenkėsi jo paimt, bet tuo pat metu Džiletis kliudė jam špaga į pet. 
Kai Fabricijus atsitiesė, jis tebuvo per sprindį nuo Džilečio ir šis trenkė 
iš visų jėgų jam į veidą špagos rankena; smūgis buvo toks smarkus, jog 
Fabricijui akys aptemo; tą akimirką jis buvo per plauką nuo mirties. Jo 
laimė, Džiletis buvo dar per arti ir negalėjo perdurti jo špaga. Atsigodėjęs 
Fabricijus leidosi bėgti, kiek kojos neša; bėgdamas numetė medžioklinio 
peilio įmovą šalin, paskui staiga apsigręžė. Džiletis, kuris vijosi už trijų 
žingsnių, įsibėgęs neįstengė sustoti, ir Fabricijus smogė jam medžiokliniu 
peiliu; Džiletis spėjo špaga peilį kiek nukreipti, bet tasai vis dėlto įsmigo 
jam tiesiai į kairį skruostą. Džiletis prašoko pro pat Fabricijų, ir šis pajuto, 
kad jam perdurta šlaunis, — Džiletis spėjo atsilenkti savo peilį. Fabricijus 
liuoktelėjo į dešinę, atsigręžė, ir pagaliau abu priešininkai atsidūrė atstu- 
me, tinkamame kautynėms. Džiletis keikėsi kaip apsėstas. 

— Aha, kunigo puse, tuoj aš perpjausiu tau gerklę, — rėkė jis tolydžio. 

Fabricijus tik šniokštė ir negalėjo nė žodžio ištarti; nuo smūgio špa- 
gos rankena jam labai skaudėjo veidą, iš nosies plūdo kraujas; beveik jau 
nesižinodamas, ką darąs, jis atmušė peiliu kelis špagos smūgius ir pats 
kelis kartus puolė; jam vaidenosi, lyg jis būtų viešame turnyre. Šitokia 
mintis jam kilo todėl, kad juos ratu buvo apstoję darbininkai — dvidešimt 
penki ar trisdešimt žmonių, tačiau pagarbiu atstumu, nes priešininkai 
visą laiką bėgiojo puldinėdami vienas kitą. 

Kova tarytum kiek atlyžo, smūgiai praretėjo, bet staiga Fabricijus 
pagalvojo: „Baisiai skauda veidą! Matyt, tas niekšas jį man subjaurojo“. 
Šitos minties įsiutintas, jis šoko ant priešininko su atkištu medžiokliniu 
peiliu. Peilio smaigalys įsmigo anam į krūtinę dešinėje ir išlindo prie kai- 
riojo peties; tuo pat metu Džilečio špaga kiaurai pervėrė Fabricijui ranką 
prie peties, bet praslydo po pat oda, žaizda buvo nesunki. 

Džiletis pargriuvo; kai Fabricijus priėjo prie jo, nenuleisdamas akių 
nuo kairiosios jo rankos, tebelaikančios peilį, ranka nevalingai atsigniau- 
žė, ir peilis iškrito. 

„Nusibaigė niekšas“, — pagalvojo Fabricijus. Žvilgtelėjo jam į vei- 
dą — iš burnos čiurkšle tekėjo kraujas. Fabricijus pribėgo prie vežimo. 

— Turite veidrodėlį? — šūktelėjo jis Marjetai. Marjeta, išbalusi kaip 


tis — neišmušti. 

— Nuo ko man taip skauda? — stebėjosi jis pusbalsiu. 

Senė atsakė: 

— Nuo to, kad skruostą jums špagos rankena permušė ligi kraujo. 
Žandas baisiausiai ištinęs ir pamėlynavęs; tuojau pridėkite dėlių, ir vis- 
kas praeis. 

— A, tuojau dėlių, — nusijuokė Fabricijus ir kaipmat atgavo šaltą 
kraują. 

Jis pamatė, kad darbininkai, apspitę Džiletųį, žiūri į jį, bet nedrįsta liesti. 

— Padėkite tam žmogui, — šūktelėjo, — nurenkite jį. 

Jis buvo dar kažką besakąs, bet, pakėlęs akis, pamatė kelyje už trijų 
šimtų žingsnių penkis ar šešis vyrus, kurie lygiu žingsniu artėjo prie įvy- 
kio vietos. 

„Žandarai, — dingtelėjo jam, — pamatys nukautą žmogų, suims 
mane, ir aš turėsiu garbės su iškilminga palyda įžygiuoti į Parmos mies- 
tą. Tai bent istorijėlė dvariškiams, Raversi draugams, nekenčiantiems 

Tuoj pat žaibo greitumu jis pažėrė ant kelio prieš žado netekusius 
darbininkus visus pinigus, kiek turėjo kišenėse, šoko į vežimą. 

— Užgaišinkite žandarus, neduokite manęs vytis, — sušuko jiems, — aš 
apipilsiu jus pinigais; pasakykite jiems, kad aš nekaltas, kad tas žmogus 
užpuolė mane ir norėjo nudėti. O tu, — kreipėsi jis į vežžurmo, — leisk ar- 
klius šuoliais, gausi keturis napoleondorus, jei pervažiuosi per tiltą, kol tie 
vyrai dar manęs nepavijo. 

— Gerai! — atsakė ve//urino. — Bet nebijokite, tie žmonės juk pėsti; jei 
mano arkliukai bėgs paprasta ristute, ir tai mes juos toli paliksime. 

Taip pasakęs, paleido arklius šuoliais. 

Žodis „nebijokite“, kurį pavartojo vežikas, suerzino mūsų didvyrį: 
jis iš tikrųjų buvo nusigandęs, kai gavo špagos rankena į veidą. 

— Bet mes galime susidurti ir su raitais, atjojančiais iš priekio, — pa- 
sakė apdairusis 7e/7w7720, kuriam rūpėjo tie keturi napoleondorai, — ir tie, 
kur mus vysis, gali riktelėti aniems, kad mus sulaikytų. 

Jo žodžiai reiškė: „Vėl užsitaisykite šautuvą...“ 

— Ak, koks tu narsus, mano mielas kunigėli! — šūktelėjo Marjeta ir 
pabučiavo Fabricijų. 

Senė dairėsi, iškišusi galvą pro karietos langelį; po valandėlės įtraukė 
ją atgal. 

— Niekas jūsų nesiveja, pone, — šalčiausiai tarė ji Fabricijui. — O kelyje 
prieš mus taip pat nieko nematyt. Bet jūs žinote, kokie priekabūs austrų 
policijos valdininkai. Jei mes va šitaip šuoliais užlėksime ant pylimo palei 
Po upę, tai jus suims, galite neabejoti. 

— Risčia! — įsakė jis vežėjui. — Kokį turite pasą? — paklausė jis senę. 

— Ne pasą, o tris pasus, — atsakė ji. — Ir kiekvienas jų atsiėjo mums 
keturis frankus: tiesiog baisu šitaip plėšti iš vargšų artistų, kurie keliauja 
visą laiką! Štai pasas, išduotas ponui Džilečiui, artistui, tai būsite jūs; O va 
dar du pasai — Marjetinos ir mano. Bet Džilečio kišenėje liko visi mūsų 
pinigai. Kas dabar bus? 

— Kiek jis turėjo? — paklausė Fabricijus. 

— Keturiasdešimt naujutėlių ekiu po penkis frankus, — atsakė senė. 

— Tikriau sakant, šešis ekiu ir šiek tiek smulkių, — nusijuokė Marje- 
ta. — Neleisiu apgaudinėti savo kunigėlio. 

— Ar ne savaime suprantamas daiktas, kad aš stengiuosi išpešti iš 
jūsų trisdešimt keturis ekiu daugiau, — visai šaltai kalbėjo senė, — ką jums 
reiškia trisdešimt keturi ekiu? O mudvi juk netekome globėjo. Kas gi 
dabar parūpins mums butą, kas derėsis su vežžurim, kai mes keliausime, 
ir kas visus gąsdins? Džiletis, žinoma, nebuvo gražuolis, bet užtat labai 
parankus, ir jei va šita mergaitė nebūtų buvusi tokia kvaila ir iš karto į jus 
įsispoksojusi, tai Džiletis amžiais nieko nebūtų pastebėjęs, o jūs būtu- 
mėte negailėjęs mums gražutėlių ekiu. Mes, patikėkit, labai neturtingos. 

Fabricijus susigraudino; jis ištraukė piniginę ir padavė senei keletą 
napoleondorų. 

— Matote, — tarė jis, — man ir pačiam beliko penkiolika, daugiau nėra 
ko iš manęs bepešt. 

Marjeta puolė jam ant kaklo, senė išbučiavo rankas. Arkliai vis bėgo 
ristele. Kai tolumoje pasirodė geltonai ir juodai dryžuota užkarda, skel- 
bianti, kad už jos — jau Austrijos valdos, senė tarė Fabricijui: 

— Jums geriau būtų pėsčiam eiti su Džilečio pasu; mudvi valandėlę 
stabtelėsime — lyg apsitvarkyti. Be to, muitinėje tikrins mūsų mantą. Pa- 
klausykite manęs ir padarykite taip: ramiai, neskubėdamas pereikite per 
Kazal Madžorę, užsukite net į kavinę, išgerkite stikliuką degtinės; o kai 
jau išeisite iš miestelio, spauskite, kiek įkabinate. Austrų policija velniš- 
kai budri; ji tuoj užuos, kad buvo nužudytas žmogus; jūs keliaujate su 
svetimu pasu, O to jau su kaupu gana, kad užsidirbtumėte dvejus metus 
kalėjimo. Už miestelio pasukite į dešinę prie Po, pasisamdykite valtį ir 
pasislėpkite Ravenoje ar Feraroje; kuo greičiausiai nešdinkitės iš Austri- 
jos žemių. Už du luidorus galite iš kokio muitinės valdininko nusipirkti 
kitą pasą, tas, kurį turite dabar, gali jus pražudyti; neužmirškite, kad nu- 
žudėte žmogų. 

Fabricijus pėsčias žengė link pontoninio Kazal Madžorės tilto ir 
baimė; jis labai aiškiai prisiminė grafo Moskos žodžius, kaip pavojinga 
jam rodytis Austrijos teritorijoje; ir štai dabar už poros šimtų žings- 

nių — baisusis tiltas, vedąs į tą šalį, kurios sostinė jam buvo Špilbergas. 
Bet ką daugiau daryti? Modenos Kunigaikštystė, su kuria Parmos vals- 
tybė ribojasi pietuose, pagal tam tikrą susitarimą išduoda Parmai visus 
bėglius; kita siena eina kalnais nuo Genujos pusės, iki jos per daug toli; 
žinia apie jo nelemtą nuotykį pasieks Parmą anksčiau, negu jis spės 
pasislėpti tuose kalnuose; taigi belieka tik Austrijos valdos kairiajame 
Po krante; kol iš Parmos spės parašyti Austrijos valdžios institucijoms, 
kad jį suimtų, praeis gal pusantros, o gal ir dvi paros. Viską apsvarstęs, 
Fabricijus uždegė nuo cigaro ir sudegino savąjį pasą: Austrijos žemėse 
verčiau pasirodyti valkata negu Fabricijum del Dongu; galimas daiktas, 
kad jį ir kratys. 

Jau nekalbant apie savaime suprantamą bjaurėjimąsi, kurį jautė Fab- 
ricijus, patikėdamas savo likimą nelaimingojo Džilečio pasui, su tuo do- 
kumentu buvo ir grynai praktinių keblumų: jo ūgis buvo daugių dau- 
giausia penkios pėdos ir penki coliai, o ne penkios pėdos ir dešimt colių, 
kaip įrašyta pase; Fabricijui ėjo dvidešimt ketvirti metai, ir atrodė jis dar 
jaunesnis, o Džiletis turėjo trisdešimt devynerius. Neslėpsime, kad mūsų 
didvyris gerą pusvalandį pravaikščiojo pylimu šalia pontoninio tilto, nesi- 
ryždamas kelti kojos ant jo. „Ką aš patarčiau kitam, atsidūrusiam mano 
vietoje? — pagalvojo jis galiausiai. — Žinoma, eiti. Likti Parmos valsty- 
bėje pavojinga: gal jau pasiųstas žandaras vytis žmogaus, kuris nužudė 
kitą, kad ir gindamasis“. Fabricijus perkratė visas savo kišenes, suplėšė 
visus popierius, pasiliko tik nosinę ir cigarinę. Svarbu buvo kiek galint 
sutrumpinti kratą, kuri jo laukė. Fabricijus pagalvojo, kad į vieną baisų 
priekaištą, kurį jam gali padaryt, jis nerastų patenkinamo atsakymo: pa- 
stvadins Džilečiu, o visi jo baltiniai paženklinti jo paties inicialais. 

Kaip matome, Fabricijus buvo vienas iš tų nelaimingųjų, kuriuos 
kankina jų pačių vaizduotė; Italijoje tai dažna yda tarp galvotų žmonių. 
Bet kuris prancūzas kareivis, nė kiek ne drąsesnis už Fabricijų, o gal ir 
bailesnis, būtų tuoj pat žengęs per tiltą ir apie jokias kliūtis iš anksto ne- 
galvojęs; priešingai, viską būtų daręs kuo šalčiausiai. O Fabricijui dingo 
visas šaltakraujiškumas, kai iš ano tilto galo žemaugis, pilkai apsirengęs 
žmogelis šūktelėjo: 

— Užeikite į policiją parodyti paso! 

Policijos raštinės sienos buvo nešvarios ir prikalinėtos vinių, ant 
kurių kabojo tarnautojų pypkės ir nešvarios jų kepurės. Didelis eglinis 
stalas, kuriuo jie buvo atsitvėrę, buvo margas nuo rašalo ir vyno dėmių; 
dvi ar trys storos registracijos knygos, įrištos žalia oda, mirguliavo dar 
įvairesnių spalvų dėmėmis, o jų kraštai buvo pajuodę nuo čiupinėjimo. 
Ant registracijos knygų, sukrautų viena ant kitos, gulėjo trys puošnūs 
laurų vainikai, kuriais buvo padabinta raštinė užvakar kažkurios impera- 
toriaus šventės proga. 

Fabricijui visos tos smulkmenos labai krito į akis, ir jam suspaudė 
širdį; štai kuo jis užsimokėjo už puošnią ir naujumu tviskančią prabangą, 
kuri traukė akį dailiuose jo apartamentuose Sanseverinos rūmuose. Jis 
turi įžengti į šią nešvarią raštinę, nuolankiai stovėti čia kaip žemesnis ir 
dar leistis tardomas! 

Mažaugis tamsiaplaukis tarnautojas su žalvariniu smeigtuku ant kak- 
laraiščio ištiesė pageltusią ranką ir paprašė paso. „Irzlus miesčionis“, — 
pagalvojo Fabricijus. Žmogynas aiškiai nustebo, ėmęs skaityti pasą, ir 
skaitė jį geras penkias minutes. 

— Tamstai kas nors nutiko kelyje? — paklausė jis svetimšalį, žvilgsniu 
rodydamas į Fabricijaus žandą. 

— Vetturino išvertė mus, važiuodamas nuo Po pylimo. 

Paskui vėl stojo tyla; valdininkas nuožmiai dėbčiojo į keleivį. 

„Įklimpau, — pagalvojo Fabricijus, — jis tuoj pasakys, kad jam esą ne- 
malonu, bet turįs pranešti man blogą naujieną — aš suimamas“. Paikiau- 
sios mintys užplūdo mūsų didvyrio galvą, tą valandėlę jis ypatinga logika 
pasigirti negalėjo. Jis, pavyzdžiui, pagalvojo, kad galima būtų sprukti pro 
raštinės duris, kurios liko neuždarytos. ,Nusimetu švarką, šoku į Po ir, 
žinoma, perplaukiu upę. Nors kažkas būtų — vis geriau nei Špilbergas“. 
Kol Fabricijus svarstė, kokios yra šitokio pabėgimo galimybės, policijos 
Pavojus protingą žmogų padaro genialų, jį, taip sakant, iškelia aukščiau 
jo paties; gyvos vaizduotės žmogui jis įkvepia romantinių užmojų, tiesa, 
drąsių, bet dažnai beprasmiškų. 

Reikėjo matyti, kokiu pasipiktinimu degė mūsų didvyrio akys, 
kol variniais žibučiais pasipuošęs policijos raštininkas tyrinėjo jį savo 
žvilgsniu. „Jei aš jį užmuščiau, — svarstė Fabricijus, - mane už žmogžu- 
dystę nuteistų dvidešimčiai metų katorgos arba mirties bausme, ir vis 
dėlto tai ne taip siaubinga, kaip Špilbergas su šimto dvidešimt svarų 
grandinėmis prie abiejų kojų ir vos aštuoniomis uncijomis juodos duo- 
nos per dieną, ir taip ištisus dvidešimt metų; vadinasi, man būtų ketu- 
riasdešimt ketveri metai, kai iš jo išeičiau“. Šitaip logiškai samprotau- 
damas, Fabricijus visai užmiršo, kad sudegino savo pasą, taigi policijos 
tarnautojui niekas negalėjo paliudyti, kad prieš jį stovi maištininkas 
Fabricijus del Dongas. 

Mūsų didvyris, kaip matote, gerokai įsigąsdino; bet jam būtų buvę 
dar baisiau, jei būtų žinojęs, kas dedasi policijos raštininko galvoje. Tas 
žmogus buvo Džilečio draugas; galite įsivaizduoti, kaip jis nustebo pa- 
matęs aktoriaus pasą kito rankose; pirmoji jo mintis buvo suimti tą kitą, 
bet čia jis pagalvojo, kad Džiletis, galimas daiktas, bus pardavęs savo 
pasą šitam dailiam jaunuoliui, matyt, iškrėtusiam Parmoje kokį nevykusį 
pokštą. „Jei aš jį suimsiu, — galvojo jis, — tai galiu pridaryti nemalonumų 
Džilečiui; nesunku bus susekti, kad jis pardavė savo pasą; bet, kita ver- 
tus, ką pasakys mano viršininkas, jei paaiškės, kad aš, Džilečio draugas, 
vizavau jo pasą, pateiktą visai kito asmens?“ Valdininkas nusižiovavo, 
atsistojo ir pasakė Fabricijui: 

— Luktelėk, tamsta, — paskui, kaip įprasta policijoje, pridūrė: — iškilo 
neaiškumų. 

Fabricijui dingtelėjo širdyje: „Iškils dar vienas neaiškumas, kai aš 
pabėgsiu““. 

Iš tikrųjų, tarnautojas išėjo iš raštinės ir paliko atviras duris; pasas 
gulėjo ant eglinio stalo. ,„Pavojus akivaizdus, — mąstė Fabricijus. — Tuoj 
pasiimu pasą ir iš lengvo grįžtu per tiltą atgal; žandarui, jei klaus, paaiš- 
kinsiu, kad užmiršau pateikti vizuoti pasą policijos komisarui paskuti- 
niajame Parmos teritorijos kaimelyje“. Fabricijus jau laikė pasą ranko- 
je, bet koks buvo jo nustebimas, kai jis išgirdo tą raštininką su variniu 
smeigtuku sakant kažkam: 

— Dievaži, nebegaliu ištverti; toks karštis, tiesiog alpstu; einu į kavi- 
nę, išgersiu puodelį kavos. Kai išrūkysite pypkę, žvilgtelėkite vidun, ten 
reikia pasui vizą uždėti; kažkoks svetimšalis laukia. 

Fabricijus, pirštų galais sėlinęs prie durų, akis į akį susidūrė su dailiu 
jaunu vyru, kuris pats su savim kalbėjo niūniuodamas: 

— Na ką gi, uždėsime vizą tam pasui, papuošime jį savo parašėliu. O 
kur tamsta ketini vykti? 

— Į Mantują, Veneciją ir Ferarą. 

— Tebūnie į Ferarą, — pakartojo valdininkas. Jis švilpaudamas paė- 
mė antspaudą, užspaudė pase vizą mėlynu rašalu, paskubomis tuščiame 
tarpe užrašė: Mantuja, Venecija ir Ferara, paskui, keliskart pamiklinęs 
ore ranką, pasirašė, dar kartą padažė plunksną ir palengvėle, nepaprastai 
kruopščiai užraitė savo parašui uodegą. Fabricijus akylai sekė kiekvieną 
plunksnos brūkštelėjimą; tarnautojas pasigrožėjo savo raitytu parašu, 
pridėjo dar penkis ar šešis taškus ir galų gale atidavė pasą Fabricijui, 
nerūpestingai tardamas: 

— Laimingos kelionės, tamsta. 

Fabricijus išėjo, stengdamasis neišsiduoti, kaip skuba, tik staiga paju- 
to, kad kažkas sugriebė jį už kairiojo peties. Instinktyviai čiupo už durklo 
rankenos ir, jei ne namai aplinkui, gal būtų pasielgęs neapgalvotai. Žmo- 
gus, sustabdęs jį, pastebėjo šitą išgąstį ir tarė lyg atsiprašydamas: 

— Aš tris kartus šaukiau, bet tamsta neatsiliepei: ar neturi tamsta ko 
apmuitinti? 

— Turiu tik nosinę; vykstu čia netoliese pas vieną giminaitį medžioti. 

Fabricijus būtų labai kebliai pasijutęs, jei tarnautojas būtų paklausęs 
to giminaičio pavardės. Nuo alpios kaitros ir nuo visų išgyvenimų jis 
buvo šlapias, lyg upėje išsimaudęs. „Susidurti su komediantais man drą- 
sos netrūksta, bet raštininkai, pasipuošę variniais blizgučiais, mane iš pu- 
siausvyros muša; šia tema aš sudėsiu komišką sonetą kunigaikštienei“. 

Vos atsidūręs Kazal Madžorėje, Fabricijus pasuko į dešinę kažkokia 
skurdžia gatviūkšte, nusileidžiančia į Po. „Man smarkiai praverstų Bak- 
cho ir Cereros pagalba“, — tarė jis pats sau ir užėjo į nedidelę smuklę, 
virš kurios durų ant kartelės plevėsavo pilkšvas skarmalas; ant skarmalo 

buvo užrašyta T7a/žoma. Ties durimis, trys pėdos nuo žemės, karojo sena 
paklodė, užtempta ant dviejų plonų medinių lankų, kuri saugojo tratori- 
ją nuo tiesioginių saulės spindulių. Viduje mūsų didvyrį pagarbiai sutiko 
labai daili pusnuogė moteriškė; šitoks sutikimas itin maloniai paveikė 
Fabricijų; jis tuoj prisipažino mirštąs badu. Moteriškei betaisant pusrytų, 
Įėjo kokių trijų dešimčių metų vyras; su niekuo nepasisveikinęs jis nesi- 
varžydamas klastelėjo ant suolo; staiga pašoko ir tarė Fabricijui: 

— Ereellenza, la raverisco (jūsų ekscelencija, reiškiu pagarbą). 

Fabricijus tuo metu buvo puikiai nusiteikęs; nė negalvodamas apie 
kokius piktus kėslus, nusijuokė ir atsakė: 

— O iš kur tu, po velnių, pažįsti mano ekscelenciją? 

— Kaipgi? Jūsų ekscelencija nepažinote manęs? Aš Liudovikas — ku- 
nigaikštienės Sanseverinos vežėjas. Sakos dvare, kur mes važiuodavome 
kiekvienais metais vasaroti, aš visada sirgdavau drugiu; todėl paprašiau 
kunigaikštienę pensijos ir mečiau darbą. Dabar aš turtuolis, aš galėjau tikė- 
tis gauti daugių daugiausia dvylika ekiu metams, bet kunigaikštienė pasakė, 
kad man reikia laisvo laiko sonetams rašyti, ir paskyrė pensijos dvidešimt 
keturis ekiu, — mat aš esu poetas, rašantis Zaudies kalba; o ponas grafas 
pridūrė, kad jei mane kada ištiks nelaimė, drąsiai galiu į jį kreipūs. Turėjau 
garbę pavėžėti jūsų ekscelenciją vieną tarpustotę, kada jūs, kaip dera ge- 
ram krikščioniui, vykote rekolekcijų į Velejos kartūziečių vienuolyną. 
lyg pažįstamas. Tai buvo vienas didžiausių dabitų tarp +a52 Sanseverina 
vežikų; dabar, kai jis, kaip pats sakėsi, buvo turtuolis, viso jo apdaro 
tebuvo stori suplyšę marškiniai ir drobinės, kadaise juodai dažytos kel- 
nės, kurios jam vos siekė kelius; beje, ant galvos dar turėjo nušiurusią 
skrybėlę, o ant kojų — prastus batus. Be to, jis kokias dvi savaites nebuvo 
skutęsis. Valgydamas kiaušinienę, Fabricijus šnekėjosi su juo kaip lygus 
su lygiu; kaip jis suprato, Liudovikas buvo smuklės šeimininkės meilužis. 
Fabricijus skubiai užbaigė pusryčius, paskui šnabžtelėjo Liudovikui: 

— Noriu jums porą žodžių pasakyti. 

— Jūsų ekscelencija galite ir prie jos sakyti, ji tikrai puiki moteris, — 
švelniai pasakė Liudovikas. 

— Na štai, bičiuliai, — nesvyruodamas prašneko Fabricijus, - patekau 
į nelaimę ir man reikia jūsų pagalbos. Visų pirma — į šį reikalą politika 
neįvelta; trumpai — aš nukoviau žmogų, kuris norėjo mane nužudyti už 
tai, kad užkalbinau jo meilužę. 

— Vargšas jaunuolis! —- sušuko šeimininkė. 

— Jūsų ekscelencija galite manim pasikliauti! - šūktelėjo vežėjas; jo akys 
suliepsnojo karščiausiu atsidavimu. — Kur jūsų ekscelencija norite vykti? 

— Į Ferarą. Pasą aš turiu, bet su žandarais būtų geriau nesusitikti, jie 
gali jau žinoti tą įvykį. 

— O kada jūs jį nudobėte? 

- Ši rytą, šeštą valandą. 

— Ar jūsų ekscelencijos drabužiai ne kruvini? — paklausė šeimininkė. 

— Aš tuoj apie tai pagalvojau, — pasakė vežėjas. — Be to, jūsų drabužių 
per daug gera gelumbė; tokios čia pas mus kaimuose dažnai nepamatysi, 
į jus gali dėmesį atkreipti. Einu pas žydą, nupirksiu kitus. Jūsų ekscelen- 
cija maždaug mano ūgio, tik laibesnis. 

— Susimildami, nevadinkite manęs ekscelencija, atkreipsite į mane 
dėmesį. 

— Taip, ekscelencija, — sutiko vežėjas ir išėjo. 

— Eli, ei! —- šūktelėjo Fabricijus. — O pinigai? Grįžkite atgal! 

— Kokie čia pinigai! — pertarė jį šeimininkė. — Jis turi šešiasdešimt 
septynis ekiu, jie visi —- jūsų paslaugoms. Aš pati turiu apie keturiasde- 
šimt, — pridūrė ji nuleidusi balsą, — ir iš visos širdies siūlau juos jums; kai 
nutinka tokie dalykai, ne visada žmogus gali turėti prie savęs pinigų. 

Tratorijoje Fabricijus buvo dėl karščio nusimetęs surdutą. 

— Ir jūsų liemenė gali mums rūpesčio padaryti, jei kartais kas užeitų: 
į šitą gražų avgžšką pikė kiekvienas atkreips akį. 

Ir ji padavė mūsų bėgliui juodą drobinę savo vyro liemenę. 

Pro užpakalines duris į vyninę įėjo aukštas, jaunas, kiek puošniau 
apsirengęs vyras. 

— Tai mano vyras, — tarė šeimininkė. — Klausyk, Pjetrai Antonijau, — 
kreipėsi į vyrą, — tai tas ponas — Liudoviko draugas; šįryt anapus upės jį 
ištiko bėda, 1r jis nori pabėgti į Ferarą. 

— Puiku, pervešim, — labai mandagiai atsakė šeimininkas. — Yra Kar- 
lo Džuzepės valtis. 

Lygiai taip atvirai, kaip atvaizdavome mūsų didvyrio baimę policijos 
raštinėje prie tilto, papasakosime ir apie antrąją jo silpnybę: jam akyse 
sužibo ašaros — iki širdies gelmių sujaudino jį neprilygstamas šitų pa- 
prastų Žmonių atsidavimas; jis pagalvojo ir apie savo tetos gerumą, tokį 
būdingą jai; įmanęs būtų šiuos žmones pinigais apipilti. Tuo tarpu su 
ryšuliu rankose grįžo Liudovikas. 

— Sudiev, senieji drabužėliai, — bičiuliškai tarė šeimininkės vyras. 

— Ne tas dabar svarbu, — aiškiai sunerimęs atsakė Liudovikas, — apie 
jus miestelyje jau pradėjo šnekėti; kai kas pastebėjo, kaip jūs neryžtin- 
gai stabtelėjote didžiojoje gatvėje, prieš pasukdamas į mūsų 770/0 *?, lyg 
žiūrėtumėte, kur pasislėpti. 

— Kuo greičiau į miegamąjį, — tarė šeimininkas. 

Kambarys buvo didelis ir gražus, languose vietoj stiklų buvo ištemp- 
ta pilka drobė; čia stovėjo keturios didžiulės lovos, kiekviena šešių pėdų 
pločio ir penkių pėdų aukščio. 

— Tik greičiau! Greičiau! — ragino Liudovikas. — Čia neseniai paskir- 
tas toks naujas žandaras, frantas, jis norėjo prisitaisyti prie tos dailios 
moteriškės, kurią matėte apačioje; bet aš jį perspėjau, kad jis, keliu be- 
eidamas, gali susitikti kulką; jei tas šuo išgirs apie jūsų ekscelenciją, tai 
būtinai pasistengs mums įkąsti ir suims jus čia, kad pakenktų Teodolin- 
dos tratorijai. 

— O kas čia? — nustebo Liudovikas, pamatęs ant Fabricijaus marški- 
nių kraujo dėmes ir nosines, kuriomis buvo aptvarstytos žaizdos. — Tai 
tas porco'! dar ir gynėsi? Jums suimti — šimtą kartų daugiau dingsčių, 
negu reikia. O marškinių aš nenupirkau. 

Jis nesivaržydamas atidarė spintą, išėmė vienus šeimininko marški- 
nius, ir netrukus Fabricijus jau buvo persirengęs pasiturinčiu kaimiečiu. 
Liudovikas nukabino nuo sienos žvejo tinklą, Fabricijus drabužius suki- 
šo į žuvų pintinę, tekinas nubėgo laiptais žemyn ir skubiai išsmuko pro 
užpakalines duris; Fabricijus išsekė paskui. 

— Teodolinda! — šūktelėjo jis, eidamas pro tratoriją. — Paslėpk, kas 
ten liko viršuje! Mes lauksime gluosnyne; o tu, Pjetrai Antonijau, kuo 
greičiausiai atsiųsk mums valų, mes gerai mokame. 

Liudovikas pervedė Fabricijų mažiausiai per dvidešimt griovių. Per 
platesniuosius buvo permestos ilgos, po kojomis siūbuojančios lentos; 
perėjęs tokiu lieptu paskui Fabricijų, Liudovikas nutraukdavo lentas. 
Kai jie persigavo per paskutinį griovį, jis ypač smagiai nutraukė lentą 
ir tarė: 

— Dabar atsikvėpkime; tas šunsnukis žandaras gautų padaryti dau- 
giau kaip dvi mylias, jei norėtų jūsų ekscelenciją pavyti. Jūs baisiai išba- 
lęs, — pridūrė jis, žvilgtelėjęs į Fabricijų, — gerai, kad nepamiršau pasiimti 
buteliuko degtinės. 

— Taip, ji labai pravers; žaizda šlaunyje pradeda mausti; be to, polici- 
jos raštinėje prie tilto turėjau gerokai baimės. 

— Kurgi ne! — tarė Liudovikas. — Jūsų marškiniai juk kiaurai per- 
mirkę krauju, — aš tiesiog nesuprantu, kaip jūs ir drįsote rodytis tokioje 
vietoje. O apie žaizdas aš nusimanau; nuvesiu jus į vėsią vietelę, ten 
galėsite valandėlę snustelėti; mūsų paimti atplauks valtis, jei iš viso pa- 
vyks ją gauti; jei ne, jūs truputį pasilsėsite, ir mes nueisime dar dvejetą 
mylių pėsčiomis iki malūno, o ten jau man duos valtį. Jūsų ekscelenci- 
ja geriau už mane žinote: kunigaikštienė baisiai nusimins, kai sužinos 
apie tą nelaimingą atsitikimą; jai gali papasakoti, kad jūs mirtinai su- 
žeistas, o gal net pasakyti, kad klastingai nužudėte aną žmogų. Mar- 
kizė Raversi nepraleis, žinoma, progos paskleisti bjauriausius gandus, 
kad užduotų mūsų poniai širdį. Ar neparašytumėte jūsų ekscelencija 
kunigaikštienei laiško? 

— O kaip jį nusiųsti? 

— Tame malūne, pro kurį eisime, vaikinai uždirba dvylika sū per die- 
ną; į Parmą nueiti jiems reikia pusantros dienos, vadinasi, už kelionę 
jiems išeina keturi frankai; reikia pridėti dar du frankus už puspadžių 
nudilinimą. Jeigu juos siųstų toks vargšas žmogelis kaip aš, tai būtų šeši 
frankai, bet kad jie pasitarnaus didikui, reikėtų duot dvylika. 

Atvedęs Fabricijų į numatytą poilsio vietą — tankiai sužėlusį ūksmin- 
gą alksnių ir gluosnių miškelį, Liudovikas dar pravaikščiojo gerą valandą, 
kol atnešė rašalo ir popieriaus. 

— Viešpatie, kaip man čia gera! —- šūktelėjo Fabricijus. — Sudiev, kar- 
jera, niekados aš jau nebūsiu arkivyskupu! 

Kai Liudovikas grįžo, Fabricijus kietai miegojo, ir jam buvo gaila 
jo žadinti. Valtis atplaukė tik saulei leidžiantis; Liudovikas jau iš tolo ją 
pastebėjo, prikėlė Fabricijų, ir šisai parašė du laiškus. 

— Jūsų ekscelencija kur kas mokytesnis už mane, — prabilo drovėda- 
masis Liudovikas, — ir aš bijau, kad širdies gilumoje nepyktumėte, nors 
to ir neparodysite, jei aš pasakysiu dar vieną dalyką. 

— Nesu toks paikšas, kaip jūs manote, — tarė Fabricijus, — galite sa- 
kyti, ką norite, visada liksite mano akyse ištikimas mano tetos tarnas ir 
žmogus, kuris padarė visa, ką galėjo, man išgelbėti iš didelės bėdos. 

Daug dar teko Fabricijui įkalbinėti Liudoviką iškloti viską, bet kai 
jis pagaliau pasiryžo, savo kalbą pradėjo įžanga, šioji užtruko geras 
penkias minutes. Fabricijus ėmė nekantrauti, paskui pagalvojo: „(O kas 
kaltas? Mūsų tuštybė; šitas žmogus nuo vežiko pasostės ganėtinai ge- 
rai yra ją perpratęs“. Atsidavimas galų gale paskatino Liudoviką viską 
aiškiai išdėstyti. 

— Markizė Raversi brangiai užmokėtų, kad iš žygūno, kurį jūs siųsite 
į Parmą, išgautų tuos du laiškus! Jie rašyti jūsų ranka, taigi yra teisinis 
įrodymas prieš jus. Jūsų ekscelencija galite, visų pirma, palaikyti mane 
nekukliu ir smalsiu; kita vertus, jums gal bus gėda varginti ponią kuni- 
gaikštienę niekinga vežėjo rašysena; bet, šiaip ar taip, man rūpi jūsų sau- 
gumas, ir aš turiu kalbėt, nors jūs galite palaikyti mane akiplėša. Ar nega- 
lėtų jūsų ekscelencija padiktuoti man tuos laiškus? Tada į nemalonumus 
būčiau įveltas tik aš, ir tai ne kažin kiek; reikalui esant, pasakyčiau, kad 
jūs prišokote prie manęs vidury laukų su rašymo reikmenimis vienoje 
rankoje ir pistoletu kitoje ir liepėte rašyti. | 

— Leiskite paspausti ranką, brangusis Liudovikai! — šūktelėjo Fabri- 
cijus. — O kad jūs tikrai įsitikintumėte, jog aš nuo tokio bičiulio kaip jūs 
nieko nenoriu slėpti, štai tuodu laiškai, imkite ir perrašykite juos. 

Liudovikas suprato, ko vertas šitoks pasitikėjimas, ir didžiai susijaudi- 
no, bet, vos parašęs kelias eilutes, pamatė, kad valtis smarkiai priartėjusi. 

— Aš greičiau perrašyčiau, — tarė jis Fabricijui, — jeigu jūsų ekscelen- 
cija teiktumėtės man padiktuot. 

Kai laiškai buvo baigti, Fabricijus paskutinėje vieno laiško eilutėje 
įrašė raidę A, antrojoje — raidę B, o paskui ant mažytės popieriaus skiau- 
telės prancūziškai užrašė: , Tikėkite A ir B“ ir suglamžė ją. Tą popiergalį 
pasiuntinys turėjo užsislėpti drabužiuose. 

Kai valtis priplaukė per balso atstumą, Liudovikas pašaukė valtinin- 
kus netikrais vardais; tie nieko neatsakė, bet prisiyrė prie kranto penkiais 
šimtais sieksnių žemiau, dairydamiesi į visas puses, ar nemato jų koks 
muitinės valdininkas. 

— Pasirengęs jums tarnauti, — tarė Liudovikas Fabricijui. — Gal norite, 
kad aš pats nuneščiau laiškus į Parmą? O gal palydėti jus į Ferarą? 

— Palydėti mane į Ferarą! Tokios paslaugos beveik nedrįsau jūsų 
prašyti. Juk kai mes išlipsime į krantą, reikės stengtis įeiti į miestą ne- 
parodžius paso. Pasakysiu jums atvirai, kad man baisiai koktu keliauti 
Džilečio pavarde, o aš nežinau, kas, be jūsų, galėtų man padėti įsigyti 
kitą pasą. 

— Kodėl nesakėte man nieko Kazal Madžorėje! Pažįstu ten vieną sek- 
lį, jis man būtų pardavęs puikų pasą, ir nebrangiai — už keturiasdešimt ar 
penkiasdešimt frankų. 

Vienas iš vyrų, atplukdžiusių valtį, buvo gimęs dešiniajame Po kran- 
te, tad į Parmą keliauti galėjo be užsienio paso, jis ir sutiko nunešti laiš- 
kus. Liudovikas mokėjo irkluoti ir apsiėmė su kitu irklininku nuplukdyti 
valų, kur reikia. 

— Po žemupyje mes susitiksime ginkluotų policijos valčių, — pasakė 
jis, — bet aš mokėsiu jų išsilenkti. 

Daugiau kaip dešimt kartų jie gavo slėptis tarp nedidelių, vos iš van- 
dens kyšančių salelių, apžėlusių karklynais. Tris kartus teko išsilaipinti į 
krantą, kol tuščios valtys praplaukdavo pro sargybinių laivus. Liudovikas, 
pasinaudojęs šiais ilgais tarpais, padeklamavo Fabricijui keletą savo sonetų. 
Jausmai juose buvo gana nuoširdūs, tik užtemdyti nevykusios formos ir 

todėl neverti perkelti į popierių; įdomu buvo tas, kad šio eksvežėjo aistros 
ir požiūris į gyvenimą buvo gyvi ir spalvingi, bet vos ėmęsis plunksnos jis 
darėsi šaltas ir blankus. ,„Aukštuomenėje mes matome kaip tik priešingą 
reiškinį, — pagalvojo Fabricijus. — Ten dabar visi moka dailiai pakalbėti, bet 
užtat širdys neturi ko pasakyti“. Jis suprato, kad padarys didžiausią malo- 
numą šitam ištkimam tarnui, jei ištaisys jo sonetuose rašybos klaidas. 

— Iš manęs juokiasi, kai aš kam duodu paskaityti savo sąsiuvinį, — 
skundėsi Liudovikas. — Bet jeigu jūsų ekscelencija teiksis man kai kuriuos 
žodžiusi paraidžiui padiktuoti, tai pavyduoliai galės tik tiek pasakyti: gera 
rašyba — dar ne genialumas. 

Tik į trečią parą, naktį, pavyko Fabricijui saugiai išsikelti į krantą alksny- 
ne, per mylią nuo Poxže Lago Oscuro. Visą dieną jis išlindėjo kanapių lauke, 
o Liudovikas vienas nuėjo į Ferarą; čia jis išnuomojo nedidelį butuką pas 
vieną neturtingą žydą, kuris iš karto sumetė, kad galima bus pasipelnyti, jei 
tik mokės tylėti. Vakare, sutemus, Fabricijus nedideliu arkliuku įjojo į Fe- 
rarą; šita priebėga labai jam pravertė: plaukiant upe, galvą jam buvo labai 
įkaitinusi saulė; į abi žaizdas — šlaunyje ir petyje, kur susirėmimo pradžioje 
įdūrė Džiletis, įsimetė uždegimas, ir Fabricijus ėmė karščiuoti. 


Dvyliktasis skyrius 


ris buto šeimininkas, surado patikimą chirurgą, o tasai, savo 
ruožtu užuodęs pilną kapšelį, pareiškė Liudovikui, kad sąž7mė 
verčianti jį pranešti policijai, kas per žaizdos to jaunuolio, kurį Liudovi- 
kas vadinąs savo broliu. 

— Įstatymas aiškus, — pridūrė jis. — Daugiau negu tikras dalykas, kad 
jūsų brolis negalėjo susižeisti pats, kaip jis pasakoja, krisdamas nuo ko- 
pėčių su atlenktu peiliu rankoje. 

Liudovikas šaltai atsakė tam dorajam chirurgui, kad jei jis drįsiąs pa- 
klausyti to savo sąžinės balso, tai prieš išvykdamas iš Feraros jis, Liu- 

dovikas, turėsiąs garbės kristi ant jo būtent su atlenktu peiliu ranko- 
je. Kai jis persakė šitą pokalbį Fabricijui, tasai jį smarkiai išbarė, bet 
gaišti nė minutės nebebuvo galima, reikėjo kuo skubiausiai nešdintis. 
Liudovikas pasakė žydui bandysiąs išsivesti brolį grynu oru pakvėpuoti; 
pasisamdė vežiką, ir mūsų bičiuliai išsikraustė iš tų namų, neketindami 
daugiau juose rodytis. Skaitytojui tikriausiai prailgo šis pasakojimas apie 
įvairiausias gudrybes, kurių reikia griebtis neturint kišenėje paso; tokių 
rūpesčių prancūzai jau nebežino, bet Italijoje, o ypač prie Po, apie pasus 
tik ir tekalbama. Kai jie niekieno nekliudomi išvažiavo iš Feraros tarsi 
šiaip sau iškylautojai, Liudovikas atleido vežiką, pats sugrįžo į miestą pro 
kitus vartus, paskui atvažiavo paimti Fabricijaus su sediola, pasamdyta 
dvylikai mylių kelio. Netoli Bolonijos mūsų bičiuliai liepė vežikui sukti 
tiesiai per laukus į kelią, kuris ateina į Boloniją iš Florencijos; pernakvo- 
jo skurdžiausiuose, kokius tik pavyko rasti, užeigos namuose; rytojaus 
dieną Fabricijus pasijuto galėsiąs bent kiek pėsčias paeiti, ir juodu įžengė 
į Boloniją lyg grįždami iš pasivaikščiojimo. Džilečio pasą sudegino; apie 
komedininko mirt žinia gal jau buvo pasklidusi, todėl į policijos rankas 
patekti be paso buvo ne taip pavojinga, kaip su nužudyto asmens pasu. 

Bolonijoje Liudovikas turėjo pažinčių su vienu kitu turtingų namų 
tarnu; buvo sutarta, kad jis nueis pas juos apsižvalgyti. Jis papasako- 
jo jiems, kad keliaująs su jaunesniuoju broliu iš Florencijos, bet brolis 
norėjęs miego, todėl jis išvykęs iš užeigos namų vienas dar saulei nete- 
kėjus. Jie turėję susitikti viename kaimelyje, kur jis, Liudovikas, ketinęs 
perlaukti vidudienio kaitrą. Bet jis brolio nesulaukęs, tad grįžęs atgal ir 
radęs jį sužeistą ant kelio; kažkokie žmonės prikibę prie jo, pritrenkę 
akmeniu, subadę peiliu ir, be to, apiplėšę. Jo brolis esąs dailus vaikinas, 
mokąs prižiūrėti ir valdyti arklius, gerai skaitąs ir rašąs, jis labai norėtų 
surasti jam vietą kur nors geruose namuose. Liudovikas ketino prireikus 
dar pridurti, kad broliui sukritus piktadariai pabėgę ir nusinešę ryšulėlį 
su baltiniais ir pasais. 

Bolonijoje Fabricijus pasijuto labai pavargęs, bet nedrįso be paso 
rodytis užeigos namuose ir užėjo į didžiulę Šventojo Petronijaus bažny- 
čią. Buvo čia maloniai vėsu; jis bematant atsigavo. „Koks aš nedėkingas 

padaras, — staiga pagalvojo jis, — įėjau į bažnyčią tik pasėdėti lyg į kokią 
kavinę!“ Jis puolė ant kelių ir karštai ėmė dėkoti Dievui, kad taip aiškiai jį 
globojęs nuo to laiko, kai jis, savo nelaimei, nukovęs Džileų. Jis dar ir da- 
bar drebėdamas prisiminė, koks pavojus jam grėsė, jeigu jį būtų atpažinę 
Kazal Madžorės policijos raštinėje. ,„Kaipgi čia buvo, — galvojo jis, - kad 
tas raštininkas, kuris taip įtariai žiūrėjo į mane ir bent tris kartus per- 
skaitė mano pasą, nepastebėjo, kad mano ūgis ne penkios pėdos dešimt 


colių, kad aš neturiu trisdešimt aštuonerių metų, kad mano veidas nėra 


rauplėtas? O Dieve gerasis, kaip aš turiu būti tau dėkingas! Ir aš, niekin- 
gas vabalas, iki šiol nesuklupau prieš tave! Aš, išdidėlis, vaizdavausi, kad 
tik tuščias žmogiškasis atsargumas man padėjo išvengti Špilbergo, kuris 
buvo mane bepraryjąs!“ | 

Fabricijus išklūpojo daugiau kaip valandą neapsakomai sugrudęs dėl 
tokio begalinio Dievo gerumo. Jis negirdėjo, kada priėjo ir priešais jį at- 
sistojo Liudovikas. Fabricijus, įsikniaubęs į rankas, pakėlė galvą, ir ištiki- 
masis tarnas pamatė, kad skruostais jam rieda ašaros. 

— Ateikite po valandos, — gana šiurkščiai pasakė Fabricijus. 

Liudovikas neįsižeidė dėl tokio tono, kadangi Fabricijus taip karštai 
meldėsi. Fabricijus kelissyk iš eilės sukalbėjo septynias atgailos psalmes, 
kurias mokėjo atmintinai; jis ilgiau susimąstė ties tais posmais, kurie jam 
atrodė turį ką bendro su jo dabartine padėtimi. 

Fabricijus prašė Dievą atleisti daugelį dalykų, bet pažymėtina štai 
kas: jam nė į galvą neatėjo laikyti sau už nuodėmę siekimo tapti arkivys- 
kupu vien dėl to, jog grafas Moska yra ministras pirmininkas ir mano, 
jog ta vieta bei jos teikiamas ištaigus gyvenimas tinka kunigaikštienės sū- 
nėnui. Tos vietos Fabricijus, tiesa, netroško karštai, bet vis dėlto galvojo 
apie ją lygiai taip, kaip būtų galvojęs apie ministro portfelį ar generolo 
laipsnį. Jam nė į mint neatėjo, kad į tą kunigaikštienės sumanymą galėtų 
būti įpainiota ir jo sąžinė. Tai pažymėtinas bruožas tų religinių įsitiki- 
nimų, kuriuos jam įskiepijo Milane jėzuitai. Toji religinė sistema až/yza 
žrnogui drąsą mąstyti abie nepbrastus dalykus, o svarbiausia — uždraudžia, kaip 
baisiausią iš visų nuodėmių, savarankišką svarstymą, nes tai jau žingsnis į 
protestantizmą. Jei nori sužinoti, kuo esi nusidėjęs, turi atsiklausti savo 


PARMOS VIENUOLYNAS + 


kleboną ar perskaityti nuodėmių sąrašą, išspausdintą knygose „Pasiren- 
gimas atgailos sakramentui“. Fabricijus atmintinai mokėjo visą šitą sąra- 
šą, sudarytą lotyniškai, buvo jį išmokęs dar dvasinėje akademijoje, Nea- 
polyje. Dabar, pakartojęs jį mintyse ir priėjęs skyrių apie žmogžudystę, 
Fabricijus nuoširdžiai prisipažino nusikaltęs Dievui — nužudęs žmogų, 
tačiau gindamas savo paties gyvybę. Punktus, liečiančius s022j4 (bažny- 
tinių pareigų įsigijimą už pinigus), jis prabėgo be mažiausio dėmesio. Jei 
kas būtų pasiūlęs jam sumokėti šimtą luidorų už pirmojo generalvikaro 
vietą Parmos arkivyskupijoje, jis su pasibaisėjimu būtų atstūmęs šią min- 
tį; tačiau jam nė kartą neatėjo į galvą, nors proto ir logikos jam nestigo, 
kad grafo Moskos įtaka, kuria jis naudojasi savo reikalams, yra taip pat 
simonija. Štai kuo gali pasididžiuoti jėzuitų auklėjimo sistema; ji įpratina 
nepastebėti to, kas aišku kaip dieną. Prancūzas, išauklėtas paryžietiškos 
ironijos ir savanaudiškumo atmosferoje, galėjo visai be blogos valios ap- 
kaltinti Fabricijų veidmainiavimu, nors mūsų didvyris kuo nuoširdžiau- 
siai ir kuo graudžiausia širdimi atvėrė savo sielą Dievui. 

Fabricijus išėjo iš bažnyčios tik tada, kai jautėsi pasirengęs išpažin- 
čiai, kurią ketino rytojaus dieną atlikti; Liudovikas laukė jo ir sėdėjo ant 
laiptų didžiulio akmeninio peristilio, gerokai pakylėto virš didžiosios 
aikštės prieš Šventojo Petronijaus bažnyčios fasadą. Kaip po smarkios 
audros oras tampa tyresnis, taip ir Fabricijaus sieloje įsivyravo rimtis, 
džiaugsmas, ji tarytum atsinaujino. 

— Man dabar daug geriau, žaizdų veik nebejaučiu, — tarė jis, priėjęs 
prie Liudoviko, — bet visų pirma turiu jus atsiprašyti, kad taip piktai 
atsakiau, kai užkalbinote mane bažnyčioje; tada kaip tik dariau sąžinės 
sąskaitą. Na, o kaip mūsų reikalai? 

— Kuo puikiausi; išnuomojau butuką, tiesa, nelabai tinkamą jūsų eks- 
celencijai, pas vieno savo draugo žmoną; užtat šeimininkė labai daili, be 
to, palaiko artimus ryšius su vienu įtakingu vietinės policijos pareigū- 
nu. Rytoj nueisiu pranešti, kad mums pavogti pasai; šitas pareiškimas 
bus priimtas už tikrą pinigą; tik reikės apmokėti pašto išlaidas už laišką, 
kurį policija pasiųs į Kazal Madžorę teiraudamasi, ar tikrai gyvena šia- 
me valsčiuje žmogus, kuris vadinasi Liudovikas San Mikelis ir turi brolį 

Fabricijų, tarnaujanų Parmoje pas kunigaikštienę Sanseveriną. Reikalas 
baigtas, s/a70 a cavallo (italų priežodis: mes išsigelbėjome). 

Fabricijus staiga labai surimtėjo; jis paprašė Liudoviką palaukti jo 
dar valandėlę, beveik tekinas grįžo į bažnyčią ir, vos įžengęs pro duris, 
vėl puolė ant kelių, jis su nusižeminimu pabučiavo akmenines grindis. 

— Viešpatie, juk tai stebuklas, — su ašaromis akyse sušuko jis. — Pa- 
matęs, kad mano siela pasiruošusi grįžti į tiesos kelią, tu išgelbėjai mane. 
Dieve didis! Galimas daiktas, kad kurią dieną aš padėsiu galvą kokiame 
susidūrime, tai atsimink mano mirties valandą, ko dabar pilna mano siela. 

Ir, nebesitverdamas džiaugsmu, Fabricijus dar kartą sukalbėjo septy- 
nias atgailos psalmes. Prieš išeidamas, jis priėjo prie senutės, kuri sėdėjo 
po nedideliu madonos paveikslu greta geležinio trikampio, statmeniš- 
kai pritvirtinto ant to paties metalo kojos. Trikampio kraštai buvo nu- 
smaigstyti smailais virbeliais, ant kurių pamaldūs tikintieji uždega žva- 
kutes priešais garsiąją Cimabuės '2 madoną. Kai Fabricijus priėjo, ant 
trikampio degė tik septynios žvakutės; jis įsidėjo šitą aplinkybę atmintin, 
nusprendęs vėliau, kai bus laisvesnis, ją apsvarstyti. 

— Kiek kainuoja žvakės? — paklausė jis senutę. 

— Du bajokai už vieną. 

Iš tkrųjų žvakės nebuvo storesnės už žąsies plunksnos stagarą, o 
ilgumo neturėjo nė pėdos. 

— Kiek žvakių dar galima uždegti ant jūsų trikampio? 

— Šešiasdešimt tris, nes uždegtos tik septynios. 

„Aha, šešiasdešimt trys ir septyni bus septyniasdešimt, — pagalvojo 
jis. — Ir šitą dalyką reikia įsidėmėti“. 

Jis išmokėjo už žvakes, pats jas susmaigstė ant trikampio, uždegė 
septynias pirmąsias, paskui atsiklaupė, aukodamas šitą auką, ir pakilęs 
tarė senutei: 

— Tai padėka už Viešpaties siųstą malonę, — o atėjęs prie Liudoviko 
pasakė: — esu baisiai alkanas. | 

— Į smuklę eiti jokiu būdu negalima, einam į savo butą; šeimininkė 
jums nupirks visa, ko reikia pusryčiams; ji, žinoma, nusuks kokį dvide- 
šimt sū, užtat bus juo paslaugesnė naujajam savo nuomininkui. 

— Bet iš to man nauda tik tokia, kad dar gerą valandą turėsiu kęsti 
alkį, — nusijuokė Fabricijus nerūpestingai kaip vaikas ir įėjo į smuklę šalia 
Šventojo Petronijaus bažnyčios. Atsisėdęs prie staliuko, didžiai nustebo, 
kai pamatė prie gretimo staliuko besėdinų Pepę, savo tetos vyriausiąjį 
liokajų, tą patį, kuris kitados buvo atvykęs jo pasitikti į Ženevą. Fabri- 
cijus ženklu parodė jam, kad tylėtų; paskui skubiai papusryčiavo ir atsi- 
kėlė nuo staliuko, palaimingai šypsodamasis; Pepė išėjo įkandin, mūsų 
didvyris trečią kartą užėjo į Šventojo Petronijaus bažnyčią. Liudovikas iš 
kuklumo liko laukti jo aikštėje. 

— Dieve brangus, monsinjore! Kaipgi jūsų žaizdos? Ponia kunigaikš- 
tienė baisiai nerimauja; pirmąją dieną ji manė, kad jus nužudė ir pametė 
kurioje Po salelėje; tuojau išsiųsiu jai žinią per kurjerį. Jau šešios dienos 
ieškau jūsų; trys iš jų praėjo Feraroje, kol apibėgiojau visus viešbučius. 

— Ar atvežėte man pasą? 

— Net tris: vieną su jūsų ekscelencijos pavarde ir visais titulais, an- 
trą — tik su jūsų pavarde, o trečią — pramanyta Džuzepės Bosio pavarde. 
Kiekvieno paso yra du egzemplioriai, nelygu iš kur jūsų ekscelencija no- 
rėsite pasisakyti atvykęs — iš Florencijos ar iš Modenos. Reikės tik išeiti 
pasivaikščioti už miesto. Ponas grafas būtų patenkintas, jei jūs apsigy- 
ventumėte de/ Pelegrino viešbutyje, kurio šeimininkas yra jo draugas. 

Fabricijus, dėdamasis einąs visai be tikslo, pasuko į dešinę bažnyčios 


navą ir priėjo iki tos vietos, kur degė jo žvakės; įbedė akis į Čimbuės. 


madoną, paskui atsiklaupė ir pasakė Pepei: 

— Palauk valandėlę, turiu padėkoti Dievui. 

Pepė pasekė jo pavyzdžiu. Išeinant iš bažnyčios, Pepė pastebėjo, kad 
pirmajam paprašiusiam išmaldos elgetai Fabricijus padavė dvidešimties 
frankų monetą; elgeta puolė rėksmingai dėkou, išgirdę tai, paskui gailes- 
tingaji poną pasileido debesys visokiausio plauko elgetų, įprasta Šventojo 
Petronijaus aikštės puošmena. Kiekvienas norėjo gauti savąją dalį iš to na- 
poleondoro. Elgetos moterys, netekusios vilties prasiskverbti pro kamšatį 
aplink pinigą, puolė prie Fabricijaus, reikalaudamos patvirtinti, jog napo- 
leondorą jis davęs visiems Dievulio pavargėliams pasidalyti. Pepė švytravo 
lazda su auksiniu buožulu ir šaukė, kad duotų jo ekscelencijai ramybę. 

— O ekscelencija! —- dar garsiau suklykė visos tos moterys. — Duokite 
vieną napoleondorą ir vargšėms moterims! 

Fabricijus paspartino žingsnį, moterys šaukdamos vijosi iš paskos, 
subėgo iš visų gatvių daugybė elgetų vyrų — buvo panašu lyg į maištą. 
Visa ši bjauriai suskretusi ir smarki minia staugė: „Ekscelencija!“ Fabri- 
cijui tik vargais negalais pavyko išsivaduoti iš spūsties; tas įvykis sugrą- 
žino jo vaizduotę į žemę. „Šito aš ir nusipelniau, — pagalvojo jis, — kam 
reikėjo užkabinti valkatas“. 

Dvi moterys jį atsivijo iki Saragosos vartų, pro juos jis išėjo iš mies- 
to; bet čia Pepė galų gale sustabdė jas, rimtai pagrasinęs lazda ir numetęs 
keletą smulkių monetų. Fabricijus užkopė į vaizdingą 527 Mzcbele in Bosco 
kalvą, kitapus sienos apėjo dalį miesto, pasuko takeliu, šis išvedė jį per 
kokius penkis šimtus žingsnių nuo miesto į kelią, ateinanų nuo Floren- 
cijos pusės; paskui tuo keliu grįžo į Boloniją ir iškilmingai įteikė policijos 
raštininkui pasą, kuriame tiksliausiai buvo nurodytos jo asmens žymės. 
Pagal šį pasą jis vadinosi Džuzepė Bosis ir buvo teologijos studentas. 
Fabricijus pastebėjo apačioje, dešiniajame kampe, nedidelę raudono ra- 
šalo dėmelę, lyg netyčiom užtėkštą. Po dviejų valandų jam kulnus jau 
mynė seklys — dėl to ekscelencijos titulo, kuriuo į jį, šventojo Petronijaus 
elgetoms girdint, kreipėsi jo palydovas, nors pase ir nebuvo įrašytas joks 
titulas, duodąs teisę būti savo tarnų vadinamam ekscelencija. 

Fabricijus seklį pastebėjo, bet tik smagiai širdyje pasijuokė; jis nebe- 
galvojo nei apie pasus, nei apie policiją, viskas jam buvo tik pramoga 
kaip vaikui. Pepei buvo įsakyta likti prie jo, bet šisai, pamatęs, kad Fab- 
ricijus labai patenkintas Liudoviku, nutarė verčiau pats pargabenti ku- 
nigaikštienei gerąsias žinias. Fabricijus parašė du ilgiausius laiškus savo 
brangiems artimiesiems; paskui jam dingtelėjo, kad reikėtų parašyti dar ir 
trečiąjį — garbingajam arkivyskupui Landrianiui. Tas laiškas, kuriame jis 
smulkiai atpasakojo susirėmimą su Džilečiu, padarė didžiulį įspūdį. Gera- 
sis arkivyskupas susigraudino ir, žinoma, neiškentė nenuėjęs ir neperskai- 
tęs laiško kunigaikščiui, kuris malonėjo jį išklausyti: jam buvo savotiškai 
įdomu, kaip šitą pasibaisėtiną žmogžudystę pateisina pats jaunasis mon- 
sinjoras. Gausių markizės Raversi draugų dėka kunigaikštis, kaip ir visas 

Parmos miestas, įtikėjo, kad Fabricijus buvo pasitelkęs į pagalbą dvide- 
šimt ar trisdešimt kaimo vyrų, šie ir padėjo jam nužudyti kažkokį niekin- 
gą komediantą, išdrįsusį grumtis su juo dėl meilutės Marjetos. Despoto 
dvare teisybę valdo apsukresnysis intrigantas, kaip Paryžiuje — mada. 

— Bet, po velnių, — pasakė valdovas arkivyskupui, — šitokie reikalai 
tvarkomi kitų rankomis; o tvarkyti juos pačiam, — kas gi taip daro; be to, 
tokių komediantų kaip Džiletis niekas nežudo, juos tiktai perka. 

Fabricijus nėmaž nenumanė, kas dedasi Parmoje. O ten iš tikrųjų 
buvo sprendžiamas toks klausimas: ar dėl to komedianto, kuris gyvas 
uždirbdavo trisdešimt du frankus per mėnesį, — ar dėl jo nužudymo nu- 
virs ultramonarchistų vyriausybė ir jos galva — grafas Moska? 

Sužinojęs apie Džilečio mirųį, valdovas, pakiršintas kunigaikštienės 
Sanseverinos nepriklausomos laikysenos, įsakė vyriausiajam prokurorui 
Rasiui vesti šią bylą taip, lyg reikalas liestų liberalą. O Fabricijus buvo 
įsitikinęs, kad jo rango Žmonės yra virš įstatymų; bet jis neatsižvelgė į tai, 
kad šalyse, kur aukštos kilmės žmonės niekada nebaudžiami, intriga yra 
visagalė, net kai nukrypsta prieš juos pačius. Jis dažnai kalbėdavo Liudo- 
vikui apie visišką savo nekaltumą, kuris būsiąs tuojau viešai apskelbtas; 
svarbiausias jo argumentas buvo tas, kad jo nesą už ką kaltinti. Vieną 
kartą Liudovikas, išklausęs tokios kalbos, tarė jam: 

— Nesuprantu, kam jūsų ekscelencija, toks protingas ir toks matytas 
žmogus, čia varginatės ir pasakojat tokius dalykus man, savo ištikimam 
tarnui. Jūsų ekscelencija per daug atsargus, tokius dalykus dera pasakoti 
viešai ar teisme. 

„Tas žmogus laiko mane žmogžudžiu ir vis dėlto myli mane“, — pa- 
galvojo Fabricijus, tarsi nukritęs iš debesų. 

Praėjus trims dienoms po Pepės išvykimo, Fabricijus labai nustebo 
gavęs storą laišką su antspaudu ant šilkinės virvutės, kaip Liudviko 
XIV laikais, ir adresuotą jo ekscelencijai garbiausiajam monsinjorui 
Fabricijui del Dongui, pirmajam Parmos diecezijos generalvikarui, ka- 
nauninkui ir t. t. 

„Nejau visi šitie titulai vis dar man priklauso?“ — su šypsena pagal- 
VOjo jis. 

Arkivyskupo Landrianio laiškas buvo tikras logikos ir aiškios min- 
ties šedevras; prirašyta buvo nei daugiau, nei mažiau — devyniolika 
lakštų, kuriuose labai tiksliai išdėstyta visa, kas darėsi Parmoje dėl 
Džilečio mirties. 


„Jei prie mūsų miesto sienų būtų pasirodęs generolas Nėjus su pran- 
cūzų armija — ir jis nebūtų padaręs didesnio įspūdžio, — rašė gerasis 
arkivyskupas. — Išskyrus kunigaikštienę ir mane, brangusis sūnau 
mano, visi tiki, kad komediantą Džileųį jūs nužudėte dėl pramogos. 
Jei tokia nelaimė ir būtų jus ištikusi, tai panašūs dalykai nesunkiai 
užglaistomi dviem šimtais luidorų ir pusės metų pasišalinimu; bet 
markizė Raversi sumanė panaudoti šitą įvykį grafui Moskai nuvers- 
ti. Viešoji nuomonė smerkia šiuo atveju ne baisią žmogžudystės 
nuodėmę, bet vien tik jūsų meswmanumą, arba, tikriau pasakius, jūsų 
arogantišką nenorą nepasinaudoti 5x/0 (tam tikro samdomo žudiko) 
paslaugomis. Čia jums tiksliai persakau tai, ką girdžiu aplink save, 
nes po tos didžiai apgailėtinos nelaimės kasdien lankausi trejuose 
žymiausiuose namuose, idant turėčiau progos jus pateisinti. Ir galbūt 
dar niekad nesu panaudojęs šventesniam reikalui tos menkutės iškal- 
bos, kuria dangus teikėsi mane apdovanoti“. 


Fabricijui atsivėrė akys; kunigaikštienė rašė jam daug laiškų, bet juo- 
se, pilnuose bičiulystės karščio, nesiteikė pasakoti konkrečių dalykų. Ji 
prisiekinėjo išvažiuosianti amžinai iš Parmos, jeigu jis tuoj pat negrįšiąs į 
ją su triumfu. „Grafas padarys dėl tavęs visa, kas įmanoma žmogaus jė- 
goms, — rašė ji laiške, kurį Fabricijus gavo kartu su arkivyskupo laišku. — 
O dėl manęs, tai ta graži tavo išdaiga visai pakeitė mano būdą; pasida- 
riau šykšti kaip bankininkas Tombonė: atleidau visus savo darbininkus, 
negana to — padariau su grafu turto apskaitą, ir pasirodė, kad jis kur kas 
mažesnis, negu mano buvo manyta. Po grafo Pjetraneros, nuostabaus 
žmogaus, mirties (tu, atvirai sakant, verčiau būtum už jį keršijęs, negu 
lindęs į pavojų dėl tokio menkystos kaip Džiletis) aš likau su tūkstančiu 
dviem šimtais livrų rentos ir penkiais tūkstančiais frankų skolos; prisi- 

menu, beje, kad turėjau tada pustrečio tuzino baltų atlasinių kurpaičių, 
parsiųsdintų iš Paryžiaus, ir tik vieną porą batukų, tinkamų išeiti į gatvę. 
Aš jau beveik galutinai pasiryžau paimti sau tuos tris šimtus tūkstančių 
frankų, kuriuos man užrašė kunigaikštis ir už kuriuos anksčiau buvau 
ketinusi pastatydinti jam didingą antkapį. Beje, svarbiausia tavo — tai 
yra mano — priešininkė yra markizė Raversi; jei tau nuobodu vienam 
Bolonijoje, parašyk tik žodelį, ir aš tuoj atvažiuosiu pas tave. Įdedu dar 
keturis čekius...“ ir t. t., ir t. t. 

Kunigaikštienė nė puse žodžio neužsiminė Fabricijui, kas manoma 
Parmoje apie tai, kas jam nutiko; jai rūpėjo jį pirmiausia paguosti, be 
to, jos nuomone, tokio niekingo padaro kaip Džilečio mirtis — per 
menkas įvykis, kad vertėtų dėl jos rimtai priekaištauti del Dongo gi- 
minės atstovui. „Kiek tokių džilečių pasiuntė mūsų senoliai į aną pa- 
saulį, — įsakė ji grafui, — ir niekada niekam į galvą neatėjo dėl to jiems 
kaltinimą mesti!“ 

Fabricijus, labai nustebęs, tik dabar suvokė, kas čia iš tikrųjų darosi, 
ir atidžiai įsiskaitė į arkivyskupo laišką. Deja, ir pats arkivyskupas lai- 
kė Fabricijų labiau informuotu žmogumi, negu iš tiesų buvo. Fabricijus 
suprato, jog markizė Raversi labiausiai džiūgauja todėl, kad neįmanoma 
rasti liudytojų, kurie būtų pažys 27a/ę tas nelemtas kautynes. Žinią apie jas 
į Parmą pirmas parnešė liokajus, bet jis sėdėjo Sanginijos kaimelio smuk- 
lėje, kai viskas ten dėjosi; Marjeta ir senė, tariamoji jos motina, dingo, o 
markizė papirko ve/turžno, kuris vežė jas iki sienos, ir tas dabar davinėjo 
bjauriausius parodymus. 

„Nors bylos eiga yra apgaubta didžiausia paslaptimi, — rašė gerasis 
arkivyskupas savo ciceronišku stiliumi, — ir jai vadovauja generalinis pro- 
kuroras Rasis, apie kurį sakyti ką bloga man neleidžia vien krikščioniška 
artimo meilė, bet kuris karjerą padarė persekiodamas nelaimingus kalti- 
namuosius taip, kaip medžioklinis šuo kad vaikosi kiškius; nors, sakau, 
ipykęs kunigaikštis pavedė žiūrėti šią bylą tam Rasiui, tokiam niekšui ir 
parsidavėliui, kad jūs net įsivaizduoti nepajėgsite, man vis dėlto pavyko 
perskaityti tris 7e/747720 parodymus. Negirdėta laimė, kad šitas nenaudėlis 
prieštarauja pats sau. Kadangi kalbu su savo generalvikaru, su tuo, ku- 

ris po mano galvos bus vyriausiuoju šios diecezijos ganytoju, pridursiu, 
kad buvau atsikvietęs kleboną tos parapijos, kurioje gyvena šis suklydęs 
nusidėjėlis. Pasakysiu jums, didžiai brangus mano sūnau, bet tik kaip 
išpažinties paslaptų, kad tas klebonas iš vežžurimo žmonos jau sužinojo, 
kokią sumą iš markizės Raversi yra gavęs jos vyras; nedrįstu teigti, kad 
markizė pareikalavo, idant jis apšmeižtų jus, bet toks dalykas tikėtinas. 
Pinigai jam buvo įteikti per vieną nenaudėlį kunigą, kuris eina markizės 
namuose nelabai garbingas pareigas ir kuriam aš buvau priverstas antrą- 
kart uždrausti laikyti mišias. Nevarginsiu jūsų pasakojimu apie daugelį 
kitų savo pastangų, kurių iš manęs laukti turėjote teisės ir kurių imtis, be 
to, yra mano pareiga. Vienas kanauninkas, jūsų kolega katedros kapitu- 
loje, beje, kartais kiek per daug gerai prisimenąs, kad jo giminės turtai, 
kurių vieninteliu paveldėtoju jis liko iš Dievo malonės, jam teikia didelį 
svorį, leido sau pareikšti pas grafą Dzurlą, vidaus reikalų ministrą, kad 
šitame juoko vertame dalyke laikąs jūsų kaltę esant įrodytą (jis turėjo 
galvoje nelaimingojo Džilečio nužudymą); aš jį pasišaukiau pas save ir 
čia, girdint savo trims generalvikarams, kapelionu! ir dviem kaip tik lau- 
kiamajame buvusiems klebonams, paprašiau smulkiai išdėstyti mums, 
savo broliams, kuo jis grindžia tą visišką savo įsitikinimą dėl vieno savo 
kolegos kaltumo; vargšelis teįstengė pakrikai pamikčioti kažką visai ne- 
įtikinama; visi pakilo prieš jį, ir nors aš laikiau savo pareiga tik kele- 
tą žodžių pridėti, jis apsiverkė ir mūsų akivaizdoje prisipažino didžiai 
suklydęs; paskui savo ir visų dalyvaujančių asmenų vardu aš pažadėjau 
laikyti šį pokalbį paslaptyje, tačiau su sąlyga, kad jis iš visų jėgų stengsis 
atitaisyti tą klaidingą įspūdį, kurį galėjo sudaryti per šias dvi savaites jo 
skleistos kalbos. 

Nekartosiu jums, brangusis sūnau mano, to, ką jūs tikriausiai jau se- 
niai žinote, būtent, kad iš trisdešimt keturių kaimiečių, kuriuos grafas 
Moska buvo pasisamdęs kasinėjimo darbams ir kurie, kaip teigia marki- 
zė Raversi, buvę jūsų pasamdyti talkininkauti nusikaltime, trisdešimt du 
buvo griovyje ir dirbo savo darbą, kai jūs griebėtės medžioklinio peilio 
ir pasinaudojote juo gindamas savo gyvybę nuo žmogaus, netikėtai jus 
užpuolusio. Du iš tų kaimiečių, kurie stovėjo prie griovio, riktelėjo: „Žu- 

do monsinjorą!“ Vien tik šitas šūktelėjimas aiškių aiškiausiai įrodo jūsų 
nekaltumą. Na ir ką gi! Generalinis prokuroras Rasis tvirtina, kad tie 
du žmonės kažkur dingę; maža to, buvo surasti aštuoni iš tų vyrų, kurie 
buvo griovyje, ir per pirmąjį tardymą šeši iš jų pareiškė girdėję šaukiant: 
„Žudo monsinjorą!“ Aplinkiniais keliais sužinojau, kad per penktąjį jų 
tardymą, įvykusį vakar vakare, penki iš jų jau pareiškė gerai neprisimeną, 
ar patys savo ausimis girdėję šaukiant, ar tik kuris iš draugų tai sakęs. Yra 
duotas paliepimas pranešti man, kur gyvena tie grioviakasiai, ir jų para- 
pijos klebonai pasistengs jiems išaiškinti, kad jie pražudys savo sielas, jei 
dėl kelių ekiu susigundys iškraipyti tiesą.“ 

Kaip matome iš čia pateiktų laiško vietų, gerasis arkivyskupas leidosi 
į begalines smulkmenas. Paskui pridūrė, jau griebęsis lotynų kalbos: 

„Visa šita byla yra paprasčiausias mėginimas pakeisti vyriausybę. 
Jeigu jūs būsite nuteistas, jūsų laukia, aišku, katorga arba mirtis, bet 
tada įsikišiu aš ir iš arkivyskupo sosto pareikšiu žinąs, kad esate nekal- 
tas, kad jūs tik gynėte savo gyvybę nuo galvažudžio ir pagaliau kad aš 
pats uždraudžiau jums grįžti į Parmą, kol joje tebeturi viršų jūsų priešai; 
aš net ketinu viešai pasmerkti generalinį prokurorą, kaip jis yra vertas; 
neapykanta šitam Žmogui — visuotinė, o pagarba jo būdui — rečiausias 
dalykas. Ir pagaliau, prieš jam paskelbsiant šį neteisingą nuosprendį, 
kunigaikštienė Sanseverina išvažiuos iš miesto, o gal net iš Parmos 
valdų; tokiu atveju, niekas neabejoja, grafas irgi įteiks atsistatydinimą. 
Labai galimas daiktas, kad tada vyriausybę sudarys generolas Fabijus 
Kontis, ir markizė Raversi išeis nugalėtoja. Blogiausia jūsų byloje yra 
tai, kad nė vienam Žmogui su galva nėra įsakmiai pavesta pasirūpinti, 
kad būtų įrodytas jūsų nekaltumas ir iškelti aikštėn mėginimai papirkti 
liudytojus. Grafas tariasi tuo rūpinąsis; tačiau jis yra per daug didelis 
ponas, kad galėtų nusileisti ligi tam tikrų smulkmenų; negana to, jis, 
būdamas policijos ministru, pačioje pradžioje buvo priverstas duoti 
griežčiausius įsakymus prieš jus. Galiausiai — ar išdrįsiu pasakyti? — 
šviesusis mūsų valdovas tiki ar bent dedasi tikįs jus kaltą esant ir žiūri 
į šią bylą su kažkokiu niršuliu.“ (Žodžiai „šviesusis mūsų valdovas“ 
ir „dedasi tikįs“ buvo parašyti graikiškai, ir Fabricijus pajuto begalinį 

dėkingumą arkivyskupui, išdrįsusiam juos parašyti. Jis išpjovė peiliuku 
tą laiško eilutę ir čia pat ją sunaikino.) 

Fabricijus bent keliolika kartų sustojo skaitydamas tą laišką; jį už- 
plūdo karščiausias dėkingumas, ir jis tuoj pat parašė arkivyskupui aš- 
tuonių puslapių atsakymą. Ne kartą jam teko pakelti galvą nuo laiško, 
kad ant popieriaus nelašėtų ašaros. Rytojaus dieną, kai jau norėjo laiš- 
ką užantspauduoti, perskaitęs jį nutarė, kad jis per daug pasaulietiškas. 
„Parašysiu lotyniškai, — nusprendė, — garbiajam arkivyskupui jis atro- 
dys korektiškesnis“. Bet, rūpestingai bedailindamas lotyniškus periodus, 
gražiai pamėgdžiojančius Cicerono stilių, prisiminė, kad arkivyskupas, 
kalbėdamas su juo kažkurią dieną apie Napoleoną, pabrėžtinai pavadino 
jį Buonaparte; viena akimirka dingo visas jo susijaudinimas, vakar jam 
išspaudęs ašaras. „O Italijos karaliau, — sušuko jis, — tiek žmonių prisiekė 
ištikimybę tau gyvam esant, o aš išlaikysiu ją po tavo mirties. Arkivys- 
kupas mane, žinoma, myli, bet myli dėl to, kad aš — del Dongas, o jis — 
miestelėno sūnus“. Kad veltui nežūtų itališkai parašytas jo iškalbingasis 
laiškas, Fabricijus, padaręs reikiamas pataisas, nusiuntė jį grafui. 

Tą pačią dieną Fabricijus sutiko gatvėje Marjetą; ji nukaito iš džiaugs- 
mo ir ženklu jam parodė, kad eitų įkandin jos, bet atokiau. Paskui sku- 
biai įsmuko į tuščią portiką; čia dar žemiau užsismaukė ant akių juodus 
nėrinius, nešiojamus to krašto papročiu, kad niekas jos nepažintų; pas- 
kui, staigiai atsisukusi, paklausė: 

— Kaip čia yra, kad jūs laisvas vaikščiojate po miestą? 

Fabricijus papasakojo jai visa, kas jam buvo nutikę. 

— Dieve didis! Jūs buvote Feraroje! O aš jūsų ten taip ieškojau! Žino- 
te, aš susipykau su savo sene: ji norėjo nusivežti mane į Veneciją, bet aš 
žinojau, kad jūs ten niekada nevažiuosite, nes esate įtrauktas į Austrijos 
juoduosius sąrašus. Pardaviau savo auksinį vėrinį ir atvykau į Boloniją; 
nujautimas sakė man, kad manęs čia laukia laimė — kad susitiksiu jus; 
po dviejų dienų paskui mane atvažiavo ir senė. Todėl nekviečiu jūsų pas 
save, ji vėl ims bjauriai kaulyti iš jūsų pinigų — man gėda klausytis. Mes 
visai pakenčiamai gyvenome po tos nelemtos dienos, jūs žinote kokios, 
o neišleidome nė ketvirčio to, ką jai davėte. Nenorėčiau ateidinėti pas 

jus į Pelegrino viešbutį, tai jau būtų per daug vieša. Pasistenkite išsinuo- 
moti kambarėlį kurioje nuošalesnėje gatvelėje, ir kai skambins Ave Mana 
(temstant), aš lauksiu jūsų čia, po šituo pačiu portiku. 

Tai tarusi, ji nubėgo. 


Tryliktasis skyrius 


isos rimtos mintys išgaravo Fabricijui iš galvos, kai netikėtai 

V šita miela būtybė. Dabar jis leido Bolonijoje laiką 
linksmai ir visiškai nerūpestingai. Tas naivus polinkis džiaugsmingai 
tenkintis tuo, ką šiuo metu gyvenimas duoda, taip gyvai atsispindėjo jo 
laiškuose kunigaikštienei, kad ji net įsižeidė. Bet Fabricijus beveik nepa- 
stebėjo šito nepasitenkinimo; jis tik sutrumpintai užsirašė ant laikrodžio 
ciferblato: kai rašau D., niekada nesakyti: „kai buvau prelatas, kai buvau 
dvasininkas“; ji dėl to pyksta. Jis nusipirko du nedidelius arkliukus ir 
buvo labai jais patenkintas; juos pakinkydavo į samdytą brikelę, kai tik 
Marjeta užsigeisdavo išvažiuoti už miesto pasigėrėti kuriuo nors žavingu 
Bolonijos apylinkių reginiu; beveik kas vakarą veždavosi ją prie Reno 
krioklio. Grįždamas sustodavo pas simpatingąjį Krešentinį, kuris laikė 
save lyg ir Marjetos tėvu. 

„Dievaži! Jei šitoks yra gyvenimas tų, kurie leidžia laiką kavinėse, tai 
be reikalo laikiau jį tokiu beprasmišku bent kiek savo vertę jaučiančiam 
žmogui, be reikalo jo atsisakiau“, — mąstė Fabricijus. Jis užmiršo, kad į 
kavinę jis dabar eidavo tik tada, kai norėdavo pasiskaityti Consfižužionnel, 
kad Bolonijos aukštuomenėje su niekuo nebuvo pažįstamas ir todėl da- 
bartinėje palaimingoje jo būsenoje tuštybės teikiami džiaugsmai nevaidi- 
no jokio vaidmens. Kai jis nebūdavo su meilute Marjeta, jį galėjai matyti 
Observatorijoje, kur jis klausėsi astronomijos paskaitų; profesorius labai 
ji pamėgo, ir Fabricijus mielai skolindavo jam sekmadieniais savo arklius, 
kad jis galėtų su žmona pasipuikauti po Corso de/la Montagnola. 

Jis nekentė minties, kad dėl jo turėtų jaustis nelaimingas koks nors 
žmogus, tegul ir negarbingiausias. Marjeta nieku gyvu nenorėjo, kad jis 
susitiktų su sene; bet kartą, kai ji buvo bažnyčioje, jis užėjo pas 7a772a- 
cia; senė paraudo iš pykčio pamačiusi jį. „Štai proga pasirodyti tikru del 
Dongu“, - nusprendė Fabricijus. 

— Kiek uždirba Marjeta per mėnesį, kai turi angažementą? — paklau- 
sė jis, nutaisęs tokią miną, su kokia įeina save gerbiąs jaunas paryžietis į 
Bufų teatro“ balkoną. 

— Penkiasdešimt ekiu. 

— Meluojate, kaip visada; sakykite teisybę arba, kaip Dievą myliu, 
negausite nė skatiko. 

— Na, gerai... Parmoje, kai turėjome nelaimę susipažinti su jumis, 
ji mūsų trupėje uždirbdavo dvidešimt du ekiu, aš pati — dvylika ekiu, 
ir mudvi atiduodavome Džilečiui, savo globėjui, kiekviena po trečdalį 
uždarbio. Džiletis už tai kone kas mėnesį ką nors Marjetai padovano- 
davo, — ta dovana atsieidavo ne mažiau kaip du ekiu. 

— Vėl meluojate; jūs pati uždirbdavote tik keturis ekiu. Bet jei būsite 
Marjetai gera, siūlau jums angažementą, lyg būčiau 737resazo: kiekvieną 
mėnesį jūs gausite dvylika ekiu sau ir dvidešimt du - jai; bet jei aš pama- 
tysiu ją užverktomis akimis, pasiskelbsiu subankrutavęs. 

— Nėra ko čia nosį riesti: jūsų maištingas dosnumas mus elgetomis 
paleis, — piktai atrėžė senė. — Mes prarandame aviamento (klientūrą). Kai 
mus ištiks ta skaudi nelaimė — kai neteksime jūsų ekscelencijos globos, 
su mumis nebekalbės nė viena trupė, visų jų sudėtis jau bus surinkta, 
mes negausime angažemento ir per jus nudvėsime badu. 

— Eik po velnių! — tarė Fabricijus ir išėjo. 

— Ne, po velnių aš neisiu, šlykštusis bedievi, aš tiesiog nueisiu į poli- 
ciją ir papasakosiu, kad jūs — monsinjoras, numetęs sutaną į dilgynes, ir 
turite tokią pat teisę vadintis Džuzepe Bosiu kaip ir aš. 

Fabricijus buvo jau nusileidęs kelias pakopas žemyn, bet grįžo atgal. 

— Visų pirma — policija geriau už tave žino mano tikrąją pavardę; 
bet jei tu susimanysi mane skųsti, jei padarysi tokią niekšybę, — pasakė 
jis labai griežtai, — su tavimi pasikalbės Liudovikas ir tavo senus kaulus 

jis perskaičiuos ne šešis, bet du kartus po dvylika kartų, ir tu pusę metų 
pragulėsi ligoninėje, ir dar be tabako. 

Senė išbalo ir puolė bučiuoti Fabricijui rankų. 

— Sutinku! Dėkui jums už tai, ką teikiatės skirti Marjetai ir man. Jūs 
iš pažiūros toks geraširdis, kad palaikiau jus mulkiu; atsiminkite, kad ir 
kiti gali panašiai apsirikti; patariu jums statytis didesniu ponu! — paskui 
su nuostabiu begėdiškumu pridūrė: - Apgalvokite šitą gerą patarimą ir, 
kadangi žiema nebetoli, padovanokite Marjetai ir man dvi šiltas sukneles 
iš tos gražios angliškos medžiagos, kurią mačiau pas storąjį pirklį Šven- 
tojo Petronijaus aikštėje. 

Dailutės Marjetos meilėje Fabricijus rado visus švelniausio prieraišu- 
mo žavus ir dažnai nejučiomis pagalvodavo, kad tokią pat laimę jis būtų 
galėjęs patirti ir šalia kunigaikštienės. 

„Bet ar ne juokinga, — galvojo jis kartais, — kad aš visiškai neįstengiu 
pajusti tos ypatingos ir aistringos įtampos, kurią žmonės vadina meile? 
Ar tarp tų mano atsitiktinių pažinčių Novaroje ir Neapolyje buvo nors 
viena moteris, dėl kurios aš bent pirmosiomis dienomis būčiau atsisa- 
kęs pasijodinėjimo gražiu, dar neišbandytu arkliu? Ar tai, kas vadinama 
meile, — pridurdavo jis, — yra taip pat tik melas? Aš myliu, be abejo, 
taip, kaip šeštą valandą kad noriu valgyti. Nejaugi iš šito, sakyčiau, kiek 
vulgaraus potraukio melagiai sukūrė ir Otelo meilę, ir Tankredo meilę? 
O gal aš kitoks negu kiti žmonės? Mano sielai nėra skirta pažinti šitos 
aistros — kodėl? Keista būtų mano dalia!“ 

Neapolyje, ypač paskutiniuoju metu, Fabricijas buvo susidūręs 
su moterimis, kurtos, didžiuodamosi savo rangu, savo grožiu ir dėl jo 
pamestų ankstesniųjų garbintojų visuomenine padėtimi, mėgino jį už 
nosies vedžioti. Pastebėjęs tokias jų užmačias, Fabricijus kuo skandalin- 
giausiai ir kuo greičiausiai nutraukdavo su jomis ryšius. „Taigi, - galvojo 
jis, — jei aš kada susigundyčiau tuo labai maginančiu malonumu — suar- 
tėti su ta Žaviąja moterimi, kuri vadinasi kunigaikštienė Sanseverina, tai 
pasielgčiau lygiai taip, kaip tas vėjavaikis prancūzas, kuris ėmė ir papjo- 
vė vištą, dėjusią jam aukso kiaušinius. Juk tik kunigaikštienei aš turiu 
būti dėkingas už tą džiaugsmą, kurį man suteikė švelnūs jausmai: jos 

draugystė — tai mano gyvenimas; o kas galų gale aš būčiau, jei ne ji? 
Vargšas tremtinys, pasmerktas skursti apgriuvusioje pilyje prie Nova- 
ros. Atsimenu, kai prasidėdavo ilgos rudens liūtys, vakarais virš lovos 
uždangos prisitaisydavau išskleistą skėtį, kad išvengčiau kokios nema- 
lonios staigmenos. Jodinėjau tėvo ūkvedžio arkliais, tas kentė tai vien iš 
pagarbos mano ėjnam kraujui (mano aukštai kilmei), bet jam jau ėmė 
atrodyti, kad aš per ilgai pas jį užsisėdėjau; tėvas paskyrė man dvylikos 
šimtų frankų išlaikymą metams ir manė degsiąs pragaro ugnyje už tai, 
kad duoda jakobinui duoną. Vargšė mama ir seserys atsisakydavo naujų 
suknelių, kad aš galėčiau savo meilužėms padovanoti retkarčiais kokią 
smulkią dovanėlę. Šitoks kilniaširdiškumas draskė man širdį. Ir, maža 
to, žmonės jau ėmė įtarinėti mane skurstant: aplinkiniai bajoraičiai buvo 
bepradedą manęs gailėtis. Anksčiau ar vėliau koks nors frantelis būtų 
tiesiai parodęs panieką tam vargšui nevykėliui jakobinui — toks juk aš 
buvau tų ponų akyse. Būčiau gerai pasišvaistęs su špaga ir, žinoma, at- 
sidūręs Fenestrelio tvirtovėje arba vėl turėjęs sprukti į Šveicariją su tais 
pačiais dvylika šimtų frankų. Mano laimė, kad iš visų šitų negandų mane 
išgelbėjo kunigaikštienė; negana to, ji jaučia man tą karštą draugiškumą, 
kurį iš tikrųjų turėčiau jausti aš jai. 

Vietoj to kvailo ir skurdaus gyvenimo, kuris galėjo paversti mane pa- 
sigailėtinu galviju, mulkiu, štai jau ketveri metai gyvenu dideliame mieste, 
turiu puikią karietą, ir tai išgelbėjo mane nuo pavydo ir kitų žemų jaus- 
mų, tarpstančių provincijoje. O mano tetulytė kiekvienąsyk bara mane, 
kam per mažai naudojuosi jos bankininko kasa. Nejaugi aš panorėsiu 
amžinai sugadinti stebuklingą savo padėtį? Prarasti vienintelę savo drau- 
gę? Užtenka sw2e0/40/;, užtenka pasakyti tai žaviai moteriai, kuriai galbūt 
nėra lygios visame pasaulyje ir kuriai aš jaučiu karščiausią draugiškumą: 
„Myliu tave“ — pasakyti man, žmogui, kuris nežino, kas yra meilė. Tada 
ji nuo ryto iki vakaro nesiliautų kaltinusi manęs, kad aš nesugebąs patirti 
to jausmų siautulio, kurio aš nė pažinti nepažįstu. Marjeta, priešingai, 
neregi, kas dedasi mano širdies gelmėse, glamones ji laiko jausmų siau- 
tuliu ir mano, kad aš beprotiškai ją įsimylėjęs, o ji - laimingiausia moteris 
pasaulyje. 

"Tiesą sakant, tą švelnų nerimą, kuris, man rodos, vadinamas 77e7/e, 
aš šiek tiek pažinau tik šalia jaunutės Aniken Zonderso užeigos namuo- 
se, Belgijos pasienyje“. Čia mes ne be apgailestavimo turime papasakoti 
vieną blogiausių Fabricijaus poelgių; ramų jo gyvenimą sutrikdė staiga 
niekingas tuštybės briebuos, pagavęs tą širdį, tokią nepavaldžią meilei, ir 
labai toli ją nuvedęs. Tuo pačiu metu kaip jis Bolonijoje gyveno garsioji 
Fausta E.., be abejonės, viena geriausių mūsų laikų dainininkių ir galbūt 
aikštingiausia pasaulyje moteris. Puikusis Venecijos poetas Buratis "* pa- 
rašė apie ją tą išgarsėjusį satyrinį sonetą, anuomet jis buvo visų lūpose: 
ir kunigaikščių, ir paskutinių gatvės vaikėzų. 

„Norėti ir nenorėt, dievinti ir nekęsti tą pačią dieną, rasti laimę tik 
nepastovume, niekinti tai, ką garbina visi, kai ir ją garbina visi, — tai dar 
neišsamus Faustos ydų rinkinys. Tad tegu tavo akys nemato šitos angies. 
Jei tu ją pamatysi, neatsargus žmogau, tu atleisi jai visas aikštis. O jeigu 
turėsi laimę išgirsti ją dainuojant, tai pats save tu pamirši ir meilė tave 
vienu mirksniu pavers tuo, kuo kitados Kirkė buvo pavertusi Odisėjo 
draugus.“ 

Tuo metu tą grožio stebuklą taip buvo užbūrusios jauno grafo M... 
vešlios žandenos ir beribis įžūlumas, kad ji pakentė net jo bjaurų pavy- 
dumą. Fabricijus pamatė grafą M... Bolonijos gatvėse ir pasipiktino tuo 
pasipūtėliu, išsiplėtusiu per visą gatvės grindinį ir maloningai teikiančių 
praeiviams progą pasigėrėti jo grakštumu. Tasai jaunuolis buvo labai 
turtingas ir tarė, kad jam viskas leidžiama, o kadangi jam už prepotenze 
ne vienas grasino, tai gatvėje jį kone visada lydėdavo aštuoni ar dešimt 
buli (samdyti galvažudžiai), parsikviesti iš jo dvarų prie Brešos ir aprengti 
jo tarnų livrėjomis. Fabricijaus žvilgsniai jau buvo susidūrę vieną ar du 
sykius su baisingojo grafo žvilgsniu, kai laimė lėmė jam išgirsti Faustą. 
Jį nustebino angeliškas jos balso švelnumas; nieko panašaus jis nebuvo 
net vaizdavęsis; jinai suteikė Fabricijui nežemiškos palaimos akimirkų, 
taip nuostabiai priešingų jo ramiam, giedram to meto gyvenimui. „Gal 
tai pagaliau meilė?“ — dingtelėjo jam. Susigundęs smalsumu patirti šį 
jausmą, be to, panūdęs paerzinti grafą M..., gąsdinantį visus savo povy- 
za, rūstesne už bet kurio pulko tamburmažoro, mūsų didvyris ėmė elgtis 

visai vaikiškai — leidosi per daug dažnai vaikštinėti prieš Tanario rūmus, 
kuriuos grafas M... buvo išnuomojęs Faustai. 

Kartą, jau temstant, kai Fabricijus stengėsi patraukti į save Faustos 
dėmesį, jis išgirdo perdėtai trankų juoką, kuriuo jį pasveikino grafo 544, 
stovintys Tanario rūmų tarpuvartėje. Jis parbėgo namo, griebė patiki- 
mus ginklus ir dar kartą praėjo pro rūmus. Pasislėpusi už žaliuzių, Fausta 
laukė jo sugrįžtant ir šį jo žygį didžiai įvertino. M..., pavydėdamas Faus- 
tos visam pasauliui, ypač ėmė jos pavydėti ponui Džuzepei Bosiui ir 
prapliupo paikiausiais grasinimais; o mūsų didvyris, atsakydamas į juos, 
kiekvieną rytą pasiųsdavo jam tokio turinio laiškelį: 


„Senjoras Džuzepė Bosis naikina įkyrius vabzdžius ir gyvena Pele- 
grino viešbutyje, /72 Larga, Nr. 79.“ 


Pratęs prie pagarbos, kurią jam visur laidavo jo didžiuliai turtai, mė- 
lynas kraujas ir trisdešimties tarnų narsa, grafas M... nesiteikė suprasti, 
kas norima pasakyti tais žodžiais. 

Fabricijus rašė ir Faustai; grafas apstatė sekliais savo varžovą, kuris 
galbūt jau ėmė jai patikti; pirmiausia sužinojo tikrąją jo pavardę, o pas- 
kui — kad šiuo tarpu Fabricijus negali rodytis Parmoje. Po keleto dienų 
grafas M... su savo 544, puikiausiais arkliais ir Fausta iškeliavo į Parmą. 

Fabricijus užsidegęs išvažiavo įkandin rytojaus dieną. Veltui gera- 
sis Liudovikas iškilmingai saikdino jį nevykt; Fabricijus pasiuntė jį po 
velnių, ir Liudovikas, pats labai narsus, juo susižavėjo; be to, ši kelionė 
žadėjo jam susitikimą su jo gražiąja meiluže Kazal Madžorėje. Liudovi- 
ko rūpesčiu aštuoni ar dešimt buvusių Napoleono pulkų kareivių stojo 
tarnais pas poną Džuzepę Bosį. „Jei nepalaikysiu ryšių su policijos mi- 
nistru grafu Moska ir su kunigaikštiene, — galvojo Fabricijus, žengdamas 
beprotišką žingsnį paskui Faustą, — tai į pavojų statau tik save patį. Tetai 
vėliau pasakysiu, kad ieškojau meilės, to nuostabaus jausmo, kurio dar 
niekada nepatyriau. Nesiginsiu, kad galvoju apie Faustą, net kai nematau 
jos... Bet ką aš myliu? Ją pačią? O gal tik jos balso aidą?“ Metęs iš galvos 
mintį apie dvasininko karjerą, Fabricijus užsiaugino ūsus ir žandenas, 

beveik tokias pat grėsmingas kaip grafo M..., ir tas šiek tiek pakeitė jo 
išvaizdą. Savo generalinį štabą įsitaisė ne Parmoje, — tai būtų buvę per 
daug neatsargu, — bet viename jos apylinkių kaimelyje, tarp miškų, prie 
kelio į Saką, kur buvo jo tetos dvaras. Liudoviko patarimu kaimelyje jis 
apsiskelbė esąs vieno anglų didiko, didelio keistuolio, tarnas; jo ponas 
esąs labai turtingas ir išleidžiąs vien medžioklei šimtą tūkstančių frankų 
per metus; netrukus ir jis pats atvyksiąs, tik užtrukęs dar prie Komo eže- 
ro upėtakius bemeškeriodamas. Laimė, dailūs nedideli rūmai, kuriuos 
grafas M... pasamdė gražuolei Faustai, buvo pietiniame Parmos miesto 
pakraštyje, kaip tik prie kelio į Saką, ir Faustos būsto langai žiūrėjo į gra- 
žias didelių medžių alėjas, einančias pagal pat aukštąjį tvirtovės bokštą. 
Šitoje nuošalioje miesto dalyje Fabricijaus niekas nepažinojo; jis pasi- 
rupino, kad grafas M... būtų sekamas, ir kartą, kai tas išėjo iš žaviosios 
dainininkės, jis įžūliai pasirodė gatvėje vidury dienos, tiesa, raitas ant 
puikaus žirgo ir gerai apsiginklavęs. Netrukus po Faustos langais savo 
kontrabosus pasistatė gatvės muzikantai, tarp kurių Italijoje pasitaiko 
puikių griežikų; sugroję preliudą, jie paskui visai padoriai sudainavo gra- 
žuolės garbei kantatą. Fausta priėjo prie lango, ir jai tuoj į akis krito jau- 
nas, labai mandagus vyras, raitas vidury gatvės; iš pradžių jis pasveikino 
ją, paskui ėmė svaidyti visai nedviprasmiškus žvilgsnius. Nors Fabrici- 
jus dėvėjo pabrėžtinai angliško kirpimo kostiumą, ji nesunkiai atpažino 
kavalierių, rašiusį liepsningus laiškus, dėl kurių jai teko atsisveikinti su 
Bolonija. „Štai kur nuostabus žmogus, — galvojo ji, - man rodos, aš jį įsi- 
mylėsiu. Turiu šimtą luidorų atsargos ir puikiausiai galiu mesti tą baisųjį 
grafą M... Juk iš tikrųjų nei jis sąmojingas, nei gali kuo nustebinti, šiek 
tiek įdomi nebent žiauri jo tarnų išvaizda“. 

Rytojaus dieną Fabricijus sužinojęs, kad Fausta kasdien apie vienuo- 
liktą valandą klauso mišių toje pačioje Šventojo Jono bažnyčioje, kur yra 
jo prosenio arkivyskupo Askanijaus del Dongo antkapis, išdrįso ten taip 
pat nueiti. Tiesa, Liudovikas gavo jam puikų anglišką peruką labai gra- 
žiais raudonais plaukais. Apie ugningą tų plaukų spalvą, kuri labai primi- 
nė liepsną, deginančią jo širdį, Fabricijus sukūrė sonetą, Faustai jis pasi- 
rodė žavus; nežinoma ranka buvo palikusi jį ant jos fortepijono. Tokie 

manevrai truko visą savaitę, bet Fabricijui atrodė, kad rimtos pažangos 
jis nedaro, nors imasi įvairiausių žygių; Fausta nenorėjo jo priimti. Jis 
peržengė saiką besistengdamas būti originalus; vėliau ji prisipažino, kad 
buvo ėmusi jo bijoti. Fabricijų belaikė tik silpnutė viltis patirti galų gale, 
kas gi yra me/ė, bet dažnai jis nuobodžiavo. 

— Važiuokime iš čia, pone, — ragino jį Liudovikas, — jūs visai nesate 
įsimylėjęs; aš matau, jūsų protas beviltiškai blaivus, kraujas šaltas. Be to, 
jūs nė žingsnio pirmyn nepažengėte; jau vien iš gėdos reikia sprukti. 

Blogai nuotaikai užėjus, Fabricijus jau buvo beišvykstąs, tik staiga 
sužinojo, kad Fausta dainuos pas kunigaikštienę Sanseveriną. „Gal tasai 
dieviškas balsas vis dėlto uždegs mano širdį“, — pagalvojo jis. Ir išdrįso 
persirengęs įsigauti į tuos rūmus, kur kiekvienos akys galėjo jį atpažinti. 
Spręskite patys, kaip susijaudino kunigaikštienė, kai visai į koncerto pabai- 
gą ji staiga pastebėjo prie salono durų vyrą su jėgerio livrėja; jo povyza pa- 
sirodė jai pažįstama. Ji susirado grafą Moską, ir tas tik dabar jai papasakojo 
labai palankiai. Jis džiaugėsi šia Fabricijaus meile kitai, ne kunigaikštienei; 
grafas buvo labai padorus žmogus ne politikoje ir vadovavosi tokia taisy- 
kle, jog neturės laimės pats, jei kunigaikštienė nebus laiminga. 

— Aš išgelbėsiu Fabricijų nuo jo paties, — tarė jis savo bičiulei. — Įsi- 
vaizduokite, koks džiaugsmas būtų mūsų priešams, jeigu jį suimtų ši- 
tuose rūmuose! Todėl aš ir atsivedžiau čia daugiau kaip šimtą vyrų ir ne 
veltui liepiau jūsų paprašyti rakto nuo didžiojo vandentiekio bokšto. Fab- 
ricijus dedasi beprotiškai įsimylėjęs Faustą, tik lig šiolei negali paveržti 
jos iš grafo M..., iš kurio malonės ta patrakėlė gyvena kaip karalienė. 

Kunigaikštienės veide atsimušė didžiausias skausmas: vadinasi, Fab- 
ricijus — tik vėjavaikis, kuriam visiškai svetimas švelnesnis, stipresnis 
jausmas. 

— Ir neužeiti pas mus! Šito aš jam niekada nedovanosiu! — pratarė ji 
pagaliau. — O aš jam kasdien rašau į Boloniją! 

— Aš, priešingai, labai vertinu tokį jo santūrumą, — atsakė grafas, — jis 
nenori ta savo išdaiga padaryti mums nemalonumų, bet bus smagu pa- 
siklausyti, kai jis kada vėliau pasakos šitą nuotykį. 

Fausta buvo per didelė patrakėlė, kad mokėtų nutylėti tai, kas jai 
rūpėjo; rytojaus dieną po koncerto, kurio visas arijas ji žvilgsniu skyrė 
tam aukšto ūgio vaikinui su jėgerio livrėja, ji papasakojo grafui M... apie 
vieną nepažįstamą garbintoją. 

— Kur jūs jį matote? — paklausė įsiutęs grafas. 

— Gatvėje, bažnyčioje, — atsakė sumišusi Fausta. Ji tučtuojau susi- 
griebė ir, norėdama atitaisyti savo neapdairumą ar bent nukreipti įtarimą 
nuo Fabricijaus, įsileido į smulkiausią pasakojimą apie aukšto ūgio jauną 
vyrą raudonais plaukais ir mėlynomis akimis; tai tikriausiai koks anglas, 
labai turtingas ir labai negrabus, o gal koks princas. Sulig žodžiu princas 
grafui M..., kuris dideliu nuovokumu nepasižymėjo, šovė į galvą mintis, 
labai maloni jo savimeilei, kad šitas varžovas esąs ne kas kitas kaip Par- 
mos sosto įpėdinis. Tas vargšas liūdnas jaunuolis, globojamas penkių ar 
šešių auklėtojų, jų padėjėjų, mokytojų ir t. t., posėdžiaujančių kiekvieną 
kartą, kai reikėdavo jį išleisti pasivaikščioti, keistomis akimis dėbčiojo 
į visas bent kiek gražesnes moteris, su kuriomis jam buvo leidžiama 
susitikti. Kunigaikštienės surengtame koncerte pagal savo aukštą rangą 
jam teko sėdėti visų klausytojų priešakyje, atokiau pastatytame krėsle, 
per tris žingsnius nuo gražiosios Faustos, ir jo žvilgsniai neapsakomai 
piktūino grafą M... Kvaila šitos įstabios garbėtroškos fantazija — laikyti 
savo varžovu patį princą — labai pralinksmino Faustą, ir jai buvo savotiš- 
ka pramoga naiviausia mina išpasakoti grafui aibę smulkmenų, patvirti- 
nančių jo spėliojimus. 

— Ar jūsų giminė tokia pat sena kaip ir Farnezių, iš kurių kilęs tas 
jaunuolis? — klausė ji grafą. 


— Ką jūs norite pasakyti? Tokia pat sena! Mano giminėje nebuvo 


pavainikių.* 

Taip išėjo, kad grafui M... nė karto nepasitaikė progos kaip reikiant 
įsižiūrėti į tą savo tariamą varžovą; todėl jis galutinai įtikėjo šia mie- 
la savo širdžiai mintimi, kad jo priešininkas — princas. Iš tikrųjų, kai 


* Pjetras Luidžis, pirmasis Farnezių giminės valdovas, pagarsėjęs savo dorybėmis“, buvo, 


kaip žinoma, šventojo tėvo Povilo III pavainikis sūnus. 

meilės nuotykių ieškojimas neversdavo Fabricijaus rodytis Parmoje, jis 
klaidžiodavo miškuose aplink Saką ir Po pakrantėmis. Įsikalęs į galvą, 
kad dėl Faustos širdies varžosi su princu, grafas M... dar labiau išpuiko, 
bet kartu pasidarė ir atsargesnis; Faustą jis labai rimtai prašė elgtis kuo 
santūriausiai. Kaip tikrai pavydus ir aistringas meilužis, puolė prieš ją ant 
kelių ir stačiai pareiškė, jog tai jo garbės reikalas, kad ji nesileistų jaunojo 
princo mulkinama. 

— Atsiprašau. Kodėl mulkinti? O jei aš jį pamilsiu? Dar niekada nesu 
prie savo kojų mačiusi princo. 

— Jeigu jam nusileisite, — tarė jis, išdidžiai į ją žvelgdamas, — aš galbūt 
negalėsiu keršyti princui; bet vis tiek keršysiu. 

Ir išėjo, iš visų jėgų trenkdamas durimis. Jei šiuo metu būtų pasipai- 
niojęs Fabricijus, savo bylą jis būtų laimėjęs. 

— Jei brangi jums gyvybė, — pasakė grafas vieną vakarą Faustai, 
atsisveikindamas su ja po spektaklio, — saugokitės, kad aš neišgirsčiau, 
jog jaunasis princas buvo jūsų namuose. Aš nieko negaliu padaryti 
jam, po šimts velnių! Bet žiūrėkite, kad neatminčiau, jog viską galiu 
padaryti jums! 

„Ak mano mielas Fabricijau, — pagalvojo Fausta, — kad aš žinočiau, 
kur tave surasti!“ 

Įžeista puikybė toli gali nuvesti jauną, turtingą vyrą, nuo pat lopšio 
garbstomą pataikūnų. Iš tikrųjų nuoširdi grafo M... aistra Faustai vėl 
atbudo su pašėlusia jėga: jo nė kiek nebaidė galimas pavojus susidurti 
su vienturčiu sūnumi to valdovo, kurio žemėse šiuo metu gyveno; lygia 
dalia jam neatėjo į galvą mintis, kad reikėtų pasistengti tą princą pama- 
tyti ar bent liepti jį pasekti. Negalėdamas kitaip jo užpulti, grafas M... 
drįso planuoti jį apjuokti. „Mane, aišku, visiems laikams ištrems iš Par- 
mos valstybės, — mąstė jis, — na, ir kas?“ Jei grafas M... būtų pasistengęs 
išžvalgyti priešo pozicijas, būtų sužinojęs, kad vargšas jaunasis princas 
neišeina iš rūmų kitaip, kaip lydimas trijų ar keturių senių, įkyrių etike- 
to sergėtojų, ir kad vienintelė pramoga, atitinkanti jo skonį, kuri jam 
leidžiama, yra mineralogija. Dieną nakų sekliai nenuleido akių nuo ma- 
žųjų Faustos rūmų, į kuriuos suplaukdavo rinktinė Parmos visuomenė; 

M... žinojo, ką veikia Fausta kiekvieną valandą, o ypač ką veikia aplink 
ją kiti. Vienu atžvilgiu pavydulingojo meilužio atsargumo priemonės 
tikrai buvo pagirtinos — toji aikštinga moteris iš pradžių visai nesuprato, 
kad taip sustiprėjo priežiūra aplink ją. Visų grafo M... seklių praneši- 
muose buvo minimas jaunas vyras su raudonų plaukų peruku, kuris 
dažnai pasirodo po Faustos langais, bet vis kitaip apsirengęs. „Aišku, 
tai jaunasis princas, — galvojo M..., — kitaip kam gi jam persirenginėti! 
Po galais, ne toks aš žmogus, kad nusileisčiau. Jei Venecijos Respublika 
nebūtų pasigrobusi mano teisių, šiandien aš būčiau taip pat valdantysis 
kunigaikštis“. 

Šventojo Stepono dieną seklių pranešimuose spalvos sutirštėjo: at- 
rodė, kad Fausta ima palankesne akimi žiūrėti į nepažįstamojo pastan- 
gas. „Galiu tuoj pat su ta moterim išsidanginti, — pagalvojo M... — Bet 
kas gi darosi? Iš Bolonijos pabėgau nuo del Dongo, čia bėgsiu nuo 
princo! Ką pagalvos tas jaunuolis? Pasakys, ko gera, kad jam pasisekė 
mane išgąsdinti. Po šimts, esu tokios pat aukštos kilmės kaip jis!“ M... 
niršo, bet didžiausia bėda buvo ta, kad visų pirma jam rūpėjo neapsi- 
juokti ir nepasirodyti pavydžiam, nes jis privengė aštraus Faustos liežu- 
vio. Taigi Šventojo Stepono dieną, praleidęs valandą pas ją ir palaikęs 
jos lipšnų priėmimą aukščiausio laipsnio veidmainyste, apie vienuoliktą 
valandą, kai ji ėmė rengtis klausyti mišių į Šventojo Jono bažnyčią, jis 
atsisveikino su ja. Tada grįžo namo, apsivilko juoda nušiurusia studento 
seminaristo sutana ir nuskubėjo į Šventojo Jono bažnyčią; ten užlindo 
už vieno iš antkapių, puošiančių trečiąją koplyčią iš dešinės; pro klūpan- 
čio ant savo antkapio kardinolo pažastį jis matė, kas darosi bažnyčioje; 
kardinolo statula, užstojanti šviesą koplyčioje, buvo jam nebloga prie- 
danga. Netrukus jis pamatė, kaip į bažnyčią įėjo Fausta, gražesnė negu 
kada nors; drabužiai jos buvo labai puošnūs, ją lydėjo koks dvidešimt 
garbintojų iš aukščiausiųjų visuomenės sluoksnių. Jos akyse švytėjo 
džiaugsmas, lūpose — šypsena. „Aišku, — pagalvojo nelaimingasis pavy- 
duolis, — ji tikisi čia susitikti su mylimu žmogumi, kurį dėl mano kaltės 
gal seniai bematė“. Staiga didžiausia laime spindinčios Faustos akys, 
regis, dar labiau nušvito. „Mano varžovas jau čia, - pagalvojo M..., — ir 


2II 


2I2 


+» STENDHAL 


jo savimeilės įtūžis prašoko bet kurias ribas. — Koks pasigailėtinas aš 
Tačiau, kad ir 

turiu atrodyti čia, šalia persirengusio jaunojo princo 
kaip stengėsi, jam niekaip nesisekė pamatyti savo varžovo, kurio godžiu 
žvilgsniu visur ieškojo. 

O Fausta, paklaidžiojusi akimis po visą bažnyčią, tolydžio įbesdavo 
džiaugsmo ir meilės kupiną žvilgsnį į tamsųjį kampą, kur lindėjo grafas 
M... Aistros apsėsta širdis linkusi išpūsti nežymiausią aplinkybę, pasi- 
daryti juokingiausias išvadas, tad ir mūsų vargšas M... į mišių pabaigą 
įtikėjo, kad Fausta jį pamatė, kad pastebėjo, nors ir labai jis slėpė, mirtiną 
jo pavydą ir nori dabar jam už tai papriekaištauti ir kartu tais jausmingais 
žvilgsniais jį paguosti. 

Kardinolo antkapis, už kurio buvo įsitaisęs savo stebėjimo postą 
M..., buvo keturiom ar penkiom pėdom aukščiau marmurinių bažnyčios 
grindų. Madingosios mišios baigėsi apie pirmą valandą; daugumas tikin- 
čiųjų išsiskirstė, ir Fausta atsisveikino su miesto frantais, o pati liko, lyg 
norėdama pasimelsti; ji klūpojo ant kėdutės, jos akys, dar jausmingesnės 
ir dar labiau žėrinčios, įsmigo į M...; kai bažnyčia ištuštėjo, Fausta jau 
nesistengė klaidžioti po ją žvilgsniu, ji tesiog džiaugsmingai jį nukreipė 
į kardinolo statulą. „Koks jautrumas!“ — galvojo grafas M... vaizduo- 
damasis, kad Fausta žiūri į jį. Pagaliau Fausta pakilo ir, kažkaip keistai 
sumojavusi rankomis, skubiai išėjo iš bažnyčios. 

Apsvaigęs meile ir beveik visiškai nusikratęs savo beprotiško pa- 
vydo, M... išlindo iš slėptuvės, pasinešęs lėkti į savo meilužės rūmus ir 
išlieti jai visą savo begalinį dėkingumą; tik staiga, eidamas pro kardino- 
lo antkapį, pastebėjo kažkokį juodai apsitaisiusį jauną vyrą; šita kraupi 
žmogysta klūpėjo iki šiol prie pat antkapio užrašo, ir todėl pavydulin- 
gojo meilužio žvilgsniai, iešką varžovo, praslysdavo jam virš galvos, bet 
jo paties nesurasdavo. 

Jaunuolis pakilo ir skubiai išėjo; jį beregint apsupo septynetas ar aš- 
tuonetas dramblotų keistos išvaizdos vyrų, matyt, jo tarnų. M... puolė 
paskui jį, bet mediniame durų tambūre jį lyg netyčia sulaikė tie dramblo- 
ti vyrai, jo varžovo asmens sargybiniai; kai pagaliau jis išėjo paskui juos 
į gatvę, spėjo tik pamatyti, kaip užsidarė neišvaizdžios karietos durys ir 

ta karieta, — neįtikėtina priešingybė! — traukiama poros gražiausių arklių, 
vienu akies mirksniu dingo jam iš akių. 

Grafas grįžo namo, nesitverdamas pykčiu; netrukus prisistatė jo sek- 
liai ir šalčiausiai papasakojo jam, kad tą dieną paslaptingasis dūsautojas, 
persirengęs kunigu, Šventojo Jono bažnyčioje labai pamaldžiai klūpojęs 
ties antkapiu prie vienos tamsios koplyčios angos. Fausta išbuvusi baž- 
nyčioje, iki ten beveik nelikę žmonių, paskui greit susirodžiusi ženklais 
su nepažįstamuoju — tarytum žegnojusis abiem rankom. M... nuskubėjo 
pas neištikimąją meilužę; pirmą kartą jai nepavyko nuslėpti savo sumi- 
šimo; negudriai meluodama, kaip visos aistringai įsimylėjusios moterys, 
papasakojo jam, kad, kaip paprastai, buvusi Šventojo Jono bažnyčioje, 
bet ją persekiojančio garbintojo ten šįkart nepastebėjusi. Išgirdęs tuos 
žodžius, M... nebesusivaldė ir pavadino ją paskutine ištvirkėle, išsakė 
viską, ką pats savo akimis bažnyčioje buvo matęs, bet kuo labiau jis 
karščiavosi kaltindamas Faustą, tuo įžūliau ji melavo; pagaliau jis griebė 
durklą ir šoko ant jos. Fausta kuo šalčiausiai tarė jam: 

— Na ką gi, visi jūsų priekaištai — gryna tiesa, bet aš stengiausi ją nu- 
slėpti bijodama, kad drąsa nepastūmėtų jūsų į neprotingą kerštą, kuris 
gali pražudyti mus abu. Įsidėkite pagaliau gerai į galvą, kad žmogus, 
kuris persekioja mane savo prielankumu, kiek numanau, kliūčių savo 
užgaidoms — bent jau šioje šalyje — nesutiks. 

Paskui Fausta labai sumaniai priminė grafui M..., kad jis, tiesą sakant, 
jokių teisių į ją neturįs, bet užbaigdama pareiškė, kad į Šventojo Jono 
bažnyčią ji veikiausiai daugiau neisianti. M... buvo beprotiškai įsimylė- 
jęs — juk galėjo šios jaunos moters širdyje į kuklumą įsimiešti truputis 
koketiškumo - ir pasijuto nuginkluotas. Jau nutarė, kad reikėtų išvažiuo- 
ti iš Parmos: jaunasis princas, kad ir labai galingas, negalės jo vytis, o jei 
vytųsi, tai taptų lygus su juo. Bet puikybė vėl pakišo mintį, kad toksai 
išvykimas, šiaip ar taip, bus panašus į pabėgimą, ir grafas M... uždraudė 
sau apie tai galvoti. 

„Jam nė į galvą neateina, kad mano mielasis Fabricijus Parmoje! — 
mąstė patenkinta dainininkė. — Ir dabar mes galėsime šmaikščiai iš jo 

Fabricijus nenumanė savo laimės; pastebėjęs rytojaus dieną, kad daini- 
ninkės langai aklinai uždari, o jos pačios niekur nematyti, pradėjo manyti, 
kad visa ši išdaiga per ilgai užsitęsė. Jį ėmė graužti sąžinė. „Į kokią padėtį 
aš statau vargšą grafą Moską — juk jis policijos ministras! Jį palaikys mano 
bendru, savo pasirodymu čia aš kad kokioj sužlugdysiu visą jo karjerą! 
Bet jei atsisakysiu tikslo, kurio taip seniai siekiu, tai ką pasakys kunigaikš- 
tienė, kai imsiu pasakoti jai apie savo nuotykius meilės beieškant?“ 

Jis jau buvo beveik pasiryžęs mesti tą žaidimą ir vieną vakarą, bas- 
tydamasis po ūksmingais medžiais, skiriančiais Faustos rūmus nuo tvir- 
tovės, sakė pats sau pamokslą; staiga pastebėjo, kad jį seka labai žemo 
ūgio šnipelis; norėdamas juo nusikratyti, perėjo kelias gatves, bet veltui; 
tas smulkutis padaras ėjo paskui jį lyg virvute pririštas. Netekęs kantry- 
bės, Fabricijus įbėgo į nuošalią gatvelę, einančią pagal Parmos upę, kur 
tykojo pasislėpę jo vyrai; į šeimininko ženklą jie šoko ant vargšo šnipelio, 
tas puolė prieš juos ant kelių; tai buvo Betina, Faustos kambarinė; tris 
dienas išnuobodžiavusi uždaryta su ponia, ji, persirengusi vyriškai, kad 
netektų paragauti grafo M... durklo, — ir ji, ir jos ponia labai jo bijan- 
čios, — ir nutarusi pranešti Fabricijui, kad Fausta karštai jį mylinti ir degte 
deganti noru su juo pasimatyti; bet Šventojo Jono bažnyčioje rodytis esą 
nebegalima. „Sulaukiau! — pagalvojo Fabricijus. — Tegyvuoja ištvermė!“ 

Mažoji kambarinė buvo labai daili mergaitė, ir Fabricijui išgaravo visi 
dorovingi apmąstymai. Ji papasakojo, kad bulvaras ir visos kitos gatvės, 
kuriomis jis šiandien klaidžiojęs, nors ir nežymu, rūpestingai sekamos 
M... šnipų. Išsinuomoję kambarius pirmuose ir antruose namų aukštuo- 
se ir pasislėpę už langinių, jie tylutėliai stebi viską, kas dedasi gatvėje, iš 
pažiūros visai tuščioje, ir girdi visa, kas gatvėje sakoma. 

— Jei tie šnipai būtų pažinę mano balsą, —- pasakė mažoji Betina, — 
mane būtų be pasigailėjimo nužudę vos tiktai grįžusią namo, o gal ir 
mano vargšę ponią kartu. 

Siaubo pilnomis akimis ji atrodė Fabricijui žavi. 

— Grafas M... įsiuto, — pasakojo ji toliau, — ir ponia žino, kad jis gali 
nieko nebepaisyti... Ji liepė man pasakyti jums, kad norėtų būti su jumis 
už šimto mylių nuo čia! 

Paskui ji apsakė, kas buvo Šventojo Stepono dieną, kaip įšėlęs grafas 
M...: jis matęs visus meilės žvilgsnius ir ženklus, kuriais kalbėjusis su Fab- 
ricijum Fausta, beprotiškai jį tą dieną įsimylėjusi. Grafas išsitraukęs dur- 
klą, nutvėręs Faustą už plaukų, ir jei ne jos sumanumas, ji būtų žuvusi. 

Fabricijus nusivedė dailiąją Betiną į nedidelį butuką, kurį turėjo neto- 
liese išsinuomojęs. Jis pasipasakojo jai esąs iš Turino, vieno įžymaus as- 
mens sūnus, jo tėvas — šiuo metu Parmoje, štai kodėl jis turįs taip apdairiai 
elgtis. Betina nusijuokė ir atsakė, kad jis esąs daug didesnis ponas, negu 
norįs rodytis. Tik po kurio laiko mūsų didvyris atsigodėjo, kad žavutė 
mergaitė laiko jį ne kuo kitu kaip pačiu sosto įpėdiniu. Fausta pradėjo 
rimtai baimintis ir iš ūkrųjų buvo jau pamilusi Fabricijų; tad nutarė neiš- 
duoti jo vardo net savo kambarinei ir surezgė jai pasakėlę apie princą. Fa- 
bricijus galiausiai prisipažino gražutei merginai, kad ji teisingai atspėjusi. 

— Bet jei mano vardas iškils aikštėn, — pridūrė jis, — tai kad ir kaip 
karštai aš myliu jūsų ponią, kad ir daug jau kartų esu jai savo meilę įro- 
dęs, būsiu priverstas daugiau su ja nesimatyti, o mano tėvo ministrai — 
tie pikti nenaudėliai, kuriuos aš kada nors išvaikysiu, — būtinai įsakys jai 
pasišalinti iš šalies, kurios puošmena iki šiol ji buvo. 

Paryčiu Fabricijus ir mažoji kambarinė numatė keletą būdų pasima- 
tyti su Fausta; jis liepė pakviesti Liudoviką ir dar vieną labai apsukrų 
savo vyruką; ir kol jis pats rašė pašėliausią laišką Faustai, tie susitarė su 
Betina dėl smulkmenų; susidariusioje padėtyje įmanomi buvo visokiausi 
dramatiški nenuosaikumai, ir Fabricijus nesivaržė jų pabrėžti. Su mažutė 
kambarine jis atsisveikino tik auštant, ir ji išėjo didžiai patenkinta jauno- 
jo princo elgsena. 

Buvo tvirtai nuspręsta, jog dabar, kai Fausta susitarė su mylimuoju, 
šisai pasirodys po mažųjų rūmų langais tik tada, kai ji galės jį priimti, ir 
tam reikalui bus duotas ženklas. Tačiau Fabricijus, įsimylėjęs Betiną ir 
įsitikinęs, kad pagaliau laimės Faustą, negalėjo ištverti savo kaimelyje 
už dviejų mylių nuo Parmos. Kitą vakarą, apie vidunakų, su patikima 
palyda jis atjojo sudainuoti po Faustos langais labai anuomet madin- 
gos arijos, tik savaip pakeitęs jos žodžius: „Rodos, šitaip elgiasi įsimylė- 
|“ 


jėliai!“ — galvojo jis. 

Dabar, kai Fausta pareiškė norą susitikti, visas tas vaikymasis ėmė 
jam nugristi. „Ne, aš nemyliu, — galvojo jis, nelabai vykusiai dainuo- 
damas po mažųjų rūmų langais, - Betina mane šimtąkart labiau vilioja 
negu Fausta, ir dabar aš norėčiau, kad mane įsileistų ji, o ne Fausta“. 
Fabricijui pasidarė nuobodu, ir jis jau pasuko atgal į kaimelį, tik stai- 
ga penki šimtai žingsnių nuo Faustos rūmų jį užpuolė penkiolika ar 
dvidešimt vyrų; keturi stvėrė arklį už pavadžio, du kiti sučiupo jį už 
rankų. Buvo užpulti ir Liudovikas, ir kiti Fabricijaus 6rav: (drąsuoliai), 
bet jie suskubo pabėgti, keliskart iššovę iš pistoletų. Visa tai įvyko 
vienu akies mirksniu. Ir staiga, lyg burtų lazdele mostelėjus, gatvėje 
pasirodė penkiasdešimt vyrų su liepsnojančiais deglais. Visi jie buvo 
gerai apsiginklavę. Fabricijus nušoko nuo arklio, nors jį stipriai laikė 
tie vyrai, ir stengėsi prasiveržti, net sužeidė vieną vyrų, kuris lyg replė- 
mis laikė suspaudęs jo rankas, bet labai nustebo išgirdęs tą žmogų itin 
pagarbiai tariant: 

— Jūsų didenybė paskirsite man gerą pensiją už šitą žaizdą, tas man 
geriau apsimokės, negu ištraukti špagą prieš savo valdovą ir tuo įžeisti 
majestotą. 

„Štai bausmė už mano kvailumą, — pagalvojo Fabricijus, — pražudy- 
siu save per nuodėmę, kuri manęs visiškai neviliojo“. 

Vos tiktai baigėsi šitas trumputis susirėmimas, gatvėje pasirodė kele- 
tas tarnų su paradinėmis livrėjomis, nešinų paauksuotu ir keistai išdažy- 
tu portšezu, — tokiose groteskinėse kėdėse nešiojamos kaukės per kar- 
navalą. Šeši vyrai su nuogais durklais rankose pakvietė jo didenybę sėstis 
į portšezą sakydami, kad nakties vėsa galinti pakenkti jo balsui; elgėsi 
šie žmonės pabrėžtinai mandagiai, tolydžio garsiai, beveik rėksmingai 
tituluodami jį princu. Eisena pajudėjo. Fabricijus suskaičiavo, kad jį lydi 
daugiau kaip penkiasdešimt vyrų su liepsnojančiais deglais rankose. Ga- 
lėjo būti pirma valanda nakties, žmonės puolė prie langų žiūrėti: viskas 
vyko ne be iškilmės. „Aš bijojau, kad grafas M... nepaleistų į darbą dur- 
klo, — pagalvojo Fabricijus, — o jis tik pasijuokė iš manęs. Nemaniau, kad 
jo toks subtilus skonis. Bet ar jis iš tikrųjų mano turįs reikalą su princu? 
Jei sužinos, kad aš tik Fabricijus, tada — saugokis durklo!“ 

Tie penkiasdešimt vyrų su deglais ir tie kiti dvidešimt su ginklais, ilgo- 
kai pastovėję po Faustos langais, paradiniu žingsniu patraukė pro pačius 
gražiausius miesto rūmus. Mažordomai, žygiuoją iš abiejų portšezo šonų, 
protarpiais paklausdavo, ar neturįs jo didenybė jiems ko įsakyti. Fabrici- 
jus anaiptol nepametė galvos; deglų šviesoje jis pastebėjo, kad Liudovi- 
kas ir jo vyrai kiek išgalėdami seka eisenai pridurmais. Fabricijus svarstė: 
„Liudovikas turi aštuonetą ar dešimt vyrų ir pulti nedrįsta“. Dairyda- 
masis iš portšezo, Fabricijus puikiai matė, kad žmonės, kuriems pavesta 
krėsti šią piktą išdaigą, apsiginklavę iki dantų. Fabricijus stengėsi juokauti 
su mažordomais, kurie buvo pristatyti juo rūpintūs. Jau daugiau kaip dvi 
valandas truko triumfinis žygis per miestą, ir staiga Fabricijus pastebėjo, 
kad eisena traukia link tos gatvės, kur stovi Sanseverinos rūmai. 

Kai jie suko į gatvę, vedančią ton pusėn, Fabricijus greitai atidarė du- 
reles portšezo priešakyje, peršoko per vieną jo rankeną, smogė durklu ir 
parvertė liokajų, kyštelėjusį jam prie veido deglą; kažkas jam dūrė į petį; 
antras liokajus nusvilino jam barzdą deglu, bet jis pagaliau prisibrovė 
prie Liudoviko ir sušuko: 

— Mušk! Mušk visus, kur neša deglus! 

Liudovikas kirto špaga ir išgelbėjo Fabricijų nuo dviejų vyrų, kurie 
ji atkakliai vijosi. Fabricijus tekinas pribėgo Sanseverinos rūmų vartus; 
sargas, iš smalsumo prasidaręs mažąsias trijų pėdų aukščio dureles var- 
tuose, žiopsojo ir stebėjosi, iš kur tokia daugybė deglų. Fabricijus vienu 
šuoliu įšoko pro tas mažas dureles ir užšovė jas iš vidaus; pasileido per 
sodą ir išspruko pro užpakalinius vartelius į nuošalią gatvelę. Po valan- 
dos buvo jau už miesto ir prašvitus peržengė Modenos valstybės sieną, 
kur jam nebegrėsė joks pavojus. Vakare atvažiavo į Boloniją. „Tai bent 
nuotykis, — pagalvojo jis, - neteko net pasikalbėti su savo gražuole“. Kuo 
skubiausiai parašė grafui ir kunigaikštienei laiškus su atsiprašinėjimais, 
labai atsargius laiškus, kuriuose buvo pasakojama, kas dedasi jo širdyje, 
tačiau iš kurių nieko negalėjo suprasti priešai. „Buvau įsimylėjęs mei- 
lę, — rašė jis kunigaikštienei, — dėjau visas žmogui įmanomas pastangas 
ją pažinti, bet gamta, matyt, pagailėjo mano širdies, kuri sugebėtų mylėti 
ir liūdėti, aukščiau vulgaraus pomėgio pakilti negaliu“ ir t. t., ir t. t. 

Sunku aprašyti, kiek triukšmo sukėlė Parmoje tas įvykis. Jį gaubianti 
paslaptis dilgino smalsumą. Deglus ir portšezą matė daugybė gyventojų. 
Bet kas buvo tasai pagrobtasis asmuo, su kuriuo buvo elgiamasi itin pa- 
garbiai? Kitą dieną mieste nebuvo pasigesta nė vieno žymesnio vyro. 

Paprasti žmonės, gyveną toje gatvėje, kurioje ištrūko belaisvis, tvir- 
tino tikrai matę joje lavoną; bet prašvitus, kai gyventojai išdrįso išeiti 
iš namų, nors grindinys ir pasirodė aptaškytas kraujais, jokių kitų ko- 
vos pėdsakų nerasta. Per dieną tą gatvę aplankė daugiau kaip dvidešimt 
tūkstančių smalsuolių. Italijos miestai pripratę prie keistų reginių, bet jie 
visada žino, kodėl ir kaip kas įvyko. Šiuo atveju Parmą suerzino tas, kad 
net mėnesiui praėjus po šio įvykio, kai eisena su deglais jau nebuvo vie- 
nintelis kalbų šaltinis, labai atsargaus grafo Moskos elgesio dėka niekas 
negalėjo įspėti, kas toks buvo grafo M... konkurentas, norėjęs paveržti iš 
jo Faustą. O pats pavydusis ir kerštingasis meilužis spruko iš miesto vos 
tik prasidėjus eitynėms. Fausta grafo įsakymu buvo uždaryta tvirtovėje. 
Kunigaikštienei buvo gardaus juoko, kad grafas valdovo smalsumui nu- 
maldyti buvo priverstas įvykdyti tokią mažytę neteisybę, — antraip šiam 
būtų pavykę atsekti Fabricijaus vardą. 

Parmoje tuo metu gyveno vienas mokslininkas, atkeliavęs iš šiaurės 
rašyti viduramžių istorijos. Jis ieškojo bibliotekose senovinių rankraščių 
ir buvo gavęs iš grafo visus reikalingus leidimus. Bet tas mokslininkas, 
dar labai jaunas žmogus, buvo labai irzlus; jis, pavyzdžiui, vaizdavosi, 
kad Parmoje visi taiko iš jo pasijuokti. Tiesa, gatvės berniūkščiai kar- 
tais bėgdavo jam iš paskos, rodydami pirštais į išdidžiai plevėsuojančią 
ryškiai raudoną jo ševeliūrą. Tasai mokslininkas buvo taip pat įsitikinęs, 
kad užeigos namuose iš jo už viską baisiai brangiai užsiprašo, ir todėl 
bet kurį niekniekį apmokėdavo tik tada, kai surasdavo jo kainą ponios 
Stark kelionių knygoje", išėjusioje jau dvidešimtu leidimu, — mat atsar- 
gūs anglai iš jos sužino, kiek iš tikrųjų kainuoja kalakutas, obuolys, pieno 
stiklinė ir t. t., ir t. t. 

Tą vakarą, kai Fabricijus prieš savo norą iškilmingai keliavo Par- 
mos gatvėmis, mokslininkas su raudonais karčiais, įniršęs savo užeigos 
namuose ant vamerere'“, kam tasai paprašė iš jo dviejų sū už nelabai 

kokį persiką, išsitraukė porą mažų kišeninių pistoletų, grasindamas jį 
nubausiąs. Jis buvo suimtas, nes nešioti kišeninį pistoletą — didelis nu- 
sikaltimas! 

Tas irzlusis mokslininkas buvo aukštas, liesas vyras, ir štai rytą grafui 
kilo mintis pasakyti kunigaikščiui, kad tai jis buvo tasai patrakėlis, kuris 
kėsinosi iš grafo M... paveržti Faustą ir pats buvo išjuoktas. Už kišeninių 
pistoletų nešiojimą Parmoje baudžiama trejais metais katorgos, bet toji 
bausmė niekada netaikoma. Mokslininkas dvi savaites išsėdėjo kalėjime, 
kur prie jo tebuvo prileidžiamas advokatas, baisiausiai įgąsdinęs jį Žiau- 
riais įstatymais, kuriais kovoja į valdžią patekę bailiai prieš slaptą ginklų 
laikymą; paskui pas jį užėjo antras advokatas ir papasakojo, kaip grafas 
M... užtaisęs priverstines vaikštynės po gatves savo varžovui; tačiau iki 
šiol niekas nežinąs, kas tasai varžovas. Policija nenorinti prisipažinti ku- 
nigaikščiui nesugebėjusi išaiškinti, kas jis yra. 

— Prisipažinkite, kad norėjote laimėti Faustos palankumą, kad pen- 
kiasdešimt galvažudžių pačiupo jus bedainuojantųį po langais ir ištisą va- 
landą nešiojo jus portšezu po gatves, tačiau elgėsi itin pagarbiai. Šitas 
prisipažinimas nė kiek jūsų nežemina. Iš jūsų reikalaujama tik vieno žo- 
džio. Ištarkite jį ir išgelbėsite policiją iš keblios padėties; o ji tuoj įsodins 
jus į pašto karietą, pavėžins iki sienos ir palinkės jums laimingo kelio. 

Mokslininkas priešinosi ištisą mėnesį; du ar tris kartus kunigaikštis 
jau buvo bejįsakąs jį atvesti į vidaus reikalų ministeriją, norėjo pats da- 
lyvauti jo tardyme. Galų gale kunigaikštis jau buvo jį ir pamiršęs, tik šit 
istorikas, kuriam įkyrėjo kalėjimas, nutarė visa kuo prisipažinti; jis buvo 
nugabentas prie sienos. Kunigaikštis taip ir liko įsitikinęs, kad grafo M... 
varžovas — su kupeta raudonų plaukų ant galvos. 

Fabricijus, pasislėpęs Bolonijoje, kartu su savo ištikimuoju Liudo- 
viku tarėsi, kaip surasti grafą M...., ir į ketvirtą dieną po anų vaikštynių 
sužinojo, jog ir tasai slapstosi kažkuriame kalnų kaimelyje netoli nuo 
kelio į Florenciją. Su juo esą tik trys jo 54; kitą dieną grafą, grįžtant 
iš pasivaikščiojimo, nutvėrė aštuoni kaukėti vyrai, pasivadinę Parmos 
policijos agentais. Užrišę akis, jie nugabeno jį į smuklę dar už dviejų 
mylių toliau kalnuose, kur jis buvo sutiktas su didžiausia pagarba ir 

gausiais valgiais. Per vakarienę jį vaišino geriausiais Italijos ir Ispani- 
jos vynais. 

— Vadinasi, aš suimtas kaip valstybinis nusikaltėlis? — paklausė jis. 

— Anaiptol ne! — labai mandagiai atsakė jam kaukėtas Liudovikas. — 
Jūs įžeidėte paprastą privatų asmenį, liepdamas jį pasodinti į portšezą 
ir su iškilme nešti gatvėmis; rytoj rytą tas Žmogus nori stoti su jumis į 
dvikovą. Jei nukausite jį, jūsų lauks du geri arkliai, pinigai ir iš anksto 
užsakyta vieta pašto karietoje į Genują. 

— O kaip vadinasi tas pagyrų puodas? — piktai paklausė grafas. 

— Bombačė. Pasirinkti ginklą galėsite jūs, liudytojai bus geri, dori 
žmonės; bet arba jūs, arba jūsų priešas turi mirti! 

— Bet juk tai žmogžudystė! — išsigandęs šūktelėjo grafas M... 

— Gink, Dieve! Tai paprasčiausia žūtbūtinė dvikova — gyventi ar mirti; 
jūs kausitės su tuo pačiu jaunuoliu, kurį gabenote iškilmingai vidunakų 
Parmos gatvėmis; jis jaustųsi amžinai netekęs garbės, jeigu jūs liktumėte 
gyvas. Vieno iš judviejų šiame pasaulyje per daug, todėl stenkitės jį nukau- 
ti; gausite špagas, pistoletus, kardus — žodžiu, visus ginklus, kuriuos mums 
pavyko sumedžioti per tą keletą valandų, nes reikėjo skubėti; Bolonijos 
policija, kaip jums žinoma, labai budri; ir ji neturi sukliudyti šitai dvikovai: 
jaunuolis, kurį jūs apjuokėte, būtinai privalo apginti savo garbę. 

— Bet jei tas jaunuolis yra princas... 

— Ne, tai paprastas mirtingasis kaip ir jūs ir net toli gražu ne toks 
turtingas kaip jūs; bet jis reikalauja žūtbūtinės dvikovos ir privers jus 
stoti į ją, atsiminkite! 

— Aš nieko nebijau! — šūktelėjo M... 

— Šito jūsų priešas kaip tik karščiausiai ir trokšta, — atšovė Liudovi- 
kas. — Rytoj švintant būkite pasirengęs ginti savo gyvybę; į ją kėsinsis 
žmogus, kuris teisėtai pyksta ant jūsų; gailestingumo iš jo nelaukite; dar 
kartą primenu — ginklo rūšį pasirinksite jūs; beje, surašykite testamentą. 

Apie šeštą valandą grafui M... buvo paduoti pusryčiai, paskui atidary- 
tas kambarys, kuriame jis buvo laikomas, ir jis pakviestas išeiti į smuklės 
kiemą; aplinkui kiemą buvo žalitvorė ir aukštoka mūro siena, o vartai 
rūpestingai užtaisyti. 

Viename kiemo kampe stovėjo stalas; grafą M... pakvietė prie jo 
prieiti; čia jis pamatė keletą vyno ir degtinės butelių, du pistoletus, dvi 
špagas, du kardus, popieriaus ir rašalo; pro smuklės langus į kiemo pusę 
žvelgė į juos ir sušuko: 

— Mane nori nužudyti! Gelbėkit! 

— Klystate ar norite kitus suklaidinti, — iš priešingo kiemo galo šūk- 
telėjo Fabricijus, stovėdamas prie stalo su ginklais; jis buvo nusimetes 
surdutą, o ant veido užsidėjęs vielinę kaukę, kokias galima matyti fech- 
tavimosi salėse. 

— Siūlau užsidėti kaukę — ji guli šalia jūsų stalo, — pridūrė Fabrici- 
jus. — Paskui pasiimkite špagą ar pistoletus ir prieikite arčiau manęs; kaip 
vakar jums buvo sakyta, ginklą pasirenkate jūs. 

Grafas M... rado aibę kliūčių ir aiškiai nenorėjo kautis; o Fabricijus 
prisibijojo, kad nepasirodytų policija, nors jie buvo kalnuose, geros pen- 
kios mylios nuo Bolonijos; jis ėmė žiauriausiai savo priešą užgaulioti; 
pagaliau jam pavyko grafą M... įpykinti; tasai stvėrė špagą ir žengė į Fab- 
ricijų; dvikova prasidėjo gana vangiai. 

Po kelių minučių ją pertraukė didžiulis klegesys. Mūsų didvyris pui- 
kiai numanė, kad dėl šitos išmonės jis, ko gera, visą gyvenimą girdės 
kaimą paieškoti liudytojų; Liudovikas pasamdė už pinigus gretimame 
miške dirbančius ateivius darbininkus; tie atbėgo su didžiausiu riksmu 
manydami, jog reikia užmušti priešininką to žmogaus, kuris davė jiems 
pinigų. Kai jie susirinko smuklėje, Liudovikas paprašė juos labai akylai 
sekti, ar katras iš jaunų vyrų, kurie kertasi dvikovoje, nesielgia klastingai 
ir ar nesinaudoja kokiomis neleistinomis pirmenybėmis. 

Dėl grėsmingo kaimo vyrų šauksmo nutrūkusi dvikova vėl prasidėjo 
ne iš karto; Fabricijus dar kartą užgavo grafo savimeilę. 

— Pone grafe, — šūktelėjo jis, — jei esate akiplėša, būkite ir drąsus. Jau- 
čiu, kad šitokios aplinkybės jums per sunkios — jūs verčiau pasisamdote 


drąsuolių. 

Grafas vėl įsižeidė ir ėmė šaukti, kad ilgą laiką mokęsis fechtavimo 
pas garsųjį Batistinį Neapolyje ir kad nubausiąs už tokį įžūlumą. Paga- 
liau įniršęs jis gana atkakliai puolė priešininką, tačiau Fabricijus vis dėlto 
ji sužeidė į krūtinę gražiu špagos smūgiu — šis jį keliems mėnesiams 
paguldė į lovą. Liudovikas, suteikęs pirmąją pagalbą sužeistajam, pasakė 
jam į ausį: 

— Jei pranešite apie šią dvikovą policijai, aš pasirūpinsiu, kad jus dur- 
klu nusmeigtų lovoje. 

Fabricijus pabėgo į Florenciją; kadangi Bolonijoje jis nuo visų slaps- 
tėsi, tai kunigaikštienės laiškus su priekaištais gavo tik Florencijoje; ji 
negalėjo jam atleisti, kad jis, įsigavęs į jos namus koncerto dieną, nepasi- 
stengė pasikalbėti su ja. Fabricijų sužavėjo grafo Moskos laiškai, dvelkią 
nuoširdžiu draugiškumu ir tauriausiais jausmais. Ji suprato, jog grafas 
buvo parašęs į Boloniją, kad nukreiptų nuo jo galimus įtarimus dėl dvi- 
kovos; policija reikalą išsprendė įstabiai teisingai: nustatė, kad du svetim- 
šaliai kovėsi špagomis, iš jų žinomas tik vienas sužeistasis (grafas M...), 
dvikovą matė daugiau kaip trisdešimt kaimiečių, jos pabaigoje atsirado ir 
bažnytkaimio klebonas, tačiau jo pastangos išskirti besikaunančiuosius 
pasirodė esą veltui. Kadangi Džuzepės Bosio vardas paminėtas nebuvo, 
tai nepraėjus nė dviem mėnesiams Fabricijus išdrįso grįžti į Boloniją, la- 
biau negu kada nors įsitikinęs, kad likimas jį pasmerkęs nepažinti kilnios 
ir dvasingos meilės. Su malonumu labai plačiai išdėstė šitą mintį kuni- 
gaikštienei: jam įkyrėjusi vienatvė, ir jis karštai svajojąs, kada gi pagaliau 
grįšią tie žavūs vakarai, kuriuos jis leisdavęs su grafu ir teta. Po išsiskyri- 
mo su jais jam netekę pasidžiaugti gera draugija. 

„Aš patyriau tiek nemalonumų dėl meilės, kurią stengiausi sau suža- 
dinti, ir dėl Faustos, — rašė jis kunigaikštienei, — kad jeigu ji ir nepakeitė 
savo užgaidos ir vis dar man palanki, aš nesukarčiau nė dvidešimties 
mylių pareikalauti, kad ji tesėtų duotą pažadą; tad nebijok, kaip sakai, 
kad aš nusivysiu ją į Paryžių, kur jinai, kiek girdėjau, debiutuoja su ne- 
paprastu pasisekimu. Priešingai, važiuočiau nors kažin kiek mylių, kad 
tik galėčiau praleisti bent vieną vakarą su tavimi ir su grafu, tokiu geru 
savo draugams.“ 


ANTROJI DALIS 


Savo nuolatiniu rikszau šita respublika neleis, Ro gera, 
pasidžiaugti 21405 gerlausiąja Visų monarchijų. 


„Parmos vienuolynas“ (XXIII sk.) 


Keturioliktasis skyrius 


ol Fabricijus kaimelyje šalia Parmos medžiojo meilę, genera- 
| inis prokuroras Rasis, neįtardamas jį esant čia pat šalimais, 
toliau vedė bylą taip, lyg kaltinamasis būtų liberalas: dėjosi negalįs rasti 
liudytojų jo naudai, o tiksliau sakant — įgąsdino juos; pagaliau po la- 
bai išmaningo tyrimo, užtrukusio veik ištisus metus, praėjus maždaug 
dviem mėnesiams po paskutinio Fabricijaus pasirodymo Bolonijoje, 
vieną penktadienį markizė Raversi, pakvaišusi iš džiaugsmo, viešai savo 
salone pareiškė, kad prieš valandą tam geltonsnapiui del Dongui pa- 
skelbtas nuosprendis, kuris rytoj būsiąs pateiktas valdovui pasirašyti ir 
patvirtinti. Po kelių minučių tuos savo priešininkės žodžius žinojo ir 
kunigaikštienė. 

„Matyt, grafo agentai prastai eina savo pareigas! —- pagalvojo ji. —- Dar 
šį rytą jis tvirtino, kad nuosprendis bus paskelbtas ne anksčiau kaip po 
savaitės. Jis gal per daug ir nenusimintų, jei mano jaunasis generalvikaras 
atsidurtų tolėliau nuo Parmos; bet, — užniūniavo ji, — jis dar grįš čionai, 
ir bus kada nors mūsų arkivyskupu“. 

Kunigaikštienė paskambino. 

— Sukvieskite į laukiamąją salę visus tarnus, — pasakė ji atėjusiam lio- 
kajui, — net ir virėjus. Paskui nueikite pas miesto komendantą ir gaukite 
leidimą pasisamdyti ketvertą pašto arklių; žiūrėkite, kad po pusvalandžio 
tie arkliai lauktų manęs, pakinkyti į mano fajetoną. 

Visos rūmų moterys šoko krauti lagaminų, kunigaikštienė skubiai 
persirengė kelionės drabužiais, ir viskas vyko nieko grafui nepranešus; ji 
nesitvėrė džiaugsmu, kad pasitaikė proga truput iš jo pasijuokti. 

— Mano mieli, - kreipėsi ji į susirinkusius tarnus, — sužinojau, jog bus 
už akių nuteistas vargšas mano sūnėnas, kad išdrįso ginti savo gyvybę 
nuo padūkėlio; jak Džiletis norėjo jį nužudyti. Kiekvienas iš jūsų galėjo 
įsitikinti, kokio švelnaus ir romaus būdo yra Fabricijus. Aš teisėtai pasi- 
piktinusi šiuo žiauriu akibrokštu ir išvažiuoju į Florenciją; jūs kiekvienas 
gausite algą dešimt metų; jei kas atsidursite varge, rašykite man, ir kol aš 
turėsiu bent vieną cekiną, dalysiuosi juo su jumis. 

Kunigaikštienė sakė tai, ką iš tiesų galvojo; sulig jos paskutiniais žo- 
džiais tarnai apsipylė ašaromis; sudrėko ir jos akys; ji pridūrė susijaudi- 
nusiu balsu: 

— Melskitės už mane ir monsinjorą Fabricijų del Dongą, mūsų die- 
cezijos generalvikarą, rytoj rytą jis bus nuteistas katorgai arba — tai būtų 
bent jau ne taip kvaila —- myriop. 

Pakilo dar didesnis verksmas, pamažu jis virto beveik maištaujančiu 
šauksmu; kunigaikštienė sėdo į karietą ir liepė važiuoti į valdovo rūmus. 
Nors laikas buvo netinkamas, ji paprašė audiencijos per budinų adju- 
tantą, generolą Fontaną; buvo ji be iškilmių drabužių, ir adjutantas net 
apstulbo. 

Valdovas dėl šito prašymo suteikti audienciją nėmaž nenustebo, juo 
labiau neparodė nepasitenkinimo. 

„Pamatysime, kaip iš gražių akių pasipils ašaros, — tarė jis sau, trin- 
damasis iš džiaugsmo rankas. — Ji ateina prašyti malonės; išdidžioji gra- 
žuolė galų gale nusižemins! Tiesiog pakęsti nebuvo galima — tokia nepri- 
klausoma dėjosi! Kiekvieną kartą, kai jai nepatikdavo koks menkniekis, 
jos iškalbingos akys tartum sakydavo man: „Neapolyje ir Milane būtų 

kur kas maloniau negu toje jūsų mažutėje Parmoje“. Tiesa, aš nevaldau 
nei Neapolio, nei Milano; bet vis dėlto tai didžiai damai teks manęs 
prašyti to, kas priklauso grynai tik nuo mano valios ir ko ji karščiausiai 
trokšta; man visados nujautimas sakė, kad, pasirodžius tam sūnėnui, ir 
man šis tas nutrupės“. 

Džiaugdamasis šitomis mintimis ir su pasimėgavimu spėliodamas, 
kaip čia bus, valdovas vaikščiojo po savo erdvų kabinetą, prie kurio durų 
išsitempęs it kareivis sargyboje tebestovėjo generolas Fontana. Pamatęs, 
kaip sublizgėjo valdovo akys, ir atsiminęs, kad kunigaikštienė apsitaisiusi 
kelioniniais drabužiais, jis pagalvojo, kad griūva monarchija. Jo nustebi- 
mas prašoko visas ribas, kai valdovas jam pasakė: 

— Paprašykite kunigaikštienę luktelėti ketvirtį valandžiukės. 

Generolas adjutantas apsigręžė kaip kareivis parade; valdovas vėl 
nusišypsojo. „Fontanai neįprasta, kad išdidžioji kunigaikštienė lauktų už 
durų, — tarė jis sau. — Nuostaba jo veide, kai jis praneš: „Prašom /sk7elė/i 
keturių valandžiukės „parengs kelią jaudinančioms ašaroms, kurios netru- 
kus pasipils šiame kabinete“. 

Valdovui šitas ketvirtis valandžiukės suteikė didelį džiaugsmą. Jis 
vaikščiojo po kabinetą tvirtu, lygiu žingsniu; jis viešbažavo. „Dabar svar- 
bu nepasakyti nė vieno neprideramo žodžio; kad ir kokie būtų mano 
jausmai kunigaikštienei, nereikia užmiršti, kad ji viena žymiausių mano 
dvaro damų. Įdomu, kaip kalbėdavo su savo dukterimis princesėmis 
Liudvikas XIV, kai būdavo jomis nepatenkintas?“ Ir jis įsmeigė akis į 
didžiojo karaliaus portretą. 

Linksmiausia buvo tai, kad valdovui nė į galvą neatėjo susimąstyti, ar 
jis suteiks malonę Fabricijui ir kokia bus ta jo malonė. Pagaliau po dvi- 
dešimt minučių tarpduryje vėl pasirodė ištikimasis Fontana, bet netarė 
nė žodžio. 

— Kunigaikštienė Sanseverina gali užeiti, — teatrališkai šūktelėjo val- 
dovas. ,, Tuoj prasidės ašaros“, — pagalvojo jis ir, lyg ruošdamasis šitam 
reginiui, išsitraukė nosinę. 

Niekados dar kunigaikštienė nebuvo tokia žvali ir tokia graži; nebu- 
tum davęs jai nė dvidešimt penkerių metų. Žiūrėdamas, kaip jos mažu- 

tė kojytė lengvai ir skubiai žengia kilimu, beveik neliesdama jo, vargšas 
adjutantas vos nepametė galvos. 

— Labai prašau atleisti man, jūsų šviesioji didenybe, — linksmai ir 
laisvai prabilo kunigaikštienė, — aš leidau sau pasirodyti prieš jus ne vi- 
sai tinkamu šiam reikalui drabužiu, bet jūsų didenybė labai išpaikinote 
mane savo prielankumu, tad aš drįstu tikėtis, jog neatsakysite man ir 
šitos malonės. 

Kunigaikštienė kalbėjo gan lėtai, kad galėtų iki valios pasimėgauti 
valdovo mina; o ši buvo žavinga: nepaprasta nuostaba drauge su di- 
dystės likučiais galvos ir rankų pozoje. Valdovas stovėjo lyg perkūno 
trenktas, tik protarpiais nebalsiai iš susijaudinimo virpančiu gaižiu balsu 
šūkčiojo: 

— Ką jūs! Ką jūs! 

Kunigaikštienė, užbaigusi atsiprašinėjimus, tarytum iš pagarbos pa- 
tylėjo laukdama, kol valdovas ras ką atsakyti, o paskui pridūrė: 

— Drįstu tikėtis, kad jūsų šviesioji didenybė teiksis atleisti man už 
neprideramą apdarą. 

Bet, tariant šiuos žodžius, jos pašaipios akys blizgėjo taip skaisčiai, 
jog valdovas nepakėlė jų žvilgsnio ir įspyrė akis į lubas: tai buvo tikriau- 
sias ženklas, kad jis be galo sumišęs. 

— Kąjūs! Ką jūs! — šūktelėjo jis vėl; paskui jam pavyko suregzti saki- 
nį. — Betgi sėskitės, kunigaikštiene. 

Jis pats gana maloniai pastūmė jai krėslą. Šitas mandagus mostas pa- 
veikė kunigaikštienę, ir ji kiek aptramdė gyvai blykčiojančias savo akis. 

— Ką jūs! Ką jūs! — vėl pakartojo valdovas ir pasimuistė krėsle, tar- 
tum neįstengdamas tvirtai jame įsitaisyti. 

— Aš iškeliauju pašto arkliais, naudodamasi nakties vėsa, — pra- 
tarė kunigaikštienė, — o kad išvažiavusi galiu kiek ilgiau užtrukti, tai 
nenorėjau išvykti iš jūsų šviesiosios didenybės žemių nepadėkojusi 
jums už visą tą prielankumą, kurį teikėtės man rodyti per šiuos penke- 
rius metus. 

Tik dabar valdovui viskas galų gale paaiškėjo; jis išbalo: šitas žmogus 
labiau negu kas kitas kentėdavo, kai jo pramatymai pasirodydavo besą 

klaidingi; paskui jis nutaisė didingą miną — tikrų tikriausias Liudvikas 
XIV iš to portreto, kuris kabėjo jam prieš akis. „Puiku! —- pagalvojo ku- 
nigaikštienė. — Pagaliau atsiminė, kad jis vyras“. 

— O kokia jūsų staigaus išvykimo priežastis? — gana tvirtu balsu pa- 
klausė valdovas. 

— Jau seniai buvau maniusi išvažiuoti, — atsakė kunigaikštienė, — o 
paskubėti mane verčia mažutė nuoskauda, padaryta monsinjorui del 
Dongui, kuris rytoj bus nuteistas myriop arba katorgos darbams. 

— O į kurį miestą vykstate? 

— į Neapolį turbūt, — ji pakilo ir pridūrė: — man lieka tik atsisveikinti 
su jūsų šviesiąja didenybe ir nuolankiausiai padėkoti už jūsų ankstesnį 
prielankumą. 

Dabar ir ji kalbėjo taip tvirtai, jog valdovas suprato, kad dar viena 
kita akimirka — ir viskas bus baigta; jam aišku buvo, kad, žiniai apie išvy- 
kimą pasklidus, bet koks susitaikymas liks neįmanomas: kunigaikštienė 
ne iš tų moterų, kurios, kartą ką nusprendusios, keistų savo nusistatymą. 
Jis pasivijo ją. 

— Betgi jūs puikiai žinote, kunigaikštiene, — tarė jis, paėmęs ją už ran- 
kos, — kad aš visada mylėjau jus kaip draugas, ir tik nuo jūsų priklausė — 
duoti šiam jausmui kitą vardą, ar ne. Padaryta žmogžudystė, šito paneigti 
negalima; bylą nagrinėti aš pavedžiau geriausiems savo teisėjams... 

Sulig tais žodžiais kunigaikštienė išsitiesė visu ūgiu; vienu akies 
mirksniu dingo visa, kas galėjo panėšėti į pagarbą valdovui ir net į man- 
dagumą; prieš valdovą stovėjo įžeista moteris, ir šita įžeista moteris buvo 
įsitikinusi, jog žmogus, su kuriuo ji kalba, — dviveidis. Su didžiausiu pyk- 
čiu, netgi su panieka, pabrėždama kiekvieną žodi, ji tarė jam: 

— Aš visiškai išvykstu iš jūsų šviesiosios didenybės žemių, kad nieka- 
dos nebetektų nieko girdėti apie prokurorą Rasį ir kitus niekšingus žu- 
dikus, kurie pasmerkė mirti mano sūnėną ir tiek kitų žmonių; jeigu jūsų 
šviesioji didenybė nenorite, kad aš su kartėliu minėčiau šitą paskutinę 
valandėlę, praleistą su valdovu, tokiu meiliu ir protingu, kai jo niekas ne- 
apgaudinėja, tai nuolankiausiai prašau jus nepriminti man šių niekšingų 
teisėjų, parsiduodančių už tūkstanų ekiu arba už ordiną. 

Išgirdęs šiuos žodžius, pasakytus iškilniu, o svarbiausia — nuoširdžiu 
tonu, kunigaikštis suvirpėjo; akimirką jį apėmė baimė, kad jo orumas 
nenukentėtų nuo dar tiesesnio kaltinimo, bet apskritai jausmas, kurį jis 
patyrė, buvo veikiau malonus; jis gėrėjosi ponia Sanseverina; visa jos 
povyza šią valandėlę švytėjo nežemišku grožiu. „Dieve didis! Kokia ji 
graži! — pagalvojo kunigaikštis. — Reikia šį tą ir atleisti tokiai moteriai; 
antros tokios galbūt nėra visoje Italijoje... Ką gi! Truputis apsukrumo 
gal ir padėtų man pasidaryti ją kada nors savo meiluže. Koks begalinis 
skirtumas tarp šitokios būtybės ir tos lėlės Balbi, kuri, be viso kito, kiek- 
vienais metais nuvagia nuo mano vargšų valdinių mažiausia tris šimtus 
tūkstančių frankų... Bet ar aš gerai nugirdau? — staiga toptelėjo jam į 
galvą. — Ji pasakė: „pasmerkė mirti mano sūnėną ir tiek kitų žmonių“. 
Viršų dabar paėmė rūstybė, ir, valandėlę patylėjęs, kunigaikštis prabilo 
su didybe, pritinkančia valdovui: 

— O ką reikėtų padaryti, kad jūs neišvyktumėte? 

— Tą, ko jūs nesugebate, — atšovė ponia Sanseverina su karčiausia 
ironija ir atviriausia panieka balse. 

Kunigaikštis nesitvėrė pykčiu; bet neaprėžto valdovo amatas per 
daugelį metų įgudrino jį nepasiduoti pirmam sukylančiam jausmui. „Pir- 
miausia reikia šitą moterį paimti, — pagalvojo jis, — to reikalauja mano 
savigarba, o paskui pribaigti ją panieka... Jeigu ji išeis dabar iš mano 
kabineto, aš niekad jos nebepamatysiu“. Bet kaip galėjo jis, pakvaišęs šią 
valandėlę iš pykčio ir neapykantos, rasti žodžių, kurie patenkintų jo savi- 
garbą ir kartu atgrasintų kunigaikštienę nuo pasiryžimo tuoj pat pabėgti 
iš dvaro. „Negalima nei pakartoti kurį nors gestą du kartus, nei padaryti 
ji juokingą“, — pagalvojo jis ir atsistojo tarp kunigaikštienės ir kabineto 
durų. Tuo metu kažkas tyliai sukrebždeno į duris. 

— Kas ten per vėpla! — ėmė plūstis kunigaikštis visu balsu. — Kas per 
vėpla lenda pas mane su savo kvailu vizitu? 

Pasirodė išblyškusi ir visiškai suglumusi vargšo generolo Fontanos 
fizionomija; mirštančio žmogaus balsu jis pralemeno: 

— Jo ekscelencija grafas Moska turi garbę prašyti priėmimo. 

— Tejeina! — suriko kunigaikštis. — Na va, — kreipėsi jis į besisveiki- 
nanų Moską, — kunigaikštienė Sanseverina žada tuoj pat išvažiuoti iš 
Parmos ir įsikurti Neapolyje; maža to, ji dar atžarybes kalba! 

— Kaip? — šūktelėjo Moska išbalęs. 

— Ką? Jūs nežinojote, kad ji ketina išvažiuoti? 

— Negirdėjau nė žodelio; šeštą valandą, kai atsisveikinau su kuni- 
gaikštiene, ji buvo linksma ir patenkinta. 

Tas atsakymas padarė kunigaikščiui neįtikėtiną įspūdį. Pirmiausia jis 
tasai sako tiesą ir nėra prisidėjęs prie kunigaikštienės vėjavaikiško suma- 
nymo. „Jei taip, — pagalvojo jis, — tai netenku jos amžinai; malonumas 
ir kerštas — viskas eina vėjais: Neapolyje ji su savo sūnėnu Fabricijum 
ims leisti epigramas apie mažo Parmos valdovo didelį pyktį“. Jis pasi- 
akis ji buvo įsmeigusi į grafą Moską, o švelnios gražių jos lūpų linijos 
reiškė gaižiausią panieką. Visas jos veidas bylojo: „Niekingas dvariškis!“ 
tarpininko, kuris padėtų man susigrąžinti ją į savo šalį. Jeigu ji dabar išeis 
iš mano kabineto, ji žuvusi man, ir dar Dievas žino, ką ji prikalbės apie 
mano teisėjus Neapolyje... O su tokiu protu ir tokiu įstabiu sugebėjimu 
įtikinti, kuriais ją apdovanojo dangus, ji palenks visus savo pusėn. Ap- 
skelbs mane juokingu tironu, kuris, pašokęs naktį, lenda į palovį pasi- 
žiūrėti, ar nėra ten sąmokslininkų...“ Padaręs vikrų manevrą, — tarytum 
pasivaikščiojimu norėdamas apmaldyti susijaudinimą, — kunigaikštis vėl 
atsistojo prieš kabineto duris; už trijų žingsnių nuo jo dešinėje stovėjo 
grafas, išbalęs, sugniužęs, ir taip visas tirtėjo, jog turėjo atsiremti į krės- 
lą, kuriame audiencijos pradžioje sėdėjo ponia Sanseverina ir kurį kuni- 
gaikštis iš pykčio nustūmė tolyn. Grafas buvo įsimylėjęs. „Jei kunigaikš- 
tienė išvyksta, aš išvažiuoju paskui ją, — galvojo jis. — Bet ar ji benorės, 
kad būčiau kartu? Štai klausimas“. 

Kairėje nuo valdovo stovėjo kunigaikštienė ir, susinėrusi ant krūti- 
nės rankas, su pasigėrėtinu įžūlumu žvelgė į jį; iškilnus jos veidas, iki tol 
švytėjęs skaisčiu raudoniu, mirtinai išbalo. 

Valdovas, priešingai aniedviem, buvo įraudęs ir atrodė susirūpinęs; 
kairiąja ranka jis nervingai žaidė kryžiumi, kabančiu ant plataus kaspino, 
kurį jis visada nešiodavo po fraku; dešiniąja glostė smakrą. 

— Ką gi daryti? — kreipėsi jis į grafą, beveik pats nesuvokdamas, ką 
sako; buvo įpratęs visur ir visada tartis su juo. 

— Iš tikrųjų nežinau, jūsų šviesybe, — atsakė grafas, lyg iškvėpdamas 
paskutinį atodūsį. Jam mažne pritrūko jėgų šierns žodžiams ištarti. Jo bal- 
so tonas buvo pirmoji paguoda per šią audienciją įžeistai valdovo didy- 
bei, ir šis kuklus džiaugsmas įkvėpė jam sakinį, išganingą jo savimeilei. 

— Na ką gi! — tarė jis. — Aš būsiu protingiausias iš visų trijų; sutinku 
visiškai užmiršti savo padėtų ir kalbėsiu Aa/5 draugas, — ir jis pridūrė su 
maloninga šypsena, vykusiai pasiskolinta iš palaimingų Liudviko XIV 
laikų, — ka/b draugas su draugais. Kunigaikštiene, — pridūrė jis, — ką reikia 
padaryti, kad jūs užmirštumėte savo sumanymą, taip ne laiku jums atė- 
jusį į galvą? 

— Nežinau, iš tikrųjų, — atsakė kunigaikštienė, giliai, atsidususi, — ne- 
žinau, iš tikrųjų, taip man atsipyko Parma. 

Tuose žodžiuose nesuskambo jokio noro įgeltū, aišku buvo, kad jos 
lupose skamba nuoširdžiausia tiesa. 

Grafas gyvai atsigręžė; jame sujudo pasipiktinusi dvariškio siela; pas- 
kui jis nukreipė į valdovą maldaujamą žvilgsnį. Šis labai oriai ir šaltakrau- 
jiškai palaukė valandėlę; paskui kreipėsi į grafą: 

— Matau, jūsų žavioji draugė visai pametusi galvą; tai ir suprantama — 
mis ir pridūrė tokia mina, lyg cituotų repliką iš kokios komedijos: — ką 
reikia padaryti, kad šitos gražios akys pralinksmėtų? 

Kunigaikštienė jau spėjo apsigalvoti; tvirtai, iš lėto, tarsi diktuodama 
ultimatumą, atsakė: 

— Jo didenybė parašysite man maloningą laišką, kaip jūs puikiai tą 
mokate; tame laiške pranešite, kad anaiptol nesate įsitikinęs, jog Fabrici- 
jus del Dongas, pirmasis arkivyskupo generalvikaras, yra kaltas, ir todėl 
nepasirašysite nuosprendžio, kai jį jums pateiks, ir kad toji neteisinga 
teismo procedūra neturės jokių padarinių ateičiai. 

— Kaip neteisinga? — šūktelėjo kunigaikštis, išraudęs iki ausų, ir vėl 
supyko. 

— Tai dar ne viskas! — atšovė ponia Sanseverina išdidžiai kaip romė- 
nė. — Dar $į vakarą — o dabar jau ketvirtis dvyliktos, — pridūrė ji, žvilg- 
telėjusi į laikrodį, — taigi dar šį vakarą jūsų šviesioji didenybė įsakysite 
pranešti markizei Raversi, kad patarėte jai išvykti iš miesto į savo dvarą 
pailsėti po vargingo rūpinimosi viena byla, apie kurią ji kalbėjo savo sa- 
lone vakarinio pobūvio pradžioje. 

Kunigaikštis įširdęs žingsniavo po kabinetą. 

— Ar matėte kas kada tokią moterį? — šūktelėjo jis. — Ji nė kiek nero- 
do man pagarbos. 

Ponia Sanseverina kuo lipšniausiai atsakė: 

— Niekad gyvenime man į galvą nebuvo atėję nerodyti pagarbos jūsų 
šviesiajai didenybei; jūsų didenybė juk teikėtės ką tik didžiai malonin- 
gai pastebėti, kad kalbate Aa: draugas su draugais. Aš, beje, neturiu nė 
mažiausio noro pasilikti Parmoje, — pridūrė ji, žvilgtelėjusi į grafą su 
neapsakoma panieka. 

Tas žvilgsnis paskatino kunigaikšų ryžts; iki tol jis vis dar svyravo, 
nors žodžiais ir buvo kažką bepažadąs. Bet žodžiai jam nieko nereiškė. 

Buvo pasikeista dar keliais sakiniais, ir galų gale grafas Moska gavo 
paliepimą surašyti maloningąjį laišką, kokio prašė kunigaikštienė. Žo- 
džius „ta neteisinga teismo procedūra neturės padarinių ateičiai“ jis pra- 
leido. „Užtenka, — galvojo grafas, —- kad kunigaikštis pasižada nepasirašyti 
nuosprendžio“. Padėjęs parašą, kunigaikštis žvilgsniu padėkojo jam. 

Grafas smarkiai prašovė pro šalį: kunigaikštis buvo pavargęs ir būtų 
bet ką pasirašęs; jis tarėsi išsipainiojęs iš nemalonios padėties; o svarbiau- 
sia visoje toje istorijoje buvo, jo nuomone, štai kas: „Jei kunigaikštienė 
išvažiuos, po savaitės aš nebetversiu šiame dvare iš nuobodulio“. Grafas 
pastebėjo, kad valdovas ištaisė datą — įrašė rytojaus dieną. Jis žvilgtelėjo 
į laikrodį: buvo beveik dvylika nakties. Ministras nutarė, kad datos patai- 
symas — tai tik smulkmeniškumas, noras pasididžiuoti savo tikslumu, pri- 
tinkančiu geram valdovui. O dėl markizės Raversi ištrėmimo kunigaikštis 
nė nemirktelėjo: jam buvo itin malonu siųsti žmones ištremtin. 

— Generole Fontana! — šūktelėjo jis, pravėręs duris. Įėjusio generolo 
veidas reiškė tokią nuostabą ir tokį smalsumą, jog ponia Sanseverina 
ir grafas linksmai susižvalgė, ir šitas žvilgsnis juos sutaikė. — Generole 
Fontana, — tarė kunigaikštis, — sėskite į mano karietą, kuri laukia po ko- 
lonada, važiuokite pas markizę Raversi ir liepkite pranešti, kad atvykote; 
jei bus jau atsigulusi, pridurkite, kad atvykote mano siunčiamas, įeikite 
į jos miegamąjį ir pasakykite tiksliai šituos, o ne kitus žodžius: „Ponia 
markize Raversi, jo šviesioji didelybė jus įpareigoja rytoj iki aštuntos 
valandos ryto išvažiuoti į savo pilį Velejoje; jo didenybė praneš, kada 
galėsite grįžti į Parmą“. 

Valdovas gaudė kunigaikštienės žvilgsnį, tačiau toji, užuot padėkoju- 
si, kaip jis tikėjosi, labai pagarbiai nusilenkė ir skubiai išėjo. 

— Kas per moteris! — tarė kunigaikštis, atsigręžęs į grafą. 

Moska, nepaprastai apsidžiaugęs markizės Raversi ištrėmimu, kuris 
palengvino visą jo, kaip vyriausybės galvos, veiklą, gerą pusvalandį kal- 
bėjo su valdovu kaip tobulas dvariškis; jis stengėsi paguosti savo valdo- 
vo savimeilę ir išėjo tik tada, kai pamatė jį tvirtai įsitikinus, kad Liudviko 
XIV gyvenimo nuotykių aprašyme nėra gražesnio puslapio už tą, kurį jis 
ką tik davė progos parašyti savo būsimiesiems istorikams. 

Grįžusi namo, kunigaikštienė liepė užrakinti duris ir nieko neleisti, 
net grafo. Ji norėjo pabūti viena ir apmąstyti, kokią išvadą turint pa- 
sidaryti iš ką tik įvykusios scenos. Elgėsi ji aklai, žiūrėdama vien, kad 
pats veiksmas teiktų jai malonumo; tačiau kad ir kokį žingsnį žengusi, ji 
nepalenkiamai būtų ėjusi toliau. Net atgavusi šaltą protą, ji nebūtų sau 
priekaištavusi, o juo labiau gailėjusis, — toks jau buvo jos būdas, kurio 
dėka, sulaukusi trisdešimt šešerių metų, ji tebebuvo gražiausia Parmos 
dvaro moteris. 

Dabar ji galvojo, ką galėtų rasti malonaus Parmoje, tarsi būtų grįžusi 
iš ilgos kelionės, — taip tvirtai ji buvo įsitikinusi tarp devintos ir vienuo- 
liktos, kad visiškai išvyksta iš šio krašto. 

„Juokingai ištįso vargšo grafo veidas, kai jis valdovo akivaizdoje 
sužinojo, kad aš išvažiuoju... Iš esmės jis labai malonus ir tikrai retos 
širdies žmogus! Jis būtų metęs savo ministerijas ir išvažiavęs paskui 

mane... Bet reikia pasakyti, kad ir man per tuos penkerius metus jis 
neturėjo progos prikišti nė mažiausios neištikimybės. Ar daug moterų, 
sutuoktų prie altoriaus, galėtų tą pasakyti savo viešpačiui ir ponui? Rei- 
kia pripažinti, jis nei pasipūtėlis, nei pamokslautojas; ir nėra jokio noro 
ji apgaudinėti, prie manęs jis visada tartum gėdisi savo galingumo... 
Koks jis atrodė juokingas savo viešpaties ir pono akivaizdoje; jeigu 
būtų dabar čia, išbučiuočiau jį... Bet už nieką pasaulyje neapsiimčiau 
linksminti ministro, netekusio portfelio, — tai tokia liga, kurią išgydo 
tik mirtis, ir liga... mirtina. Kokia nelaimė būtų tapti ministru jaunam! 
Reikia jam parašyti — tegul jis aiškiai žino mano nuomonę apie šį da- 
lyką, kol dar nesusipyko su savo valdovu... Betgi aš užmiršau savo 
geruosius tarnus“. 

Ji paskambino. Kambarinės tebekrovė lagaminus; karieta laukė po 
portiku, tarnai nešė daiktus; tie, kurie neturėjo, ko veikti, stoviniavo ap- 
linkui karietą su ašaromis akyse. Visas šitas smulkmenas kunigaikštienei 
papasakojo Čekina, kuri viena teturėjo teisę įeiti į ponios kambarį svar- 
biais atvejais. 

— Pašauk visus į viršų, — pasakė kunigaikštienė. 

Po valandėlės ji įėjo į laukiamąjį. 

— Man pažadėta, — pasakė ji tarnams, — kad nuosprendžio mano bro- 
lėnui nepasirašys swverenas (taip sakoma Italijoje); išvykimą aš atidedu; 
pasižiūrėsime, ar mūsų priešams užteks galios tą nutarimą pakeisti. 

Valandėlę patylėję, tarnai sušuko: „Tegyvuoja mūsų kunigaikštienė!“ 
ir ėmė griausmingai ploti. Kunigaikštienė jau buvo pasitraukusi į greti- 
mą kambarį, tačiau vėl pasirodė nelyginant aktorė, kuriai ploja publika, 
ir, grakščiai nusilenkusi, pasakė: 

— Dėkui jums, mano mieli. 

Jai būtų užtekę ištarti tik vieną žodį, ir visi būtų nužygiavę pulti val- 
dovo rūmų. Ji mostelėjo vienam savo vežėjui, buvusiam kontrabandi- 
ninkui, labai patikimam žmogui, ir tas nusekė paskui ją. 

— Persirenk pasiturinčiu kaimiečiu ir vienokiu ar kitokiu būdu išsi- 
dangink iš Parmos; pasisamdyk sediolą ir kuo greičiausiai lėk į Boloniją. 
Įeik į miestą pėsčias pro Florencijos vartus, susirask Pelegrino viešbutyje 

Fabricijų ir įteik jam siuntinį, kurį tau perduos Čekina. Fabricijus ten 
slapstosi Džuzepės Bosio vardu; neišduok jo kokiu lengvapėdiškumu, 
nepasirodyk, kad pažįsti jį; mano priešai tavo pėdomis gali pasiųsti šni- 
pus. Fabricijus išsiųs tave atgal po kelių valandų ar po kelių dienų; ir 
grįždamas turėsi būti dar atsargesnis, kad jo neišduotum. 

— A! Markizės Raversi žmonės! — šūktelėjo vežėjas. — Tegu tik pasi- 
painioja. Jei panorėtumėt, mes juos bemat sudorotume. 

— Galbūt vėliau! Bet žiūrėkite, be mano įsakymo nieko nedarykite, 
jei galva jums brangi. 

Ponia Sanseverina norėjo nusiųsti Fabricijui kunigaikščio laiško nuo- 
rašą; jai labai magėjo jį pralinksmint, ir ji pridėjo keletą žodelių apie 
sceną, kuri padėjo jai išgauti tą laišką; te keli žodeliai virto dešimties 
puslapių laišku. Ji liepė dar kartą pašaukti vežėją. 

— Iš miesto tu galėsi iškeliauti tik ketvirtą valandą ryto, kai atidaromi 
vartai, — pasakė ji. 

— O aš norėjau išlįsti pro didįjį nutekamąjį vamzdį; vandens ten iki 
smakro, bet aš išbrisčiau. 

— Ne, aš negaliu leisti, kad vienas mano ištikimiausių tarnų susigrieb- 
tų drugį, — pasipriešino kunigaikštienė. — Ar turi ką pažįstamą monsin- 
joro arkivyskupo rūmuose? 

— Jaunesnysis vežėjas — mano draugas. 

— Štai laiškas šventajam arkivyskupui; tylomis įsmuk į rūmus, papra- 
šyk, kad tave nuvestų pas arkivyskupo liokajų; bet monsinjoro žadin- 
ti nevertėtų. Jeigu jis jau bus nuėjęs į miegamąjį, lik nakčiai rūmuose. 
Paprastai visi ten keliasi auštant, taigi rytą, ketvirtą valandą, liepk, kad 
praneštų arkivyskupui, jog atėjai; pasakyk, kad esi mano siunčiamas, pa- 
prašyk šventąjį arkivyskupą palaiminimo, įteik jam va šitą voką, o iš jo 
paimk laiškus, kuriuos jis galbūt paprašys tave nunešti į Boloniją. 

Kunigaikštienė siuntė arkivyskupui patį valdovo laiško originalą; ka- 
dangi tame raštelyje liečiamas pirmasis generalvikaras, tai ji prašė jį pa- 
dėti arkivyskupo archyvan, reikšdama viltį, kad jo sūnėno kolegos - kiti 
generalvikarai ir kanauninkai — teiksis su juo susipažinti; su sąlyga, žino- 
ma, kad viskas liks griežčiausioje paslaptyje. 

Kunigaikštienė rašė monsinjorui Landrianiui taip familiariai, jog tas 
geraširdis miestelėnas turėjo susižavėti; vienas parašas užėmė tris eilutes; 
labai draugiškas laiškas baigėsi taip: ,„Andželina Kornelija Izota Valsera 
del Dongo, kunigaikštienė Sanseverina“. 

„Seniai besu dėjusi kame nors tokį ilgą parašą, gal nebent jungtuvių 
dieną, kai su velioniu kunigaikščiu pasirašiau vedybų sutartį, — šypso- 
dama pagalvojo ji, — bet šitiems žmonėms įspūdį galima padaryti tik 
tokiais dalykais, miestelėno akims karikatūra atrodo grožybė““. Ir, norė- 
dama tinkamai užbaigti tą vakarą, ji neatsispyrė pagundai parašyti grafui 
pašaipų laišką; sausu tonu pranešė jam, — idant jis turėtų 440 vadovautis 
santykiuose su karūnuotaisiais, kaip rašė jinai, — jog nesijaučianti sugebė- 
sianti linksminti į nemalonę patekusį ministrą. „Jūs bijote valdovo; o 
kai negalėsite jo regėti, kas jus tada turės bauginti? Aš?“ Ir liepė tuojau 
nunešti laišką. 

Septintą valandą ryto kunigaikštis savo ruožtu pasikvietė vidaus rei- 
kalų ministrą, grafą Dzurlą. 

— Dar kartą visiems savo podestoms"? išsiuntinėkite griežčiausią įsa- 
kymą suimti poną Fabricijų del Dongą, — tarė jis. - Mus pasiekė žinia, 
kad jis gali išdrįsti pasirodyti mūsų žemėse. Tas bėglys slapstosi dabar 
Bolonijoje, ten jis, kaip atrodo, atvirai šaiposi iš mūsų teismų iškeltų 
kaltinimų, parinkite sbirus, kurie jį asmeniškai pažįsta, ir išstatykite juos: 
pirma, bažnytkaimiuose pagal visą kelią iš Bolonijos į Parmą; antra, 
aplink kunigaikštienės Sanseverinos pilį Sakoje ir aplink jos namus. Kas- 
telnuove, trečia, aplink grafo Moskos rūmus. Žinau jūsų didžią išmintį, 
pone grafe, ir drįstu tikėti, kad sugebėsite nuslėpti nuo grafo Moskos 
įžvalgumo šiuos savo valdovo įsakymus. Atsiminkite: Fabricijus del 
Dongas turi būti suimtas — tokia yra mano valia. 

Kai tik ministras išėjo, į kunigaikščio kabinetą pro slaptąsias duris 
įsmuko generalinis prokuroras Rasis; žengė jis dvilinkas ir kas žingsnis 
sveikindamasis. Šito niekšo fizionomija prašėsi portretuojama; ji visiškai 
atitiko šlykštų jo vaidmenį; žvitriai lakstančių akių žvilgsnis rodė, kad jis 
nutuokia, ko yra nusipelnęs, bet lūpas kreivinanti įžūli savim pasitikinčio 
žmogaus šypsena sakė, kad jis moka kovoti su panieka. 

Kadangi nuo šio asmens labai daug priklausys tolesnis Fabricijaus 
likimas, tai ne pro šalį tarti apie jį porą žodžių. Buvo tai aukšto ūgio, 
gražiomis, labai protingomis akimis vyras, tik veidą gadino raupų žymės; 
išmonės jis turėjo, ir nemažai, ir itin aštrios; visi pripažino jį esant tobu- 
lą teisės mokslo žinovą, bet ypač garsėjo jis savo išradingumu. Kad ir 
painiausioje byloje jis lengvai ir vienu akies mirksniu surasdavo įstatymu 
pagrįstų priemonių nusikaltėliu pasmerkti ar išteisinti; prokuroriškomis 
gudrybėmis jo niekas pralenkti negalėjo. 

Tasai žmogus, kurio Parmos kunigaikščiui būtų galėjusios pavydėti 
ir didžiosios monarchijos, teturėjo vieną aistrą: gauti intymiai pasikalbėti 
su aukštu asmeniu ir įsiteikti jam juokdario pokštais. Jam mažai terūpėjo, 
ar galingasis žmogus juokiasi iš to, ką jis sako, ar iš jo paties, ar net stačio- 
kiškai šaiposi iš ponios Rasi, — jeigu tik jis juokiasi ir teikiasi familiariai su 
juo elgtis, Rasis ir patenkintas. Kartais kunigaikštis nebeišmanydamas, 
kaip labiau suniekinti šio vyriausiojo teisėjo orumą, spirdavo jam; jeigu 
skaudėdavo, Rasis imdavo verkti. Bet juokdariška jo prigimtis buvo to- 
kia galinga, kad jis visada labiau vertino ministro saloną, kur šeimininkas 
iš jo juokus darėsi, negu savąjį, kur prieš jo despotizmą lankstėsi visos 
Parmos juodosios togos. Rasis turėjo išsikovojęs ypatingą padėtį tuo 
požiūriu, kad pats įžūliausias aristokratas nesugebėdavo jo pažeminti; 
už įžeidimus, patirtus per dieną, jis keršydavo tuo, kad išpasakodavo 
juos valdovui, naudodamasis jam suteikta privilegija sakyti viską; tie- 
sa, dažnai atsakymas į tas pasakas būdavo skambus ir skaudus antausis, 
bet Rasis anaiptol dėl to neįsižeisdavo. Vyriausiojo teisėjo apsilankymai 
išblaškydavo valdovui blogą nuotaiką; jis pramogos dėlei užgauliodavo 
ji. Kaip matome, Rasis buvo beveik idealus dvariškis: nei savigarbos, nei 
savimeilės. 

— Visų pirma — laikyti paslapų! — šūktelėjo kunigaikštis, net nepasi- 
sveikinęs su Rasiu ir elgdamasis su juo kaip su pastumdėliu, nors šiaip 
būdavo itin visiems mandagus. — Kurios dienos data pažymėtas jūsų 
nuosprendis? 

— Vakar ryto, šviesioji didenybe. 

— Kiek teisėjų pasirašę? 

— Visi penki. 

— O bausmė? 

— Dvidešimt metų tvirtovės, kaip jūsų šviesioji didenybė man sakėte. 

— Mirties bausmė sukeltų nepasitenkinimą, — tartum pats su savimi 
kalbėdamas, pratarė valdovas. — Gaila! Koks įspūdis būtų tai moteriai! 
Bet jis — del Dongas, o šis vardas gerbiamas Parmoje, nes trys arkivysku- 
pai, beveik paskui kits kitą... Taigi sakote — dvidešimt metų tvirtovės? 

— Taip, jūsų šviesioji didenybe, — pakartojo prokuroras Rasis, vis 
dvilinkas, — o prieš tai — vieša atgaila prieš jūsų šviesiosios didenybės 
portretą; be to, kiekvieną penktadienį ir prieš didžiąsias šventes — sausas 
pasninkas, tai yra duona ir vanduo, kadangi nuteistasis yra viešai žinomas 
bedievis. Visa tai — dėl ateities ir kad būtų užkirstas kelias jo karjerai. 

— Rašykite, — tarė valdovas: — „Jo Šviesioji Didenybė, maloningai 
išklausęs nusikaltėlio motinos markizės del Dongo ir jo tetos kunigaikš- 
tienės Sanseverinos nuolankių maldavimų, kurios nurodė, kad nusikals- 
damas metu jų sūnus ir sūnėnas buvęs labai jaunas ir, be to, apakintas 
beprotiškos aistros nelaimingojo Džilečio žmonai, teikėsi, nors ir bai- 
sėdamasis tokia žmogžudyste, Fabricijui del Dongui priteistą bausmę 
sumažinti iki dvylikos metų tvirtovės“. Duokite pasirašyti. 

Valdovas pasirašė vakarykščia data; paskui atidavė nuosprendį Ra- 
Siui ir tarė: 

— Tuoj pat po mano parašu prirašykite: „Kadangi kunigaikštienė San- 
severina antrąkart puolė Jo Didenybei į kojas, valdovas sutiko, kad nu- 
sikaltėlis kiekvieną ketvirtadienį būtų išvedamas pasivaikščioti vieną va- 
landą po aikštelę keturkampiame bokšte, žmonių vadinamame Farnezių 
bokštu.“ Pasirašykite, — pridūrė kunigaikštis, — ir svarbiausia — laikykite 
liežuvį už dantų, nors ir kažkokios kalbos pasklistų po miestą. Praneškite 
tarėjui del Kapitaniui, kuris balsavo už dvejus metus tvirtovės ir dar net 
postringavo, gindamas savo juokingą nuomonę, kad aš siūlau jam iš nau- 
jo perskaityti įstatymus ir nuostatus. Dar kartą — tylėti, ir sudiev. 

Visa tai įvyko septyniomis ryto. Po keleto valandų žinia apie mar- 
kizės Raversi ištrėmimą pasklido po miestą ir po kavines, visi per kits 

kitą pasakojo apie šį didelį įvykį. Markizės ištrėmimas kuriam laikui iš 
Parmos išbaidė negailestingąjį mažų miestelių ir mažų valdovų dvarų 
priešą — nuobodulį. Generolas Fabijus Kontis, jau laikęs save ministru, 
keliolika dienų visai neišėjo iš tvirtovės, teisindamasis podagra. Mieste- 
lėnai, o paskui juos ir paprasti žmonės iš to, ką matė ir girdėjo, pasidarė 
išvadą, kad kunigaikštis tikriausiai nusprendė pasodinti monsinjorą del 
Dongą į Parmos arkivyskupijos sostą. Gudragalviai politikai kavinėse 
įsismaginę net ėmė teigti, kad dabartiniam arkivyskupui, tėvui Landria- 
niui, pasiūlyta apsimesti sergančiam ir atsistatydinti; jam būsianti paskir- 
ta didžiulė pensija iš tabako mokesčio pajamų — taip, tai tikras dalykas. 
Tie gandai pasiekė arkivyskupą ir smarkiai jį nugąsdino, keletą dienų 
uolus jo rūpinimasis mūsų didvyriu gerokai atslūgo. Praėjus dviem mė- 
nesiams, šita puiki naujiena pasirodė Paryžiaus laikraščiuose, ir tik su 
nedidele pataisa: arkivyskupu turėjęs būti paskirtas grafas Moska, kuni- 
gaikštienės Sanseverinos brolėnas. 

Markizė Raversi nertėjo Velejos pilyje; bet nebuvo ji iš tų gležnų mo- 
terėlių, kurios mano, kad priešui atsikeršyti užtenka prapliupti ant jo už- 
gauliais žodžiais. Kavaljeras Riskara ir trys kiti jo bičiuliai prisistatė, jos 
įsakyti, pas valdovą jau rytojaus dieną po markizę ištikusios nemalonės 
ir paprašė leidimo aplankyti tremtinę jos pilyje. Jo didenybė priėmė tuos 
ponus itin maloningai, o jų atvykimas į Veleją buvo didelė paguoda mar- 
kizei. Į antros savaitės pabaigą jos pilyje jau buvo susirinkę trisdešimt 
asmenų — visi tie, kuriuos liberalų ministrų kabinetas turėjo aprūpinti 
postais. Kiekvieną vakarą markizė kviesdavosi į tikrus posėdžius geriau- 
siai informuotus savo draugus. Kartą, gavusi daug laiškų iš Parmos ir iš 
Bolonijos, ji anksti pasišalino į savo apartamentus; numylėtinė kamba- 
rinė pirmiausia įvedė pas ją vyriausiąjį meilužį, grafą Baldį, nuostabiai 
dailų, tačiau šiaip visai blankų jaunuolį, paskui — kavaljerą Riskarą, jo 
pirmtaką, mažą tamsaus gymio ir tamsios sielos žmogelį, kuris, pradėjęs 
savo karjerą geometrijos repetitorium Parmos bajorų kolegijoje, dabar 
jau buvo valstybės patarėjas ir kelių ordinų kavalierius. 

— Turiu vieną gerą įprotį, — tarė markizė tiedviem vyrams, — niekada 
nenaikinų jokio popierėlio, ir tas man dabar išėjo į naudą; štai devyni 

laiškai, kuriuos man rašė Sanseverina įvairiomis progomis. Judu nuva- 
žiuosite į Genują, susirasite ten tarp katorgininkų buvusį notarą, jis vadi- 
nasi Buratis, kaip ir didysis Venecijos poetas, o gal Duratis. Grafe Baldi, 
sėskitės prie rašomojo stalo ir rašykite, ką diktuosiu: 

„Į galvą man atėjo gera mintis, todėl rašau tau keletą žodžių. Va- 
žiuoju į savo lūšną prie Kastelnuovo; jei sutiksi ten atvažiuoti ir praleisti 
su manimi pusdienį, būsiu labai laiminga; man rodos, po to, kas įvyko, 
didelio pavojaus nėra; dangus giedrėja. Vis dėlto tiesiai į Kastelnuovą 
nevažiuok, sustok kelyje; ten tavęs lauks vienas mano tarnų, jie visi pa- 
šėlusiai tave myli. Šią nedidelę iškylą atlik, žinoma, Bosio vardu. Sako, 
tu užsiauginęs barzdą kaip žaviausias kapucinas, o Parmos žmonės tave 
matė tik kukliu generalvikaro veidu“. Supratai, Riskara? 

— Puikiausiai, bet kelionė į Genują yra, mano nuomone, nereikalinga 
prabanga. Pažįstu Parmoje žmogų, kuris, tiesa, dar nenuteistas katorgai, 
bet netruks ten atsidurti. Jis puikiai padirbs Sanseverinos rašyseną. 

Išgirdęs tuos žodžius, grafas Baldis plačiai išplėtė savo gražiąsias 
akis: tik dabar jis suprato. 

— Bet jei tu pažįsti tą garbingą Parmos gyventoją, kurio, kaip tu ti- 
kiesi, laukia toks išaukštinimas, — tarė markizė Riskarai, — tai, matyt, ir 
jis tave pažįsta; Sanseverina gali būti papirkusi jo meilužę, nuodėmklausį 
ar bičiulį; aš geriau linkusi atidėti šį nekaltą pokštelį kelias dienas ir būti 
tikra, kad nesulauksiu netikėtumų. Iškeliaukite po poros valandų kaip 
nieko dėti, Genujoje su niekuo nesusieikite ir tuojau grįžkite. 

Kavaljeras Riskara susijuokė ir išbėgo iš kambario, sniaukrodamas 
kaip Polišinelis““: „Reikia susikrauti mantą“, — kartojo jis, juokingai Žir- 
gliodamas. Jis norėjo palikti Baldį vieną su dama. 

Po penkių dienų Riskara pargabeno markizei jos brangiausiąjį gra- 
f4 Baldį numaukta oda: trumpindamas kelią šešiomis myliomis, jis pri- 
vertė jį ant mulo perjoti kalną; Baldis dievagojosi, kad niekas daugiau 
nebesuvilios jo leistis į „ilgas keliones“. Baldis įteikė markizei tris jos 
padiktuoto laiško egzempliorius ir dar penkis ar šešis tuo pačiu braižu 
rašytus laiškus, sukurtus Riskaros, kurie galėjo vėliau praversti. Viename 
jų buvo labai sąmojingai šaipomasi iš baimės, kuri apninkanti valdovą 


239 


240 


+» STENDHAL 


naktimis, ir iš markizės Balbi, jo meilužės, kuri esanti taip apgailėtinai 
liesa, jog paliekanti ant pagalvėlės lyg žnyplėmis įspaustas žymes, jei pa- 
sėdinti bent minutę fotelyje. Galima buvo galvą guldyti, kad visus tuos 
laiškus rašė pati ponia Sanseverina. 

— Dabar žinau visai tikrai, - pasakė markizė, — kad jos širdies išrink- 
tasis, tasai Fabricijus, yra Bolonijoje ar kur netoliese... 

— Aš visiškas ligonis, — sušuko, ją pertardamas, Baldis. — Dėl Dievo 
meilės, atleiskite mane nuo šitos antros kelionės arba duokite bent keletą 
dienų pasilsėti ir pasigydyti. 

— Aš tuoj už jus žodelį tarsiu, — pasakė Riskara. Jis pakilo ir kažką 
šnabžtelėjo markizei. 

— Na, gerai, sutinku, — nusišypsojo ji. — Nusiraminkite, jūs niekur 
nevažiuosite, — pasakė markizė grafui Baldžiui beveik su panieka. 

— Ačiu! — iš visos širdies padėkojo tasai. 

Iš tiesų, Riskara vienas išvažiavo pašto karieta. Vos dvi dienas pasi- 
bastęs po Boloniją, jis sutiko Fabricijų, fajetonu važiuojanų su Marjeta. 
„Po velnių! — pagalvojo jis. — Atrodo, kad mūsų būsimasis arkivysku- 
pas nė kiek nesivaržo; reikės visa tai papasakoti kunigaikštienei, tai bus 
džiaugsmo jai!“ Riskara nusekė paskui Fabricijų ir be vargo sužinojo, 
kur tasai gyvena; kitą rytą Fabricijus gavo paštu laišką, sufabrikuotą Ge- 
nujoje; jis pasirodė jam kiek trumpokas, bet šiaip nesukėlė jokio įtarimo. 
Pagalvojęs, kad gaus pasimatyti su kunigaikštiene ir grafu, jis paklaiko iš 
džiaugsmo; veltui jį atkalbinėjo Liudovikas, — pasisamdęs pašto stotyje 
arklį, jis šuoliais išdūmė į pasimatymą. Jam nė galvon neatėjo, kad iš 
paskos jį seka Riskara. Šisai, atvykęs į artimiausią stotį prieš Kastelnuo- 
vą, šešios mylios ligi Parmos, su pasitenkinimu pastebėjo aikštėje prieš 
kalėjimą susibūrusią didelę minią žmonių; ten ką tik buvo įvestas mūsų 
didvyris: pašto stotyje, kur jis keitė arklį, jį atpažino du grafo Dzurlos 
parinkti ir atsiųsti sbirai. 

Mažose kavaljero Riskaros akyse sužibo džiaugsmo žiburėlis; jis su 
pavyzdinga kantrybe išsiteiravo apie visa, kas įvyko šiame miestelyje, ir 
išsiuntė pas markizę Raversi žygūną su naujiena. Paskui leidosi bastytis 
po gatves, tarsi norėdamas pasižiūrėti labai įdomios miestelio bažnyčios 

ir ieškodamas Parmedžanino“! paveikslo, kurį girdėjo čia esant, ir sutiko 
pagaliau podestą; tasai pasiskubino žemai nusilenkti valstybės patarėjui. 
Riskara išreiškė nusistebėjimą, kad podesta, kuriam atiteko laimė suimti 
sąmokslininką, tuoj pat neišsiuntė jo į Parmos tvirtovę. 

— Yra pavojus, — pridūrė Riskara, dėdamasis šaltas, — kad žandarus 
gali pulti visas būrys jo draugų, kurie jau užvakar jo ieškojo, norėdami 
padėti jam persigauti per jo šviesiosios didenybės žemes; maištininkų 
buvo dvylika ar penkiolika, ir visi raiti. 

— Intelligenti bauca ** — šūktelėjo podesta su gudria mina. 


Penkioliktasis skyrius 


o dviejų valandų vargšas Fabricijus, sukaustytomis rankomis, 

ilga grandine prirakintas prie sediolos, į kurią jį įsodino, išva- 
žiavo į Parmos tvirtovę su aštuonių žandarų palyda. Šiems buvo įsakyta 
surinkti visus kitus žandarus, išstatytus kaimuose, per kuriuos turėjo va- 
žiuoti vilkstinė; svarbųjį kalinį lydėjo pats podesta. Apie septintą valandą 
vakaro sediola, lydima visų Parmos gatvės vaikėzų ir trijų dešimčių žan- 
darų, perkirto gražųjį bulvarą, pravažiavo pro mažuosius rūmus, kuriuo- 
se prieš kelis mėnesius gyveno Fausta, ir sustojo pagaliau prie tvirtovės 
laukujų vartų kaip tik tuo metu, kai pro juos buvo beišvažiuojąs genero- 
las Fabijus Kontis su dukteria. Kalėjimo komendanto karieta stabtelėjo 
prieš pakeliamąjį tiltą, perleisdama sediolą su prirakintu Fabricijumi; ge- 
nerolas riktelėjo, kad uždarytų tvirtovės vartus, ir, išlipęs iš karietos, nu- 
skubėjo į raštinę sužinoti, kas yra atvežtas; jis gerokai nustebo, pažinęs 
kalinį, kuris, visą ilgą kelią neatleistas nuo grandinės, buvo visas sustiręs; 
keturi žandarai iškėlė jį iš vežimo ir nešte įnešė į kalėjimo raštinę. ,,Va- 
dinasi, — pagalvojo garbėtroška komendantas, — mano valdžioje atsidūrė 
tas garsusis Fabricijus del Dongas, kuris vienas, atrodo, ir terūpi beveik 

Daug kartų generolas jį buvo sutikęs valdovo rūmuose, pas kuni- 
gaikštienę ir kitur, bet dabar neišsidavė jį pažįstąs — bijojo susigadinti 
gerą vardą. 

— Surašykite protokolą, — riktelėjo jis kalėjimo raštininkui, — ir smul- 
kiai nurodykite aplinkybes, kuriomis garbusis Kastelnuovo podesta pri- 
statė man kalinį. 

Raštininkas Barbonė, asmenybė, kiekvienam galinti įvaryti siaubą 
savo gauruota barzda ir karinga povyza, pasipūtė dar labiau negu pa- 
šininkui, kalėjimo komendantui, tapti karo ministru sukliudė visų pirma 
kunigaikštienė Sanseverina, jis elgėsi su kaliniu dar įžūliau negu visada, 
sakė jam 704, kaip Italijoje kreipiamasi tik į tarnus.*? 

— Esu Šventosios Romos Bažnyčios dignitorius, — tvirtai pasakė Fab- 
ricijus, — ir šios diecezijos generalvikaras; jau vien dėl mano kilmės jūs 
privalote pagarbiai su manimi elgtis. 

— Nieko nežinau! — akiplėšiškai atšovė raštininkas. — Pateikite liudiji- 
mus ir raštus, kurie patvirtintų jūsų teises į tuos garbingus titulus. 

Tokių liudijimų Fabricijus neturėjo ir nieko neatsakė. Generolas Fa- 
tačiau akių į kalinį nepakėlė, kad neprireiktų pasakyti, jog tai iš tikrųjų 
Fabricijus del Dongas. 

Klelija Konti, laukianti tėvo karietoje, staiga išgirdo baisų triukšmą 
kordegardijoje. Raštininkas Barbonė, įžūliai ir smulkiai aprašinėjantis su- 
imtojo asmens žymes, liepė jam atsisagstyti drabužius, kad galėtų patikrinti 
ir nustatyti, kiek kartų ir kaip jis buvo sužeistas per kautynes su Džilečiu. 

— Negaliu, — su karčia šypsena atsakė Fabricijus. — Neįstengiu pa- 
klusti jūsų įsakymams, pone raštininke, man rankos surakintos! 

— Kaip? — apsimetęs naivuoliu, sušuko generolas. — Kaliniui vis dar 
surakintos rankos! Tvirtovės viduje? Tai prieštarauja nuostatams, tam 
reikia įsakymo 24 hoc “*; nuimkite grandines. 

Fabricijus žvilgtelėjo į jį. „Juokingas jėzuitas! - pagalvojo. — Gerą va- 
landą mato, kad man uždėtos grandinės, kad jos mane baisiai kamuoja, 

Žandarai nuėmė grandines; sužinoję, kad kunigaikštienė Sanseveri- 
na Fabricijui teta, jie stengėsi dabar būti saldžiai mandagūs, dar labiau 
išryškindami raštininko stačiokiškumą; tasai, matyt, dėl to užsigavęs, rik- 
telėjo Fabricijui, kuris tebestovėjo nejudėdamas: 

— Na, greičiau! Parodyk man, kur tave apdraskė vargšas Džilets, kai 
tu pjovei jį! 

Vienu šuoliu Fabricijus prišoko prie raštininko ir skėlė jam tokį ant- 
ausį, jog Barbonė nuvirto nuo kėdės generolui po kojų. Žandarai griebė 
Fabricijų už rankų, nors jis nejudėjo; pats generolas ir du šalia jo stovin- 
tys žandarai skubiai pastatė raštininką ant kojų; jo veidas sruvo krauju. 
Du atokiau stovintys žandarai puolė daryti durų manydami, kad kalinys 
nori pabėgti. Žandarų vachmistras pagalvojo, kad jaunasis del Dongas 
negali juk rimtai kėsintis bėgti, būdamas tvirtovės viduje; vis dėlto, pa- 
klusdamas žandaro instinktui, kad nekiltų sąmyšis, atsitraukė prie atviro 
lango. Priešais tą langą už poros šimtų žingsnių stovėjo generolo karie- 
ta; Klelija sėdėjo susigūžusi karietos kamputyje; kad nematytų raštinėje 
karietos langelį. 

— Kas ten darosi? — paklausė ji vachmistrą. 

— Tai jaunasis Fabricijus del Dongas dėjo šaunų antausį tam akiplėšai 
Barbonei, panele! 

— Kaip? Tai poną del Dongą atvežė į kalėjimą? 

— Na taip, jį patį, - atsakė žandaras. — Tas vargšas jaunuolis aukštos 
kilmės, dėl to ten tiek ir čiupinėjasi; aš maniau, panele, kad jūs žinote. 

Klelija nebesitraukė nuo karietos langelio; kai žandarai, stovį aplink 
stalą, paeidavo kiek į šalį, ji pamatydavo suimtąjį. ,„Kas būtų galėjęs pa- 
manyti, kai mes susitikome vieškelyje prie Komo ežero, kad kitą sykį 
pamatysiu jį čia, tokiomis liūdnomis aplinkybėmis?.. Jis padavė man ran- 
ką ir padėjo įlipti į motinos karietą... Jau tuomet jis buvo su kunigaikštie- 
ne! Gal nuo tada ir prasidėjo jų meilė?“ 

Reikia skaitytojui pasakyti, jog liberalų partijoje, vadovaujamoje 
markizės Raversi ir generolo Končio, buvo laikomasi nuomonės, kad 
tarp Fabricijaus ir kunigaikštienės esama meilės ryšių. Grafas Moska, 

kurio liberalai neapkentė, buvo amžinas jų pajuokos taikinys dėl to, kad 
leidžiasi apgaudinėjamas. 

„Štai jis dabar kalinys, — pagalvojo Klelija, — ir kalinys priešų ran- 
kose! Juk iš esmės ir grafas Moska, net jei mes jį įsivaizduotume esant 
angelą, širdyje apsidžiaugs dėl šito suėmimo“. 

Kordegardijoje nuaidėjo storžieviškas juokas. 

— Džakopai, — paklausė ji drebančiu balsu vachmistrą, — kas gi ten 
darosi? 

— Generolas griežtai paklausė suimtąjį, už ką jis mušė Barbonę. 
Monsinjoras Fabricijus šaltai atsakė: „Jis pavadino mane žmogžudžiu, 
tegul parodo dokumentus ir raštus, kurie duoda jam teisę mane šitaip 
tituluoti“. Na, visi ir susijuokė. 

Klelija matė, kaip raštininkas išėjo lauk, nosine šluostydamasis šlykščią 
kraujais paplūdusią f1zionomiją ir siaubingai keikdamasis: 

— Tas r... Fabricijus, — rėkė jis visa gerkle, — mirs tik nuo mano ran- 
kos, neatiduosiu jo budeliui, ir t. t., ir t. t. 

Jis sustojo tarp raštinės lango ir karietos, pažvelgė į Fabricijų ir pra- 
pliupo dar baisesniais keiksmais. 

— Eikit sau, — pasakė vachmistras. — Kas gi šitaip keikiasi panelei 
girdint! 
dūrė su Klelijos žvilgsniu, ir ta šūktelėjo iš pasibaisėjimo. Dar niekados iš 
taip arti ji nebuvo mačiusi tokio nuožmaus veido. „Jis nužudys Fabrici- 
jų! — dingtelėjo jai. - Reikia įspėti doną Čezarę“. Donas Čezarė buvo jos 
dėdė, vienas iš gerbiamiausių kunigų mieste; jo brolis, generolas Kontis, 
išrūpino jam vyriausiojo kalėjimo kapeliono ir ekonomo vietą. 

Generolas įlipo į kartetą. 

— Ar nori grįžti namo, — paklausė jis dukters, — ar palauksi manęs 
rūmų kieme? Bet galiu ilgai užtrukti. Turiu apie visa pranešti valdovui. 

Tuo tarpu iš raštinės išėjo trijų žandarų lydimas Fabricijus; jį vedė į 


pro šalį, ji atsakė tėvui: „Aš lydėsiu jus“. Fabricijus, išgirdęs šiuos žodžius, 

nuskambėjusius jam prie pat ausies, pakėlė akis ir susidūrė su Klelijos 
žvilgsniu. Jam ypač didelį įspūdį padarė liūdna jos veido išraiška. „Kaip 
ji pagražėjo po mūsų susitikimo prie Komo! — pagalvojo jis. —- Kokia gili 
mintis jos bruožuose!.. Visai teisingai ji lyginama su kunigaikštienė. Koks 
angeliškas veidas!“ Barbonė, sukruvintasis raštininkas, ne veltui sukinė- 
josi apie karietą; jis ranka sustabdė tris Fabricijų vežančius žandarus 1r, 
apėjęs karietą iš galo, pribėgo prie durelių, kur sėdėjo generolas. 

— Kalinys griebėsi smurto tvirtovės viduje, — tarė jis. - Ar nereikėtų 
jam pagal 157-ąjį straipsnį trims dienoms uždėti grandines ant rankų? 

— Eik po velnių! — riktelėjo generolas, kuriam šitas suėmimas užda- 
vė rimtą rūpestį. Reikėjo nesupykinti galutinai nei kunigaikštienės, nei 
grafo Moskos; o be to, kaip dar pažiūrės grafas į visą šį dalyką? Tiesą 
sakant, kažkokio Džilečio nužudymas — menkniekis, tik intrigantams 
pasisekė jį išpūsti. 

Kol vyko šis trumpas pokalbis, Fabricijus iškilniai stovėjo tarp žan- 
darų ir buvo iš tikrųjų didystės ir taurumo įsikūnijimas; švelnūs ir dailūs 
jo bruožai, paniekos šypsena lūpose sudarė žavią priešingybę su jį ly- 
dinčių žandarų storžieviškomis fizionomijomis. Bet visa tai buvo, taip 
sakant, tik išorinė povyzos dalis; jis pasijuto užburtas dangiško Klelijos 
grožio, ir jo žvilgsnis reiškė didžiausią nuostabą. Paskendusi mintyse, ji 
pagarbiai; paskui, kiek luktelėjęs, tarė: 

— Man atrodo, panele, kad kitados prie vieno ežero aš jau turėjau 
garbės susitikti jus taip pat su žandarų palyda. 

Klelija paraudo ir taip sumišo, jog nesumetė, ką atsakyti. „Koks 
prakilnumas, palyginti su tais storžieviais!“ — galvojo ji tuo metu, kai 
Fabricijus ją užkalbino. Nuoširdi užuojauta, pasakysime tiesiai, beveik 
graudulys, suspaudęs jai širdį, sutrikdė ją, ir ji nesurado reikiamo žodžio; 
supratusi, kad turėtų atsakyt, o tyli, Klelija dar labiau išraudo. Tuo tarpu 
su trenksmu buvo atstumta didžiųjų vartų velkė: juk jo ekscelencijos 
karieta laukė jau gerą minutę! Čia po skliautais šitas trenksmas nuaidėjo 
taip skardžiai, jog Fabricijus nieko nebūtų girdėjęs, jei Klelija ir būtų 
radusi ką atsakyti. 

Pervažiavus pakeliamąjį tiltą, arkliai pasileido šuoliais. Klelija tarė sau: 
„Turbūt pasirodžiau jam labai juokinga! — paskui staiga pridūrė: — Ir ne 
tik juokinga; jis tikriausiai pamanė, jog aš žemas padaras ir į jo pasveiki- 
nimą neatsakiau, nes jis kalinys, o aš — tvirtovės komendanto duktė“. 

Tokia mintis šitai iškilnios sielos mergaitei buvo nepakeliama. ,„Pasi- 
elgiau iš tiesų bjauriai, — galvojo ji toliau, — juo labiau kad tada, kai mes 
pirmąsyk susitikome, taip pat, pasak jo žodžių, s4 žandarų palyda, suimta 
buvau aš, ir jis pasitarnavo man, išgelbėjo iš labai keblios padėties... Taip, 
reikia prisipažinti, pasielgiau tiesiog nežmoniškai — pasirodžiau ir šiurkšti, 
1r nedėkinga. Ak, vargšas vaikinas! Dabar, kai jį ištiko nelaimė, jis iš visų 
sulauks tik nedėkingumo. O tada jis man pasakė: „Ar prisiminsite mano 
vardą Parmoje?“ Kaip jis dabar mane niekina! O buvo taip lengva surasti 
kokį mandagų žodį! Iš tiesų, reikia prisipažinti, pasielgiau beširdiškai. 
Jei tuomet jo motina nebūtų kilniai pasiūliusi man sėstis į savo karietą, 
būčiau turėjusi pėsčia eiti dulkėtu keliu paskui žandarus arba — dar blo- 
giau — sėstis ant arklio vienam kuriam tų vyrų už nugaros; tėvas tuomet 
buvo suimtas, o aš be jokios globos! Taip, pasielgiau tikrai nežmoniškai. 
Ir kaip skaudžiai turėjo tai pajusti toks žmogus kaip jis! Koks skirtu- 
mas tarp jo kilnumo ir mano pasielgimo! Koks taurumas! Kokia rimts! 
Didvyris, apsuptas niekšingų priešų! Dabar man suprantama kunigaikš- 
tienės aistra! Jei toks jis yra, kai jį ištiko neganda, gresianti jam baisiais 
padariniais, tai koks jis turi atrodyti tada, kai esti laimingas!“ 

Kalėjimo komendanto karieta išstovėjo daugiau kaip pusantros va- 
landos valdovo rūmų kieme, tačiau kai generolas grįžo, Klelijai neatro- 
dė, kad ji būtų ilgai laukusi. | 

— Kokia jo didenybės valia? — paklausė Klelija. 

— Jo lūpos tarė: „„Kalėjimas“, o žvilgsnis: „Mirtis!“ 

— Mirtis! Dieve mano! — šūktelėjo Klelija. 

— Ša, tylėk! — piktai burbtelėjo generolas. — Koks aš kvailys — kam 
atsakinėti vaikui! | 

Tuo tarpu Fabricijus lipo trijų šimtų aštuoniasdešimties pakopų laip- 
tais į Farnezių bokštą, tą naująjį kalėjimą, pastatytą ant didžiojo bokšto 
aikštelės milžiniškame aukštyje. Jis nė karto nepagalvojo, bent jau aiškiai, 


PARMOS VIENUOLYNAS + 


kokia didelė permaina įvyko jo gyvenime. „Koks jos žvilgsnis! — mąstė 
jis. — Kiek daug jame prasmės! Kiek nuoširdžios užuojautos! Ji tarytum 
sakė: „Visas gyvenimas — tik negandų virtinė! Nenusiminkite dėl to, kas 
jus ištinka! Visiems šioje žemėje lemta kentėti“. Ir kaip įdėmiai žiūrėjo ji 
į mane savo nuostabiomis akimis net tada, kai karieta su tokiu bildesiu 
važiavo po vartų skliautais!“ 

Savo nelaimę Fabricijus visiškai užmiršo. 

Klelija kartu su tėvu apsilankė keliuose salonuose; iš pradžių dar nie- 
kas nežinojo naujienos, kad suimtas didysis nusikaltėlis, — šitaip po poros 
valandų pavadino dvariškiai vargšą neatsargų jaunuolį. 

Tą vakarą visi pastebėjo, kad Klelijos veide daugiau gyvumo negu 
paprastai; o gyvumo, domėjimosi aplinka labiausiai ir trūko tai gražiai 
mergaitei. Kai jos grožis būdavo lyginamas su kunigaikštienės, tai kaip 
tik tas tariamas Klelijos abejingumas, tas skrajojimas virš visų šios žemės 
dalykų nusverdavo svarstykles jos varžovės naudai. Anglijoje ar Prancū- 
zijoje, tuštybės kraštuose, nuomonė būtų buvusi, galimas daiktas, visiškai 
priešinga. Klelija Konti tebebuvo pernelyg liekna ir priminė puikiąsias 
Gvido“ paveikslų figūras; neslėpsime, kad sprendžiant pagal graikiško 
grožio dėsnius jos bruožai buvo truputį per ryškūs: lūpos, pavyzdžiui, 
nors jaudinamai žavios, kiek per storos. 

Veidas, švytintis naiviu žavesiu ir dangišku tauriausios sielos atspin- 
džiu, buvo įstabiai savitas tuo, kad rečiausiu ir savotiškiausiu savo grožiu 
anaiptol nepanėšėjo į graikų statulų veidus. Kunigaikštienė, priešingai, 
net per daug atitiko visuotinai pripažinto grožio idealą: iš tesų lombar- 
diškame jos veide kiekvienas galėjo įžiūrėti Leonardo da Vinčio gra- 
žiųjų Erodiadų goslią šypseną ir svajingą liūdesį. Kiek kunigaikštienė 
pasižymėjo judrumu, žybčiojo vyliumi ir sąmoju, aistringai puldavo, jei 
taip galima sakyti, prie visko, kas per pokalbį iškildavo prieš jos dvasios 
žvilgsnį, tiek Klelija atrodė rami ir sunkiai įjaudinama — ar iš paniekos 
aplinkai, ar iš pasiilgimo kažkokios nepasiekiamos chimeros. Ilgą laiką 
daugelis manė, kad Klelija galų gale užsidarys vienuolyne. Dvidešimties 
metų būdama, ji labai nenoriai lankydavosi pobūviuose, o jei ir pasiro- 
dydavo su tėvu, tai tik iš klusnumo, nenorėdama kenkti jo garbėtroš- 

kos siekimams. „Dangus apdovanojo mane dukteria, kuri yra gražiausia 
ir dorybingiausia mergina visose mūsų valdovo žemėse, tačiau mano 
karjerai iš to nebus jokios naudos! — dažnai mąstydavo generolas, labai 
diržios sielos žmogus. — Gyvenu per daug atsiskyręs, turiu tik ją šiame pa- 
saulyje, man žūtbūt reikalinga šeima, kuri paremtų mane aukštuomenės 
sluoksniuose ir atvertų man įtakingų salonų duris, kur mano nuopelnai, 
O ypač sugebėjimas būti ministru būtų pripažįstami bet kokio politinio 
požiūrio nepajudinamais pamatais. Na ir ką! Mano gražioji, mano iš- 
mintingoji, mano dievobaimingoji dukrelė apsiniaukia kiekvieną kartą, 
kai koks jaunas, gerą vardą valdovo dvare turįs vyras mėgina jai asis- 
tuoti. Nuvijusi šalin jaunikį, ji vėl pragiedrėja, darosi netgi linksma, kol 
atsiranda naujas. Jai piršosi gražiausias dvare vyras — grafas Baldis, bet 
nepatiko; paskui laimę bandė turtingiausias jo didenybės žemėse žmo- 
gus — markizas Krešencis, O ji tvirtina, kad būtų nelaiminga su juo“. 

„Iš tikrųjų, — galvojo kitais kartais generolas, - mano dukters akys 
gražesnės už kunigaikštienės akis, ypač kai jos gali retkarčiais atspin- 
dėti gilesnį jausmą; bet kada pasirodo jose šita įstabi išraiška? Nieka- 
dos salone, kur ji galėtų pasididžiuoti ja, bet per pasivaikščiojimą, kai ji 
viena su manimi; susigraudena pamačiusi, pavyzdžiui, kokį nelaimingą, 
šlykštų driskių. „Išlaikyk, sakau aš jai kartais, nors mažutėlį šio dieviško 
žvilgsnio atšvaitą vakarui, kai pasirodysime salonuose“. Kur tau: jeigu 
ir teikiasi nuvažiuoti su manimi į draugiją, tai jos kilnus ir tyras veidas 
tereiškia pusėtinai išdidų, atgrasų, abejingą klusnumą“. Kaip matome, 
generolas nesigailėjo pastangų susirasti tinkamą žentą, bet jis sakė tiesą. 

Dvariškiai, kuriems nėra ko matyti savo pačių sieloje, įdėmiai seka 
kitus: jie pastebėjo, kad kunigaikštienė mėgsta stabtelėti prie Klelijos ir 
įtraukti ją į pokalbį, ypač tomis dienomis, kai mergaitė negali atsiplėšti 
nuo savo mielų godų ir dėtis kuo nors susidomėjusi. Klelijos plaukai 
buvo šviesūs, peleninio atspalvio, ir juos labai maloniai ryškino švel- 
ni, paprastai kiek per blyški skruostų spalva. Vien tik iš kaktos formos 
atidus stebėtojas būtų supratęs, kad ta kilni laikysena, ta eigastis, toli 
pralenkianti banalų grakštumą, randasi iš didžio jos abejingumo viskam, 
kas kasdieniška. Tai buvo nesidomėjimas aplinka, o ne nesugebėjimas 

ja domėtis. Kai tėvas tapo tvirtovės komendantu, aukštai įrengtuose 
savo apartamentuose Klelija jautėsi laiminga ar bent saugi nuo sielvarto. 
Norint patekti į komendanto rūmus didžiojo bokšto aikštelėje, reikėjo 
užlipti pasibaisėtinai daug pakopų, kurios atbaidydavo ne vieną įkyrų 
lankytoją, ir grynai dėl šitos priežasties Klelija galėjo mėgautis vienuo- 
lyno laisve, beveik toks ir buvo jos laimės idealas, kurį ji vienu tarpu 
svajojo rasti vienuolyne. Ją apnikdavo pasibaisėjimas vien tik pagalvo- 
jus, kad į savo brangią vienatvę ir į savo brangias mintis ji turės įsileisti 
jaunuolį, kuriam vyro vardas suteiks teisę drumsti vidinį jos gyvenimą. 
Jeigu jai ir nedavė laimės vienatvė, tai bent gelbėjo ją nuo itin skaudžių 
išgyvenimų. 

Tą dieną, kai Fabricijus buvo atvežtas į tvirtovę, kunigaikštienė ir 
Klelija susitiko per pobūvį pas vidaus reikalų ministrą grafą Dzurlą; 
jas ratu buvo apstojusi visa draugė; tą dieną savo grožiu Klelija temdė 
kunigaikštienę. Jaunosios merginos akys spindėjo tokia savotiška ir to- 
kia prasminga išraiška, jog atrodė beveik nekuklios: jos žvilgsnis reiškė 
ir užuojautą, ir pasipiktinimą, ir rūstybę. Atrodė, kad kunigaikštienės 
linksmumas, jos šmaikštus sąmojis tarpais skaudžiai veria jai širdį, be- 
veik siaubą kelia. ,„Kaip šauks ir aimanuos šita vargšė moteris, — galvojo 
ji, — kai sužinos, kad jos mylimasis, tokios didžios širdies ir tokios taurios 
povyzos jaunuolis, yra įmestas į kalėjimą! Ir tas valdovo žvilgsnis, kuris 
pasmerkė jį mirčiai! Ak absoliutizme, kada Italija nusikratys tavo jungo? 
Ak parsidavėlės niekšingos sielos! Na, o aš pati? Kalėjimo prižiūrėtojo 
duktė! Šitą kilnų titulą užsitarnavau tada, kai nesiteikiau atsakyti Fabri- 
cijui! O juk kadaise jis padarė man gera! Ką galvoja jis apie mane šią va- 
landą, vienas sėdėdamas savo kameroje prie spingsulės?“ Sukrėsta šios 
reikalų ministro salonus. 

— Dar niekados, — šnabždėjosi dvariškiai, susispietę aplink abi ma- 
dingąsias gražuoles su viltimi įsiterpti į jų pokalbį, — dar niekados jos 
nesišnekėjo taip gyvai ir taip draugiškai. Ar tik nesugalvojo kunigaikštie- 
nė, visuomet siekianti numaldyti neapykantą, kurią užsitraukia ministras 
pirmininkas, išpiršti Kleliją kokiam žymiam asmeniui? 

Šitie spėliojimai rėmėsi viena aplinkybe, kurios ligi šiolei dvariš- 
kiams dar nebuvo tekę pastebėti: Klelijos akyse buvo daugiau ugnies ir 
netgi, jei galima taip pasakyti, daugiau aistros nei gražuolės kunigaikš- 
tienės akyse. Pati kunigaikštienė taip pat stebėjosi ir, reikia pasakyti 
jos garbei, žavėjosi naujomis grožybėmis, kuriomis pražydo jaunoji atsi- 
skyrėlė; jau visą valandą ji žiūrėjo į Kleliją su tokiu malonumu, kokį re- 
tai kada tesuteikia moteriai varžovės grožis. „Bet kas atsitiko? — galvojo 
kunigaikštienė. — Dar niekada Klelija nebuvo tokia graži, galima sakyti, 
tokia jaudinanti: bene prabilo jos širdis?.. Jei taip, tai meilė tikriausiai 
nelaiminga, nes po šituo neįprastu gyvumu slypi niūrus sielvartas... 
Tačiau nelaiminga meilė paprastai nebyli! O gal pasisekimu draugijo- 
je Klelija siekia susigrąžinti neištikimą garbintoją?“ Ir kunigaikštienė 
atsidėjusi pervedė akimis susibūrusius aplinkui jaunus vyrus. Bet nė 
viename veide ji nepastebėjo ypatingesnės išraiškos — visuose atsimu- 
šė didesnis ar mažesnis tuščias pasitenkinimas savimi. „Čia kažkoks 
stebuklas, — svarstė kunigaikštienė pyktelėjusi, kad negali įspėti paslap- 
ties. — Kurgi įžvalgusis grafas Moska? Ne, aš neklystu, Klelija žiūri į 
mane labai atidžiai, tartum pamačiusi manyje kažką naujo ir įdomaus. 
Nejau jai bus ką įsakęs atlikti jos tėvas, tas niekšingas dvariškis? Tikrai 
nemaniau, kad šita jauna tauri siela galėtų žemintis dėl piniginių su- 
metimų. Ar tik neketina generolas Fabricijus Kontis kreiptis į grafą su 
kokiu svarbiu prašymu?“ 

Apie dešimtą valandą prie kunigaikštienės priėjo vienas jos bičiulis 
ir tyliai pažką pasakė į ausį; ji mirtinai išbalo; Klelija paėmė jos ranką ir 
išdrįso ją paspausti. 

— Ačiū jums, dabar aš jus supratau... Jūs nuostabios sielos mergai- 
tė! — sunkiai besivaldydama, pasakė kunigaikštienė; ji vos įstengė ištarti 
tuos kelis žodžius. 

Ji nešykštėjo šypsenų namų šeimininkei, kuri pakilusi nulydėjo ją prie 
paskutiniojo salono durų, o juk tokia pagarba tebuvo teikiama karališko- 
jo kraujo princesėms ir, kaip rodėsi kunigaikštienei, žiauriai prieštaravo 
dabartinei jos būklei. Ji be perstojo šypsojosi grafienei Dzurlai, bet kad 
ir stengėsi iš paskutiniųjų, nepajėgė nė žodžio pratarti. 

Klelijos akys pasruvo ašaromis, kai ji pamatė kunigaikštienę, žengian- 
čią per salonus, kur tą valandą spietėsi prašmatniausioji draugija. „Ką darys 
toji vargšė moteris, — galvojo ji, — atsidūrusi viena karietoje? Siūlytis pa- 
lydėti ją? Ne, tai būtų nekuklu! Nedrįstu... O kokia paguoda būtų vargšui 
kaliniui, sėdinčiam bjaurioje kameroje prie spingsulės, jei jis žinotų, kad 
yra mylimas! Ak, kokiai baisiai vienatvei jis pasmerktas! O mes leidžiame 
laiką tviskančiuose salonuose! Ak, koks siaubas! Ar negalima būtų kaip 
nors perduoti jam laiškelio? Dieve brangus, bet juk tai reikštų išduoti tėvą! 
Jo padėtis tarp šitų dviejų partijų tokia kebli! Kas jam bus, jei užsitrauks 
įsikarščiavusios kunigaikštienės neapykantą: juk jos rankose ministras pir- 
mininkas! Grafas Moska tvarko tris ketvirčius visų valstybės reikalų! Kita 
vertus, kunigaikštis be paliovos teiraujasi, kas vyksta tvirtovėje, ir šiuo 
klausimu juokauti nemėgsta; baimė daro žmogų nuožmų... Šiaip ar taip, 
Fabricijaus (Klelija jau nebevadino jo ponu del Dongu) reikia už visus 
labiau gailėti!.. Jam grėsmė daug baisesnė už pavojų netekti pelningos vie- 
tos... O kunigaikštienė!.. Kokia baisi aistra yra meilė!.. Kodėl visi pasaulio 
melagiai kalba apie ją kaip apie laimės šaltinį? Visi gaili pagyvenusių mo- 
terų, kad jos nebegali nei jausti, nei sužadinti meilės!.. Niekad neužmiršiu 
to, ką dabar mačiau: koks staigus pasikeitimas! Kaip apsiblausė ir užgeso 
gražios, spindulingos kunigaikštienės akys, kai priėjo markizas N... ir pasa- 
kė jai tą pražūtingą žodį!.. Matyt, iš tikrųjų yra už ką Fabricijų mylėti!..“ 

Užgriūta šių labai rimtų minčių, pasinėrusi į jas visa siela, Klelija 
pajuto, kad dar labiau negu paprastai ją erzina tos nuolatinės meilikau- 
jamos kalbos. Gelbėdamasi nuo jų, ji nuėjo prie atviro lango, pusiau 
užskleisto šilkine užuolaida; tikėjosi, kad niekas nedrįs trukdyti jos šia- 
buvo susodinti tiesiai į žemę; tiesą sakant, žiemą juos reikėdavo prideng- 
ti stogu. Klelija su pasimėgavimu traukė kvapnų jų žiedų dvelksmą, ir 
su šiuo malonumu į jos sielą pamažu tarsi grįžo ramybė. „Jis iš tikrųjų 
labai kilnios povyzos, — pagalvojo ji. - Bet sužadinti tokią meilę šitokiai 
nepaprastai moteriai!.. Juk ji gali didžiuotis atsisakiusi valdovo meilini- 
mosi, o tereikėjo jai sutikti — ir būtų tapusi jo žemių valdove... Tėvas 
sako, kad kunigaikšų buvo pagavusi tokia aistra, jog jis buvo pasiryžęs 

vesti ją, jei tik kada taptų laisvas:.. Ir kaip seniai ji myli Fabricijų! Juk jau 
greit penkeri metai, kai mes susiūkom prie Komo ežero!.. Taip, penkeri 
metai, — pakartojo ji, akimirką pagalvojusi. — Jau tada aš atkreipiau į tai 
dėmesį, nors tiek daug ko galėjo nepastebėti mano vaikiškos akys! Su 

Klelija džiaugėsi matydama, kad nė vienas iš tų jaunų vyrų, kurie taip 
uoliai stengėsi palaikyti su ja pokalbį, neišdrįsta prieiti prie lango. Vienas 
jų, markizas Krešencis, žengė porą žingsnių į tą pusę, bet sustojo prie 
vieno lošėjų stalo. „Jei po tuo mano langu, kuris vienintelis tvirtovės rū- 
muose gauna pavėsio, — mąstė ji, — bent augtų tokie gražūs apelsinų me- 
džiai kaip šitie, tai mano mintys gal nebūtų tokios liūdnos! O dabar visas 
reginys — milžiniški tašyti Farnezių bokšto akmenys... Ak! — sudejavo ji 
krūptelėjusi. — Jį greičiausiai ir bus ten uždarę! Kaip man rūpi kuo vei- 
kiau pasikalbėti su donu Cezare! Jis bus ne toks griežtas kaip generolas. 
Kai grįšime į tvirtovę, tėvas tikriausiai nieko man nepasakys, bet aš viską 
sužinosiu iš dono Čezarės... Pinigų turiu; galėčiau nusipirkti keletą apel- 
sinų medelių; pastatyti rėčkose po mano voljeros langu, jie užstotų nuo 
manęs storą Farnezių bokšto mūrą. Dabar jis bus man dar bjauresnis, 
nes aš pažįstu vieną tų, nuo kurių jis slepia saulės šviesą! Taip, šiandien 
Fabricijų aš mačiau trečią kartą; vieną kartą valdovo rūmuose, per pokylį 
Parmos kunigaikštienės gimimo dieną; šiandien, kai jį vedė trys žandarai 
ir tas bjaurusis Barbonė reikalavo surakinti jam rankas; ir pagaliau — prie 
Komo ežero... prieš penkerius metus; koks jis tada atrodė nutrūktgalvis! 
Kaip atžariai žiūrėjo jis į žandarus ir kokiom keistom akim žvilgčiojo į 
ji motina ir teta! Tikriausiai buvo kažkas ypatinga jiems tą dieną nutikę, 
juos siejo kažkokia paslaptis; tada man dingtelėjo, kad ir jis bijo žan- 
darų... — Klelija suvirpėjo. — Bet kokia aš buvau neišmanėlė! Be abejo, 
jau tada kunigaikštienė domėjosi juo... Kiek jis mus prijuokino, kai tos 
ponios, nors ir aiškiai susirūpinusios, netrukus apsiprato su nepažįstama 
bendrakelione!.. Ir kaip aš galėjau šį vakarą, kai jis mane užkalbino, nie- 
ko neatsakyti!.. Ak neišmanyme ir drovume! Kaip dažnai jūs nesiskiriate 
nuo juodžiausios niekšybės! Štai kokia aš, nors man jau visi dvidešimt 
metų!.. Ne be reikalo ketinau stoti į vienuolyną; man iš tikrųjų tik atsi- 

ką jis turėjo apie mane pamanyti. Jis mane niekina ir, kai tik jam pavyks 
persiųsti laišką kunigaikštienei, būtinai papasakos jai, kokia aš buvau ne- 
jautri, ir kunigaikštienė mane palaikys veidmaine mergiote — juk, šiaip ar 
taip, šįvakar aš galėjau jai pasirodyti atjaučianti jos nelaimę...“ 

Klelija išgirdo, jog kažkas eina artyn — matyt, ketina stotis šalia jos 
prie geležinės lango baliustrados; jai pasidarė apmaudu, nors ji ir sten- 
gėsi save sudrausti; bet juk godos, iš kurių ją pažadino, nebuvo visiškai 
nemalonios! „Kas per įžūlėlis! Na, gražiai aš jį pasitiksiu!“ — pagalvojo 
ji. Atsigręžusi metė išdidų žvilgsnį ir pamatė arkivyskupą — tas droviais, 
smulkiais, negirdimais žingsneliais artinosi prie lango. „Šitas šventas 
žmogus visai neturi takto, — pagalvojo Klelija. —- Ko gi jam trikdyti tokią 
vargšę mergaitę kaip aš? Juk ramybė — visas mano džiaugsmas“. Ji pa- 
sveikino jį pagarbiai, bet ir išdidžiai; arkivyskupas tarė jai: 

— Ar žinote baisią naujieną, panele? 

Jaunosios merginos akių išraiška pasikeitė; bet, atsiminusi šimtą kar- 
tų iš tėvo girdėtus pamokymus, atsakė taip, lyg iš tikrųjų nieko nežinotų, 
nors akys aiškiai bylojo ką kita. 

— Nieko nežinau, monsinjore. 

— Suimtas mano pirmasis generalvikaras, vargšas Fabricijus del Don- 
gas, kuris dėl to bandito Džilečio mirties kaltas tiek, kiek ir aš, suimtas 
Bolonijoj, kur gyveno Džuzepės Bosio pavarde; jį uždarė jūsų tvirto- 
vėje; o atvežė čia grandine brirakintą prie vežimo. Kažkoks kalėjimo pri- 
žiūrėtojas, pavarde Barbonė, savo brolio žudikas, kuriam bausmė buvo 
dovanota, mėgino pavartoti smurtą prieš Fabricijų; tačiau mano jaunasis 


draugas ne toks, kad pakęstų įžeidinėjimus. Jis partrenkė niekšą priešinin- 


ką sau po kojom, bet už tai jį įmetė į požemius, dvidešimt pėdų po žeme, 
ir rankas grandinėmis surakino. 

— Rankų nesurakino. 

— Ak, jūs šį tą žinote! — šūktelėjo arkivyskupas, ir didžios nevilties 
išraiška senuko veide šiek tiek sušvelnėjo. — Bet visų pirma, — čia prie 
lango gali kas prieiti ir pertraukti mūsų kalbą, — būkite tokia gailestinga 
ir pati perduokite donui Čezarei šitą mano ganytojišką žiedą. 

Mergaitė paėmė žiedą, bet nežinojo, kur jį dėti, kad nepamestų. 

— Užsimaukite ant nykščio, — tarė arkivyskupas ir pats užmovė jai 
žiedą. — Ar galiu aš būti tikras, kad jūs žiedą perduosite? 

— Taip, monsinjore. 

— Ar prižadate man išlaikyti paslaptyje tai, ką dabar pasakysiu, net 
jeigu jums pasirodys neįmanoma įvykdyti mano prašymą? 

— Prižadu, monsinjore, — atsakė mergina ir sudrebėjo visa pamačiu- 
si, koks niūrus ir rimtas pasidarė staiga arkivyskupo veidas. — Iš savo 
garbiojo arkivyskupo aš negaliu sulaukti įsakymų, kurie žemintų jį ir 
mane, — pridūrė ji. 

— Pasakykite donui Čezarei, kad aš pavedu jo globai savo įsūnį; Ži- 
nau, kad suėmę jį sbirai nedavė jam laiko pasiimti brevijoriaus, tad pra- 
šau doną Čezarę paskolinti jam savąjį, o jei gerbiamasis jūsų dėdė teiksis 
atsiųsti rytoj ką nors pas mane, aš duosiu jam kitą brevijorių vietoj to, 
kurį jis atiduos Fabricijui. Prašau taip pat doną Čezarę įteikti ponui del 
Dongui žiedą, kurį dabar mūvi šita gražutė rankutė. 

Arkivyskupą pertraukė generolas Fabijus Kontis, atėjęs vestis duk- 
ters važiuoti namo; per trumput pokalbį su generolu arkivyskupas pasi- 
rodė besąs neblogas diplomatas. Nė žodžiu neužsimindamas apie nau- 
jąjį kalinį tvirtovėje, jis pakreipė kalbą taip, kad savaime įterpė į ją tam 
tikras moralines ir politines sentencijas, pavyzdžiui: „Esti valdovų rūmų 
gyvenime kritiškų momentų, ilgam nulemiančių aukštų asmenų likimą.“ 
„Būtų itin neatsargu paversti avyzeninė neabykanta grynai politinio pobū- 
džio nesutarimą, kuris dažnai esti paprasčiausias padėčių priešingumo 
rezultatas.“ Negalėdamas nuslopinti širdgėlos dėl šito netikėto suėmi- 
mo, įsikarščiavęs arkivyskupas netgi pareiškė, kad savo turima padėtimi 
rūpintis, žinoma, reikią, bet kad būtų nepagrįstai neatsargu užsitraukti 
ateičiai niršią neapykantą nuolaidžiavimu tam tikruose dalykuose, kurie 
neužmirštami. 

Karietoje generolas pasakė dukteriai: 

— Juk tai tiesiog grasinimai... grasinimai tokiam žmogui kaip aš! 

Daugiau tėvas ir duktė nepratarė vienas kitam nė žodžio dvidešimt 
minučių. 

Priėmusi ganytojišką arkivyskupo žiedą, Klelija buvo nusprendusi 
papasakoti tėvui, kai jie bus karietoje, apie tą nedidelę paslaugą, kurios 
prašė tas Bažnyčios vyras. Bet išgirdusi, su kokiu pykčiu jis ištarė žodį 
„grasinimai“, ji jau neabejojo, kad tėvas atims iš jos žiedą; ji pridengė jį 
kairiąja ranka ir karštai jį suspaudė. Visą kelią nuo vidaus reikalų minis- 
terijos iki tvirtovės ji svarstė, ar bus nusikaltimas nieko nepasakyti tėvui. 
Klelija buvo labai pamaldi, labai drovi, ir jos širdis, visuomet tokia rami, 
plakė neįprastai smarkiai; sargybinis nuo pylimo viršum tvirtovės vartų, 
karietai privažiavus, sušuko: „Kas eina?“, bet Klelija vis dar nebuvo su- 
galvojusi, kokiais žodžiais galėtų palankiai nuteikti tėvą, — taip ji bijojo 
išgirsti neigiamą atsakymą! Nieko nesugalvojo Klelija ir kopdama tuos 
tris šimtus šešiasdešimt pakopų į komendanto rūmus. 

Ji nuskubėjo pas dėdę, bet tas išbarė ją ir nenorėjo nieko girdėti apie 
tarpininkavimą. 


v 


Sešioliktasis skyrius 


a štai! — šūktelėjo generolas, pamatęs savo brolį doną Čeza- 

N; — Dabar kunigaikštienė nepasigailės ir šimto tūkstančių 
ekiu, kad tik gautų pasišaipyti iš manęs ir padėtų kaliniui išsigelbėti! 

Bet kol kas mes privalome palikti Fabricijų kalėjime, pačiame Parmos 
tvirtovės viršuje; jį ten rūpestingai saugo, ir mes rasime jį grįžę, nors gal 
kiek pasikeitusį. Dabar visų pirma pasidomėsime valdovo dvaru, kur jo 
likimą spręs painios intrigos, o ypač nelaimingos moters aistros. Kai lipo 
tris šimtus devyniasdešimt pakopų į Farnezių bokštą po komendanto 
akių, Fabricijus, su tokia baime laukęs šios akimirkos, pastebėjo, kad jam 
nėra kada galvoti apie ištikusią nelaimę. 

Grįžusi iš pobūvio pas grafą Dzurlą, kunigaikštienė rankos mostu 
atleido kambarines, paskui nenusirengusi krito ant lovos ir garsiai sušu- 

ko: „„Fabricijus priešų rankose, 1r jie, keršydami man, gali jį nunuodyti 

Kaip atvaizduoti sielvartą, į kurį įpuolė, įvertinusi dabartinę padėtį, šita 
šaltai protauti nesugebanti moteris, akimirkos įspūdžių vergė, beprotiš- 
kai įsimylėjusi jaunąjį kalinį, nors ligi šiol dar to nė pati sau neprisi- 
pažino? Ji padrikai šūkalojo, baisingai šėlo, mėšlungiškai trūkčiojo, bet 
nepraliejo nė vienos ašaros. Tarnaites ji išsiuntė, kad nebūtų kas mato 
jos ašaras; ji manė, kad pradės raudoti vos tik likusi viena; bet ašaros, ta 
pirmoji paguoda dideliame skausme, sekte išseko. Šią išdidžią sielą per 
daug stipriai buvo suėmęs nirtulys, pasipiktinimas ir nusimanymas apie 
savo bejėgiškumą prieš valdovą. 

— Ak, koks pažeminimas! — šūkčiojo ji tolydžio. — Toks įžeidimas 
man! Maža to, Fabricijaus gyvybė pavojuje! Ir kad aš nekeršyčiau! Pa- 
laukit, kunigaikšti! Jūs mane žudote — gerai, turite galią; bet palaukit, 
užmokėsite paskui man savo gyvybe. Deja, vargše Fabricijau, ką tas tau 
bepadės? Kokia nepanaši šioji diena į aną, kada norėjau išvažiuoti iš 
Parmos! O tačiau ir tada man rodėsi, kad esu nelaiminga... Koks apaki- 
mas! Aš ketinau tada tik suardyti įprastą malonų gyvenimą. Deja! Visai 
to nenutuokdama, aš priartėjau prie įvykio, kuris amžinai turėjo nulemti 
mano likimą. Jei grafas nebūtų pasidavęs tam niekingam įpročiui šunuo- 
degiauti ir nebūtų praleidęs žodžių „neteisinga teismo procedūra“ tame 
lemtingame laiške, kurį kunigaikštis teikėsi parašyti man iš tuštybės, šian- 
dien mes būtume išgelbėti. Man, reikia pasakyti, greičiau padėjo laimė 
negu apsukrumas, kad aš sužadinau kunigaikščio savimeilę pasiryžimu 
išvažiuoti iš jo brangiosios Parmos. Tada aš grasinau išvykti, tada aš 
buvau laisva! Dieve aukščiausias! Ar aš ne vergė! Dabar štai aš įklimpusi 
į tą šlykštų liūną, o Fabricijus — sukaustytas grandinėmis tvirtovėje, toje 
tvirtovėje, kuri tokiai daugybei žmonių buvo mirties prieangis! Ir dabar 
jau nebegaliu tramdyti šito tigro gąsdinimu, kad pabėgsiu iš jo urvo! 

Jis ganėtinai protingas ir supras, kad aš jokiu būdu nesiryšiu gyventi 
toli nuo to šlykštaus bokšto, prie kurio prirakinta mano širdis. Įgelta pui- 
kybė gali pakuždėti dabar tam žmogui keisčiausių išmonių; o jų aikštin- 
gas žiaurumas tiktai dar labiau sudilgins jo neįtikėtiną puikybę. O jeigu 
jis vėl ims kokčiai meilints ir pasakys man: „Priimkite savo ištikimo 
vergo pagarbos pareiškimą, arba Fabricijus žuvęs“ — ką gi, sena Juditos“ 

istorija... Taip, bet jei man ji baigsis tik savižudybe, tai Fabricijui — nu- 
žudymu; tas pusgalvis įpėdinis, mūsų karalaitis, ir niekšingasis budelis 
Rasis pakars Fabricijų kaip mano bendrininką. 

Kunigaikštienė garsiai aikčiojo; šita alternatyva, iš kurios išsigelbėti 
ji nematė priemonių, draskyte draskė nelaimingą jos širdį. Susidrumstęs 
protas nematė ateity jokios kitos išeities. Dešimt minučių ji blaškėsi kaip 
išprotėjusi; pagaliau keletą akimirkų iš šitos siaubingos būsenos ją išgel- 
bėjo slogus miegas: išseko gyvybinės jėgos. Po kelių minučių ji pašoko 
ir pasijuto besėdinti lovoje; jai prisisapnavo, kad kunigaikštis nori jos 
akivaizdoje nukirsti Fabricijui galvą. Kokiomis paklaikusiomis akimis 
žvalgėsi kunigaikštienė aplinkui! Įsitikinusi galų gale, kad šalia nėra nei 
kunigaikščio, nei Fabricijaus, ji vėl sukrito į lovą ir vos neapalpo. Buvo 
tiek nusilpusi fiziškai, jog nebepajėgė nė pajudėti. „Viešpatie aukščiau- 
sias! Kad bent galėčiau numirti! — šnabždėjo ji. — Bet juk tai niekšybėl! 
Palikti Fabricijų nelaimėje! Aš kliedžiu... Turiu atsikvošėti ir grįžti į tik- 
rovę; šaltai apsvarstykime tą kraupią padėt, į kurią aš pati lyg ir savo 
noru įsipainiojau. Ak, koks pražūtingas lengvapėdiškumas! Eiti gyventi 
į absoliutaus valdovo dvarą! Pas tironą, kuris pažįsta visas savo aukas! 
Jam atrodo, kad kiekvienas jų žvilgsnis — tai iššūkis jo valdžiai! Deja! Šito 
nenumatėme nei grafas, nei aš, važiuodama iš Milano: aš svajojau apie 
pramogas maloniame dvare, ne tokiame prašmatniame kaip gražiaisiais 
princo Eugenijaus laikais, bet visgi panašiame. Iš šalies mes negalime 
įsivaizduoti, kas yra despoto valdžia, kai jis pažįsta iš veido visus savo 
valdinius. Išorine savo forma despotizmas tarytum labai panašus į kiek- 
vieną kitą santvarką: turi jis, pavyzdžiui, teisėjus, bet tokius kaip Rasis; 


šitam pabaisai nieko nereikštų pakarti savo tikrą tėvą, jei tik valdovas 


lieptų... jis pasakytų, kad tai jo pareiga... Papirkti Rasį? Ak nelaimingoji, 
bet juk aš neturiu tam priemonių. Ką galiu jam pasiūlyti? Nebent šimtą 
tūkstančių frankų. O žmonės kalba, kad po paskutinio pasikėsinimo, 
kai užsirūstinęs ant šios šalies dangus nukreipė nuo jo durklo smūgį, 
kunigaikštis nusiuntęs Rasiui dėžutę su dešimt tūkstančių aukso cekinų! 
Kokia pinigų suma galėtų jį suvilioti? Šita purvina siela, iki šiol žmonių 
žvilgsniuose temačiusi panieką sau, mėgaujasi dabar, kad į jį daugelis žiū- 

ri su baime ir net su pagarba; jis gali pasidaryti policijos ministru — kodėl 
ne? Tada trys ketvirtadaliai šios šalies gyventojų niekšingai jam padlai- 
žiaus ir drebės prieš jį taip vergiškai, kaip jis pats dreba prieš valdovą. 

Kadangi aš negaliu pabėgti iš šitos nepakenčiamos Parmos, tai pri- 
valau bent kuo padėti Fabricijui. Gyventi vienai, atsiskirti nuo visų, 
pasiduoti nevilčiai? Bet kuo aš tada galėčiau pasitarnauti Fabricijui? 
Tad pirmyn, nelaimingoji. Vykdyk savo pareigą; žmonėkis salonuose, dė- 
kis nebegalvojanti apie Fabricijų... Apsimesti, kad užmiršau tave, bran- 
gusis angele!“ 

Sulig tais žodžiais kunigaikštienė apsipylė ašaromis; pagaliau ji galėjo 
verkti. Atidavusi duoklę žmogiškajai silpnybei, ji po valandos su šiokiu 
tokiu palengvėjimu pajuto, kad mintys ima šviesėti. „Ak, gauti stebuk- 
lingą skrajojanųį kilimą, — galvojo ji, — išgrobti Fabricijų iš tvirtovės ir 
pabėgti su juo į kurį nors laimingą kraštą, kur mūsų niekas negalėtų 
persekioti, pavyzdžiui, į Paryžių. Iš pradžių pragyventume iš tų dvylikos 
šimtų frankų, kuriuos taip juokingai tiksliai siunčia man jo tėvo reika- 
lų valdytojas. Iš savo turto likučių tikriausiai surinkčiau dar kokį šimtą 

tūkstančių frankų!“ Prieš kunigaikštienės akis praslinko visos šio gyve- 
nimo už trijų šimtų mylių nuo Parmos smulkmenos, suteikusios jai kele- 
tą neapsakomos palaimos akimirkų. „Ten jis galėtų pramanyta pavarde 
stoti į kariuomenę... Kuriame nors narsiųjų prancūzų pulke jaunasis Val- 
sera netruktų užsitarnauti gerą vardą ir pagaliau būtų laimingas“. 

Tie džiugūs vaizdai antrąsyk išspaudė jai ašaras, bet šį sykį jos buvo 
saldžios. Vadinasi, kažkur vis dėlto dar esama laimės! Tokia jos būsena 
truko ilgai; vargšė moteris baisėjosi vėl pažvelgti į šiurpią tikrovę. Pa- 
galiau, kai ėmė brėkšti ir pabalusiame danguje išryškėjo sodo medžių 
viršūnės, ji nugalėjo save. „Po kelių valandų aš turiu būti kovos lauke, — 
pagalvojo ji. — Reikės veikti, ir jei mane ištiks koks nemalonumas, jei ku- 
nigaikščiui ateis į galvą užsiminti apie Fabricijų, nesu tikra, kad įstengsiu 
išlaikyti savitvardą. Vadinasi, reikia neatidėliojant, dabar pat apsispręsti. 

Jei mane paskelbs valstybine nusikaltėle, tai Rasis įsakys konfiskuoti 
visa, ką ras rūmuose; šio mėnesio pirmąją mudu su grafu, kaip paprastai, 
sudeginome visus popierius, kuriuos galėtų piktam panaudoti policija. 

O juk jis policijos ministras, štai kas gražiausia! Turiu tris gana vertin- 
gus briliantus; rytoj pat mano buvęs luotininkas Griantoje Fuldžencijus 
išvyks į Ženevą ir padės juos ten saugioje vietoje. Jei Fabricijui kada 
pavyks pabėgti (Dieve didis, būk maloningas! — ir ji persižegnojo), marki- 
zas del Dongas, spiriamas savo neišmatuojamo niekšiškumo, nuspręs, 
kad nuodėmė maitinti žmogų, kurį persekioja teisėtas valdovas; tada Fab- 
ricijus turės bent tuos briliantus ir nestokos duonos kąsnio. 

Nutraukti ryšius su grafu... Likti su juo akis į akį vienai po to, kas 
įvyko, — tiesiog neįmanoma. Vargšelis, jis anaiptol nėra blogas žmogus, 
priešingai; jis tik silpnas. Šitai paprastai sielai niekad nepavyks pakilti iki 
mūsų lygio. Vargše Fabricijau, kodėl tu negali atsirasti čia nors valandėlę 
ir pasitarti su manimi dėl mudviem gresiančių pavojų! 

Smulkmeniškai atsargus grafas vien kliudytų visiems mano sumany- 
mams, be to, kam jį traukti į pražūtį kartu su savimi?.. Kas uždraus tam 
tuščiagarbiui tironui įmesti mane į kalėjimą? Apskelbs mane dalyvavus 
sąmoksle... kaip lengva šitai įrodyti! Jeigu jis uždarytų mane tvirtovėje ir 
aš gaučiau, auksu papirkusi prižiūrėtojus, pasikalbėti su Fabricijum, kad 
ir trumpą valandėlę, — kaip drąsiai mudu su juo žengtume į mirtį! Bet 
meskime šias kvailystes; ištikimasis Rasis gali patarti kunigaikščiui nuga- 
labyti mane nuodais; juk pamatę mane vežamą myriop pasmerktųjų 
vežime Parmos gatvėse jo brangūs parmiečiai dar, ko gera, susigraudin- 
tų... Bet kas čia? Vėl romanas! Ak, reikia atleisti šitas beprotiškas mintis 
vargšei moteriai, kai jos dalia tokia liūdna! Tikras dalykas šioje istorijoje 
yra tas, kad kunigaikštis manęs nesiųs mirti; bet jam vieni juokai įmesti 
mane į kalėjimą ir ten kurį metą palaikyti; šiam reikalui jis lieps kuriame 
nors mano rūmų kambaryje pakišti įtartinų popierių, kaip tai buvo pa- 
daryta vargšui L... O tada užteks trijų teisėjų, netgi ne pačių didžiausių 
nevidonų, ir kokio tuzino melagingų liudytojų, nes jiems bus pateikti 
vadinamieji daikiinai įrodymai. Taip, aš galiu būti pasmerkta mirti už 
dalyvavimą sąmoksle; o kunigaikštis iš savo begalinio gailestingumo, 
atsižvelgdamas į tai, kad kadaise aš turėjau garbės priklausyti jo dvarui, 
pakeis mirties bausmę dešimčia metų tvirtovės. Bet aš, ištikima savo 
umiam būdui, apie kurį tiek kvailysčių prikalbėjo markizė Raversi ir 

kiti mano priešai, narsiai nusinuodysiu. Šitaip bent maloningai teiksis 
manyti visuomenė; bet kertu lažybų, kad į mano kamerą ateis Rasis ir 
meiliai įteiks kunigaikščio vardu mažą strichnino buteliuką ar Perudžos 
opiumo flakonėlį. 

Taip, reikia visai viešai nutraukti santykius su grafu, nes kam žudyti 
jį kartu su savim — tai būtų niekšinga; vargšelis juk taip nuoširdžiai mane 
mylėjo! Kvailystė buvo iš mano pusės tikėti, jog tikro dvariškio sieloje 
liks vietos meilei. Kunigaikštis, labai galimas daiktas, suras dingstį įmes- 
ti mane į kalėjimą; jis pabijos, kad aš nepalenkčiau viešosios nuomonės 
Fabricijaus naudai. Grafas — garbės žmogus, ir jis bemat žengs žingsnį, 
kurį šio dvaro bukagalviai apstulbę pavadins beprotybe, — mes dvarą. 
Aną vakarą, kada išgavau iš kunigaikščio tą laišką, įžeidžiau jo orumą, 
ir iš jo užgautos puikybės galiu dabar tikėtis visko: argi žmogus, gimęs 
valdovu, bepamirš kada, ką jis išgyveno tą vakarą? Be to, grafas, nutrū- 
kus mūsų ryšiams, galės geriau padėti Fabricijui. Bet jei mano spren- 
dimas įstums grafą į nevilų ir jis sumanys keršyti?.. Ne, šitokia mintis 
niekada neateis jam į galvą; jis nėra taip galutinai smukęs, kaip mūsų 
valdovas; grafas gali dūsaudamas patvirtinti savo parašu kokį niekšingą 
dekretą, bet jo garbės jausmas nėra užgesęs. O be to, už ką gi jis turėtų 
man keršyti? Už tai, kad, penkerius metus mylėjusi jį, nė karto nesu- 
laužiusi ištikimybės, dabar pasakysiu: „„Mielasis grafe! Man buvo skirta 
laimė mylėti jus; na va, toji liepsna gęsta; aš jūsų nebemyliu! Bet pažįstu 
jūsų širdį ir vis taip pat didžiai gerbiu jus, jūs liksite visuomet geriausias 
mano draugas“. . 

Ką gali atsakyti taurus žmogus į tokį nuoširdų prisipažinimą? 

Aš pasirinksiu kitą meilužį — taip bent manys aukštoji draugija. Tam 
meilužiui pasakysiu: „Tikrai sakant, kunigaikštis teisingai nubaudė Fabri- 
cijų už lengvapėdiškumą; bet savo vardinių proga maloningasis valdo- 
vas tikriausiai grąžins jam laisvę“. Taip aš laimėsiu pusę metų. Naujasis 
meilužis, kurį pasirinkti liepia man protas, turėtų būti tasai parsidavėlis 
teisėjas, tasai šlykštus budelis, tasai Rasis... Jis būtų lyg ir pakeltas į bajo- 
rus, ir aš iš tikrųjų atverčiau jam duris į aukštuomenę. Atleisk, brangusis 
Fabricijau! Toks ryžtas viršija mano jėgas! Kaip? Tasai pabaisa, dar visas 

apsitaškęs grafo P. ir D. krauju! Jei jis tk žingsnį žengtų į mane, aš nu- 
alpčiau iš pasibaisėjimo. Ne, geriau griebčiau peilį ir smeigčiau į niekingą 
jo širdį. Nereikalauk iš manęs neįmanomo dalyko! 

Taip, svarbiausia užmiršti Fabricijų! Šiukštu neišsiduoti, kad pykstu 
ant kunigaikščio, atgauti įprastą linksmumą, šioms purvinoms sieloms 
jis bus malonesnis negu kada lig šiol, pirma, dėl to, kad jie palaikys jį 
geravališku nuolankumu jo valdovui, antra, dėl to, kad aš nesijuoksiu iš 
jų, O priešingai, stengsiuosi iškelti aikštėn jų mielus smulkius nuopelnus; 
pavyzdžiui, pagirsiu grafui Dzurlai baltą jo skrybėlės plunksną, kurios 
pargabenti jis specialiai siuntė žmogų į Lioną ir dabar nepaprastai ja 
didžiuojasi. 

O gal pasirinkti meilužį iš markizės Raversi šalininkų?.. Jei grafas 
atsistatydins, ta partija taps vyriausybine, jos rankose bus valdžia. Tvir- 
tovės šeimininku taps koks nors markizės Raversi draugas, nes Fabijus 
Kontis iškils i ministrus. Kaip galės kunigaikštis, gerai išauklėtas, gyvo 
proto žmogus, įpratęs prie tokio žavaus patarėjo kaip grafas, spręsti 
reikalus su tuo jaučiu, su tuo kvailių karalium, kuriam visą gyvenimą te- 
rūpėjo viena svarbi problema — ar septynios, ar devynios sagos turi būti 
jo didenybės kareivių mundure iš priekio? Visi tie galvijai neraliuoti 
pavydi man — štai kas pavojinga tau, mielasis Fabricijau! Ir jie, tie gal- 
vijai neraliuoti, spręs mano ir tavo likimą! Tad jokiu būdu neleisti, kad 
grafas atsistatydintų! Telieka jis savo vietoje, net jeigu jam tektų kęsti 
pažeminimus! Jis vaizduojasi, kad atsistatydinti yra didžiausia auka, ko- 
kią gali padaryti ministras pirmininkas, ir kiekvieną kartą, kai veidrodis 
parodo jam, kad jis sensta, jis siūlo man šitą auką. Tad visiškai nutraukti 
ryšius! Taip, ir susitaikyti vien tuo atveju, jei nebus kitos priemonės ne- 
leisti jam pasitraukti. Žinoma, išsiskirsiu su juo kuo draugiškiau; bet po 
to, kai jis taip įteikliai praleido žodžius „neteisinga teismo procedūra“, 
aš privalau kelis mėnesius jo nematyti, kitaip imsiu jo neapkęsti. Kam 
man buvo reikalingas jo protas tą lemtingą vakarą? Jis teturėjo rašyti, ką 
aš diktavau, parašyti tą, ką aš žšs/kovojau savo būdo tvirtumu; bet viršų 
paėmė žemas įprotis pataikauti. Rytojaus dieną jis aiškinosi man, kad 
tiesiog negalėjęs duoti kunigaikščiui pasirašyti kvailo popieriaus, kad 

tam būtų reikėję 2a/onės rašto. Ak Dieve gerasis, iš tokių žmonių kaip 
šitie tuščiagarbiai ir pagiežingi pabaisos, kurie vadinasi Farnezės, reikia 
imti tai, kas galima“. 

Sulig šia mintimi vėl įsiliepsnojo visas kunigaikštienės pyktis. „„Val- 
dovas apgavo mane, — galvojo ji, — ir niekšingai apgavo!.. Šito žmo- 
gaus niekas negali pateisinti, jis turi proto, akylumo, sveikos nuovokos; 
tik aistros jo žemos. Kiek kartų mes su grafu pastebėjome — jis darosi 
šiurkštus tik tada, kai įsivaizduoja, kad jį kas norėjo įžeisti. Bet juk Fab- 
ricijaus nusikaltimas neturi nieko bendra su politika, tai paprasčiausias 
nužudymas, kokių šimtais priskaičiuojama laimingoje šio monarcho že- 
mėje; grafas, be to, prisiekė man, kad surinko tiksliausias žinias ir kad 
Fabricijus nekaltas. Tas Džiletis anaiptol nestokojo drąsos: atsidūręs per 
porą žingsnių nuo sienos, jis staiga pasidavė pagundai nusikratyti varžo- 
vo, kuris sugebėjo patikti jo širdies damai“. 

Kunigaikštienė ilgai svarstė, ar įmanoma būtų tikėti Fabricijaus kal- 
tumu; ji, žinoma, nelaikė sunkia nuodėme, kad toks aristokratas kaip 
jos brolėnas atsikratė kažkokio akiplėšos komedianto; bet, nusiminimo 
apimta, ėmė miglotai suvokti, kad jai teks kovoti, norint įrodyti tą Fabri- 
cijaus nekaltumą. „Ne, — nusprendė ji pagaliau mintyse, — štai nesugriau- 
namas įrodymas: kaip ir mano vargšas Pjetranera, jis visada kišenėse turi 
ginklų, o tą dieną teturėjo prastą vienvamzdį šautuvą, ir tą patį pasiskolin- 
tą iš vieno darbininko. 

Aš neapkenčiu kunigaikščio dėl to, kad jis mane apgavo, niekšingiau- 
siai apgavo: parašė raštelį dėl malonės suteikimo, o paskui įsakė pagrobti 
vargšą vaikiną iš Bolonijos ir t. t. Bet mes dar suvesime sąskaitas!“ 

Apie penktą ryto kunigaikštienė, visiškai palaužta to ilgo nevilties 
priepuolio, paskambino savo kambarinėms; tos suriko, ją pamačiusios: 
ji gulėjo ant lovos nenusirengusi, su visais savo briliantais, balta kaip 
drobė, užmerktomis akimis, lyg iškilmingai pašarvota numirėlė. Būtų 
pamaniusios, kad ponia tikrai be sąmonės, bet atsiminė, kad ji ką tik 
joms skambino. Protarpiais per jos sustingusius skruostus nuriedėdavo 
viena kita ašara; moterys iš nebylaus jos rankų mosto suprato, kad turi 


padėti jai atsigulti. 

Po pobūvio pas ministrą Dzurlą grafas du kartus buvo atvažiavęs 
pas kunigaikštienę; abu kartus neįleistas parašė, kad nori pasitarti su ja 
savo paties reikalu: ar likti jam savo vietoje po akibrokšto, kurį jam drįso 
padaryti? Grafas rašė: „Jaunuolis nekaltas; bet net jei jis būtų nusikaltęs, 
ar derėjo suimti jį neįspėjus manęs, jo visų pripažinto globėjo?“ Kuni- 
gaikštienė šį laišką atplėšė tik rytojaus dieną. 

Grafas nebuvo dorybingas; galima netgi pridurtu, kad tai, ką libe- 
ralai vadina žodžiu dorybė (daugumos laimės siekimas), atrodė jam akių 
muilinimas; savo pareiga jis laikė visų pirma siekti laimės grafui Moskai 
dela Roverei; bet apie savo atsistatydinimą jis kalbėjo visiškai garbingai ir 
tikrai nuoširdžiai. Kaip gyvas jis nebuvo sumelavęs kunigaikštienei; pas- 
taroji, beje, nėmaž neatkreipė dėmesio į jo laišką; ji buvo jau nusistačiusi, 
ir tas nusistatymas, reikia pasakyti, buvo skaudus: dė/is vžmtrius Fabrigjų, 
po šitokių pastangų visa kita jos nebejaudino. 

Grafas, bent dešimt sykių užėjęs kitą rytą į Sanseverinos rūmus, buvo 
pagaliau apie vidudienį priimtas; pamatęs kunigaikštienę, jis apstulbo... 
„Jai keturiasdešimt metų! — pagalvojo jis. — O dar vakar ji švitėte švitėjo, 
buvo tokia jauna!.. Visi man sakė, kad kai ji šnekėjosi su Klelija Konti, 
atrodė tokia pat jauna kaip toji mergaitė, tik daug žavesnė“. 

Kunigaikštienės balsas, jo skambesys buvo taip pat keistai pasikeitęs, 
kaip ir visa jos išvaizda. Išgirdęs šitą balsą, likusį be jokios aistros, be jo- 
kio žmogiško domesio, be jokios pykčio gaidelės, grafas išblyško; jis pri- 
siminė vieną savo draugą, kuris prieš kelis mėnesius, jau vaduodamasis 
mirtimi, aprūpintas visais sakramentais, dar panoro su juo pasikalbėti. 
siomis akimis. 

— Skirkimės, mano mielas grafe, — pratarė ji silpnu, bet labai raiškiu 
balsu stengdamasi, kad jis lipšniai nuskambėtų, — skirkimės, taip reikia! 
Dangus mato, per tuos penkerius metus mano elgesys santykiuose su 
jumis buvo be priekaišto. Jūs man parūpinote prašmatnų gyvenimą, jei 
ne jūs, aš būčiau visą tą laiką nuobodžiavusi Griantos pilyje, kaip man 
buvo skyrusi liūdna mano dalia; jei ne jūs, senatvė būtų atėjusi keleriais 
metais anksčiau... Bet ir aš savo ruožtu tegalvojau, kaip jus padaryti 

laimingą. Kaip tik dėl to, kad myliu jus, siūlau išsiskirti gražiuoju — 2 
Vamiable, kaip sako prancūzai. 

Grafas nesuprato; jai teko kelis sykius tą patį pakartoti. Jis mirtinai 
išblyško ir, parpuolęs ant kelių prie jos lovos, išsakė visa, ką gali pro- 
tingam, karštai įsimylėjusiam vyrui įkvėpti didi nuostaba ir juodžiausia 
neviltis. Jis tolydžio siūlėsi savo draugei atsistatydinti ir išvažiuoti drauge 
su ja į kokį tylų kampelį už tūkstančio mylių nuo Parmos. 

— Jūs drįstate kalbėti man apie išvykimą, kai Fabricijus čia! — sušu- 
ko ji pagaliau, pasikėlusi lovoje. Bet pastebėjusi, kad Fabricijaus vardas 
padarė slogų įspūdį grafui, valandėlę patylėjo, paskui lengvai paspaudė 
jam ranką ir pridūrė: — Ne, mielas bičiuli, nesiimsiu įtikinėti jūsų, kad 
mylėjau jus karštai ir su pakilimu, taip, man rodos, niekas nesugeba 
mylėti po trisdešimties metų, o aš jau seniai peržengiau tą amžių. jums 
tikriausiai sakė, kad aš myliu Fabricijų, žinau, tokie gandai buvo pa- 
sklidę šitame pikfame dvare. (Tariant žodį bik/ame, pirmą kartą per šį 
pokalbį sužibo jos akys.) Prisiekiu jums prieš Dievą, prisiekiu Fabri- 
cijaus gyvybe, kad niekada tarp jo ir manęs neįvyko nė krislelio nieko 
tokio, ko būtų turėjusi nematyti trečiojo asmens akis. Tačiau nepasa- 
kysiu jums, kad myliu jį kaip sesuo; myliu jį, taip sakant, instinktyviai. 
Myliu jo drąsą, tokią natūralią ir tokią tobulą, jog jis, galima sakyti, pats 
jos nepastebi; prisimenu, kad žavėtis juo ėmiau tada, kai jis grįžo iš 
Vaterlo kautynių. Jis tebebuvo dar vaikas, nors turėjo jau septyniolika 
metų; didžiausias jo rūpestis buvo išsiaiškinti, ar jis iš tikrųjų dalyvavo 
kautynėse, ir jei /a/> — ar gali sakyti, kad kovėsi, nors nešturmavo nė 
vienos priešo baterijos ar kolonos. Mudu visai rimtai nagrinėjome šią 
svarbią temą, ir tada aš pastebėjau, kad jis tobulai žavus. Man prieš akis 
atsiskleidė didinga jo siela; kokių įmantrių melagysčių būtų man pri- 
pasakojęs jo vietoje gerai išauklėtas aukštuomenės jaunuolis! Žodžiu, 
jei jis nelaimingas, negaliu būti laiminga nė aš. Šitaip bus geriausiai 
nusakyta tai, ką jaučia mano širdis; gal tai nėra teisybė, bet taip būtent 
aš suprantu savo širdį. 

Grafas, padrąsintas atviro ir nuoširdaus jos kalbos tono, norėjo pa- 
bučiuoti jai ranką, bet ji su kažkokiu pasibaisėjimu atitraukė ją. 

— Pasibaigė tie laikai, — pratarė ji. — Man trisdešimt septyneri metai, 
aš stoviu ant senatvės slenksčio ir jaučiu jau visą jos liūdnumą, gal net 
esu netoli kapo. Sako, tai baisi akimirka, o tačiau man atrodo, kad aš jos 
trokštu. Jaučiu blogiausią senatvės požymį: nuo šitos baisios nelaimės 
užgeso mano širdis, aš nebegaliu mylėti. Jūs, brangusis grafe, dabar esate 
man tik šešėlis to žmogaus, kuris buvo man kadaise brangus. Pasakysiu 
net daugiau: aš kalbu su jumis apie visa tai tik iš dėkingumo. 

— Ką aš darysiu? — kartojo grafas. — Jaučiu, kad myliu jus dar karščiau 
negu pirmosiomis dienomis, kai susitikdavome La Skaloje! 

— Prisipažinsiu jums, brangusis bičiuli, kad kalbėti apie meilę man 
grasu ir netgi, sakyčiau, nepadoru. Na, — pridūrė ji, veltui stengdamasi 
nusišypsoti, — drąsos! Būkite protingas, blaivus žmogus, būkite žmogus, 
kuris sugeba rasti išeių bet kuriomis aplinkybėmis. Būkite man toks, 
kokį jus iš tikrųjų mato pašalaičiai — apsukriausias ir sumaniausias iš visų 
politikų, per daugelį amžių buvusių Italijoje. 

Grafas atsikėlė ir valandėlę tylomis žingsniavo po kambarį. 

— Neįmanoma, brangioji, — tarė jis pagaliau, - mane drasko pašėlusi 
aistra, O jūs reikalaujate, kad klausyčiau proto balso! Protas man nebe- 
egzistuoja! 

— Nekalbėkime apie aistrą, meldžiamasis, — sausai atsakė ji; ir pirmą 
kartą po dviejų valandų pokalbio jos balsas įgijo išraišką. 

Grafas, pats didžiai susisielojęs, mėgino ją guosti. 

— Jis apgavo mane! — šūktelėjo ji, nė žodžiu neatsiliepusi į grafo 
įrodinėjimus, kuriais jis stengėsi sužadinti jai viltį. — Jis niekšingai ap- 
gavo mane! 

Ir mirtinai išblyškęs jos veidas valandėlę atgavo spalvas; bet grafas 
pastebėjo, kad net šitą stipraus susijaudinimo akimirką ji neturi jėgų kils- 
telėti rankos. 

„Dieve brangus! — pagalvojo jis. — Gal ji tik serga? Bet jei taip, tai 
būtų kokios labai sunkios ligos pradžia“. Ir, smarkiai sunerimęs, pasiūlė 
atsikviesti garsųjį Razorį“', geriausią gydytoją Parmoje ir visoje Italijoje. 

— Jūs, matyt, norite suteikti pašaliniam žmogui malonumą sužinoti, koks 
neaprėpiamas mano nusiminimas?.. Ar tai išdaviko, ar draugo patarimas? 

Ir ji pažvelgė į jį keistu žvilgsniu. 

„Baigta! — pagalvojo jis nusiminęs. — Ji nebemyli manęs! Maža to, ji 
netgi nelaiko manęs paprastu garbingų žmogumi“. 

— Turiu jums pasakyti, — skubiai ėmė aiškinti grafas, — kad visų pir- 
ma aš norėjau gauti smulkesnių žinių apie tą suėmimą, dėl kurio mes 
taip sielojamės, ir, keistas dalykas, dar nieko tikro nesužinojau; liepiau 
apklausinėti žandarus artimiausioje stotelėje; jie matė, kad kalinys buvo 
atvežtas keliu nuo Kastelnuovo, ir gavo įsakymą lydėti sediolą. Paskui aš 
tučtuojau išsiunčiau Bruną — jūs žinote, koks jis uolus ir atsidavęs; jam 
buvo liepta važiuoti nuo stoties iki stoties ir išsiaiškinti, kur ir kaip buvo 
suimtas Fabricijus. 

Išgirdusi Fabricijaus vardą, kunigaikštienė mėšlungiškai krūptelėjo. 

— Atleiskite, brangusis bičiuli, — tarė ji grafui, kai vėl pajėgė kalbėti, — 
tos smulkmenos labai mane domina, papasakokite man viską, atskleiskite 
menkiausias aplinkybes. 

— Tai štai, ponia, — prabilo grafas, stengdamasis kalbėti bent kiek 
juokaujamu tonu ir mažumėlę ją prablaivyti, — noriu išsiųsti patikimą 
žmogų ir per jį įsakyti Brunui nuvažiuoti iki Bolonijos: gal ten ir buvo 
sučiuptas mūsų jaunasis bičiulis. Kada rašytas paskutinis jo laiškas? 

— Antradienį, prieš penkias dienas. 

— Ar laiškas buvęs atplėštas pašte? 

— Ne, jokių atplėšimo žymių nematyt. Laiškas, turiu jums pasakyti, 
rašytas bjauriausiame popieriuje; užadresuotas moteriška ranka vienai 
senutei skalbėjai, mano kambarinės giminaitei. Skalbėja mano, kad tai 
kokia meilės intriga, o Čekina grąžina jai išlaidas už laiškų pristatymą, 
nieko daugiau neaiškindama. 

Grafas, prakalbęs grynai dalykišku tonu, kartu su kunigaikštiene 
stengėsi išsiaiškinti, kurią dieną galėjo būti sugautas Fabricijus Bolo- 
nijoje. Tik dabar jis pastebėjo, nors elgsenos nuovokos jam paprastai 
netrūkdavo, kad šitokio būtent tono ir reikėjo imtis iš pat pradžių. Šios 
smulkmenos sudomino ir tarytum kiek išblaškė nelaimingąją moterį. 
Jei grafas nebūtų buvęs taip įsimylėjęs, ši paprasta mintis būtų atėjusi 
jam į galvą iš karto, kai tik įžengė į kambarį. Kunigaikštienė pavedė jam 

kuo veikiau išsiųsti ištikimajam Brunui naujus įsakymus. Kai jie užkliu- 
dė klausimą, ar jau buvo padarytas nuosprendis tada, kai kunigaikštis 
pasirašė aną laišką poniai Sanseverinai, ji, su savotiška skuba pagavusi 
progą, pasakė grafui: 

— Nenoriu jums priekaištauti, kad laiške, kurį jūs rašėte, o kuni- 
gaikštis pasirašė, praleidote žodžius „neteisinga teismo procedūra“, — 
prabilo jūsų, dvariškio, instinktas; savo šeimininko interesus jūs visai 
nesąmoningai iškėlėte aukščiau už savo draugės interesus. Savo veiks- 
mus jūs jau seniai pajungėte mano valiai, brangusis grafe, bet ne jums 
pakeisti savo prigimtį. Jūs turite ne tik didelių sugebėjimų, reikalingų 
ministrui, — jūs turite ir šio amato instinktą. Praleidęs žodį „neteisin- 
ga“, pražudėte mane; bet aš toli gražu neketinu jums priekaištauti: čia 
kaltas instinktas, o ne valia. Įsidėmėkite, — pridūrė ji visai kitu tonu, itin 
valdingai, — kad Fabricijaus suėmimas manęs nė kiek neprislėgė, kad 
aš niekada nenorėjau išvažiuoti iš Parmos ir kad esu kupina pagarbos 
valdovui. Štai kaip privalote kalbėti jūs, o štai ką pasakysiu jums aš: 
ateityje ketinu pati viena spręsti, kaip man elgtis, ir todėl noriu išsiskirti 
su jumis gražiuoju, tai yra kaip sena gera bičiulė. Galvokite, kad man še- 
šiasdešimt metų; jauna moteris manyje mirė, šiame pasaulyje aš niekuo 
nebegaliu susivilioti, nebegaliu mylėti. Bet aš būčiau dar nelaimingesnė, 
negu esu, jei dėl manęs nukentėtų jūsų karjera. Mano užsibrėžti planai 
vers galbūt mane apsimesti turint jauną meilužį, bet aš nenoriu, kad jūs 
dėtumėtės tai į širdį. Galiu prisiekti Fabricijaus laime, — ištarusi šį vardą, 
ji kiek patylėjo, — kad nė karto per visus tuos penkerius metus nesulau- 
žiau jums ištikimybės. Tai ilgas laikas, — pridūrė ji ir mėgino nusišypso- 


ti; jos išblyškę skruostai suvirpėjo, bet lūpos liko sučiauptos. — Ir net 


prisiekiu, kad niekados neturėjau nė tokio ketinimo, nė noro. Na, tai 
sutarta; palikite mane. 

Grafas išėjo iš Sanseverinos rūmų labai susisielojęs; matė, kad ku- 
nigaikštienė tvirtai pasiryžusi su juo išsiskirti, o dar niekados nebuvo 
taip beprotiškai jos įsimylėjęs. Šitą dalyką aš privalau dažnai pabrėžti, 
nes už Italijos ribų tokios keistenybės atrodo neįsivaizduojamos. Parėjęs 
namo, jis išsiuntė net šešis žmones su laiškais į įvairias vietoves Kastel- 

nuovo ir Bolonijos keliu. „Bet tai ne viskas, — pagalvojo nelaimingasis 
grafas, — valdovui gali šauti į galvą nubausti tą vargšą vaikiną mirtimi ir 
tuo atkeršyti kunigaikštienei už jos toną aną vakarą, kai ji išgavo tą lem- 
tingą raštelį. Aš jaučiau, kad kunigaikštienė žengia per ribą, kurios neva- 
lia peržengti; norėdamas atitaisyti jos išsišokimą, ir padariau tą negirdėtą 
kvailystę: praleidau žodžius „neteisinga teismo procedūra“ — vieninte- 
lius, kurie galėjo susaistyti valdovą... Bet ką aš kalbu! Argi šituos žmo- 
nes kas nors saisto? Tai tikriausiai didžiausia mano gyvenimo klaida, aš 
pastačiau ant kortos viską, kuo gyvenimas man brangus; dabar privalau 
energinga veikla ir sumanumu atitaisyti šį lengvapėdiškumą; pagaliau jei 
matysiu, kad net ir paaukojęs kiek savo orumo nieko nelaimėsiu, mesiu 
tą despotą; pažiūrėsime, ką jis veiks be manęs su savo svajonėmis apie 
aukštą politiką ir su savo užmačiomis tapti konstituciniu Lombardijos 
karaliumi... Fabijus Kontis — kvailys, o Rasio sugebėjimo viso labo tėra 
tiek, kad, laikydamasis visų įstatymų, jis moka pasiųsti į kartuves žmogų, 
neparankų valdžiai. 

Tvirtai nusprendęs atsistatydinti iš vyriausybės, jei Fabricijaus atžvil- 
giu būtų peržengtos paprasto įkalinimo ribos, grafas galvojo: „Jei per 
šito neatsargiai suerzinto tuščiagarbio užgaidą aš prarasiu laimę, tai man 
pasiliks bent garbė... Beje, kadangi į ministro postą aš numojau ranka, 
galiu dabar griebtis šimteriopai įvairesnių priemonių, kurios dar šį rytą 
man atrodė neįmanomos. Po šimts, išmėginsiu visa, kas įmanoma žmo- 
gaus jėgoms, ir padėsiu Fabricijui pabėgti...“ 

— Dieve brangus! — balsu šūktelėjo grafas, pertraukęs savo apmąsty- 
mus; jis plačiai išplėtė akis, tarytum netikėtai išvydęs laimę, — kunigaikš- 
tienė man neužsiminė apie pabėgimą, nejaugi pirmą kartą gyvenime ji 
buvo nenuoširdi? Ar tik šitas nutraukimas ryšių su manim nebus noras 
priversti mane išsižadėti valdovo? Dievaži, tai jau įvyko! 

Grafo žvilgsnis vėl sublizgo savo įprastu pašaipiu gudrumu. „Mūsų 
mielasis prokuroras Rasis gauna iš savo pono užmokestį už visus savo 
nuosprendžius, kurie daro mums gėdą prieš visą Europą, bet jis ne toks 
žmogus, kad atsisakytų ir iš manęs priimti pinigus už tai, kad išduos savo 
pono paslaptis. Tas galvijas turi meilužę ir nuodėmklausį, bet jo meilu- 

žė — per daug nevalyvas padaras, ir aš negaliu su ja tartis: jau rytojaus dieną 
ji išplepėtų apie pasimatymą su manimi visoms kaimynėms krautuvinin- 
kėms“. Šito vilties pragiedrulio sugrąžintas į gyvenimą, grafas jau žengė 
katedros link; nustebęs dėl savo eisenos lengvumo, jis nusišypsojo pro 
savo liūdesį. „Štai ką reiškia nebebūti ministru!“ — pagalvojo jis. Per šią ka- 
tedrą, kaip ir per daugelį bažnyčių Italijoje, galima pereiti iš vienos gatvės į 
kitą; grafas iš tolo pamatė nava einant vieną arkivyskupo generalvikarą. 

— Kad jau jus sutikau, — tarė grafas, — būkite toks geras, pasigailėkite 
mano podagros — man mirtinai sunku užsiropšti iki arkivyskupo. Būčiau 
jam be galo dėkingas, jei jis teiktųsi nusileisti į zakristiją. 

Arkivyskupas labai apsidžiaugė šituo iškvietimu, jam rūpėjo itin daug 
ką pasakyti ministrui dėl Fabricijaus. Bet ministras atspėjęs, kad tas daug 
kas bus tik tuščiažodžiavimas, nieko nenorėjo klausytis. 

— Kas per žmogus yra Dunjanis, Šventojo Povilo bažnyčios vikaras? 

— Nedidelis protas ir didelės užmačios, — atsakė arkivyskupas, — ne- 
jautri sąžinė ir visiškas nusigyvenimas, nes nuodėmių mums nestinga! 

— Dievaži, monsinjore, — šūktelėjo ministras, — jūs piešiate žmogų 
kaip Tacitas, — ir nusijuokęs atsisveikino su arkivyskupu. 

Vos grįžęs į ministeriją, jis tuoj liepė pakviesti kunigą Dunjanį. 

— Jūs esate mano brangaus draugo generalinio prokuroro Rasio nuo- 
dėmklausys. Ar neturėtų jis man ko pasakyti? — ir, nieko daugiau nepri- 
dūręs, be ceremonijų atleido Dunjanį. 


Septynioliktasis skyrius 


(5 jau nebelaikė savęs ministru. „Na, pažiūrėsim — mąstė jis, 
— kiek mes galėsime išlaikyti arklių, kai mane ištiks nemalonė, 
nes šitaip bus vadinamas mano atsistatydinimas“. Ir jis mintyse apskai- 
čiavo savo turtą. Į vyriausybę jis atėjo su aštuoniasdešimt tūkstančių 
frankų, o šiandien, kaip jis išsiaiškino su didžia nuostaba, viską sudė- 

jus, neturi nė penkių šimtų tūkstančių frankų. „Juk tai sudarytų daugių 
daugiausia dvidešimt tūkstančių livrų metinių pajamų! — pagalvojo jis. — 
Reikia prisipažinti, kad esu gerokas lengvapėdis! Kiekvienas miesčionis 
Parmoje tiki, kad aš turiu šimtą penkiasdešimt tūkstančių livrų metinių 
pajamų; o kunigaikštis šiuo klausimu yra miesčioniškesnis už bet kurį 
miesčionį. Pamatę mane skurstantį, visi manys, kad aš gudriai mokąs 
slėpti savo turtus. Po perkūnų! — šūktelėjo jis balsu. — Jei aš paministe- 
riausiu dar tris mėnesius, tai mano turtas užaugs antra tiek“. Nuspren- 
dęs, kad ši mintis — gera proga parašyti kunigaikštienei, grafas godžiai 
jos nusitvėrė, bet, atsižvelgdamas į dabartinius jų santykius, idant ji ne- 
supyktų už laišką, išmargino jį skaitmenimis ir apskaičiavimais. „Visiems 
trims — Fabricijui, jums ir man — reikės gyventi Neapolyje iš dvidešimt 
tūkstančių metinių pajamų, — rašė jis. — Mudu su Fabricijum turėsime 
tenkintis vienu jojamu arkliu.“ 

Ministras buvo ką tik išsiuntęs laišką, kai jam pranešė, kad atėjo ge- 
neralinis prokuroras Rasis; jis priėmė jį išdidžiai, beveik įžūliai. 

— Kaip čia yra, gerbiamasis? — tarė jis. — Jūs įsakėte pagrobti iš Bolo- 
nijos sąmokslininką, kurį aš globoju, maža to — norite nukirsti jam galvą 
ir nieko man nesakote! Gal žinote jau, kas bus mano įpėdinis? Genero- 
las Kontis ar jūs pats? 

Rasis apstulbo; jam taip retai tekdavo būti aukštuomenės draugijoje, 
kad jis negalėjo suprasti, ar grafas rimtai kalba; jis smarkiai paraudo, 
neaiškiai kažką sumekeno; grafas nenuleido nuo jo akių ir mėgavosi jo 
suglumusia fizionomija. Staiga Rasis susipurtė ir visiškai nesivaržydamas 
sušuko it Figaras, kai jį nusikaltimo vietoje sučiumpa Almaviva: 

— Dievaži, grafe, su jūsų ekscelencija aš negudrausiu. Ką duosite, 
jei į visus jūsų klausimus atsakysiu taip, kaip atsakyčiau savo nuodėm- 
klausiui? 

— Šventojo Povilo kryžių (tai Parmos ordinas) arba pinigų, jei sugal- 
vosite, kokia dingstimi galėčiau jums jų duoti. 

— Geriau Šventojo Povilo kryžių: tas ordinas suteikia bajorystę. 

— Kaip, brangusis prokurore, jūs dar skiriate kokią reikšmę mūsų 
vargšei bajorystei? 

— Jei aš būčiau gimęs bajoru, — atsakė Rasis su begėdišku įžūlumu, 
vertu jo amato, — tai giminės tų, kuriuos aš pakoriau, manęs neapkęstų, 
bet nedrįstų niekinti. 

— Gerai, aš išgelbėsiu jus nuo tos paniekos, — tarė grafas, — O jūs išva- 
duokite mane iš nežinojimo. Ką jūs manote daryti su Fabricijum? 

— Dievaži, valdovas pats jaučiasi gana kebliai: jis bijo, kad, susiviliojęs 
gražiosiomis Armidos““ akimis, — atleiskite man šią laisvoką frazę, bet 
taip žodis į žodį pasakė pats valdovas, — taigi jis bijo, kad, susiviliojęs 
šitomis tikrai gražiomis akimis, kurios yra suvirpinusios širdį ir jam pa- 
čiam, jūs nepamestumėte jo, nes Lombardijos reikalus sutvarkyti galite 
tik jūs. Pasakysiu netgi, — pridūrė Rasis, nuleidęs balsą, — kad jums taiko- 
si puiki proga, ir ji verta to Šventojo Povilo kryžiaus, kurį jūs man duo- 
date. Kunigaikštis ketina paskirti jums, kaip tėvynės atsidėkojimą, gražų 
dvarą šešių šimtų tūkstančių frankų vertės, kurį atidalytų nuo savo paties 
valdų, arba piniginę dovaną - tris šimtus tūkstančių ekiu, jei sutiktumėte 
nesirūpinti Fabricijaus del Dongo likimu arba bent kalbėti apie jį su val- 
dovu tik prie liudytojų. 

— Tikėjausi ko nors geresnio, — tarė grafas. — Nesirūpinti Fabricijum! 
Bet juk tai reiškia susipykti su kunigaikštiene. 

— Taigi, ir valdovas taip sako. Tarp mūsų kalbant, jis baisiai ant kuni- 
gaikštienės įširdęs; tik bijo, kad dabar, kai jūs štai našlys, galite sumanyti 
savo išsiskyrimo su ta meilia dama nuostolius išlyginti — pasipiršti jo pus- 
seserei, senajai kunigaikštytei Izotai, kuriai dar tik penkiasdešimt metų. 

— Įspėjo! — šūktelėjo grafas. — Mūsų valdovas — pramaniausias žmo- 
gus visoje savo valstybėje. 

Niekada grafui nebuvo atėjusi į galvą ekstravagantiška mintis vesti tą 
seną princesę; blogesnio daikto išgalvoti nebuvo galima žmogui, kuriam 
dvaro etiketas buvo iki gyvo kaulo įkyrėjęs. 

Jis ėmė žaisti tabokine ant marmurinio staliuko, stovinčio gretimais 
jo krėslo, — buvo aiškiai suglumęs. Iš to Rasis pasidarė išvadą, kad galima 
tikėtis grobio; jo akys sužibo. 

— Dėl Dievo meilės, grafe, - šūktelėjo jis, — jei jūsų ekscelencija teik- 
sitės priimti ar tą šešių šimtų tūkstančių frankų vertės dvarą, ar piniginę 

dovaną, tai prašom pasirinkti tarpininku tik mane. O aš išrūpinsiu, — pri- 
dūrė jisr prislopinęs balsą, — kad toji pinigų suma būtų padidinta arba 
prie tos dvaro žemės būtų dar prirėžtas nemažas miško gabalas. O jei 
jūsų ekscelencija malonėtumėte bent kiek lipšniau ir nuolaidžiau kalbėti 
su valdovu apie tą snarglių, kurį mes įkišome už grotų, tai gal pavyktų, 
be to dvaro, iš dėkingos tėvynės gauti ir kunigaikščio titulą. Dar kartą 
sakau jūsų ekscelencijai: šiuo metu valdovas neapkenčia kunigaikštienės, 
bet pats toks suglumęs, jog man kartais atrodo, kad čia esama kažkokios 
slaptos aplinkybės, kurios jis nedrįsta man pasakyti. Iš esmės visa ši isto- 
rija gali virsti mums aukso kasyklomis: aš pardavinėsiu jums didžiausias 
valdovo paslaptis be jokios baimės, juk visi laiko mane prisiekusiu jūsų 
priešu. Pagaliau, jei valdovas ir įtūžęs ant kunigaikštienės, jis, kaip ir mes 
visi, tiki, kad tik jūs vienas galite sėkmingai vesti slaptas derybas dėl 
Milano srities. Ar leisite man, jūsų ekscelencija, žodis į žodį pakartoti 
valdovo žodžius? — paklausė Rasis jau karščiuodamasis. —- Žodžių sudės- 
tymas kartais turi tiek išraiškos, kad jokiu atpasakojimu jos neperteiksi, 
ir jūs galbūt įžvelgsite juose tai, ko aš nematau. 

— Viską leidžiu, — tarė grafas, vis dar neatsitokėdamas ir barškindamas 
aukso tabokine į marmurinį staliuką, — viską leidžiu ir būsiu dėkingas. 

— Duokite man, be kryžiaus, dar paveldimosios bajorystės ryšius, ir 
aš būsiu daugiau negu patenkintas. Kai valdovui užsimenu apie tą pa- 
kėlimą į bajorus, jis atkerta man: „Tokį niekšą kaip tu padaryti bajoru! 
Rytojaus dieną jau tektų uždaryti krautuvėlę: niekas daugiau Parmoje 
nesiprašytų į bajorus“. Bet grįžkime prie Milano reikalų; valdovas prieš 
tris dienas taip man pasakė: „Niekas kitas, be šito sukčiaus, nesugebės 
toliau mūsų intrigas regzti; jeigu jį išvysiu arba jis pats išvažiuos paskui 
kunigaikštienę, turėsiu atsižadėti vilties kada nors tapti liberaliu ir myli- 
mu visos Italijos vadu“. 

Išgirdęs tuos žodžius, grafas lengviau atsikvėpė: „Fabricijus liks gy- 
vas“, — pagalvojo jis. 

Rasis niekad kaip gyvas nebuvo gavęs įsileisti į tokį atvirą pašnekesį 
su ministru pirmininku; jis nebesižinojo, kur dėtis iš laimės: gal jau ne- 
betoli ta diena, kai jis pagaliau atsikratys Rasio pavardės, tapusios šioje 

šalyje sinonimu visko, kas niekšinga ir bjauru. Prastuomenė Rasio vardu 
vadina pasiutusius šunis; neseniai kažkokie oreiviai susikirto dvikovo- 
je dėl to, kad vienas jų draugų pavadino juos „Rasiais“. Pagaliau kone 
kiekvieną sakaitę šį nelemtą vardą įdeda kas nors į kokį piktą sonetą. Jo 
sunus, niekuo dėtas šešiolikmetis mokinys, vejamas iš kavinių vien dėl 
savo pavardės. 

Aitrus šių malonumų prisiminimas pastūmėjo Rasį žengti neatsargų 
žingsnį. 

— Turiu dvarą, — tarė jis grafui, prisistūmęs su kėde prie ministro 
krėslo, — jis vadinasi Riva, ir aš norėčiau būti baronu Riva. 

— Kodėl ne? — atsakė ministras. 

Rasis neberimo savam kaily. 

— Na, gerai, pone grafe, leisiu sau būti nekukliam ir išdrįsiu įspėti 
jūsų troškimų tikslą: jūs norite gauti princezės Izotos ranką. Kilnus sie- 
kimas. Susigiminiavęs su valdovu, apsidrausite nuo nemalonės, taip sa- 
kant, pažabosite žmogyną. Neslėpsiu nuo jūsų, kad šitų vedybų su princese 
Izota jis labai bijo; bet jei jūs pavesite šias piršlybas apsukriam žmogui ir 
gerai užmokėsite, tai galite neprarasti vilties. 

— O aš, mielas barone, neturėjau jokios vilties; iš anksto paneigiu 
visa, ką jūs galėtumėte pasakyti mano vardu; bet tą dieną, kai per šitas 
šlovingas vedybas pagaliau įsikūnys mano troškimai ir aš užsitikrinsiu 
tokią aukštą padėtų valstybėje, tą dieną jūs gausite asmeniškai iš manęs 
tris šimtus tūkstančių frankų, arba aš patarsiu valdovui, kad apdovanotų 
jus tokia malone, kokios jūs pageidautumėte labiau už šitą pinigų sumą. 

Skaitytojui šis pašnekesys atrodo nuobodus; 0 tačiau mes jį vargina- 
me tik mažesne jo dalimi. Jis truko dar dvi valandas. Rasis išėjo iš grafo 
kabineto paklaikęs iš džiaugsmo; grafas liko pilnas vilties, kad išgelbės 
Fabricijų, ir tvirčiau negu lig tol pasiryžęs atsistatydinti. Jis nusprendė, 
kad reikia pakelti savo vertę pasodinant į valdžią tokius žmones kaip 
Rasis ar generolas Kontis; ir pasigardžiuodamas mąstė, kad štai gau- 
na progą atsikeršyti valdovui. „Jis gali išginti kunigaikštienę, — šūktelėjo 
jis, — bet, po galais, tegul atsisveikina tada su viltimi tapti konstituciniu 
Lombardijos karaliumi“. (Šita užmačia buvo beprasmiška chimera, bet 

kunigaikštis, šiaip labai protingas žmogus, taip ilgai ja gyveno, jog dabar 
galvą dėl jos pametė.) 

Nesitverdamas džiaugsmu, grafas nuskubėjo pas kunigaikštienę pra- 
nešti apie savo pokalbį su prokuroru. Bet jo neįsileido; durininkas be- 
veik nedrįso pakartoti įsakymo, kurį buvo gavęs tiesiai iš kunigaikštienės 
lūpų. Grafas nusiminęs grįžo į ministrų kabineto rūmus; šitas naujas 
smūgis visiškai užtemdė džiaugsmą, kurį jam buvo suteikęs pasikalbėji- 
mas su valdovo patikėtiniu. Neturėdamas ūpo sėsti prie darbo, jis liūdnai 
slankiojo po savo paveikslų galeriją. Staiga po kokio ketvirčio valandos 
tarnas įteikė jam tokį laiškelį: 

„Kadangi mudu dabar iš tikrųjų esame tik draugai, brangusis ir ge- 
rasis bičiuli, prašau jus lankytis pas mane ne dažniau kaip tris kartus per 
savaitę. Praėjus porai savaičių, mes praretinsime šituos pasimatymus, vis 
dar tokius brangius mano širdžiai, ligi dviejų kartų per mėnesį. Jei norite 
man padaryti malonumą, viešai paskleiskite žinią apie mūsų santykių nu- 
trūkimą; o jei norite atsilyginti už visą meilę, kurią kadaise jaučiau jums, 
susiraskite naują draugę. Aš pati esu numačiusi labai plačiai linksmintis: 
dažnai lankytis draugijoje, galbūt net susirasti protingą žmogų, kuris pa- 
dės man užmiršti visas negandas. Be abejo, kaip draugui, mano širdyje 
pirmoji vieta visados priklausys jums; bet aš nenoriu, kad žmonės kalbė- 
tų, jog mano elgesiui vadovauja jūsų išmintis; svarbiausia, tegul visi įsiti- 
kina, jog ir aš praradau bet kokią įtaką jūsų sprendimams. Žodžiu, mielas 
grafe, tikėkite, kad visados liksite brangiausias visų mano draugų, bet 
niekas daugiau. Prašau nepuoselėti jokios vilties apie sugrįžimą, viskas 
galutinai baigta. Visada pasikliaukite mano draugiškais jausmais jums.“ 

„ Tasai paskutinis smūgis buvo per daug stiprus, grafo ištvermė pa- 
lūžo; jis parašė valdovui gražų laišką, kuriame prašė atleisti jį iš visų 
pareigų, ir nusiuntė jį kunigaikštienei, prašydamas persiųsti į ramus. Tuo 
pačiu kurjeriu kunigaikštienė atsiuntė jam šį prašymą atgal, perplėštą 
į keturias dalis; vienoje tuščioje vietoje kunigaikštienė teikėsi užrašyti: 
„Ne, tukstantų kartų ne!“ 

Sunku būtų apsakyti, kaip susisielojo vargšas ministras. „Jos tiesa, pri- 
sipažįstu, — kartojo jis tolydžio, — mano praleisti žodžiai „neteisinga teis- 

mo procedūra“ — baisi nelaimė! Dabar gali žūti Fabricijus, o paskui — ir 
aš“. Nenorėdamas rodytis valdovo rūmuose, kol nebus pakviestas, grafas 
su didžiausia širdies gėla pats savo ranka parašė 20/4 proprio“? dėl Rasio 
apdovanojimo Šventojo Povilo ordinu ir paveldimosios bajorystės sutei- 
kimo; prie šio rašto grafas pridėjo dar pusės puslapio paaiškinimą, ku- 
riame išdėstė valdovui, kokiais valstybinio pobūdžio sumetimais reikėtų 
suteikti šį apdovanojimą. Su savotišku niauriu pasimėgavimu jis padarė 
tikslius šių dviejų dokumentų nuorašus ir nusiuntė juos kunigaikštienei. 

J; kamavo įvairiausi spėliojimai; jis bandė numatyti, ką toliau ketina 
veikti jo mylima moteris. „Ji nė pati nežino, — svarstė jis. — Viena yra 
tikra: ji pranešė man apie savo sprendimą ir nieku gyvu jo neatsisakys“. 
Grafo kančią didino ir tas, kad kunigaikštienės elgesiui jis nieko negalėjo 
prikišti. „Ji suteikė man malonę, kad pamilo mane, dabar nebemyli dėl 
tos klaidos, kurią aš padariau, tiesa, nenoromis, bet kuri gali turėti bai- 
sių padarinių; argi aš turiu teisę skųstis?“ Kitą rytą grafas sužinojo, kad 
kunigaikštienė vėl pasirodė draugijoje; vakar vakare ji lankėsi visuose na- 
muose, kur buvo priėmimo diena. Ką jis būtų daręs, jei būtų susitikęs su 
ja tame pačiame salone? Kaip būtų su ja kalbėjęs? Kokiu tonu kreipęsis 
1ją2 Ar būtų galėjęs neužkalbinti jos? 

Rytojaus diena buvo gedulinga: plačiausiai pasklido gandas, kad Fab- 
ricijui būsianti įvykdyta mirties bausmė, miestas susijaudino. Pasakojo 
dar, kad kunigaikštis, atsižvelgdamas į aukštą nuteistojo kilmę, teikėsi 
nutart, kad jis būtų nukirsdintas. „Tai aš jį nužudžiau! — pagalvojo gra- 
fas. — Dabar nė svajoti nebegaliu kada nors pamatyti kunigaikštienę“. 
Kad ir kaip nuosekliai samprotavo grafas, bet nesusivaldė ir tris kartus 
pasirodė prie kunigaikštienės rūmų durų; tiesa, kad nepatrauktų dėme- 
sio, atėjo pas ją pėsčiomis. Iš nusiminimo net įsidrąsino jai parašyti. Du 
kartus kvietėsi Rasį, tačiau prokuroras neprisistatė. ,, Tasai niekšas išdavė 
mane“, — pagalvojo grafas. 

Kitą rytą Parmos aukštuomenę ir net miestelėnus sujaudino trys di- 
delės naujienos. Mirties nuosprendžio įvykdymas Fabricijui esąs tikresnis 
dalykas negu kada lig šiol; o kunigaikštienė — itin keista šitos naujienos 
priešė — toli gražu neatrodanti per daug nusiminusi. Iš pažiūros net ne- 

labai gailaujanti savo jauno meilužio; užtat be galo išmaniai gebanti pasi- 
naudoti išblyškimu, atsiradusiu po gana rimto negalavimo, kuris sutapo 
su Fabricijaus suėmimo diena. Iš šitų smulkmenų miestelėnai, žinoma, 
dar kartą įsitikino aukštos valdovo rūmų damos kietaširdiškumu. Tačiau 
iš padorumo, tarytum aukodama auką jaunojo Fabricijaus vėlei, ji nutrau- 
kusi ryšius su grafu Moska. „Kas per sugedimas!“ — piktinosi Parmos 
jansenistai??. O kunigaikštienė — neįtikėtinas dalykas! — jau palankia ausimi 
klausėsi jaunų dvaro dabitų komplimentų. Buvo pastebėta, be kitų keiste- 
nybių, kad kartą ji labai linksmai šnekučiavosi su grafu Baldžiu, dabartiniu 
markizės Raversi meilužiu, ir gerokai pasijuokė iš jo dažnų išvykų į Veleją. 
Smulkieji miestelėnai ir prastuomenė piktinosi Fabricijaus pasmerkimu 
myriop, tie šaunūs žmogeliai dėl visko vertė kaltę grafo Moskos pavydui. 
Dvaro draugija taip pat labai domėjosi grafu, bet tk tam, kad pasijuoktų 
iš jo. Trečioji iš didelių naujienų, apie kurias užsiminėme, buvo iš tikrųjų 
ne kas kita kaip grafo atsistatydinimas: visi šaipėsi iš sumulkinto meilu- 
žio, kuris, sulaukęs garbingo penkiasdešimt šešerių metų amžiaus, aukoja 
savo puikią padėtį iš sielvarto, kad jį pametė beširdė moteris, jau seniai 
atidavusi pirmenybę jaunam vyrui. Tik vienam arkivyskupui užteko pro- 
to ar, teisingiau pasakius, širdies jautrumo įspėti, kad garbė neleidžiant 
grafui pasilikti ministru pirmininku šalyje, kur, nepasitarus su juo, ren- 
giamasi nukirsdinti galvą jo globojamam jaunuoliui. Naujiena, jog grafas 
atsistatydina, išgydė generolą Fabijų Kontį nuo podagros; bet apie tai mes 
kalbėsime kita proga, kai apsakinėsime, kaip leido laiką tvirtovėje vargšas 
Fabricijus, visam miestui besiteiraujant jo mirties bausmės valandos. 

Rytojaus dieną pas grafą prisistatė Brunas, ištikimasis jo tarnas, kurį 
jis buvo išsiuntęs į Boloniją; kai šitas žmogus pasirodė duryse, grafas 
akimirką susigraudino; jis prisiminė, koks laimingas buvo tada, kai jį 
siuntė į Boloniją beveik su kunigaikštienės pritarimu. Brunas grįžo tie- 
siai iš Bolonijos nieko nesužinojęs; su Liudoviku pasimatyti jam nepavy- 
ko, nes Kastelnuovo podesta laiko jį uždaręs savo kalėjime. 

— Aš vėl siųsiu jus į Boloniją, — tarė grafas Brunui. — Kunigaikštienė 
būtinai norės patirti liūdną malonumą sužinoti smulkiai viską apie ne- 
laimę, ištikusią Fabricijų. Kreipkitės į žandarmerijos vachmistrą, Kas- 

telnuovo posto viršininką... Bet ne! — pertarė grafas pats save. - Geriau 
tuoj pat vykite į Lombardiją ir nepagailėkite pinigų mūsų ryšininkams. 
Mano tikslas — gauti iš tų žmonių kuo labiau drąsinančių žinių. 

Brunas puikiai suprato šito pavedimo tikslą ir sėdosi rašyti sau įga- 
liojimų; grafui beduodant paskutiniuosius nurodymus, tarnas įteikė 
jam laišką, kiaurai veidmainišką, bet labai skaudžiai surašytą; sakytum, 
draugas kreipėsi į draugą paslaugos. Tas draugas buvo ne kas kitas kaip 
kunigaikštis. Išgirdęs gandus apie ketinimą atsistatydint, jis maldaująs 
savo draugą, grafą Moską, likti vadovauti ministrų kabinetui; prašąs jį 
padaryti tai dėl draugystės ir dėl „pavojų, gresiančių tėvynei“, pagaliau 
įsakąs jam kaip valdovas. Dar pridūrė, kad *** karalius tik ką paskyręs 
jo žiniai du karališkus ordinus: vieną jis pasiliekąs sau, kitą siunčiąs savo 
brangiajam draugui grafui Moskai. 

— Tas galvijas — mano nelaimė! - įtūžęs šūktelėjo grafas, apstulbinda- 
mas Bruną. — O dar tikisi prisimasinsiąs mane tomis pačiomis veidmai- 
ningomis frazėmis, kurias mes tiek sykių kartu su juo kūrėme kokiam 
kvailiui ant meškerės pagauti. 

Nuo siūlomo ordino jis atsisakė ir nurodė, kad pašlijus: sveikata ne- 
teikianti jam vilties dar ilgai eiti sunkias ministro pirmininko pareigas. 
Grafas niršo. Netrukus prisistatė prokuroras Rasis. Grafas sutiko jį kaip 
paskutinį iš paskutinių: 

— Kas gi dedasi? Už tai, kad padariau jūs bajoru, jūs imate įžūlauti! 
Kodėl neatėjote vakar man padėkoti — juk tai buvo pirmoji jūsų pareiga, 
pone juodnugari! 

Įžeidinėjimai Rasio nebejaudino: šitokiu tonu kasdien jį sutikdavo 
kunigaikštis; bet jam magėjo tapti baronu ir jis išmoningai pasiteisino. 
Nieko nebuvo jam lengvesnio: 

— Vakar kunigaikštis visą dieną išlaikė mane prie rašomojo stalo; jo- 
kiu būdu negalėjau iš rūmų pasprukti. Nors mano bjauri rašysena, jo 
didenybė liepė man perrašyti visą šūsnį diplomatinių aktų, tokių paikų ir 
tokių plepių, jog iš tiesų, man rodos, vienintelis jo tikslas buvo — laikyti 
mane nelaisvėje. Kai pagaliau apie penktą valandą vakaro aš pasisakiau 
mirūnai išalkęs, valdovas išleido mane, bet įsakė važiuoti tiesiai namo 

ir niekur visą vakarą neišeiti. Iš tiesų, mačiau, kad iki vidurnakčio gatve 
vaikštinėjo du jo asmeniniai sekliai, man gerai žinomi. Šį rytą, kai tik ga- 
lėjau, liepiau pašaukti karietą ir atvažiavau iki katedros. Išlipau neskubė- 
damas, paskui tekinas perbėgau bažnyčią, ir štai aš čia. Jūsų ekscelencijai 
trokštu šiuo metu įtikti labiau negu kam kitam. 

— O aš, gerbiamasis sukčiau, nesileisiu už nosies vedžiojamas tomis 
pasakomis, nors jūs daugiau ar mažiau išmaniai jas rezgate! Užvakar jūs 
nepanorote kalbėti su manimi apie Fabricijų; pagerbiau jūsų skrupu- 
lingumą ir jūsų priesaiką išlaikyti paslaptį, nors tokiam padarui kaip jūs 
priesaika — ne kas kita kaip priemonė išsisukinėti. Šiandien aš noriu ži- 
noti tiesą: ką reiškia tos kvailos paskalos, kad tas jaunuolis pasmerktas 
mirti už komedianto Džilečio nužudymą? 

— Niekas geriau už mane neišaiškins jums šitų paskalų, jūsų eks- 
celencija, nes aš pats, valdovo įsakytas, jas paskleidžiau; ir štai kada aš 
supratau: valdovas, matyt, tam ir išturėjo mane vakar visą dieną uždaręs, 
kad negalėčiau jums apie tą dalyką papasakoti. Valdovas nelaiko manęs 
bepročiu, tad neabejojo, kad aš atsinešiu kryžių pas jus ir prašysiu savo 
ranka įsegti jį man į kilpą. 

— Prie reikalo! — riktelėjo ministras. — Ir be frazių. 

— Kunigaikšts, žinoma, labai norėtų turėti rankose mirties nuo- 
sprendį ponui del Dongui, bet jis, kaip žinote, buvo nuteistas dvidešim- 
čiai metų katorgos. Šitą nuosprendį jau rytojaus dieną pats valdovas pa- 
keitė į dvylika metų tvirtovės su sausa duona ir vandeniu penktadieniais 
ir kitokiomis Bažnyčios išmonėmis. 

— Aš žinojau, kad jis nuteistas tiktai kalėti, todėl mane ir išgąsdino 
gandai apie gresiančią mirties bausmę; aš dar prisimenu, kaip mitriai jūs 
nudaigojote grafą Palancą. 

— Štai kada aš turėjau gauti kryžių! — nė kiek nesutrikęs, šūktelėjo 
Rasis. — Reikėjo spustelėti mygtuką, kol jis buvo mano rankose ir ta- 
sai asmuo troško jo mirties. Bet tada aš buvau paskutinis kvailys; da- 
bar, apsiginklavęs tokia patirtimi, drįstu patarti jums nesekti mano pa- 
vyzdžiu. (Šitas palyginimas jo pašnekovui pasirodė baisiai neskanus, ir 
jis vos susivaldė neįspyręs Rasiui.) 

— Visų pirma, — prašneko vėl Rasis, dėstydamas mintis logiškai, kaip 
teisininkas, ir visiškai ramiai, kaip žmogus, kurio nejaudina jokia užgau- 
lė, - visų pirma, negali būti nė kalbos apie minimo del Dongo nubau- 
dimą mirtimi; kunigaikštis nedrįs žengti šio žingsnio! Pasikeitė laikai! 
Dabar aš bajoras, be to, tikiuosi iš jūsų malonės pasidaryti baronu, todėl 
nenoriu teptis rankų. Kaip žinote, jūsų ekscelencija, budelis gali gauti 
atitinkamą įsakymą tiktai iš manęs, o aš prisiekiu jums — kavaljeras Rasis 
niekada neduos įsakymo nužudyti poną del Dongą. 

— Ir protingai darysite, — pasakė grafas, peržvelgęs jį griežtu žvilgsniu. 

— Bet kad neįvyktų nesusipratimų! — pratarė Rasis nusišypsojęs. — Aš 
atsakau tik už oficialią mirtį, bet jei ponas del Dongas staiga numirs nuo 
dieglių viduriuose, nebandykite kaltinti dėl to manęs! Valdovas kažkodėl 
labai įtūžęs ant Sanseverinos (prieš tris dienas Rasis būtų pasakęs „ku- 
nigaikštienės“, bet dabar jis, kaip ir visas miestas, žinojo, kad ji nutraukė 
ryšius su ministru pirmininku). 

Grafas apstulbo, išgirdęs iš šių lūpų kunigaikštienės pavardę be 
titulo, ir galima įsivaizduoti, koks tai jam buvo malonumas; jis sviedė 
į Rasį baisiausios neapykantos pilną žvilgsnį. „Brangioji mano, angele 
mano, — pagalvojo jis, — aš galiu įrodyti tau savo meilę tik aklai pa- 
klusdamas tavo valiai“. 

— Prisipažinsiu, — pasakė jis Rasiui, — kad mane nelabai tejaudina 
visokios ponios kunigaikštienės užgaidos; vis dėlto, kadangi kaip tiktai 
ji pristatė man tą pramuštgalvį Fabricijų, kuris, tiesą sakant, būtų geriau 
sau sėdėjęs Neapolyje ir nevažiavęs čia drumsti vandens, aš nenoriu, kad 
jis būtų nužudytas, kol aš tebesu ministras pirmininkas, ir duodu jums 
žodį, kad tapsite baronu savaitė po tos dienos, kai jis išeis iš kalėjimo. 

— Jeigu taip, grafe, tai baronu aš tapsiu tik lygiai po dvylikos metų, 
nes valdovas įsiutęs ir jo neapykanta kunigaikštienei tokia baisi, jog jis 
stengiasi ją slėpti. 

— Jo didenybė per daug maloningas! Koks jam reikalas slėpti savo 
neapykantą, jei jo ministras pirmininkas nebegloboja kunigaikštienės? 
Tačiau aš vis dėlto nenoriu, kad mane kas kaltintų niekšiškumu, o svar- 
biausia — pavydu: juk aš pats prikalbėjau kunigaikštienę persikelti čia, ir 

jei Fabricijus kalėjime mirs, tai jūs nebūsite baronu, bet galimas daiktas, 
gausite peiliu į pašonę. Tačiau meskime šalin tuos niekus; reikalas toks, 
kad mano turima vos dvidešimt tūkstančių metinių pajamų, todėl ketinu 
labai nuolankiai pateikti valdovui savo atsistatydinimą. Turiu vilties stoti 
tarnauti Neapolio karaliui; tame dideliame mieste atsiras pramogų, kurių 
man šiuo metu taip reikia, o tokioje skylėje kaip Parma jų nėra kur ieš- 
koti; čia likčiausi nebent tuo atveju, jei supirštumėte mane su princese 
Izota, ir t. t., 1r t. t. 

Pokalbis šia tema tęsėsi be galo. Rasiui pakilus eiti, grafas visai abe- 
jingai tarė: 

— Žinote, sako, Fabricijus apgaudinėjęs mane ir buvęs vienu iš kuni- 
gaikštienės meilužių; aš anaiptol netikiu tom paskalom ir noriu jas pa- 
neigti, todėl prašau jus perduoti Fabricijui šią piniginę. 

— Bet, grafe, — atšoko Rasis išsigandęs ir pažiūrėjęs į piniginę, — juk 
čia didžiulė suma, o pagal nuostatus... 

— Jums, mielasis, ji gal ir atrodo didžiulė, — atsakė grafas su didinga 
panieka balse. — Toks miestelėnas kaip jūs vaizduojasi nusigyvensiąs, 
jei pasiunčia į kalėjimą draugui dešimt cekinų, o aš nomu, kad šitie šeši 
tūkstančiai frankų būtų įteikti Fabricijui ir, svarbiausia, kad valdovo rū- 
muose apie šiuos pinigus nieko nebūtų sužinota. 

Kai persigandęs Rasis dar bandė kažką atsakyti, grafas nekantriai 
užtrenkė paskui jį duris. „Tokiems žmonėms, — tarė jis pats sau, — galią 
parodysi tik įžūlumu“. Šitaip taręs, didysis ministras pasielgė tiek juokin- 
gai, jog mums net nepatogu pasakoti: jis pribėgo prie rašomojo stalo, 
pasiėmė mažytį kunigaikštienės portretėlį ir ėmė karštai jį bučiuoti. 

— Atleisk, angele mano, — sušuko jis, — kad pats savo rankomis ne- 
išmečiau pro langą to juodnugario, kai jis išdrįso nepagarbiai apie tave 
atsiliepti; jei aš pasirodžiau toks nežmoniškai kantrus, tai tik norėdamas 
būti paklusnus tau! Jis atsiims savo! 

Po ilgo pokalbio su portretu grafui, nors ir kaip skaudėjo širdį, šovė į 
galvą linksmas sumanymas, ir jis nekantriai kaip vaikas suskato jį vykdy- 
ti. Liepė paduoti savo mundurą su visais ordinais ir nuvyko su vizitu pas 
senąją princesę Izotą, pas kurią lig šiol tesilankydavo Naujųjų metų pro- 

ga. Princesė Izota priėmė jį apspista aibės šuniukų, iškilmingai pasipuo- 
šusi ir net su briliantais, tartum pasirengusi važiuoti į rūmus. Kai grafas 
išreiškė būgštavimą, kad sutrukdysiąs jos didenybę, pasirengusią, matyt, 
kažkur važiuoti, jos didenybė ministrui atsakė, kad Parmos princesė iš 
pagarbos sau turinti visada šitaip atrodyti. Pirmą kartą po jį ištikusios 
nelaimės grafas pralinksmėjo. „Gerai, kad atėjau, — pagalvojo jis, — dar 
šiandien reikia jai prisipažinti meilę“. Princesė buvo didžiai laiminga, 
kad pas ją apsilankė žmogus, taip išgarsėjęs savo protu, ministras pirmi- 
ninkas; vargšė senmergė nelabai buvo pratusi prie tokių vizitų. Grafas 
pradėjo savo kalbą išmoninga įžanga apie tai, koks milžiniškas nuotolis 
skirstąs visuomet paprastą bajorą nuo valdančiosios šeimos narių. 

— Yra skirtumas, — pasakė princesė. — Prancūzijos karaliaus duktė, 
pavyzdžiui, neturi jokios vilties paveldėti karūną; bet Parmos dinastijoje 
visai kas kita. Štai kodėl mes, Farnezių giminės damos, privalome visada 
ir visur išlaikyti tam tikrą orumą savo išore; ir aš, tik vargšė princesė, 
kaip matote, vis dėlto negaliu tvirtinti, kad jūs kada nors nebūsite mano 
ministras pirmininkas. 

Šita mintis savo netikėtu komizmu antrąkart labai maloniai pralinks- 
mino vargšą grafą. 

Išėjęs iš princesės Izotos, kuri išklausė ministro pirmininko meilės 
prisipažinimą skaisčiai nuraudusi, jis sutiko vieną rūmų tarnybos puska- 
rininkį: jį skubiausiai kviečiąs valdovas. 

— Aš sergu, — atsakė ministras, apsidžiaugęs proga atžariai pasielgti 
su valdovu. „„Ak taip, — pagalvojo jis įtūžęs, — jūs mane privarote prie 
paskutiniosios, o paskui norite, kad jums tarnaučiau! Žinokite, mano 
valdove, kad šiais laikais nebeužtenka gauti valdžią iš Apvaizdos ma- 
lonės; reikia dar didelio proto ir stipraus būdo, jei nori būti despotu“. 

Atleidęs dvaro puskarininkį, labai pasipiktinusį sveikiausia šio ligo- 
nio išvaizda, grafas nutarė iškrėsti dar vieną pokštą — apsilankyti pas 
du dvariškius, turinčius ypač didelę įtaką generolui Fabijui Končiui. La- 
biausiai ministrą gąsdino ir tuikdė vienas dalykas: tvirtovės komendantas 
buvo kaltinamas kadaise naudojęs aguež'a di Perugia"!, kai norėjo atsikra- 
tyti vieno kapitono, asmeninio savo priešo. 

Grafas žinojo, kad per paskutinę savaitę kunigaikštienė išleido pašė- 
lusiai daug pinigų, stengdamasi įgyti pažinčių tvirtovėje; bet, jo manymu, 
maža tebuvo vilties, kad jai pasisektų, — visų akys dar buvo per plačiai 
atvertos. Nepasakosime skaitytojui apie visus nelaimingosios moters ban- 
dymus papirkti tvirtovės žmones. Ji buvo jau visai netekusi vilties. Jai pa- 
dėjo įvairiausi nuoširdžiai jai atsidavę tarpininkai. Tačiau smulkiųjų despo- 
tų dvaruose gal tik vienas dalykas esti suorganizuotas nuostabiai tobulai: 
politinių kalinių apsauga. Savo auksu kunigaikštienė tepasiekė tiek, kad iš 
tvirtovės buvo atleista aštuonetas ar dešimt visokių laipsnių tarnautojų. 


Aštuonioliktasis skyrius 


aigi nei kunigaikštienė, nei ministras pirmininkas, nors ir la- 

biausiai atsidavę kaliniui, beveik niekuo negalėjo jam padėti. 
Valdovas buvo užsirūstinęs, dvaras ir plačioji visuomenė nusistatę prieš 
Fabricijų ir džiaugėsi jo nelaime: iki šiol jam per daug sekėsi gyvenime. 
Nors kunigaikštienė žėrė auksą rieškučiomis, tvirtovės apgulimas nepa- 
sistūmėjo pirmyn nė per žingsnį; nebuvo nė vienos dienos, kad markizė 
Raversi ir kavaljeras Riskara nesugalvotų ko nors naujo patarti generolui 
Fabijui Končiui. Reikėjo palaikyti šitą silpnabūdį. 

Kaip jau sakėme, tą dieną, kai Fabricijus atsidūrė kalėjime, iš pradžių 
ji nuvedė į komzendanto rūmus — nedidelį dailų trobesį, pastatytą pereitame 
šimtmetyje pagal Vanvitelio?* brėžinius didžiulio apvaliojo bokšto aikš- 
tėje, šimto aštuoniasdešimt pėdų aukštyje. Uždarytas šituose mažuose 
rūmuose, stūksančiuose ant didžiojo bokšto nugaros nelyginant kupra 
ant kupranugario, Fabricijus matė pro langus lygumą ir ten, tolybėje, Al- 
pes; jo žvilgsnis sekė tekančią tvirtovės papėdėje Parmą, sraunų upokš- 
nį, kuris už keturių mylių nuo miesto, pasukęs į dešinę, įteka į Po. Šita 
upė didžiulėmis dėmėmis bolavo tarp žaliuojančių laukų, o toliau, už jos 
kairiojo kranto, jo sužavėta akis aiškiai regėjo Alpių keterą it milžinišką 

sieną Italijos šiaurėje, skirdama kiekvieną jos viršūnę. Tos kalnų viršū- 
nės, užklotos amžinu sniegu, netgi dabar, rugpjūčio mėnesį, įkaitusių 
laukų plotuose žadino malonų vėsos prisiminimą; akis galėjo įžvelgti 
net mažiausią tų keterų išlinkį, nors kalnai nuo Parmos tvirtovės yra 
daugiau kaip už trisdešimties mylių. Tą platų reginį, atsiverianų iš ko- 
mendanto rūmų, tik pietiniame kampe užstojo Farnezių bokštas, kuria- 
me paskubomis buvo taisoma vienutė Fabricijui. Tasai antrasis bokštas, 
kaip galbūt atsimena skaitytojas, buvo pastatytas didžiojo bokšto aikšte- 
lėje vieno sosto įpėdinio garbei, kai tas, priešingai negu Tesėjo sūnus 
Ipolitas“, neatstūmė savo jaunos pamotės meilinimosi. Kunigaikštienė 
numirė staiga, per kelias valandas; jaunasis princas atgavo laisvę tik po 
septyniolikos metų, kai, tėvui mirus, įžengė į sostą. Farnezių bokštas, į 
kurį po trijų ketvirčių valandos buvo užvestas Fabricijus, labai negra- 
žus iš lauko pusės; jis iškilęs virš didžiojo bokšto aikštelės penkiasde- 
šimt pėdų ir nusmaigstytas daugybe perkūnsargių. Savo žmonos elge- 
siu nepatenkintas valdovas, pastatydinęs šitą kalėjimą, matomą iš visų 
pusių, įsikalė į galvą keistą minų — įtikinti savo valdinius, kad bokštas 
stovįs nuo seno; todėl ir pavadino jį Farnezių bokštu. Apie šią statybą 
buvo draudžiama kalbėt, o tačiau iš visų Parmos miesto pusių ir aplinki- 
nių lygumų aiškiausiai buvo matyti, kaip mūrininkai deda akmenį ant 
akmens tam penkiakampiam statiniui. O įrodymui, kad bokštas senas, 
virš dviejų pėdų pločio ir keturių pėdų aukščio durų, pro kurias einama 
į vidų, buvo įmūrytas puikus bareljefas, vaizduojantis, kaip Aleksandras 
Farnezė““, garsusis karvedys, veja Henriką IV nuo Paryžiaus sienų. Ta- 
sai Farnezių bokštas, pastatytas tokioje gražioje vietoje, turi pirmajame 
aukšte salę mažiausia keturiasdešimt žingsnių ilgio ir atitinkamo pločio; 
ji visa užgriozdinta labai kresnomis kolonomis, nes, būdama be saiko 
didelė, aukščio turi tik penkiolika pėdų. Ji skirta kordegardijai; pačiame 
jos viduryje aplink vieną koloną eina nedideli geležiniai laipteliai, labai 
lengvi, ažūriniai, vos dviejų pėdų pločio. Šiais laipteliais, drebančiais nuo 
sunkių palydos žingsnių, Fabricijus užkopė į antrąjį aukštą, kuriame yra 
puikūs, erdvūs, daugiau kaip dvidešimt pėdų aukščio kambariai. Kadaise 
jie buvo įrengti su didžiausia prabanga jaunajam princui, ir jis praleido 

čia septyniolika gražiausių savo gyvenimo metų. Viename šių patalpų 
sparne naujajam kaliniui buvo parodyta be galo puošniai įrengta koply- 
čia; sienos ir skliautai buvo ištisai apdailinti juodu marmuru; pagal juo- 
das sienas, atokiau nuo jų, stovėjo eilėmis kilniausių proporcijų kolonos, 
o pačios sienos buvo papuoštos daugybe labai didelių kaukolių, dailiai 
iškaltų iš baltojo marmuro, su dviem sukryžiuotais kaulais apačioje. „Ši- 
tokias išmones gali sugalvoti tik neapykanta, kai ji negali žudyti, - mąstė 
Fabricijus. — Ir kokia velniška užgaida rodyti visa tai man!“ 

Geležiniai ažūriniai laiptai, taip pat apsiviję aplink vieną koloną, vedė 
į trečiąjį šio kalėjimo aukštą; čia, maždaug penkiolikos pėdų aukščio 
kambariuose, jau visus metus generolas Fabijus Kontis rodė savo išma- 
numą. Pirmiausia, jam pačiam vadovaujant, visuose kambariuose, kur 
kadaise gyveno ano princo tarnai, tvirtais geležiniais virbais buvo užpin- 
ti langai, nors jie yra daugiau kaip trisdešimt pėdų aukščiau akmeninės 
didžiojo apskrito bokšto aikštelės. Į tuos kambarius, kurių kiekvienas 
turi po du langus, patenkama iš tamsaus koridoriaus, kertančio pastatą 
pusiau; šitame labai siaurame koridoriuje Fabricijus pastebėjo vienas už 
kitų trejas geležines duris iš didžiulių virbų, siekiančių net iki skliautų. 
Visų šitų nuostabių išradimų planai, pjūviai ir vertikalinės projekcijos 
davė generolui progą ištisus dvejus metus kas savaitę gauti audiencijas 
pas valdovą. Uždarytas į vieną šių kamerų, sąmokslininkas nebūtų ga- 
lėjęs pasiskųsti viešajai nuomonei, kad elgesys su juo nežmoniškas, o 
tačiau nebūtų įstengęs nei susisiekti su jokia gyva būtybe pasaulyje, nei 
pajudėti taip, kad jo neišgirstų. Kiekvienoje kameroje generolas įsakė 
pakloti storas ąžuolines sijas, lyg ir kokius suolus trijų pėdų aukščio, — tai 
buvo didžiausias jo išradimas, teikęs jam teisę į policijos ministro vietą. 
Ant šių suolų kiekvienoje kameroje buvo įrengtas lentinis, labai aidus 
narvas dešimties pėdų aukščio. Jis siekėsi su bokšto siena tik nuo lan- 
go pusės. Iš kitų trijų šonų tarp kalėjimo sienų, išmūrytų iš milžiniškų 
akmens luitų, ir medinių šių narvų pertvarų buvo paliktas nedidelis ke- 
turių pėdų pločio perėjimas. Pertvaros buvo sukaltos iš keturių dvigubų 
riešutinių, ąžuolinių, eglinių lentų ir tvirtai sujungtos geležiniais varžtais 
ir begaline daugybe vinių. 


PARMOS VIENUOLYNAS + 


Į vieną tokių kamerų, sukaltų prieš metus, įstabiausią generolo Fa- 
bijaus Končio kūrinį žaviu pavadinimu „Aklas paklusnumas“, ir buvo 
įvestas Fabricijus. Jis puolė prie langų; pro tuos virbais užpintus langus 
jam atsivėrė nuostabus reginys, ir tik mažą dangaus kampelį šiaurės vaka- 
ruose užstojo dailių komendanto rūmų stogas su galerija; rūmai teturėjo 
tris aukštus; pirmajame buvo kalėjimo įgulos raštinė; Fabricijaus žvilgsnį 
iš karto patraukė vienas trečiojo aukšto langas, kur jis pamatė kabančius 
gražius narvelius, o juose — daugybę įvairiausių paukščių. Kol kalėjimo 
sargai triūsė aplinkui, Fabricijus su malonumu klausėsi paukščių giedoji- 
mo — jų atsisveikinimo su paskutiniais vakaro žaros spinduliais. Langas 
su paukščių narveliais buvo ne daugiau kaip už dvidešimt penkių pėdų 
nuo vieno jo lango ir penkiom ar šešiom pėdom žemiau, todėl jis matė 
paukščius iš viršaus. 

Tą vakarą buvo mėnesiena, ir kai Fabricijus įžengė į savo vienutę, 
mėnulis didingai kilo dešinėje iš už Alpių kalnagūbrio, Trevizos pusėje. 
Buvo dar tik pusė devynių, ir kitoje horizonto pusėje, vakaruose, tebežė- 
rėjo raudoni oranžiniai gaisai, ryškiai pabrėždami aštrias Monte Vizo ir 
kitas Alpių viršūnes, kurios traukiasi nuo Nicos link Mon Seniso ir Tu- 
rimo; Fabricijus, per daug negalvodamas apie savo nelaimę, susijaudino 
ir susižavėjo, išvydęs tą iškilnų reginį. ,, Tad štai kokiame stebuklingame 
pasaulyje gyvena Klelija Konti! Tokios mąslios ir rimties kupinos sielos 
mergina tikriausiai moka žavėtis šiuo vaizdu geriau negu kas kitas; čia 
žmogus pasijunti kaip kalnų dykynėje, už šimto mylių nuo Parmos“. 
Daugiau kaip dvi valandas išstovėjęs prie lango gėrėdamasis reginiu, taip 
artimu jo sielai, ir ne kartą nukreipdamas žvilgsnį į dailius komendanto 
rūmus, Fabricijus staiga sušuko: „Bet argi tai kalėjimas?! Ar tai šito kalė- 
jimo aš taip bijojau?“ Užuot matęs tik nemalonumus ir dingstis apmau- 
dauti, mūsų didvyris leidosi užburiamas kalėjimo saldybių. 

Staiga kažkoks baisus triukšmas atplėšė jį nuo svajonių ir grąžino 
į tikrovę: smarkiai sudrebėjo panaši į narvą ir labai aidi medinė jo ka- 
mera. Šį itin keistą triukšmą lydėjo šuns lojimas ir aštrus cypimas. „Kas 
čia? Nejaugi man jau taikosi proga pabėgti!“ — dingtelėjo Fabricijui. Po 
valandėlės jis juokėsi taip linksmai, kaip dar niekada turbūt niekas nebu- 

vo juokęsis kalėjime. Generolo įsakymu kartu su prižiūrėtojais į trečiąjį 
aukštą ypač svarbių kalinių sergėti buvo atvedamas ir labai piktas anglų 
veislės šuo, kuris naktį turėjo būti perėjime, taip išradingai įtaisytame 
aplink Fabricijaus narvą. Šuniui ir prižiūrėtojui miegoti buvo skirta trijų 
pėdų aukščio ertmė tarp akmeninio kameros grindinio ir lentinio narvo 
grindų, taigi jie girdėjo kiekvieną kalinio žingsnį. 

Paaiškėjo, kad „„Aklo paklusnumo“ kameroje, iki atvedant Fabricijų, 
šeimininkavo koks šimtas didžiųjų žiurkių, kurios dabar spruko į visas 
puses. Šuo, spanielio ir anglų foksterjero mišinys, nebuvo gražus, bet 
užtat labai vikrus. Jis buvo pririštas prie akmeninių plokščių po kameros 
grindimis, o kai pajuto šmižinėjančias čia pat aplinkui žiurkes, ėmė taip 
smarkiai muistytis, jog pagaliau išniro iš savo antkaklio; tada ir prasidėjo 
tas žavusis mūšis, kurio triukšmas pažadino Fabricijų iš visai neliūdnų 
svajonių. Žiurkės, kurioms dar buvo pavykę gyvoms pasprukti nuo šuns 
dantų po pirmojo puolimo, smuko į medinį narvą; šuo nusivijo pas- 
kui — užbėgo šešiomis pakopomis nuo akmeninių grindų į Fabricijaus 
kamerą. Kilo dar baisesnis bildesys: narvas drebėjo iš pat pamatų. Fab- 
ricijus kaip pakvaišęs kvatojo iki ašarų; prižiūrėtojas Grilas, ne mažiau 
įsilinksminęs, uždarė duris; šuniui niekas netrukdė gainiotis žiurkių, nes 
kamera buvo visai tuščia: žiurkių medžiotojui šokinėti tekliudė geleži- 
nė krosnis, stovinti viename narvo kampe. Kai šuo išguldė visus savo 
priešus, Fabricijus pasivadino jį, paglostė ir jam įsiteikė: „Jei šitas šuo 
pamatys mane kada šokant per sieną, — pagalvojo jis, — tai tikrai nelos“. 
Bet šitoks rafinuotas gudravimas terodė jo pretenzingumą: pažaisti su 
šuniu jam tiesiog buvo malonu, nes tokia buvo dvasinė jo būsena. Dėl 
kažkokios nesuprantamos priežasties, į kurią jis nė nesigilino, jo sielos 
gelmėse tvyrojo slaptas džiaugsmas. 

— Kaip jūs vadinatės? — paklausė Fabricijus prižiūrėtoją, kai pailso 
bėgiodamas su šuniu. 

— Grilas, pasirengęs tarnauti jūsų ekscelencijai, kiek leidžia nuostatai. 

— Na štai, mielas Grilai, toks Džiletis kėsinosi mane papjauti vidu- 
ry kelio, aš gyniausi ir nukoviau jį; jei to reikėtų, aš ir vėl jį nukaučiau; 
bet kol aš jūsų svečias, man vis dėlto nesinori liūdėti. Paprašykite savo 


PARMOS VIENUOLYNAS + 


viršininkus leisti jums nueiti į Sanseverinos rūmus ir atnešti man balti- 
nių; be to, nupirkite keletą butelių as/:2ebb70/0. 

Tai neblogas putojantis vynas, gaminamas Pjemonte, Alfjerio gim- 
tinėje; jį ypač vertina ta vynų mėgėjų klasė, kuriai priklauso kalėjimų 
prižiūrėtojai. Aštuonetas ar dešimt tokių mėgėjų nešiojo į Fabricijaus 
medinį narvą iš buvusių princo kambarių antrajame aukšte kai kuriuos 
senovinius gausiai paauksuotus baldus; visi jie pamaldžiai įsidėjo galvon 
užuominą apie Asti vyną. Nepaisant visų jų pastangų, pirmajai nakčiai 
Fabricijus įsikūrė apgailėtinai; bet nepatenkintas jis atrodė tik todėl, kad 
stigo gero zebbz0/o butelio. 

— Atrodo geras berniokas... — nutarė prižiūrėtojai išeidami. — Lieka 
pageidauti tik vieno — kad mūsų ponai leistų jam perduoti pinigų. 

Likęs vienas ir šiek tiek atsipeikėjęs po viso to triukšmo, Fabricijus 
vėl pagalvojo: „Ar gali būti, kad toks yra kalėjimas?“ — ir apmetė žvilgs- 
niu platų horizontą nuo Trevizo iki Monte Vizo, ilgą Alpių kalnagūbrį, 
amžino sniego dengiamas viršūnes, žvaigždes ir t. t., ir t. t. „Ir tai pirmoji 
mano naktis kalėjime! Dar suprantu, kodėl Klelijai Konti patinka šita 
vienatvė ore; čia žmogus jautiesi pakilęs visą tūkstanų mylių virš visokių 
smulkių nemalonumų ir niekšybių, kurie mus ten, žemai, kankina. Jei 
tie paukščiai po mano langu yra jos, tai aš ją pamatysiu... Ar ji nuraus, 
pastebėjusi mane?“ Šitą svarbų klausimą spręsdamas, kalinys užmigo 
labai vėlai. 

Kitą dieną po šitos nakties, pirmosios, praleistos kalėjime, reikia pa- 
sakyti, visiškai ramiai, be jokio nekantravimo, Fabricijui teko pasitenkin- 
1 ji labai meiliai, bet, gavęs naują įsakymą, nepratarė nė žodžio; neatnešė 
jis nei baltinių, nei 7e65:0/0. 

„Ar pamatysiu aš Kleliją? — pagalvojo Fabricijus, pravėręs akis. — Bet 
kažin ar šie paukščiai jos?“ Tuo tarpu paukščiai jau pradėjo cypsėti ir 
ulbėt, ir šitoje aukštybėje orą teskardeno šitie garsai. Didinga aukštybių 
tyla sukėlė Fabricijui visiškai naują ir labai malonų pojūtį; jis susižavėjęs 
klausėsi lengvo, nevientiso, bet žvitraus čirenimo, kuriuo jo kaimynai 
paukščiai sveikino auštančią dieną. „Jei paukščiai jos, tai ji nors akimir- 

kalnagūbrius, prieš kurių žemutinės pakopas stūksanti Parmos tvirto- 
vė atrodė lyg koks bastionas, jis tačiau kas valandėlę žvilgčiojo į pui- 
kius citrinmedžio ir raudonmedžio narvelius, išpintus auksuotos vielos 
virbeliais, kabančius labai šviesiame, erdviame kambaryje, paverstame 
voljera. Fabricijus tik vėliau sužinojo, kad tai buvo vienintelis trečiojo 
rūmų aukšto kambarys, kuriame tarp vienuoliktos ir ketvirtos valandos 
būdavo pavėsis: nuo saulės jį užstodavo Farnezių bokštas. 

„Koks man bus širdies skausmas, — mąstė Fabricijus, — jei vietoj lau- 
kiamo dieviško mąslaus veidelio, kuris galbūt trupuų paraus, jei pastebės 
ti paukščius! Bet jei aš pamatysiu Kleliją, ar teiksis ji mane pastebėti? 
Dievaži, teks mesti šalin kuklumą — kitaip nepatrauksi jos dėmesio; juk 
mano padėtis tikriausiai teikia man kokių pirmenybių; be to, mudu čia 
visai vieni ir taip toli nuo pasaulio! Esu kalinys, atseit žmogus, kurį gene- 
rolas Kontis ir kiti panašūs į jį niekšai vadina savo valdiniu... Bet ji tokia 
protinga, arba, tikriau pasakius, tokia kilniadvasė, kaip spėja grafas, kad 
galbūt, jo žodžiais tariant, bjaurisi tėvo profesija; turbūt dėl to ji tokia 
ir liūdna! Tauri priežastis liūdėti! Pagaliau, tiesą sakant, nesu jai ir visiš- 
kai svetimas. Kaip meiliai ir kukliai pasveikino ji mane vakar vakare! 
Puikiai prisimenu, kaip per susitikimą prie Komo ežero pasakiau jai: 
„Kada nors aš atvyksiu į Parmą pasižiūrėti jūsų gražiųjų paveikslų; ar 
prisiminsite tada šį vardą: Fabricijus del Dongas?“ Ar nebus ji pamiršusi 
jo? Tuomet ji buvo dar tokia jaunutė! 

Bet aš, beje, — nusistebėjo Fabricijus, pertraukęs staiga savo minčių 
eigą, — užmirštu, kad reikia pykti! Nejaugi aš būsiu vienas tų didžiadva- 
sių, kurių kelis pavyzdžius pasauliui paliko senieji graikai ir romėnai? 
Gal, pats to nenumanydamas, esu didvyris? Kaip čia yra? Aš taip bijojau 
kalėjimo, o dabar, atsidūręs jame, net užmirštu, kad reikia sielotis! Iš 
tikrųjų galiu pasakyti, kad baimė buvo dešimt kartų baisesnė už pačią 
bėdą. Tik pamanykit, aš privalau save įtikinėti, kad turiu liūdėti dėl šito 
įkalinimo; juk, kaip sakė Blanesas, jis gali trukti ir dešimt metų, lygiai 
kaip ir dešimt mėnesių? O gal visa šita stulbinama aplinka išblaško šird- 

gėlą, kuri turėtų mane čia kamuoti? Gal toji gera nuotaika, nuo mano 
valios nepriklausanti ir vargu ar turinti pamatą, staiga išsisklaidys? Gal 
mane, kaip ir turėtų būti, vienu akies mirksniu apniks gūdus sielvartas? 

Šiaip ar taip, labai keista, kad, atsidūrus kalėjime, reikėtų įsikalbėti 
liūdesį! Garbės žodis, man ir vėl peršasi prielaida, kad gal aš — tvirtabū- 
dis žmogus“. 

Fabricijaus mintis nutraukė tvirtovės stalius, atėjęs išmatuoti lan- 
gų, kuriems turėjo būti pritaisyti dengiamieji skydai; tąja kamera buvo 
naudojamasi pirmą kartą ir todėl užmiršta papildyti ją šiuo esminiu 
įrenginiu. 

„Na štai, — pagalvojo Fabricijus, — aš daugiau negalėsiu gėrėtis tuo 
stebuklingu reginiu“, — ir jis pamėgino dėl to nuliūsti. 

— Kaip? — kreipėsi jis staiga į stalių. — Aš nebematysiu tų gražių 
paukščiukų? 

— A, mūsų panelės paukštyčių! Ji taip juos myli! - ceraširdiškai atsakė 
žmogelis. — Ir jie, kaip ir viskas čia, bus paslėpti, pridengti, žuvę jums. 

Kalbėti su kaliniais staliui buvo taip pat griežtai uždrausta, kaip ir 
prižiūrėtojams, bet tam žmogui pagailo Fabricijaus jaunystės; jis paaiški- 
no, kad šie didžiuliai skydai turi būti pritvirtinti iš oro prie lango atbrailų 
ir stovėti įžambiai atsiknoję, kad kaliniams būtų matyti tik dangus. 

— Daroma tai kalinių sielų labui, — pasakė jis, — kad į širdį jums įsi- 
smelktų išganingas liūdesys ir sustiprintų troškimą pasitaisyti; genero- 
las, — pridūrė stalius, — sugalvojo, be to, išimti iš langų stiklus ir pakeisti 
juos alyvuotu popierium. 

Fabricijui labai patiko kandus jo pašnekovo tonas — didelė retenybė 
Italijoje. 

— Labai norėčiau turėti čia paukštelį, aš baisiai myliu paukščius, man 
nebūtų taip nuobodu; nupirkite man kokį iš panelės Klelijos Konti 
kambarinės. 

— Ką aš girdžiu! — šūktelėjo stalius. — Jūs ją pažįstate, kad net vardą 
žinote? 

— Kas nėra girdėjęs apie tą garsią gražuolę? Bet man teko garbė pa- 
čiam keletą kartų sutikti ją kunigaikščio rūmuose. 

— Vargšė panelė labai čia nuobodžiauja, — kalbėjo stalius, — ištisas 
dienas ji su paukšteliais. Šį rytą liepė nupirkti gražių apelsinmedžių ir 
pastatyti juos prie bokšto durų po jūsų langu; jei ne atbraila, jūs maty- 
tumėte juos. 

Šiame atsakyme buvo labai brangių Fabricijui žodžių; jis surado 
mandagų būdą įduoti staliui kiek pinigų. 

— Aš darau dvigubą nusikaltimą, — pasakė tasai, — kalbu su jūsų eks- 
celencija ir priimu pinigus. Poryt, kai ateisiu uždėti skydų, atsinešiu ki- 
šenėje paukščiuką; jei būsiu ne vienas, apsimesiu, kad jis netyčia man iš- 
spruko; jei galėsiu, atnešiu jums ir maldaknygę; jums turbūt labai sunku, 
kad negalite kalbėti savo maldų. 

„Taigi, — pagalvojo Fabricijus, likęs vienas, — šitie paukščiai jos, bet 
po dviejų dienų aš jų nebematysiu!“ 

Juo šios minties jo žvilgsnis apsitraukė liūdesiu. Pagaliau, neapsako- 
palesinti savo paukštelių, Fabricijus stovėjo apmiręs, užgniaužęs kvapą, 
prigludęs prie didžiulių lango virbų. Ji nepakėlė akių, bet jis pastebėjo, 
kad jos judesiai suvaržyti, lyg jinai jaustų, kad į ją kas žiūri. Nė norėdama 
vargšė mergina nebūtų įstengusi užmiršti to lengvo šypsnio, kuris klai- 
džiojo kalinio lūpose vakar, kai žandarai jį vedė iš kordegardijos. 

Nors, kaip iš visko buvo matyt, Klelija rūpestingiausiai sekė kiek- 
vieną savo judesį, tačiau, priėjusi prie voljeros lango, labai pastebimai 
nuraudo. Fabricijui pirmiausia į galvą atėjo vaikiška mintis — pabelst į 
geležines grotas, prie kurių jis stovėjo prisispaudęs; lengvas garsas būtų 
patraukęs jos dėmesį; paskui jis pasibaisėjo vien tik mintimi apie tokį 
netaktą. „Tikrai nusipelnyčiau, kad ji visą savaitę paukščius prižiūrėti pa- 
vestų savo kambarinei“. Tokia delikati mintis nebūtų jam į galvą atėjusi 
nei Neapolyje, nei Novaroje. 

Jis godžiai sekė ją akimis. „Ji tikriausiai išeis, — galvojo jis, — net nesi- 
teikusi žvilgtelėti į šį menką langelį, nors jis yra kaip tik priešais ją“. Bet, 
grįždama iš gilumos kambazio, kurį Fabricijus puikiai matė iš aukščiau, 
Klelija vis dėlto vogčiomis kilstelėjo į jį akis, nors ir nesustojo; bet šito 
užteko, kad Fabricijus tartųsi turįs teisę ją pasveikinti. „Argi mudu čia 

ne vienu du pasaulyje?“ — mąstė jis, drąsindamas pats save. Pastebėjusi 
jo sveikinimą, mergaitė sustojo ir nudelbė akis; paskui Fabricijus matė, 
kaip ji labai iš lėto vėl pakėlė jas į viršų ir, aiškiai prisivertusi, pasveikino 
kalinį labai rimtu ir labai +a/x galvos linktelėjimu; bet akims ji neįstengė 
įsakyti tylėti: matyt, nė jai pačiai nežinant, valandėlę jose sužvilgo gai- 
liausia užuojauta. Fabricijus pastebėjo, kad ji smarkiai nukaito, o raudo- 
nis, nuplieskęs veidą, išsiliejo net į pečius, nuo kurių, įėjusi į voljerą, dėl 
šilumos ji buvo nusimetusi juodų nėrinių skarą. Fabricijaus žvilgsnis, 
kuriuo jis nejučiomis atsakė į jos pasveikinimą, visiškai sutrikdė merginą. 
„Kokia laiminga būtų ta vargšė moteris, — galvojo ji apie kunigaikštie- 
nę, - jei nors valandėlę galėtų matyti jį taip, kaip aš dabar matau!“ 

Fabricijus turėjo šiek tiek vilties atsisveikindamas dar kartą jai nu- 
silenkti; bet, vengdama šio antro mandagaus mosto, Klelija išmaniai, 
eidama nuo narvelio prie narvelio, po truputį traukėsi durų link, tartum 
priedurėje esančiais paukščiais būtų reikėję pasirūpinti paskiausiai. Pa- 
išnyko; jis tapo kitu žmogumi. , 

Nuo tos valandos jo mintys sukosi vien apie tai, kaip jis galėtų ją 
matyti ir tada, kai ant lango, žiūrinčio į komendanto rūmų pusę, bus 
uždėtas tas baisusis skydas. 

Vakar vakare, prieš guldamas, jis prisivertė imtis labai nuobodaus ir 
ilgo darbo — suslėpė didžiulę dalį auksinių pinigų, kuriuos turėjo prie s2- 
vęs, į žiurkių olas, puošiančias jo medinę kamerą. „Šiandien vakare turiu 
paslėpti ir laikrodį. Girdėjau kalbant, kad, turint kantrybės, su išdantyta 
laikrodžio spyruokle galima perpjauti medį ir net geležį. Vadinasi, aš galė- 
siu perpjauti tą skydą“. Laikrodžiui paslėpti prireikė poros gerų valandų, 
bet šitas darbas nė kiek jam neprailgo; jis svarstė, kuriomis priemonė- 
mis galėtų pasiekti savo tikslą, ir prisiminė, kokius staliaus darbus moka. 
„Mitriai padirbėjęs, tiesiog išpjausiu langelį 4žuolinėje skydo lentoje, ten, 
kur ji remsis į lango atbrailą; tą lentos gabalą pagal reikalą galėsiu išsiimti 
ir vėl įstatyti; atiduosiu Grilui visa, ką turiu, kad jis teiktųsi nepastebėti 
tos mano gudrybės“. Dabar visa Fabricijaus laimė priklausė nuo to, ar 
pasiseks jam atlikti šį darbą, ir apie nieką kita jis negalvojo. „Jei tik aš ją 

matysiu, būsiu laimingas... Ne, ne, — mąstė jis, — ir ji turi matyt, kad aš 
ją matau“. Visą naktį jam galvoje sukosi įvairiausios stalių išmonės, ir jis 
turbūt nė sykio neprisiminė Parmos dvaro, valdovo rūstybės ir t. t., ir 
t. t. Prisipažinsime, kad lygiai taip pat jis nepagalvojo, kaip turi sielotis 
kunigaikštienė. Jis nekantriai laukė rytdienos, bet stalius nepasirodė: ma- 
tyt, kalėjime jis buvo laikomas liberalu; vietoj jo buvo pasirūpinta atsiųsti 
kitą; tasai grasios išvaizdos žmogus atsakinėjo nieko gera nežadančiu 
niurnėjimu į visus lipšnius žodžius, kuriais tik Fabricijus kreipėsi į jį. 
Kai kuriuos iš kunigaikštienės bandymų susižinoti su Fabricijum suse- 
kė markizės Raversi agentai, kurių ji daug turėjo; ji kasdien įspėjinėjo, 
gąsdino Fabijų Konų, dilgino jo savimeilę. Kas aštuonios valandos šeši 
sargybos kareiviai buvo keičiami apatinio aukšto salėje su daugybe ko- 
lonų; negana to, komendantas išstatė po prižiūrėtoją prie kiekvienų iš 
trejų geležinių durų koridoriuje, o vargšui Grilui, vieninteliam žmogui, 
kuris matėsi su kaliniu, tik sykį savaitėje buvo leidžiama išeiti iš Farnezių 
bokšto, ir dėl to jis smarkiai apmaudavo. Savo nepasitenkinimą jis leido 
pajusti Fabricijui, bet šis susiprato tik taip atsakyti: 

— Kuo daugiau asžimebbiolo, drauguži. 

Ir įbruko jam pinigų. 

— Tai va, net šitos paguodos nuo visų skausmų mes neturime teisės 
imti, — sušuko Grilas pasipiktinęs, bet tokiu garsumu, kad kalinys vos 
teišgirdo, — turėčiau atsisakyti, bet imu; beje, į balą išmesti pinigai; nega- 
liu jums ničnieko pasakyti. Matyt, gražių darbelių esat pridaręs, kad dėl 
jūsų visa tvirtovė aukštyn kojom apversta; o per ponios kunigaikštienės 
visokias išmones trys mūsiškiai jau ir vietų neteko. 

„Ar spės uždėti skydą iki pietų?“ — štai koks buvo klausimas, dėl ku- 
rio visą tą ilgą rytą drebėjo Fabricijui širdis; jis skaičiavo kiekvieną ketvirųį 
valandos, kurį mušė tvirtovės bokšto laikrodis. Pagaliau laikrodis išmušė 
tris ketvirčius dvyliktos, bet skydo vis dar neatnešė; voljeroje prie narve- 
lių pasirodė Klelija. Žiauri būtinybė įkvėpė Fabricijui negirdėtos drąsos, 
O pavojus nematyti Klelijos taip nustelbė visa kita, jog jis išdrįso, žiūrė- 
damas į ją, pirštu parodyti pjaunąs skydą; tiesa, vos pastebėjusi šį ženklą, 
tokį maištingą kalėjime, Klelija tuoj pasišalino, nežymiai jam linktelėjusi. 

„Kaip? — nustebo Fabricijus. —- Nejaugi ji būtų tokia neprotinga, jog 
manytų, kad šitas ženklas, kurį man padiktavo įsakmiausia būtinybė, 
reiškia juokingą nepagarbumą? Aš tik norėjau paprašyti ją, kad ji, le- 
sindama paukštelius, kartkartėmis teiktųsi žvilgtelėti į kalėjimo langą, 
net kai jis bus uždengtas didžiule medine langine; norėjau duoti jai su- 
prasti, jog padarysiu visa, kas įmanoma žmogaus jėgoms, kad galėčiau 
ją matyti. Dieve didis! Nejaugi dėl to neprideramo mano mosto ji rytoj 
neateis?“ Šita baimė, įvariusi Fabricijui nemigą, visiškai pasitvirtino: kitą 
dieną Klelija nepasirodė, o iki trečios valandos Fabricijaus langai buvo 
užkalti dviem didžiuliais mediniais skydais; atskiras jų dalis nuo didžiojo 
bokšto aikštelės užtraukė aukštyn virvėmis per skridinius, pritvirtintus 
iš lauko prie geležinių langų virbų. Tiesa, pasislėpusi už savo kambario 
langinės, Klelija baimingai sekė kiekvieną darbininkų judesį ir puikiai 
matė, kaip mirtinai sunerimęs Fabricijus, bet vis dėlto jai užteko drąsos 
išlaikyti sau duotąjį žodį. 

Klelija buvo karšta ir naivi liberalizmo šalininkė; ankstyvoje jaunys- 
tėje ji labai dėjosi į širdį visas liberalų kalbas, kurių prisiklausydavo tėvo 
aplinkoje, tačiau tėvui rūpėjo tik karjera; iš to ir atsirado jos širdyje pa- 
nieka, beveik bjaurėjimasis pataikūnišku dvariškio charakteriu; iš čia — ir 
jos nenoras tekėti. Fabricijų uždarius tvirtovėje, ją ėmė kankinti sąžinė. 
„Štai, — galvojo ji, — mano niekingoji širdis linksta į žmones, kurie sie- 
kia pražudyti tėvą! Jis drįsta man rodyti prasipjausiąs duris!.. Bet juk 
visas miestas kalba, kad jis tuoj mirs! — paprieštaravo ji sau suspausta 
širdimi. — Gal rytoj ir bus ta lemtingoji diena. Juk visko galima tikėtis iš 
pabaisų, kurie mus valdo! Kiek švelnumo, kiek didvyriškos giedros tose 
akyse, kurios galbūt amžinai užsimerks! Viešpatie! Kokį nerimą turi iš- 
gyventi kunigaikštienė! Sako, ji visai į nevilųį puolusi. Jos vietoj aš eičiau 
ir durklu nusmeigčiau valdovą, kaip didvyriškoji Šarlotė Kordė“.?5 

Visą trečiąją kalėjimo naktų Fabricijus virė pykčiu, bet tik dėl to, kad 
neatėjo Klelija. „Kad pyksta, nieko nepaveiksi, bet nors būčiau pasakęs, 
kad myliu ją, —- galvojo jis, nes jau buvo spėjęs prieiti šią išvadą. — Ne, ne 
iš didžiadvasiškumo aš nekvaršinu sau galvos kalėjimu ir ne dėl to neigiu 
Blaneso pranašystę — tokios garbės nenusipelniau. Man neišeina iš galvos 

kupinas švelnios užuojautos Klelijos žvilgsnis, kuriuo ji pažvelgė į mane, 
kai žandarai vedė mane iš kordegardijos; tas žvilgsnis išdildė visą mano 
pracių. Kas man galėjo pasakyti, kad tokioje vietoje aš rasiu tokias meilias 
akis, ir dar tada, kai mano žvilgsnį suteršė Barbonės ir pono komendanto 
fizionomijos. Tarp tų šlykščių padarų man nušvito dangus. Kaip nemylėti 
grožio ir nesistengti vėl jį išvysti? Ne, tikrai ne iš didžiadvasiškumo aš esu 
abejingas visiems šiūems smulkiems kalėjimo nemalonumams“. Fabrici- 
jaus vaizduotė perbėgo visas galimybes ir sustojo ties mintimi apie išėji- 
mą į laisvę. „Be abejo, kunigaikštienės prielankumas padarys dėl manęs 
stebuklus. Ir ką gi, už laisvę aš tepadėkosiu jai puse lūpų; į šitokias vietas 
niekas nesugrįžta! O išėjęs iš kalėjimo aš vargiai bepamatysiu Kleliją, nes 
mudu priklausome skirtingiems visuomenės sluoksniams. Tiesą sakant, 
kuo man bloga kalėjime? Jei Klelija būtų maloni ir neslogintų manęs savo 
pykčiu, ko aš daugiau galėčiau iš dangaus prašyti?“ 

Tą dieną, kai negavo pamatyti savo gražiosios kaimynės, pavakare į 
galvą jam atėjo geniali mintis: geležiniu rožinio kryželiu, — rožinį gauna 
visi kaliniai, vos patekę į kalėjimą, — jis ėmė lango skyde gręžti skylutę, ir 
tas darbas jam sekėsi. „Gal tai ir neatsargu, — pagalvojo jis dar prieš pa- 
siryždamas, — juk staliai aiškiai kalbėjo, man girdint, kad jų vieton rytoj 
čia ateis dažytojai. Ką jie sakys, pamatę, kad skydas pragręžtas? Bet jei aš 
nesiryšiu, tai rytoj Klelijos nepamatysiu. Kaip? Dėl savo kaltės nematyti 
Klelijos ištisą dieną! Ir dar po to, kai ji nuėjo supykusi!“ Po keliolikos 
darbo valandų Fabricijaus drąsa sulaukė atlygio: jis pamatė Kleliją. Ir 
laimė buvo neįtikėtinai dosni: nenujausdama, kad Fabricijus ją mato, ji 
ilgai stovėjo prie lango, įsmeigusi akis į tą didžiulį skydą; jis puikiai spėjo 
per tą laiką įžiūrėti jos akyse švelniausią užuojautą. O į pabaigą, aiškiai 
užmiršusi net paukštelius, ji keletą minučių ištisai stovėjo nejudėdama 
ir neatitraukdama žvilgsnio nuo lango. Jos siela buvo giliai sukrėsta: ji 
galvojo apie kunigaikštienę, kurios nepaprasta kančia ją taip graudino, o 
tačiau ėmė ir neapkęsti jos. Negalėjo suprasti, kodėl ją apniko toks niau- 
rus liūdesys, ir pyko pati ant savęs. Du ar tris kartus tą rytą Fabricijus iš 
nekantrumo buvo bemėginąs krestelėti skydą; jam rodėsi, kad jis nebus 
visiškai laimingas, jei neparodys Klelijai, jog mato ją. „Tačiau, - galvojo 

jis, — jeigu ji žinotų, kaip man lengva ją matyti, iš santūrumo ir drovumo 
tikriausiai pasislėptų nuo mano žvilgsnių“. 

Rytojaus dieną jis pasijuto daug laimingesnis (kokiuose niekniekiuo- 
se meilė suranda laimę!): kai Klelija liūdnai žiūrėjo į didžiulį skydą, Fab- 
ricijus sėkmingai iškišo pro geležiniu kryželiu prakrapštytą plyšį trumpą 
vielelę ir ėmė ja mojuoti, o jinai šitą jo ženklą, žinoma, suprato, bent jau 
ta prasme, kokia jis ir norėjo: „Aš esu čia ir matau jus“. 

Kitomis dienomis Fabricijui nesisekė. Jis stengėsi iš milžiniško skydo 
išpjauti plaštakos dydžio lentelę, kurią galėtų įdėti kada norėdamas; pro 
ją jis matytų Kleliją, o jinai — jį, tad bent ženklais galėtų apsakyti jai, kas 
dedasi jo sieloje; bet mažytis, labai netobulas pjūklelis, kurį jis šiaip taip 
pasidirbo iš laikrodžio spyruoklės, išdantijęs ją kryželiu, savo girgždėjimu 
patraukė Grilo dėmesį, ir tasai sunerimęs ėmė ištisom valandom sėdėti 
Fabricijaus kameroje. Tiesa, Fabricijui pasirodė, kad juo daugiau išorinių 
kliūčių bendrauti, juo mažesnis Klelijos griežtumas; jis, pavyzdžiui, aiš- 
kiai matė, kad ji nebenuleidžia akių ar nebesideda žiūrinti į paukščius, kai 
jis savo menkute vielele primena jai apie save; jis su malonumu pastebėjo, 
kad voljeroje ji pasirodo lygiai tada, kai laikrodis muša tris ketvirčius dvy- 
liktos, ir jam beveik magėjo didžiuotis, kad pats jisai yra šito nepaprasto 
punktualumo priežastis. Kodėl? Tokia mintis tarytum nebuvo pagrįsta; 
ir pasidaro iš jų begalę išvadų. Pavyzdžiui, dabar, kai Klelija nematė kali- 
nio, beveik tuoj pat, tik įėjusi pas paukščius, ji pakeldavo akis į langą. Tai 
įvyko tomis kraupiomis dienomis, kai niekas Parmoje neabejojo, kad Fa- 
bricijus greitai būsiąs nužudytas; tik jis vienas to nežinojo; bet Klelija tos 
baisios minties negalėjo atsikratyti, tad kaip ji būtų galėjusi priekaištauti 
sau už per didelį domėjimąsi Fabricijum? Juk jis turi netrukus žūti! Ir 
žūti kaip laisvės kovotojas! Juk per daug kvaila bausti mirtimi del Dongo 
giminės atstovą už tai, kad jis persmeigė špaga kažkokį juokdarį. Tiesa, 
tas meilus jaunuolis myli kitą moterį! Klelija jautėsi labai nelaiminga ir, 
aiškiai sau neprisipažindama, kodėl jai taip rūpi jo likimas, galvojo: „Jeigu 
ji nužudys, aš, žinoma, užsidarysiu vienuolyne ir niekada nebepasirodysiu 
dvaro draugijoje — ji man baisi. Mandagūs žmogžudžiai!“ 

Aštuntąją dieną po Fabricijaus įkalinimo jai teko išgyventi iš tikrųjų 
didelę gėdą: pasinėrusi liūdnose mintyse, ji atidžiai žiūrėjo į skydą, den- 
giantį kalinio langą; tą dieną jis dar nebuvo jai davęs jokio ženklo; staiga 
lango skyde atsivėrė už plaštaką didesnė anga, ir ji pamatė Fabricijų: jis 
linksmai žiūrėjo į ją ir žvilgsniu ją sveikino. Ji nepakėlė šito netikėto ban- 
dymo, skubiai nusisuko į paukščius ir ėmė juos lesinti; bet taip drebėjo, 
kad vanduo, kurį jiems pylė, liejosi pro šalį, ir Fabricijus puikiai matė tą 
susijaudinimą; ji nebeištvėrė ir tekina išbėgo. 

Tai buvo gražiausia, su niekuo nepalyginama Fabricijaus gyvenimo 
valandėlė. Jei tą akimirką jam būtų pasiūlę laisvę, su kokiu dvasios paki- 
limu jis būtų jos atsisakęs! 

Rytojaus diena buvo kunigaikštienei beviltiško nusiminimo diena. 
Mieste visi buvo įsitikinę, kad Fabricijui priėjo galas; Klelijai pritrūko 
liūdnos drąsos — rodyti atšiaurumą, kurio nejautė širdyje; pusantros va- 
landos ji išbuvo voljeroje, akimis sekė visus Fabricijaus rodomus žen- 
klus ir ne kartą atsakė į juos bent žvilgsniu, kupinu šilčiausio ir nuošir- 
džiausio prielankumo; kartkartėmis pasitraukdavo į šalį, slėpdama nuo 
jo ašaras. Moteriškas koketiškumas aiškiai sakė jai, kad ši mostų kalba 
labai netobula: jeigu jie būtų galėję pasikalbėti žodžiu, ji visokiausiais 
būdais būtų pasistengusi įspėti, kokie iš tikrųjų Fabricijaus jausmai ku- 
nigaikštienei! Klelija beveik jau neapgaudinėjo savęs — ji nekentė ponios 
Sanseverinos. 

Vieną nakų Fabricijus rimčiau pamąstė apie savo tetą; jis nustebo, 
kad jam sunku ją įsivaizduoti — taip neatpažįstamai buvo pasikeitęs jo 
atmintyje jos paveikslas: jam šiuo metu ji buvo penkių dešimčių metų 
moteris. 

— Dieve didis! — džiaugsmingai šūktelėjo Fabricijus. — Kokia laimė, 
kad neprasitariau jai apie meilę! 

Dabar jam buvo beveik nesuprantama, kaip jis galėjo ją tokia gražia 
laikyti. Šiuo atžvilgiu mažoji Marjeta atrodė jam daug mažiau pasikei- 
tusi: mat jam niekados nebuvo atėjusi mintis, kad į meilę Marjetai jis 
būtų įdėjęs bent kiek sielos, tuo tarpu dažnai vaizdavosi, kad visa jo siela 
priklausanti kunigaikštienei. Kunigaikštienė d'A... ir Marjeta buvo jam 

dabar tarsi dvi jaunutės balandėlės, kurių visas žavesys — jų silpnumas 
ir naivumas, tuo tarpu iškilnus Klelijos paveikslas, užvaldęs visą jo sielą, 
beveik siaubą jam kėlė. Jis per daug aiškiai jautė, kad nuo šiol visa jo gy- 
venimo laimė pareina nuo komendanto dukters, kad ji turi galią padaryti 
ją nelaimingiausiu žmogumi pasaulyje. Kiekvieną dieną jį kankino mirti- 
na baimė, kad staiga dėl kokio jos įnorio, nepriklausančio nuo jo valios, 
nutrūks šitas savotiškas, magus gyvenimas šalia jos; šiaip ar taip, ji jau 
užpildė palaima šituos pirmuosius du kalėjimo mėnesius. Tai dėjosi tuo 
pat metu, kai dukart per savaitę generolas Fabijaus Kontis pranešinėjo 
valdovui: „Galiu duoti garbės žodį jūsų didenybei, kad kalinys del Don- 
gas su ničniekuo nesikalba ir kamuojasi neviltyje arba miega“. 

Klelija du ar tris kartus per dieną užeidavo į voljerą, kartais tik ke- 
lioms minutėms; jei Fabricijus nebūtų taip jos mylėjęs, tikriausiai būtų 
supratęs, kad yra mylimas; bet dėl šito jį kankino mirtinos abejonės. 
Klelija liepė pastatyti voljeroje fortepijoną. Kol jos pirštai bėgiojo ins- 
trumento klavišais, kurio garsai turėjo duoti žinią apie ją Fabricijui ir 
atitraukti vaikščiojančių po langais sargybinių dėmesį, ji pati žvilgsniais 
atsakinėjo į Fabricijaus klausimus. Tik vienos jų pokalbio temos ji visada 
vengdavo, o ypatingais atvejais net pabėgdavo ir jau visą dieną nepa- 
sirodydavo; taip būdavo tada, kai Fabricijus ženklais išreikšdavo savo 
jausmus ir per daug sunku būdavo apsimesti nesupratus to prisipažini- 
mo, — čia ji buvo nepermaldaujama. 

Taigi, kad ir įspraustas į gana ankštą kamerą, Fabricijus gyveno labai 
veiklų gyvenimą — visą laiką sprendė itin svarbų klausimą: „Ar ji mane 
myli?“ Per dienas tolydžio ją stebėdamas ir tolydžio abejodamas savo 
stebėjimais, jis pagaliau priėjo tokią išvadą: „Visi valingi jos judesiai sako 
„ne“, bet žvilgsniu, kai jis nepriklauso nuo jos valios, ji lyg ir prisipažįsta, 
kad ima palankiai į mane žiūrėti“. 

Klelija tvirtai tikėjosi, kad jie niekad neatvers vienas kitam savo jaus- 
mų; šito pavojaus vengdama, ji ir atmetė su didžiausiu pykčiu vieną Fab- 
ricijaus prašymą, su kuriuo jis ne kartą buvo kreipęsis. Atrodo, kad skur- 
džios bendravimo priemonės, kuriomis naudojosi vargšas kalinys, būtų 
turėjusios sužadinti Klelijai daugiau užuojautos. Jis norėjo susikalbėti su 

ja raidėmis, kurias rašytų ant delno anglimi — šitą brangų radinį buvo ap- 
tikęs krosnyje: galėtų raidė po raidės sudarinėti žodžius. Ta išmonė būtų 
praturtinusi jų susižinojimo priemones ir leidusi jiems tiksliau išreikšti 
savo mintis. Jo langas buvo už kokių dvidešimt penkių pėdų nuo Kleli- 
jos lango, tad per daug pavojinga būtų buvę kalbėtis balsu per vaikščio- 
jančių priešais komendanto rūmus sargybinių galvas. Fabricijus abejojo, 
ar Klelija myli jį; jeigu būtų turėjęs nors kiek patyrimo meilės srityje, 
jokių abejonių jam nebūtų kilę; bet jokia moteris iki šiol dar nebuvo 
užvaldžiusi jo širdies; be to, jis visai nenuvokė vienos paslapties, kuri jį 
būtų į neviltį įstūmusi, jeigu jis būtų ją žinojęs: visai rimtai buvo kalbama 
apie Klelijos Konti vedybas su markizu Krešenciu, turtingiausiu žmogu- 
mi Parmos valdovo dvare. 


Devynioliktasis skyrius 


liūtys, stojusios skersai kelią ministrui pirmininkui Moskai ir 
| tarytum pranašavusios artimą jo karjeros galą, taip pašėlusiai 
įkaitino generolo Fabijaus Končio garbėtrošką, jog jis ėmė kelti dukte- 
riai audringas scenas; tolydžio jai kartojo su didžiausiu piktumu, kad ji 
sužlugdysianti jam ateitį, jei pagaliau nesiryšianti išsirinkti jaunikį; kad 
merginai, peržengusiai dvidešimtuosius metus, laikas apsispręsti; kad 
pagaliau turįs ateiti galas šitai Žiauriai vienatvei, kurioje jis priverstas gy- 
venti dėl neprotingo dukters užsispyrimo, ir t. t., ir t. t. 

Noras pasislėpti nuo šitų tolydinių blogos nuotaikos priepuolių ir 
buvo pirmoji priežastis, pastūmėjusi Kleliją ieškoti prieglobsčio volje- 
roje: į ją patekti galima buvo tik siaurais, labai nepatogiais mediniais 
laipteliais, kurie komendanto podagrai buvo rimta kliūtis. 

Paskutines kelias savaites Klelijos siela buvo taip įsiaudrinusi, ji pati 
taip menkai tesuvokė, ko jai norėti, jog beveik nusileido tėvui, nors aiš- 
kaus žodžio nedavė. Kartą įpykęs generolas riktelėjo, kad be ceremonijų 

uždarysiąs ją į paųį niūriausią Parmos vienuolyną ir kad ten ji galėsianti 
kamuotis, kol malonėsianti galų gale pasirinktu. 

— Tu žinai, mes, kad ir labai senos giminės, nesurenkame nė šešių 
tūkstančių livrų metinių pajamų, o markizo Krešencio turtas duoda 
daugiau kaip šimtą tūkstančių ekiu per metus. Visas dvaras vienu balsu 
pripažįsta, kad jis maloniausio būdo žmogus; niekados niekas neturė- 
jo progos nusiskųsti juo; jis gražus, jaunas, valdovas apie jį labai geros 
nuomonės; ir iš tiesų, tik visiška beprotė gali atstumti šitokį jaunikį. Jei 
toks atsisakymas būtų pirmas, aš jį gal ir pakęsčiau; bet štai tau peršasi 
penktas ar šeštas, o tu kaip kvaišelė atstumi visus jaunikius, ir tai pačius 
geriausius dvare. Kas laukia tavęs, klausiu aš, jei mane paleistų į atsargą? 
Koks džiaugsmas mano priešams, jei apsigyvenčiau kur nors trečiame 
aukšte! Aš, tiek sykių numatytas į ministrus! Ne, velniai rautų, per daug 
ilgai aš dėl savo geraširdiškumo vaidinu Kasandro““ vaidmenį. Tu ban- 
dysi vėl pateikti man kokį svarbų argumentą prieš tą vargšą markizą 
Krešencį, kuris malonėjo įsimylėti ir nori vesti tave be jokios dalies, ir 
užrašyti tau vedybų sutartyje trisdešimt tūkstančių livrų rentą, iš kurių aš 
galėsiu bent padorų butą nusisamdyti; arba pasakyk man ką nors protin- 
ga, arba, velniai rautų, po dviejų mėnesių tu būsi markizo žmona!.. 

Iš visos šitos kalbos Klelijai atmintin įstrigo vienas dalykas — tėvo 
grasinimas uždaryti ją vienuolyne, vadinasi, atitolinti nuo tvirtovės, — ir 
tai tada, kai Fabricijaus gyvybė kabojo ant plauko: mieste ir dvare kas 
mėnesį vis iš naujo pasklisdavo gandas, kad greitai jis mirs. Kad ir kažin 
kaip save įtikinėdama, Klelija jokiu būdu negalėjo pasiryžti skirtis su 
Fabricijum kaip tik tokiu momentu, kai jos širdis drebėjo dėl jo gyvybės! 
Jos akyse tai buvo visų didžiausia blogybė, bent jau artimiausia. 

Tai nereiškia, kad, likdama šalia Fabricijaus, ji tikėjosi savo širdžiai 
džiaugsmo; buvo įsikalbėjusi, kad jį myli kunigaikštienė, ir jos širdį dras- 
kė mirtinas pavydas. Ji be paliovos galvojo, kaip daug ją viršija toji mo- 
teris, kuria visi taip visuotinai žavisi. Jos nepaprastas santūrumas san- 
tykiuose su Fabricijum, ženklų kalba, kuria ji apribojo jų bendravimą iš 
baimės, kad nebūtų peržengtas saikas, — viskas, regis, veikė išvien, kad ji 
negalėtų išsiaiškinti, kokio pobūdžio yra jo santykiai su kunigaikštiene. 

Ir taip diena iš dienos ją vis žiauriau kankino minus, kad Fabricijaus šir- 
dyje ji turi varžovę, ir diena iš dienos blėso jos drąsa surizikuoti ir suteik- 
ti Fabricijui progą pasakyti, kas iš tikrųjų dedasi jo širdyje. O tačiau kaip 
žavu būtų buvę išgirsti jį prisipažįstant tikruosius savo jausmus! Kokia 
laiminga būtų buvusi Klelija, jeigu būtų galėjusi išsklaidyti abejones, ku- 
rios nuodijo jai gyvenimą! 

Fabricijus buvo lengvabūdis; Neapolyje visi manė, kad jis lengva 
ranka keičia meilužes. Po to, kai buvo pakelta į kanoneses ir pristatyta 
rūmuose, Klelija, neprasižengdama kuklumui, kuris privalomas mergai- 
tei, niekada nieko neklausinėdama, tik atidžiai klausydamasi, sužinojo, 
kokį vardą turi kiekvienas iš jai pasipiršusių jaunų vyrų. Ir ką oi, palyginti 
su visais šitais jaunuoliais, Fabricijus pasirodė besąs didžiausias lengva- 
būdis širdies reikaluose. Dabar jis kalėjime, nuobodžiauja ir meiliomis 
akimis žvilgčioja į vienintelę čia matomą moterį, — paprasčiausias, netgi 
banaliausias dalykas! Štai dėl ko taip baisiai liūdėjo Klelija. Net jei Fabri- 
cijus būtų viską atvirai pasisakęs ir ji būtų sužinojusi, kad jis nebemyli 
kunigaikštienės, kiek ji galėjo tikėti jo žodžiais? O jeigu ir būtų tikėjusi 
jo kalbos nuoširdumu, ar galėjo pasikliauti jo jausmų patvarumu? Ga- 
liausiai — paskutinis sielvarto smūgis jos širdžiai! — ar Fabricijus nėra jau 
gerai pažengęs dvasininko karjeros keliu? Ar neturi jis netrukus susirišti 
amžinais įžadais? Ar nelaukia jo šiame kelyje aukščiausios bažnytinės 
vietos? „Jei man liko bent mažiausias sveiko proto krislelis, — įtikinėjo 
save nelaimingoji Klelija, — tai aš turėčiau pasišalinti; turėčiau maldauti 
tėvą uždaryti mane tolimiausiame vienuolyne. Bet didžiausia mano ne- 
laimė ir yra ta, kad šita baimė atsidurti toli nuo tvirtovės ir patekti į vie- 
nuolyną lemia visą mano elgesį! Šita baimė ir verčia mane veidmainiaut, 
negarbingai, šlykščiai meluoti, apsimetinėti, kad priimu markizo Kre- 
šencio viešą prielankumą““. 

Klelija buvo didžiai išmintinga mergina; nė karto per visą gyvenimą 
jai nebuvo tekę gailestauti dėl skubotai žengto žingsnio, o šiuo atveju 
jos elgesys buvo beprotybės viršūnė. Lengva tad įsivaizduoti, kaip ji 
dėl to kankinosi!.. Ir kankinosi juo žiauriau, kad jokiomis viltimis savęs 
neapgaudinėjo. Ji pajuto prieraišumą žmogui, kurį beprotiškai mylėjo 

pirmoji valdovo rūmų gražuolė, moteris, daugybe atžvilgių pranašesnė 
už ją, Kleliją! Ir tas žmogus, net jei ir būtų buvęs laisvas, vis tiek nega- 
lėjo rimtai prisirišti, O jinai puikiai jautė, kad pati galės mylėti tik vieną 
kartą gyvenime. 

Tad Klelija kasdien eidavo į voljerą baisiausių sąžinės priekaištų 
graužiama širdimi, bet ją čionai tarytum stūmė nesuprantama jėga; 
jos nerimas nukrypdavo kita linkme ir jos taip nekamuodavo, sąžinės 
graužimas valandėlę aprimdavo; smarkiai plakančia širdimi ji laukdavo 
akimirkos, kol Fabricijus galės atidaryti tą savotišką langiuką, kurį buvo 
išsipjovęs didžiuliame lango skyde. Dažnai atsitikdavo, kad kameroje 
užsisėdėjęs prižiūrėtojas Grilas sukliudydavo kaliniui ženklais pasikal- 
bėti su savo bičiule. 

Vieną vakarą, apie vienuoliktą valandą, Fabricijus išgirdo kažkokius 
ypatingus, visai neįprastus garsus tvirtovėje: naktų, atsigulęs ant palan- 
gės ir iškišęs galvą pro savo langiuką, jis girdėdavo, kai bent kiek gar- 
siau susibelsdavo didžiuosiuose laiptuose, vadinamuose „trimis šimtais 
pakopų“ ir vedančiuose iš apvaliojo bokšto vidinio kiemo į akmeninę 
aikštelę, ant kurios pastatyti komendanto rūmai ir Farnezių kalėjimas, 
kur jis dabar buvo. Pasiekę pusę aukščio, maždaug ties šimtas aštuo- 
niasdešimtąja pakopa, šitie laiptai suko iš pietinės erdvaus kiemo pusės į 
šiaurę; ten buvo labai lengvas, labai siauras geležinis tiltelis, ir jo viduryje 
visada budėjo sargas, keičiamas kas šešios valandos. Jei kam reikėdavo 
pereiti šiuo tilteliu, sargas turėdavo atsistoti ir prisišlieti prie turėklų; kito 
kelio į komendanto rūmus ir Farnezių bokštą nebuvo. Pakako tam ti- 
kroje spynoje pasukti du kartus raktą, kurį komendantas nešiojosi prie 


savęs, kad geležinis tiltelis nugarmėtų į kiemą iš daugiau nei šimto pėdų 


aukščio. Dėl šitos paprastos apsauginės priemonės komendantas savo 
rūmuose buvo niekam neprieinamas, lygiai taip pat niekas negalėjo pa- 
tekti ir į Farnezių bokštą: kitų laiptų tvirtovėje nebuvo, be to, kas naktį, 
dvyliktą valandą, kuris nors adjutantas sunešdavo virves, nuraišiotas nuo 
visų šulinių, į kambariuką, kur patekti galima buvo tik per komendanto 
miegamąjį. Fabricijus puikiai viską įsidėmėjo tą dieną, kai buvo atvestas 
į tvirtovę; be to, daug sykių jam apie tai pasakojo ir Grilas, kuris, kaip 

vilties buvo nedaug. Tačiau jam galvoje sukosi viena kunigo Blaneso 
sentencija: „Meilužis dažniau galvoja, kaip patekti pas mylimąją, negu 
vyras — kaip išsaugoti žmoną; kalinys dažniau galvoja apie pabėgimą, 
negu sargas — apie durų užrakinimą; vadinas, nors ir kažin kokios būtų 
kliūtys, meilužiui ir kaliniui turi pasisekti.“ 

Tą vakarą Fabricijus aiškiai girdėjo daugybę žmonių žengiant geleži- 
niu tilteliu, vadinamu „vergo tilteliu““, nes kadaise vienas dalmatas vergas 
juo pabėgo iš tvirtovės, nustūmęs sargybinį į kiemą. 

„Ateina ko nors paimti, gal mane išves pakarti; o gal kilo sąmyšis, 
reikėtų tuo pasinaudoti“. Fabricijus griebė savo ginklus ir jau buvo be- 
krapštąs savo paslėptą auksą, bet staiga sustojo. 

— Žmogus, reikia prisipažinti, juokingas padaras! — šūktelėjo jis. —- Ką 
pasakytų koks neregimas stebėtojas, pamatęs mano pasiruošimus? Ar 
nesirengiu aš kartais bėgti? O ką aš veikčiau jau rytdieną po sugrįžimo 
į Parmą? Ar nesistengčiau iš paskutiniųjų grįžti pas Kleliją? Jei čia koks 
sąmyšis, tai pasinaudokime juo ir įsigaukime į komendanto rūmus; gal 
man pavyks pasikalbėti su Klelija ir per šitą sąmyšį aš net išdrįsiu pabu- 
čiuoti jai ranką? Tiesa, generolas Kontis, iš prigimties labai įtarus ir ne 
mažesnis tuščiagarbis, savo rūmų apsaugai paskyrė penkis sargybinius, 
po vieną prie kiekvieno kampo ir penktą prie didžiųjų durų, bet, laimė, 
naktis labai tamsi. 

Fabricijus pirštų galais nusėlino pasižiūrėti, ką veikia prižiūrėtojas 
Grilas ir šuo Foksas; prižiūrėtojas gardžiai miegojo jaučio odoje, paka- 
bintoje už keturių virvių prie narvo grindų ir apipintoje storu tinklu; šuo 
prasimerkė, atsistojo, priėjo prie Fabricijaus ir palaižė jam ranką. 

Mūsų kalinys vėl tyliai užkopė šešiom pakopom atgal į savo medi- 
nį narvą. Farnezių bokšto papėdėje, kaip tik prieš jo vartus, pakilo dar 
didesnis triukšmas. Fabricijus išsigando, kad nepabustų Grilas. Jis susi- 
rinko visus savo ginklus ir pasiruošė veikti įsitikinęs, kad ši naktis skirta 
dideliems nuotykiams; staiga jo ausį pasiekė pirmieji nepaprastai gražios 
simfonijos garsai: kažkas groja serenadą generolo ar jo dukters garbei. 
Jis pratrūko juoktis it pakvaišęs. „O aš jau ketinau su durklu pasišvais- 

tyti! Juk serenada — kur kas paprastesnis daiktas negu maištas ar kali- 
nio išvogimas, dėl kurio į kalėjimą turėtų įsibrauti bent aštuoniasdešimt 
vyrų!“ Muzika buvo puiki. Fabricijui ji pasirodė žavinga: tiek savaičių jo 
siela nebuvo turėjusi jokios pramogos; ji išspaudė jam tikrai saldžias aša- 
ras; pagautas ekstazės, jis mintyse kreipėsi į gražiąją Kleliją įstabiausiais 
žodžiais. Bet rytojaus dieną, kai Klelija vidudienį atėjo į voljerą, ji atrodė 
tokio niauraus liūdesio prislėgta, buvo tokia išbalusi, tarpais į jį nukreip- 
tame žvilgsnyje jis įžvelgdavo tokią rūstybę, jog nesiryžo paklausti ją 
apie serenadą: bijojo pasirodyti nemandagus. 

Klelija tikrai turėjo ko liūdėti: tą serenadą jos garbei atliko marki- 
zo Krešencio pasamdyti muzikantai; šitas viešas aktas buvo tam tikru 
požiūriu oficialus būsimų vedybų apskelbimas. Net tą dieną, kai buvo 
atliekama serenada, iki devintos valandos vakaro Klelija dar atkak- 
liausiai priešinosi; bet nusileido, kai tėvas pagrasino tuojau ją išsiųsiąs 
į vienuolyną. 

„Nejau aš jo nebematysiu! — galvojo ji verkdama. Veltui protas pri- 
dūrė: — Nebematysiu žmogaus, kuris, šiaip ar taip, atneš man nelaimę, 
nebematysiu kunigaikštienės meilužio, nebematysiu to lengvabūdžio, 
kuris viešai turėjo dešimt meilužių Neapolyje ir nė vienai nebuvo ištiki- 
mas; nebematysiu to jauno garbėtroškos, kuris priims šventimus, jei tik 
išvengs jam gresiančio mirties nuosprendžio! Kai jis išeis iš šitos tvirto- 
vės, man bus net nusikaltimas į jį žiūrėti. Bet įgimtas jo nepastovumas 
išgelbės mane nuo tos pagundos. Juk kas aš jam esu? Proga kalėjime 
praleisti porą ne tokių nuobodžių valandėlių per dieną“. Šitaip jį užgau- 
žandarus, kai jų lydimas išėjo iš raštinės ir ėmė kopti į Farnezių bokštą. 
Akys jai pasruvo ašaromis: „Mielas bičiuli, ko aš dėl tavęs nepadaryčiau! 
Žinau, tu mane pražudysi, toks mano likimas; aš ir pati žiauriai žudau 
save — juk sutikau išklausyti šį vakarą tą baisią serenadą; bet užtat rytoj 
vidudienį aš vėl pamatysiu tavo akis!“ 

Rytojaus dieną, po to, kai ji padarė tokią didelę auką jaunajam ka- 
liniui, kurį taip aistringai mylėjo, ir kai, matydama visas jo ydas, dėl jo 
paaukojo savo gyvenimą, — kaip tik rytojaus dieną Fabricijų visiškai pri- 

bloškė jos abejingumas. Jeigu jis net ir netobula ženklų kalba būtų bent 
kiek pabandęs įsiskverbti į Klelijos sielą, ji veikiausiai būtų neįstengusi 
sulaikyti ašarų ir prisipažinusi Fabricijui, ką jaučia jam; bet jam stigo 
drąsos, jis mirtinai bijojo įžeisti Kleliją — juk ji galėjo žiauriai jį nubausti, 
Kitais žodžiais tariant, Fabricijus neturėjo supratimo apie jausmus, ku- 
riuos patiria vyras, mylėdamas moterį; tokio jausmo, net menkiausio jo 
atspalvio, jis dar niekada nebuvo išgyvenęs. Praėjo ištisa įsavaitė po se- 
renados, kol jis vėl atgavo įprastą draugišką toną santykiuose su Klelija. 
Vargšė mergaitė, mirtinai bijodama išsiduoti, apsiginklavo atšiaurumu, o 
Fabricijui atrodė, kad jis kasdien tolsta nuo jos. 

Vieną rytą, kai Fabricijus jau beveik tris mėnesius buvo iškalėjęs tvir- 
tovėje be jokio ryšio su išoriniu pasauliu, nors ir nesijausdamas nelai- 
mingas, Grilas ilgai užtruko Fabricijaus kameroje; šis nežinojo, kaip juo 
atsikratyti, ir nusiminė; buvo jau išmušę pusę pirmos, kai jis pagaliau 
galėjo išimti du mažyčius pėdos aukščio langelius, kuriuos buvo išsipjo- 
vęs nelemtame skyde. 

Klelija stovėjo prie voljeros lango, įsmeigusi akis į Fabricijaus lange- 
li; jos sudirgęs veidas reiškė didžiausią nusiminimą. Vos pamačiusi Fa- 
bricijų, ji ženklais parodė, kad viskas žuvę; paskui puolė prie fortepijono 
ir, lyg dainuodama rečitatyvą iš madingos anuo metu operos, viską jam 
apsakė. Jos balsas trūkinėjo tai iš nevilties, tai iš baimės, kad jos žodžių 
nesuprastų sargybiniai, kurie vaikščiojo po langais. 

— Dieve didis, jūs dar gyvas? Kokia aš dėkinga dangui. Barbonė, 
kalėjimo prižiūrėtojas, kurį jūs nubaudėte už įžūlumą tą dieną, kai čia pa- 
tekote, buvo dingęs, ir jo ilgai nebuvo tvirtovėje; užvakar jis grįžo, ir nuo 
vakar dienos turiu pagrindo manyti, kad jis stengiasi jus nunuodyti. Jis 
vis šlaistosi po tą rūmų virtuvę, kur gaminamas jums valgis. Nieko tikro 
nežinau, bet mano kambarinė įtaria, kad šita šiurpi žmogysta į rūmų vir- 
tuvę ateina tik tuo vienu tikslu: atimti jums gyvybę. Nematydama jūsų, 
ar mirtinai nerimavau; maniau, kad jūsų nebėra gyvo. Susilaikykite nuo 
valgio iki naujo įspėjimo, iš paskutiniųjų stengsiuosi perduoti jums tru- 
putį šokolado. Šiaip ar taip, devyniomis vakaro, jei iš dangaus malonės 
turite kokią vielelę arba jei galėtumėte pasidaryti kaspiną iš baltinių, nu- 

leiskite jį pro langą ant apelsinmedžių, aš pririšiu virvę, jūs ją įsitrauksite, 
o paskui jums įduosiu ja duonos ir šokolado. 

Fabricijus kaip didžiausią brangenybę laikė pasidėjęs angliuką, kurį 
buvo aptikęs savo kameros krosnyje; jis nedelsdamas pasinaudojo Kle- 
lijos susijaudinimu ir ėmė ant delno rašyti vieną po kitos raides, iš kurių 
susidarė šie žodžiai: 

„Myliu jus, ir gyvenimas man brangus tik dėl to, kad matau jus; svar- 
biausia, atsiųskite popieriaus ir pieštuką.“ 

Kaip ir tikėjosi Fabricijus, begalinis siaubas, atsispindėjęs Klelijos 
veide, neleido jai nutraukti pokalbio net po to pernelyg drąsaus prisi- 
pažinimo: „Myliu jus“; ji tik stengėsi pasirodyti didžiai nepatenkinta. 
Fabricijus susiprato dar pridurti: „Šiandien smarkus vėjas, ir man labai 
neaiškiai tebuvo girdėti tie perspėjimai, kur teikėtės man išdainuoti, for- 
tepijono garsai stelbė jūsų balsą. Ką, pavyzdžiui, reiškia tie nuodai, apie 
kuriuos užsiminėte?“ 

Sulig šiais žodžiais merginos širdyje vėl sukilo visas ankstesnysis 
siaubas; ji ėmė plėšyti iš kažkokios knygos lapus ir greitomis ant jų ra- 
šyti rašalu dideles raides; Fabricijus nesitvėrė džiaugsmu, kad pagaliau, 
po trijų mėnesių pastangų, atsirado bendravimo priemonė, kurios jis 
bergždžiai tiek laiko siekė. Jis nė nemanė atsisakyti šios taip gerai jam 
pavykusios nekaltos gudrybės; jis geidė susirašinėti ir vis dėjosi gerai 
nesuprantąs žodžių, kuriuos jam paraidžiui dėliojo Klelija. 

Pagaliau Klelija turėjo pasišalinti ir skubėti pas tėvą; ji visų labiausiai 
bijojo, kad generolas pats neužeitų čia jos ieškoti; jo prigimtam įtarumui 
nelabai būtų patikusi ta artima kaimynystė tarp voljeros lango ir skydo, 
dengiančio kalinio langą; valandėlę prieš pasirodant Fabricijui, kai Kleli- 
ją kankino mirtinas nerimas, jai pačiai į galvą buvo atėjusi mintis, kad ga- 
lima būtų įmesti popierių, apvyniotą ant akmenėlio, pro to skydo viršų; 
priemonė galėtų būti visų patikimiausia. 

Mūsų kalinys skubiai pasidarė juostą iš baltinių; vakare, truputį po 
devynių, jis aiškiai išgirdo lengvą stuksenimą į apelsinmedžio rėčką po 
langu; jis nuleido juostą ir įsitraukė iš apačios ploną, labai ilgą virvutę; 

ta virvute jis visų pirma užsikėlė šokolado, o paskui, neapsakomam 
savo džiaugsmui, gavo tūtele susukto popieriaus ir pieštuką. Jis vėl nu- 
leido virvutę, bet veltui — daugiau nieko nebegavo; matyt, prie apelsin- 
medžių priėjo sargybiniai. Bet jam ir taip galva svaigo iš džiaugsmo. Jis 
beregint sėdo rašyti ilgiausio laiško Klelijai; baigęs tuoj pririšo jį prie 
virvutės ir nuleido pro langą. Daugiau kaip tris valandas veltui išlaukė, 
kad ji ateitų pasiimti; kelis kartus užtraukė jį atgal, taisė. „Jei Klelija 
neperskaitys mano laiško šįvakar, — galvojo jis, — kol ją dar jaudrina 
mintis apie nunuodijimą, tai rytoj rytą ji galbūt nė girdėti nebenorės 
apie laiško gavimą“. 

O iš tikrųjų buvo štai kaip: Klelija būtinai turėjo važiuoti su tėvu į 
miestą; Fabricijus beveik tai suprato, kai pusę pirmos naktį į tvirtovės 
kiemą įvažiavo komendanto karieta; jis jau atpažindavo generolo arklius 
iš kanopų bildesio. Paskui išgirdo, kaip generolas perėjo bokšto aikštelę, 
kaip sargybiniai ginklu atidavė jam pagarbą. Koks buvo jo džiaugsmas, 
kai po kelių minučių pajuto, kad trūkčioja virvutė, kurią jis vis tebelai- 
kė apsivyniojęs aplink ranką! Prie virvutės kažkas rišo sunkų daiktą ir 
dviem trumpais timptelėjimais davė ženklą kelti aukštyn. Teko padėti 
nemaža vargo, kol krovinys buvo užtrauktas per smarkiai išsikišusią at- 
brailą po langu. 

Tas daiktas, kurį jis su tokiu vargu užsikėlė į viršų, buvo grafinas 
vandens, įvyniotas į skarą. Vargšas jaunuolis, taip ilgai išbuvęs visiškoje 
vienatvėje, išbučiavo tą skarą su pakiliausiu džiaugsmu! Beveik neįma- 
noma apsakyti jo susijaudinimo, kai pagaliau, tiek dienų veltui laukęs, jis 
rado prie skaros prisegtą mažytę popieriaus skiautelę. 

„Gerkite tik šitą vandenį, maitinkitės šokoladu; rytoj žūtbūt pasi- 
stengsiu perduoti jums duonos, rašalu paženklinsiu ją iš visų pusių ma- 
žais kryželiais. Baisu apie tai kalbėti, bet vis tiek turite žinoti, kad Barbo- 
nei galbūt pavesta jus nunuodyti. Kaip jūs nejaučiate, kad dalykas, apie 
kurį rašote savo laiške pieštuku, man nemalonus? Visai jums nerašyčiau, 
jeigu jums negrėstų toks baisus pavojus. Ką tik mačiau kunigaikštienę, 
ji ir grafas jaučiasi gerai, tik kunigaikštienė labai sulysusi; nelieskite dau- 
giau tos temos: nejau jūs norėtumėte, kad aš supykčiau?“ 

Priešpaskutiniam laiško sakiniui parašyti Klelija turėjo sukaupti visas 
dorovines savo jėgas. Dvare visi teigė, kad ponia Sanseverina ima reikšti 
prielankumą tam gražuoliui grafui Baldžiui, buvusiam markizės Raversi 
meilužiui. Tikras buvo vienas dalykas — jis skandalingiausiai nutraukė 
santykius su markize, nors ta šešerius metus buvo jam tikra motina ir 
sutvirtino jo padėtį aukštuomenėje. 

Klelijai teko antrą sykį perrašyti tą skubomis pabrėžtą trumpą laiš- 
kelį, nes į pirmąjį tekstą lyg ir buvo prasiskverbusi užuomina apie naują 
meilės intrigą, kuria kaltino kunigaikštienę pikti aukštuomenės liežuviai. 

— Kaip niekšinga iš mano pusės! — sušuko ji. - Apkalbėti Fabricijui 
moterį, kurią jis mylil.. 

Kitą rytą, dar gerokai prieš auštant, į Fabricijaus vienutę įėjo Gri- 
las, padėjo sunkų ryšulį ir nė žodžio netaręs pasišalino. Ryšulyje pasiro- 
dė besąs nemažas kepalas duonos, iš visų pusių išmargintas kryželiais. 
Fabricijus išbučiavo kiekvieną kryželį: jis buvo įsimylėjęs. Ryšulyje dar 
rado rūpestingai keliskart į popierių įvyniotą ritinėlį, kuriame buvo šeši 
tūkstančiai frankų cekinais, ir pagaliau visai naują gražų brevijorių; jau 
pažįstamu braižu paraštėje buvo įrašyti šie žodžiai: 

„Nuodai Saugotis vandens, vyno, visko; maitintis šokoladu, pietų 
neliesti, pasistengti sušerti juos šuniui; neišsiduoti, kad įtariate ką, kitaip 
priešas ims ieškoti kitų priemonių. Jokio paikiojimo, dėl Dievo meilės, 
jokio lengvabūdiškumo!“ 

Fabricijus skubiai ištrynė šias brangias eilutes, nes jos galėjo pakenkti 
Klelijai; paskui išplėšė 1š brevijoriaus pluoštą lapų ir pasidarė iš jų kelis 
raidynus; rūpestingai išpiešė kiekvieną raidę, pasidirbęs rašalo iš sugrūs- 
tos ir vynu atskiestos anglies. Kai be penkiolikos minučių dvyliktą pasi- 
rodė Klelija voljeroje už poros žingsnių nuo jo lango, visos raidės buvo 
sutiktų šitais raidynais naudotis“. Bet, laimė, pasirodė, kad ir ji pati daug 
ką turi papasakoti jaunajam kaliniui apie bandymą jį nunuodyti: nustipo 
vienos tarnaitės šuo, kuris suėdė patiekalą, skirtą Fabricijui. Klelija ne tik 
nepasipriešino naudoti raidynus, bet ir pati rašalu buvo išsipiešusi puikų 
raidyną. Pokalbis su raidėmis, iš pradžių gana nesklandus, užtruko ne 

mažiau kaip pusantros valandos, tai yra lygiai tiek, kiek Klelijai galima 
buvo užtrukti pas paukščius. Du ar tris kartus, kai Fabricijus palietė už- 
draustą temą, ji nieko neatsakė ir valandėlę rūpinosi vien paukščiais. 

Fabricijus išsiprašė, kad vakare su vandeniu ji atsiųstų jam vieną 
rašalu pieštą savo raidyną, nes jį lengviau iš tolo įžiūrėti. Jis, žinoma, 
parašė jai labai ilgą laišką, bet pasistengė neužsiminti apie jokius švelnes- 
nius jausmus, bent jau tokius, kurie galėjo įžeisti. Jam pasisekė — laiškas 
liko priimtas. 

Kitą dieną, jiedviem besikalbant raidynais, Klelija jokių priekaištų 
jam nepadarė; pranešė, kad nunuodijimo pavojus sumažėjęs: Barbonę 
užpuolę ir beveik negyvai primušę vaikinai, kurie sukasi apie komen- 
danto rūmų virtuvės indų plovėjas; jis greičiausiai dabar nebedrįsiąs pa- 
sirodyti virtuvėje. Klelija prisipažino, kad ryžusis dėl jo nuvogti iš tėvo 
priešnuodžių ir juos siunčianti jam; svarbiausia šiuo metu — atsisakyti 
bet kurio patiekalo, jei tik pasirodytų keistesnio skonio. 

Klelija ilgai klausinėjo doną Čezarę, tačiau jai nepavyko išsiaiškinti, 
kas atsiuntė tuos šešis šimtus cekinų Fabricijui; šiaip ar taip, tai buvo 
geras ženklas: griežtumas ėmė silpnėti. 

Šita istorija su nuodais itin smarkiai pastūmėjo mūsų kalinio širdies 
reikalus pirmyn; tiesa, jam nepavyko išgauti nė menkiausio žodelio, nors 
kiek panašaus į meilės prisipažinimą; bet jis buvo laimingas, kad gali 
taip artimai bendrauti su ja. Rytais, o dažnai ir vakarais, jie ilgai kalbė- 
davosi raidynais; kiekvieną vakarą devyniomis Klelija priimdavo iš jo 
ilgą laišką ir kartais trumpai jam atsakydavo; perduodavo jam laikrašų, 
knygų; pagaliau jie taip prisigerino Grilui, kad tas dabar kasdien atnešda- 
vo Fabricijui vyno ir duonos, kuriuos jam įteikdavo Klelijos kambarinė. 
Kalėjimo prižiūrėtojas iš to pasidarė išvadą, kad tvirtovės komendantas 
nepritaria tiems, kurie pavedė Barbonei nunuodyti jaunąjį monsinjorą, 
ir buvo tuo labai patenkintas, lygiai kaip ir visi jo draugai, nes kalėjime 
buvo jau prigijęs toks priežodis: „Žvilgtelėk monsinjorui del Dongui į 
akis, ir jis tau duos pinigų.“ 

Fabricijus per tą laiką labai išblyško; visiškas nejudėjimas kenkė jo 
sveikatai; bet šiaip jis dar niekuomet nesijautė toks laimingas. Kalbėjosi 

juodu su Klelija labai draugiškai, tarpais net juokaudavo. Ir tai buvo vie- 
nintelės Klelijos gyvenimo valandėlės, kai jos nekankino nykūs ateities 
vaizdai ir sąžinės priekaištai. Vieną kartą ji neatsargiai prasitarė: 

— Gėriuosi jūsų delikatumu: aš kalėjimo komendanto duktė, bet jūs 
niekuomet neužsimenate, jog norėtumėte atgauti laisvę. 

— Betgi man nė į galvą neateina toks beprasmiškas noras, — atsakė Fab- 
ricijus. — Jei grįžčiau į Parmą, kaip aš bepamatyčiau jus? Nuo šiol gyveni- 
mas man būtų nepakenčiamas, jei negalėčiau papasakoti jums visko, ką 
galvoju... ne, ne visiškai visko, nes jūs įvedėte griežtą tvarką; šiaip ar taip, 
kad ir kokia jūs negera, gyventi ir nematyti jūsų kasdien būtų man daug 
didesnė kankynė negu šitas kalėjimas! Dar niekad gyvenime aš nebuvau 
toks laimingas!.. Argi ne juokinga, kad laimė manęs laukė kalėjime? 

— Galima daug ką šia tema pasakyti, — atsakė Klelija, staiga nepapras- 
tai surimtėjusi, beveik niauriai. 

— Kaip? — sušuko nusigandęs Fabricijus. - Nejau man gresia pavojus 
netekti jūsų širdyje tos menkos vietelės, kurią įstengiau ten laimėti, — juk 
tai vienintelis mano džiaugsmas šiame pasaulyje! 

— Taip, — atsakė ji, — aš turiu pagrindo manyt, kad santykiuose su 
manimi jums stinga tiesumo, nors šiaip visi jus laiko labai padoriu žmo- 
gumi; bet nenoriu šiandien leistis į šitą kalbą. 

Tas keistas atvirumas labai sutrikdė jų pokalbį, ir dažnai vienam bei 
kitam akyse pasirodydavo ašaros. 

Generalinis prokuroras Rasis vis tebesvajojo pakeisti pavardę; jis la- 
bai bodėjosi turimuoju vardu ir norėjo tapti baronu Riva. Grafas Moska 
savo ruožtu visu savo išmanumu stengėsi palaikyti šito parsidavėlio teis- 
dario aistrą gauti barono titulą, lygiai kaip ir įkurstyti kunigaikščiui dar 
beprotiškesnę vilų tapti konstituciniu Lombardijos karaliumi. Kitokių 
priemonių Fabricijaus mirčiai uždelsti jis neturėjo. 

Kunigaikštis pasakė Rasiui: 

— Dvi savaitės nevilties, dvi savaitės vilties... tik kantriai laikydamiesi 
tokio režimo mes palenksime tos išdidėlės būdą; šitokiu švelnumo ir 
kietumo kaitaliojimu sutramdomi ir smarkiausi arkliai. Taikykite tvirtai 
šį kaustiką. 

Iš tiesų kas dvi savaitės Parmoje vis iš naujo pasklisdavo gandas, 
kad Fabricijus greit būsiąs nužudytas. Šitos paskalos stūmė nelaimingąją 
kunigaikštienę į didžiausią nusiminimą. Ji tvirtai laikėsi savo pasiryžimo 
netraukti su savimi į pražūtį grafo ir matydavosi su juo tik du kartus 
per mėnesį; bet už savo žiaurumą tam vargšui ji buvo baudžiama šitais 
tiksliai pasikartojančiais juodos nevilties priepuoliais, kurie ir sudarė da- 
bar visą jos gyvenimą. Veltui grafas Moska, įveikęs žiaurų pavydą, kurį 
žadino jam gražuolio grafo Baldžio meilinimasis kunigaikštienei, rašy- 
davo jai, kai negalėdavo jos pamatyt, ir perteikdavo visas žinias, gautas 
iš uoliai jam tarnaujančio būsimojo barono Rivos; kunigaikštienė būtų 
galėjusi pakelti baisius gandus, be perstojo sklindančius apie Fabricijų, 
tik tuo atveju, jei būtų turėjusi šalia savęs tokį protingą ir didžios širdies 
žmogų kaip Moska; Baldis buvo menkysta ir nenukreipdavo į šalį jos 
minčių, pavertusių gyvenimą kankyne, o grafas neturėjo kaip jai praneš- 
ti, kad turi pagrindą neprarasti vilties. 

Įvairiomis gana išradingai sugalvotomis dingstimis ministras buvo 
prikalbėjęs kunigaikšų išgabenti į vieno prielankaus asmens pilį pačia- 
me Lombardijos centre, netoli Sarono, visus archyvus, susijusius su to- 
mis labai painiomis intrigomis, kurias regzdamas Ranucijus Ernestas IV 
puoselėjo beprotiškiausią vilų — tapti konstituciniu šios puikios šalies 
karaliumi. 

Daugiau kaip dvi dešimtys tų dokumentų, labai nemalonių kunigaikš- 
čiui, buvo rašyti jo paties ranka ar jo pasirašyti. Grafas buvo nusprendęs, 
jei Fabricijaus gyvybei grėstų rimtas pavojus, pareikšti jo didenybei, kad 
perduos šituos dokumentus vienai didžiųjų valstybių, kuri vienu žodžiu 
galėjo nušluoti Parmos valdovą nuo žemės paviršiaus. 

Grafas Moska tarėsi galįs visiškai pasikliauti būsimuoju baronu 
Riva ir baiminosi tik nuodų; Barbonės pasikėsinimas taip jį nugąsdino, 
jog jis ryžosi žengti vieną iš pažiūros labai neprotingą žingsnį. Vieną 
rytą jis atvyko prie tvirtovės vartų ir liepė atkviesti generolą Fabijų 
Kontį; tas nulipo ligi bastiono virš vartų; čia draugiškai su generolu 
bevaikštinėdamas, grafas po mandagios saldrūgštės įžangėlės ryžtingai 
pareiškė: 

— Jei Fabricijus žus įtartinomis aplinkybėmis, dėl jo mirties galiu lik- 
ti apkaltintas aš: mane apšauktų pavyduoliu; šitos bjaurios pajuokos aš 
nelinkęs prisileisti. Taigi noriu likti švarus, ir jeigu jis mirs kokia liga, aš 
savo ranka nužudysiu jus, galite tuo neabejoti. 

Generolas Fabijus Kontis atsakė labai didingai, užsiminė apie savo 
drąsą, bet grafo žvilgsnis jam giliai įstrigo atmintyje. 

Beveik tuo pačiu laiku, lyg susimokęs su grafu, prokuroras Rasis 
taip pat ryžosi padaryti kvailystę, labai keistą tokiam žmogui kaip jis. Vi- 
suotinė panieka jo pavardei, virtusiai valkatų pertaru, padarė iš jo ligonį 
nuo to laiko, kai jam pagrįstai sutvirtėjo viltis ja atsikratyti. Jis nusiuntė 
generolui Fabijui Končiui oficialią kopiją nuosprendžio, kuriuo Fabrici- 
jus buvo pasmerktas dvylika metų kalėti. Pagal įstatymus tai turėjo būti 
padaryta kitą dieną po Fabricijaus pristatymo į tvirtovę; bet kad Parmo- 
je, toje šalyje, kur viskas daroma slapčia, teisingumo institucijos išdrįstų 
šitaip pasielgti be specialaus valdovo įsakymo — tai buvo negirdėtas daik- 
tas. Iš tikrųjų, ar galima buvo tikėtis kas dvi savaitės iš naujo įgąsdinti 
kunigaikštienę ir sutramdyti jos išdidų būdą, kaip sakė valdovas, dabar, 
kai iš teisingumo ministerijos kanceliarijos buvo išsiųsta oficiali nuos- 
prendžio kopija? Iš vakaro, prieš gaudamas oficialų raštą iš prokuroro 
Rasio, generolas Fabijaus Kontis sužinojo, kad raštininkas Barbonė buvo 
apkultas lazdomis, kai sykį bent kiek vėliau grįžo į tvirtovę; komendan- 
tas padarė išvadą, kad tam tikriems sluoksniams jau neberūpi atsikratyti 
Fabricijumi, ir iš atsargumo per pirmą audienciją pas kunigaikšų nieko 
neužsiminė apie atsiųstą jam oficialią nuosprendžio kopiją. Tai išgelbė- 
jo Rasį nuo tiesioginių jo padarytos kvailystės padarinių. Laimė, grafas 
išsiaiškino, tuo nuramindamas ir vargšę kunigaikštienę, kad negrabus 
Barbonės mėginimas nunuodyti Fabricijų tebuvo asmeninis kerštas, ir 
jis įsakė pamokyti šitą raštininkėlį ką tik minėtu būdu. 

Fabricijus maloniai nustebo, kai po šimto trisdešimt penkių dienų, 
praleistų ankštame kalėjimo narve, vieną ketvirtadienį pas jį užėjo šau- 
nusis kalėjimo kapelionas donas Čezarė ir išsivedė jį pasivaikščioti po 
Farnezių bokšto aikštelę; nepraėjo nė dešimt minučių, ir Fabricijui, at- 
pratusiam nuo gryno oro, pasidarė silpna. 

Donas Čezarė, pasinaudojęs tuo, išrūpino jam leidimą pasivaikščioti 
pusę valandos kiekvieną dieną. Tai buvo neprotingas pasielgimas; šitie 
dažni pasivaikščiojimai sugrąžino mūsų didvyriui jėgas, kurias jis vėliau 
panaudojo piktam. 

Serenados tvirtovėje buvo traukiamos dar keliolika kartų; tvarkinga- 
sis komendantas pakentė jas vien dėl to, kad jos vis tvirčiau siejo su mar- 
kizu Krešenciu jo dukterį Kleliją, kurios būdas jį gąsdino; jis neaiškiai 
jautė, kad tarp jo ir dukters nėra nieko bendra, ir nuolat baiminosi kokio 
jos išsišokimo. Ji galėjo, pavyzdžiui, pabėgti į vienuolyną, ir jis būtų likęs 
bejėgis. Kita vertus, generolas bijojo, kad visa ta muzika, kurios garsai 
skverbėsi į giliausius požemius, skirtus itin aršiems liberalams, nebūtų 
kokie sutarti ženklai. Kėlė jam įtarimą ir patys muzikantai; todėl vos tik 
pasibaigus serenadai jos atlikėjai būdavo užrakinami komendanto rūmų 
pirmajame aukšte, didžiosiose salėse, kur dienos metu veikė vyriausiojo 
štabo įstaigos; juos išleisdavo tik kitą rytą, jau visai išaušus. Jų kratoje 
dalyvaudavo pats komendantas, stovėdamas ant „vergo tiltelio“, ir išlais- 
vindavo juos tik primygtinai po kelis sykius pakartojęs, kad įsakys vietoje 
pakarti tą, kuris išdrįs bent ką perduoti kuriam nors kaliniui. Visi žinojo, 
kad, bijodamas netekti valdovo malonės, tasai žmogus gali ištesėti žodį; 
todėl markizas Krešencis turėjo trigubai brangiau mokėti muzikantams, 
labai nepatenkintiems tomis nakvynėmis kalėjime. 

Kunigaikštienė tik su dideliu vargu įprašė vieną šitų bailių žmonių, 
kad paimtų iš jos laišką ir perduotų jį tvirtovės komendantui. Laiškas 
buvo adresuotas Fabricijui; jame kunigaikštienė skundėsi nelemtu liki- 
mu: jau daugiau kaip penki mėnesiai, kai jis kalėjime, bet jo draugams 
dar nepavykę užmegzti su juo nė menkiausio ryšio. 

Įžengęs į tvirtovės vidų, papirktasis muzikantas puolė generolui Fa- 
bijui Končiui į kojas ir prisipažino, kad kažkoks jam nepažįstamas ku- 
nigas taip primygtinai prašęs perduoti laišką sinjorui del Dongui, jog jis 
nesiryžęs atsisakyti; bet, negalėdamas nusižengti savo priedermei, sku- 
bąs jį įteikti į jo ekscelencijos rankas. 

Jo ekscelencija buvo didžiai patenkintas; jis žinojo, kokių priemo- 
nių turi savo žinioje kunigaikštienė, ir labai nuogąstavo, kad jo neap- 

gautų. Apsidžiaugęs net nunešė parodyti laišką valdovui; tas tiesiog 
susižavėjo. 

— Vadinasi, kieta mano administracijos ranka atkeršijo už mane! Iš- 
didžioji moteris kankinasi jau penki mėnesiai! Bet šiomis dienomis mes 
liepsime pastatyti ešafotą, ir jos paklaikusiai vaizduotei tikriausiai pasiro- 
dys, kad jis skirtas jaunajam del Dongui. 


Dvidešimtasis skyrius 


ieną naktį, apie pirmą valandą, Fabricijus, atsigulęs ant pa- 
žvaigždes ir neaprėpiamus tolius, kurie atsiskleidžia nuo Farnezių bokš- 
to viršaus. Vedžiodamas žvilgsniu po lygumą, kuri traukiasi link Po že- 
mupio ir Feraros, jis akimis užkliuvo už labai mažyčio, bet gana ryškaus 
žiburėlio, švysčiojančio tarytum nuo kokio bokšto viršaus. „Šito žibu- 
rio tikriausiai iš lygumos nematyti, — dingtelėjo Fabricijui, — iš apačios 
ji užstoja storos bokšto sienos; turbūt juo perduodami ženklai kokiai 
tolimai vietovei“. Staiga jis pastebėjo, kad tas žiburėlis čia pasirodo, 
čia užgęsta lygiais ir labai trumpais tarpais. „Tikriausiai kokia mergai- 
tė ženklais kalbasi su savo mylimuoju gretimame sodžiuje“. Žiburys 
sublykčiojo paeiliui devynis kartus. „Čia raidė I, — nusprendė jis. — Iš 
tiesų, I — juk devintoji raidyno raidė“. Paskui, kiek luktelėjęs, žiburys 
sublykčiojo keturiolika kartų. „Čia raidė N“. Tada, vėl luktelėjus, vieną 
kartą. „Čia A; išeina žodis Ina.“ 
Koks buvo jo džiaugsmas ir nustebimas, kai iš nuoseklios eilės žibu- 
rėlio švystelėjimų, vis su trumpomis pertraukomis, susidėjo šie žodžiai: 


Ina bensa a te. 


Aišku: „Džina galvoja apie tave.“ Jis tuoj pat atsakė, prikišęs savo 
lempelę prie skyde pasidarytojo langelio: 

Fabriajus pay tave! 


Pokalbis truko iki aušros. Tai atsitiko šimtas septyniasdešimt trečiąją 
kalinimo naktį. Jis sužinojo, kad jau keturi mėnesiai šie ženklai duodami 
kasnakt. Bet juos galėjo bet kas iš šalies pamatyti ir suprasti; todėl tą 
pačią naktį buvo nutarta naudotis sutrumpinimais: trys greiti blykstelė- 
jimai turėjo reikšti „kunigaikštienė“, keturi — „valdovas“, du — „grafas 
Moska“; du greiti blykstelėjimai su paskui einančiais dviem lėtais turėjo 
reikšti „pabėgimas“. Susitarta ateityje naudotis senoviniu 2//a Monaca rai- 
dynu, kai raidės žymimos ne įprastu raidės skaitmeniu, bet šiaip kuriuo 
sutartu skaitmeniu, kad nesuprastų pašaliniai: raidei A, pavyzdžiui, skir- 
tas skaitmuo 10, raidei B — 3; vadinasi, trys pagret žiburėlio mirktelėji- 
mai reiškia B, dešimt — A ir t. t.; ilgesnis užtemimas skiria žodžius. Su- 
sitarta kalbėtis kitą nakų vėl pirmą valandą; šį kartą kunigaikštienė pati 
atvyko į bokštą, esantį už ketvirčio mylios nuo miesto. Jos akys pasruvo 
ašaromis, kai ji pamatė Fabricijaus siunčiamus ženklus: kiek sykių ji jau 
galvojo, kad jo nebėra gyvo. Ji pati pasakė jam, švysčiodama žiburiu: 
„Myliu tave! Būk drąsus, saugok sveikatą, nepamesk vilties! Lavink rau- 
menis kameroje, tau prireiks rankų jėgos“. „Nemačiau jo nuo to vaka- 
ro, — galvojo kunigaikštienė, — kai pas mane dainavo Fausta; jis pasirodė 
prie salono durų su jėgerio livrėja. Kas man būtų galėjęs tada pasakyt, 
kad mūsų laukia toks likimas!“ 

Kunigaikštienė liepė ženklais pranešti Fabricijui, kad jis netrukus at- 
gausiąs laisvę va/40v0 malonės dėka (šitie ženklai galėjo būti suprasti); paskui 
vėl ėmė sakyti jam meilius žodžius ir niekaip negalėjo su juo persiskirti! 
Tik visai auštant Liudovikas, kuris tapo jos dešiniąja ranka už tai, kad 
tiek daug pasitarnavo Fabricijui, prikalbėjo ją nutraukti signalus, galinčius 
kristi į akis kuriam blogam žmogui. Keletą sykių pakartota žinia apie grei- 
tą išsivadavimą Fabricijų didžiai nuliūdino. Rytojaus dieną Klelija, paste- 
bėjusi, kad jis nusiminęs, neatsargiai pasiteiravo, kokia to priežastis. 

— Man, matyt, reikės labai įskaudinti kunigaikštienę. 

— O ko ji gali iš jūsų reikalauti, ką jūs atsakytumėte? — paklausė Kle- 


lija, degte užsidegusi smalsumu. 

— Ji nori, kad aš išeičiau iš čia, — atsakė Fabricijus, — o su tuo aš nie- 
kad nesutiksiu. 

Klelijai pritrūko jėgų atsakyt, ji tik tylomis žvilgtelėjo į jį ir apsipylė 
ašaromis. Jei jis būtų galėjęs pasikalbėti su ja iš arti, gal ji ir būtų atvėrusi 
jam savo jausmus, kuriais abejodamas jis dažnai įpuldavo į didžiausią nu- 
siminimą; jis aiškiai jautė, kad gyvenimas be Klelijos meilės tebūtų jam 
nesibaigiantis kartus sielvartas ir nepakeliamas maudulys. Jam rodėsi, 
jog nėra prasmės gyventi dėl tos laimės, kuri atrodė jam verta dėmesio, 
kai jis dar nebuvo pažinęs meilės; ir nors savižudybė Italijoje dar nebuvo 
madinga, jis pagalvojo, kad tai būtų gera išeitis, jei likimas atskirtų jį nuo 
Klelijos. 

Rytojaus dieną jis gavo iš jos labai ilgą laišką. 

„Jūs turite sužinoti teisybę, brangusis bičiuli; nuo to laiko, kai esate 
kalėjime, Parmoje jau ne vieną sykį buvo manyta, kad atėjo jūsų pasku- 
tinioji valanda. Tiesa, jūs nuteistas tik dvylikai metų tvirtovės; deja, nėra 
jokios abejonės, kad jus atkakliai persekioja visagalė vieno asmens nea- 
pykanta, ir aš gal dvidešimt kartų drebėjau, kad nuodai nepadarytų galo 
jūsų gyvenimui; naudokitės tad visomis galiomis priemonėmis iš čia ištrūkti. 
Kaip matote, dėl jūsų aš laužau savo švenčiausias pareigas; spręskite, 
koks begalinis jums gresia pavojus, jei aš ryžtuosi pasakyti tai, ko mano 
lūpoms nederėtų tarti. Jei tas būtina ir jei nėra kito išsigelbėjimo būdo, 
bėkite. Kiekvieną akimirką šioje tvirtovėje jūsų gyvybė gali atsidurti di- 
džiausiame pavojuje; atsiminkite, kad mūsų valdovo dvare yra partija, 
kuri, savo tikslų siekdama, niekad nesibaimino nusikalstamų darbų. Ar 
nežinote, kad tik neprilygstamas grafo Moskos sumanumas tolydžio ver- 
tė niekais tų susimokėlių kėslus? Bet dabar jie surado tikrą priemonę jam 
išvyti iš Parmos — tai kunigaikštienės neviltis; ir jie įsitikinę, kad jie sukels 
tą nevilų nužudydami vieną jauną kalinį. Vien šie žodžiai neužginčija- 
mai turi jums įrodyti, kokia pavojinga jūsų padėtis. Sakotės jaučiąs man 
draugiškumą; bet atsiminkite visų pirma, kad nenugalimos kliūtys stoja 
skersai kelio šitam jausmui, ir jis niekada negalės įsigyventi tarp mūsų. 
Susitikome jaunystėje, ištiesėme vienas kitam pagalbos ranką nelaimė- 
ję; likimas man skyrė būti šioje niaurioje vietoje, kad bent kiek sušvel- 

ninčiau jūsų kančias; bet mane amžinai graužtų sąžinė, jei dėl svajonių, 
kurių niekas negali pateisinti ir niekados nepateisins, jūs nepasinaudo- 
tumėte visomis galimomis progomis apsaugoti savo gyvybę nuo tokio 
baisaus pavojaus. Aš praradau sielos ramybę nuo to laiko, kai per savo 
nelemtą neapdairumą pasikeičiau su jumis keliais draugiškais ženklais. 
Jei mūsų vaikiškas žaidimas su raidynais sukels jums niekuo nepagrįstų 
svajonių, kurios gali tapti pražūtingos, tai nieko nepadės prisiminimas, 
kad Barbonė kėsinosi jus nunuodyti, — savęs pateisinti aš neįstengsiu. 
Tardama, kad gelbsčiu jus iš gresiančio šią akimirką pavojaus, aš įstum- 
siu jus į pražūų, daug baisesnę ir daug tikresnę, ir mano neatsargus el- 
gesys niekada nebus man atleistas, jeigu jis sužadino jausmus, dėl kurių 
jūs norite priešintis kunigaikštienės patarimams. Matote, ką jūs verčiate 
mane kartoti: bėkite, aš įsakau...“ 

Laiškas buvo labai ilgas; kai kurios jo vietos, pavyzdžiui, frazė: „aš 
įsakau“, kurią mes ką tik nurašėme, teikė įsimylėjusiam Fabricijui palai- 
mingos vilties akimirkų. Jam rodėsi, kad Klelijos jausmai iš esmės gana 
švelnūs, nors jų išraiškos forma labai atsargi. Kitomis akimirkomis jis 
daug prarasdavo dėl visiško šios rūšies kovos neišmanymo: Klelijos laiš- 

Beje, tai, ką jis sužinojo, nė valandėlę nepakeitė jo nusistatymo: net 
jeigu jos vaizduojami pavojai tikri, argi nėra verta tomis keliomis pavo- 
jaus akimirkomis sumokėti už laimę ją kasdien matyti? O koks bus jo 
gyvenimas, kai jis vėl slapstysis Bolonijoje ar Florencijoje? Juk pabė- 
gęs 1š tvirtovės jis negali nė tikėtis, kad jam leistų apsigyventi Parmoje. 
Jei kunigaikščio nusistatymas net ir tiek pasikeistų, kad jis grąžintų jam 
laisvę (beveik neįmanomas dalykas, nes jis, Fabricijus, tapo galingai gru- 
puotei priemone grafui Moskai nuversti, tai koks jo lauktų gyvenimas 
Parmoje, kai jį nuo Klelijos skirs neapykanta, statanti vieną prieš kitą abi 
partijas? Juodu kartą ar gal du per mėnesį netyčiomis susitiktų tame pa- 
čiame salone; tačiau net ir tada — apie ką gi jis galėtų su ja kalbėtis? Kaip 
susigrąžins tą tikrą nuoširdumą, kuriuo jis dabar mėgaujasi po keletą 
valandų kasdien? Ar prilygs pokalbiai salone jų pokalbiams raidynais? 
„Kas čia bloga, jei šitą palaimingą gyvenimą ir šitą vienintelę man pa- 

sitaikiusią galimybę pažinti laimę aš turėčiau išpirkti keliais menkučiais 
pavojais? Ar tai ne laimė, jei man randasi kad ir menka proga įrodyti jai 
savo meilę?“ 

Klelijos laiškas tebuvo Fabricijui proga paprašyti pasimatymo; tai 
buvo vienintelis ir nuolatinis visų jo troškimų tikslas; su ja jis buvo kal- 
bėjęs vieną kartą, ir tik trumpą akimirką, kai jį atvežė į kalėjimą; o nuo to 
laiko praėjo daugiau kaip du šimtai dienų. 

Pasimatymui su Klelija atsirado patogi aplinkybė: puikusis kunigas 
donas Čezarė leisdavo Fabricijui kiekvieną ketvirtadienį pusvalandį pa- 
sivaikščioti dienos metu Farnezių bokšto terasoje; bet kitomis dienomis 
šitas pasivaikščiojimas visų Parmos ir apylinkių gyventojų akyse galėjo 
smarkiai pakenkti kalėjimo komendantui, ir todėl jį išleisdavo tik sute- 
mus. Užlipti į Farnezių bokšto terasą galima buvo tik laiptais, vedančiais 
į mažąją varpinę per kalėjimo koplyčią, taip niūriai išdabintą juodu ir 
baltu marmuru, kurią skaitytojas gal dar prisimena. Grilas nuvesdavo 
Fabricijų į koplyčią, atrakindavo duris į varpinės laiptelius; jo pareiga 
būtų buvusi lydėti jį, bet vakarai jau stojo vėsūs ir prižiūrėtojas leisdavo 
kaliniui užkopti vienam į terasą, paskui užrakindavo jį toje varpinėje, 
susisiekiančioje su terasa, 0 pats grįždavo šildytis į savo kambarį. Ar 
negalėtų Klelija ateiti kurį vakarą su savo kambarine į juodojo marmuro 
koplyčią? 

Visas ilgas Fabricijaus laiškas, kuriuo jis atsakė į Klelijos laišką, turė- 
jo vieną tikslą — gauti tokį pasimatymą. Be kita ko, jis visai nuoširdžiai, 
tarytum kalbėdamas apie kokį pašalinį asmenį, išdėstė jai visa, kas jį ska- 
tina likti tvirtovėje. 

„Niekis man būtų kasdien tūkstančiai mirties pavojų dėl laimės kal- 
bėtis su jumis šitais raidynais, kuriuos mes taip gerai išmokome vartot, 
O jūs norite, kad aš kvailai pasmerkčiau save tremčiai į Parmą ar gal į 
Boloniją, ar net į Florenciją! Norite, kad savo valia atsiskirčiau nuo jūsų! 
Žinokite, kad tokios pastangos viršija mano jėgas; veltui duočiau jums 
žodį, vis tiek jo neištesėčiau.“ 

Šito prašymo padariniai buvo tokie, kad Klelija nesirodė lygiai pen- 
kias dienas; per tas penkias dienas ji ateidavo į savo voljerą tik tada, kai 

žinodavo, kad Fabricijus negali žiūrėti pro skydo angą. Fabricijų apėmė 
neviltis; iš jos dingimo jis pasidarė išvadą, kad niekados nesužadino Kle- 
lijai kitokio jausmo kaip tik paprastą draugiškumą, nors kai kurie jos 
žvilgsniai buvo įkurstę jam paikiausią vilų. „Jei taip, — galvojo jis, — tai 
ką man bereiškia gyvybė? Tegul valdovas ją man atima, aš būsiu jam tik 
dėkingas; štai dar viena dingstis likti tvirtovėje“. Ir į mažojo žiburėlio 
švysčiojimą jis kasnakt atsakydavo su didžiausiu nenoru. Kunigaikštienė 
pamanė, kad jis stačiai išprotėjo, kai signalų užraše, kurį jai kas rytas 
parnešdavo Liudovikas, ji perskaitė šiuos keistus žodžius: „Aš nenoriu 
bėgti; aš noriu čia numirti!“ 

Per šias penkias dienas, tokias žiaurias Fabricijui, Klelija kankinosi 
labiau už jį; jai atėjo į galvą skaudi kilniai sielai mintis: „Mano parei- 
ga — pabėgti į vienuolyną, kuo toliau nuo tvirtovės; kai Fabricijus suži- 
nos, kad manęs čia nebėra, — o pranešiu aš jam apie tai per Grilą ir kitus 
prižiūrėtojus, — jis ryšis bėgti“. Bet užsidaryti vienuolyne — tai amžinai 
išsižadėti pasimatymų su Fabricijum; ir išsižadėti tada, kai jis taip aki- 
vaizdžiai įrodė, kad jame jau žuvę jausmai, kurie kitados gal ir siejo jį 
su kunigaikštienė! Kokį dar labiau jaudinanų meilės įrodymą gali duoti 
jaunas vyras? Po septynių ilgų kalėjimo mėnesių, rimtai pakirtusių jo 
sveikatą, jis atsisako laisvės. Toks lengvapėdis, kokį Klelijai vaizdavo 
Fabricijų dvariškių kalbos, būtų paaukojęs dvidešimt meilužių, kad nors 
dieną anksčiau ištrūktų iš tvirtovės; ko nebūtų padaręs toks žmogus, kad 
pabėgtų iš kalėjimo, kur jis kiekvieną dieną gali mirti nuo nuodų! 

Klelijai pristigo drąsos, ji padarė neatitaisomą klaidą, kad nepabėgo 
į vienuolyną ieškoti prieglobsčio: juk tada savaime būtų nutrūkę ryšiai 
ir su markizu Krešenciu. O kai šita klaida jau padaryta, kaip atsispir- 
ti tokiam maloniam, tokiam nuoširdžiam, tokiam švelniam jaunuoliui, 
kuris nebijo statyti gyvybės į baisiausius pavojus vien dėl kuklios laimės 
matyti ją pro langą? Po baisios, penkias dienas trukusios vidinės kovos, 
tarpais niekindama pati save, Klelija ryžosi atsakyti į Fabricijaus laišką, 
kuriuo jis prašė pasimatymo juodojo marmuro koplyčioje. Tiesa, susi- 
tikti ji atsisakė, ir gana griežtai; bet nuo tos pat valandos visiškai prarado 
ramybę ir tolydžio vaizdavosi Fabricijų mirštanų, nunuodytą kalėjime; 

šešetą aštuonetą kartų per dieną ji eidavo į voljerą, aistringai trokšdama 
savo akimis įsitikinti, kad Fabricijus dar gyvas. 

„Jeigu jis dar tvirtovėje, — mąstė ji, — jeigu jam gresia visos baisybės, 
kurias, matyt, rengia jam Raversi šalininkai, taikydamiesi priversti grafą 
Moską atsistatydinti, tai vien dėl to, kad aš buvau bailė ir nepabėgau į 
vienuolyną! Ko jam čia beliktū, jei tikrai žinotų, kad aš pasitraukiau iš 
čionai amžinai?“ 

Toji mergaitė, tokia drovi ir kartu tokia išdidi, net ryžosi kreiptis į 
kalėjimo prižiūrėtoją Grilą, nors žinojo, kad tas gali ir atsakyti; maža 
to — ji netgi nepaisė, kaip šitas žmogus gali išsiaiškinti keistą jos elge- 
sį. Ji tiek nusižemino, jog pasikvietė jį ir drebančiu balsu, aiškiausiai 
išduodančiu jos paslaptį, pasakė, kad po kelių dienų Fabricijus būsiąs 
išleistas į laisvę, kad kunigaikštienė Sanseverina, kupina vilties, gyvai 
tuo besirūpina, kad dažnai prireiks gauti iš kalinio tiesioginį atsakymą į 
kai kuriuos jam daromus pasiūlymus, žodžiu, ji prašanti jį, Grilą, leisti 
Fabricijui išsipjauti kiaurymę skyde, dengiančiame jo langą, nes ji turinti 
ženklais perduoti jam nurodymus, kuriuos kelis kartus per dieną gau- 
nanti iš ponios Sanseverinos. 

Grilas šyptelėjo ir patvirtino savo pagarbą jai ir paklusnumą. Klelija 
liko jam nepaprastai dėkinga, kad jis nepasakė nė vieno nereikalingo 
žodžio; buvo aišku, kad jis puikiai žino, kas vyksta jau keletas mėnesių. 

Prižiūrėtojui išėjus, Klelija tuoj davė sutartą ženklą, kuriuo šaukda- 
vo Fabricijų svarbiais atvejais, ir prisipažino, ką padariusi. „Jūs norite 
žūti nuo nuodų, - pridūrė ji. — Tikiuosi, kad man užteks drąsos netru- 
kus išsiskirti su tėvu ir pabėgti į kokį tolimą vienuolyną, — štai kokią 
paslaugą jūs man padarysite; tada, tikiuosi, nebesipriešinsite pasiūly- 
mams, kurie gali padėti jums 1š čia ištrūkti; kol esate čia, kartais mane 
apima siaubas, temsta protas; per visą savo gyvenimą nesu buvusi nie- 
kieno nelaimės priežastimi, o dabar man rodosi, kad dėl jūsų mirties 
būsiu kalta aš. Jeigu jūsų vietoj būtų net visiškai man nepažįstamas 
asmuo, tokia mintis įvarytų man neviltį; tad spręskite, ką aš turiu išgy- 
venti, kai imu vaizduotis, kad šią valandėlę mirties agonijoje kankinasi 
draugas, kurį, šiaip ar taip, pripratau kasdien matyti, nors.ir labai rimtai 

galiu nusiskųsti jo neprotingumu. Tarpais jaučiu reikalą sužinoti iš jūsų 
paties, kad jūs dar tebesate gyvas. 

Gelbėdamasi nuo šitos baisios kančios, aš jau nusižeminau tiek, jog 
paprašiau savo valdinio malonės: juk jis galėjo man atsakyti ir dar gali 
išduoti mane. Beje, gal net apsidžiaugčiau, jeigu jis įskųstų mane tėvui; ta- 
da tuoj pat išvykčiau į vienuolyną ir netapčiau, tikrai prieš savo norą, jūsų 
skaudžių kvailysčių bendrininke. Bet tikėkite manimi, šitaip toliau būti 
negali, jūs privalote paklausyti kunigaikštienės. Ar dabar esate patenkin- 
tas, žiaurusis bičiuli? Aš pati prašau jus apgauti mano tėvą! Pasikvieskite 
Grilą ir duokite jam pinigų.“ 

Fabricijus buvo taip įsimylėjęs, mažiausias Klelijos valios apreiški- 
mas jį taip įbaugindavo, jog net šis keistas prisipažinimas neįtikino jo, 
kad ji myli jį. Jis pasišaukė Grilą ir dosniai jam atsilygino už ligšiolinį jo 
atlaidumą, o ateityje pažadėjo mokėti po cekiną už kiekvieną dieną, kai 
Grilas leis jam naudotis skyde pasidaryta kiauryme. Grilas liko didžiai 
patenkintas tokiomis sąlygomis. 

— Aš viską jums atvirai išdėsiu, monsinjore: ar sutiksite valgyti kas- 
dien šaltus pietus? Yra labai paprastas būdas išsisaugoti nuodų. Tik pra- 
nieko nenumanyti, ir t. t., ir t. t. Aš įsitaisysiu daugiau šunų, ir jūs, prieš 
valgydamas kurį patiekalą, duosite pirma paragauti šunims; vyną patiek- 
siu jums savo, gersite tik iš tų butelių, kuriuos aš būsiu pradėjęs. Tačiau 
jei jūsų ekscelencija norite amžinai mane pražudyu, tai užtektų apie šias 
smulkmenas nors ir puse žodžio prasitarti panelei Klelijai; moteris lieka 
moterimi; jei rytoj ji susipyks su jumis, poryt iš keršto papasakos apie šią 
išmonę tėvui, o tam didžiausias džiaugsmas būtų rasti priekabę ir pakarti 
tvirtovėje — štai kodėl iš tikrųjų taip jums pavojinga šioje tvirtovėje; apie 
nuodus jis, patikėkit, nusimano, ir niekada nedovanos man, kad aš susi- 
galvojau įsitaisyti kelis šuniukus. 

Vieną nakų vėl buvo traukiama serenada. Dabar Grilas atsakinė- 
jo į visus Fabricijaus klausimus; tačiau davė sau žodį elgtis atsargiai ir 
neišduoti panelės Klelijos, kuri, pasak jo, kad ir rengiasi tekėti už mar- 

kizo Krešencio, turtingiausio Parmos valstybėje žmogaus, tačiau, kiek 
leidžia kalėjimo sienos, žaidžia meile su maloninguoju monsinjoru del 
Dongo. Bet, atsakinėdamas į Fabricijaus klausimus apie serenadą, jis 
neatsargiai prasižiojo: 

— Sako, jis turįs netrukus ją vesti. 

Lengva įsivaizduoti, kokį įspūdį padarė Fabricijui tie paprasti žodžiai. 
Naktų į visus šviesos signalus jis teatsakė, kad sergąs, ir daugiau nieko. 
Apie dešimtą valandą ryto, kai Klelija pasirodė voljeroje, jis paklausė ją 
iškilmingai mandagiu, visai neįprastu tonu, kodėl ji tiesiai jam nepasa- 
kiusi, kad mylinti markizą Krešencį ir besirengianti už jo tekėti. 

— Nes visa tai netiesa, — nekantriai atsakė Klelija. 

Tačiau negalima paneigti, kad tolesnis jos atsakymas nebuvo toks 
aiškus; Fabricijus jai nurodė tai ir, pasinaudojęs proga, vėl paprašė pa- 
simatymo. Klelija pamačiusi, kad jis abejoja gera jos valia, veik tuo- 
jau pat sutiko, nors pridūrė, kad šitas pasimatymas amžinai ją sukom- 
promituosiąs Grilo akyse. Vakare, kai visiškai sutemo, ji kartu su 
kambarine atėjo į juodojo marmuro koplyčią ir sustojo viduryje, prie 
lempelės su amžinąja ugnimi; kambarinė ir Grilas pasitraukė per tris- 
dešimt žingsnių, į priedurį. Kleliją krėtė drebulys; ji buvo paruošusi 
gražią kalbą; jos tikslas buvo neišsiduoti ir nepakenkti sau, bet aistros 
logika nepermaldaujama; troškimas išsiaiškinti teisybę verčia nepaisyti 
bergdžio santūrumo, o beribis atsidavimas mylimam asmeniui nustel- 
bia baimę įskaudinti. Fabricijų apakino Klelijos grožis — beveik aštuo- 
nis mėnesius iš taip arti jis tebuvo matęs vien prižiūrėtojus. Bet sulig 
markizo Krešencio pavarde visas jo įniršis vėl sukilo ir įsiliepsnojo dar 
labiau, kai jis aiškiai pastebėjo, kad Klelija atsakinėja atsargiai ir apdai- 
riai; Klelija ir pati suprato, kad užuot išsklaidžiusi įtarimus tik didina 
juos. Tai buvo jai per daug skaudu. 

— Ar labai būsite laimingas, — paklausė ji lyg ir supykusi, su ašaromis 
akyse, — kai aš paminsiu visas savo priedermes sau? Iki pereitų metų 
rugpjūčio trečiosios labai nepalankiai žiūrėjau į vyrus, kurie stengėsi 
man patikti. Jaučiau begalinę, gal net perdėtą panieką dvariškių būdui, 
nemėgau visų tų, kurie buvo laimingi šiame dvare. Ir štai man pasirodė, 

kad nepaprastų savybių turi kalinys, kuris rugpjūčio trečiąją atsidūrė šio- 
je tvirtovėje. Pirmiausia, pati to nesuvokdama, aš iškenčiau visas pavydo 
kančias. Vienos žavingos, gerai pažįstamos moters grožis buvo nely- 
ginant aštrus peilis mano širdyje, nes aš tikėjau, — ir dar iš dalies dabar 
tikiu, — kad tas kalinys prie jas prisirišęs. Netrukus markizas Krešencis, 
kuris buvo prašęs mano rankos, ėmė dar atkakliau mane persekioti; jis 
labai turtingas, o mes be jokio turto; tačiau aš lengva širdimi atstūmiau 
jo ranką; tada tėvas ištarė lemtingą žodį — vienuolynas; supratau, kad 1š- 
vykusi iš tvirtovės nebegalėsiu sergėti kalinio gyvybės, o jo likimas man 
taip rūpėjo. Didžiausias mano atsargumo nuopelnas buvo tas, kad jis 
lig pat šiol nenumano, kokie baisūs pavojai buvo pakibę ties jo galva. 
Buvau sau davusi žodį niekada neišduoti nei tėvo, nei savo paslapties; 
bet šito kalinio globėja, ana įstabios energijos, itin didelio proto ir pasi- 
baisėtinos valios moteris, pasiūlė jam, kaip spėju, kažkokiu būdu pabėgti 
iš kalėjimo; jis atsisakė ir panoro mane įtikinti nesutinkąs bėgti iš tvir- 
tovės dėl to, kad nenorįs skirtis su manimi. Tuomet aš padariau baisią 
klaidą — kovojau su savimi penkias dienas, nors privalėjau tuoj pat užsi- 
daryti vienuolyne, pasišalinti iš tvirtovės: tai buvo paprasčiausias būdas 
nutraukti ryšius su markizu Krešenciu. Bet man neužteko drąsos išvykti 
iš tvirtovės, ir dabar aš — žuvusi mergina. Prisirišau prie lengvabūdžio 
žmogaus; žinau, kaip jis elgėsi Neapolyje; kodėl aš turėčiau tikėti, kad 
dabar jo būdas pasikeitė? Griežtai laikomas kalėjime, jis iš nuobodu- 
lio ėmė meilintis vienintelei moteriai, kurią galėjo čia matyti, — ji tapo 
jam pramoga. O kadangi bendravimas su ja neapsiėjo be kliūčių, tai šita 
pramoga per klaidą jam pasirodė panaši į aistrą. Tas kalinys, pagarsėjęs 
aukštuomenėje savo drąsa, stato save į didelius pavojus, kad tik gautų 
pamatyti asmenį, kurį manosi mylįs, ir vaizduojasi tuo būdu įrodysiąs, 
kad jo meilė — kažkas daugiau negu paprastas, laikinas potraukis. Bet kai 
tik atsidurs didmiestyje, tarp aukštosios visuomenės vilionių, jis ir vėl 
taps toks, koks buvo visuomet: diduomenės žmogus, vaikąsis pramogų, 
meilės nuotykių, o vargšė mergina, jo kalėjimo draugė, užmiršta šito 
lengvapėdžio, baigs gyvenimo dienas vienuolyne, mirtinai grauždamasi 
dėl to, kad atskleidė jam savo jausmus. 

Šitą istorinę kalbą, kurią mes perteikėme tik pagrindiniais bruožais, 
Fabricijus, savaime aišku, pertraukė daugel! kartų. Jis buvo beprotiškai 
įsimylėjęs ir todėl šventai tikėjo, kad iki pažinties su Klelija dar nieko 
nebuvo mylėjęs ir kad jo likimas — gyventi vien dėl jos. 

Skaitytojas, be abejo, įsivaizduoja, kokius gražius žodžius jis kalbėjo, 
kai kambarinė įspėjo panelę, kad jau išmušė pusę dvyliktos ir kas akimir- 
ką gali grįžti generolas; atsiskyrimas buvo žiaurus. 

— Matau jus gal paskutinį kartą, — pasakė Klelija kaliniui. — Vienas 
aktas, kuriuo neabejotinai suinteresuota Raversi klika, gali suteikti jums 
žiaurią progą įrodyti savo pastovumą. 

Klelija išsiskyrė su Fabricijumi smaugiama raudos, leisgyvė iš gėdos, 
lo. Antrąkart pasimatyti buvo įmanoma tik tuo atveju, jei generolas iš 
anksto pasisakytų išvyksiąs visam vakarui į svečius; bet kad Fabricijaus 
įkalinimas smarkiai sudilgino dvariškių smalsumą, tai generolas nutarė 
būsiant atsargiau teisintis beveik nuolatiniais podagros priepuoliais, o jei 
politinės machinacijos ir priversdavo jį išvykti į miestą, tai tas paaiškėda- 
vo dažnai tik sėdant jam į karietą. 

Po susitikimo su Klelija marmurinėje koplyčioje Fabricijaus gyve- 
nimas buvo tolydinis džiaugsmo svaigulys. Tiesa, kelią į laimę jam dar 
buvo pastojusios didelės kliūtys; bet, šiaip ar taip, koks begalinis, beveik 
jau nesitikėtas džiaugsmas buvo jam žinoti, kad jį myli dieviška būtybė, 
užvaldžiusi visas jo mintis. 

Į trečią dieną po ano pasimatymo šviesos signalai liovėsi labai anksti, 
maždaug apie vidurnakt; jiems pasibaigus, tą pačią akimirką Fabricijui 
vos nepataikė į galvą stambi švino kulka, kuri, perlėkusi viršum lango 
skydo, pramušė įklijuotą lange popierių ir nukrito kameroje. 

Šita stambi kulka visai nebuvo tokia sunki, kaip galėjai spręsti iš jos 
didumo; Fabricijus lengvai ją atvožė ir rado viduje kunigaikštienės laišką. 
Tarpininkaujama arkivyskupo, kuriam ji atsidėjusi darė įtaką, ji sugebėjo 
papirkti vieną tvirtovės kareivį. Tas vyras, puikiai valdąs svaidyklę, ap- 
gaudinėjo kareivius, stovinčius sargyboje prie komendanto rūmų kampų 
ir durų, o gal veikė išvien su jais. 

„Tu turėsi bėgti virvėmis: aš visa drebu duodama tau šį keistą pata- 
rimą, daugiau kaip du mėnesius dvejojau, kol ryžausi tau parašyti šiuos 
žodžius; oficialiuose sluoksniuose tvenkiasi vis juodesni debesys, reikia 
tikėtis blogiausių dalykų. Beje, tučtuojau duok lempele signalą, kad mes 
žinotume, ar gavai šį pavojingą laišką; signalizuok P, B ir G a/2 Monaca, 
tai yra keturiais, dvylika ir dviem švystelėjimais; tik tada laisvai atsikvėp- 
siu, kai pamatysiu šiuos signalus; esu bokšte, tau bus atsakyta N ir O, tai 
yra septyniais ir penkiais švystelėjimais. Gavęs atsakymą, daugiau jokio 
signalo neduok ir tik stenkis įsiskaityti į mano laišką.“ 

Fabricijus skubiai įvykdė, kas buvo liepta, — davė sutartus ženklus; 
gavęs nurodytą atsakymą, skaitė toliau: „Reikia tikėtis blogiausių da- 
lykų; taip man pareiškė tie trys vyrai, kuriais aš visiškai pasitikiu, nes 
prisaikdinau juos Evangelija, kad sakys man tiesą, nors ir žiauriausią. 
Pirmasis iš tų trijų vyrų yra tas, kuris grasino Feraroje išdavikui chirur- 
gui pulsiąs ant jo su atlenktu peiliu rankoje; antrasis pasakė tau, kai grį- 
žai iš Beldžirato, kad būtų buvę kur kas protingiau nušauti liokajų, kuris 
atjojo iš miško dainuodamas ir vesdamasis už pavadžio dailų apyliesį 
žirgą; trečiojo tu nepažįsti — tai pakelės plėšikas, mano draugas, žmogus 
ryžtingas ir toks pats drąsus kaip tu; štai kodėl aš visų pirma atsiklau- 
siau jo, ką tau daryti. Kiekvienas iš jų nežinodamas, kad aš kreipiuosi į 
kitus du, pareiškė, jog geriau ryžtis nusisukti sprandą, negu sėdėti dar 
vienuolika metų ir keturis mėnesius tvirtovėje, nuolat baiminantis labai 
galimo nunuodijimo. 

Mėnesį laiko tu privalai mankštintis kameroje — sliuogti aukštyn ir 
žemyn sumazgyta virve. Paskui, kai tvirtovės įgulai per kurią nors šventę 
bus gausiai išdalyta vyno, tu leisies į didįjį žygį. Gausi tris virves iš šilko 
ir kanapių, gulbės plunksnos stemblio storumo; pirmoji bus aštuonias- 
dešimt pėdų ilgio; ja tu nusileisi trisdešimt penkias pėdas nuo savo lango 
iki apelsinų medelių; antroji — trijų šimtų pėdų, jos svoris ir yra visas 
keblumas; ja turėsi nusileisti šimtą aštuoniasdešimt pėdų per visą didžio- 
jo bokšto aukštį; trečioji — trisdešimt pėdų, ja nusileisi nuo pylimo. Aš 
dabar ištisom dienom tyrinėju didžiąją rytinę sieną, tai yra nuo Feraros 
pusės; ten po žemės drebėjimo atsirado plyšys, kurį paskui užtaisė kon- 

traforsu, ir jis dabar sudaro vwožuhuvą plokštumą. Mano plėšikas tvirtina, 
kad jis be didelio vargo nusileistų iš tos pusės gaudamas gal kelis įbrė- 
žimus, reikia tik šliaužti tuo kontraforsu. Iki pat apačios tėra dvidešimt 
aštuonios pėdos; iš to šono tvirtovė kaip tik mažiausiai saugoma. 

Tačiau, viską apsvarstęs, mano plėšikas, kuris yra tris kartus pabė- 
gęs iš kalėjimo ir greičiausiai tau patiktų, jei pažinotum jį, nors jis ir 
neapkenčia tavo luomo žmonių, taigi tas plėšikas, sakau, vikrus ir len- 
gvas kaip tu, pareiškė, kad jis geriau leistųsi vakarine siena tiesiog prieš 
puikiai tau žinomus rūmus, kuriuose kitados gyveno Fausta. Tą pusę jis 
pasirinktų todėl, kad siena čia, nors nelabai nuolaidi, bet užtat beveik 
ištisai apžėlusi brūzgais; į šakeles, ne storesnes kaip mažasis pirštelis, jei 
nepasisaugosi, galima lengvai nusibraižyti; bet, kita vertus, už jų galima 
puikiausiai prisilaikyti. Dar šį rytą aš apžiūrėjau tą vakarinę sieną pro la- 
bai gerus žiūronus; nusileisti patogiausia vieta būtų po nauju akmeniu, 
kuris buvo įmūrytas į viršutinę baliustradą prieš porą metų. Statmenai 
po šiuo akmeniu bus iš pradžių tuščias kokių dvidešimties pėdų tarpas; 
čia reikia sliuogti labai lėtai (gali įsivaizduoti, kaip dreba mano širdis, 
duodant tau šiuos baisius nurodymus, bet juk drąsos esmė ir yra ta, kad 
reikia mokėti pasirinkti mažesnį blogį, net jeigu ir tas labai šiurpus); po 
to tuščio tarpo, už kokių aštuoniasdešimt ar devyniasdešimt pėdų, eis 
siena, tankiai apaugusi brūzgynais, ten pilna paukščių; paskui tarpas 
kokių trisdešimties pėdų, kur želia tik žolės — smalkos ir sienažolės. 
Pagaliau, artėjant prie žemės, — vėl dvidešimties pėdų tarpas, apaugęs 
brūzgais, ir galiausiai naujai tinkuotas plotas kokių dvidešimt penkių ar 
trisdešimties pėdų. 

Pasirinkti šią pusę siūlyčiau dėl to, kad čia, lygiai po naujuoju balius- 
trados akmeniu, yra medinė pašiūrė, kurią savo darže pasistatė vienas 
kareivis ir kurią inžinerijos kapitonas, tarnaująs tvirtovėje, nori nugriauti; 
ji yra septyniolikos pėdų aukščio, jos šiaudinis stogas šliejasi prie didžio- 
sios tvirtovės sienos. Šitas stogas labiausiai ir vilioja mane: jeigu — baisus 
dalykas! — įvyktų nelaimė, tai jis susilpnintų kriūmą. Nusliuogęs iki čia, 
tu jau atsidursi prie tvirtovės pylimo, nelabai rūpestingai saugomo; jei 
tave čia sulaikytų, šauk iš pistoleto ir ginkis porą minučių. Tavo draugas 

iš Feraros ir tas kitas drąsuolis, kurį vadinu pakelės plėšiku, lauks apačio- 
je su kopėčiom; jie bemat užlips ant pylimo, kuris, beje, nelabai aukštas, 
ir atskubės tau į pagalbą. 

Pylimas tėra dvidešimt trijų pėdų aukščio ir labai nuožulnus. Po šia 
paskutine siena aš pati lauksiu tavęs su nemažu būreliu ginkluotų vyrų. 

Turiu vilties persiųsti tau dar kokius penkis ar šešis laiškus tuo pačiu 
keliu. Kiekviename jų kartosiu vis tą patį, tik kitais žodžiais, nes turime 
gerai dėl visko susitarti. Tu, žinoma, supranti, su kokiu jausmu širdyje 
aš tau pranešu, jog tas, kuris kalbėjo apie liokajaus nušovimą, — jis, beje, 
geriausias žmogus pasaulyje ir baisiai graužiasi dėl savo klaidos, —- mano, 
kad daugių daugiausia tu nusilauši ranką. Plėšikas, kuris turi daugiau pa- 
tirties šitokiuose žygiuose, yra tos nuomonės, kad jei pasistengsi leistis 
lėtai ir, svarbiausia, nesikarščiuodamas, tai už laisvę užsimokėsi tik ke- 
liais įbrėžimais. Dabar didžiausias sunkumas — gauti virvių; aš apie tai 
ir tegalvoju jau dvi savaitės — nuo to laiko, kai kiekvieną savo gyvenimo 
akimirką skiriu šiam didžiam sumanymui. 

Nieko neatsakysiu į tą paikystę, į vienintelį tavo gyvenime nesąmo- 

jingą pokštą, kai tu pasakei: „Nenoriu bėgti Žmogus, kuris kalbėjo apie 
liokajaus nušovimą, šūktelėjo, kad iš nuobodulio tu, matyt, išprotėjai. 
Neslėpsiu nuo tavęs, kad ties mumis labai greitu laiku pakibs didelis pa- 
vojus, turbūt reikės paskubinti ir tavo bėgimą. Pranešdami apie pavojų, 


mes signalizuosime tau lempele: 
Gaisras pilyje! 
Tu atsakysi: 
Ar mano knygos nesudegė? 


To laiško buvo dar penketas ar šešetas puslapių su įvairiomis smul- 
kmenomis; laiškas buvo parašytas smulkutėlėmis raidėmis ant labai plo- 
no popieriaus. 

„Visa tai labai puiku ir labai gerai sumanyta, — pagalvojo Fabrici- 
jus. — Amžinai turiu būti dėkingas grafui ir kunigaikštienei; gal jie ma- 
nys, kad išsigandau, bet aš vis dėlto nebėgsiu. Ar bėgo kada žmogus 

iš tokios vietos, kur jautėsi visiškai laimingas, kad atsidurtų tremtyje, 
kur jam trūks visko, net oro kvėpuoti? Ką aš veiksiu, mėnesį pabuvęs 
Florencijoje? Sugrįšiu čia ir persirengęs slankinėsiu apie šios tvirtovės 
vartus, tikėdamasis sugauti vieną žvilgsnį!“ 

Rytojaus dieną Fabricijui teko persigąsti: vienuoliktą valandą jis stovėjo 
prie lango ir, gėrėdamasis įstabiu reginiu, laukė tos palaimingos valandė- 
lės, kada galės pamatyti Kleliją; tik staiga į kamerą įbėgo uždusęs Grilas. 

— Greičiau, greičiau, monsinjore, pulkite į lovą ir apsimeskite sergąs; 
laiptais lipa trys teisėjai! Jie jus tardys; prieš atsakydamas gerai pagalvo- 
kite: jie norės jus s4barazoli. 

Taip kalbėdamas, Grilas skubiai užvožė skylę lango skyde, pastūmė 
Fabricijų į lovą ir užmetė ant jo porą apsiaustų. 

— Sakykit, kad jums labai bloga, kalbėkit kuo mažiau, o svarbiau- 
sia — prašykit pakartoti klausimus ir tuo tarpu galvokit, kaip atsakyti. 

Įėjo trys teisėjai. „Trys ištrūkę katorgininkai, o ne trys teisėjai“, — pa- 
galvojo Fabricijus, pamatęs niekšingas jų fizionomijas. Oriai nusilenkę, 
nė žodžio netarę, atsisėdo ant stovinčių kameroje trijų kėdžių. 

— Sinjore Fabricijau del Dongai, — prabilo seniausiasis jų, — didžiai 
apgailestaujame dėl tos liūdnos pareigos, kuri mums pavesta atlikti. At- 
ėjome pranešti jums, kad mirė jūsų tėvas, jo šviesybė markizas del Don- 
gas, Lombardijos-Venecijos Karalystės antrasis, didysis mažordomas, 
didžiųjų ordinų kavalierius ir t. t., ir t. t. 

Fabricijus apsipylė ašaromis; teisėjas kalbėjo toliau: 

— Markizė del Dongo, jūsų motina, praneša jums šią žinią asmeniniu 
laišku; bet kadangi į tą savo pranešimą ji įterpė nepageidautinų sampro- 
tavimų, tai teismas apsvarstęs vakar nusprendė pateikti jums tik atskiras 
jos laiško ištraukas, kurias ir perskaitys jums teismo sekretorius Bona. 

Kai tos ištraukos buvo perskaitytos, teisėjas priėjo prie lovoje te- 
begulinčio Fabricijaus ir parodė jam motinos laiške tas vietas, kurios 
buvo perskaitytos iš nuorašo. Fabricijus motinos laiške pastebėjo šiuos 
žodžius: „neteisingas įkalinimas“, „žiauri bausmė už nusikaltimą, kuris 
nėra nusikaltimas“, ir suprato, kas čia atvedė teisėjus. Beje, niekindamas 
nesąžiningus teisingumo valdininkus, jis tiek tepasakė: 

— Aš sergu, ponai, esu mirtinai nusilpęs, atleiskite, kad negaliu 
atsikelti. 

Teisėjams išėjus, Fabricijus dar ilgai verkė, paskui pagalvojo: „Nejau 
aš veidmainis? Man atrodė, kad aš jo nemyliu“. | 

Tą dieną, taip pat ir kitomis dienomis Klelija buvo labai nusiminusi; 
buvo keletą kartų jį išsikvietusi, bet vos išdrįso pasakyti vieną kitą žodelį. 
Į penktą dieną po pirmojo pasimatymo ji iš ryto pasakė jam, kad vakare 
ateis į marmurinę koplyčią. 

— Tegaliu pasakyti jums keletą žodelių, — tarė ji įėjusi. Ji taip drebėjo, 
kad turėjo atsiremti į kambarinę. Paskui liepė jai pasitraukti prie koply- 
čios durų. —- Duokite garbės žodį, — pridūrė vos girdimu balsu, — duokite 
garbės žodį, kad klausysite kunigaikštienės ir stengsitės pabėgti tą dieną, 
kai ji lieps, ir taip, kaip ji nurodys, jei ne — rytoj rytą išvyksiu į vienuolyną 
ir prisiekiu jums šitoje vietoje, kad niekada daugiau gyvenime nepratar- 
siu į jus nė žodžio. 

Fabricijus tylėjo. 

— Pasižadėkite, — tarė Klelija su ašaromis akyse, lyg netekusi savitvar- 
dos, — arba mudu kalbamės čia paskutinį kartą. Gyvenimas per jus virto 
man kančia. Jūs pasiliekate čia dėl manęs, o kiekviena diena gali būti 
paskutinė jūsų gyvenime. 

Tai ištarus, Klelijai pasidarė taip silpna, jog ji turėjo atsiremti į di- 
džiulį krėslą koplyčios viduryje, pastatytą kadaise karališko kraujo kali- 
niui; ji vos neapalpo. 

— Ką turiu pasižadėti? — paklausė Fabricijus priblokštas. 

— Jūs žinote. 

— Prisiekiu, kad sąmoningai pulsiu į baisią nelaimę ir pasmerksiu 
save gyventi toli nuo brangiausios man būtybės. 

— Kalbėkite tiksliau. 

— Prisiekiu, kad klausysiu kunigaikštienės ir bėgsiu iš čia tą dieną, ku- 
rią ji paskirs, ir taip, kaip ji nurodys. Bet kas laukia manęs toli nuo jūsų? 

— Prisiekite, kad bėgsite, nors ir kažin kas įvyktų. 

— Kaip? Jūs nusprendėte ištekėti už markizo Krešencio, kai tik ma- 
nęs čia nebebus? 

— O Viešpatie! Kokią jūs mane vaizduojatės?.. Bet prisiekite, kitaip 
mano siela nežinos ramybės. 

— Gerai! Prisiekiu, bėgsiu iš čia tą dieną, kai lieps kunigaikštienė San- 
severina, nors ir kažin kas per tą laiką įvyktų. 

Išgavusi tą priesaiką, Klelija taip nusilpo, jog, padėkojusi Fabricijui, 
turėjo pasišalinti. 

— Viskas jau buvo parengta, rytoj rytą turėjau išvykti į vienuolyną, — 
pasakė ji, — jeigu jūs būtumėte užsispyręs likti. Tai būtų buvęs paskutinis 
mudviejų pasimatymas — tokius apžadus aš buvau padariusi madonai. 
Dabar, kai tik galėsiu išeiti iš kambario, nueisiu apžiūrėti tos baisiosios 
sienos po naujuoju akmeniu baliustradoje. 

Rytojaus dieną ji buvo tokia išbalusi, jog Fabricijui suspaudė širdį. 
Priėjusi prie voljeros lango, pasakė jam: 

— Neapgaudinėkime savęs, mielas bičiuli: mūsų draugystė nuodė- 
minga, ir aš esu tikra, kad mus ištiks nelaimė. Jie suseks, kad jūs ketinate 
bėgti, ir tada būsit amžinai žuvęs, o gali nutikti ir blogiau; bet vis dėlto 
reikia klausyti proto balso, jis liepia mums išmėginti viską. Kad galėtu- 
mėte nusileisti išorine didžiojo bokšto siena, jums reikia tvirtos virvės 
daugiau negu dviejų šimtų pėdų ilgio. Kad ir kiek aš stengiausi nuo to 
laiko, kai sužinojau kunigaikštienės sumanymą, man pavyko gauti tik 
keletą virvių, kurias sumazgiojus gal susidarys koks penkiasdešimt pėdų. 
Kalėjimo komendanto potvarkiu yra deginamos visos virvės, randamos 
tvirtovėje, o vakarais ir nuo visų šulinių nurišamos virvės, kurios, beje, 
tokios netvirtos, jog dažnai trūksta, bekeldamos net savo lengvą krovinį. 
Bet melskite Dievą, kad atleistų man; aš išduodu tėvą, aš — duktė išsi- 


gimėlė, nes tai, ko aš siekiu, suteiks jam mirtiną sielvartą. Melskitės už 


mane ir, jei išsigelbėsite, padarykite apžadus, kad kiekvieną savo gyveni- 
mo minutę paskirsite Viešpaties garbei. 

Štai kas man atėjo į galvą: po savaitės išvažiuosiu iš tvirtovės — da- 
lyvausiu vienos markizo Krešencio sesers vestuvėse. Grįšiu vakare, 
kaip ir pridera, bet padarysiu viską, kad grįžčiau kuo vėliausiai, ir gal 
Barbonė nedrįs per daug iš arti manęs apžiūrinėti. Į markizo sesers 
vestuves pakviestos visos žymiausios dvaro damos; bus ten, žinoma, 

ir ponia Sanseverina. Dėl Dievo meilės, pasirūpinkite, kad kuri iš tų 
damų įduotų man virvių ryšulį. Virvės turi būti ne per storos, bet tvir- 
tai suvyniotos, kad ryšulys užimtų kuo mažiausiai vietos. Jei turėčiau 
ir tūkstantį kartų susidurti su mirtimi, nebijosiu net didžiausių pavojų, 
kad tik tą ryšulį įneščiau į tvirtovę, prasilenkdama, deja, su visomis 
savo priedermėmis! Jei tai sužinos tėvas, daugiau niekada jūsų nepa- 
matysiu; kad ir kažin koks likimas manęs lauktų, būsiu laiminga kaip 
sesuo, kaip draugė, jei prisidėsiu prie jūsų išgelbėjimo. 

Dar tą patį vakarą per naktinį pokalbį šviesos signalais Fabricijus 
pranešė kunigaikštienei apie pasitaikančią vienintelę progą įsigabenti į 
tvirtovę ganėtiną kiekį virvių. Bet maldavo ją neišduoti paslapties net 
grafui, ir tai nustebino kunigaikštienę. „Jis iš proto išėjo, — pagalvojo 
kunigaikštienė, — kalėjime jis pasikeitė, žiūri į viską tragiškomis akimis“. 
Kitą dieną švininė kulka, paleista iš svaidyklės, atnešė kaliniui žinią apie 
didžiausią, koks tik gali būti, pavojų: asmuo, kuris sutiko perduoti jam 
virves, buvo rašoma laiške, gelbsti jam gyvybę tikrąja žodžių prasme. 
Fabricijus tuoj pat pasidalijo šia žinia su Klelija. Toje švininėje kulkoje 
Fabricijus rado ir labai tikslų vakarinės sienos piešinį. Ta siena jis nusileis 
nuo didžiojo bokšto viršaus į tarpą tarp dviejų bastionų, o iš ten paskui 
gana lengvai pabėgs, nes pylimas šioje vietoje tėra dvidešimt trijų pėdų 
aukščio ir nelabai rūpestingai saugomas. Antroje plano pusėje smulkiu, 
gražiu braižu buvo parašyta nuostabus sonetas: kažkokia kilni širdis ra- 
gino Fabricijų bėgti, nes per tuos vienuolika metų, kuriuos dar jam rūpė- 
jo išbūti nelaisvėje, sumenkėsianti jo dvasia ir nusilpsiąs kūnas. 

Čia mes privalome trumpam pertraukti pasakojimą apie tą drąsų žygį 
ir įterpti vieną smulkmeną, kuri iš dalies paaiškins, kodėl kunigaikštienė 
ryžosi siūlyti Fabricijui tokį rizikingą pabėgimo planą. 

Kaip ir visos nevaldančios partijos, Raversi partija nebuvo labai vie- 
ninga. Kavaljeras Riskara nekentė prokuroro Rasio, laikydamas jį kaltu 
dėl jo, Riskaros, pralaimėjimo vienoje svarbioje byloje, nors jis iš tiesų 
ėjo prieš įstatymą. Riskaros pastangomis kunigaikštis gavo anoniminį 
laišką su įspėjimu, kad tvirtovės komendantui buvo nusiųstas oficialus 
pranešimas apie Fabricijaus bylos nuosprendį. Markizė Raversi, apsuk- 

rioji partijos vadovė, labai įširdo dėl šio nevykusio žingsnio ir tuoj davė 
žinią savo draugui, generaliniam prokurorui; jai atrodė visai paprastas 
dalykas, kad Rasis nori pasipelnyti iš Moskos, kol tas dar turi valdžią. Ra- 
sis drąsiai atvyko į rūmus įsitikinęs, kad porą spyrių jis kaip nors ištvers: 
juk valdovas negali apsieiti be sumanaus juristo, o Rasis pasirūpino iš- 
tremti, apkaltinęs liberalizmu, vieną teisėją ir vieną advokatą — vieninte- 
lius žmones šalyje, kurie galėjo užimti jo vietą. 

Kunigaikštis, nebesivaldydamas pykčiu, sutiko jį keiksmais ir puolė 
mušti. 

— Na va, taip atsitiko dėl raštvedžio išsiblaškymo, — šalčiausiai atsakė 
Rasis. — Pranešti nuosprendį reikalauja įstatymas, šis formalumas turėjo 
būti atliktas rytojaus dieną po pono del Dongo įkalinimo tvirtovėje. Per- 
nelyg uolus raštvedys pamanė užmiršęs tai padaryti ir bus pakišęs man 
pasirašyti lydrašų. 

— Ir tu manai, kad aš patikėsiu šitais tavo nevykusiai suregztais me- 
lais? — suriko kunigaikštis įpykęs. — Geriau sakyk, kad parsidavei tam 
sukčiui Moskai ir už tai jis tau kryžių išrūpino. Bet šį kartą, po šimts, 
gausi ne vien pylos: pasodinsiu tave į kaltinamųjų suolą ir gėdingai iš- 
mesiu iš tarnybos. 

— Tik pabandykite įsodinti mane į kaltinamųjų suolą! — atšovė Rasis 
tvirtai; jis žinojo, kad tai yra patikimiausia priemonė valdovui numaldy- 
ti. — Įstatymas yra už mane, o jūs neturite antro Rasio, kuris jį apeitų. 
Iš tarnybos jūs manęs neišmesite, nes kartais darotės Žiaurus ir tada 
trokštate kraujo, tačiau jums rūpi ir tas, kad nenustotų jūsų gerbti pro- 
tingesnieji italai; toji pagarba yra vondižio sine gua not?" jūsų garbėtroškai. 
Žodžiu, jūs pasikviesite mane atgal, kai panorėsite įvykdyti pirmą žiau- 
rybę, kaip to reikalauja jūsų būdas, o aš, kaip visuomet, parūpinsiu jums 
visiškai įstatymus atitinkanų nuosprendį, kurį surašys pusėtinai dori, bet 
bailūs teisėjai, ir kuris numaldys jūsų aistras. Raskite savo valstybėje kitą 
tokį naudingą žmogų kaip aš! 

Tai taręs, Rasis išbėgo; pylos tegavo smagų liniuotės pliaukštelėjimą 
ir penkis ar šešis spyrius. Išėjęs iš rūmų, Rasis tuoj išvažiavo į savą- 
ji Rivos dvarą — prisibijojo durklo, kol kunigaikščiui apmalš pirmasis 

pyktis, tačiau nė kiek neabejojo, kad nepracis nė dvi savaitės, ir pas jį bus 
atsiųstas kurjeris šaukti į sostinę. Laiko kaime jis veltui neleido: atrado 
saugią priemonę susižinoti su grafu Moska; jis pašėlusiai troško barono 
titulo, bet suprato, kad valdovas per daug brangina bajorystę, kadaise 
tokį prakilnų dalyką, ir todėl niekada jos jam nesuteiks; tuo tarpu grafas, 
labai didžiuodamasis savo kilme, vertina tik tokią bajorystę, kurią galima 
įrodyti dokumentais iš ankstesnių negu 1400 metų. 

Generalinis prokuroras neapsiriko šitaip spėliodamas. Dvare jis pa- 
gyveno vos savaitę: lyg atsitiktinai pas jį užklydęs vienas kunigaikščiui 
artimas asmuo patarė jam nedelsiant grįžti į Parmą; kunigaikštis suti- 
ko jį linksmu juoku, paskui surimtėjo ir liepė prisiekti Evangelija, kad 
išlaikys paslaptyje tai, kas jam bus patikėta; Rasis rimčiausiai prisiekė, 
o kunigaikštis žaibuojančiomis iš neapykantos akimis sušuko, kad jis 
nesijausiąs šeimininku savo žemėse tol, kol būsiąs gyvas Fabricijus del 
Dongas. 

— Negaliu, — pridūrė jis, — nei išvaryti kunigaikštienės, nei pakęsti jos 
ilgiau Parmoje; jos akys meta man iššūkį ir neduoda gyventi. 

Leidęs valdovui išsikalbėti, Rasis apsimetė nepaprastai sumišęs ir pa- 
galiau sušuko: 

— Jūsų didenybės valia bus, žinoma, įvykdyta, bet dalykas baisingai 
sunkus: nuteisti del Dongą mirti už kažkokio Džilečio nužudymą — sta- 
čiai nėra kaip; jau ir dabar tik stebukladaris galėjo išspausti už tai dvylika 
metų tvirtovės. Be to, įtariu, kad kunigaikštienė surado tris kaimiečius, 
kurie dirbo tada prie kasinėjimų Sanginijoje ir kaip tik buvo išlipę iš 
griovio, kai tas banditas Džiletis užpuolė del Dongą. 

— O kur tie liudytojai yra? — paklausė kunigaikštis suirzęs. 

— Spėju, kad paslėpti kur Pjemonte. Reikėtų išgalvoti pasikėsinimą į 
jūsų didenybės gyvybę... 

— Tam tikru atžvilgiu tai pavojinga, — atsakė kunigaikštis, — gali kam 
nors pikta mintis į galvą ateiti. 

— O daugiau jokių teisėtų priemonių mano arsenale nėra... — atsakė 
Rasis su apsimestu naivumu. 

— Belieka nuodai... 

— Bet kas juos įduos? Negi tas vėpla Kontis?.. 

— Hm, jei tikėsime, ką sako žmonės, tai jam būtų nebe pirmiena... 

— Reikėtų jį gerai įpykinti, — tarė Rasis. — Beje, kai išsiuntė į aną pa- 
saulį tą kapitoną, jis dar neturėjo nė trisdešimties metų, buvo įsimylėjęs 
ir nepalyginti mažesnis bailys negu šiandien. Viskas, žinoma, turi nusi- 
lenkti valstybinės svarbos reikalui; bet jūs užklupote mane taip netikėtai, 
jog iš karto nenumatau, kas galėtų įvykdyti valdovo įsakymą, nebent 
toks Barbonė, kalėjimo tarnautojas, raštvedys, kurį ponas del Dongas 
partrenkė antausiu žemėn tą dieną, kai buvo atvežtas į kalėjimą. 

Kunigaikščio nuotaika pasitaisė, ir pokalbis užsitęsė, pagaliau jis davė 
savo generaliniam prokurorui mėnesį laiko; Rasis prašė dviejų. Rytojaus 
dieną jis slaptai gavo tūkstantį cekinų atlyginimo. Tris dienas jis svars- 
tė, ketvirtąją grįžo prie savo ankstesnio samprotavimo, nutaręs jį esant 
neabejotiną. „Tik grafui Moskai pakaks ištvermės išlaikyti man duotąjį 
žodį ir padaryti mane bajoru, nes jis nevertina to, ką man suteikia; antra, 
ji Ispėjęs, greičiausiai išvengsiu nusikaltimo, už kurį man jau maždaug iš 
anksto atlyginta; trečia, atkeršysiu už pirmesnius pažeminimus, patirtus 
kavaljero Rasio“. Kitą naktį jis atpasakojo grafui Moskai visą savo po- 
kalbį su kunigaikščiu. 

Grafas slaptomis asistavo kunigaikštienei, tiesa, jis vis dar lankyda- 
vosi pas ją tik kartą ar du per mėnesį, bet kone kiekvieną savaitę, o 
kartais ir dažniau, kai sugebėdavo rasti progą pakalbėti apie Fabricijų, 
kunigaikštienė vėlai vakare, lydima Čekinos, užvažiuodavo pas jį ir pra- 
leisdavo kelias minutes jo sode. Ji sumaniai prigaudavo net savo vežėją, 
atsidavusį jai žmogų: tasai manydavo, kad kunigaikštienė svečiuojasi gre- 
timame name. 

Nesunku įsivaizduoti, kad sužinojęs iš prokuroro baisiąją paslaptį gra- 
fas tučtuojau davė kunigaikštienei sutartą ženklą. Nors jau buvo vidur- 
naktis, ji per Čekiną paprašė, kad jis tuoj pat atvyktų. Grafą nudžiugino ši- 
tas tariamas suartėjimas lyg įsimylėjusį jaunuolį, tik jis dvejojo, ar pasakyti 
kunigaikštienei visą tiesą, — bijojo, kad ji neišprotėtų iš skausmo. 

Iš pradžių užuolankomis stengėsi sušvelninti lemtingąją žinią, bet 
pagaliau pasakė viską; buvo bejėgis išlaikyti paslaptų, kurią ji meldė iš- 

duoti. Bet per tuos devynis mėnesius skaudžioji nelaimė smarkiai pa- 
veikė šitą ugningą sielą, užgrūdino ją, ir kunigaikštienė neprapliupo nei 
verksmu, nei aimanomis. 

Kitą vakarą ji liepė šviesos signalais pranešti Fabricijui apie didįjį 
pavojų: 

Gaisras bilyje! 

Jis tučtuojau atsakė: 


Ar mano knygos nesudegė? 


Tą pačią naktų ji laimingai persiuntė jam laišką švinine kulka. Tai 
buvo savaitei praėjus po markizo Krešencio sesers vestuvių, kuriose ku- 
nigaikštienė pasielgė baisiai neatsargiai, bet apie tai mes papasakosime, 
kai ateis laikas. 


Dvidešimt pirmasis skyrius 


Br“ metai prieš šias nelaimes kunigaikštienė susidūrė su keistu 
žmogumi: kartą, kai jai užėjo ma“, kaip sako vietos žmonės, 
ji pavakare staiga išvyko į Sakos pilį, esančią už Kolorno, ant kalvoto 
Po kranto. Ji sa pamėgimu puošė tą dvarą; jai patiko didelis miškas, vai- 
nikuojantis kalvą ir prieinantis iki pilies; ji įsakė išvedžioti takus į vaiz- 
dingesnes jo vietas. 

— Jus dar pagrobs plėšikai, žavioji kunigaikštienė, — tarė jai kartą 
valdovas. - Negalimas daiktas, kad miškas, kur visi žino jus vaikščiojant, 
būtų be žmonių. 

Ir valdovas žvilgtelėjo į grafą, taikydamasis sužadinti jo pavydą. 

— Man nėra ko bijoti, jūsų šviesioji didenybe, — atviraširdiškai atsakė 
kunigaikštienė, — kai vaikščioja po savo miškus, drąsos man įkvepia tokia 
mintis: niekam nesu nieko bloga padariusi, tad kas galėtų manęs neapkęsti? 

Šitas atsakymas buvo palaikytas per drąsiu, panašiai užgauliojo val- 
dovą vietiniai liberalai, itin įžūlūs žmonės. . 

Taigi minėtojo susitikimo dieną kunigaikštienė Sanseverina prisi- 
minė valdovo žodžius, kai pastebėjo kažkokį apdriskėlį, iš tolo mišku 
sekanų ją. Eidama toliau, ji netikėtai pasuko į šoną, ir nepažįstamasis 
atsidūrė taip arti jos, kad ji išsigando. Persigandusi šūktelėjo eigulį, kurį 
buvo palikusi gėlyne už kokio tūkstančio žingsnių prie pat pilies. Tuo 
tarpu nepažįstamasis spėjo pribėgti ir puolė jai į kojas. Tai buvo jaunas, 
labai gražus vyras, tik pasibaisėtinai nuplyšęs; kai kurios skylės drabu- 
žiuose buvo per pėdą ilgio, bet akyse žėrėjo liepsninga siela. 

— Esu nuteistas mirti gydytojas Ferantė Pala, mano penki vaikai ir aš 
mirštame badu. 

Kunigaikštienė pastebėjo, kad jis labai liesas; bet jo akys buvo tokios 
gražios ir spindėjo tokiu švelniu susižavėjimu, jog ji nuvijo šalin mint, 
kad tai būtų piktadarys. „Štai tokiomis akimis Paladžis“? turėjo apdova- 
noti savo šventąjį Joną dykumoje, kurį neseniai nutapė katedroje“, — pa- 
galvojo. Mintį apie šventąjį Joną jai sukėlė neįtikėtinas Ferantės liesu- 
mas. Kunigaikštienė davė jam tris cekinus — tiek teturėjo piniginėje — ir 
atsiprašė, kad taip mažai duodanti, nes ką tik užmokėjusi daržininkui. 
Ferantė karštai jai padėkojo. 

— Deja, — tarė jis, — kadaise aš gyvenau miestuose, mačiau žavin- 
gų moterų. Bet, vykdydamas piliečio pareigą, buvau pasmerktas mirti 
ir nuo to laiko lindžiu miškuose. Juk aš sekiau ne prašyti išmaldos ar 
apgrobti, bet kaip laukinis, užburtas angeliško grožio. Aš taip seniai ne- 
mačiau baltų gražių rankų! 

— Kelkitės gi! — tarė kunigaikštienė, nes jis vis tebeklūpėjo. 

— Leiskite man taip pabūti, — tarė Ferantė. — Šita poza man pačiam 
rodo, kad nesu šiuo metu vagis, ir man ramiau širdyje; žinokite, jog aš gy- 
venu iš plėšikavimo nuo to laiko, kai man nebeleidžia verstis savo profesija. 
Bet šitą akimirką aš — tik paprastas mirtingasis, garbinąs įstabiausią grožį. 

Kunigaikštienė suprato, kad jis trupuų pamišęs, bet neišsigando; iš 
to žmogaus akių ji matė, kad jo siela liepsninga ir gera, be to, ji mėgo 
nepaprastus veidus. 

— "Taigi esu gydytojas. Aš merginausi vaistininko Sarazinės žmonai 
Parmoje; jis mus užklupo ir išvarė ją su trim vaikais, kuriuos pagrįstai 
įtaria esant ne jo, bet mano. Paskui mes susilaukėme dar dviejų. Motina 
su penkiais vaikais nežmoniškai skursta trobelėje, kurią paties savo ran- 
komis surenčiau už mylios nuo čia, miške. Aš juk turiu saugotis žandarų, 
o ta vargšė moteris nenori skirtis nuo manęs. Buvau pasmerktas mirti — ir 
visiškai teisingai: dalyvavau sąmoksle. Neapkenčiu Parmos kunigaikščio, 
nes jis tironas. Pabėgti į užsienį negalėjau, nes neturėjau pinigų. Bet mane 
ištiko dar kita, daug didesnė nelaimė, ir aš būčiau turėjęs jau tūkstantų 
kartų nusižudyti: aš nebemyliu tos nelaimingosios moters, kuri pagimdė 
man penketą vaikų ir pražudė save dėl manęs; aš myliu kitą. Bet jei nusi- 
žudysiu, tai motina ir penki vaikai mirs badu tikra tų žodžių prasme. 

Žmogus, matyt, kalbėjo nuoširdžiai. 

— Bet iš ko jūs gyvenate? — paklausė kunigaikštienė susigraudinusi. 

— Motina verpia; vyriausiąją dukterį išlaiko viena liberalų šeima 
savo ūkyje, ten ji gano avis; o aš plėšikauju vieškelyje tarp Pjačencos 
ir Genujos. 

— Kaipgi jūs suderinate plėšikavimą su liberalų principais? 

— Užsirašinėju, ką ir kiek esu apiplėšęs, ir jei kada bent kiek prasigy- 
vensiu, grąžinsiu visus atimtus pinigus. Mano nuomone, toks liaudies 
tribūnas kaip aš dirba tam tikrą darbą, dėl savo pavojingumo tikrai vertą 
šimto frankų per mėnesį; todėl aš neimu daugiau kaip tūkstantį du šim- 
tus frankų per metus. Beje, klystu, kartais paimu ir šiek tiek daugiau - iš 
to apmoku savo veikalų spausdinimo išlaidas. 

— Kokių veikalų? 

— Pavyzdžiui: „Ar turės kada... parlamentą ir biudžetą?“ 

— Kaip? — nustebusi šūktelėjo kunigaikštienė. — Tai jūs — garsusis 
Ferantė Pala, vienas didžiausių mūsų šimtmečio poetų?! 

— Garsus — galbūt, bet kad labai nelaimingas, tai tikrai. 

— Ir žmogus su tokiu talentu kaip jūsų turi gyventi iš plėšikavimo! 

— Gal dėl to aš ir turiu šiokį tokį talentą. Iki šiol visus mūsų geres- 
niuosius rašytojus apmokėdavo valdžia ar Bažnyčia, kurias jie stengėsi 
sugriauti. O aš, pirma, statau į pavojų savo gyvybę; antra, pagalvoki- 

te, kunigaikštienė, kokios mintys neduoda man ramybės, kai einu plė- 
šikauti! Ar aš teisus, galvoju aš. Ar iš tikrųjų tribūno paslaugos visuomet 
vertos šimto frankų per mėnesį? Turiu porą marškinių, štai šį drabužį, 
kurį matote, šiokių tokių ginklų ir esu tikras, kad baigsiu gyvenimą kar- 
tuvėse; drįstu manyti, kad nesu savanaudis. Jausčiausi laimingas, jei ne 
ta pražūtinga meilė, kuri nuodija man gyvenimą šalia penkių vaikų mo- 
tinos. Skurdas slegia mane savo bjaurumu: man patinka gražūs apdarai, 
baltos rankos... 

Jis žiūrėjo į kunigaikštienės rankas taip, kad ją apėmė baimė. 

— Sudiev, pone, — tarė ji, — ar galėčiau būti jums kuo nors naudinga 
Parmoje? 

— Pagalvokite kartais štai apie ką: jo paskirtis žadinti širdis, neleisti 
joms apsnūsti toje netikroje, grynai materialinėje laimėje, kurią teikia 
monarchinė santvarka. Ar vertos jo paslaugos savo tautiečiams šimto 
frankų per mėnesį?.. Didžiausia mano nelaimė, — tarė jis labai švelniai, — 
yra ta, kad aš myliu; beveik dveji metai mano siela gyvena tik jumis, bet 
iki šiol aš tik iš tolo žiūrėjau į jus, negąsdindamas jūsų. 

Ir jis pasileido bėgti tokiu greičiu, jog kunigaikštienė nustebo, bet 
kartu ir nurimo. „Žandarams sunku būtų jį prisivyti, — pagalvojo ji; — bet 
jis iš tiesų pamišęs“. 

— Taip, jis pamišęs, — patvirtino jai tarnai, — mes visi seniai žinome, 
kad tas vargšelis įsimylėjęs ponią; kai ponia čia atvykstate, jis klaidžioja 
po mišką, vis pačiomis aukštumomis, o kai tik išvykstate, būtinai ateina 
pasėdėti tose vietose, kur ponia buvote sustojusi; atidžiai renka gėlytes, 
kurios galėjo būti iškritusios iš jūsų puokštės, ir ilgai nešioja jas prisise- 
gęs prie savo nušiurusios skrybėlės. 

— Ir jūs niekada nieko nepapasakojote man apie šitas beprotystes? — 
pasakė kunigaikštienė beveik su priekaištu. 

— Bijojome, kad ponia nepersakytumėte ministrui Moskai. Vargšas 
Ferantė toks šaunus žmogus! Niekad niekam nepadarė blogo, o mirti jį 
nuteisė tik už tai, kad myli mūsų Napoleoną. 

Ji nė puse žodžio neužsiminė apie šį susitikimą ministrui; o kadangi 
per tuos ketverius draugystės metus tai buvo pirmoji jos paslaptis, ji 

bent dešimt sykių užsikirto sakinio vidury. Į Saką ji sugrįžo pasiėmusi 
aukso, bet šį syki Ferantė nepasirodė. Po dviejų savaičių ji vėl atvažiavo; 
kurį laiką Ferantė sekė paskui ją, šokčiodamas tarp medžių, per kokį 
šimtą žingsnių nuo jos, paskui staigiai, nelyginant vanagas, puolė prieš ją 
ant kelių, kaip ir pirmą kartą. 

— Kur jūs buvote dingęs prieš dvi savaites? 

— Kalnuose, anapus Novio, apiplėšiau mulų varovus, kai jie grįžo iš 
Milano, pardavę alyvą. 

— Priimkite šitą piniginę. 

Ferantė atsegė piniginę, išsiėmė vieną cekiną, pabučiavo jį ir, įsikišęs 
į užantį, piniginę grąžino kunigaikštienei. 

— Grąžinate man šią piniginę, o pats plėšikaujate! 

— Žinoma, toks mano principas: neprivalau turėti daugiau kaip šimtą 
frankų; o dabar mano vaikų motina turi aštuoniasdešimt ir aš dvidešimt 
penkis, vadinasi, penkiais frankais per daug, ir jei šiuo metu mane vestų 
į kartuves, tai užgraužtų sąžinė. Šitą cekiną paėmiau todėl, kad jį davėte 
jūs ir kad aš jus myliu. 

Jis ištarė tuos žodžius taip paprastai ir taip įstabiai, jog kunigaikštie- 
nė pagalvojo: „Jis iš tikrųjų myli“. 

Tą dieną jis atrodė visai paklaikęs. Papasakojo, kad Parmoje jam kaž- 
kas skolingas šešis šimtus frankų, kad už tuos pinigus jis galėtų pasitaisy- 
ti savo lūšną, kur dabar jo vargšai vaikai nuolat persišaldę. 

— Aš duosiu jums tuos šešis šimtus frankų avansu, — tarė labai susi- 
jaudinusi kunigaikštienė. 

— Bet aš juk žmogus, tarnaująs visuomenei. Priešingoji partija tada 
galėtų šmeižti mane, sakyti, kad aš parsiduodąs. 

Kunigaikštienė susigraudino, ji pasiūlė jam Parmoje slėptuvę, jeigu 
jis prisieksiąs jai, kad tuo tarpu neisiąs liaudies tribūno pareigų tame 
mieste ir, svarbiausia, nevykdysiąs nė vieno tų mirties nuosprendžių, 
kuriuos, pasak jo, nešiojąsis 72 pe/7o'““. 

— O jei mane dėl neatsargumo pakabins kartuvėse, — rimtai tarė Feran- 
tė, — tai visi tie nenaudėliai, tokie žalingi liaudžiai, gyvens ilgus metus, ir kas 
bus kaltas? Ką pasakys mano tėvas, sutikęs mane ten aukštai, danguje? 

Kunigaikštienė ilgai įtikinėjo jį, kalbėjo, kad drėgnoje trobelėje maži 
jo vaikai gali susirgti ir mirti; galų gale jis sutiko pasinaudoti pasiūlytąja 
slėptuve Parmoje. 

Kunigaikštis Sanseverina per pusdienį, vienintelį po vedybų praleistą 
Parmoje, parodė žmonai vieną labai savotišką slėptuvę, įrengtą pietinia- 
me jo vardu vadinamų rūmų kampe. Fasadinė siena, išlikusi dar iš vidu- 
ramžių, yra aštuonių pėdų storio; ji viduje išduobta, ten ir yra slėptuvė, 
dvidešimties pėdų aukščio, bet tik dviejų pločio. Čia pat greta galima 
pasigėrėti vandens telkiniu, kuris minimas visuose kelionių aprašymuo- 
se; tas garsus rezervuaras buvo įrengtas XVII amžiuje ir naudotas tuo 
metu, kai Parmą buvo apgulęs imperatorius Zigmantas, vėliau jis atsidū- 
rė Sanseverinos rūmų aptvare. 

Norint patekti į slėptuvę, reikėjo pasukti didžiulį akmenį ant gele- 
žinės ašies, pritvirtintos prie luito viduryje. Kunigaikštienę taip sukrėtė 
Ferantės pamišimas, jo vaikų likimas ir jo atkaklus priešinimasis priimti 
bet kokią brangesnę dovaną jiems, kad ji leido jam naudotis šia slėptuvė 
gana ilgą laiką. Sutiko jį po mėnesio vėl Sakos miškuose; tą dieną jis 
buvo kiek ramesnis ir padeklamavo jai vieną savo sonetą, šis pasirodė 
jai prilygstąs, o gal net pranešąs visa, kas buvo gražiausio sukurta Ita- 
lijoje per paskutinius du šimtmečius. Paskui ji sutiko pasimatyti su juo 
pastebėjo, kad ši aistra plėtojasi pagal tuos pačius dėsnius kaip ir kiek- 
viena meilė, kada jai duodama nors truputėlis vilties. Tada ji liepė jam 
grįžti į savo miškus ir uždraudė kalbėtis su ja; jis bemat kuo romiausiai 
pakluso. Štai kokie buvo jų santykiai, kai buvo suimtas Fabricijus. Į 
ketvirtą dieną po šio įvykio, temstant, prie Sanseverinos rūmų priėjo 
kažkoks vienuolis kapucinas ir pasisakė turįs pranešti namų šeimininkei 
vieną svarbią paslaptį. Ji jautėsi tokia nelaiminga, kad liepė jį įleisti; tai 
buvo Ferantė. 

— Čia vyksta nauja neteisybė, ir liaudies tribūnas privalo su ja susipa- 
žinti, — pasakė tas vyras, pamišęs iš meilės. — Kita vertus, kaip paprastas 
privatus asmuo, — pridūrė jis, — aš galiu pasiūlyti kunigaikštienei Sanse- 
verinai tik savo gyvybę, ir aš atiduodu ją į jos rankas. 

Tas nuoširdus plėšiko ir bepročio atsidavimas didžiai sujaudino ku- 
nigaikštienę. Ji ilgai šnekėjo su žmogumi, kuris garsėjo kaip didžiausias 
šiaurinės Italijos poetas, ir graudžiai verkė. „Šitas žmogus supranta, kas 
dedasi mano širdyje“, — galvojo ji. 

Rytojaus dieną, sutemus, kai varpai skambino Ave Marza, jis vėl pasi- 
rodė, persirengęs liokajum, su livrėja. 

— Aš neišvykau iš Parmos; išgirdau tokį baisų dalyką, jog mano lūpos 
nedrįsta jo nė pakartoti; bet štai aš prie jūsų kojų. Pagalvokite, kuni- 
gaikštiene, ko jūs atsisakote! Prieš jus stovi ne kokia rūmų lėlė, o vyras! 

Tarė jis šiuos žodžius klūpodamas prieš ją ant kelių, o jo veido išraiš- 
ka darė juos dar įtaigesnius. Paskui pridūrė: 

— Vakar aš pagalvojau: ji verkė mano akivaizdoje, vadinasi, ji ne tokia 
nelaiminga! 

— Bet atsiminkite, pone, kokie pavojai jums gresia šitam mieste, juk 
jus suims! 

— Tribūnas atsakys jums: „Kunigaikštiene, ką reiškia gyvybė, kai 
prabyla pareigos balsas?“ O nelaimingasis, kuris, didžiai savo širdgėlai, 
nebegarbina dorybės nuo to laiko, kai dega meile, pridurs: ,,Kunigaikš- 
tiene, drąsuolis Fabricijus gali žūti, tad neatstumkite kito drąsuolio, kuris 
atsiduoda jūsų valiai! Mano kūnas geležinis, o siela bijo tik vieno daikto 
šiame pasaulyje — nepatikti jums“. 

— Jei dar kartą prabilsite apie savo jausmus, mano namų durys liks 
jums amžinai užrakintos. 

Kunigaikštienė buvo ketinusi tą vakarą pasakyti Ferantei, kad paskir- 
sianti jo vaikams nedidelę pensiją, bet pabijojo, kad ši naujiena nepastū- 
mėtų jo į savižudybę. 

Vos tik jam išėjus, kunigaikštienę nusmelkė negera nuojauta, ir ji 
pagalvojo: ,„Aš taip pat galiu numirū, ir duok, Dieve, kad tai įvyktų kuo 
greičiau! Kad rasčiau žmogų, vertą žmogaus vardo, kurio globai galėčiau 
pavesti savo vargšą Fabricijų!“ 

Į galvą jai staiga šovė viena mintis: paėmusi lakštą popieriaus ir pri- 
siminusi vieną kitą juridinį terminą, ji surašė aktą, kad gavusi iš pono 
Ferantės Palos dvidešimt penkis tūkstančius frankų ir įsipareigojanti 

mokėti poniai Sarazinei ir jos penkiems vaikams iki jų gyvos galvos kas- 
met po tūkstanų penkis šimtus frankų rentos. Paskui dar prirašė: „Be 
to, užrašau testamentu kiekvienam iš penkių minėtų vaikų iki jų gyvos 
galvos trijų šimtų frankų rentą su sąlyga, kad gydytojas Ferantė Pala 
suteiks medicinos pagalbą mano brolėnui Fabricijui del Dongui ir bus 
jam brolis. Aš jį šito prašau.“ Ji pasirašė, pažymėjo dokumentą praėjusių 
metų data ir paslėpė jį. 

Po dviejų dienų Ferantė vėl atėjo. Tą dieną visą miestą buvo sujaudi- 
nęs gandas, kad Fabricijus greit bus nužudytas. Kur bus atlikta toji liūdna 
pareiga — tvirtovėje ar bulvare po medžiais? Tą vakarą daug prastuolių 
nuėjo pavaikščioti prie tvirtovės, norėjo pamatyti, ar nerengiamas ten 
ešafotas; tas reginys sujaudino Ferantę. Kunigaikštienė sutiko jį paplū- 
dusi ašaromis ir neįstengė nė žodžio pratarti; rankos mostu pasisveikino 
su juo ir parodė krėslą; Ferantė, persirengęs tą dieną kapucinu, buvo 
įstabus: nesisėdo, o puolė ant kelių ir pusbalsiu ėmė karštai melstis. Nu- 
taikęs akimirką, kai kunigaikštienė kiek nurimo, vis dar tebeklūpodamas 
valandėlę nutraukė maldą ir pasakė: „Jis vėl siūlo savo gyvybę“. 

— Pagalvokite, ką sakote, — šūktelėjo kunigaikštienė paklaikusiu žvilgs- 
niu: po ašarų toks žvilgsnis reiškia, kad graudulį ima stelbti pyktis. 

— Jis siūlo savo gyvybę, kad būtų užkirstas kelias Fabricijų persekio- 
jančiam likimui ar bent atkeršyta už jį. 

— Padėtis tokia, — atsakė kunigaikštienė, — kad aš galiu sutikti ir pri- 
imti jūsų gyvybės auką. 

Ji žiūrėjo į jį įdėmiai ir griežtai. Jo akys nušvito džiaugsmu; jis skubiai 
pakilo ir ištiesė rankas į dangų. Kunigaikštienė priėjo prie didelės riešut- 
medžio spintos ir išėmė iš slapto stalčiaus popierių. 

— Skaitykite, — tarė ji Ferantei. 

Tai buvo jau minėtas jo vaikų apdovanojimo aktas. Ašaros ir rauda 
neleido Ferantei perskaityti iki galo; jis puolė ant kelių. 

— Grąžinkite man tą popierių, — tarė kunigaikštienė ir jo akivaizdo- 
je prikišo jį prie žvakės liepsnos ir sudegino. — Jeigu jus suims ir nužu- 
dys, mano vardas neturi būti įveltas, — pridūrė ji, — nes jūs rizikuojate 
savo galva. 

— Su džiaugsmu mirsiu, jei tuo galėsiu pakenkti tironui; o dar su 
didesniu džiaugsmu mirsiu už jus. Supraskite tai, ir prašau daugiau ne- 
užsiminti apie kažkokius pinigus. Tai smulkmena. Tokį nepasitikėjimą 
manimi aš palaikysiu užgaule. 

— Jei įkliūsite, jūs pražudysite ir mane, — atsakė kunigaikštienė, — o 
paskui ir Fabricijų; ir tik dėl to, o ne kad abejočiau jūsų drąsa, reikalau- 
jų, kad žmogus, pervėręs man širdį, būtų nunuodytas, o ne nukautas. 
Dėl tos pačios svarbios man priežasties įsakau jums žūtbūt stengtis 
išsigelbėti. 

— Įvykdysiu jūsų valią ištikimai, tiksliai ir atsargiai. Numatau, kuni- 
gaikštiene, kad mano kerštas bus kartu ir jūsų kerštas; net jei būtų ir ki- 
taip, vis tiek atlikčiau viską ištikimai, tiksliai ir atsargiai. Mane gali ištikti 
nesėkmė, bet aš padarysiu visa, kas įmanoma žmogui. 

— Jūs turėsite nunuodyti Fabricijaus žudiką. 

— Įspėjau, per tuos dvidešimt septynis baisaus klajūniško gyvenimo 
mėnesius man ne kartą į galvą buvo atėjusi mintis apie šitą žygį dėl 
savęs paties. 

— Jei viskas iškils aikštėn ir aš būsiu nuteista kaip bendrininkė, — 
tarė kunigaikštienė išdidžiai, — nenoriu, kad mane apkaltintų jus suvi- 
liojus. Įsakau jums: tol neieškoti daugiau progų pasimatyti su manimi, 
kol nebus išmušusi mūsų keršto valanda; laukite iš manęs ženklo, iki 
tol jo žudyti negalima. Šiuo metu jo mirtis, pavyzdžiui, anaiptol ne- 
būtų man naudinga, ji būtų stačiai pražūtinga. Jo mirtį reikės turbūt 
atidėti kelis mėnesius, bet jis mirs. Reikalauju, kad jis būtų nunuodytas, 
geriau tegul lieka gyvas, negu kad žūtų nuo kulkos. Tam tikrais sume- 
timais, kurių nenoriu jums aiškinti, reikalauju, kad jūs stengtumėtės 
išlikti gyvas. 

Ferantę sužavėjo valdingas tonas, kuriuo kalbėjo kunigaikštienė; 
jo akys spindėjo džiaugsmu. Kaip jau sakėme, jis buvo pasibaisėtinai 
liesas; bet ankstyvoje jaunystėje jo, matyt, būta gražaus; ir jam pačiam 
rodėsi, kad jis vis tebėra toks kaip anksčiau. „Ar man protas maišosi, — 
galvojo jis, — ar iš tikrųjų kunigaikštienė ketina tą dieną, kai įrodysiu 
jai savo atsidavimą, padaryti mane laimingiausiu žmogumi? Ir — tiesą 

sakant, kodėl gi ne? Bene aš blogesnis už tą lėlę Moską, kuris nieko 
nesugebėjo šiuo atveju dėl jos padaryti, net padėti monsinjorui Fabri- 
cijui pabėgti iš tvirtovės?“ 

— Aš galiu jau rytoj panorėti jo mirties, — kalbėjo kunigaikštienė to- 
liau vis taip pat valdingai. — Jūs žinote, kad rūmų kampe, prie pat slėptu- 
vės, kuria jūs kartais naudodavotės, yra didžiulis vandens telkinys; esąs 
vienas slaptas būdas visą tą vandenį paleisti į gatvę; tai ir bus ženklas 
mano kerštui! Jei būsite Parmoje, pamatysite pats, jei gyvensite miške, 
išgirsite iš kitų, kad prasiveržė vanduo iš didžiojo telkinio Sanseverinos 
rumuose. Tuoj pat imkitės veikti, bet naudokitės tik nuodais ir, svar- 
biausia, stenkitės kuo mažiau statyti į pavojų savo gyvybę. Tegul niekas 
niekada nesužino, kad aš buvau įsivėlusi į šį sąmokslą. 

— Žodžiai čia nereikalingi, — atsakė Ferantė su vos sulaikomu džiaugs- 
mu. — Jau nusprendžiau, kokių imsiuos priemonių. To žmogaus gyvybė 
man dabar dar nepakenčiamesnė kaip anksčiau: juk aš nedrįsiu susitikti 
su jumis tol, kol jis bus gyvas. Lauksiu žinios, kad prasiveržęs vanduo iš 
telkinio aptvindė gatvę. 

Jis staiga atsisveikino ir išėjo. Kunigaikštienė žiūrėjo jam įkandin. 
Kai jis buvo jau kitame kambaryje, pašaukė jį: 

— Ferante! Kilnusis žmogau! 

Jis grįžo lyg nekantraudamas, kad jį sulaiko; jo veidas šią akimirką 
buvo įstabus. 

— O jūsų vaikai? 

— Jie bus turtingesni už mane, kunigaikštiene; jūs gal malonėsite pa- 
skirti jiems kokią nedidelę pensiją. 

— Imkite, — tarė kunigaikštienė ir padavė jam didoką alyvmedžio dė- 
žutę. — Čia visi mano briliantai, tiek man jų liko; jie verti penkiasdešimt 
tukstančių frankų. 

— Ak ponia, jūs žeminate manel!.. — tarė Ferantė, atšokęs su pasibai- 
sėjimu, ir jo veidas visiškai pasikeitė. 

— Mes daugiau nesimatysime, iki ateis laikas veikti; imkite, tokia 
mano valia, — pridūrė kunigaikštienė su tokia didinga veido išraiška, jog 
Ferantė apstulbo. Jis įsidėjo dėžutę į kišenę ir išėjo. 

Vos tik durys užsidarė, kunigaikštienė vėl jį pašaukė, jis grįžo sune- 
rimęs; kunigaikštienė stovėjo salono viduryje; ji puolė jam į glėbį. Dar 
minutėlė, ir Ferantė vos neapalpo iš laimės; kunigaikštienė išsivadavo iš 
jo glamonių ir akimis parodė duris. 

„Štai vienintelis žmogus, kuris suprato mane, — pagalvojo ji, — šitaip 
būtų pasielgęs ir Fabricijus, jei būtų galėjęs mane išgirsti“. 

Kunigaikštienės būdas pasižymėjo dviem ypatybėm: jeigu jau ko už- 
sigeisdavo, niekada nekeisdavo savo noro, ir jeigu ką nuspręsdavo, nieka- 
da nepersvarstydavo savo sprendimo. Šitokiais atvejais ji dažnai prisimin- 
davo savo pirmojo vyro, mielojo generolo Pjetraneros žodžius: „Koks 
įžūlus negerbimas paties savęs! — sakydavo jis. — Kodėl turėčiau manyti 
esąs šiandien protingesnis negu tada, kai nusprendžiau taip daryti?“ 

Nuo tos valandos kunigaikštienė vėl savotiškai pralinksmėjo. Ligi to 
lemtingojo sprendimo kiekviena naujai kilusi mintis, kiekvienas naujai 
patirtas dalykas jai primindavo, kad ji priklauso nuo valdovo, kad ji sil- 
pna ir lengvatikė; valdovas, jos nuomone, niekšingai ją apgavo, o grafas 
Moska, kiaurai persiėmęs dvariškio dvasia, kad ir nesąmoningai, padė- 
jo valdovui. Nutarusi keršyti, ji vėl pajuto savo jėgą, kiekvienas naujas 
minties švystelėjimas teikė jai džiaugsmo. Esu beveik linkęs manyti, kad 
tas nedoras džiaugsmas, kurį patiria italai keršydami, yra susijęs su šios 
tautos vaizduotės galia; kitų kraštų žmonės, tikrai sakant, ne atleidžia, 
o užmiršta. 

Su Pala kunigaikštienė tepasimatė jau į Fabricijaus kalėjimo pabai- 
gą. Skaitytojas turbūt įspėjo, kad jis ir iškėlė pabėgimo minų. Už dviejų 
mylių nuo Sakos miške stovėjo apgriuvęs viduramžių bokštas daugiau 
kaip šimto pėdų aukščio; prieš antrą kartą kalbėdamas su kunigaikštienė 
apie pabėgimą, Ferantė įprašė ją atsiųsti į mišką Liudoviką ir kelis pati- 
kimus vyrus su kopėčiomis, kurias jis turėjo atremti į to bokšto sienas. 
Kunigaikštienės akyse jis tomis kopėčiomis užlipo į viršų ir nusileido 
žemyn paprasta sumazgiota virve; tris kartus pakartojęs bandymą, jis vėl 
išdėstė savo mintį. Po savaitės Liudovikas savo noru taip pat nusileido 
nuo to senovinio bokšto sumazgiota virve; tik tada kunigaikštienė patei- 
kė tą minų Fabricijui. 

Paskutinėmis dienomis prieš bėgimą, kuris dėl įvairiausių priežasčių 
galėjo baigtis kalinio mirtimi, kunigaikštienė nebeturėjo nė valandėlės 
ramybės; nurimdavo tik tada, kai šalia jos būdavo Ferantė: to žmogaus 
drąsa kaitino jos drąsą; bet skaitytojas pats supras, kad nuo grafo šią 
keistą draugystę ji turėjo slėpti. Jai nebuvo baisu, kad jis pasipiktins, bet 
jo abejonės būtų ją prislėgusios ir padidinusios jos nerimasų. „Kaip? 
Pasirinkti artimiausiu patarėju žmogų, visų pripažintą pamišėliu ir dar 
pasmerktą myriop! Be to, tas žmogus, — samprotavo toliau kunigaikštie- 

nė pati viena, — vėliau gali pridaryti keisčiausių dalykų!“ Kai grafas atva- 
žiavo pas kunigaikštienę pranešti apie valdovo pokalbį su Rasiu, Ferantė 
buvo jos salone; ir kai grafas išėjo, kunigaikštienė daug turėjo vargo, kol 
atkalbėjo Ferantę imtis tuoj pat vykdyti baisųjį sumanymą! 

— Dabar aš galingas! — sušuko beprotis. — Dabar aš neabejoju, kad 
šitas žygis teisėtas! 

— Taip, bet šitoks žygis neišvengiamai sukels įtūžį, ir Fabricijus bus 
nubaustas mirtimi! 

— Užtat jis išvengs kito pavojaus — leistis virvėmis žemyn. Toks nusi- 
leidimas įmanomas ir netgi nesunkus, — pridūrė jis, —- bet tam jaunuoliui 
trūksta įgudimo. 

Atėjo markizo Krešencio sesers vestuvių diena; per šia proga iškeltą 
puotą kunigaikštienė susitiko su Klelija ir galėjo su ja pasikalbėti, nebijo- 
dama sukelti kilmingosios draugijos smalsuolių įtarimo. Kunigaikštienė 
pati įteikė Klelijai ryšulį virvių, kai jos išėjo valandėlę pakvėpuoti grynu 
oru į sodą. Šitos virvės, rūpestingiausiai nuvytos pusiau iš kanapių, pu- 
siau iš šilko ir suraišiotos mazgais, buvo labai plonos ir pusėtinai liau- 


nos; Liudovikas buvo išbandęs jų tvirtumą; jos galėjo per visą savo ilgį 


išlaikyti aštuonių centnerių svorį. Virvės buvo sudėtos į keletą ryšulių 
ir suslėgtos taip, kad atrodė nelyginant kokie :7 guarto tomai; Klelija jas 
pasiėmė ir prižadėjo kunigaikštienei padarysianti visa, kas įmanoma žmo- 
gaus jėgoms, kad tos virvės būtų paduotos į Farnezių bokštą. 

— Bet man neramu dėl jūsų įgimto baikštumo; o be to, — mandagiai 
pridūrė kunigaikštienė, — kodėl jums turėtų rūpėti nepažįstamo žmo- 
gaus likimas? 

— Ponas del Dongas yra nelaimingas, ir aš duodu jums žodį, kad iš- 
gelbėsiu jį! 

Bet kunigaikštienė, ne per daug tepasitikėdama dvidešimtmetės 
merginos nuovokumu, ėmėsi dar kitų atsargos priemonių, apie kurias 
tačiau nė žodžiu neprasitarė komendanto dukteriai. Kaip ir galima buvo 
laukti, komendantas taip pat dalyvavo markizo Krešencio sesers vestu- 
vių iškilmėse. Kunigaikštienė nusprendė, kad įdavus stiprių migdomųjų 
vaistų iš pradžių turėtų atrodyti, jog generolą ištikusi apopleksija; tada 
bus galima, bent kiek sumaniau apsisukus, įkalbėti jį pargabenti į tvirto- 
vę ne karieta, bet lektika, kuri atsitiktinai atsiras po ranka namuose, kur 
vyksta puota. Čia pasipainios ir apsukrių vyrų, persirengusių darbinin- 
kais, pasamdytais prie šventės ruošos; per visuotinę suirutę jie paslaugiai 
pasisiūlys parnešti ligonį į jo rūmus toje aukštybėje. Tie vyrai, kuriems 
vadovavo Liudovikas, po drabužiais turėjo sumaniai pasislėpę nemaža 
virvių. Kaip matyti, kunigaikštienei, ėmusiai rimtai galvoti apie Fabrici- 
jaus pabėgimą, iš tikrųjų aptemo protas. Pavojus, gresiąs mylimam žmo- 
gui, buvo per daug sunkus; o svarbiausia — per daug ilgas išbandymas 
jos sielai. Iš pernelyg didelio atsargumo ji vos nesužlugdė šito pabėgimo, 
kaip mes tuoj matysime. Viskas įvyko taip, kaip ji numatė, vienas tik 
buvo skirtumas — migdomieji vaistai paveikė per daug stipriai; visi, net 
gydytojai, pamanė, kad generolą ištikęs apopleksijos priepuolis. 

Laimė, nusiminimo apimta Klelija visiškai neįtarė kunigaikštienę da- 
lyvavus šitame nusikalstamame darbe. Kai prie tvirtovės vartų pasirodė 
lektika su leisgyviu generolu, kilo toks didelis sąmyšis, jog Liudovikas 
ir jo žmonės įėjo be jokių kliūčių; juos tik formaliai pakratė ant „vergo 
tiltelio“. Kai jie nunešė generolą į miegamąjį ir paguldė ant lovos, tarnai 
juos nusivedė į šeimyninę ir gerai pavaišino; bet po vaišių, kurios užsibai- 
gė beveik paryčiu, jiems buvo paaiškinta, kad pagal kalėjimo nuostatus 
jie iki ryto būsią uždaryti apatinio aukšto salėse, o prašvitus komendanto 
adjutantas juos išleisiąs laisvėn. | 

Tie vyrai surado progą atiduoti Liudovikui virves, kurias buvo įnešę, 
bet Liudovikui tik su dideliu vargu pavyko valandėlę patraukti Klelijos 
dėmesį. Nusitaikęs, kai ji ėjo iš vieno kambario į kitą, ženklais parodė 

jai, kad padėjo virves tamsiame vienos antrojo aukšto svetainės kampe. 
Kleliją šita keista aplinkybė pribloškė, ją apniko baisus įtarimas. 

— Kas jūs toks? — paklausė ji Liudoviką. Į labai netiesų jo atsakymą 
ji sušuko: — Turėčiau įsakyti jus suimti; tai jūs ar jūsų bendrai nunuodi- 
jote mano tėvą!.. Tuoj pat prisipažinkite, kokių įdavėte jam nuodų, tada 
tvirtovės gydytojas paskirs atitinkamus priešnuodžius; tuoj pat prisipa- 
žinkite, kitaip nė vienas niekada neišeisite iš šios tvirtovės! 

— Panelė be reikalo jaudinatės, — atsakė Liudovikas labai maloniai ir 
labai mandagiai. — Apie jokius nuodus čia nė kalbos negali būti; buvo 
neatsargiai sugalvota įduoti gerokai laudanumo; tarnas, kuriam buvo pa- 
vesta atlikti šį nusikalstamą darbą, bus, matyt, įlašinęs į taurę keletą lašų 
viršaus; mus amžinai dėl to grauš sąžinė; bet patikėkite, panele, pavojaus, 
dėkui Dievui, jokio nėra! Poną komendantą ir reikia gydyti tiktai nuo 1š- 
gertos per klaidą didesnės laudanumo dozės; turiu garbę pakartoti pane- 
lei, kad tarnas, kuriam buvo pavesta atlikti šį nusikalstamą darbą, anaiptol 
nevartojo tikrų nuodų kaip Barbonė, kai kėsinosi nunuodyti monsinjorą 
Fabricijų. Mes visiškai neketinome keršyti už pavojų, į kurį buvo patekęs 
monsinjoras Fabricijus; tam negrabiam liokajui buvo duotas tik buteliukas 
su laudanumu - prisiekiu jums, panele! Bet jei mane ims oficialiai tardyti, 
aš, savaime aišku, nieko neprisipažinsiu. Bet, jei panelė kam nors, kad ir 
gerajam donui Čezarei, prasitarsite apie laudanumą ir apnuodijimą, tai sa- 
vo rankomis nužudysite Fabricijų. Jūs amžinai užkirsite kelią bet kokiam 
bandymui pabėgti; o panelė žinote geriau negu aš, kad ne paprasto lau- 
danumo norima užduoti monsinjorui; jums taip pat žinoma, kad kai kas 
yra numatęs tik mėnesį laiko šiam nusikaltimui padaryti ir kad praėjo jau 
daugiau kaip savaitė, kai duotas šis pražūtingas įsakymas. Taigi jei liepsite 
mane suimti ar bent puse žodžio prasitarsite donui Čezarei arba kam ki- 
tam, tai užvilkinsite visus mūsų sumanymus daugiau kaip mėnesį, todėl aš 
turiu teisę sakyti, kad panelė savo rankomis žudote monsinjorą Fabricijų. 

Stebinantis Liudoviko ramumas sukėlė Klelijai siaubą. 

„Štai aš lyg niekur nieko kalbuosi su savo tėvo nuodytoju, — galvojo 
ji, — ir jis kalba su manimi mandagiausiais žodžiais! O kas mane atvedė į 

visus tuos nusikaltimus? Meilė!.. 

Sąžinės graužiama, ji vos bepajėgė kalbėti; pagaliau pasakė: 

— Užrakinsiu jus šiame salone. Bėgu pranešti gydytojui, kad gydyti 
reikia tik nuo laudanumo; bet, Dieve brangus, kaip aš jam pasakysiu, kad 
pati tai sužinojau? Paskui grįšiu jūsų paleisti. 

Staiga ji tekina grįžo nuo durų ir paklausė: 

— Ar žinojo Fabricijus ką nors apie laudanumą? 

— Gink, Dieve, panele, jis niekada nebūtų sutikęs. Be to, kam be 
reikalo išdavinėti paslaptis? Mes veikiame ypač atsargiai. Mums reikia 
išgelbėti monsinjorui gyvybę, nes po trijų savaičių jis bus nunuodytas; 
įsakymą davė tas, kieno valiai paprastai kliūčių nėra, nieko neslėpsiu nuo 
panelės — žmonės kalba, kad šitas uždavinys pavestas atlikti baisiajam 
Rasiui, generaliniam prokurorui. 

Klelija išbėgo siaubo apimta; ji taip tvirtai pasikliovė pavyzdingu 
dono Čezarės dorumu, jog išdrįso pasakyti jam, tiesa, atsargiai parinkusi 
žodžius, kad generolui įduota tik laudanumo, o ne ko kito. Nieko neatsa- 
kęs, nieko nepaklausęs, donas Čezarė tekinas nubėgo pas gydytoją. 

Klelija grįžo į saloną, kuriame buvo užrakintas Liudovikas, nutarusi 
ji dar smulkiau patardyti dėl laudanumo. Tačiau jo neberado: jam pasise- 
kė ištrūkti. Ant stalo gulėjo piniginė, pilna cekinų, ir dėžutė su visokiais 
nuodais. Pamačiusi nuodus, Klelija suvirpėjo. „Kas laiduos man, — pa- 
galvojo ji, — kad tėvui įduota tik laudanumo? O jeigu kunigaikštienė 
panoro atkeršyti už Barbonės pasikėsinimą?“ 

— Dieve brangus! — šūktelėjo ji. — Aš susidėjau su savo tėvo nuo- 
dytojais! Ir dar leidžiu jiems pabėgti! O gal tas žmogus tardomas būtų 
prisipažinęs, kad ten buvo ne tik laudanumo!.. 

Klelija puolė ant kelių ir, apsipylusi ašaromis, karštai ėmė melstis 
madonai. 

Tuo tarpu tvirtovės gydytojas, be galo nustebintas to, ką jam pasakė 
donas Čezarė ir kad gydyti reikia tik nuo laudanumo, davė atitinkamų 
vaistų, ir netrukus dingo patys grėsmingiausi reiškiniai. Pradėjo švisti, 
generolas šiek tiek atsigavo. Pirmas grįžusios sąmonės ženklas buvo tas, 
kad jis pagavo plūsti savo pavaduotoją pulkininką, kam tasai, gulint jam 
be sąmonės, išdrįsęs duoti kelis įprastinius patvarkymus. 


PARMOS VIENUOLYNAS + 


Paskui generolas labai perpyko ant vienos tarnaitės, kuri, atnešusi 
sultinį, drįso ištarti žodį „apopleksija“. 

— Ar mano amžiaus žmones ištinka apopleksija? — suriko jis. — Tik 
aršiausiems mano priešams gali būti malonu skleisti tokius gandus! Ar 
man reikėjo nuleisti kraują, kad šmeižikai drįsta kalbėti apie apopleksiją? 

Fabricijus, su atsidėjimu rengdamasis bėgti, niekaip negalėjo supras- 
ti, ką reiškia keistas triukšmas, kilęs tvirtovėje tą valandą, kai buvo par- 
gabentas leisgyvis komendantas. Iš pradžių jam dingtelėjo mintis, kad 
pakeistas nuosprendis ir kad jau ateina jo žudyti. Tačiau matydamas, kad 
niekas pas jį nesirodo, pagalvojo, kad Klelija išduota, kad, grįžtant į tvir- 
tovę, iš jos atėmę virves, kurias ji tikriausiai nešusis, ir taip niekais nuėję 
visi pabėgimo planai. Kitą dieną brėkštant į jo vienutę įėjo kažkoks ne- 
pažįstamas žmogus ir, nė žodžio netaręs, pastatė ant grindų pintinę su 
vaisiais; po vaisiais buvo paslėptas tokio turinio laiškas: 

„Kankinama baisiausio sąžinės graužimo dėl viso to, kas atsitiko, — 
tiesa, ačiū Dievui, be mano pritarimo, bet vis dėlto tai susiję su viena 
mintimi, kuri man atėjo į galvą, — padariau apžadus Švenčiausiajai Mer- 
gelei niekados daugiau nesipriešinti tėvo valiai, jei švento jos užtarimo 
dėka jis išliks gyvas; ištekėsiu už markizo Krešencio, kai tik jis pasipirš, ir 
niekados daugiau nematysiu jūsų. Vis dėlto laikau savo pareiga užbaigti 
tai, kas pradėta. Ateinantų sekmadienį po mišių, į kurias aš pati paprašy- 
siu jus nuvesti, — nepamirškite paruošti savo sielos atgailai, juk galite 
užsimušti per tą sunkų bandymą, — taigi po mišių, sakau, stenkitės kuo 
lėčiausiai kopti į savo kamerą; joje rasite visa, ko reikia sumanytajam 
žygiui atlikti. Jei žūsite, man verks širdis! Nejau aš būsiu kalta dėl jūsų 


mirties? Bet juk pati kunigaikštienė tiek sykių kartojo man, kad markizės 


Raversi klika ima viršų. Valdovą nori susaistyti žiauriu poelgiu, kuris jį 
amžinai atskirtų nuo grafo Moskos. Apsipylusi ašaromis, kunigaikštienė 
prisiekė man, kad kito būdo išsigelbėti nėra, kad žūsite, jei nebandy- 
site. Man daugiau į jus negalima žiūrėti, aš padariau apžadus; bet jei 
sekmadienį vakarop pamatysite mane įprastoje vietoje prie lango juo- 
dais drabužiais, tai bus ženklas, kad ateinančią naktų, kiek mano silpnos 
išgalės leis, viskas bus parengta jūsų bėgimui. Po vienuolikos, o gal tik 

vidurnaktų ar pirmą valandą, mano lange sužibs mažas žiburėlis, tai bus 
lemiamoji valanda; paveskite tada savo likimą šventajam savo globėjui, 
skubiai pasiimkite kunigiškus drabužius, kuriuos turite, ir bėkite. 

Sudiev, Fabricijau! Tikėkite manimi, aš melsiuosi ir liesiu graudžiau- 
sias ašaras, kol jūsų tykos tokie dideli pavojai. Jei žūsite, ir aš nebegy- 
vensiu; Dieve brangus, ką aš sakau? Bet jeigu jums pasiseks, niekados 
daugiau jūsų nematysiu. Sekmadienį po mišių rasite savo vienutėje pi- 
nigus, nuodus, virves; viską siunčia jums ta siaubinga moteris, kuri taip 
karštai myli jūs; ji net tris kartus sakė man, kad kito kelio nėra. Tesaugo 
jus Dievas ir švenčiausioji madona!“ 

Fabijus Kontis buvo iš tų žandarų, kurie niekad neranda ramybės ir 
visada jaučiasi nelaimingi; jam nuolat sapnuodavosi, kad kuris nors jo 
kalinys pabėga iš kalėjimo. Jo neapkentė kas tik gyvas tvirtovėje; bet ne- 
laimė įkvepia visiems vienodas mintis, ir vargšai kaliniai, net ir tie, kurie, 
grandinėmis prirakinti, kalėjo trijų pėdų aukščio, trijų pėdų pločio ir aš- 
tuonių pėdų ilgio požemio kamerose, kur negalėjo nei atsistoti, nei atsi- 
sėsti, — kartoju, visi kaliniai, net ir tie nelaimingieji, sumanė savo lėšomis 
užpirkti Te Deu, kai sužinojo, kad jų komendantui nebegresia pavojus. 
Du ar trys tų nelaimingųjų sukūrė sonetus Fabijaus Končio garbei. Štai 
kaip veikia nelaimė tokius žmones! Tegul tą, kuris juos smerkia, likimas 
priverčia bent metus išbūti trijų pėdų aukščio kameroje, gauti tik aštuo- 
nias uncijas duonos per dieną ir dar pasninkauti penktadieniais. 

Klelija, kuri beveik nesitraukdavo nuo tėvo ir iš jo kambario pasi- 
šalindavo tik tada, kai eidavo melstis į koplyčią, pranešė, kad komen- 
dantas nusprendęs savo pasveikinimo šventę nukelti į sekmadienį. Tą 
rytą Fabricijus išklausė mišias ir Te Deum; vakare buvo fejerverkas, ir 
apatinėse komendanto rūmų salėse kareiviams buvo išdalyta vyno ke- 
turis kartus daugiau, nei buvo skyręs komendantas; kažkas atsiuntė net 
keletą statinaičių degtinės, ir kareiviai jas ištuštino iki dugno. Išgėrę jie iš 
kilniaširdiškumo negalėjo leisti, kad penki jų draugai, einantys tą dieną 
sargybą aplink rūmus, liktų nuskriausti; kai jie prieidavo prie savo bū- 
delės, į sąmokslą įtrauktas tarnas įpildavo jiems vyno; ir nežinia kieno 
ranka įdavė taip pat po stiklinę degtinės kareiviams, stojusiems sargybon 

nuo vidurnakčio ir vėliau; be to, kiekvieną kartą prie būdelės būdavo 
užmirštamas butelis (kaip paaiškėjo vėliau per tardymą). 

Šurmulys užtruko ilgiau, negu Klelija buvo numačiusi, ir Fabricijus 
tik apie pirmą valandą nakties ėmė ardyti dengiamąjį skydą; du virbus 
lange — ne tame, kur ties voljera, o kitame — jis buvo jau prieš savaitę 
perpjovęs; darbavosi beveik virš galvų sargybiniams, einantiems sar- 
gybą prie komendanto rūmų, bet jie nieko negirdėjo. Ilgojoje virvėje, 
kuria reikėjo nusileisti iš baisaus šimto aštuoniasdešimt pėdų aukščio, 
jis užmezgė tik keletą naujų mazgų. Tą virvę apsivyniojo aplink save 
įstrižai per petį ir pažastį; bet ji gerokai jam kliudė, nes labai jau didelis 
buvo gniutulas; mazgai neleido glaudžiai apsivynioti, ir ji pūpsojo dau- 
giau kaip per aštuoniolika colių nuo kūno. „Tai didelė kliūtis“, — pagal- 
vojo Fabricijus. 

Šiaip taip sutvarkęs tą virvę, Fabricijus pasiėmė kitą, kuria turėjo nu- 
sileisti trisdešimt penkias pėdas nuo savo lango ligi aikštelės, kur stovė- 
jo komendanto rūmai. Nors kareiviai ir buvo smarkiai išgėrę, vis dėlto 
jis negalėjo leistis jiems tiesiai ant galvų; todėl sumanė, kaip jau sakėme, 
išlįsti pro antrąjį savo vienutės langą, tą, kuris buvo ties kažkokios dide- 
lės kordegardijos stogu. Vos tik atgavęs žadą, generolas Fabijus Kontis, 
užgaidus kaip visi ligoniai, liepė toje senoje kordegardijoje, į kurią jau 
šimtas metų niekas nebuvo įkėlęs kojos, patalpinti du šimtus kareivių. 
Sakė, kad tie, kurie jį apnuodiję, dabar mėginsią nužudyti jį lovoje, taigi 
tie du šimtai kareivių turi jį saugoti. Galima įsivaizduoti, kaip sukrėtė 
šita nenumatyta priemonė Kleliją; dievobaimingoji mergaitė puikiai su- 
prato, jog išduoda tėvą, kuris, maža to, vos nebuvo nunuodytas dėl jos 


mylimo kalinio. Šitas netikėtas dviejų šimtų kareivių atvykimas pasirodė 


jai nelyginant Apvaizdos ištarmė, draudžianti imtis tolesnių žygių Fab- 
ricijui vaduoti. 

Bet visa Parma kalbėjo, kad kalinys veikiai mirs. Ta liūdna naujiena 
buvo svarstoma net ir per panelės Džulijos Krešenci vestuves. Jei dėl to- 
kio menkniekio, dėl nevykusios špagos dūrio komediantui, tokios aukš- 
tos kilmės žmogus kaip Fabricijus, išsėdėjęs devynis mėnesius kalėjime, 
vis dar nepaleidžiamas į laisvę, nors jį globoja ministras pirmininkas, tai, 

vadinasi, jis įpainiotas į politiką. ,, Tad nebėra ko juo domėtis, — kalbėjo 
žmonės. — Jei vyriausybei atrodo nepatogu žudyti jį viešoje aikštėje, jis 
netrukus mirs nuo ligos“. Vienas šaltkalvis, pakviestas dirbti į generolo 
Fabijaus Končio rūmus, pareiškė, kad Fabricijus jau esąs seniai išsiųstas 
į aną pasaulį, 0 jo mirtis nutylima politiniais sumetimais. To žmogaus 
žodžiai privertė Kleliją ryžts. 


Dvidešimt antrasis skyrius 


ieną Fabricijų buvo užgulusios rimtos ir nemalonios mintys, 

bet klausydamasis, kaip laikrodis vieną po kitos muša valandas, 
artinančias žygio akimirką, jis pasijuto linksmas ir žvalus. Kunigaikštienė 
buvo jam rašiusi, kad vos atsidūręs gryname ore jis apsvaigsiąs ir nepa- 
eisiąs; tokiu atveju verčiau vėl patekti priešams į nagus, negu pulti stačia 
galva iš šimto aštuoniasdešimt pėdų aukščio. „Jei mane ištiks tokia nelai- 
mė, — svarstė Fabricijus, — prigulsiu prie parapeto ir nusnūsiu valandėlę, 
o paskui pradėsiu iš naujo; juk prisiekiau Klelijai; ir geriau nukristi nuo 
aukščiausios tvirtovės sienos, negu amžinai svarstyti, koks gi mano val- 
gomos duonos skonis. Kokius baisius skausmus turi iškentėti žmogus, 
iki pagaliau jį pribaigia nuodai! Fabijus Kontis nesivaržys; lieps įduoti 
man arseno, kuriuo tvirtovėje nuodijamos žiurkės“. 

Apie vidunakt tirštas balkšvas rūkas, koks dažnai pasklinda Po upės 
pakrantėse, apklojo iš pradžių miestą, o paskui pakilo iki terasos ir bas- 
tionų, tarp kurių stūkso didysis tvirtovės bokštas. Fabricijus pastebėjo, 
kad nuo aikštelės parapeto jau nebegalima įžiūrėti akacijų krūmų, kuriais 
apsodinti kareivių daržai šimto aštuoniasdešimt pėdų aukštumo sienos 
papėdėje. „Puiku“, — pagalvojo jis. | 

Išmušė pusę pirmos, netrukus voljeros lange pasirodė sutartas ži- 
burėlis. Fabricijus jau buvo pasirengęs bėgti; jis persižegnojo, paskui 
pririšo prie lovos trumpąją virvę, kuria turėjo nusileisti trisdešimt pen- 

kias pėdas iki komendanto rūmų aikštelės. Be kliūčių pasiekė kordegar- 
dijos stogą, kur nuo vakar dienos, kaip jau minėjome, buvo patalpintas 
dviejų šimtų kareivių sustiprinimas. Buvo jau trys ketvirčiai pirmos, 
bet, nelaimė, kareiviai dar nemiegojo. Atsargiai sėlindamas didžiulėmis 
gaubtomis stogo čerpėmis, Fabricijus girdėjo kareivius kalbant, kad 
stogu vaikščiojąs velnias ir kad reikią pamėginti jį nušauti. Keletas balsų 
tvirtino, kad toks noras — nuodėmė; kiti vėl teigė, kad jei šausi ir nieko 
nenudėsi, tai komendantas sukiš visus į kalėjimą, kam be reikalo pakėlė 
įgulą ant kojų. Tas žavingas pokalbis paakino Fabricijų kuo greičiau 
žengti stogu, ir jis sukėlė tik dar didesnį bruzdesį. Ir iš tiesų, kai jis 
pakibo ant virvės ore ir leidosi pro kordegardijos langus, laimė, per 
keturias ar penkias pėdas atstumo, nes šitiek buvo čia prasikišęs stogo 
kraštas, iš langų ištisai styrojo durtuvai. Vėliau kai kas teigė, kad Fabri- 
cijus, kaip visuomet nutrūktgalvis, panūdęs tikrai suvaidinti velnią ir pa- 
žėręs kareiviams į langą saują cekinų. Tikras yra vienas dalykas — kad jis 
pribarstė cekinų ant grindų savo vienutėje, o paskui ir aikštelėje — visu 
keliu nuo Farnezių bokšto ligi parapeto, tikėdamasis nukreipti kareivių 
dėmesį, jei imtų jį vytis. 

Nusileidęs į aikštelę tarp sargybinių, kurie paprastai kas ketvirtis va- 
landos sušukdavo ištisą frazę: „Viskas gerai aplink mano postą“, jis nu- 
žingsniavo prie vakarinio parapeto ir ėmė ieškoti čia naujojo akmens. 

Jei šito įvykio padarinių nebūtų galėjęs paliudyti visas miestas, atro- 
dytų neįtikima ir galėtų kelti abejonių štai kas: kaip sargybiniai, stovėję 
pagal parapetą, nė vienas nematė ir nesulaikė Fabricijaus; iš tiesų, rūkas, 
kurį minėjome, buvo tuo metu jau pradėjęs kilti aukštyn ir, kaip vėliau 
pasakojo Fabricijus, jam esant aikštelėje, jau buvo bene apgobęs Farne- 
zių bokštą iki pusės. Bet jis visai nebuvo tirštas, ir Fabricijus aiškiai įžiū- 
rėjo sargybinius, matė, kaip vienas kitas jų vaikštinėja šen ir ten. Vėliau 
jis dar pasakojo, kad, lyg kokios antgamtinės jėgos pastūmėtas, drąsiai 
atsistojo ant parapeto tarp dviejų sargybinių, esančių gana arti vienas 
kito. Neskubėdamas nusirišo ilgąją virvę, kuria buvo apsivyniojęs, du 
kartus ji susipainiojo ir praėjo nemaža laiko, kol atnarpliojo ir pasiklojo 
ją ant parapeto. Iš visų pusių girdėjo kareivių balsus ir buvo tvirtai pasi- 

ryžęs nudurti pirmąjį, kuris tik prieis artyn. „Aš nė kiek nesijaudinau, — 
pasakojo jis, —- man atrodė, kad atlieku kažkokias apeigas“. 

Pagaliau atnarpliojo virvę ir pririšo ją prie parapeto, kur buvo pa- 
daryta kiaurymė vandeniui nutekėti, paskui pasilypėjo ant to parapeto 
ir karštai pasimeldė; tada, nelyginant riterių laikų karžygys, valandėlę 
mintimis nukrypo į Kleliją. „Kaip aš nepanašus į tą nerimtą lengvabūdį 
Fabricijų, kuris prieš devynis mėnesius įžengė į šią tvirtovę!“ — pagalvo- 
jo. Pagaliau ėmė leistis iš tos stulbinamos aukštumos žemyn. Veikė visai 
automatiškai, kaip pasakojo jis vėliau, taip, lyg leistųsi vidury dienos, 
draugų akivaizdoje, sukirtęs su jais lažybų. Maždaug pusiaukelėje stai- 
ga pajuto, kad silpsta rankos; kaip jam paskui atrodė, akimirką paleido 
virvę, bet tuoj ir vėl jos įsitvėrė; galimas daiktas, sakė jis, kad tada susi- 
laikęs už brūzgų, kuriais slinkdamas nusidraskęs odą. Tarpais pajusdavo 
tarpumentėje aštrų skausmą, kuris jam tiesiog kvapą gniauždavo. Virvė 
labai nemaloniai siūbavo ir visą laiką mėtė jį prie krūmokšnių ir atgal. 
Ji sparnais užkliudė kažkokie stamboki paukščiai, kuriuos jis išbaidė iš 
miegų ir kurie, lėkdami šalin, atsitrenkė į jį. Iš pradžių jam pasirodė, 
kad jį čiumpą žmonės, leisdamiesi tuo pačiu keliu iš tvirtovės paskui jį, 
ir pasirengė gintis. Galų gale pasiekė didžiojo bokšto apačią, per daug 
nenukentėjęs, tik rankas susikruvinęs. Vėliau pasakojo, kad nuo bokšto 
vidurio jam labai pravertęs sienos nuožulnumas; leisdamasis jis lietę- 
sis mūro, ir jį labai prilaikę augalai akmenų plyšiuose. Pasiekęs apačio- 
je kareivių daržus, jis nukrito nuo akacijos; iš viršaus ji atrodė kokių 
keturių ar penkių pėdų, bet iš tikrųjų buvo penkiolikos ar dvidešimt 
pėdų aukščio. Kažkoks girtuoklis, kuris miegojo po akacija, palaikė jį 
vagimi. Krisdamas iš medžio, Fabricijus vos neišsinarino kairiojo pe- 
ties. Atsikėlė ir pasileido bėgti į pylimą, bet, kaip vėliau sakė, jam linko 
kojos, jis visiškai neteko jėgų. Nepaisydamas pavojaus, atsisėdo ir išgėrė 
dar likusį gurkšnį degtinės. Užsnūdo ir, kai po kelių minučių pabudo, 
nebežinojo kur esąs; atvėręs akis, niekaip negalėjo suprast, kaip savo 
kameroje matąs medžius. Pagaliau baisi tikrovė dingtelėjo jam atmintin. 
Jis tuoj pat nuėjo prie pylimo ir užlipo ant jo dideliais laiptais. Čia pat 
būdelėje knarkė sargybinis. Jis pastebėjo žolėje patranką; pririšo prie 


PARMOS VIENUOLYNAS + 


jos savo trečiąją virvę; ji pasirodė besanti per trumpa, ir jis žlegtelėjo į 
dumbliną griovį, kuriame galėjo būti per pėdą vandens. Jam besikeliant 
ir besistengiant susivokti, kur atsidūrė, staiga jį nutvėrė du vyrai: akimir- 
ką jis išsigando, bet netrukus prie ausies išgirdo kažką tyliai sakant: „(O 
monsinjore, monsinjore!“ Jis neaiškiai suvokė, kad tai kunigaikštienės 
žmonės, ir tuoj pat apalpo. Po kurio laiko pajuto, kad jį kažkas neša; 
žmonės žengė tylomis ir labai skubiai; paskui jie kažkodėl sustojo, ir jis 
labai sunerimo. Bet neturėjo jėgų nei kalbėti, nei atsimerkti, tik pajuto, 
kad jį kažkas spaudžia; staiga pažino kunigaikštienės drabužių kvepalus. 
Tas kvapas jį atgaivino; jis pravėrė akis ir teištarė: „Ak, brangioji!“, pas- 
kui vėl apalpo. 

Atsargoje už dviejų šimtų žingsnių stovėjo ištikimasis Brunas su 
saujele grafui atsidavusių policininkų; namelyje, netoli tos vietos, kur 
laukė kunigaikštienė, buvo pasislėpęs pats grafas. Prireikus jis nesvyruo- 
damas būtų išsitraukęs špagą, jam būtų padėję keli dimisijos karininkai, 
artimi jo draugai; jis jautė pareigą gelbėti Fabricijų, kuriam, kaip jam ro- 
dėsi, grėsė rimtas pavojus ir kuriam anuokart valdovas būtų dovanojęs, 
jeigu jis, Moska, iš kvailumo nebūtų panoręs neleisti valdovui pasirašyti 
kvailystės. 

Jau nuo vidunakčio kunigaikštienė, lydima iki dantų ginkluotų vyrų, 
tylutėliai vaikštūūnėjo priešais tvirtovės pylimus; ji nenustygo vietoje ir vis 
galvojo, kad teks ginklu išplėšti Fabricijų iš tų, kurie jį vysis. Jos karšta 
vaizduotė buvo numačiusi šimtą atsargumo priemonių, apie kurias būtų 
per ilga čia pasakoti; visos jos, beje, buvo neįtikėtinai neatsargios. Vė- 
liau kažkas apskaičiavo, kad tą naktį buvo sukelta ant kojų daugiau kaip 
aštuoniasdešimt jos žmonių ir parengta kovai dėl kažkokio nepaprasto 
tikslo. Laimė, viskam vadovavo Ferantė ir Liudovikas, o policijos minis- 
tras nekliudė veikti; bet ir grafas pastebėjo, kad kunigaikštienės niekas 
neišdavė ir kad jam, policijos ministrui, nieko nebuvo pranešta. 

Pamačiusi Fabricijų, kunigaikštienė visai neteko galvos; ji mėšlun- 
giškai prispaudė jį prie krūtinės; paskui didžiai nusiminė pastebėjusi, 
kad susikruvino į jį drabužius: kraujas sunkėsi Fabricijui iš delnų, o jai 
pasirodė, kad jis sunkiai sužeistas. Vieno savo tarno padedama, ji ėmė 

nuo jo vilkti drabužius, ketindama aptvarstyti jam žaizdas; bet, laimė, čia 
pat buvęs Liudovikas prievarta įsodino ją ir Fabricijų į vieną iš brikelių, 
kurios laukė paslėptos sode prie miesto vartų, ir arkliai pasileido kiek 
kojos neša link Sakos, kur buvo nuspręsta persikelti per Po. Ferantė su 
dvidešimčia gerai ginkluotų vyrų sudarė ariergardą: jis savo galva prisie- 
kė sulaikysiąs, jeigu kas vysiąsi. Grafas vienas dar dvi valandas pravaikš- 
čiojo aplink tvirtovę ir pasitraukė pėsčiomis tik tada, kai įsitikino, kad 

visur viskas ramu. „Štai aš — valstybės išdavikas!“ — galvojo jis, apsvaigęs 
iš džiaugsmo. 

Liudovikui atėjo į galvą puiki mintis: į vieną karietą jis įsodino jauną 
kunigaikštienės rūmų chirurgą, savo povyza labai panašų į Fabricijų. 

— Bėkite Bolonijos kryptimi, — pasakė jis. — Elkitės kuo nemitriau- 
siai, pasistenkite, kad jus suimtų; atsakinėdamas prieštaraukite pats sau ir 
pagaliau prisipažinkite, kad esate Fabricijus del Dongas; svarbiausia — lai- 
mėti laiko. Kuo sumaniausiai stenkitės būti nesumanus, išsisuksite mė- 
nesiu kalėjimo, o iš kunigaikštienės gausite penkiasdešimt cekinų. 

— Kas galvoja apie pinigus, tarnaudamas kunigaikštienei? 

Jaunasis chirurgas iškeliavo, ir po kelių valandų jį suėmė, šitas suėmi- 
mas juokingai nudžiugino Fabijų Konų ir Rasį, kuris jaudinosi, kad sykiu 
su pavojumi, grėsusiu Fabricijui, vėjais nueis ir jo bajorystė. 

Apie pabėgimą tvirtovėje sužinota tik apie šeštą valandą ryto ir tik 
dešimtą išdrįsta pranešti apie tai valdovui. Nors kunigaikštienė, kietą 
Fabricijaus miegą palaikiusi mirtinu alpuliu, pati triskart buvo sustab- 
džiusi brikelę, bet turėjo tokius atsidavusius tarnus, jog, mušant ketvirtą 
valandą, jau kėlėsi laiveliu per Po. Kairiajame upės krante laukė parengta 
pastotė; bėgliai lėkte nulėkė dar dvi mylias, paskui daugiau kaip valan- 
dą sugaišo pasų tikrinimo punkte. Kunigaikštienė turėjo visokių pasų ir 
sau, ir Fabricijui; bet tą dieną ji buvo netekusi galvos, tad austrų policijos 
valdininkui susimanė duoti dešimt napoleonų ir sugriebė jam už rankos, 
apsipylusi ašaromis. Valdininkas persigandęs pradėjo iš naujo tikrinti pa- 
sus. Toliau važiavo pašto arkliais; kunigaikštienė už viską pašėlusiai daug 
mokėjo ir tuo visur kėlė įtarimą: šiame krašte įtariamas kiekvienas sve- 
timšalis. Ir vėl ją išgelbėjo Liudovikas; jis paaiškino, kad kunigaikštienė 

netekusi proto iš sielvarto: Parmos ministro pirmininko sūnų, jaunąjį 
grafą Moską, be paliovos krečiąs drugys ir ji vežanti jį Pavijon pasitarti 
su tenykščiais gydytojais. 

Tik už dešimt mylių anapus Po kalinys galutinai atsigavo; jis buvo 
išsinarinęs petį ir smarkiai apsidraskęs. Kunigaikštienė vis dar elgėsi 
taip keistai, jog vienos kaimo smuklės šeimininkas, pas kurį jie sustojo 
papietauti, tarėsi turįs reikalo su imperatoriško kraujo princese ir buvo 
benorįs pareikšti jai prideramą pagarbą, bet Liudovikas įspėjo tą žmo- 
gų, kad princesė būtinai įsakysianti įmesti jį į kalėjimą, jeigu jis išdrįsiąs 
„skambinti varpais“. 

Šešiomis vakaro jie pagaliau įvažiavo į Pjemonto teritoriją. Tik 
čia Fabricijui nebegrėsė joks pavojus; jį nugabeno į nedidelį kaimelį 
atokiau nuo vieškelio ir aptvarstė rankas; čia jis dar kelias valandas 
pamiegojo. 

Tame kaimelyje kunigaikštienė ryžosi žengti žingsnį, ne tik baisų do- 
rovės požiūriu, bet ir pražutingai sutrikdžiusį jai sielos ramybę iki pat 
gyvenimo pabaigos. Keletas savaičių prieš Fabricijaus pabėgimą, vieną 
dieną, kai visa Parma buvo sugužėjusi prie tvirtovės vartų pažiūrėti jo 
garbei kieme statomo ešafoto, kunigaikštienė parodė Liudovikui, tapu- 
siam jos dešiniąja ranka, kad garsiajame Sanseverinos rūmų vandens tel- 
kinyje, įrengtame, kaip jau esame pasakoję, XII amžiuje, galima išimti 
iš dugno, iš labai gerai paslėpto rėmelio vieną akmenį. Kol Fabricijus 
miegojo šio nedidelio bažnytkaimio tratorijoje, kunigaikštienė liepė pa- 
šaukti Liudoviką; šis pamanė, kad ji išprotėjo, — tokiomis keistomis aki- 
mis ji žiūrėjo į jį. 

— Jūs tikriausiai laukiate, — prabilo ji, - kad duosiu jums keletą tūks- 
tančių frankų; bet ne! Aš jus pažįstu: jūs — poetas ir tuoj tuos pinigus 
iššvaistysite. Dovanoju jums nedidelį Ričardos dvarelį už vienos mylios 
nuo Kazal Madžorės. 

Liudovikas, papaikęs iš laimės, puolė jai po kojų ir iš visos širdies 
ėmė tikinti, kad monsinjorą Fabricijų padėjęs gelbėti anaiptol ne dėl pi- 
nigo; kad labai prisirišęs prie jo nuo to karto, kai, būdamas trečiuoju 
kunigaikštienės vežėju, turėjęs sykį garbę jį pavėžėti. Paskui tas žmogus, 

iš tikrųjų kilniaširdis, pagalvojęs, kad jau ganėtinai bus sugaišinęs tokią 
aukštą ponią, nusilenkė atsisveikindamas; bet kunigaikštienė žėruojan- 
čiomis akimis pasakė: 

— Palaukite. 

Ji tylėdama vaikščiojo po užeigos namų kambarį; tik retkarčiais pa- 
žiūrėdavo į Liudoviką kažkokiomis ypatingomis akimis. Pagaliau tas 
žmogus matydamas, kad šitam keistam ponios vaikščiojimui nėra galo, 
nusprendė pats turįs į ją prabilti. 

— Ponia per daug dosniai mane apdovanojote, šita dovana prašoka 
visas tokio kaip aš vargdienio svajones, o svarbiausia — visas mano men- 
kutes paslaugas, kurias turėjau garbę jums suteikti, tad iš tikrųjų sąžinė 
neleidžia man priimti iš jūsų Ričardos dvarą. Turiu garbę grąžinti dvarą 
poniai ir vietoj jo prašau skirti man keturių šimtų frankų pensiją. 

— Kiek kartų savo gyvenime, — tarė ji išdidžiai, bet labai niūriai, — 
kiek kartų, klausiu, teko jums girdėti, kad aš būčiau atsisakiusi nuo savo 
sumanymo, jau sykį paskelbto? 

Tai tarusi, kunigaikštienė pavaikščiojo dar keletą minučių, paskui, 
staiga sustojusi, šūktelėjo: 

— Taigi Fabricijus išsigelbėjo visiškai atsitiktinai ir tik dėl to, kad su- 
gebėjo patikti tai mergaitei! Jei ne maloni jo išorė, būtų žuvęs. Ar galite 
tai paneigti? — pridūrė ir žengė prie Liudoviko, o jos akyse žaibavo niū- 
riausias pyktis. 

Liudovikas pasitraukė kelis žingsnius atatupstas ir pamanė, kad ji 
tikrai iš proto išėjo; todėl jį suėmė didelis nerimas dėl Ričardos dvaro 
likimo. 

— Klausykite! — prabilo kunigaikštienė visiškai pasikeitusi, kuo lipš- 
niausiu ir linksmiausiu balsu. — Aš noriu iškelti savo geriausiems sakie- 
čiams tokią pašėlusią puotą, kad jie ilgai ją minėtų. Jums reikės tuoj grįžti 
į Saką — ar turite ką prieš? Kaip manote, gal jums pavojinga ten rodytis? 

— Smulkmena, kunigaikštiene; nė vienas žmogus Sakoje niekada ne- 
išduos, kad aš lydėjau monsinjorą Fabricijų. Be to, drįstu prisipažinti, aš 
netveriu noru kuo greičiau pamatyti s2v0 Ričardą; man taip juokinga, kad 
aš — dvarininkas! 

— Tavo linksma nuotaika man patinka. Nuomininkas Ričardoje, kiek 
atsimenu, skolingas man už trejus ar ketverius metus nuomą; pusę skolos 
aš jam dovanoju, o kitą pusę atiduodu tau, bet tokia sąlyga: nuvyksi į Saką 
ir pasakysi, kad poryt vienos mano šventosios globėjos diena, paskui pa- 
sirūpinsi, kad kitą vakarą po tavo atvykimo mano pilis būtų kuo prašmat- 
niausiai apšviesta. Nesigailėk nei pinigų, nei triūso: atsimink, kad noriu 
atšvęsti didžiausią savo gyvenime džiaugsmą. Aš jau seniai ruošiausi tai 
iliuminacijai; mano pilies rūsiuose daugiau kaip trys mėnesiai guli visa, ko 
reikia šiai didžiai šventei; pas sodininką padėjau saugoti visas raketas, rei- 
kalingas puikiam fejerverkui. Tu liepsi jas paleisti nuo terasos į Po pusę. 
Rūsiuose turiu aštuoniasdešimt devynias didžiules statines vyno, tad liepk 
įrengti parke aštuoniasdešimt devynis vyno fontanus. Jei rytojaus dieną 
po šventės liks bent vienas neišgertas vyno butelis, aš spręsiu, kad tu 
nemyli Fabricijaus. Kai pradės mušti vyno fontanai, suliepsnos iliumina- 
cijos ir fejerverkai, atsargiai pasišalink, nes labai galimas dalykas, — to aš ir 
tikiuosi, — kad Parmoje visos tos grožybės bus palaikytos įžūlybe. 

— Ne tik galimas, bet visai tikras dalykas; lygiai taip pat neabejotina, 
kad prokuroras Rasis, kuris pasirašė monsinjorui nuosprendį, sprogs iš 
pykčio. Ir netgi... — pridūrė Liudovikas neryžtingai, — jei ponia sutiks 
padaryti savo vargšui tarnui dar didesnį malonumą negu ta pusė nuomos 
už Ričardą, leiskite iškrėsti tam Rasiui nedidelį pokštą... 

— Tu šaunus vyras! — pakiliai sušuko kunigaikštienė. — Bet aš griežtai 
draudžiu: nieko nedaryk Rasiui; esu numačiusi, kad jis bus vėliau viešai 
pakartas. O pats žiūrėk, kad tavęs nepačiuptų Sakoje žandarai: jei pra- 
rasčiau tave, viskas būtų sugadinta. 

— Manęs, ponia? Jeigu jau pasakysiu, kad rengiu šventę vienos ku- 
nigaikštienės globėjos garbei, tai būkite rami — policija gali atsiųsti kad 
ir trisdešimt žandarų linksmybių sukliudyti: nebus jie dar prijoję nė to 
Raudonojo Kryžiaus, kur stovi kaimo viduryje, ir nė vienas jau nebesė- 
dės ant arklio. Sakoje žmonės nepėst! Visi jie prisiekę kontrabandinin- 
kai ir galvą guldo už ponią. 

— Pagaliau, — tarė kunigaikštienė savotiškai atsainiu tonu, — jei savo 
šauniuosius sakiečius aš pavaišinsiu vynu, tai parmiečius paskandinsiu 

vandenyje; tą patį vakarą, kai pilyje sužibs iliuminacijos, pasiimk iš ar- 
klidės geriausią mano žirgą, nujok į Parmą ir atidaryk mano rūmuose 
vandens telkinį. 

— Puiku! Nuostabi mintis, ponia! —- sušuko Liudovikas ir nusikvatojo 
it patrakęs, — šauniuosius sakiečius pavaišinsime vynu, o Parmos mieste- 
lėnus vandeniu, — tie nedorėliai jak buvo šventai įsitikinę, kad monsinjo- 
rą Fabricijų nunuodys kalėjime, kaip tą vargšą L... 

Liudoviko džiaugsmui nebuvo galo; kunigaikštienė atlaidžiai žiūrėjo 
1 jo kvatojimą; jis vis kartojo: 

— Šauniuosius sakiečius vynu, o parmiečius vandeniu! Ponia, be abe- 
jo, žinote geriau už mane, kad prieš dvidešimt metų, kai per neapsi- 
vanduo buvo apsėmęs per visą pėdą. 

— O parmiečius — vandeniu! — pakartojo juokdamasi kunigaikš- 
tienė. — Bulvaras prieš tvirtovę būtų buvęs pilnas žioplių, jei būtų 
kirsdinamas Fabricijus... Visi vadina jį „didžiuoju nusikaltėliu“... Bet, 
svarbiausia, apsisuk mitriai, tegu niekas gyvas nesužino, kad šitas ap- 
tvindymas — tavo rankų darbas ir mano įsakytas. Nei Fabricijus, nei 
pats grafas neturi nieko žinoti apie šį beprotišką pokštą... Bet palauk, 
aš užmiršau Sakos pavargėlius; eik parašyk laišką mano ūkvedžiui, aš 
pasirašysiu; pasakyk jam, kad mano globėjos šventės proga išdalytų 
šimtą cekinų Sakos pavargėliams, ir tegul daro visa, ką įsakysi dėl iliu- 
minacijos, fejerverko ir vyno; svarbiausia, žiūrėk, kad mano rūsiuose 
neliktų nė vieno neišgerto butelio. 

— Ponios ūkvedžiui bus keblu įvykdyti tik vieną dalyką: per tuos 
penkerius metus, kai pilis priklauso poniai, Sakoje neliko nė dešimties 
pavargėlių. 

— O parmiečius — vandeniu! — uždainavo kunigaikštienė. — Bet kaip 
tu atliksi tą išdaigą? 

— Mano viskas apgalvota: iš Sakos aš išjosiu devyniomis vakaro, pusę 
vienuoliktos sustosiu „Trijų mulkių“ smuklėje, prie kelio į Kazal Ma- 
džorę ir į >am0 dvarą Ričardoje; vienuoliktą jau būsiu rūmuose, savo 
kambaryje, o penkiolika minučių dvyliktos — parmiečiai gaus vandens, 

net daugiau, negu norės, tegu išgeria į didžiojo nusikaltėlio sveikatą. Po 
dešimties minučių aš išsidanginsiu iš miesto Bolonijos keliu. Jodamas 
pro šalį, žemai nusilenksiu tvirtovei, kuriai tokią nešlovę užtraukė mon- 
sinjoro drąsa ir ponios sumanumas; ten jau pasuksiu gerai man žinomu 
keliu į laukus ir netrukus iškilmingai įžengsiu į Ričardą. 

Liudovikas pakėlė akis į kunigaikštienę ir išsigando: ji žiūrėjo įsmei- 
gusi akis į pliką sieną už šešių žingsnių nuo savęs, ir, reikia pasakyti, 
jos žvilgsnis buvo nuožmus. „Sudiev, mano vargšas dvareli! — pagalvojo 
Liudovikas. — Ji tikrai pamišo!“ 

Kunigaikštienė žvilgtelėjo į jį ir atspėjo jo mintį. 

— Aha, pone Liudovikai, didysis poete, jūs norite raštiško dovanoji- 
mo akto; bėkite ir atneškite man popieriaus lapą. 

Liudovikui antrą sykį sakyti nereikėjo, ir kunigaikštienė savo ranka 
parašė smulkų pakvitavimą, pažymėtą praėjusių metų data, kad iš Liudo- 
viko San Mikelio gavusi aštuoniasdešimt tūkstančių frankų sumą, įkeis- 
dama Ričardos dvarą. Jei, praėjus vieneriems metams, kunigaikštienė 
nebūsianti grąžinusi Liudovikui minėtųjų aštuoniasdešimt tūkstančių 
frankų, Ričardos dvaras pereinąs jo nuosavybėn. 

„Kaip gražu atiduoti ištikimam tarnui beveik trečdalį to, kas beliko 
man pačiai“, — pagalvojo ji. 

— A, tiesa! — pasakė ji garsiai Liudovikui. — Po išdaigos su vandens 
telkiniu duodu tau tik dvi dienas laiko pasilinksminti Kazal Madžorėje. 
Kad įkeitimo aktas galiotų, sakyk, jog tas sandėris sudarytas daugiau 
kaip prieš metus. Į Beldžiratą grįžk tuoj pat, nė valandėlės neatidėlioda- 
mas. Fabricijus, galimas daiktas, važiuos į Angliją ir pasiims tave. 

Rytojaus dieną, anksti rytą, kunigaikštienė ir Fabricijus buvo jau 
Beldžirate. 

Jie ir įsikūrė tame žaviame kaimelyje; bet prie puikiojo Madžorės 
ežero kunigaikštienės laukė mirtinas sielvartas. Fabricijaus negalima 
buvo atpažinti; kai po pabėgimo jis galiausiai nubudo iš kieto miego, 
panašaus į letargą, kunigaikštienė pastebėjo, kad jo būsena kažkokia 
ypatinga. Stiprus jausmas, kurį jis rūpestingai slėpė, buvo tikrai keistas, 
ir tai buvo ne kas kita kaip nusivylimas, kad jis nebe kalėjime. Jis, Ži- 

noma, vengė prisipažinti, kokia jo liūdesio priežastis, bijodamas klausi- 
mų, į kuriuos nenorėjo atsakinėti. 

— Kaip čia yra? — sakė nustebusi kunigaikštienė. — Nejau tas bai- 
sus jausmas, kai tau atnešdavo iš kalėjimo virtuvės kokią šlykštynę ir tu 
valgydavai bado verčiamas, vos laikydamasis ant kojų, tas jausmas, kai 
galvodavai, ar ne keistas šito valgio skonis, gal aš tuojau nusinuodysiu, — 
nejau tas jausmas tau nekelia siaubo? 

— Apie mirų aš galvojau taip, kaip turbūt galvoja kareiviai, — atsa-. 
kydavo Fabricijus. — Maniau, kad ji gali ištikti, bet tikėjausi išvengti jos 
sumanumu. 

Koks tad buvo nerimastis, koks širdies skausmas kunigaikštienei! 
Jos akyse liūdi paskendęs svajonėse jos dievinamas, įstabus, gyvas, su 
niekuo nesulyginamas žmogus; jo nevilioja net malonumas atvirai pa- 
sišnekučiuoti su geriausiąja savo drauge, jis labiau vertina vienatvę. Vis 
tebėra lipšnus, paslaugus, dėkingas kunigaikštienei; kaip ir anksčiau, jis 
šimtą kartų gyvybę už ją paaukotų, bet jo širdis kitur. Jie dažnai nu- 
siirdavo keturias penkias mylias tuo nuostabiu ežeru nepratarę vienas 
kitam nė žodžio. Jie galėjo dabar tik šaltai pasikeisti mintimis. Toks po- 
kalbis gal ir būtų atrodęs malonus iš šalies; bet jie, ypač kunigaikštienė, 
dar prisiminė, kokie buvo jų pašnekesiai ligi tos nelemtos dvikovos su 
Džilečiu, kuri juos išskyrė. Fabricijus dar turėjo papasakoti kunigaikš- 
tienei apie tuos devynis mėnesius, praleistus šiurpiame kalėjime, bet 
pasirodė, kad apie tą savo gyvenimo laikotarpį jis teturi pasakyti porą 
palaidų, trumpų sakinių. 

„Anksčiau ar vėliau taip ir turėjo įvykti, — galvojo kunigaikštienė, 
apimta niūraus liūdesio. — Sielvartas mane pasendino, o gal jis iš tikrųjų 
myli kitą, ir man jo širdyje priklauso tik antroji vieta“. Pažeminta, pri- 
blokšta didžiausio, koks beįmanomas žmogui, sielvarto, kunigaikštienė 
kartais tardavo sau: „Jei dangus lemtų, kad Ferantė visiškai pamištų arba 
pritrūktų drąsos, man rodos, aš nebūčiau tokia nelaiminga“. Nuo tol ji 
pradėjo beveik krimstis dėl savo pasielgimo ir prarado gerą nuomonę 
apie savo charakterį. „Štai aš gailiuosi savo padaryto sprendimo, — gal- 
vojo ji su kartėliu, — vadinasi, nebesu del Dongų dukra!“ 

„Tokia buvo dangaus valia, — svarstė ji toliau, — Fabricijus įsimylėjęs, 
o kokią teisę turėčiau aš norėti, kad jis nebūtų įsimylėjęs? Ar pasakėme 
mudu vienas kitam nors vieną tikros meilės žodį?“ 

Ta mintis, tokia protinga, įvarė jai nemigą, ir pagaliau — O tai reiškė, 
kad būsimo šlovingo keršto perspektyva ją pasendino ir nusilpnino jos 
dvasią. Beldžirate ji pasijuto šimtą kartų nelaimingesnė negu Parmoje. 
O dėl asmens, kuris yra keisto Fabricijaus susisvajojimo priežastis, rimtų 
abejonių nė būti negalėjo. Klelija Konti, ta pamaldi mergaitė, išdavė tėvą, 
sutikdama nugirdyti tvirtovės įgulą! Ir Fabricijus niekada neminėjo Kle- 
lijos! „Bet jei nebūtų buvusi nugirdyta įgula, — pridurdavo kunigaikštienė 
sau mintyse, desperatiškai mušdamasi į krūtinę, — tai visos mano išmonės, 
visos mano pastangos būtų nuėjusios niekais; vadinasi, ji išgelbėjo jį!“ 

Tik su didžiausiu vargu išklausinėjo ji smulkiau Fabricijų apie anos 
nakties įvykius. „„Kitados, — galvojo kunigaikštienė, — šitie įvykiai būtų 
buvę neišsemiama tema vis naujoms šnekoms! Anais laimingaisiais lai- 
kais jis būtų ištisą dieną su neišsenkančiu užsidegimu ir linksmybe pa- 
sakojęs apie kiekvieną menkiausią smulkmeną, ko tik man būtų atėję į 
galvą paklausti“. 

Kunigaikštienė įkurdino Fabricijų Lokarno uoste, Šveicarijos mieste, 
kitame Madžorės ežero gale, nes reikėjo būti viskam pasirengus. Ji kiek- 
vieną dieną atplaukdavo, ir juodu ilgai irstydavosi laiveliu po ežerą. Bet 
kartą jai atėjo į galvą pažiūrėt, kaip jis gyvena, ir ji pamatė, kad visos jo 
miegamojo sienos nukabinėtos Parmos miesto vaizdais, kuriuos jis buvo 
parsisiųsdinęs iš Milano ar net iš pačios Parmos, nors turėjo, rodos, šito 
krašto kęste neapkęsti. Nedidelė svetainėlė, paversta dailininko dirbtuve, 
buvo užgriozdinta akvarelininko reikmenimis; jis baigė lieti trečią iš eilės 
Farnezių bokšto ir komendanto rūmų etiudą. 

— Betrūksta, — tarė ji įsižeidusio žmogaus tonu, — kad tu iš atmin- 
ties nutapytum tą mieląjį komendantą, kuris norėjo tave tik nunuodyti. 
Beje, — pridūrė kunigaikštienė, — turėtum parašyti jam laišką ir atsiprašy- 
ti, kad drįsai pabėgti ir apjuokti jo tvirtovę. 

Vargšė moteris nė nenumanė, kiek tiesos buvo jos žodžiuose. Vos 
atsidūręs saugioje vietoje, Fabricijus visų pirma parašė generolui Fabi- 

jui Končiui itin mandagų ir tam tikru požiūriu labai juokingą laišką; jis 
atsiprašė už pabėgimą ir teisinosi tuo, kad turėjęs pagrindo manyt, jog 
vienam žemesniajam kalėjimo valdininkui buvę pavesta jį nunuodyti. 
Nelabai ir svarbu buvo Fabricijui, ką jis rašo: jis tik vylėsi, kad šitą laišką 
matys Klelijos akys, ir rašant jo veidu riedėjo ašaros. Užbaigė laišką labai 
komiška mintimi: drįstąs tvirtinti, kad dabar, laisvėje, dažnai pasigen- 
dąs savo mažytės vienutės Farnezių bokšte. Tokia ir buvo pagrindinė 
jo laiško mintis; jis tikėjosi, kad Klelija perpras ją. Įsismaginęs rašyti ir 
vis puoselėdamas viltį, kad jo laišką skaitys tam tikras asmuo, Fabricijus 
parašė padėkos laišką ir donui Čezarei, tam šauniajam kapelionui, kuris 
aprūpindavo jį kalėjime teologijos veikalais. Po kelių dienų jis prikalbėjo 
mažučio Lokarno knygyno savininką nuvažiuoti į Milaną, ir čia tas kny- 
gininkas, garsiojo bibliofilo Reinos!“ draugas, nupirko prašmatniausius, 
kokius tik pavyko rasti, dono Čezarės skolintųjų knygų leidimus. Šaunu- 
sis kapelionas gavo knygas ir kartu gražų laišką, kuriame buvo rašoma, 
kad nekantrumo valandėlėmis, dėl kurių galbūt nereikėtų smerkti vargšo 
kalinio, jis primarginęs jo knygų paraštes beprasmiškomis pastabomis. 
Taigi jis prašąs doną Čezarę pakeisti tas knygas savo bibliotekoje šiais 
leidiniais, kuriuos drįstąs jam dovanoti kaip nuoširdžiausios savo padė- 
kos ženklą. 

Fabricijus labai kukliai pavadino tik pastabomis tuos begalinius už- 
rašus, kurių buvo primargintos šventojo Jeronimo raštų folianto paraš- 
tės. Tikėdamasis, kad tą knygą bus galima grąžinti šauniajam kapelionui 
atgal ir gauti mainais kitą, jis diena po dienos tiksliai užrašinėjo paraštėse 
visa, kas jį išūkdavo kalėjime; tie dideli įvykiai buvo ne kas kita kaip d7e- 
viškos meilės protrūkiai (epitetas dzeviška jam pavadavo kitą žodį, kurio jis 
nedrįso rašyti). Kartais ta dieviška meilė įstumdavo kalinį į juodžiausią 
nevilų, kartais, kai ore pasigirsdavo brangus jam balsas, sugrąžindavo 
viltį ir suteikdavo pakilios palaimos valandėlių. Visa tai, jo laimė, buvo 
parašyta tuo rašalu, kurį jis gaminosi kalėjime iš vyno, šokolado ir suo- 
džių, ir donas Čezarė, tik prabėgomis užmetęs akį į tas kriputes, padėjo 
šventojo Jeronimo raštų tomą į senąją vietą lentynoje. Atidžiau peržiū- 
rėjęs paraštes, kapelionas būtų sužinojęs, kad sykį kalinys, pamanęs, jog 

jis užnuodytas, džiaugėsi mirštąs už keliasdešimt žingsnių nuo to, ką visų 
labiausiai šioje žemėje mylėjęs. Bet po jo pabėgimo tą puslapį perskaitė 
kažkieno kito, o ne šauniojo kapeliono akys. Po šitos įstabios minties: 
„Mirti šalia to, ką myli!“ išreikštos šimtais įvairiausių būdų, ėjo sonetas, 
kuriame buvo sakoma, kad siela, po žiaurių kančių atsiskyrusi nuo tra- 
paus kūno, kuriame išglūdėjo dvidešimt trejus metus, trokšdama laimės, 
kaip tai būdinga kiekvienam šios žemės keleiviui, neskrisianti į dangų 
ir neįsijungsianti į angelų chorą, kai išsivaduosianti, žinoma, jei baisusis 
teisėjas atleisiąs jos nuodėmes; ne, po mirties ji surasianti laimę, kurios 
nepatyrusi gyvenime, — grįšianti prie kalėjimo, kur taip ilgai vaitojusi, 
ir susijungsianti su tuo, ką visų labiausiai šiame pasaulyje mylėjusi. „Ir 
taip, — skelbė paskutinis soneto posmas, — aš žemėje surasiu rojų.“ 
Nors Parmos tvirtovėje apie Fabricijų buvo kalbama tik kaip apie 
šlykštų išdaviką, pažeidusį savo švenčiausias pareigas, šaunusis kunigas 
donas Čezarė vis dėlto nepaprastai nudžiugo gavęs gražias knygas, ku- 
rias jam siuntė kažkoks nepažįstamas asmuo; mat laišką Fabricijus pa- 
rašė tik į kelintą dieną po knygų išsiuntimo, baimindamasis, kad dėl jo 
pavardės siuntinys su pasipiktinimu nebūtų grąžintas atgal. Broliui apie 
šitą Fabricijaus parodytą atidumą donas Čezarė nieko nepasakė, nes ta- 
sai įsiusdavo vien tik paminėjus Fabricijaus vardą; bet po kalinio pabė- 
gimo donas Čezarė vėl tapo artimu savo mielosios seserėčios bičiuliu; o 
kadangi kitados buvo kiek mokęs ją lotyniškai, parodė jai dabar gautuo- 
sius puikius leidinius. To ir tikėjosi mūsų bėglys. Staiga Klelija skaisčiai 
nuraudo, pažinusi Fabricijaus rašyseną. Knygoje kai kuriose vietose lyg 
pasižymėti buvo įdėtos ilgos siauros pageltusio popieriaus juostelės. O 
kadangi visai pagrįstai galima pasakyti, kad tarp banalių piniginių rei- 
kalų ir blankių, šaltų kasdieninių minčių, užpildančių mūsų gyvenimą, 
tikrosios aistros įkvėpti veiksmai retai kada nepasiekia tikslo, tarsi kokia 
palanki dievybė nukreiptų juos kur reikia savo rūpestinga ranka, Klelija, 
vedama šio instinkto ir minties apie vienintelį pasauly ją dominant daly- 
ką, paprašė dėdę leisti jai palyginti senąjį šventojo Jeronimo raštų tomą 
su tuo, kurį jis neseniai gavo. Kas apsakys džiaugsmą, kuris apėmė Kle- 
liją, po išsiskyrimo su Fabricijum apgultą niauraus liūdesio, kai senojo 

tomo paraštėse ji rado mūsų minėtąjį sonetą ir diena po dienos vestus 
užrašus apie meilę jai? 

Pačią pirmąją dieną ji išmoko sonetą atmintinai ir dainuodavo jį, at- 
sirėmusi į palangę priešais tuščios dabar kameros langą, kurio skyde taip 
dažnai matydavo atsiveriant mažytę angelę. Skydas buvo nuimtas ir pa- 
teiktas teismui kaip daiktinis įrodymas toje beprasmiškoje byloje, kurią 
Rasis iškėlė Fabricijui, kaltindamas jį nusikalstamu pabėgimu, arba, kaip 
sakė prokuroras šaipydamasis, „„nusišalinimu nuo kilniaširdžio valdovo 
gailestingumo“! 

Dėl visko, ką buvo padariusi, Klelija skaudžiai graužėsi, ypač dabar, 
kai pasijuto nelaiminga. Stengdamasi bent kiek tuos sąžinės priekaištus 
apmaldyti, ji prisimindavo savo įžadą „niekada nebematyti Fabricijaus“, 
kurį buvo davusi madonai tada, kai vos nebuvo nunuodytas jos tėvas, ir 
kurį kasdien vis iš naujo kartojo. 

Fabricijaus pabėgimas įvarė jos tėvui ligą; maža to, jis vos neprarado 
vietos, kai kunigaikštis užsirūstinęs įsakė atleisti visus Farnezių bokšto 
prižiūrėtojus ir susodinti juos į miesto kalėjimą. Generolą iš dalies savo 
užtarimu išgelbėjo grafas Moska, kuriam buvo parankiau, kad generolas 
lindėtų savo tvirtovės bokšte, negu taptų veikliu jo varžovu ir regztų 
intrigas dvariškių rateliuose. 

Per tas dvi savaites, kol buvo sprendžiamas iš tikrųjų sergančio gene- 
rolo Fabijaus Končio nemalonės klausimas, Klelija tvirtai pasiryžo pada- 
ryti tą auką, apie kurią buvo kalbėjusi Fabricijui. Visuotinės linksmybės 
tvirtovėje dieną, kuri, kaip skaitytojas gal prisimena, buvo ir Fabricijaus 
pabėgimo diena, ji susiprato apsimesti serganti; sirgo ji taip pat ir ry- 
tojaus dieną, žodžiu, sugebėjo taip gudriai elgtis, jog niekam, išskyrus 
talkininkavus pabėgimui; o Grilas tylėjo. 

Bet kai Klelijai nebuvo ko bijoti, ją dar žiauriau ėmė kamuoti visai 
teisingi sąžinės priekaištai: „Ar gali kas pateisinti nusikaltimą dukters, 
kuri išdavė tėvą?“ 

Vieną vakarą, beveik visą dieną prasimeldusi ir išverkusi koplyčioje, 
Klelija paprašė savo dėdę doną Čezarę nueiti kartu su ja pas tėvą, nes 

bijojo jį ištinkančių pykčio priepuolių, ypač kad tada jis kiekviena proga 
prakeiksmais svaidė tą šlykštų išdaviką Fabricijų. 

Stojusi prieš tėvą, Klelija išdrįso pasakyti, jog iki šiol atsisakinėjusi 
tekėti už markizo Krešencio tik dėl to, kad nejaučianti jam nė mažiausio 
palankumo ir esanti tikra nerasianti šioje santuokoje laimės. Šitie žodžiai 
taip įsiutino generolą, jog Klelijai tik vargais negalais pavyko vėl prabilti. 
Ji pridūrė, kad jei tėvas, susiviliojęs dideliais markizo turtais, manąs, jog 
turįs teisę griežtai įsakyti jai tekėti už markizo, tai ji sutinkanti paklusti. 
Generolas, visai nelaukęs tokios išvados, iš pradžių labai nustebo, paskui 
nudžiugo. 

— Taigi, — kreipėsi jis į brolį, —- man nebereikės skursti kur nors tre- 
čiajame aukšte, jei dėl to pramuštgalvio Fabricijaus ir jo bjauraus pasiel- 
gimo netekčiau vietos. 

Grafas Moska, žinoma, didžiai piktinosi to nenaudėlio Fabricijaus 
pabėgimu ir, progai pasitaikius, kartojo Rasio sugalvotą frazę apie negud- 
rią to, beje, visai eilinio jaunuolio išmonę, kuria jis nusišalino nuo val- 
dovo gailestingumo. Tas sąmojingas posakis, labai patikęs diduomenei, 
liaudyje visiškai neprigijo. Vadovaudamasi sveiku protu, liaudis gėrėjosi 
Fabricijaus ryžtu stačia galva pulti nuo tokios aukštos sienos žemyn, 
nors ir laikė jį dideliu nusikaltėliu. Dvare šia drąsa niekas nesusižavėjo. 
Policija, pažeminta šio savo nepasisekimo, oficialiai paskelbė susekusi, 
kad kunigaikštienė — toji pasibaisėtinai nedėkinga moteris, kurios var- 
dą tardamas dabar kiekvienas atsidūsta, — pinigais papirkusi dvidešimt 
kareivių, ir tie pristatę Fabricijui ketverias surištas kopėčias, kurių kiek- 
vienos buvusios keturiasdešimt penkių pėdų ilgio; Fabricijus nuleidęs 
virvę ir užsitraukęs jas į viršų, taigi jo nuopelnas menkas. Keletas li- 
beralų, pagarsėjusių savo neatsargumu, tarp jų ir gydytojas Č..., paties 
kunigaikščio tiesiogiai apmokamas agentas, dar pridurdavo, smarkiai sau 
pakenkdami, kad beširdė policija barbariškai sušaudžiusi aštuonis tų ne- 
laimingųjų kareivių, kurie padėjo nedėkingajam Fabricijui pabėgti. Tada 
Fabricijų ėmė smerkti net ir tikrieji liberalai, kad savo neapdairiu elgesiu 
jis pražudęs aštuonis vargšus kareivius. Štai kokiu būdu smulkieji despo- 
tai susidoroja su viešąja nuomone. 

Dvidešimt trečiasis skyrius 


ame visuotiniame šėlime tik arkivyskupas Landrianis liko išti- 

kimas savo jaunajam draugui; jis drįso kartoti, net ir valdovo 
žmonos dvare, tą teisės principą, pagal kurį kiekvienoje byloje reikią 
saugotis bet kokio išankstinio nusistatymo, kol nesąs išklausytas ir ne- 
sančiojo pasiteisinimas. 

Rytojaus dieną po Fabricijaus pabėgimo daug kas Parmoje gavo 
gana prastą sonetą, kuriame tas pabėgimas buvo apdainuojamas kaip 
vienas gražiausių mūsų amžiaus žygdarbių, o Fabricijus lyginamas su an- 
gelu, kuris, išskleidęs sparnus, nusileidžia ant žemės. Trečią vakarą visa 
Parma kartojo kitą nuostabų sonetą, parašytą monologo forma. Jame, 
leisdamasis virve žemyn, Fabricijus pervertina įvairius savo gyvenimo 
įvykius. Tas sonetas iškėlė jį visuomenės akyse dviem įstabiom eilutėm, 
visi žinovai atpažino Ferantės Palos stilių. 

Dabar man reikėtų pasitelkti epinį stilių: kur kitur aš galėčiau rasti 
ganėtinai spalvų atvaizduoti tiems pasipiktinimo srautams, kurie staiga 
užliejo visų lojalių piliečių širdis, kai pasklido žinia apie neįtikėtiną 
akiplėšiškumą — Sakos pilies iliuminaciją? Visi vienu balsu piktinosi 
kunigaikštienė; netgi tikrieji liberalai buvo tos nuomonės, kad šitoks 
elgesys šiurkščiai kenkia vargšams įtariamiesiems, sėdintiems įvairiuo- 
se kalėjimuose, ir be reikalo kiršina valdovą. Grafas Moska pareiškė, 
kad buvusiems kunigaikštienės draugams telikę viena — užmiršti ją. 
Taigi koneveikėjų choras buvo vienbalsis; miestan patekusį svetimšalį 
būtų nustebinęs šitoks viešosios nuomonės agnumas. Bet toje šalyje, 
kur žmonės geba vertinti keršto džiaugsmą, iliuminacija Sakoje ir puiki 
šventė, surengta parke daugiau negu šešiems tūkstančiams kaimiečių, 
susilaukė audringo pasisekimo. Visi Parmoje kalbėjo, kad kunigaikš- 
tienė liepusi savo kaimiečiams išdalyti tūkstantį cekinų; tuo buvo išsi- 
aiškintas šiurkštokas kaimiečių elgesys su trimis dešimtimis žandarų, 
kuriuos policija iš kvailumo nusiuntė į tą kaimelį, praėjus trisdešimt 
šešioms valandoms po įstabių iškilmių ir visuotinio girtavimo po jų. 

Sutikti akmenimis, žandarai spruko šalin, du iš jų, nukritę nuo arklių, 
buvo įmesti į Po. 

O vandens prasiveržimas iš didžiojo telkinio Sanseverinos rimuose 
praėjo beveik nepastebėtas; naktį daugiau ar mažiau aptvino keletas gat- 
vių, o rytą tik atrodė, kad nakų smarkiai palyta. Liudovikas buvo tiek 
apdairus, kad išmušė vieną rūmų langą, todėl viskas buvo išsiaiškinta 
vagių įsibrovimu. 

Buvo netgi rastos nedidelės kopėčios. Tik grafas Moska atpažino 
savo bičiulės ranką ir protą. 

Fabricijus buvo tvirtai pasiryžęs, kai tik galės, grįžti į Parmą; jis 
nusiuntė Liudoviką su ilgu laišku pas arkivyskupą; paskui ištikimasis 
tarnas grįžo į Sanadzarą, pirmutinį Pjemonto bažnytkaimį į vakarus 
nuo Pavijos, ir įmetė į paštą garbiojo Bažnyčios vyro lotynų kalba ra- 
šytą epistolą savo jaunajam globotiniui. Pridursime vieną smulkmeną, 
kuri, aišku, kaip ir daugelis kitų, atrodys nereikalinga tose šalyse, kur jau 
nebėra reikalo būti tokiems atsargiems. Laiškuose niekada nebuvo mi- 
nima Fabricijaus del Dongo pavardė; visi jam skirti laiškai buvo adre- 
suojami Liudovikui San Mikeliui į Lokarną Šveicarijoje arba į Beldžiratą 
Pjemonte. Vokas buvo prasto popieriaus, antspaudas blogai užspaus- 
tas, adresas sunkiai įskaitomas, kartais su prierašais, tinkančiais nebent 
virėjai; visi laiškai buvo datuojami iš Neapolio šešetu dienų anksčiau 
tikrosios datos. 

Iš Sanadzaro bažnytkaimio šalia Pavijos Liudovikas vėl skubiai grįžo 
į Parmą, nes buvo gavęs vieną pavedimą, kuriam Fabricijus teikė di- 
džiausią reikšmę: Liudovikas žūtbūt turėjo paduoti Klelijai Konti šilkinę 
nosinaitę su išspausdintu Petrarkos sonetu; tiesa, vienas žodis sonete 
buvo pakeistas. Nosinę Klelija rado ant stalo savo kambaryje dvi die- 
nos po to, kai markizas Krešencis pareiškė jai padėką ir pavadino save 
laimingiausiu žmogumi šioje žemėje; nėra reikalo nė minėti, kokį įspūdį 
Klelijos širdžiai padarė tasai atminimo ir pastovumo ženklas. 

Liudovikui buvo pavesta kiek galint smulkiau sužinoti, kas vyksta 
tvirtovėje. Jis ir atnešė Fabricijui tą liūdną žinią, kad markizo Krešencio 
vedybos atrodo jau išspręstas dalykas; beveik kiekvieną dieną jis keliąs 

tvirtovės viduje kokią šventę Klelijos garbei. Įtikimiausias vedybų įrody- 
mas buvo tas, kad šitas markizas, be galo turtingas, taigi ir labai šykštus, 
kokie paprastai esti Šiaurės Italijos turtuoliai, leido didžiausius pinigus 
savo rūmams puošti, nors ėmė merginą Je kraižo. Tiesa, generolas Fa- 
bijus Kontis, kurio puikybė labai kentėjo dėl šių žodžių, pirmiausia at- 
einančių į galvą kiekvienam jo tautiečiui, nusipirko neseniai dvarą už 
gerus tris šimtus tūkstančių frankų ir, niekada jokio turto neturėjęs, su- 
mokėjo už jį grynais — matyt, iš markizo piniginės. Generolas paskelbė 
duodąs tą dvarą dukteriai kraičio. Tačiau pirkimo akto surašymas ir kitos 
išlaidos, prašokančios dvylika tūkstančių frankų, pasirodė markizui Kre- 
šenciui, itin nuosekliai galvojančiam žmogui, tikrai beprasmiškas pinigų 
eikvojimas. Tuo tarpu pats jisai užsakė Lione puošnius apmušalus, džiu- 
ginančius akį nuostabiai darniomis spalvomis, parinktomis garsiojo Bo- 
lonijos dailininko Paladžio. Kiekvienas šitų audinių vaizdavo kokią dalį 
Krešencių šeimos herbo — šeimos, kuri, kaip žinoma visam pasauliui, ki- 
lusi iš garsiojo Krescencijaus!““, 985 metais buvusio Romos konsulu; jais 
turėjo būti išmušta septyniolika markizo rūmų pirmojo aukšto salonų. 
Apmušalai, laikrodžiai ir sietynai su pristatymu į Parmą atsiėjo daugiau 
kaip tris šimtus penkiasdešimt tūkstančių frankų; naujai įsigyti veidro- 
džiai, neskaitant tų, kurie jau buvo rūmuose, kainavo du šimtus tūkstan- 
čių frankų. Išskyrus du salonus, dekoruotus Parmedžanino, didžiausio 
Parmos dailininko, kurį viršija tik dieviškasis Koredžas, visus antrojo 
ir trečiojo aukšto kambarius dabar puošė freskomis garsūs Florencijos, 
Romos ir Milano dailininkai; jau visus metus darbavosi prie dešimties 
bareljefų Fokelbergas!“, didysis švedų skulptorius, Teneranis!“* iš Ro- 
mos ir Markezis iš Milano; bareljefai vaizdavo Krescencijaus, to tikrai di- 
delio vyro, žygdarbius. Dauguma lubų freskų buvo taip pat užuominos į 
kokius nors jo gyvenimo įvykius. Visuotinį susižavėjimą kėlė tos lubos, 
kur Ajecas'“?, Milano dailininkas, pavaizdavo, kaip Krescencijų Elizie- 
jaus laukuose pasitinka Frančeskas Sforca, Lorencas Įstabusis, karalius 
Robertas, tribūnas Kola di Riencis!““, Makiavelis, Dantė ir kiti didieji 
viduramžių vyrai. Žavėjimasis tais rinktiniais protais buvo laikomas lyg 
ir pasišaipymu iš nūdienių valdžios žmonių. 

Visos šitos smulkmenos apie rūmų prašmatnybę, taip dominusios 
tuo metu Parmos diduomenę ir miestelėnus, skaudžiai pažeidė Fabri- 
cijaus širdį, kai jis perskaitė apie jas naiviu susižavėjimu dvelkiančiame 
ilgame, daugiau kaip dvidešimties puslapių Liudoviko laiške, kurį tasai 
buvo padiktavęs vienam Kazal Madžorės muitinės tarnautojui. 

„O aš toks neturtingas, — galvojo Fabricijus. — Viso labo vos keturi 
tukstančiai livrų metinių pajamų! Iš tikrųjų, koks įžūlumas įsimylėti Kle- 
liją Konui, kurios garbei daromi visi šitie stebuklai“. 

Tik viename ilgojo laiško skyriuje, parašytame negrabiu jo paties 
braižu, Liudovikas pranešė savo ponui, kad kartą vakare sutikęs buvusį 
jo prižiūrėtoją vargšą Grilą, matyt, besislapstantį; jis buvo pasodintas į 
kalėjimą, paskui išleistas. Tas žmogelis paprašęs jį išmaldos — vieno ce- 
kino, bet Liudovikas kunigaikštienės vardu davęs jam keturis. Buvusieji 

savo įpėdinius, jeigu jiems kada pavyksią užklupti juos už tvirtovės sienų. 
Grilas papasakojęs, kad tvirtovėje beveik kasdien traukiamos serenados, 
kad panelė Klelija Konti labai išblyškusi, dažnai sirguliuojanti, ir „kitų 
panašių dalykų“. Dėl tokių paikų žodžių Liudovikas atgaliniu paštu gavo 
įsakymą grįžti į Lokarną. Liudovikas parvažiavo, bet smulkmenos, ku- 
rias jis pats išsakė, dar labiau nuliūdino Fabricijų. 

Lengva įsivaizduoti, kiek meilumo jis turėjo vargšei kunigaikštienei; 
jis geriau būtų sutikęs tūkstantį kartų mirti, negu prie jos ištarti Klelijos 
vardą. Kunigaikštienė neapkentė Parmos, o Fabricijui visa, kas priminė 
šitą miestą, atrodė ir prakilnu, ir jaudinama. 


Kunigaikštienė dažniau negu kada nors minėjo savo kerštą; kokia 


laiminga ji buvo prieš tą nelemtą įvykį, kuris baigėsi Džilečio mirtimi! O 
koks jos likimas dabar? Ji laukė baisaus įvykio, tačiau nė žodžio nebūtų 
išdrįsusi apie jį prasitarti Fabricijui, o juk anuomet, tardamasi su Ferante, 
vaizdavosi, kaip nudžiugs Fabricijus, jei sužinos, kad ateisianti diena, kai 
už jį būsią atkeršyta. 

Dabar skaitytojas gali bent iš dalies įsivaizduoti, kokie malonūs buvo 
Fabricijaus ir kunigaikštienės pokalbiai: juodu beveik visą laiką niūriai 

tylėjo. Tarytum stengdamasi tuos malonumus padidinti, kunigaikštienė 
neatsispyrė pagundai iškrėsti vieną piktą išdaigą brangiausiajam savo sū- 
nėnui. Grafas jai rašė beveik kasdien; jis, matyt, siuntė savo laiškus per 
kurjerius, kaip tais laikais, kai juodu mylėjosi, nes vokai buvo visados 
antspauduoti kurio nedidelio Šveicarijos miestelio pašte. Vargšelis suko 
galvą, kad tik per daug atvirai neprasitartų apie jausmus ir kad laiškai 
išeitų smagus, O ji vos permesdavo juos išsiblaškiusiu žvilgsniu. Deja, ką 
reiškia moteriai pagarbaus meilužio ištikimybė, kai jos širdį drasko kito, 
daug jai mielesnio, abejingumas? 

Per tuos du mėnesius kunigaikštienė teatsakė grafui vieną kartą, ir 
tai vien tada, kai nusprendė paprašyti jį ištirti nuotaikas valdovo žmo- 
nos aplinkoje ir sužinoti, ar, nepaisant ano akiplėšiško fejerverko, jos, 
kunigaikštienės, laiškas būtų palankiai sutiktas. Tame laiške, kurį grafas 
turėjo įteikti valdovo žmonai, jei matys, kad pritinka jį įteikti, kunigaikš- 
tienė prašė į neseniai vakuojančią garbės kavalieriaus vietą paskirti mar- 
kizą Krešencį ir pageidavo, kad ši garbė jam būtų suteikta jo vedybų 
proga. Kunigaikštienės laiškas buvo tikras dvariškių stiliaus šedevras: 
jame buvo reiškiama švelniausia pagarba žaviausia forma; šitame laiške 
ji nepavartojo nė menkiausio žodžio, kurio interpretacija, kad ir tolimiau- 
sia prasme, būtų galėjusi pasirodyti nemaloni valdovo žmonai. Todėl 
atsakymas dvelkė nuoširdžiu draugiškumu, kenčiančiu dėl išsiskyrimo. 

„Nei mano sūnus, nei aš neturėjome nė vieno bent kiek malones- 
nio vakaro po jūsų staigaus išvykimo, — rašė Klara Paolina. — Mano 
brangioji kunigaikštienė, matyt, jau užmiršo, kad tik jos dėka man buvo 
grąžintas patariamasis balsas mano rūmų pareigūnų skyrime? Jūs ma- 
notės privalanti išdėstyti, kokie motyvai verčia jus prašyti markizui tos 
vietos, tarsi jūsų pageidavimas nebūtų man svarbiausias motyvas. Jei 
mano balsas ką nors reiškia, markizas tą vietą gaus, o mano širdyje, 
mieloji kunigaikštiene, pirmoji vieta visada priklauso jums. Mano sū- 
nus sako tą pat ir tais pačiais žodžiais, nors jie gal kiek drąsokai skamba 
dvidešimt vienerių metų vyro lūpose, ir prašo jus atsiųsti jam mineralų 
pavyzdžių iš Ortos slėnio, kuris yra netoli Beldžirato. Tikiuosi, kad daž- 
nai man rašysite; savo laiškus galite siųsti per grafą, kuris vis dar neap- 

kenčia jūsų ir kurį aš labiausiai už tai myliu. Arkivyskupas taip pat liko 
jums ištikimas. Mes visi tikimės greitai jus pamatyti; atsiminkite, kad tai 
būtina. Mano vyriausioji rūmininkė markizė Gisleri rengiasi kraustytis 
į kitą, geresnį pasaulį; ta vargšė moteris pridarė man daug blogo, ir net 
dabar ji erzina mane, mirdama ne laikų; jos liga primena man, kieno 
vardą aš kitu metu su džiaugsmu būčiau įrašiusi į jos vietą, žinoma, 
jei ta neprilygstamoji moteris, kuri pabėgo iš mūsų, išsinešdama visą 
mano mažyčio dvaro džiaugsmą, būtų sutikusi paaukoti savo nepri- 
klausomumą“, ir t. t., if t. t. 

Tad kunigaikštienė kasdien susitikinėjo su Fabricijumi žinodama, 
kad pasistengė kiek tik galima pagreitinti vedybas, kurios atneš jam di- 
džiausią sielvartą. Keturias penkias valandas juodu pasiirstydavo ežere 
laiveliu, nepratardami vienas antram nė žodžio. Fabricijus buvo kupinas 
nuoširdžiausiu prielankumo tetai; bet visos jo mintys krypo kitur, ir jo 
paprasta bei tiesi siela nesurasdavo ko pasakyti kunigaikštienei. Ji matė 
tai ir žiauriai kankinosi. 

Užmiršome papasakoti, kad kunigaikštienė buvo išsinuomojusi na- 
mą Beldžirate, žaviame kaimelyje, kuris ne veltui turi tokį vardą („gražus 
ežero vingis“). Iš stiklinių savo salono durų ji galėdavo tiesiai sėsti į valtį. 
Valų ji pasirinko labai paprastą, ir jai būtų užtekę keturių irkluotojų, bet 
ji pasiėmė dvylika, po vieną iš kiekvieno apylinkės kaimelio. Trečią ar ket- 
virtą kartą išplaukusi su šitais rūpestingai parinktais žmonėmis į ežero 
vidurį, ji liepė jiems sustoti. 

— Laikau visus jus savo draugais, — tarė ji, — ir noriu patikėti jums 
vieną paslapų. Mano sūnėnas Fabricijus yra pabėgęs iš kalėjimo, ir gal 
kai kas bandys apgaule jį sučiupti, nors jis gyvena ant jūsų ežero kranto, 
laisvoje šalyje. Tad būkite budrūs ir įspėkite mane, jei ką sužinosite. Lei- 
džiu įeiti jums į mano kambarį ir dieną, ir naktų. 

Irkluotojai džiaugsmingai sutiko: ji mokėdavo laimėti žmonių meilę. 
Bet ji nė nemanė, kad Fabricijų kas stengtųsi sučiupti; visų šitų atsargu- 
mo priemonių ji ėmėsi dėl pačios savęs; kol nebuvo duotas anas kraupus 
įsakymas paleisti vandenį iš rezervuaro Sanseverinos rūmuose, ji apie jas 
nebūtų nė pagalvojusi. 

Tais pačiais atsargumo sumetimais ji išnuomojo Fabricijui butą Lo- 
karno uoste; jis lankydavosi pas ją kasdien, arba ji nuvykdavo pas jį į 
Šveicariją. Apie tai, kokie malonūs būdavo šie nuolatiniai jų pasimaty- 
mai, galima spręsti kad ir iš tokios smulkmenos: du kartus juodu aplankė 
markizė su dukterimis, ir jiems smagu buvo su tais svetimais žmonė- 
mis, — juk galima pavadinti svetimu žmogų, su kuriuo jus sieja kad ir 
kraujo giminystė, jei jis nieko nežino apie tai, kas jums brangiausia, ir jei 
matote jį kartą per metus. 

Vieną vakarą kunigaikštienė kartu su markize ir jos abiem dukteri- 
mis svečiavosi Lokarne pas Fabricijų. Pagarbos šioms ponioms pareikšti 
atėjo tenykštis dekanas ir klebonas; dekanas, kuris turėjo įdėjęs pinigų į 
vieną firmą ir visada žinojo paskutines naujienas, staiga pasakė: 

— Mirė Parmos kunigaikštis! 

Ponia Sanseverina baisiai išbalo; ji vos bepajėgė paklaust: 

— Ar yra smulkesnių žinių? 

— Ne, — atsakė dekanas. — Žinoma tik tiek, kad mirė. Tai visiškai 
tikras dalykas. 

Ponia Sanseverina žvilgtelėjo į Fabricijų. „Aš tai padariau dėl jo, — 
pagalvojo ji. — Būčiau padariusi ir tūkstanų kartų blogiau, O jis štai sėdi 
čia su manimi abejingas ir galvoja apie kitą!“ Šita baisi mintis viršijo po- 
nios Sanseverinos jėgas, ir ji apalpo. Visi per kits kitą puolė jai padėti; bet 
ji, atgavusi sąmonę, pastebėjo, kad Fabricijus susirūpinęs mažiau negu 
dekanas ir klebonas; jis, kaip ir paprastai, svajojo. 

„Mano grįžti į Parmą, — pagalvojo ponia Sanseverina, — ir greičiau- 
siai tikisi suardyti Klelijos vedybas su markizu; bet aš sugebėsiu jam 
sukliudyti“. Paskui, atsiminusi kunigus, skubiai pasakė: 

— Didis buvo valdovas, labai jį žmonės šmeižė. Koks milžiniškas 
nuostolis mums! 

Kunigai atsisveikino ir išėjo, o ponia Sanseverina, norėdama likti vie- 
na, pareiškė eisianti gulti. | 

„Atsargiausia, žinoma, — svarstė ji, — palaukti ir grįžti į Parmą po 
kokio mėnesio ar dviejų; bet jaučiu, kad neužteksiu kantrybės; per daug 
čia aš kenčiu. Tas nuolatinis Fabricijaus svajojimas, tas jo tylėjimas — 

nepakeliamas mano širdžiai reginys! Kas būtų galėjęs pasakyti, kad aš 
nuobodžiausiu besiirstydama su juo valtele po šitą žavų ežerą, ir dar 
tokiom dienom, kada, keršydama už jį, padariau daugiau, nei galiu jam 
prisipažinti! Po viso šito man nebaisi mirtis. Štai kada aš užmoku už 
laimę ir tą vaikišką džiaugsmą, kurį patyriau savo rūmuose, Parmoje, 
kai iš Neapolio į juos grįžo Fabricijus. Tereikėjo man tada ištarti vieną 
žodį, ir viskas būtų buvę baigta: susirišęs su manimi, jis gal nebūtų nė 
pagalvojęs apie tą Kleliją; bet aš šlykštėjausi tuo žodžiu. O dabar ji mane 
nugalėjo. Kas gali būti paprastesnio! Jai dvidešimt metų, o aš priveikta 
rūpesčių, ligota ir dukart už ją senesnėl!.. Reikia mirti, reikia viską baigti! 
Keturių dešimčių metų moterimi tegali domėtis vyrai, kurie ją mylėjo 
jaunystėje! Dabar džiaugsmo man besuteiktų vien tuščia garbė; bet ar 
verta dėl to gyventi? Tad juo labiau reikia grįžti į Parmą ir linksmintis. 
Jeigu reikalai pakryps blogojon pusėn, mane pasmerks mirti. Na, ir kas 
tokio? Mirčiau įstabiai, bet prieš galą, ir tik tada, pasakyčiau Fabricijui: 
„Nedėkingasis! Visa tai aš padariau dėl tavęs!..“ Taip, tik Parmoje aš ra- 
siu ką veikti likusį man gyventi nebeilgą laiką; ten aš pavaidinsiu aukštą 
damą. Kokia būtų laimė, jei mane dabar galėtų jaudinti visos tos malo- 
nės, kurios kitados taip liūdindavo markizę Raversi! Anais laikais, kad 
pamatyčiau savo laimę, turėdavau žvilgtelėti į akis pavydui... Mano sa- 
vimeilei teliko viena paguoda: niekas, išskyrus gal tik grafą, negali įspė- 
ti, koks įvykis padarė galą mano širdies gyvenimui... Mylėsiu Fabricijų, 
aukosiuosi jo laimei; bet neleisiu, kad jis suardytų Klelijos vedybas ir ją 
vestų... Ne, šito nebus!“ 

Liūdną kunigaikštienės monologą šitoje vietoje nutraukė kilęs na- 
muose didelis triukšmas. 

„Puiku! — dingtelėjo jai. — Ateina manęs suimti; jie, matyt, pagavo Fe- 
rantę, ir tas išdavė paslapų. Na ką gi, taip ir geriau! Bent turėsiu ką veikti — 
pakovosiu su jais dėl savo galvos. Bet visų pirma nesiduosiu paimama“. 

Pusiau teapsirengusi, kunigaikštienė puolė į sodą; jau norėjo lipti 
per žemą tvorą ir bėgti į laukus, bet pamatė, kad į miegamąjį kažkas 
įėjo. Pažino Bruną, grafo patikėtinį; su juo buvo tik jos kambarinė. 
Kunigaikštienė prisėlino prie stiklinių durų. Brunas pasakojo kamba- 

rinei, kad jis susižeidęs. Kunigaikštienė grįžo į miegamąjį, Brunas be- 
veik pulte puolė jai į kojas, maldaudamas nepasakyti grafui, kokiu neti- 
kusiu laiku jis pas ją atvykęs. 

— Tuoj po kunigaikščio mirties, — pridūrė jis, — ponas grafas davė 
įsakymą visoms pašto stotims nenuomoti arklių Parmos piliečiams. Tad 
iki Po aš važiavau paties grafo arkliais; bet važiuojant nuo kelto karieta 
apvirto, sulūžo, sugriuvo, ir aš pats taip susidaužiau, jog nepajėgiau joti 
raitas, kaip turėjau daryti. 

— Gerai! - pasakė kunigaikštienė. — Dabar trečia valanda ryto; pasa- 
kysiu, kad atvykote vidudienį; tik žiūrėkite, neprasitarkite pats. 

— Atpažįstu gerą jūsų širdį. 

Politika grožinės literatūros kūrinyje yra lyg pistoleto šūvis koncerte: 
dalykas šiurkštus, o tačiau negalima nekreipti į jį dėmesio. 

Dabar papasakosime skaitytojui apie labai bjaurius dalykus, kuriuos dėl 
daugelio sumetimų mielai nutylėtume; bet norom nenorom turime pereiti 
prie įvykių, kurie yra jau mūsų sritis, nes vyksta mūsų veikėjų širdyse. 

— Bet, Dieve brangus, nuo ko gi mirė didysis valdovas? — paklausė 
kunigaikštienė Bruną. 

— Medžiodamas paukščius keliauninkus pelkėse, Po pakrantėse, dvi 
mylios nuo Sakos, jis įkrito į duobę, pridengtą glėbiu žolių; buvo išpra- 
kaitavęs, todėl peršalo; nugabeno jį į kažkokią nuošalią trobą, ten po 
kelių valandų jis ir pasimirė. Kiti sako, kad mirę dar ponas Katena ir 
ponas Boronė ir kad dėl visos šitos nelaimės esą kalti variniai prikaistu- 
viai pas tą ūkininką, kur jie buvo apsistoję; jie valgę pas tą žmogų pus- 
ryčius, o prikaistuviai buvę pažaliavę. Žodžiu, karštagalviai, jakobinai, 
kurie pasakoja visada tai, ko jiems norėtųsi, tie kalba apie nuodus. Aš 
tik žinau, kad mano draugas Totas, vienas iš kunigaikščio dvaro furjerių, 
taip pat būtų miręs, bet jį išgelbėjo kažkoks geraširdis kaimo žmogynas, 
kuris pasirodė puikiai mokąs gydyti ir davė jam gerti kažkokių nematytų 
vaistų. Bet apie kunigaikščio mirtį niekas jau ir nebekalba: tiesą sakant, 
žiaurus buvo žmogus. Kai važiavau, gatvėse būriavosi žmonės, grasino 
nugalabysią generalinį prokurorą Rasį; jie rengėsi eiti prie tvirtovės, no- 
rėjo, sako, jos vartus uždegti ir kalinius paleisti. Bet kažkas pasakė, kad 

Fabijaus Kontis liepęs šaudyti iš patrankų. Kiti vėl tvirtino, jog tvirtovės 
kanonieriai sudrėkinę paraką, kad nereikėtų žudyti savo žmonių. Bet štai 
dar įdomesnis dalykas: kol chirurgas iš Sandolaro tvarstė mano vargšę 
ranką, iš Parmos atvykęs žmogus papasakojo, kad minia sučiupusi gat- 
vėje Barbonę, tą liūdnai pagarsėjusį tvirtovės raštininką, primušusi jį, O 
paskui nutempusi ir pakorusi alėjoje ant medžio prie pat tvirtovės. Minia 
jau žygiavusi į rūmų sodus daužyti tos gražiosios kunigaikščio statulos. 
Bet ponas grafas paėmęs batalioną gvardiečių, išrikiavęs priešais statulą 
ir liepęs pasakyti miniai, kad nė vienas iš tų, kurie įsiveršią į parką, neiš- 
eisiąs iš jo gyvas, ir žmonės nusigandę. Bet štai dar keistesnis dalykas - jį 
man kelissyk pakartojo žmogus, atėjęs iš Parmos, buvęs žandaras: grafas 
apspardęs generolą P..., kunigaikščio gvardijos viršininką, nuplėšęs jam 
antpečius ir dviem šauliams liepęs išvesti jį iš parko. 

— Taip gali padaryti tik grafas! — šūktelėjo kunigaikštienė su tokiu 
pakiliu džiaugsmu, kokio prieš valandėlę nebūtų pati iš savęs tikėjusis. — 
Jis nepakęs, kad būtų įžeista mūsų valdovo našlė. Tas generolas P.. iš 
atsidavimo savos teisėtiems valdovams nesutiko tarnauti uzurpatoriui, 
o grafas, ne toks opus, dalyvavo visuose žygiuose į Ispaniją ir dėl to ne 
kartą sulaukė priekaištų dvare. 

Kunigaikštienė atplėšė grafo laišką, bet, pertraukdama skaitymą, vis 
klausinėjo Bruno. 

Laiškas buvo labai linksmas; įvykius grafas dėstė niūriausiais žo- 
džiais, tačiau iš kiekvienos frazės tryško aiškiausias džiaugsmas; apie ku- 
nigaikščio mirtį jis vengė smulkiau kalbėti, o laišką baigė šiais žodžiais: 

„Tu tikriausiai tuojau grįši, brangusis mano angele, bet patarčiau dar 
palaukti dieną kitą žygūno, kurį, tikiuosi, šiandien ar rytoj atsiųs pas tave 
Parmos kunigaikštienė; reikia, kad tavo sugrįžimas būtų didingas, kaip 
tavo pabėgimas buvo drąsus. O didįjį nusikaltėlį, kuris slapstosi šalia 
tavęs, aš ketinu atiduoti į teismą, kur jį teis dvylika teisėjų, sukviestų iš 
visų mūsų valstybės žemių. Bet kad būtų galima nubausti šią pabaisą 
taip, kaip jis nusipelnė, turiu visų pirma iš pirmojo nuosprendžio, jei dar 
jis tebėra, susukti papiliotes.“ 

Čia grafas dar prirašė, atplėšęs savo laišką: 

„O štai dar kitas įvykis: ką tik liepiau išdalyti šovinius dviem gvardie- 
čių batalionams; žadu kautis ir sąžiningai užsitarnauti pravardę „Žiauru- 
sis“, kuria jau seniai apdovanojo mane liberalai. Generolas P..., ta sena 
mumija, išdrįso pareikšti kareivinėse, kad reikėtų pradėti derybas su pu- 
siau maištaujančia liaudimi. Rašau tau tiesiai gatvėje, einu į rūmus, minia 
įsibraus į juos tik per mano lavoną. Sudiev! Jei man skirta mirti, mirsiu 
vis tiek garbindamas tave — taip, kaip gyvenau! Neužmiršk išsiimti trijų 
šimtų tūkstančių frankų, kuriuos įdėjau tavo vardu į D... banką Lione. 

Štai pasirodė vargšelis Rasis, išbalęs kaip negyvėlis ir be peruko; tau 
ir įsivaizduoti sunku, kas per fizionomija! Minia žūtbūt nori jį pakarti; 
bet tai būtų didelė neteisybė, nes iš tikro reikėtų jį arkliais į keturias da- 
lis suplėšyti. Jis slapstėsi mano rūmuose, o dabar bėgioja paskui mane 
gatvėmis; iš tiesų, nė nežinau, ką su juo daryti... Į kunigaikščio rūmus 
vesti jo nenoriu, tada riaušės persimestų į ten. E... galės įsitikinti, koks 
jis man brangus; pirmiausia Rasiui aš pasakiau: „Atiduokite man pono 
del Dongo bylos nuosprendį ir visus nuorašus, kiek tik jų gali būt. Ir 
pasakykite visiems tiems nedoriems teisėjams, šio maišto kaltininkams, 
kad visus, taip pat ir jus, mielas bičiuli, liepsiu pakarti, jei kuris nors bent 
prasižioti išdrįsite apie niekad nebuvusį nuosprendį“. Fabricijaus vardu 
siunčiu grenadierių kuopą arkivyskupijos saugoti. Sudiev, brangusis an- 
gele! Mano rūmus minia sudegins, ir žus tavo žavingi portretai. Skubu 
į rūmus, reikia pašalinti tą šlykštų generolą P.., kuris ten gražių dalykų 
pridarė; dabar jis niekšingai pataikauja liaudžiai, kaip kitados pataikavo 
velioniui valdovui. Visi mūsų generolai velniškai bijo; atrodo, reikės pa- 
sidaryti vyriausiuoju kariuomenės vadu.“ 

Kunigaikštienė, jausdama piktdžiugą, neliepė žadinti Fabricijaus; ją 
sužavėjo grafas, ir šitas susižavėjimas buvo labai panašus į meilę. „Viską 
apsvarsčius, — mąstė ji, — reikia už jo ištekėti“. Ji tuoj parašė jam ir iš- 
siuntė laišką per vieną savo tarną. Tą naktį kunigaikštienei nebuvo kada 
galvoti, kad ji nelaiminga. 

Rytojaus dieną, apie pusiaudienį, ji pamatė valtį, kuri, iriama dešim- 
ties irklininkų, visu greičiu skrodė ežero paviršių; netrukus ir ji, ir Fabri- 
cijus įžiūrėjo valtyje žmogų su Parmos kunigaikščio tarnų livrėja; buvo 

tai iš tikrujų vienas jo kurjerių; nespėjęs iššokti į krantą, jis sušuko poniai 
Sanseverinai: „Maištas numalšintas!“ Kurjeris įteikė jai keletą laiškų nuo 
grafo, žavingą laišką nuo kunigaikštienės Klaros Paolinos ir pergamente 
surašytą princo Ranucijaus Ernesto V dekretą, kuriuo jai suteikiamas San 
Džovanio kunigaikštienės titulas ir ji pati skiriama našlės kunigaikštienės 
vyriausiąja rūmininke. Jaunasis Parmos kunigaikštis, mineralogijos žino- 
vas, kurį ji laikė apykvailiu vaikinu, parašė jai visai protingą neilgą laišką; 
tik pabaigoje beveik prisipažino meilę. Laiškas prasidėjo taip: 


„Grafas sako, ponia Sanseverina, kad jis patenkintas manimi; iš tik- 
rųjų, pro mane švilptelėjo kelios kulkos, kai mudu kovėmės kartu, ir 
mano arklys buvo sužeistas; pamatęs, kiek triukšmo sukelta dėl tokio 
menkniekio, aš dabar labai trokštu dalyvauti tikrame mūšyje, bet tik 
ne prieš savo valdinius. Už viską turiu būti dėkingas grafui; visi mano 
generolai, kurie nėra uostę parako, išsigando kaip kiškiai; du ar trys, 
atrodo, pabėgo net į Boloniją. Kai po didžiojo apgailėtino įvykio man 
atiteko valdžia, nė vieno savo įstatymo aš nepasirašiau su tokiu malo- 
numu kaip tą, kuriuo paskyriau jus savo motinos vyriausiąja rūminin- 
ke. Mudu su motina prisiminėme, kad jūs kažkada žavėjotės reginiu iš 
San Džovanio pa/27>e/0, kuris kadaise priklausęs Petrarkai — taip bent 
sakoma; motina nusprendė tą dvarelį padovanoti jums; O aš nežino- 
damas, ką jums padovanot, ir nedrįsdamas siūlyti to, kas jau jums 
priklauso, suteikiau jums savo šalies kunigaikštienės titulą; nežinau, ar 
jūs esate informuota, kad Sanseverinų titulas — romėniškas. Suteikiau 
savo ordino didįjį kryžių mūsų garbiajam arkivyskupui. Jis parodė 
tokią dvasios tvirtybę, kokios nelabai galima laukti iš septyniasdešim- 
ties metų žmogaus. Tikiuosi, nepyksite ant manęs, kad leidžiu grįžti 
visoms ištremtoms savo dvaro damoms. Mane moko, kad nuo šiol, 
prieš pasirašydamas laišką, turiu pridėti: „nuoširdžiai jums atsidavęs“; 
man nesmagu, kad esu verčiamas visur švaistytis šiais žodžiais, nes 
tikrąją savo prasmę jie turi vien tada, kai rašau jums. 
Nuoširdžiai jums atsidavęs 
Ranucjus Ernestas.“ 

Kas nebūtų pasakęs, spręsdamas iš tokios kalbos, kad ponios Sanse- 
verinos laukia didžiausios malonės? Vis dėlto labai keisti jai pasirodė kiti 
grafo laiškai, kuriuos ji gavo po dviejų valandų. Nieko smulkiau neaiš- 
kindamas, jis tik patarė jai grįžimą į Parmą atidėti kelias dienas, o našlei 
kunigaikštienei pranešti, kad negaluojanti. Tačiau ponia Sanseverina ir 
Fabricijus tuojau po pietų vis tiek išvyko į Parmą. Ponios Sanseverinos 
tikslas, nors ji nė pati sau to neprisipažino, buvo paspartinti markizo 
Krešencio vedybas; Fabricijus savo ruožtu taip beprotiškai džiūgavo, jog 
pasirodė tetai net juokingas. Jis tikėjosi tuoj pamatyti Kleliją; ketino pa- 
grobti ją, net ir prieš jos valią, jei nebūtų kaip kitaip suardyti jungtuves. 

Kelionė praėjo labai linksmai. Paskutinėje pašto stotyje prieš Parmą 
jie sustojo valandėlę, ir Fabricijus persirengė kunigiškai; šiaip jis vilkėjo 
kaip pasaulietis, nešiojąs gedulą. Kai jis vėl įėjo į ponios Sanseverinos 
kambarį, toji tarė: 

— Man atrodo, kad grafo laiškuose esama kažko įtartino ir neaiškaus. 
Paklausyk manęs ir pabūk čia dar keletą valandų; pasimačiusi su tuo di- 
džiu ministru, tuoj atsiųsiu tau Žinią. 

Fabricijus labai nenorom priėmė tą protingą patarimą. Grafas pasitiko 
ponią Sanseveriną, kurią vadino jau savo žmona, su nesuvaldomu džiaugs- 
mu lyg penkiolikos metų jaunuolis ir ilgai nenorėjo kalbėti apie politiką; 
kai pagaliau vėl teko paklusti liudnam proto balsui, jis taip pasakė: 

— Labai gerai padarei, kad neleidai Fabricijui viešai grįžti į Parmą; 
dabar čia vyrauja reakcija. Pabandyk atspėti, kurį kolegą paskyrė man 
kunigaikštis teisingumo ministru? Rasį, mieloji, tą patį Rasį, su kuriuo 
aš elgiausi kaip su paskutiniu niekšu — toks jis ir yra — mūsų didžiųjų 
įvykių dienomis. Bet, įspėju tave, kad mes pasistengėme užtrinti visa, 
kas tada čia dėjosi. Mūsų laikraštyje tu perskaitysi, kad vienas tvirtovės 
raštininkas, pavarde Barbonė, negyvai užsimušė krisdamas iš vežimo, 
o tie šešiasdešimt ir keli nenaudėliai, kuriuos aš įsakiau iššaudyti, kai jie 
norėjo nugriauti kunigaikščio statulą rūmų parke, yra gyvi ir sveiki, tik 
šiuo metu išvykę. Vidaus reikalų ministras grafas Dzurla pats apsilankė 
kiekvieno tų nelaimingų didvyrių bute ir įteikė po penkiolika cekinų jų 
šeimoms ar draugams, paliepė sakyti, kad velionis esąs išvykęs, ir įsak- 

miai pagrasino kalėjimu, jei kas sumanytų prasižioti, kad jis nušautas. Iš 
mano paties užsienio reikalų ministerijos buvo nusiųstas žmogus į Mila- 
ną ir Turiną susitarti su žurnalistais, kad jie nieko nerašytų apie gbyas/ėžiną 
įvykį — taip dabar pas mus priimta sakyti; tas pats žmogus turi nuvykti į 
Paryžių ir Londoną ir visuose tenykščiuose laikraščiuose beveik oficialiai 
paneigti visa, kas būtų parašyta apie čia vykusius neramumus. Antras 
įgaliotinis iškeliavo į Boloniją ir Florenciją. Aš tik pečiais gūžtelėjau. 

Bet linksmiausia tai, kad, tokio amžiaus sulaukęs, aš dar patyriau en- 
tuziazmo akimirką, kai kreipiausi į gvardiečius ir plėšiau antpečius tam 
bailiui generolui P... Tuo metu nesvyruodamas būčiau paaukojęs gyvybę 
už valdovą; prisipažįstu dabar, kad tai būtų buvę pernelyg kvailas galas. 
Šiandien jaunasis kunigaikštis, nors ir labai geras vaikinas, nepasigailėtų 
šimto ekiu, kad tik aš susirgčiau ir numirčiau; jis dar nedrįsta siūlyti man 
atsistatydinti, bet mudu stengiamės kuo rečiausiai susitikti, ir aš siunčiu 
jam pluoštus pranešimų raštu, kaip siųsdavau velioniui kunigaikščiui po 
Fabricijaus suėmimo. Beje, iš teismo nuosprendžio aš dar nesusukau pa- 
piliočių, ir dėl tos paprastos priežasties, kad tasai niekšas Rasis lig šiolei 
man jo negrąžino. Todėl jūs labai gerai pasielgėte, kad neleidote Fabri- 
cijui viešai čia sugrįžti. Sprendimas dar tebegalioja; tačiau nemanau, kad 
Rasis drįstų suimti mūsų sūnėną šiandien, nors labai galimas daiktas, kad 
po dviejų savaičių išdyįs. Jei Fabricijus būtinai nori grįžti į miestą, tegu 
apsigyvena pas mane. 

— Bet kuo visa tai paaiškinti? — nustebusi šūktelėjo ponia Sanseverina. 

— Kažkas įkalbėjo kunigaikščiui, kad aš vaidinąs diktatorių ir tėvy- 
nės išgelbėtoją ir ketinąs jam kaip vaikui įsakinėti; maža to, kalbėdamas 


apie jį, aš esą ištaręs lemtingą žodį: tas vaikas. Gal tai ir tiesa, juk buvau 


tą dieną įsiaudrinęs; jis pasirodė man, pavyzdžiui, didvyris, kadangi per 
daug neišsigando šautuvų šūvių, girdėdamas juos pirmąsyk gyvenime. 
Proto jam nestinga, ir laikosi jis net geriau už tėvą; žodžiu, reikia sakyti 
ir pabrėžti, kad iš esmės širdis jo gera ir dora; bet ta atvira jauna širdis 
susigniaužia, kai jam kas pasakoja apie kokią niekšybę, ir tada jis mano, 
kad žmogus ir pats turi būti juodos sielos, jei pastebi tokius dalykus: 
prisiminkite, kaip jis buvo auklėjamas!.. 

— Jūsų ekscelencijai reikėjo pagalvoti, kad jis kada nors taps valdovu, 
ir paskirti jam mokytoju kokį išmintingą žmogų. 

— Visų pirma turime šit kokį pavyzdį: mano pirmtakas markizas de 
Felino buvo pakvietęs abatą de Kondijaką'“' 
klėtinio mulkių mulkį. Jam terūpėjo bažnytinės procesijos, o 1796 metais 
jis nesugebėjo tinkamai susitarti su generolu Bonapartu — tasai juk būtų 


, 1r tasai padarė iš savo au- 


trigubai praplėtęs jo valdas. Kita vertus, aš niekados nemaniau, kad teks 
dešimt metų iš eilės išbūti vyriausybėje. Dabar, kai viskuo nusivyliau, 
ypač per paskutinį mėnesį, tenoriu susikalti milijoną, o paskui palikti 
likimo valiai tą balaganą, kurį išgelbėjau. Jei ne aš, Parma per dvejetą mė- 
nesių būtų tapusi respublika, o poetas Ferantė Pala — jos diktatorium. 

Išgirdusi šiuos žodžius, kunigaikštienė paraudo; grafas nieko ne- 
žinojo. 

— Mes grįšime į eilinę aštuoniolikto amžiaus monarchiją — mus val- 
dys nuodėmklausys ir meilužė. Iš esmės kunigaikštis jaučia aistrą tik mi- 
neralogijai ir galbūt jums, ponia. Kai jis pradėjo valdyti, jo kamerdineris, 
kurio brolį po devynių mėnesių tarnybos aš pakėliau į kapitonus, taigi 
tas kamerdineris, sakau, įkalė kunigaikščiui į galvą, kad jis turįs jaustis 
laimingesnis negu bet kuris kitas mirtingasis, nes jo paveikslas būsiąs 
atmuštas piniguose. Po tos nuostabios minties jį apsėdo nuobodulys. 

Dabar jam reikalingas adjutantas, taip sakant, vaistas nuo nuobodu- 
lio. Tai va, net jeigu jis man pasiūlytų tą išsivajotą milijoną, kuris mums 
reikalingas, kad galėtume gerai gyventi Neapolyje ar Paryžiuje, aš nesu- 
tikčiau būti tuo vaistu nuo nuobodulio ir kasdien po kokias keturias ar 
penkias valandas išbūti su jo didenybe. Be to, aš protingesnis už jį, ir po 
mėnesio jis imtų laikyti mane pabaisa. 

Velionis kunigaikštis buvo piktas ir pavydus, bet savo metu jis karia- 
vo, vadovavo armijai ir tuo įgijo orumo; jis iš prigimties buvo valdovas, 
ir aš galėjau būti jam geru ar blogu ministru. O prie jo sūnaus, padoraus 
ir iš tiesų geraširdžio žmogaus, norom nenorom turiu būti intrigantu. 
Dabar aš turiu varžytis su menkiausia moteriškaite jo ramuose ir bū- 
siu menkas varžovas, nes man bus per žema leistis į aibes reikalingų 
smulkmenų. Prieš tris dienas, pavyzdžiui, viena moteris, kuri kas rytas 

išnešioja švarius rankšluosčius po dvaro kambarius, nei iš šio, nei iš to 
pametė raktą nuo vieno iš angliškų valdovo rašomųjų stalų. Ir jo dideny- 
bė atsisakė tą dieną svarstyti reikalus, kurių bylos buvo užrakintos tame 
stale; tiesą sakant, už dvidešimt frankų galima buvo atplėšti dugne lentas 
arba pritaikyti visraktį; bet Ranucijus Ernestas V pareiškė man, kad tai 
reikštų pratinti prie blogio rūmų šaltkalvį. 

Iki šiol jis jokiu būdu neįstengė tris dienas iš eilės laikytis to paties 
nusistatymo. Jeigu jaunasis valdovas būtų gimęs markizu, ir dar turtingu, 
tai būtų buvęs vienas garbiausių savo dvaro žmonių, savotišku Liudviku 
XVI; bet kaip jam su savo dievobaimingu naivumu atsilaikyti prieš visas 
gudrias pinkles, kurios aplink jį raizgomos? Todėl ir jūsų priešininkės 
Raversi salonas dar niekada nebuvo toks įtakingas kaip dabar; ten jie 
išrado, kad aš esąs patrakęs liberalas, kad norėjęs įvesti konstituciją, ir 
daugybę panašių nesąmonių, nors ne kas kitas, o aš įsakiau šaudyti į 
minią ir buvau pasiryžęs, jei reikės, išžudyti tris tūkstančius žmonių, bet 
neleisti jiems išniekinti savo buvusio valdovo statulos. Šitokiomis savo 
respublikoniškomis kalbomis tie bepročiai neleis, ko gera, pasidžiaugti 
mums geriausiąja visų monarchijų... Žodžiu, ponia, jūs esate vienintelis 
žmogus dabartinėje liberalų partijoje (o į jos vadus mano priešai kelia 
mane), apie kurį kunigaikštis dar nesąs pasakęs nieko nemalonaus; arki- 
vyskupas — kaip ir visados, nepriekaištingai padorus žmogus — pateko 
į visišką nemalonę už tai, kad kartą atsargiai priminė, ką aš aną 1e/em44 
dieną esu padaręs. 

Kitą rytą po tos dienos, kuri tada dar nesivadino 7e/em/a, nes dar 
buvo nepaneigta, kad sukilimo tikrai būta, valdovas pareiškė arkivysku- 
pui pakelsiąs mane į kunigaikščius, kad jums, tekant už manęs, nereikėtų 
atsisakyti aukštesnio titulo. O šiandien man atrodo, kad bus pakeltas į 
grafus Rasis, kurį aš padariau bajoru tada, kai jis man pardavinėjo velio- 
nio valdovo paslaptis. Šito pakėlimo akivaizdoj aš paliksiu kvailio vietoj. 

— O vargšas valdovas įklimps į balą. 

— Žinoma: bet jis, šiaip ar taip, yra viešbals, 1r po dviejų savaičių niekas 
nebedrįs juoktis iš to, kas dabar atrodo juokinga. Taigi, brangioji kuni- 
gaikštiene, padarykime kaip triktrako žaidime: swbaswokime. 

— Bet mes būsime nelabai turtingi. 

— Tiesą sakant, nei jums, nei man prabangos nereikia. Jeigu jūs leisite 
man, kai būsime Neapolyje, turėti vietą ložėje San Karlo teatre ir ar- 
klį pasijodinėti, tai aš būsiu daugiau negu patenkintas; padėtį draugijoje 
jums ir man užtikrins ne didesnė ar mažesnė prabanga, o tas, kad vietos 
protingieji žmonės galbūt su malonumu ateis pas jus išgerti puodelio 
arbatos. 

— Bet kas būtų atsitikę aną me/em/ą dieną, — paklausė ponia Sanseveri- 
na, — jeigu jūs būtumėte laikęsis nuošalyje, kaip kad, tikiuosi, laikysitės 
ateityje? 

— Kareiviai būtų susibroliavę su liaudimi, tris dienas būtų vykusios 
skerdynės ir siautę gaisrai (nes tik po šimto metų šioje šalyje respubli- 
ka nebebus nesąmonė), paskui dvi savaites — plėšimai, kol du ar trys 
kariuomenės pulkai, siunčiami užsienio, būtų atėję ir padarę tvarką. Su 
liaudimi ėjo Ferantė Pala, kaip visada narsus ir įnirtęs. Jis, be abejo, tu- 
rėjo kokį tuziną draugų, kurie veikė su juo išvien. Rasiui tai bus puiki 
proga sulipdyti sąmokslą. Tikras yra vienas dalykas: neįtikėtinai nuskar- 
maliavęs Ferantė rieškučiomis dalijo auksą. 

Apstulbinta išgirstų naujienų, ponia Sanseverina nuskubėjo pareikšti 
padėkos našlei kunigaikštienei. 

Kai tik ji įžengė į rūmus, artimiausioji kunigaikštienės palydos 
dama įteikė jai auksinį raktelį, kuris nešiojamas prie juostos ir yra 
aukščiausias valdžios ženklas valdovo žmonai priklausančioje rūmų 
dalyje. Klara Paolina skubiai liepė visiems pasišalinti; likusi viena su 
savo bičiule, ji kurį laiką kalbėjo tik užuominomis. Ponia Sanseverina 
mažai tesuprato, ką visa tai turėtų reikšti, ir atsakinėjo labai santūriai. 
Pagaliau našlė kunigaikštienė pravirko ir, puldama viešniai į glėbį, 
sušuko: 

— Vėl ateina man nelaimių dienos: sūnus elgsis su manimi dar blo- 
giau negu tėvas! | 

— Šito aš neleisiu, — karštai atšovė ponia Sanseverina. — Bet visų pir- 
ma teikitės, jūsų šviesioji didenybe, priimti mano padėkos ir aukščiau- 
sios pagarbos pareiškimą. 

— Ką norite tuo pasakyti? — šūktelėjo valdovo našlė, sunerimusi ir 
išsigandusi, kad gal ponia Sanseverina nori atsistatydinti. 

— Noriu paprašyti, kad kiekvieną kartą, kai jūsų šviesioji didenybė 
leis man šitai ant židinio stovinčiai mandarino figūrėlei pasukti judamą 
galvutę į dešinę, man būtų leista daiktus vadinti tikraisiais vardais. 

— Tik tiek, brangioji kunigaikštienė? — šūktelėjo Klara Paolina sto- 
damasi ir, pribėgusi prie mandarino, pati nukreipė jo galvutę į deši- 
nę. —- Kalbėkite visai laisvai, ponia vyriausioji rūmininke, — pridūrė ji 
žaviu tonu. 

— Jūsų didenybė, — pradėjo ponia Sanseverina, — puikiai suprantate 
padėtį; ir jums, ir man gresia didžiausi pavojai; nuosprendis Fabricijaus 
byloj dar neatšauktas; vadinasi, kai tik bus panorėta atsikratyti manimi ir 
įžeisti jus, jį vėl pasodins į kalėjimą. Mūsų padėtis nė kiek nepagerėjo. Aš 
pati išteku už grafo ir apsigyvensiu su juo Neapolyje ar Paryžiuje. Pasku- 
tinis nedėkingumas, kurio auka šiuo metu yra grafas, galutinai atgrėsė jį 
nuo valstybės reikalų ir, jei ne jūsų šviesioji didenybė, aš patarčiau jam 
likti šioje makalynėje tik tokiu atveju, jei kunigaikštis jam pasiūlytų labai 
didelius pinigus. Leiskite man, jūsų didenybe, paaiškinti, kad grafas, sto- 
jęs rūpints valstybės reikalais, turėjo šimtą trisdešimt tūkstančių frankų, 
o šiandien jam vargiai tesusidaro dvidešimt tūkstančių livrų metinių pa- 
jamų. Aš jau seniai raginau jį pasirūpinti savo turto reikalais, bet veltui. 
Kol manęs nebuvo, grafas pasistengė susikivirčyti su kunigaikštijos mo- 
kesčių atpirkėjais, dideliais sukčiais; paskyrė į jų vietas kitus sukčius ir 
gavo už tai aštuonis šimtus tūkstančių frankų. 

— Kaip? — nustebo kunigaikštienė. — Viešpatie, kaip man nemalonu! 

— Jūsų didenybe, — šalčiausiai paklausė ponia Sanseverina, — gal įsa- 
kysite atsukti mandarino nosį į kairę? 

— Dieve mano, ne! — šūktelėjo kunigaikštienė. — Bet man apmaudu, 
kad toks žmogus kaip grafas ryžosi šitokiu būdu pasipelnyti. 

— Jei ne ši vagystė, jį būtų niekinę visi padorūs žmonės. 

— Dieve didis, ar gali taip būti? 

— Jūsų didenybe, — atsakė ponia Sanseverina, — išskyrus mano drau- 
gą markizą Krešencį, kuris turi tris ar keturis šimtus tūkstančių livrų 

metinių pajamų, čia visi vagia. O kaip nevogti tokiame krašte, kur ir 
didžiausios paslaugos užmirštamos per mėnesį laiko? Todėl lieka tik vie- 
nas tikras dalykas, kuris pergyvena visokią nemalonę, — pinigai. Dabar 
leisiu sau pasakyti jūsų didenybei baisių tiesų. 

— Sakykite, leidžiu, — tarė Parmos kunigaikštienė giliai atsidususi, — 
nors tos tiesos man žiauriai užduoda širdį. 

— Tai štai, jūsų didenybe, jūsų sūnus — labai padorus žmogus, bet 
gali padaryti jus nelaimingesnę negu jo tėvas; velionis Parmos kuni- 
gaikštis turėjo savą charakterį, maždaug kaip visi žmonės. Mūsų da- 
bartinis valdovas nėra tikras, ar jo kuris noras ištvers nepasikeitęs tris 
dienas iš eilės; vadinasi, kad galima būtų juo pasikliauti, reikia nuola- 
tos būti šalia jo ir neleisti jam su niekuo kalbėtis. Kadangi šitą tiesą 
įžvelgti nesunku, tai naujoji ultramonarchistų partija, kuriai vadovauja 
dvi gudrios galvos — Rasis ir markizė Raversi, pasistengs įtaisyti ku- 
nigaikščiui meilužę. Tai meilužei bus leista lobti ir dalyti kai kurias 
antraeilės svarbos vietas, bet ji turės atsakyti partijai už savo valdovo 
valios pastovumą. 

Kad aš tvirtai jausčiausi jūsų didenybės rūmuose, turi būti ištremtas 
ir viešai apgėdintas Rasis; be to, aš noriu, kad Fabricijaus byla būtų ati- 
duota svarstyti doriausiems teisėjams, kokius tik galima bus rasti; jei šitie 
ponai, kaip aš tikiuosi, jį išteisins, tada arkivyskupui, savaime aišku, bus 
duota teisė paskirti jį savo koadjutoriumi su įpėdinystės teise. Jei man 
nepasiseks, mudu su grafu išvažiuosime; atsisveikindama aš duosiu jūsų 
šviesiajai didenybei tokį patarimą: niekad neatleisti niekšybių nedorėliui 
Rasiui ir niekad neišvykti iš sūnaus valstybės. Čia pat gyvenant, tasai 
geras sūnus neskriaus jūsų per daug. 

— Aš atidžiai išklausiau jūsų išvedžiojimų, — šypsodamasi atsakė ku- 
nigaikštienė. — Kaip tad, nejaugi man pačiai reikės rūpintis įtaisyti sūnui 
meilužę? 

— Ne, jūsų didenybe, bet padarykite pirmiausia taip, kad jūsų salonas 
būtų vienintelis, kuriame jis linksmintųsi. 

Pasikalbėjimui šia tema nebuvo galo; atviraširdei, bet protingai velio- 
nio valdovo žmonai atsivėrė akys. 

Ponia Sanseverina nusiuntė per kurjerį Fabricijui žinią, kad galįs at- 
vykti į miestą, bet tik slaptai. Jo beveik niekas nepastebėjo: jis slapstėsi 
mieste persirengęs kaimiečiu ir ištisom dienom sėdėjo lentinėje kaštonų 
pardavėjo būdelėje priešais tvirtovės vartus, po alėjos medžiais. 


Dvidešimt ketvirtasis skyrius 


onia Sanseverina ėmėsi organizuoti žavingus vakarus valdovo 

rumuose, kurie dar niekad nebuvo matę tiek linksmybės; ir ji 
pati dar niekad neatrodė tokia meili kaip šią žiemą, nors virš jos gal- 
vos kabojo didžiausi pavojai; bet užtat tuo sunkiu laikotarpiu jai nebuvo 
kada nė pagalvoti apie keistą Fabricijaus pasikeitimą ir pasijusti tam tikru 
požiūriu nelaimingai. Jaunasis valdovas į maloniuosius vakarus pas savo 
motiną ateidavo labai anksti, ir ši jam visada sakydavo: 

— Eikite gi prie valdymo reikalų; galėčiau lažintis, kad ant jūsų rašo- 
mojo stalo guli daugiau kaip dvidešimt raštų, kurie laukia jūsų rezoliu- 
cijų. Nenoriu, kad Europa apkaltintų mane, jog pratinu jus dykinėti ir 
noriu pati jūsų vietoj valdyti. 

Tik šitos pastabos būdavo daromos pačiu netinkamiausiu metu, 
tada, kai jo didenybė, nugalėjęs savo drovumą, su dideliu malonumu 
ryždavosi dalyvauti kuriame nors draugijos žaidime. Du kartus per sa- 
vaitę būdavo rengiamos iškylos už miesto, į kurias našlė kunigaikštienė 
kviesdavo gražiausias miestelėnų luomo moteris ta dingstimi, kad val- 
dovui reikią laimėti liaudies palankumą. Ponia Sanseverina, šio linksmo 
dvaro įkvėpėja, tikėjosi, kad tos gražuolės miestelėnės, mirtinai pavydin- 
čios miestelėnui Rasiui jo iškilimo, papasakos valdovui bent po vieną iš 
nesuskaičiuojamų teisingumo ministro suktybių. Mat valdovas, šalia kitų 
vaikiškų įsitikinimų, manė turįs 40745 ministrus. 

Rasis, be galo nuovokus žmogus, negalėjo nepajusti, kokie pavo- 
jingi jam tie prašmatnūs vakarai našlės kunigaikštienės dvare, rengiami 

jo priešininkės. Jis nesiteikė atiduoti grafui visiškai legalaus Fabricijaus 
bylos nuosprendžio; taigi arba jis, arba ponia Sanseverina turėjo iš rūmų 
pasitraukti. 

Tą dieną, kai kilo liaudies sąjūdis, kurį neigti dabar buvo laikoma geru 
tonu, miniai kažkas dalijo pinigus. Nuo to Rasis ir pradėjo savo tyrimus. 
Apsirengęs dar prasčiau negu visados, jis ėmė lankytis vargingiausiuose 
Parmos namuose ir ištisom valandom šnekučiavo su skurdžiais jų gy- 
ventojais. Šitos jo pastangos netruko sulaukti atlygio: po dviejų savaičių 
tokios veiklos išaiškėjo, kad slaptu sukilimo vadu buvo Ferantė Pala; 
negana to — šitas žmogus, visą gyvenimą skurdęs, kaip visi dideli poetai, 
pardavė Genujoje aštuonis ar dešimt briliantų. 

Žmonės kalbėjo ir apie kitus penkis stambius brangakmenius, iš tik- 
rųjų vertus daugiau kaip keturiasdešimt tūkstančių frankų, bet Jes777 dze- 
nų prieš valdovo 721rtį atiduotus už trisdešimt penkis tūkstančius frankų ta 
dingstimi, kad šiuo metu jų savininkui esą labai reikalingi binigar. 

Kas aprašys tesingumo ministro džiaugsmą po šito atradimo? Jis 
matė, kad našlės kunigaikštienės dvare jį kasdien išjuokia; ne kartą kuni- 
gaikštis, kalbėdamas su juo valstybės reikalais, su visu jaunatvišku atvi- 
rumu nusijuokė jam tiesiai į veidą. Rasis, reikia pasakyt, turėjo itin pras- 
čiokiškų įpročių: pavyzdžiui, įsitraukęs į pokalbį, jis užsimesdavo koją 
ant kojos ir ranka apsikabindavo batą; dar labiau įkaitęs, pasiskleisdavo 
ant kelių raudoną medvilninę nosinę 1r t. t. Kunigaikštis gardžiai juokėsi, 
kai sykį viena dailiausių miestelėnių, nusimananu, beje, kad jos kojytė 
graži, ėmėsi mėgdžioti šitą žavų teisingumo ministro gestą. 

Kartą Rasis paprašė kunigaikšų neeilinės audiencijos ir įėjęs pareiškė: 

— Ar jūsų didenybė sutiktų duoti šimtą tūkstančių frankų, jei būtų 
galima tikrai sužinoti, kokia mirtimi mirė jūsų šviesiausiasis tėvas? Turė- 
damos šitą pinigų sumą, teisingumo institucijos galėtų sugauti nusikaltė- 
lius, jei pasirodytų, kad tokių esama. 

Visiškai aišku, ką atsakė kunigaikštis. 

Praėjus kuriam laikui, Čekina prisipažino poniai Sanseverinai, jog jai 
buvę pasiūlyti dideli pinigai už tai, kad leistų vienam juvelyrui apžiūrėti 
savo ponios briliantus; ji su pasipiktinimu atsisakiusi. Ponia apibarė ją, 

kam atsisakiusi; po savaitės Čekina jau turėjo tuos briliantus. Tą dieną, 
kai buvo sutarta juos parodyti, grafas Moska prie kiekvieno Parmos ju- 
velyro pastatė po du patikimus žmones ir apie vidurnaktų atėjo pranešti 
poniai Sanseverinai, kad smalsusis juvelyras pasirodė besąs Rasio brolis. 
Tą vakarą ponia Sanseverina buvo labai linksma, rūmuose buvo vaidi- 
nama komedija de//arte, tokia pjesė, kur dialogą turi kurti pats veikėjas 
per vaidinimą, o iš anksto iškabinamas užkulisyje tik pjesės planas; ponia 
Sanseverina taip pat vaidino komedijoje, jos mylimuoju buvo grafas Bal- 
dis, buvęs markizės Raversi meilužis. Markizė Raversi taip pat buvo va- 
kare. Kunigaikštis Ranucijus Ernestas, droviausias vyras savo valstybėje, 
bet labai gražus ir karštos širdies vaikinas, atidžiai stebėjo grafo Baldžio 
vaidmenį ir panoro jį atlikti per antrąjį vaidinimą. 

— Aš labai mažai turiu laiko, — pasakė ponia Sanseverina grafui, — vai- 
dinu antrojo veiksmo pirmojoje scenoje; užeikime į sargybos salę. 

Čia, šitoje salėje, kur dvidešimt leibgvardiečių ištempę ausis sukluso, 
ką pasakys vienas kitam ministras pirmininkas ir vyriausioji rūmininkė, 
ponia Sanseverina juokdamasi tarė savo bičiuliui: 

— Jūs visada barate mane, kai aš be reikalo pasakoju savo paslaptis. 
Žinokite: tai man turi padėkoti Ernestas V už savo įžengimą į sostą. 
Reikėjo atkeršyti už Fabricijų, kurį mylėjau tada daug labiau negu šian- 
dien, nors vis taip pat nekaltai. Žinau, jūs nelabai tikite to mano jausmo 
nekaltumu, bet argi tai svarbu — vis tiek mylite mane, nors aš ir nusikal- 
tėlė. Bet štai tikrasis mano nusikaltimas: atidaviau visus savo briliantus 
vienam labai įdomiam pamišėliui, Ferantei Palai. Net pabučiavau jį, kad 
nugalabytų žmogų, kuris norėjo nunuodyti Fabricijų. Kas čia bloga? 

— Ak, štai iš kur Ferantė gavo pinigų maištui kelti! — kiek apstulbęs 
tarė grafas. — Ir visa tai jūs pasakojate man sargybos salėje! 

— Bet aš labai skubu, o Rasis jau aptiko nusikaltimo pėdsakus. Ži- 
noma, dėl sukilimo tai aš nieko nesakiau, nes jakobinų pakęsti negaliu. 
Apgalvokite visa tai ir po vaidinimo pasakykite, kokia jūsų nuomonė. 

— Galiu ir tuojau jums pasakyti: kunigaikštis turi jus įsimylėti... Bet, 
savaime aišku, su saiku! 

Ponia Sanseverina buvo pašaukta į sceną ir greitai išlėkė. 

Po kelių dienų ji gavo paštu ilgą keistą laišką, pasirašytą vienos jos 
buvusios kambarinės; toji moteris prašė vietos dvare, bet ponia Sanse- 
verina iš pirmo žvilgsnio suprato, kad čia nei jos stilius, nei jos rašysena. 
Kai ji pervertė laiško lapą, norėdama paskaityti antrąją pusę, jai po kojų 
nukrito nedidelis stebuklingosios madonos paveikslėlis, įvyniotas į kaž- 
kokį senos knygos lapą. Metusi akis į paveikslėlį, kunigaikštienė perskai- 
tė porą eilučių to seno spausdinto lakšto, ir jos akys sužibo. Štai kas ten 
buvo išspausdinta: 

„Tribūnas ėmė tik po šimtą frankų per mėnesį, ne daugiau; kitais jis 
norėjo vėl įžiebti šventąją ugnį žmonių širdyse, tačiau rado jas sukaus- 
tytas egoizmo ledų. Lapė užtiko mano pėdas, štai kodėl aš neieškojau 
progos paskutinį kartą pasimatyti su dievinamąja būtybe. Tariau sau: „Ji 
nemyli respublikos, ji, kuri viršija mane protu, lygiai kaip žavumu ir gro- 
žiu“. Be to, kaip kurti respubliką, kai nėra respublikonų? Nejau aš būsiu 
apsirikęs? Po pusės metų pėsčiomis apkeliausiu Amerikos miestelius ir 
per mikroskopą ištyrinėsiu juos, tada pamatysiu, ar man dar verta my- 
lėti tą vienintelę jūsų varžovę mano širdyje. Jei šitas laiškas pasieks jus, 
ponia baroniene, ir jei niekieno šventvagiška akis nebus jo pirma jūsų 
skaičiusi, tai liepkite nulaužti vieną kurį iš jaunųjų uosiukų, pasodintų 
už dvidešimt žingsnių nuo tos vietos, kur drįsau pirmąkart į jus prabilti. 
Tada sode po didžiuoju buku, į kurį jūs kartą atkreipėte dėmesį mano 
laimės dienomis, aš liepsiu užkasti dėžutę; dėžutėje jūs rasite tai, kuo 
mano pažiūrų žmonės užsitraukia šmeižtą. Aš, žinoma, nebūčiau drįsęs 
rašyti, jei lapė nebūtų užtikusi mano pėdų ir jei negalėtų prisikasti iki 
dievinamosios būtybės; buką aplankyti po dviejų savaičių.“ 

„Jau jeigu jis turi savo žinioje spaustuvę, — pagalvojo kunigaikštie- 
nė, — tai netrukus susilauksime sonetų rinkinio. Vienas Dievas težino, 
kokiais vardais jis mane juose apdovanos!“ 

Iš koketiškumo kunigaikštienė susimanė padaryti tokį bandymą: iš- 
tisą savaitę ji sirguliavo, ir žavingieji vakarai dvare nutrūko. Našlė ku- 
nigaikštienė, labai nesmagiai jausdamasi dėl to visko, ką pirmosiomis 
našlystės dienomis, bijodama sūnaus, buvo priversta daryti, išvyko visai 
savaitei į vienuolyną, prie tos bažnyčios, kur buvo palaidotas velionis 

Parmos kunigaikštis. Nutrūkus pasilinksminimams, kunigaikšų užgriu- 
vo begalė laisvo laiko, ir smarkiai pašlijo teisingumo ministro autoritetas. 
Ernestas V suprato, koks nuobodulys jam grėstų, jei ponia Sanseverina 
iš dvaro pasišalintų ar bent liautųsi čia spinduliavusi savo linksmybe. Kai 
vakarai vėl atsinaujino, kunigaikštis vis labiau ėmė domėtis komedijomis 
de/V arte. Jam labai norėjosi ir pačiam imtis kokio vaidmens, bet jis nedrį- 
so to prisipažinti. Vienąsyk jis tarė poniai Sanseverinai, visas išraudęs: 

— O kodėl ir man nepamėginus suvaidinti? 

— Mes visi čia esame tam, kad vykdytume jūsų didenybės valią; jei 
jūsų didenybė teiksis įsakyti, liepsiu sudaryti naujos komedijos planą, 
visos gražiausios jūsų didenybės vaidmens scenos bus su manimi; bet 
pirmosiomis dienomis visi nauji aktoriai jaučiasi kiek netvirtai, tad jeigu 
jūsų didenybė teiksitės kiek atidžiau į mane pažiūrėti, aš pasufleruosiu 
jums reikalingus atsakymus. 

Viskas buvo parengta nepaprastai sumaniai. Kunigaikštis buvo labai 
drovus ir gėdijosi savo drovumo; užtat ponios Sanseverinos pastangos, 
kad jis nesikankintų dėl savo įgimto drovumo, padarė jaunajam valdovui 
didelį įspūdį. 

Debiuto vakarą vaidinimas prasidėjo pusvalandžiu anksčiau negu 
paprastai; kai svečius pakvietė į vaidinimų salę, svetainėje tebuvo aštuo- 
netas ar dešimtis senyvų ponių. Šitos personos kunigaikščio nevaržė, o 
kita vertus, būdamos išauklėtos Miunchene pagal tikrus monarchisti- 
nius principus, jos plojo visada. Pasinaudojusi vyriausiosios rūmininkės 
teisėmis, ponia Sanseverina užrakino duris, pro kurias į vaidinimų salę 
įeidavo dvariškiai. Kunigaikštis, turėdamas literatūrinę nuovoką ir būda- 
mas gražus vaikinas, visai gerai suvaidino pirmąsias scenas; jis atsakinėjo 
labai sumaniai, išskaitęs replikas iš savo partnerės akių arba kartodamas 
žodžius, kuriuos ji jam pašnibždėdavo. Kai negausūs žiūrovai sujudo iš 
peties ploti, ponia Sanseverina davė ženklą, atsidarė didžiosios durys, 
ir vaidinimo salė viena akimirka prigužėjo dvaro gražuolių; pamačiu- 
sios, koks žavus ir laimingas kunigaikštis, jos taip pat suskato ploti; ku- 
nigaikštis nuraudo iš laimės. Jis vaidino ponios Sanseverinos mylimąjį. 
Greit jai ne tik nebereikėjo pasakinėti, bet, priešingai, teko trumpinti 

scenas; jis kalbėjo apie meilę su tokiu užsidegimu, kad jo partnerė nere- 
tai suglumdavo; jo replikos užtrukdavo penkias minutes. Ponia Sanse- 
verina jau nebebuvo tokia akinamai graži kaip prieš metus; Fabricijaus 
įkalinimas, o dar labiau tas laikas, kurį ji praleido prie Madžorės ežero 
su paniurusiu ir nekalbiu Fabricijum, dešimčia metų pasendino gražuolę 
Džiną. Jos veido bruožai išryškėjo, juose buvo daugiau minties, bet ma- 
žiau jaunatvės. 

Tik labai retai juose tvykstelėdavo jaunų dienų Žaismingumas; bet 
scenoje, pasitelkusi į pagalbą raudylus ir visas kitas aktorėms žinomas 
priemones, ji vis dar buvo gražiausioji moteris valdovo dvare. Girdėda- 
mi aistringas kunigaikščio tiradas, dvariškiai sukluso; kiekvienas jų tą va- 
karą galvojo: „Štai naujojo režimo Balbi“. Grafas širdyje pasipiktino. Po 
vaidinimo ponia Sanseverina, visam dvarui girdint, tarė kunigaikščiui: 

— Jūsų didenybė vaidinate net per daug gerai; pasklis kalbos, kad jūs 
įsimylėjote trisdešimt aštuonerių metų moterį, ir gali suirti mano jungtu- 
vės su grafu. Daugiau su jūsų didenybe aš nevaidinsiu, nebent prisiektu- 
mėte, kad kalbėsite su manimi kaip su bet kuria pagyvenusia moterimi, 
pavyzdžiui, su markize Raversi. 

Pjesė buvo pakartota dar tris sykius; kunigaikštis apdujo iš laimės; 
bet vieną vakarą jis atėjo labai susirūpinęs. 

— Jeigu neklystu, — pasakė senajai kunigaikštienei jos vyriausioji rū- 
mininkė, — Rasis ketina iškrėsti mums kokį pokštą; patariu jūsų dide- 
nybei paskirti rytojaus dieną vaidinimą; kunigaikštis vaidins blogai ir iš 
nusiminimo jums ką nors prasitars. 

Kunigaikštis iš tikrųjų vaidino labai blogai; kalbėjo vos girdimai, ne- 
sugebėjo užbaigti replikų. Pirmo veiksmo gale vos nepravirko; ponia 
Sanseverina buvo šalia jo, bet šalta ir nejautri. Kai valandėlę jie liko vieni 
aktorių kambaryje, kunigaikštis uždarė duris ir pasakė: 

— Jokiu būdu neįstengsiu suvaidinti antro ir trečio veiksmo. Nenoriu, 
kad man plotų iš mandagumo; šio vakaro aplodismentai draskė man 
širdį. Patarkite, ką daryti? 

— Išeisiu į sceną, vieną kartą žemai nusilenksiu jūsų didenybei, kitą kar- 
tą publikai, kaip tikras trupės direktorius, ir paskelbsiu, kad aktorius, vaidi- 

nęs Lelijų, staiga sunegalavo, todėl spektakliui užbaigti bus pagrotos kelios 
muzikinės pjesės. Grafas Ruska ir jaunoji Gizolfi su didžiausiu malonumu 
pademonstruos tokiai prašmatniai draugijai savo skystus balselius. 

Kunigaikštis pakėlė savo partnerės ranką prie lūpų ir karštai ją pa- 
bučiavo. 

— Kodėl jūs ne vyras! — tarė jis. — Duotumėte man protingą patari- 
mą: Rasis ką tik įteikė man šimto aštuoniasdešimt dviejų liudytojų pa- 
rodymus prieš tariamus mano tėvo žudikus. Be parodymų, ten dar gu- 
li daugiau kaip dviejų šimtų puslapių kaltinamasis aktas; turiu tą viską 
perskaityti; be to, daviau žodį nieko apie tuos dalykus nesakyti grafui. 
Visa turi užsibaigti mirties bausmėmis, Rasis jau dabar nori, kad liep- 
čiau pagrobti Ferantę Palą, didįjį poetą, kuriuo aš taip žaviuosi. Jis dabar 
slapstosi Prancūzijoje, netoli Antibų, Ponsė pavarde. 

— Tą dieną, kai jūsų didenybė įsakysite pakarti bent vieną libera- 
lą, Rasis bus geležinėmis grandinėmis pritvirtintas prie vyriausybės, o 
to jis labiausiai ir trokšta; bet tada jūsų didenybė jau nebegalėsite prieš 
dvi valandas paskelbti, kad eisite pasivaikščiotu. Nepasakysiu nei ku- 
nigaikštienei, nei grafui, koks skausmas išsiveržė jums iš lūpų; bet aš da- 
viau priesaiką nieko neslėpti nuo kunigaikštienės, todėl būsiu laiminga, 
jeigu jūsų didenybė teiksitės ir savo motinai pasakyti tą pat, ką nejučio- 
mis prasitarėte man. 

Šitas sumanymas nukreipė valdovo mintis nuo širdgėlos, kurią jaučia 
nušvilbtas aktorius. 

— Gerai, praneškite motinai. Aš einu į jos didįjį kabinetą. 

Kunigaikštis perėjo iš užkulisių į saloną šalia vaidinimų salės ir di- 


džiajam šambelionui bei budinčiam adjutantui, žengiantiems paskui 


ji, piktai įsakė pasilikti salėje, senoji kunigaikštienė savo ruožtu staiga 
pasišalino iš vaidinimų salės; atlydėjusi ją į kabinetą, vyriausioji rūminin- 
kė žemai nusilenkė motinai bei sūnui ir paliko juos vienudu. Nesunku 
įsivaizduoti, kaip sujudo dvariškiai — šitokie dalykai ir sudaro visą dvaro 
gyvenimo įdomumą. Po valandos pats kunigaikštis atidarė kabineto du- 
ris ir pakvietė ponią Sanseveriną įeiti; senoji kunigaikštienė buvo apsi- 
verkusi, kunigaikščio veidas persimainęs. 

„Šit blogai nusiteikę silpni žmonės, jie dabar ieško, ant ko pyktį iš- 
lieti“, — pagalvojo ji. 

Iš pradžių motina ir sūnus per kits kitą kuo smulkiausiai išpasakojo 
viską poniai Sanseverinai; šioji atsakinėjo labai santūriai, stengdamasi 
nepareikšti jokios savo nuomonės. Ištisas dvi valandas trys šitos mirti- 
nai nuobodžios scenos aktoriai vaidino vis tuos pačius mūsų nurodytus 
vaidmenis. Kunigaikštis pats nuėjo atsinešti tų dviejų storų bylų, kurias 
Rasis buvo palikęs ant jo rašomojo stalo; išėjęs iš motinos kabineto, 
pamatė, kad jo laukia susirinkęs visas dvaras. 

— Eikit sau! Duokit man ramybę! — šūktelėjo jis labai nemandagiai, 
kaip niekad. 

Kunigaikštis nenorėjo, kad jie matytų jį nešantis tas dvi bylas, — val- 
dovas nieko neprivalo nešti pats. Dvariškiai vienu akies mirksniu išnyko. 
Grįžęs jis terado liokajus, gesinančius žvakes; piktai išvarė ir juos, taip pat 
ir vargšą Fontaną, budinų adjutantą, kuris iš stropumo dar stypsojo. 

— Visi šį vakarą lyg susitarę stengiasi išvesti mane iš kantrybės, — 
apmaudžiai pasakė jis vyriausiajai rūmininkei, grįžęs į kabinetą. Jis laikė 
ją labai protinga moterimi ir širdo, kad ji aiškiai užsispyrusi nereiškė 
savo nuomonės. O ponia Sanseverina tvirtai buvo pasiryžusi tol nieko 
nesakyti, kol //es709747 nebus paklausta jos nuomonės. Praėjo dar gerokas 
pusvalandis, kol kunigaikštis, žmogus, jaučiantis savo didybę, pagaliau 
ryžosi kreiptis į ją: 

— Bet, ponia, kodėl jūs tylite? 

— Mano pareiga — tarnauti jos didenybei kunigaikštienei ir kiek galint 
greičiau užmiršti tai, kas sakoma mano akivaizdoje. 

— Gerai, ponia, — tarė valdovas, smarkiai išrausdamas. — Įsakau jums 
pareikšti savo nuomonę. 

— Nusikaltimai baudžiami tam, kad nesikartotų. Ar buvo nunuody- 
tas velionis valdovas? Labai abejotina. Kas jį nunuodijo — jakobinai? Štai 
ką norėtų įrodyti Rasis, nes tada jis taptų jūsų didenybei amžinai būtinu 
įrankiu. Bet tokiu atveju jūsų didenybė, vos pradėjęs valdyti, galite tikėtis 
ne vieno tokio vakaro kaip šis. Visi jūsų valdiniai sako, — ir tai tikriausiai 
tiesa, — kad jūsų didenybė esate gero būdo; kol jūs nebūsite įsakęs pa- 

karti kokio liberalo, šita nuomonė apie jus ir laikysis, ir tikriausiai niekam 
neateis į galvą nuodyti jus. 

— Jūsų išvada visiškai aiški, — susierzinusi šūktelėjo našlė kunigaikš- 
tienė. — Jūs nenorite, kad būtų nubausti mano vyro žudikai! 

— Matyt, su jais, jūsų didenybe, mane sieja švelni draugystė. 

Iš kunigaikščio akių ponia Sanseverina suprato, kad jis įsitikinęs, jog 
jinai, susitarusi su jo motina, įsakmiai nurodys, kaip jam toliau elgtis. 
Bet abi moterys gana aštriai susikirto; tada ponia Sanseverina pareiškė 
neprasitarsianti daugiau nė žodžio ir tvirtai laikėsi to nusistatymo; bet 
kunigaikštis po ilgoko ginčo su motina vėl pareikalavo, kad ji pasakytų 
savo nuomonę. 

— Prisiekiu jūsų didenybėms, kad to nepadarysiu! 

— Betgi jūs elgiatės kaip mažas vaikas! — sušuko kunigaikštis. 

— Prašau kalbėti, ponia, — oriai tarė senoji kunigaikštienė. 

— Kaip tik nuo šios pareigos aš ir maldauju atleisti mane. Bet jūsų 
didenybė, — kreipėsi ponia Sanseverina į kunigaikštų, — puikiai skaitote 
prancūziškai; kad nurimtų mūsų susijaudinę protai, gal malonėtumėte 
paskaityti 4715 vieną Lafonteno pasakėčią? 

Senajai kunigaikštienei šitas 774775 pasirodė itin įžūlus, bet jos vei- 
de radosi nuostabos ir sykiu susidomėjimo išraiška, kai jos vyriausioji 
rūmininkė nuėjo ir ramiausiai atidarė knygų spintą; išėmusi vieną La- 
fonteno „Pasakėčių“ tomą, valandėlę sklaidė jį, paskui įteikė knygą 
kunigaikščiui ir tarė: 

— Nuolankiai prašau jūsų didenybę perskaityti visą šitą pasakėčią. 


DARŽININKAS IR JO PONAS 
Vienas žmogelis, daržo mėgėjas, 
Lopinį žemės sussakėjęs 

Ir ten daržiuką sau įsitaisęs, 
Džiaugės pelnytai 70 gražiais vaisiais. 
Cia už tvarkingos, dailios tvorelės 
Augo svogūnai, salotos žalios, 

Pypos, kopūstai, kvabnūs mairūnai, 

O batvorėkais — jazminų krūmai. 
Bet netikėtai bėda nutiko — 

Krikis nelabas daržan įniko! 
Vargšas žmogelis dejuoja, blastas, 
Eina galiausiai bas boną skystis: 
„Tas brakeiktasis man jau nugriso — 
Mano daržiuką nusiaubė visą. 

Ropes abgraužė, krabus surijo, 
Kzlbas apeina, lazdos nebijo. 

Gal jis užburtas?“ — „Ak, nevidonas! 
Kokie čia burtai! — tarė jama bonas. — 
Na, mes tam žvairiui iškelsia buotą — 
Nebeišnes pis kaiko bakuoto“. 

Ir kitą rytą kelias badulko — 

Pono medžioklių aijoja pulkas. 
„Stai ir atvykom! — bonas sušuko. — 
Dėk šen ant stalo kokį gaidžiuką! 
Duosi užkąsti mano dvariškiams — 
Tuoj bareis galas kenkėjams kiškiams!“ 
Valgė tr gėrė, smagiai dainavo, 
Paskui, užšokę ant žirgų savo, 
Tiesiai ber daržą šuoliais nukūrė! 
Vargšas žmogelis stovi ir žiūri: 
Morkų, rūgštynių, borų, ridikų, 
Pybų, kobūstų — nieko neliko! 
Ištrybtos lysvės kvabnių mairūnų... 
Še tau linksmybės bonų dykiūnų: 
Trek nesugraužių tūkstantis kiškių, 
Kzek sunaikino pulkas dvariškių. 
Kunigaikšiukai, skųstis karaliui 
Tik paskutinis kvailys tegali. 
Nepatikėkit jam savo vaidų, 

Trypii neleiskite savo valdą. 

Perskaičius stojo ilga tyla. Kunigaikštis vaikščiojo po kabinetą, pats 
nunešęs ir padėjęs į vietą knygą. 

— Na ką gi, ponia, — prabilo senoji kunigaikštienė, — gal teiksitės 
pasisakyti? 

— Ne, tikrai nieko nesakysiu, jūsų didenybe, kol šviesiausiasis valdo- 
vas nebus paskyręs manęs ministre; pareikšdama čia savo nuomonę, aš 
galiu netekti vyriausiosios rūmininkės vietos. 

Vėl gerą ketvirų valandos visi tylėjo; pagaliau senoji kunigaikštienė 
atsiminė, kokį vaidmenį kadaise vaidino Liudviko XIII motina, Marija 
de Mediči: mat paskutinėmis dienomis, vyriausiosios rūmininkės paves- 
ta, skaitovė jai kasdien skaitė puikų Bazeno veikalą „Liudviko XIII isto- 
rija“. Nors ir labai įsižeidusi, našlė kunigaikštienė pagalvojo, kad ponia 
Sanseverina gali išvažiuoti iš Parmos, o tada Rasis, kurio ji neapsakomai 
bijojo, gali, pasekęs Rišeljė pavyzdžiu, prikalbėti sūnų ištremti motiną. 
Šią valandėlę kunigaikštienė būtų viską atidavusi, kad galėtų pažeminti 
savo vyriausiąją rūmininkę, bet nebuvo kaip; ji pakilo, priėjo prie ponios 
Sanseverinos su truput dirbtine šypsena ir, paėmusi už rankos, tarė: 

— Na, ponia, įrodykite, kad esate mano draugė, - kalbėkite. 

— Ką gi! Štai mano patarimas dviem žodžiais: sudeginkite čia židinyje 
visus to gyvatės Rasio surinktus popierius, ir niekad nesakykite jam, kad 
jie sudeginti. 

Ir ji familiariai šnabžtelėjo našlei kunigaikštienei į ausį: 

— Rasis gali tapti Rišeljė! 

— Bet, po velnių, šitie popieriai man atsiėjo daugiau kaip aštuonias- 
dešimt tūkstančių frankų! — piktai sušuko kunigaikštis. 

— Jūsų didenybe, — ryžtingai atšovė ponia Sanseverina, — matote, 
kiek atsieina žemos kilmės nedorėlių paslaugos. Dieve, duok jums ver- 
čiau prarasti visą milijoną, bet niekados daugiau nepasitikėti žemos kil- 
mės niekšais, dėl kurių jūsų tėvas negalėjo ramiai miegoti paskutinius 
šešerius savo viešpatavimo metus. 

Žodžiai žemos kilmės be galo patiko senajai kunigaikštienei, — anks- 
čiau jai rodėsi, kad grafas ir jo bičiulė per daug garbina protą, kuris visa- 
da šiek tiek giminiuojasi su jakobinizmu. 

Kunigaikštienei giliai susimąsčius, valandėlę visi tylėjo, tuo tarpu pi- 
lies laikrodis išmušė tris. Kunigaikštienė pakilo, žemai nusilenkė sūnui 
ir pasakė: 

— Sveikata neleidžia man ilgiau tęsti šį pasitarimą. Varykite šalin že- 
mos kilmės ministrus; niekas manęs neįtikins, kad jūsų Rasis nepasisavi- 
no pusės tų pinigų, kuriuos gavo šnipinėjimui. 

Senoji kunigaikštienė ištraukė iš žvakidžių dvi žvakes ir atsargiai, kad 
neužgesintų, įstatė jas į židinį; paskui, priėjusi prie sūnaus, tarė: 

— Lafonteno pasakėčia nugalėjo mano teisėtą norą keršyti už vyrą. 
Ar jūsų didenybė malonės leisti man sudeginti šitą raižavą? 

Kunigaikštis nė nepajudėjo. 

„Jo veidas iš tikrųjų kvailas, — pagalvojo ponia Šanseverina. — Grafo 
tiesa: velionis kunigaikštis nebūtų taip ilgai dvejojęs ir laikęs mus be 
miego iki trečios valandos ryto“. 

Vis tebestovėdama, senoji kunigaikštienė pridūrė: 

— Kaip didžiuotųsi tas prokurorėlis, jei sužinotų, kad dėl jo melagin- 
gų popiergalių, kurie turėjo užtikrinti jam karjerą, visą nakų nemiegojo 
du aukščiausi šios valstybės asmenys. 

Kunigaikštis lyg padūkęs stvėrė vieną bylą ir visą ją sužėrė į židinį. 
Popierių krūva kone užgesino abi žvakes; kambarys prirūko dūmų. Iš 
sūnaus akių senoji kunigaikštienė suprato, kad jam pagunda čiupti ro- 
pinę ir gelbėti popierius, kurie jam atsiėjo aštuoniasdešimt tūkstančių 
frankų. 

— Atidarykite gi langą! — sudirgusi riktelėjo ji vyriausiajai rūmininkei. 

Ponia Sanseverina skubiai įvykdė paliepimą; popieriai visi tučtuojau įsi- 
liepsnojo: židinys baisiai suūžė, buvo aišku, kad jame užsidegė suodžiai. 

Kunigaikštis būdavo labai smulkmeniškas, kai iškildavo koks pini- 
ginis reikalas; jam pasivaideno, kad liepsnoja visi rūmai ir žūsta juose 
sukrauti turtai; prišokęs prie lango, jis nesavu balsu pašaukė sargybą. Į 
valdovo balsą galvotrūkčiais suvirto į kiemą kareiviai; jis vėl pribėgo prie 
židinio; oro srovė pro atvirą langą veržėsi į židinį, ir židinys tikrai siau- 
bingai ūžė; kunigaikštis neteko kantrybės, nusikeikė, pametęs savitvardą 
du ar tris kartus apibėgo kabinetą ir tekinas šoko pro duris. 

Kunigaikštienė ir jos vyriausioji rūmininkė stovėjo viena prieš kitą 
nė žodžio netardamos. 

„Ar užeis jam pyktis iš naujo? — pagalvojo ponia Sanseverina. — Bet 
man vis tiek, mano byla laimėta“. 

Ir ji ketino kuo įžūliausiai atsikirtinėti, bet staiga jai šovė į galvą: an- 
trasis popierių aplankas dar nepaliestas. 

„Ne, mano byla tik pusiau laimėta“, — pagalvojo ji. 

Ir šaltokai paklausė senąją kunigaikštienę: 

— Ar liepsite, jūsų didenybe, sudeginti ir šituos popierius? 

— O kur juos deginsite? — irzliai paklausė kunigaikštienė. 

— Salono židinyje. Kai mesiu lapą po lapo, jokio pavojaus nebus. 

Ponia Sanseverina pasikišo po pažasčia popierių prikimštą aplanką 
ir, išsitraukusi iš žvakidės vieną žvakę, nuėjo į gretimą saloną. Ji nesku- 
bėdama apžiūrėjo: čia sudėti liudytojų parodymai. Penkis ar šešis popie- 
rių pluoštus susivyniojo į skarą, kitus rūpestingai sudegino ir pasišalino, 
neatsisveikinusi su kunigaikštiene. 

„Elgiuosi tikrai įžūliai, — širdyje nusijuokė ji. — Bet per tą nepaguo- 
džiamos našlės maivymąsi aš vos nepalydėjau galvos ant ešafoto“. 

Išgirdusi, kaip sutrinko išvažiuojanti karieta, senoji kunigaikštienė ne 
juokais perpyko ant savo vyriausiosios rūmininkės. 

Nors laikas buvo netinkamas, ponia Sanseverina nusiuntė tarną pa- 
kviesti grafo; jis buvo nuvykęs į rūmus žiūrėti gaisro, bet netrukus atva- 
žiavo su žinia, kad viskas baigėsi laimingai. 

— Mūsų jaunasis valdovas iš tikrųjų parodė daug drąsos, ir aš iš visos 
širdies jį pagyriau. 

— Skubiai peržiūrėkite šiuos parodymus, o paskui meskime juos kuo 
greičiausiai į ugnį. 

Grafas perskaitė ir išbalo. 

— Dievaži, jie buvo prisikasę visai arti tiesos; kvota vedama labai 
sumaniai, jie užtiko Ferantės Palos pėdas; O jeigu šis prasitars, mūsų 
padėtis bus kebli. 

— Bet jis neprasitars, — šūktelėjo ponia Sanseverina. — Tai garbingas 
žmogus. Deginkime, kuo greičiau deginkime viską. 

— Dar palaukite. Leiskite pasižymėti kokios dvylikos ar penkiolikos 
pavojingiausių liudytojų pavardes. Jei Rasiui ateis kada į galvą viską iš 
naujo pradėti, aš leisiu sau juos kur nors nudanginti. 

— Primenu jūsų ekscelencijai, kad valdovas davė žodį nieko nesakyti 
savo teisingumo ministrui apie mūsų naktinį nuotykį. 

— Ir žodį jis išlaikys — iš dvasios silpnumo ir iš baimės, kad nebūtų 
skandalo. 

— O dabar pasakysiu štai ką, drauguži: ši naktis smarkiai pastūmė į 
priekį mūsų vedybas; nenorėjau jums kraičio atnešti kriminalinę bylą, ir 
dar už nusikaltimą, kurį padariau dėl kito. 

Grafas buvo įsimylėjęs, jis paėmė jos ranką ir garsiai išreiškė savo 
jausmus; akyse jam žvilgėjo ašaros. 

— Palaukite, dar neikite, pasakykite, kaip man toliau elgtis su senąja 
kunigaikštienė; aš neapsakomai išvargusi; vieną valandą vaidinau kome- 
diją scenoje, o penkias — kabinete. 

— Savo įžūliu pasišalinimu jūs ganėtinai atkeršijote kunigaikštienei už 
jos gaižius žodžius, kurie terodė jos silpnybę. Kalbėkite rytoj su ja tokiu 
tonu, kokiu kalbėjote šį rytą: Rasis dar nesuimtas ir neištremtas, o mes 
dar nesuplėšėme Fabricijaus bylos nuosprendžio. 

Jūs pareikalavote, kad kunigaikštienė apsispręstų, o šitai visada ne- 
malonu monarchams ir net ministrams pirmininkams; šiaip ar taip, jūs 
esate jos vyriausioji rūmininkė, atseit menka jos tarnaitė. Po trijų dienų 
nuotaika pasikeis, kaip visada atsitinka silpnabūdžiams, ir ant Rasio pa- 
sipils malonės, kokių jis dar nematė; jis, žinoma, stengsis ką nors pakarti, 
nes tvirtai nesijaus tol, kol nebus sukompromitavęs kunigaikščio. 

Šią naktį per gaisrą buvo sužeistas vienas žmogus, kažkoks siuvė- 
jas, kuris parodė, dievaži, neįtikėtiną drąsą. Rytoj pasiūlysiu kunigaikš- 
čiui paimti mane už parankės ir aplankyti tą siuvėją; būsiu iki dantų 
apsiginklavęs ir akylai viską stebėsiu; beje, jaunasis valdovas dar nespėjo 
užsitraukti neapykantos. Noriu įpratinti jį pėsčią vaikščioti po gatves; 
šitą pokštą ketinu užtaisyti Rasiui, kuris tikriausiai užims mano vietą: 
jis gi jokiu būdu negalės leisti kunigaikščiui taip neatsargiai elgtis. Kai 
grįšim iš siuvėjo, pravesiu kunigaikšų pro jo velionio tėvo paminklą; 

jis pastebės, kad romėniška tunika, kuria jį aptaisė kvailys skulptorius, 
apdaužyta akmenimis; kunigaikštis iš tikrųjų būtų ne per daug protin- 
gas, jeigu jam pačiam nepasipirštų tokia išvada: „Štai ko susilaukia, kas 
karia jakobinus“. Aš į jo pastabą atsakysiu: „Reikia pakarti arba dešimt 
tūkstančių, arba nė vieno. Baltramiejaus naktis išnaikino protestantus 
Prancūzijoje“. 

Rytoj, mieloji, prieš tą pasivaikščiojimą paprašykite kunigaikšųį audi- 
encijos ir pasakykite jam: „Vakar aš ėjau jūsų ministro pareigas, buvau 
jūsų patarėja, bet, vykdydama jūsų įsakymus, užsitraukiau kunigaikštie- 
nės nemalonę; turite man už tai atsilyginti“. Jis, žinoma, susirauks, ma- 
nys, kad prašysite pinigų; pasistenkite kuo ilgiausiai neišsklaidyti šitos jo 
nevykusios minties, o paskui tarkite: „Prašau jūsų didenybę įsakyti, kad 
Fabricijų teistų akzvaizdine žvarka (tai yra jam pačiam dalyvaujant) dvy- 
lika garbingiausių jūsų valstybės teisėjų.“ Ir tuoj pat, negaišdama laiko, 
duokite jam pasirašyti nedidelį įsakymą, surašytą jūsų dailia rankute, — aš 
pats jums jį tuoj padiktuosiu; savaime aišku, įrašysiu punktą, kad turi būti 
panaikintas pirmesnysis nuosprendis. Čia gali atsirasti tik viena kliūtis, 
bet jei vikriai apsisuksite, kunigaikštis nesusiprotės. Jis gali jams pasaky- 
ti: „Fabricijus turi vėl kaip kalinys grįžti į tvirtovę“. O jūs į tai atsakykite: 
„Jis grįš kaip kalinys į miesto kalėjimą“ (jūs žinote, kad ten šeimininkas 
esu aš, ir jūsų sūnėnas galės kas vakarą pas jus ateiti). Jei kunigaikštis 
pasakys: ,,Ne, savo pabėgimu jis užtraukė gėdą mano tvirtovei, ir aš no- 
riu, kad jis bent dėl žmonių akių grįžtų į savo buvusią kamerą“, tai jūs 
savo ruožtu atkirskite: „Ne, ten jis priklausys nuo mano priešo Rasio 
malonės“. Ir kokia nors moteriška užuomina, kurias jūs taip mitriai mo- 
kate svaidyti, duosite jam suprasti, kad Rasiui į savo pusę palenkti galite 
papasakoti jam apie šios nakties „autodafė“; o jei kunigaikštis nenorės 
nusileisti, pareikškite, kad išvažiuojate dviem savaitėms į Saką. 

Pasikvieskite Fabricijų ir atsiklauskite jo nuomonės. Šitas žingsnis 
gali jį vėl nuvesti į kalėjimą. Reikia viską numatyt: jei per tą laiką, kol 
Fabricijus sėdės už grotų, Rasis, išėjęs iš kantrybės, nunuodys mane, tai 
Fabricijui iškils didelis pavojus. Tik vargiai jam tai pasiseks: kaip žinote, 
virėją aš parsisiųsdinau iš Prancūzijos; tai baisiai linksmas vyrukas, lai- 

do kalambūrus; o kalambūrai ir žmogžudystė — du nesutaikomi dalykai. 
Jau sakiau mūsų mielajam Fabricijui, kad esu surinkęs visus liudytojus, 
mačiusius, kaip garbingai ir drąsiai jis elgėsi dvikovoje; visiškai tikras 
dalykas, kad Džiletis kėsinosi jį nužudyti. Jums apie tuos liudytojus aš 
iki šiol nieko nesakiau, nes norėjau padaryti staigmeną, bet mano suma- 
nymas nepavyko: kunigaikštis atsisakė pasirašyti dekretą. Pasakiau tada 
Fabricijui, kad, žinoma, išrūpinsiu jam aukštą bažnytinę vietą; tačiau pa- 
žadą įvykdyti bus sunku, jei jo priešai Romos kurijoje galės apkaltinti jį 
žmogžudyste. 

Jūs turbut nujaučiate, ponia, jog tuo atveju, jei mes nepasirūpinsime, 
kad jis būtų kuo iškilmingiausiai teisiamas, Džilečio vardas visą gyveni- 
mą darys jam nemalonumų? Kai žmogus žino, kad jis nekaltas, vengti 
teismo būtų didžiausias silpnadvasiškumas. Net jei Fabricijus būtų kal- 
tas, aš vis tiek padaryčiau, kad jį išteisintų. Kai ėmiau su juo apie tai kal- 
bėti, mūsų karštuolis jaunikaitis nedavė man nė užbaigti, paėmė oficialų 
žinyną, ir mudu išsirinkome dvylika doriausių ir išmaniausių teisėjų. Su- 
darę sąrašą, išbraukėme iš jo šešias pavardes ir jų vietoje norėjome įra- 
šyti šešis teisės žinovus, asmeninius mano priešus; bet kai tokių atsirado 
tik du, pridėjau dar keturis niekšus, Rasio pakalikus. 

Grafo pasiūlymas sukėlė mirtiną nerimą kunigaikštienei, ir ne be pa- 
grindo; pagaliau ji pakluso proto balsui ir, ministro diktuojama, parašė 
įsakymą dėl teisėjų paskyrimo. 

Grafas išėjo tik šešiomis ryto; ponia Sanseverina bandė užmigti, bet 
negalėjo. Devyniomis ji papusryčiavo su Fabricijum ir pamatė, kad jis 
netveria noru stoti prieš teismą; dešimtą ji buvo jau pas našlę kunigaikš- 
tienę, bet toji nepriėmė jos; vienuoliktą pasimatė su kunigaikščiu per 
rytinę jo audienciją, ir tas be jokio prieštaravimo pasirašė įsakymą. Įsa- 
kymą ponia Sanseverina nusiuntė grafui, o pati atsigulė. 

Būtų gal smagu papasakoti, kaip įtūžo Rasis, kai grafas kunigaikščio 
akivaizdoje privertė jį savo parašu patvirtinti įsakymą, kurį kunigaikštis 
buvo pasirašęs rytą; bet įvykiai veda mus pirmyn. 

Grafas apsvarstė kiekvieno teisėjo nuopelnus ir pasiūlė įrašyti ki- 
tas pavardes. Bet skaitytojui greičiausiai jau truputį nusibodo visos šitos 

teismo procedūros smulkmenos, kaip ir visos šitos valdovo rūmų intri- 
gos. Iš viso to išplaukia štai koks pamokymas: artimiau susigyvenęs su 
monarcho dvaru, žmogus rizikuoja prarasti savo laimę, jei yra laimingas, 
ir jo ateitis kiekvienu atveju pasidaro priklausoma nuo kokios nors kam- 
barinės intrigų. 

Kita vertus, Amerikoje, respublikoje, reikia dienų dienas gaišti nuo- 
bodžiam dalykui — rimtai stengtis įsiteikti krautuvininkui ir rodytis tokiu 
pat kvailiu kaip jis; be to, tenai nėra Operos. 

Vakare atsikėlusi, ponia Sanseverina didžiai išsigando: niekur nebu- 
vo Fabricijaus; tiktai apie vidurnakų, per vaidinimą rūmuose, jai buvo 
įteiktas jo laiškelis. Užuot atėjęs į m7es/0 kalėjimą, kuris buvo grafo žinioje, 
ir paprašęs jį ten priimti kaliniu, jis grįžo į savo senąją vienutę tvirtovėje, 
be galo laimingas, kad vėl galės būti už kelių žingsnių nuo Klelijos. 

Šitas įvykis galėjo turėti rimčiausių padarinių: tvirtovėje dabar jį galė- 
jo nunuodyti greičiau negu kada anksčiau. Dėl tokio beprotiško poelgio 
ponia Sanseverina iš tiesų nusiminė; bet ji atleido jo priežastųį, beprotišką 
meilę Klelijai, nes po kelių dienų komendanto duktė tikrai turėjo ištekėti 
už turtuolio markizo Krešencio. Šita beprotyste Fabricijus vėl atgavo 
visą ankstesniąją įtaką kunigaikštienei. 

„Ir štai jis žus dėl to, kad aš daviau valdovui pasirašyti tą prakeik- 
tą raštą! Koks beprotiškas tų vyrų garbės supratimas! Lyg būtų galima 
galvoti apie garbę absoliutinėse monarchijose, šalyse, kur teisingumo 
ministrai — tokie kaip Rasis! Reikėjo paprasčiausiai priimti malonę, kurią 
kunigaikštis būtų pasirašęs tokia pat lengva ranka kaip ir šito ypatingo 
teismo sušaukimą. Argi svarbu galų gale, kad toks kilmingas žmogus 
kaip Fabricijus daugiau ar mažiau teisingai kaltinamas su špaga rankoje 
nužudęs tokį komediantą kaip Džiletis!“ 

Perskaičiusi Fabricijaus laiškelį, ponia Sanseverina tuoj nuskubėjo 
pas grafą; tas buvo išbalęs kaip drobė. 

— Dieve brangus! Nesiseka man, brangioji, su tuo vaikinu, ir jūs vėl 
pyksite ant manęs. Galiu įrodyti, kad vakar vakare buvau atsikvietęs 

ateiti pas jus išgerti puodelio arbatos. Baisiausia yra tai, kad nei jūs, nei 

aš negalime pasakyti kunigaikščiui, jog mes bijome nuodų, ir tai nuodų, 
kuriuos pakiš Rasis; šitoks įtarimas pasirodytų kunigaikščiui didžiausias 
nedorovingumas. Tačiau jei reikalausite, aš sutinku vykti į rūmus, nors 
aiškiai žinau, kokį atsakymą išgirsiu. Pasakysiu dar daugiau: siūlau jums 
vieną priemonę, kurios aš nesigriebčiau dėl savęs paties. Nuo to laiko, 
kai turiu valdžią šioje šalyje, aš nepasiunčiau mirti nė vieno žmogaus; 
ir jūs žinote, šiuo atžvilgiu aš toks paikas, jog kartais temstant vis dar 
prisimenu du šnipus, kuriuos kiek lengvabūdiškai įsakiau sušaudyti Ispa- 
nijoje. Žodžiu, jei norite, išvaduosiu jus nuo Rasio. Ties Fabricijum ka- 
bos didžiausias pavojus, kol jis gyvas, nes Rasiui tai užtikrinta priemonė 
priversti mane išsikraustyti. 

Tas pasiulymas poniai Sanseverinai buvo labai prie širdies; bet ji at- 
metė jį. 

— Ne, nenoriu, — tarė ji grafui, — kad po gražiuoju Neapolio dangumi 
jus kankintų vakarais juodos mintys, kai mes būsime vienudu. 

— Bet man atrodo, mieloji, kad mums lieka tik apsispręsti, katras juo- 
das mintis mes pasirinksime. Kas laukia jūsų, kas laukia manęs paties, jei 
Fabricijus mirs nuo ligos? 

Užkliudžius šią temą, diskusija vėl įsiliepsnojo, ir kunigaikštienė ją 
užbaigė tokia fraze: 

— Rasis liks gyvas dėl to, kad myliu jus labiau negu Fabricijų; ne, aš 
nenoriu, kad senatvėje, kurią mes praleisime kartu, būtų apnuodyti visi 
mūsų vakarai. 

Ponia Sanseverina nuskubėjo į tvirtovę; generolas Fabijus Kontis 
jautėsi nepaprastai laimingas, kad gali jai pateikti formalų karinių nuo- 
statų tekstą: niekas neturi teisės įžengti į valstybinį kalėjimą be specialaus 
leidimo, pasirašyto paties valdovo. 

— Betgi markizas Krešencis ir jo muzikantai kasdien lankosi tvir- 
tovėje? 

— Todėl, kad išrūpinau jiems kunigaikščio leidimą. 

Vargšė ponia Sanseverina dar nesuvokė visos savo nelaimės. Gene- 
rolas Fabijus Kontis jautėsi pats asmeniškai įžeistas Fabricijaus pabėgi- 
mo. Kai Fabricijus grįžo į tvirtovę, generolas neturėjo teisės jį priimti, 

nes nebuvo gavęs įsakymo. „Betgi man jį siunčia pats dangus, — pagal- 
vojo jis: — aš susigrąžinsiu savo garbę ir išsigelbėsiu nuo pašaipų, kurios 
gali pražudyti mano karinę karjerą. Negaliu praleisti tokios progos; Fa- 
bricijų, žinoma, išteisins, ir kerštui man belieka kelios dienos“. 


Dvidešimt penktasis skyrius 


S užinojusi apie mūsų didvyrio sugrįžimą į tvirtovę, Klelija įpuo- 
lė į nevilų: vargšė dievobaiminga mergaitė, nemokanti apgau- 
dinėti savęs, gerai žinojo, kad toli nuo Fabricijaus ji niekada nebus lai- 
minga; bet tą dieną, kai buvo apnuodytas generolas, ji padarė apžadus 
madonai pasiaukoti dėl tėvo ir ištekėti už markizo Krešencio. Ji taip 
pat padarė apžadus niekada nebematyti Fabricijaus, ir dabar ją žiauriai 
kankino sąžinė, kad savo laiške, kurį parašė Fabricijui prieš jo pabėgi- 
mą, ji nejučiomis išpažino savo jausmus. Kaip aprašyti, ką patyrė toji 
liūdna širdis, kai, ilgesingai žiūrėdama į savo paukštelius narveliuose, 
iš įpratimo ji kilstelėjo akis ir meiliai pažvelgė į langą, pro kurį kadaise 
žiūrėdavo į ją Fabricijus, ir vėl jį ten išvydo? Jis meiliai ir pagarbiai 
nusilenkė jai. 

Iš pradžių ji pamanė, kad dangus siunčia jai šį vaiduoklį kaip baus- 
mę; paskui staiga suprato, kadgi tai žiauri tikrovė. „Jie pagavo jį, — pa- 
galvojo, — jis žuvęs!“ Prisiminė, kas buvo kalbėta tvirtovėje po kalinio 


visa jos aistra, stumianti ją į neviltį. 

„Nejau jūs manote, — tarytum sakė jos akys, — kad aš rasiu laimę 
tuose prabangiuose rūmuose, kurie man ruošiami? Tėvas įkyriai man 
kartoja, kad jūs toks pat beturtis kaip ir mes; bet, Dieve brangus, koks 
man būtų džiaugsmas dalytis tuo neturtu su jumis! Tik, deja, mes nieka- 
da daugiau neprivalome matytis!“ 

Klelijai neužteko jėgų pasinaudoti raidynu: bežiūrėdama į Fabricijų, 
ji staiga nusilpo ir be sąmonės susmuko į kėdę prie lango. Jos galva nu- 
sviro ant palangės, bet veidas liko atgręžtas į Fabricijų, nes iki paskutinės 
akimirkos ji nenorėjo atitraukti nuo jos akių, ir jis galėjo aiškiai ją ma- 
tyti. Kai po valandėlės ji pravėrė akis, jos žvilgsnis pirmiausia nukrypo 
į Fabricijų; ji pamatė jo akyse ašaras; bet jis verkė iš didžiulės laimės, 
supratęs, kad ji jo nepamiršo. Nelaimingieji jaunuoliai kurį laiką tartum 
užburti žiūrėjo vienas į kitą. Fabricijus išdrįso uždainuoti ir, lyg pritarda- 
mas sau gitara, improvizavo tokius žodžius: „Į kalėjimą aš sugrįžau tik 
tam, kad galėiiau vėl jus pamatyt; mane netrukus leis“. 

Šie žodžiai tarytum pažadino visą Klelijos dorybę; ji pašoko nuo kė- 
dės, užsidengė akis ir, skubiai mosikuodama, stengėsi išaiškinti jam, kad 
niekados daugiau neprivalo jo matyti — taip yra įsižadėjusi madonai, — ir 
dyti ją mylįs, Klelija pasipiktinusi išbėgo ir pati sau davė žodį niekada 
jo nebematyti, nes jos apžadas madonai buvo išreikštas tiksliai šiais žo- 
džiais: „Mano akys niekada jo neregės“. Ji užrašė šiuos žodžius ant lapelio, ir 
donas Čezarė, jos dėdė, leido jai sudeginti jį ant altoriaus per aukojimą, 
kai laikė mišias. 

Bet nieko nepadėjo visos priesaikos: kai Fabricijus pasirodė Farne- 
zių bokšte, Klelija vėl ėmė elgtis taip, kaip anksčiau. Paprastai ji dienų 
dienom išsėdėdavo viena savo kambaryje. Vos tik atsigavusi po netikėto 
susijaudinimo, kuris apėmė ją pamačius Fabricijų, ji tuoj apėjo rūmus ir, 
taip sakant, atnaujino pažintis su visais draugiškai jai nusiteikusiais tar- 
nais. Viena labai plepi senutė, indų plovėja, paslaptingai tarė jai: 

— Šį kartą ponas Fabricijus nebeišeis iš tvirtovės. 

— Jis, žinoma, nebedarys tos pačios klaidos, nelips žemyn sieno- 
mis, — atsakė Klelija. — Bet jis išeis pro vartus, kai jį išteisins. 

— Aš žinau, ką sakau, jūsų ekscelencija, iš tvirtovės jis pats neišeis, jį 
nešte išneš, kojomis į priekį. | 

Klelija baisiai išbalo; senutė tai pastebėjo ir tuoj liovėsi gražbyliaut. 
Ji tarė sau, jog pasielgė labai neapdairiai, kad šitaip pasakė komendanto 
dukteriai, kuriai juk reikės vėliau visus įtikinėti, kad Fabricijus miręs nuo 


PARMOS VIENUOLYNAS 


ligos. Lipdama į savo kambarius, Klelija sutiko kalėjimo gydytoją. Tas 
padorus, bet baikštus žmogelis persigandęs pasakė jai, kad Fabricijus 
sunkiai sergąs. Klelija vos laikėsi ant kojų; ji nubėgo ieškoti savo dėdės, 
šauniojo kunigo dono Čezarės, ir surado jį pagaliau koplyčioje karštai 
besimeldžiantį; jo veidas buvo sutrikęs. Paskambino pietų. Prie stalo 
broliai nepratarė vienas kitam nė žodžio; tik į pietų pabaigą generolas 
pasakė keletą labai įgilių žodžių broliui. Kunigas donas Čezarė žvilgte- 
lėjo į tarnus, ir tie pasišalino. Tada jis pasakė: 

— Generole, turiu garbės įspėti jus, kad aš iš tvirtovės išvykstu: atsi- 
statydinu. 

— Bravo! Bravissx0! Kad būčiau įtariamas aš!.. O kodėl jūs taip daro- 
te, leiskite paklausti? 

— Turiu sąžinę. 

— Et, ilgaskvernis, ir tiek! Jokio supratimo apie garbę. 

„Fabricijus jau mirė, — dingtelėjo Klelijai. — Jį nunuodijo per pie- 
tus arba nunuodys rytoj“. Ji nubėgo į voljerą, tvirtai nusprendusi sėsti 
prie fortepijono ir dainuoti. „Prieisiu išpažinties, — pagalvojo ji, — ir 
man bus atleista už apžado sulaužymą, nes gelbsčiu žmogaus gyvybę“. 
Koks buvo jos apstulbimas, kai, atskubėjusi į voljerą, pamatė, kad Fab- 
ricijaus langai užtaisyti jau ne skydais, o lentomis, pritaisytomis prie 
geležinių virbų! Pametusi galvą, ji mėgino įspėti kalinį keliais žodžiais, 
dainuodama, arba, tikriau sakant, rėkte rėkdama. Atsakymo nebuvo; 
Farnezių bokšte jau tvyrojo kapų tyla. „Viskas baigta“, — pagalvojo 
Klelija. Kaip nesava ji nubėgo laiptais žemyn, paskui vėl grįžo, pasiė- 
mė truputį pinigų, kiek turėjo, ir savo mažyčius briliantinius auskarus; 
eidama pro indaują, įsidėjo likusią nuo pietų duoną. „Jei jis dar gyvas, 
mano pareiga išgelbėti jį“. Išdidžiai priėjo prie žemų bokšto durelių; 
jos buvo atviros, bet viduje, pirmojo aukšto salėje su kolonomis, sto- 
ji buvo numačiusi kreiptis į jų vyresnįjį, seržantą, bet šio nebuvo salėje. 
Tada ji šoko prie geležinių laiptelių, kylančių įvijai aplink vieną koloną; 


kad ji buvo su mezginių šaliku ir su skrybėle ant galvos. Antrajame 

aukšte nesutiko nė gyvos dvasios; bet trečiajame aukšte, ties įėjimu 
į koridorių, uždarytą trejomis geležinių virbų durimis (jei skaitytojas 
prisimena) ir vedantį į Fabricijaus vienutę, ji pamatė nepažįstamą sar- 
gą; tas burbtelėjo sutrikęs: 

— Jis dar nepietavo. 

— Aš ir pati žinau, — išdidžiai atsakė Klelija. 

Sargas nedrįso jos sustabdyti. Bet už dvidešimt žingsnių, ant pirmos 
iš šešių medinių pakopų, priešais Fabricijaus kamerą, sėdėjo kitas sargas, 
senyvas raudono veido žmogus; tas ją griežtai paklausė: 

— Ar turite, panele, komendanto leidimą? 

— Jūs manęs nepažįstate? 

Kleliją tuo metu valdė antgamtinė jėga, ji buvo lyg nesava. „Einu 
gelbėti savo vyro“, — kartojo ji pati sau. 

Seniui bešaukiant: „Pareiga neleidžia man...“, Klelija užbėgo šešias 
pakopas aukštyn ir puolė prie durų; spynoje kyšojo didžiulis raktas; su- 
kaupusi visas jėgas, ji sunkiai pasuko jį. Tą akimirką pusgirtis senis sargas 
nutvėrė ją už suknelės; ji įšoko į kamerą ir užtrenkė duris, susiplėšiusi 
suknelę, o kai senis mėgino įsiveržti į vidų, ji apčiuopė skląstį ir užstūmė 
ji. Apsidairiusi pamatė Fabricijų, sėdintį prie mažyčio stalelio, apvertė jį 
ir, stvėrusi Fabricijui už rankos, riktelėjo: 

— Tu jau valgei? 

Šitas x sužavėjo Fabricijų. Susijaudinusi Klelija pirmą kartą užmiršo 
moterišką santūrumą ir nebeslėpė savo meilės. 

Fabricijus buvo jau bepradedąs lemtinguosius pietus. Dabar jis su- 
griebė Kleliją į glėbį ir ėmė ją bučiuoti. „Pietūs buvo užnuodyti, — pagal- 
vojo jis. — Jei pasakysiu, kad dar neliečiau jų, tikėjimas vėl paims viršų, 
ir Klelija pabėgs. O jeigu ji manys, kad aš jau turiu mirti, man pavyks 
prikalbėti ją likti su manimi. Ji ir pati trokšta kaip nors nutraukti tas 
nepakenčiamas vedybas; atsitiktinumas siūlo mums tokią galimybę: tuoj 
subėgs prižiūrėtojai, išlauš duris, kils toks skandalas, jog markizas Kre- 
šencis tikriausiai išsigąs ir vedybos suirs““. 

Fabricijus tylėjo ir mąstė tik trumpą valandėlę, bet pajuto, kad Klelija 
jau bando išsivaduoti iš jo glamonių. 

— Skausmų aš dar nejaučiu, — pasakė jis, — bet jie netrukus prasidės, 
ir aš sukrisiu prie tavo kojų; padėk man numirti. 

— O mano mielas, mano vienintelis! — sušuko ji. - Aš mirsiu kartu 
su tavim. 

Ji kone mėšlungiškai spaudė jį savo glėbyje. 

Buvo ji tokia graži, pusiau apnuoginta ir taip degė aistra, jog Fabri- 
cijus nebeįstengė atsispirti beveik nevalingai sukilusiam jausmui. Jokio 
pasipriešinimo jis nesutiko. 

Aistros ir kilniadvasiškumo įkarštyje, kuris lydi begalinę palaimą, jis 
neapdairiai tarė: 

— Nenoriu pirmųjų mūsų laimės akimirkų sutepti šlykščiu melu; jei 
ne tavo drąsa, aš jau būčiau lavonas arba blaškyčiausi žiauriuose skaus- 
muose; bet kai tu įėjai, aš tik ruošiausi pietauti, dar nebuvau palietęs 
tų valgių. 

Fabricijus smulkiai ėmė piešti tuos šiurpius vaizdus, tikėdamasis 
nuramdyti pasipiktinimą, kuris jau žybtelėjo Klelijos akyse. Ji valandėlę 
glėbį. Koridoriuje pasigirdo didelis triukšmas, kažkas su trenksmu dari- 
nėjo tas trejas geležines duris, rėkavo. 

— Ak, jei aš turėčiau ginklus! — šūktelėjo Fabricijus. — Bet juos man 
atėmė, kai įleido į tvirtovę. Tikriausiai ateina manęs pribaigti! Sudiev, 
mano Klelija, tebūnie palaiminta mirtis, nes ji leido man pažinti laimę. 

Klelija pabučiavo jį ir padavė jam nedidelį durklą su dramblio kaulo 
rankena, su geležte, ne ilgesne už lenktinio peiliuko. 

— Nesiduok nužudomas, — tarė ji, — ginkis iki paskutinės akimirkos; 


jei mano dėdė kunigas išgirs triukšmą, išgelbės tave — jis drąsus ir doras 


žmogus; einu pasikalbėti su juo. 

Tarusi šiuos žodžius, puolė prie durų. 

— Jei tavęs nenužudys, — pakiliai tarė ji, uždėjusi ranką ant durų skląs- 
čio ir atsigręžusi į jį, — geriau mirk badu, bet neprisiliesk jokio valgio. 
Imk štai šitą duoną ir turėk prie savęs. 

Triukšmas artėjo, Fabricijus patraukė Kleliją į šalį, pats atsistojo į 
jos vietą prie durų ir, įnirtingai jas atidaręs, puolė mediniais laiptais že- 

myn. Rankoje jis laikė atstatęs durklą su dramblio kaulo rankena ir vos 
nepradūrė juo liemenės kunigaikščio adjutantui generolui Fontanai; tas 
skubiai atšoko ir persigandęs sušuko: 

— Bet juk aš ateinu jūsų išlaisvinti, pone del Dongai! 

Fabricijus užbėgo šešiomis pakopomis aukštyn ir šūktelėjo pro duris: 

— Atėjo Fontana manęs išlaisvintū! 

Paskui vėl grįžo į apačią, kur stovėjo generolas, ir šaltai ėmė aiškintis 
su juo, ilgai atsiprašinėjo už pasikarščiavimą. 

— Mane norėjo nunuodyti; tie pietūs, kur ten stovi, užnuodyti; man 
užteko nuovokos nepaliesti valgio, bet prisipažinsiu, kad toks elgesys 
mane papiktino. Išgirdęs jus kopiant į viršų, pagalvojau, kad ateina dur- 
klu manęs pribaigti... Pone generole, prašau įsakyti, kad į mano vienutę 
niekas nejeitų: gali išnešti apnuodytą maistą, o mūsų gerasis valdovas 
turi viską sužinoti. 

Generolas Fontana, išbalęs ir labai sumišęs, perdavė Fabricijaus pra- 
suglumę, kad pasikėsinimas nunuodyti susektas, skubiai nusileido že- 
myn, tartum norėdami nekliudyti adjutantui nulipti siaurais laipteliais, 
o iš tikrųjų — skubėdami išnykti iš akių. Didžiam generolo Fontanos 
nustebimui, Fabricijus gerą ketvirų valandos prastoviniavo su juo pir- 
majame aukšte ant geležinių laiptelių, besirangančių aplink koloną, kad 
Klelija suspėtų pasislėpti antrajame aukšte. 

Tai ponia Sanseverina po kelių pašėlusių mėginimų pasiekė, kad ge- 
nerolas Fontana būtų išsiųstas į tvirtovę; ir tas jai pavyko tik atsitiktinumo 
dėka. Persiskyrusi su grafu Moska, nusigandusiu ne mažiau už ją, ponia 
Sanseverina nubėgo į rūmus. Senoji kunigaikštienė, kuri aiškiai bjaurėjosi 
visokia energinga veikla kaip vulgariu dalyku, pagalvojo, kad ji iš proto iš- 
ėjo, ir neparodė nė mažiausio noro leistis dėl jos į kokį neįprastą žygį. Po- 
nia Sanseverina, visai pametusi galvą, graudžiai verkė ir tolydžio kartojo: 

— Bet, jūsų didenybe, po ketvirčio valandos Fabricijus mirs nu- 
nuodytas! 

Pamačiusi, kad kunigaikštienė į šį dalyką žiūri visai šaltai, ponia San- 
severina paklaiko iš sielvarto. Jai nė į galvą neatėjo pamokoma mintis, 

kuri neabejotinai būtų kilusi moteriai, išauklėtai kurios nors šiaurinių 
kraštų religijos, liepiančios žmogui kreiptis į savo sąžinę: „Aš pirmoji 
pavartojau nuodus ir dabar žūstu nuo jų“. Italijoje šitoks samprotavimas 
aistros akimirką atrodo lėkštas, kaip Paryžiuje panašiomis aplinkybėmis 
atrodytų lėkštas kalambūras. 

Ponia Sanseverina iš nevilties ryžosi nueiti į svetainę, kur tą dieną 
budėjo markizas Krešencis. Kai ponia Sanseverina grįžo į Parmą, jis 
karštai padėkojo jai už išrūpintą garbės kavalieriaus vietą, kurios, jei ne ji, 
niekada nebūtų drįsęs tikėtis. Ta proga jis, žinoma, nepamiršo patikinti 
ją, kad jo atsidavimas jai beribis. Dabar ponia Sanseverina kreipėsi į jį 
šiais žodžiais: 

— Fabricijus vėl tvirtovėje, ir Rasis norės jį nunuodyti. Duosiu jums 
šokolado ir vandens butelį, įsidėkite juos į kišenę. Grąžinkite man gy- 
vybę: važiuokite į tvirtovę ir pareikškite generolui Fabijui Končiui, kad 
nevesite jo dukters, jeigu jis neleis jums pačiam įduoti Fabricijui tą van- 
denį ir šokoladą. 

Markizas išbalo, ponia Sanseverina savo žodžiais toli gražu nepadrą- 
sino jo; priešingai, jo veidas reiškė banaliausią suglumimą; jis sakėsi ne- 
galįs patikėti, kad tokiame dorovingame mieste kaip Parma, kur viešpa- 


taująs toks didis valdovas, galėtų įvykti toks baisus nusikaltimas; negana 


to, visas tas banalybes jis dėstė labai iš lėto. Žodžiu, ponia Sanseverina 
susidūrė su žmogumi doru, bet neįtikėtinai silpnabūdžiu ir neryžtingu. 
Po keliolikos šitokių sakinių, kuriuos tolydžio nekantriai pertraukinė- 
jo ponia Sanseverina, jam į galvą šovė puiki mintis: garbės kavalieriaus 
priesaika neleidžianti jam prisidėti prie bet kurių žygių, nukreiptų prieš 
vyresnybę. 

Kas įsivaizduos ponios Sanseverinos nerimą ir nusiminimą: ji jautė, 
kaip laikas bėga! 

— Bent jau pakalbėkite su komendantu, pasakykite, kad Fabricijaus 
žudikus aš rasiu ir pragare... 

Neviltis kurstė įgimtą ponios Sanseverinos gražbylystę, bet jos įkarš- 
tis tik dar labiau gąsdino markizą, ir jo neryžtingumas augo: po valandos 
jis buvo dar mažiau linkęs veikti negu pradžioje. 

Nelaimingoji moteris, priėjusi paskutinę nevilties ribą, bet aiškiai 
jausdama, kad komendantas patenkins kiekvieną tokio turtingo žento 
prašymą, puolė prieš markizą ant kelių: tada markizo Krešencio bai- 
lumas dar padidėjo: tokioj keistoj padėty atsidūręs, jis pabūgo nejučia 
susikompromituoti; bet kartu įvyko kažkas nesuprantama: markizas, iš 
esmės geras žmogus, susigraudino, kad prieš jį suklupusi rauda tokia 
graži, o svarbiausia — tokia įtakinga moteris. 

„Gali atsitikti, kad ir aš pats, nors labai aukštos kilmės ir labai tur- 
tingas, — pagalvojo jis, — klūposiu kada nors prieš kokį respublikoną ant 
kelių!“ Markizas apsiašarojo, ir pagaliau buvo susitarta, kad ponia Sanse- 
verina, kaip vyriausioji rūmininkė, pristatysianti jį kunigaikštienei, ir toji 
duosianti jam leidimą įteikti Fabricijui nedidelę pintinėlę; o jis pareikšiąs, 
jog nežinąs, kas joje yra. 

Praeitą vakarą, kol ponia Sanseverina dar nieko nežinojo apie Fab- 
ricijaus padarytą beprotystę — jo grįžimą į tvirtovę, valdovo rūmuose 
buvo vaidinama komedija 4e// arte; valdovas, kuris visada imdavo ponios 
Sanseverinos mylimojo vaidmenis, taip karštai kalbėjo jai apie savo mei- 
lę, jog būtų pasirodęs juokingas, jei Italijoje apskritai galėtų atrodyti juo- 
kingas aistros apimtas žmogus ar valdovas! 

Ir štai kunigaikštis, labai drovus jaunuolis, bet visada labai rimtai 
žiūrįs į meilės dalykus, susitiko viename rūmų koridoriuje su ponia San- 
severina, kai toji tempėsi už rankos pas senąją kunigaikštienę visai su- 
mišusį markizą Krešencį. Kunigaikšų taip nustebino ir apakino jos gro- 
žis, — nevilties apimta vyriausioji rūmininkė buvo jaudinamai graži, — jog 
pirmą kartą gyvenime jis parodė valios tvirtybę. Valdingu mostu įsakė 
markizui pasišalinti ir pradėjo pagal visas taisykles meilės prisipažinimą. 
Matyt, kunigaikštis buvo iš anksto prisirengęs, nes jo kalboje buvo ir 
visai protingų dalykų. 

— Mano aukštas rangas neleidžia man tapti jūsų vyru ir pasidžiaugti 
visų didžiausia laime, bet prisiekiu jums šveničiausiu sakramentu nieka- 
dos nevesti be raštiško jūsų sutikimo. Gerai žinau, — pridūrė jis, — kad dėl 
manęs gali suirti jūsų vedybos su ministru pirmininku, protingu ir labai 
maloniu žmogumi; bet jam, šiaip ar taip, penkiasdešimt šešeri metai, o aš 

neturiu nė dvidešimt dvejų. Manau, įžeisčiau jus ir tikrai nusipelnyčiau 
neigiamą atsakymą, jei užsiminčiau apie kitus pranašumus, neturinčius 
nieko bendra su meile; bet visi, kas iš mano dvariškių vertina pinigą, 
su pasigėrėjimu kalba apie grafą, kuris savo meilei įrodyti atidavė į jūsų 
rankas visą savo turtą. Man bus didžiausia laimė pasekti jo pavyzdžiu. 
Jūs geriau panaudosite mano turtus negu aš pats, jūsų Žiniai aš pavesiu 
ir visas tas lėšas, kurias mano ministrai kiekvienais metais įneša karūnos 
generaliniam intendantui; jūs, kunigaikštienė, nuspręsite, kiek man bus 
galima išleisti kas mėnesį. 

Poniai Sanseverinai labai prailgo visų tų smulkmenų dėstymas: pa- 
vojus, gresiąs Fabricijui, varstė jai širdį. 

— Bet jūs nežinote, valdove, — šūktelėjo ji, — kad šiuo metu jūsų tvir- 
tovėje nuodijamas Fabricijus! Gelbėkite jį! Aš tikiu viskuo. 

Pasakymas išėjo visiškai nevykęs. Vieno žodžio 140d7jamas užteko, 
kad vargšas dorasis kunigaikštis akies mirksniu prarastų visą savo nuo- 
širdumą, visą gerą valią, kurią buvo sudėjęs į šį pokalbį; savo klaidą ku- 
nigaikštienė pastebėjo tik tada, kai jau buvo per vėlu ją atitaisyti, ir jos 
nusiminimas, jai pačiai jau atrodęs begalinis, dar padidėjo. „Jei nebūčiau 
prasitarusi apie nuodus, — pagalvojo ji, - kunigaikštis būtų pažadėjęs grą- 
žinti Fabricijui laisvę. O brangusis Fabricijau! — pridūrė ji pati sau minty- 
se. — Matyt, likimo man skirta savo kvailystėmis perverti tau širdį!“ 

Poniai Sanseverinai ilgai teko gaišti ir ilgai koketuoti, kol iš kuni- 
gaikščio lūpų vėl išgirdo aistringus meilės žodžius; bet jis taip ir liko įsi- 
gąsdinęs. Kalbėjo tik jo protas; sielą jo šalčiu sukaustė visų pirma mintis 
apie nuodus, paskui — ta kita mintis, tiek pat apmaudi, kiek pirmoji buvo 
siaubinga: „Mano valstybėje nuodijami žmonės, ir niekas manęs apie tai 
neįspėja! Rasis, vadinasi, nori užtraukti man nešlovę prieš visą Europą! 
Vienas Dievas težino, ką aš ateinantį mėnesį perskaitysiu Paryžiaus lai- 
kraščiuose!“ 

Staiga, drovaus jaunuolio sielai nutilus, į galvą jam atėjo viena mintis. 

— Brangioji ponia! — tarė jis. — Jūs žinote, kaip aš prie jūsų prisirišęs. 
Leiskite man tikėti, kad jūsų baisios mintys apie nuodus niekuo nepa- 
grįstos; bet, šiaip ar taip, jos verčia mane susimąstyti ir trumpą laiką be- 

veik užmiršti savo meilę jums — vienintelę mano gyvenimo meilę. Jaučiu, 
kad negaliu patikt; esu tik įsimylėjęs vaikas; bet — išbandykite mane. 

Bekalbėdamas kunigaikštis įkaito. 

— Išgelbėkite Fabricijų, ir aš viskuo patikėsiu! Mane tikriausiai per- 
nelyg kursto neprotinga motiniškos širdies baimė, bet tuoj pat siųskite 
ką nors į tvirtovę, tegul atveda Fabricijų, aš turiu jį pamatyti. Jei jis dar 
gyvas, nusiųskite jį tiesiai iš rūmų į miesto kalėjimą, tesėdi ten kad ir išti- 
sus mėnesius, jei tokia bus jūsų didenybės valia, — ligi savo teismo. 

Ponia Sanseverina nusiminė pamačiusi, kad kunigaikštis, užuot vie- 
nu žodžiu suteikęs jai tokią paprastą malonę, visas apniuko; išraudęs 
jis žiūrėjo į ją, paskui nuleido akis ir išbalo. Ne laiku iškelta mintis apie 
nuodus pakišo jam kitą mintį, galėjusią ateiti į galvą nebent jo tėvui ar 
Pilypui II, tik jis nedrįso išreikšti jos žodžiais. 

— Klausykite, ponia, — pratarė jis pagaliau, lyg prisiversdamas ir ne- 
labai mandagiai, — jūs niekinate mane. Aš jums tik vaikas, be to, neturiu 
jokio patrauklumo; tai štai, pasakysiu jums baisų dalyką, bet šitą minų 
man šią akimirką įkvėpė karšta ir nuoširdi meilė jums. Jei aš nors trupuų 
tikėčiau tuo nuodijimu, būčiau jau veikęs, pareiga būtų man tai įsakiusi; 
bet jūsų prašymą aš laikau tik aistringos vaizduotės padaru, ir — leiskite 
man tai pasakyti — galbūt nepakankamai jį vertinu. Jūs norite, kad spręs- 
čiau reikalus nepasitaręs su savo ministrais, bet juk aš valdau dar vos tik 
trys mėnesiai! Prašote, kad aš smarkiai pažeisčiau savo įprastą veikimo 
tvarką, kuri, turiu prisipažinti, man atrodo visai protinga. Ne aš, o jūs, 
ponia, esate čia šiuo metu absoliuti valdovė, jūs teikiate man vilčių pa- 
siekti tai, ko aš visų labiausiai geidžiu šiame pasaulyje; bet po valandos, 
kai ta fantastiška mintis apie nuodus, tas slogutis išsisklaidys, jūs, ponia, 
imsite bodėtis manimi, aš prarasiu jūsų malonę. Tai va, man reikalinga 
priesaika: prisiekite, ponia, kad jei Fabricijus grįš gyvas ir sveikas pas jus, 
aš sulauksiu iš jūsų po trijų mėnesių to, ko labiausiai trokšta mano meilė; 
jūs padarysite mane laimingą visam gyvenimui, jei paskirsite man tik 
vieną savo gyvenimo valandėlę ir visiškai priklausysite man. 

Tuo metu pilies laikrodis išmušė dvi. „Ak, gal jau vėlu!“ — nusmelkė 
širdį poniai Sanseverinai. 

— Prisiekiu! — sušuko ji, žvilgtelėjusi paklaikusiomis akimis. 

Kunigaikštis iš karto virto kitu žmogumi; nubėgo į galerijos galą, kur 
buvo adjutantų salė. 

— Generole Fontana, jokite kiek arklys neša į tvirtovę, užlėkite kuo 
greičiau į viršų, į kamerą, kur laikomas ponas del Dongas; man reikia su 
juo pasikalbėti po dvidešimt, o jei galima — po penkiolikos minučių. 

— Ak generole, — šūktelėjo ponia Sanseverina, atbėgusi paskui kuni- 
gaikštį, — viena minutė gali nulemti mano gyvenimą! Pranešimas, tikriau- 
siai klaidingas, verčia mane baimintis, kad Fabricijus gali būti nunuody- 
tas; surikite, kai tik jis galės jus girdėti, kad neliestų valgio. O jei valgė, 
pravimdykite jį, pasakykite, kad aš taip liepiau; pavartokite net jėgą, jei 
reikės; sakykite, kad važiuoju paskui jus, ir, tikėkite, liksiu jums dėkinga 
visą gyvenimą. 

— Ponia, mano žirgas pabalnotas, aš laikomas neblogu raiteliu, lėksiu 
kiek arklys neša ir tvirtovėje būsiu aštuoniom minutėm anksčiau negu jūs. 

— O aš, ponia, — šūktelėjo kunigaikštis, — prašau jus iš tų aštuonių 
minučių keturias paskirti man. 

Adjutantas dingo, vienintelė girtina jo savybė ir buvo ta, kad gerai 
mokėjo joti. Vos jam uždarius duris, jaunasis valdovas, kuris, kaip atro- 
dė, tvirtai laikėsi savo nusistatymo, sugriebė kunigaikštienę už rankos. 

— Teikitės, ponia, — aistringai tarė jis, —- nueiti su manim į koplyčią. 

Pirmą kartą gyvenime suglumusi, ponia Sanseverina tylėdama nu- 
sekė paskui. Juodu tekini perbėgo didžiąją rūmų galeriją, nes koplyčia 
buvo jos gale. Įėjęs kunigaikštis atsiklaupė — beveik tiek pat prieš ponią 
Sanseveriną kaip ir prieš altorių. 


— Pakartokite priesaiką, — aistringai tarė jis. — Jei jūs būtumėte buvusi 


teisinga, jei man nebūtų kenkęs tas nelemtas valdančiojo kunigaikščio 
titulas, vien iš užuojautos mano meilei būtumėte suteikusi man tai, ką 
dabar privalote suteikti dėl to, kad prisiekėte. 

— Jei pamatysiu Fabricijų sveiką, jeigu jis dar ir po savaitės bus gyvas, 
jei jūsų didenybė paskirsite jį koadjutoriumi ir būsimuoju arkivyskupo 
Landrianio įpėdiniu, tada paminsiu savo garbę, moters orumą ir priklau- 
sysiu jūsų didenybei. 


415 


416 


+» STENDHAL 


— Bet, mam0 23ela, — tarė kunigaikštis, ir jo balse nuskambėjo drovus 
nerimas, sumišęs su švelniu meilės jausmu, — bijau, kad mano laimės 
nesugriautų koks vylius, kurio aš nepajėgiau pramatyti, šito aš neper- 
gyvenčiau. Jei arkivyskupas iškels kokią bažnytinio pobūdžio kliūtį, dėl 
kurių tokios bylos tęsiasi metų metus, kas laukia tada manęs? Matote, 
esu visiškai nuoširdus; nejau pasielgsite su manimi jėzuitiškai? 

— Ne, sakau visai nuoširdžiai: jei Fabricijus bus išgelbėtas, jei panau- 
dosite visą savo galią, kad jis būtų paskirtas koadjutoriumi ir būsimu 
arkivyskupu, aš paminu po kojom savo garbę ir priklausau jums. O jūsų 
didenybė įsipareigojate užrašyti „tvirtinu“ ant prašymo, kurį po savaitės 
įteiks jums monsinjoras arkivyskupas. 

— Iš anksto pasirašysiu tuščiame lape. Būkite mano ir mano žemių 
valdovė! — sušuko kunigaikštis, nuraudęs iš laimės ir iš tikrųjų pametęs 
galvą. 

Jis dar sykį pareikalavo, kad ji prisiektų. Buvo toks susijaudinęs, jog 
užmiršo visą savo įgimtą drovumą, ir čia, rūmų koplyčioje, kur jie buvo 
vienudu, kuždėjo poniai Sanseverinai tokius dalykus, jog ji būtų visiškai 
pakeitusi nuomonę apie jį, jei būtų išgirdusi juos prieš tris dienas. O 
jos nusiminimas, sukeltas Fabricijui gresiančio pavojaus, virto siaubu dėl 
valdovo išplėšto pažado. 

Ponia Sanseverina buvo sukrėsta to, ką padarė. Jeigu ji dar ne visiš- 
kai įsisąmonino savo ištartosios priesaikos baisumą, tai dėl to, kad jos 
dėmesys buvo sukauptas į tai, ar suspės generolas Fontana laiku nuvykti 
į tvirtovę. 

Gelbėdamasi nuo beprotiškai meilingos šito vaiko kalbos ir norėda- 
ma nukreipti ją kitur, ji pagyrė garsų Parmedžanino paveikslą didžiajame 
koplyčios altoriuje. 

— Būkite tokia gera — leiskite jį nusiųsti jums, — tarė kunigaikštis. 

— Gerai, — atsakė ponia Sanseverina, — bet leiskite man važiuoti pa- 
sitikti Fabricijaus. 

Kone paklaikusi, ji liepė vežėjui šuoliu varyti arklius. Ant tilto per 
tvirtovės griovį sutiko generolą Fontaną ir Fabricijų pėsčius išeinančius 
iš tvirtovės. 

— Ar tu valgei? 

— Per stebuklą - ne. 

Ponia Sanseverina puolė Fabricijui ant kaklo ir apalpo; ji išgulėjo be 
sąmonės visą valandą, imta net baimintis iš pradžių dėl jos gyvybės, o 
paskui dėl proto. 

Pamatęs atjojant generolą Fontaną, komendantas Fabijus Kontis 
perbalo iš pykčio; valdovo įsakymą jis vykdė taip lėtai, jog adjutantas, 
spėliojęs, kad ponia Sanseverina tapsianti dabar visagale favorite, paga- 
liau net supyko. Komendantas buvo numatęs pratęsti Fabricijaus ligą 
dvi ar tris dienas. „(O štai dabar, — galvojo jis, - generolas, valdovo rūmų 
žmogus, ras tą akiplėšą besiraičiojanų skausmuose, kuriais atkeršijau jam 
už pabėgimą“. 

Fabijus Kontis susimąstęs stabtelėjo kordegardijoje, pirmajame Far- 
nezių bokšto aukšte, ir skubiai išsiuntė lauk visus kareivius; jis nenorėjo 
turėti būsimos scenos liudytojų. Bet po penkių minučių jis suakmenėjo 
iš nuostabos, išgirdęs Fabricijaus balsą ir pamatęs jį patį guvų ir smagų, 
pasakojantį generolui Fontanai apie kalėjimą. Komendantas dingo. 

Per pasimatymą su kunigaikščiu Fabricijus elgėsi kaip tikriausias 
džentelmenas. Visų pirma jis nenorėjo pasirodyti vaiku, išsigąstančiu 
dėl kiekvieno menkniekio. Kunigaikštis maloningai pasiteiravo, kaip jis 
jaučiasi. 

— Kaip žmogus, jūsų didenybe, mirštąs badu — nevalgęs, savo laimei, 
nei pusryčių, nei pietų. 

Pasinaudojęs suteikta garbe asmeniškai pareikšti padėką valdovui, 
Fabricijus paprašė, kad jam būtų leista prieš vykstant į miesto kalėjimą 


pasimatyti su arkivyskupu. Valdovas nežmoniškai išbalo, kai jo vaikišką 


protą galų gale pasiekė mintis, kad nuodai anaiptol nebuvo tik ponios 
Sanseverinos vaizduotės padaras. Persiėmęs šita baisia mintimi, jis iš kar- 
to nieko neatsakė į Fabricijaus prašymą leisti pasimatyti su arkivyskupu, 
paskui pajuto pareigą tą išsiblaškymą atitaisyti kokia nors didele malone. 

— Eikite vienas, pone. Galite vaikščioti mano sostinės gatvėmis be 
jokios sargybos. Vakare apie dešimtą ar vienuoliktą prisistatykite į kalė- 
jimą; tikiuosi, kad jums neteks jame ilgai būti. 

Rytojaus dieną po tos didžios dienos, pačios reikšmingiausios jo gy- 
venime, kunigaikštis tarėsi esąs mažas Napoleonas; jis buvo skaitęs, kad 
tam didžiam žmogui rodžiusi palankumą ne viena jo rūmų gražuolė. 
Pasijutęs Napoleonu meilės dalykuose, jis prisiminė buvęs panašus į jį 
ir kulkoms švilpiant. Jo širdis dar džiūgavo dėl savo tvirto elgesio su 
ponia Sanseverina. Nusimanydamas atlikęs sunkų žygį, dvi savaites jis 
buvo visai kitas žmogus; jį ėmė jaudinti aukštesnės mintys, bent kiek 
sutvirtėjo būdas. 

Tą dieną pirmasis jo darbas buvo sudeginti raštą, kuriuo Rasiui buvo 
suteikiamas grafo titulas; tas raštas jau visą mėnesį gulėjo ant jo rašomojo 
stalo. Atleido Fabijų Kont ir įsakė pulkininkui Langei, paskirtam į jo vietą, 
ištirti visą tiesą apie nuodus. Langė, šaunus lenkų kilmės karininkas, įgąs- 
rėta užnuodyti jau pusryčius, skirtus ponui del Dongui; bet į tą sąmokslą 
būtų reikėję įtraukti per daug žmonių. Kur kas apsukriau buvo viskas pa- 
rengta pietums, ir jei ne generolo Fontanos pasirodymas tvirtovėje, ponas 
del Dongas būtų žuvęs. Kunigaikštis nustėro, bet kadangi buvo iš tikrųjų 
smarkiai įsimylėjęs, pasiguodė mintimi: „Vadinasi, aš iš tiesų išgelbėjau po- 
nui del Dongui gyvybę, ir ponia Sanseverina nedrįs sulaužyti man duotojo 
žodžio“. Paskui jam į galvą atėjo kita mintis: „Mano amatas sunkesnis, 
negu aš vaizdavausi: visi yra tos nuomonės, kad ponia Sanseverina labai iš- 
mintinga, vadinasi, politika šį sykį sutaria su širdies reikalais. Jeigu ji sutiktų 
tapti mano ministre pirmininke, iš tikrųjų būtų nuostabu“. 

Kunigaikštis taip susierzino dėl tų visų aikštėn iškilusių baisybių, jog 
vakare atsisakė dalyvauti vaidinime. 

— Būčiau neapsakomai laimingas, — kreipėsi jis į ponią Sanseveri- 
ną, — jei jūs sutiktumėte viešpatauti mano valstybėje, kaip viešpataujate 
mano širdyje. Pradžiai papasakosiu jums, ką esu šiandien nuveikęs. 

Ir jis smulkiai jai viską papasakojo: kaip sudegino raštą, kuriuo Rasis 
turėjo būti pakeltas į grafus, kaip paskyrė tvirtovės komendantu Langę, 
kaip gavo iš jo raportą apie mėginimą nunuodyti ir t. t., ir t. t. 

— Jaučiu, man labai trūksta patyrimo valdyti. Grafas žemina mane 
savo juokavimais, jis krečia juokus net tarnybos posėdžiuose, o aukštosios 


PARMOS VIENUOLYNAS + 


draugijos pobūviuose pasakoja dalykus, kuriuos jūs, manau, paneigsite; 
sako, kad aš esąs vaikas ir kad jis darąs su manimi, kas jam patinką. Valdo- 
vas, ponia, vis tiek lieka žmogumi, ir tokie dalykai pykina. Kad visos šitos 
pono Moskos pasakos nepasitvirtintų, mane prikalbėjo paskirti ministru 
tą pavojingą nenaudėlį Rasį; ir štai dabar generolas Kontis dar taip tebetiki 
jo galia, jog nedrįsta prisipažinti, kad jūsų sūnėną numarinti jį sugundę 
Rasis arba markizė Raversi; man labai maga atiduoti generolą Fabijų Kon- 
tų teismui; teisėjai išaiškins, ar jis kaltas dėl pasikėsinimo nunuodyti. 

— Bet, valdove, argi jūs turite teisėjų? 

— Kaipgi? — nustebo kunigaikštis. 

— Jūs turite mokytų teisės žinovų, kurie oriai vaikščioja gatvėmis; bet 
teisti jie visada teis taip, kaip pageidaus vyraujanti jūsų dvare partija. 

Kol jaunasis valdovas pasipiktinęs dėstė aukštu stilium savo mintis, 
liudijančias veikiau jo širdies tyrumą negu proto įžvalgumą, kunigaikš- 
tienė galvojo: „Ar verta man leisti apjuodintu Kontį? Žinoma, ne. Juk 
tuomet pasidarys neįmanomos jo dukters vedybos su tuo garbingu lėkš- 
tapročiu markizu Krešenciu“. 

Ponia Sanseverina ir kunigaikštis įsileido į ilgą kalbą šia tema. Kuni- 
gaikščiui širdis salo iš susižavėjimo. Dėl būsimų Klelijos Konti vedybų 
su markizu Krešenciu, ir tk šita ypatinga sąlyga, kaip piktai pabrėžė bu- 
vusiam tvirtovės komendantui kunigaikštis, jis atleidžia jam kėsinimąsi 
nunuodyti Fabricijų; bet, ponios Sanseverinos patartas, ištrėmė jį ligi 
dukters vestuvių dienos. Ponia Sanseverina manė Fabricijaus jau nebe- 
mylinti, bet vis dar, kaip ir anksčiau, karštai troško, kad Klelija Konti 
ištekėtų už markizo Krešencio; ji slapta guodėsi miglota viltimi: gal tuo- 
met Fabricijaus jausmas Klelijai išblėsiąs. 

Apsvaigęs nuo laimės, kunigaikštis norėjo dar tą patį vakarą su skan- 
dalu atleisti ministrą Rasį. Ponia Sanseverina nusijuokė: 

— Ar žinote, ką yra pasakęs Napoleonas? „Žmogus, kuris stovi aukš- 
toj vietoj ir į kurį visi žiūri, turi stengtis nedaryti ūmių judesių.“ Bet šį 
vakarą jau ir per vėlu, atidėkime reikalus rytdienai. 

Ji norėjo laimėti laiko, pasitarti su grafu ir jam smulkiausiai atpasakojo 
visą to vakaro pokalbį su kunigaikščiu, tik nutylėjo dažnas kunigaikščio 

užuominas į pažadą, nuodijantų jai gyvenimą. Ponia Sanseverina guodėsi 
viltimi, kad sugebės pasidaryti kunigaikščiui tokia reikalinga, jog įstengs 
prikalbėti jį atidėti to pažado tesėjimą neribotam laikui sakydama: „Jei bū- 
site toks Žiaurus, jog priversite mane patirti šį pažeminimą, aš niekada 
jums to neatleisiu ir kitą dieną amžinai išvyksiu iš jūsų valdomų žemių“. 

Kai ponia Sanseverina paklausė grafą, kokį likimą skirti Rasiui, tasai 
išvyko pakeliauti po Pjemontą. 

Fabricijaus byloje iškilo savotiška kliūtis: teisėjai norėjo vienu balsu 
išteisinti jį jau per pirmąjį teismo posėdį. Grafui teko net griebtis gra- 
sinimų, kad byla užtruktų nors savaitę ir kad teisėjai teiktųsi išklausyti 
visus liudytojus. „Tie žmonės nepataisomi“, — pagalvojo jis. 

Rytojaus dieną po išteisinimo Fabricijus del Dongas užėmė pagaliau 
šauniojo arkivyskupo Landrianio generalvikaro vietą. Tą pačią dieną ku- 
nigaikštis pasirašė ir išsiuntė skubius raštus dėl Fabricijaus paskyrimo 
koadjutorium su įpėdinystės teise; nepraėjus nė dviem mėnesiams, Fa- 
bricijus tą vietą gavo. 

Visi sveikino kunigaikštienę, kad jos sūnėnas toks rimtas; bet iš tikrų- 
jų jis buvo nusiminęs. Rytojaus dieną po jo išlaisvinimo, po to, kai buvo 
atleistas bei ištremtas generolas Fabijus Kontis ir ypač išaukštinta ponia 
Sanseverina, Kleliją priglaudė jos teta grafienė Kontarini, turtinga sena 
moteris, tesirūpinanti savo sveikata. Klelija būtų galėjusi dabar su Fabrici- 
jum matytis; tačiau jei kas būtų žinojęs ankstesnius jų santykius ir pamatęs 
dabartinį jos elgesį, tikrai būtų galėjęs pamanyt, jog kartu su pavojais, 
grėsusiais jos mylimajam, dingo ir jos meilė jam. Fabricijus dažnai, kiek 
tai leido padorumas, eidavo pro Kontarinių rūmus, maža to, per didžiau- 
sią vargą jis pasisamdė butuką prieš tų rūmų antrojo aukšto langus. Kartą 
Klelija neatsargiai sustojo ties langu pasižiūrėti einančios pro šalį procesi- 
jos, bet staiga, siaubo pagauta, atšoko atgal: ji pažino Fabricijų; apsirengęs 
skurdaus namelio, kur vietoj stiklų buvo užtrauktas alyvuotas popierius, 
kaip ir jo kameroj Farnezių bokšte. Fabricijus labai būtų norėjęs įtikinti 
save, kad Klelija šalinasi jo vien dėl nemalonės, ištikusios jos tėvą, kurią 

gandai aiškino ponios Sanseverinos įsikišimu; bet jis per daug gerai žinojo 
kitą to šalinimosi priežastį, ir niekas negalėjo išblaškyti jo liūdesio. 

Jo nesujaudino nei išteisinimas, nei paskyrimas į tokias aukštas pa- 
reigas, pirmas jo gyvenime, nei puiki padėtis aukštuomenėje, nei paga- 
liau tai, kad jam kaip įmanydami įtaikavo visi diecezijos dvasininkai ir 
visi dievmeldžiai. Puikus butas, kurį jis turėjo Sanseverinos rūmuose, pa- 
sidarė jam per ankštas. Kunigaikštienė su didžiausiu malonumu užleido 
jam visą trečiąjį savo rūmų aukštą ir du gražius salonus antrajame aukš- 
te, kur visuomet buvo pilna žmonių, laukiančių progos pasigerinti jau- 
najam koadjutoriui. Išlyga dėl būsimosios įpėdinystės padarė negirdėtą 
įspūdį krašte; dabar visi tvirti Fabricijaus būdo bruožai, kuriais kadaise 
taip piktinosi plikšiai siaurapročiai dvariškiai, buvo laikomi dorybėmis. 

Fabricijus gavo didelę filosofijos pamoką; jis nė kiek nesidėjo į šir- 
dį visos šitos pagarbos ir prabangiuose kambariuose su dešimčia liokajų, 
vilkinčių jo livrėja, jautėsi nelaimingesnis negu lentiniame narve Farnezių 
savo gyvybės. Jo motiną ir seserį, kunigaikštienę V..., atvykusias į Parmą 
pasidžiaugti jo šlove, labai sujaudino jo gilus liūdesys. Markizė del Dongo, 
dabar proziškiausia visų moterų, taip dėl to susirūpino, jog nutarė, kad 
Farnezių bokšte jam buvę įduota kokių lėto veikimo nuodų. Nors ir ne- 
paprastai santūri, ji laikė savo pareiga pakalbėti su juo apie tokį nesupran- 
tamą jo liūdesį, bet Fabricijus, nieko neatsakęs, tik apsipylė ašaromis. 

Daugybė privilegijų, kurias teikė jo aukšta padėtis, jį tik erzino. Jo 
brolis, tasai garbėtroška, ėdamas žemiausio egoizmo, atsiuntė jam be- 
veik oficialų sveikinimo laišką ir pridėjo prie jo penkiasdešimt tūkstan- 
čių frankų čekį, kad Fabricijus, kaip rašė naujai iškeptasis markizas, galė- 
tų nusipirkti jo titului pritinkančius arklius ir karietą. Fabricijus nusiuntė 
tuos pinigus jaunėlei seseriai, prastai nutekėjusiai. 

Grafo Moskos užsakymu buvo puikiai išversta į italų kalbą Valserų 
del Dongų giminės genealogijos knyga, kurią kadaise lotyniškai buvo 
parašęs Parmos arkivyskupas Fabricijus. Vertimas buvo išleistas pra- 
bangiu leidiniu su lygiagrečiu lotynišku tekstu; graviūros buvo pakeistos 
nuostabiomis litografijomis, pagamintomis Paryžiuje. Ponia Sanseveri- 

na panoro, kad šalia pirmojo arkivyskupo portreto būtų įdėtas gražus 
Fabricijaus portretas. Knyga buvo išleista kaip Fabricijaus vertimas, ta- 
riamai jo atliktas pirmojo kalinimo valandomis. Bet viskas buvo užgesę 
mūsų didvyrio širdyje, net ir garbėtroška, tokia būdinga žmogui, jis nesi- 
teikė perskaityti nė vieno šio veikalo puslapio, nors buvo skelbiama, kad 
tai esąs jo darbas. Jo visuomeninė padėtis reikalavo vieną šio vertimo 
egzempliorių, prabangiai įrištą, įteikti kunigaikščiui, o kunigaikštis, jaus- 
damas pareigą atsimokėti už žiaurios mirties pavojų, kurio Fabricijus tik 
per plauką išvengė, suteikė jam privilegiją įeiti į savo miegamąjį — malo- 
nė, teikianti ekscelencjos titulą. 


Dvidešimt šeštasis skyrius 


| jeruros savo niauraus liūdesio pajėgdavo atsikratyti vien tomis 
akimirkomis, kai tūnodavo butuke priešais Kontarinių rūmus, 
kur, kaip žinoma, rado prieglobsų Klelija, pasislėpęs už lango, kuriame 
vietoj alyvuoto popieriaus liepė įstatyti stiklą; nuo to laiko, kai išėjo iš 
tvirtovės, jis matė Kleliją tik kelis kartus, ir jį baisiai prislėgė akivaizdus 
jos pasikeitimas, kurį jis laikė blogiausia pranašyste. Po to, kai ji nusidė- 
jo, jos veide atsirado kilni ir rimta, iš tikrųjų nuostabi išraiška; ji atrodė 
turinti trisdešimt metų. Fabricijus jautė, kad šitas nepaprastas pokytis 
yra kažkokio tvirto pasiryžimo atspindys. „Ji kas valandėlę prisiekinėja 
sau, — galvojo jis, — kad ištikimai laikysis apžado, kurį padarė madonai, — 
niekados nematyti manęs“. 

Fabricijus tik iš dalies atspėjo Klelijos kančias; ji žinojo, kad jos tė- 
vas, patekęs į didžiausią nemalonę, gali grįžti į Parmą ir pasirodyti dvare 
(o be šito jis gyventi negalėjo) tik jos jungtūvių su markizu Krešenciu 
dieną; ji parašė tėvui, kad sutinkanti tekėti už markizo. Generolas gyve- 
no tada Turine ir iš sielvarto sirgo. Nenuostabu, kad šitas sunkus spren- 
dimas ir pasendino ją dešimčia metų. 

Ji puikiai suprato, kad Fabricijus turi nusisamdęs butuką su langu 
priešais Kontarinių rūmus, bet tik vieną kartą turėjo nelaimę pamatyti jį; 
kai tik lange šmėkštelėdavo žmogus, galvos forma ar povyza bent kiek 
primenantis Fabricijų, ji tuoj pat užsimerkdavo. Vienintelė jos paguoda 
buvo dabar didis maldingumas ir pasitikėjimas madona. Jai labai skau- 
dėjo širdį, kad prarado pagarbą tėvui; jos būsimasis vyras jai atrodė lėkš- 
čiausio būdo žmogus, savo jausena nė kiek neprašokantis aukštuomenės 
lygio; be to, ji dievino žmogų, kurio neprivalėjo niekada regėti, nors jis 
vis dėlto turėjo teisę į ją. Ši paini situacija atrodė jai absoliuti nelaimė, ir, 
turime pripažinti, ji buvo teisi. Ištekėjus jai būtų reikėję apsigyventi kur 
nors už poros šimtų mylių nuo Parmos. 

Fabricijus žinojo, kad Klelija nepaprastai kukli, numanė, kad jai 
turi nepatikti kiekvienas neįprastas žygis, kuris gali, jei iškiltų aikštėn, 
užtraukti apkalbas. Ir vis dėlto, nebesitverdamas begaliniu liūdesiu ir 
nepajėgdamas žiūrėti, kaip ji kiekvieną kartą nusigręžia nuo jo, jis ryžosi 
papirkti du ponios Kontarini, jos tetos, tarnus. Sykį temstant, persiren- 
gęs pasiturinčiu kaimiečiu, Fabricijus atėjo prie rūmų vartų, kur jo laukė 
vienas papirktųjų tarnų; pasisakė atvykęs iš Turino ir turįs Klelijai laiškų 
nuo tėvo. Tarnas nuėjo su tuo pranešimu pas Kleliją, užvedęs Fabrici- 
jų į didelį prieškambarį antrajame rūmų aukšte. Čia Fabricijus praleido 
turbūt nerimastingiausią savo gyvenime ketvirų valandos. Jei Klelija at- 
stums jį, jam nebeliks vilties rasti dvasios ramybę. „Tada iš karto atsi- 
kratysiu tų nemalonių rūpesčių, kuriuos krauna man ant pečių naujosios 
mano pareigos; Bažnyčią aš išvaduosiu nuo netikusio kunigo, o pats 
prasimanytu vardu prisiglausiu kuriame kartūziečių vienuolyne“. Paga- 
liau tarnas grįžęs pranešė, kad panelė Klelija Konti sutinkanti jį priimtu. 
Mūsų didvyris visai prarado drąsą; lipdamas laiptais į trečiąjį aukštą, jis 
iš baimės vos laikėsi ant kojų. 

Klelija sėdėjo prie mažo staliuko, ant kurio degė tik viena žvakė. Kai 
atpažino persirengusį Fabricijų, ji tuoj atšoko ir pasislėpė tolimiausiame 
salono kamputyje. 

— Štai kaip jums rūpi mano sielos išganymas! — šūktelėjo ji, įkniau- 
busi veidą į rankas. — Jūs vis dėlto žinote, kad tada, kai mano tėvas vos 

nemirė nuo nuodų, aš padariau apžadus madonai niekados jūsų nebe- 
matyti. Tuos apžadus sulaužiau tik tą nelaimingiausią savo gyvenimo 
dieną, kai gryniausia širdimi buvau įsitikinusi, kad turiu gelbėti jus nuo 
mirties. Gana jau ir to, kad, savavališkai ir tikriausiai nusikalstamai išsi- 
aiškinusi savo apžadus, sutikau išklausyti jus. 

Šitas paskutinis sakinys taip nustebino Fabricijų, jog nudžiugti 
jis susiprato tik po kelių akimirkų. Jis laukė, kad Klelija labai supyks 
ir pabėgs; pagaliau jis atgavo nuovoką ir užpūtė tą vienintelę žvakę. 
Nors jis manėsi teisingai supratęs Klelijos valią, bet visas drebėjo, ženg- 
damas į tą salono kampelį, kur ji glūdojo už sofos; nežinojo, ar neįžeis 
jos, pabučiuodamas jai ranką, bet ji, visa virpėdama iš meilės, puolė 
jam į glėbį. 

— Fabricijau, brangusis! — tarė ji. — Kaip ilgai tu neatėjai! Aš galiu 
kalbėti su tavim tik trumpą valandėlę, nes tai tikriausiai sunki nuodėmė; 
kai įsižadėjau niekados tavęs nebematyti, tikriausiai turėjau galvoje, kad 
ir nebekalbėsiu niekada su tavim. Bet kaip tu galėjai taip žiauriai perse- 
kioti mano vargšą tėvą už jo sumanymą keršyti tau? Juk ir jo paties prieš 
tai vos nenunuodijo, kad tau būtų lengviau pabėgti. Ar neprivalėjai tu 
padaryti ko nors dėl manęs? Juk aš nepaisiau, kad galiu prarasti gerą 
vardą gelbėdama tave. Beje, tu štai dabar amžinai susisaistęs kunigo 
šventimais ir negalėtum vesti manęs, net jei aš sugalvočiau, kaip nu- 
šalinti koktųjį markizą. Be to, kaip tu drįsai tą vakarą, kai ėjo procesi- 
ja, stengtis pamatyti mane ryškioje šviesoje ir įžūliausiai pažeisti mano 
šventus apžadus madonai? 

Fabricijus spaudė ją glėbyje, netekęs galvos iš nuostabos ir laimės. 

Pokalbis, prasidėjęs tokia daugybe klausimų, negalėjo greitai užsi- 
baigti. Fabricijus papasakojo jai visą tiesą apie jos tėvo ištrėmimą; ponia 
Sanseverina esanti čia niekuo dėta dėl visai paprastos priežasties: jai nė 
mintis nekilusi, kad nunuodyti Fabricijų sumanęs generolas Kontis; ji 
visados buvusi tos nuomonės, kad toks pokštas įmanomas tik Raversi 
klikai, kurios tikslas — pašalinti grafą Moską. Šita smulkiai išdėstyta is- 
torinė tiesa labai pradžiugino Kleliją; jai buvo skaudu neapkęsti artimų 

To vakaro atnešta laimė truko vos kelias dienas. 

Iš Turino parvyko gerasis donas Čezarė; pasisėmęs drąsos iš neprie- 
kaištingo savo širdies tyrumo, jis išdrįso pasirodyti pas našlę kunigaikš- 
tienę. Gavęs iš jos žodį, kad ji nepiktnaudžiausianti paslaptim, kurią jis 
atskleisiąs jai, pripažino, kad jo brolis, suvedžiotas klaidingo garbės su- 
pratimo ir tardamasis esąs apjuoktas bei praradęs gerą vardą visuomenės 
akyse dėl Fabricijaus pabėgimo, laikė savo pareiga atsikeršyti. 

Nepakalbėjęs nė dviejų minučių, donas Čezarė savo bylą laimėjo: 
kunigaikštienę sujaudino krištolinis jo dorumas, ji nebuvo pratusi matyti 
tokių žmonių. Donas Čezarė patiko jai kaip naujovė. 

— Paspartinkite generolo dukters jungtuves su markizu Krešenciu, ir 
aš, duodu jums žodį, padarysiu visa, ką galiu, kad generolas būtų priim- 
tas taip, lyg grįžęs iš kelionės. Pasikviesiu jį pietų. Jūs patenkintas? Žino- 
ma, pradžioje elgesys su juo bus šaltokas, ir tegul jis neskuba prašytis vėl 
paskiriamas tvirtovės komendantu. Bet jūs žinote, kad aš esu draugiškai 
nusiteikusi markizo atžvilgiu ir nejausiu pagiežos jo uošviui. 

Apsiginklavęs tokiais pažadais, donas Čezarė atėjo pas seserėčią ir 
pareiškė, kad jos tėvas sergąs iš nusiminimo ir jo gyvybė esanti jos ran- 
kose. Jau keletą mėnesių jis negavęs pasirodyti jokiame dvare. 

Klelija nutarė pasimatyti su tėvu, kuris slapstėsi svetima pavarde kai- 
melyje netoli Turino, įsivaizdavęs, kad Parmos dvaras spiriąs Turino val- 
džią išduoti nusikaltėlį ir norįs jį nuteisti. Klelija pamatė, kad jis iš tikrųjų 
serga ir beveik išprotėjęs. Tą patį vakarą ji parašė Fabricijui laišką, kuriuo 
amžinai atsisveikino su juo. Gavęs laišką, Fabricijus, savo būdu tapęs 
visiškai panašus į mylimąją, pasitraukė į kalnus už dvidešimt mylių nuo 
Parmos, į Velejos vienuolyną. Klelijos laiškas buvo dešimties puslapių; 
kadaise ji buvo prisiekusi jam netekėti už markizo be jo sutikimo, todėl 
dabar prašė tą sutikimą duot; iš Velejos vienuolyno Fabricijus atsakė jai 
laišku, kupinu tyriausio draugiškumo, ir sutikimą davė. 

Gavusi tą laišką, kurio draugiškas tonas ją, reikia pasakyti, suerzino, 
Klelija pati paskyrė savo vestuvių dieną; vestuvių iškilmės suteikė dar 
daugiau tviskesio Parmos dvaro gyvenimui, ir taip jau labai prašmatniam 
tą Žiemą. 

Ranucijus Ernestas V, nors apskritai ir šykštus, tačiau beprotiškai 
įsimylėjęs, tikėjosi pririšti ponią Sanseveriną prie savo dvaro, tad prašė 
savo motiną paimti didžiulę pinigų sumą ir rengti pramogas. Vyriausio- 
ji rūmininkė mokėjo puikiai panaudoti šias pridėtines lėšas: pramogos 
Parmos dvare tą žiemą priminė gražiausius Milano dvaro laikus ir ma- 
lonųjį princą Eugenijų, Italijos karaliaus vietininką, kurio gera širdis taip 
ilgai išliko gyva žmonių atmintyje. 

Dėl koadjutoriaus pareigų Fabricijus turėjo grįžti į Parmą, bet ir čia 
jis pareiškė, kad pamaldumo sumetimais ir toliau gyvens kaip atsisky- 
rėlis nedideliuose apartamentuose, kuriuos monsinjoras Landrianis, jo 
globėjas, įsiūlė jam arkivyskupo kurijoje, ir užsidarė juose tik su vienu 
tarnu. Taigi jis nesirodė nė vienoje iš prašmatniausių dvaro pramogų, ir 
tas jam pelnė Parmoje ir būsimojoje diecezijoje didžio šventumo garsą. 
Nors atsiskirti nuo pasaulio Fabricijų paskatino tik gilus ir beviltiškas 
liūdesys, šitas atsiskyrimas padarė visai nelauktą įspūdį: šaunusis arkivys- 
kupas Landrianis, kuris visada jį taip mėgo ir iš tikrųjų pats sumanė pa- 
daryti savo koadjutoriumi, ėmė jam po truputį pavydėti. Arkivyskupas 
visai pagrįstai buvo įsitikinęs turįs pareigą lankytis visose dvaro iškilmė- 
se, kaip tatai įprasta Italijoje. Tomis progomis jis vilkėdavo iškilmingus 
apeiginius drabužius, beveik niekuo nesiskiriančius nuo tų, su kuriais jį 
matydavo prie altoriaus katedroje. Šimtai tarnų, susirinkusių kolonomis 
papuoštame rūmų vestibiulyje, visados atsistodavo ir paprašydavo mon- 
sinjorą palaiminimo, o šis maloningai stabtelėdavo ir palaimindavo juos. 
Ir kartą tokią iškilmingos tylos akimirką monsinjoras Landrianis išgirdo 
kažką sakant: 

— Musų arkivyskupas važinėja po pokylius, o monsinjoras del Don- 
gas neišeina iš savo kambario! | 

Tą akimirką baigėsi ta begalinė malonė, kurią buvo įgijęs arkivysku- 
po rūmuose Fabricijus; bet dabar jo paties sparnai jau buvo sutvirtėję. 
Nors šitaip elgtis jį vertė tik neviltis, apėmusi dėl Klelijos vedybų, žmo- 
nės tokį jo elgesį laikė kuklaus ir įstabaus dievobaimingumo apraiška, ir 
davatkos skaitė kaip dorovinių pamokymų šaltinį jo šeimos kilmės kny- 
gą, persunktą beprotiškiausios tuštybės. Knygininkai išleido litografinį 

Fabricijaus portretą, ir jis buvo išgraibstytas per kelias dienas, o ypač pir- 
ko jį prastuomenė; graveris per savo neišmanymą papuošė Fabricijaus 
portretą keliais ornamentais, kurie gali būti vien vyskupo portrete, bet į 
kuriuos negali pretenduoti koadjutorius. Vienas toks portretas pateko į 
rankas arkivyskupui, ir tada jo rūstybė tapo begalinė; jis pasikvietė Fabri- 
cijų, labai griežtai išbarė jį ir įsikarščiavęs pavartojo keletą itin šiurkščių 
žodžių. Fabricijui, kaip ir galima numanyti, nereikėjo ypatingų pastangų 
pasielgti taip, kaip tokiu atveju būtų pasielgęs Fenelonas!“; jis išklausė 
arkivyskupo su didžiausiu, koks tik įmanomas, nusižeminimu ir pagarba, 
ir kai pagaliau šis dignitorius baigė kalbėti, Fabricijus išdėstė jam visą tos 
genealogijos knygos istoriją: grafas Moska užsakęs išversti šią knygą jam 
pirmąkart bekalint tvirtovėje; vertimas buvęs išspausdintas pasaulietiš- 
kais tikslais, kurie jam visados atrodę nelabai suderinami su jo luomu; 
o dėl portreto, tai jis neturėjęs nieko bendra nei su pirmąja, nei su an- 
trąja laida; kai knygininkas atsiuntęs jam į arkivyskupiją per rekolekcijas 
dvidešimt keturis šios antros laidos egzempliorius, jis paliepęs tarnui 
knygyne nupirkti dvidešimt penktąjį; šitaip sužinojęs, kad jo atvaizdas 
pardavinėjamas po trisdešimt su, jis nusiuntęs šimtą frankų kaip mokestų 
už anuos dvidešimt keturis jam padovanotus egzempliorius. 

Nors visi šie argumentai buvo dėstomi šalčiausiu tonu, kokiu gali 
kalbėti žmogus, kuriam širdį slegia visai kiti rūpesčiai, arkivyskupo rūs- 
tybė virto įdūkiu; jis net apkaltino Fabricijų veidmainyste. 

„Šit kokie yra žmonės, iš prasčiokų kilę, - pagalvojo Fabricijus, — net 
jeigu jie apdovanoti protu!“ 

Tuo metu jis turėjo daug rimtesnį rūpestį: teta laiškais jį spyrė grįžti 
į savo butą Sanseverinos rūmuose ar bent retkarčiais aplankyti ją. Bet 
Fabricijus žinojo, kad ten jis būtinai išgirs kalbant apie prašmatnias 
iškilmes, kurias markizas Krešencis surengė savo vestuvių proga, O jis 
nebuvo tikras, kad įstengs ramiai, neparodydamas savo jausmų, šias 
kalbas pakelti. 

Prieš jungtuvių apeigas Fabricijus prisiėmė ištisai savaitei visiško ty- 
lėjimo apžadus, įsakęs savo tarnui ir arkivyskupijos žmonėms, su kuriais 
turėjo reikalų, visai į jį nesikreipti. 

Sužinojęs apie šią naują Fabricijaus išmonę, monsinjoras Landrianis 
dažniau negu pirma ėmė jį kviestis pas save ir leistis su juo į ilgiausius 
pokalbius; jis net įpareigojo Fabricijų kalbėtis su kai kuriais periferijos 
kanauninkais, nusiskundžiančiais, kad arkivyskupo kurija pažeidusi jų 
žmogus, kurį vargina kitos mintys. „Geriau man būtų tapti kartūzie- 
čiu, — galvojo jis. - Aš mažiau kankinčiausi tarp Velejos skardžių“. 

Jis apsilankė pas tetą ir, apkabinęs ją, neįstengė sulaikyti ašarų. Buvo 
smarkiai pasikeitęs, jo akys nepaprastai sulysusiame veide atrodė tokios di- 
delės, jog, regisi, virto iš kaktos, o jis pats buvo toks geibus ir nelaimingas 
su savo ankšta, juoda, apšepusia paprasto kunigo sutana, jog kunigaikštie- 
nė, pirmo įspūdžio paveikta, taip pat apsiverkė; bet kai po valandėlės prisi- 
minė, kad dėl šito jauno gražaus vyro išvaizdos pasikeitimo kaltos Klelijos 
vedybos, ją apėmė pyktis, mažne toks pat stiprus kaip arkivyskupo, tik ji 
sumaniau mokėjo jį tvardyti. Ji pasirodė tokia žiauri, jog nuodugniai išdės- 
tė kai kurias vaizdžias smulkmenas, pagarsinusias žavius pokylius, iškeltus 
markizo Krešencio. Fabricijus tylėjo, tiktai kone mėšlungiškai merkė akis 
ir išbalo dar labiau, nors tat jau rodėsi nebeįmanoma. Šitokiomis aštraus 
skausmo akimirkomis jo išbalęs veidas pasidarydavo žalsvas. 

Užėjo grafas Moska; tai, kas atsivėrė prieš jo akis, pasirodė jam ne- 
įtikėtina ir galutinai išgydė jį nuo pavydo, kurį jis vis dar jautė Fabri- 
cijui. Šitas išmanus žmogus ėmė labai atsargiai ir labai gudriai kalbinti 
Fabricijų, bandydamas sužadinti jo susidomėjimą šio pasaulio reikalais. 
Grafas jam visada jautė didelę pagarbą ir nestokojo draugiškumo; tas 
draugiškumas virto beveik atsidavimu, kai jam nebekliudė pavydas. „Iš 
tikrųjų brangiai jis užmokėjo už savo prašmatnią karjerą“, — galvojo jis, 
perbėgęs mintimis visas Fabricijaus negandas. Dėdamasis norįs parodyti 
jam Parmedžanino paveikslą, kurį valdovas padovanojo kunigaikštienei, 
grafas pasivedėjo Fabricijų į šalį. 

— Klausykite, bičiuli, pasikalbėkime kaip vyras su vytu: ar negalėčiau 
jums kuo nors padėti? Nebijokite, aš jūsų nekamantinėsiu, bet gal jums 
reikia pinigų? Gal mano įtaka praverstų? Sakykite, aš mielai jums padė- 
siu; jei jums patogiau išsipasakoti laišku — rašykite. 

Fabricijus jautriai pabučiavo grafą ir pradėjo kalbą apie paveikslą. 

— Jūsų elgesys, — subtiliausios diplomatijos pavyzdys, — tarė grafas, 
vėl grįžęs prie žaismingo pokalbio tono. — Jūs rengiate sau labai malonią 
ateitį: valdovas jus gerbia, žmonės garbina, dėl jūsų juodos nudryžusios 
sutanos monsinjoras Landrianis negali naktimis ramiai miegoti. Apie 
šiuos reikalus aš šiek tiek nusimanau, bet, dievaži, nieko geresnio pa- 
tarti negalėčiau. Jūs žengiate pirmuosius žingsnius, jums vos dvidešimt 
penkeri metai, bet pasiekėte beveik tobulybę. Valdovo rūmuose daug 
kalbama apie jus; ar žinote, kas padėjo jums laimėti tą neįprastą jūsų 
amžiuje pagarbą? Jūsų juoda nudryžusi sutana. Kaip žinote, mudu su 
kunigaikštiene įsigijome buvusius Petrarkos rūmus ant gražios kalvos 
miško tankmėje, prie Po; kai jums kada įkyrės smulkios piktos intrigos ir 
pavydas, kodėl jums nepasidaryti Petrarkos įpėdiniu? jo garbė dar labiau 
iškels jūsiškę. 

Grafas iš kailio nėrėsi besistengdamas, kad atsiskyrėlio veidas nu- 
švistų šypsena, bet veltui. Fabricijaus pasikeitimas stulbino juo labiau, 
kad anksčiau jo veidui buvo galima prikišti nebent vieną dalyką — kartais 
jis visai be jokios priežasties reikšdavo palaimą ir linksmybę. 

Prieš atsisveikindamas grafas vis dėlto pasakė, kad, nepaisant atsi- 
skyrėliško gyvenimo, Fabricijaus rimtumas galėtų pasirodyti nenuoširdus, 
jeigu jis neatvyktų į dvarą ateinanų šeštadienį — senosios kunigaikštienės 
gimimo dieną. Šie žodžiai buvo Fabricijui lyg durklo smūgis. „Dieve 
brangus! — pagalvojo jis. — Ir ko aš atėjau į šiuos rūmus!“ Jis negalėjo be 
virpulio pagalvot, koks susitikimas jo laukia dvare. Toji mintis nustelbė 
visas kitas; jis nusprendė, kad vienintelė išeitis jam būtų atvažiuoti į rū- 
mus, kai tik bus atidarytos salonų durys. 

Iš tiesų monsinjorą del Dongą vieną iš pirmųjų tarnai paskelbė atvy- 
kus į didžiąsias iškilmes, ir senoji kunigaikštienė priėmė jį itin maloniai. 
Fabricijus įsmeigė akis į laikrodį sienoje ir, kai praėjo lygiai dvidešimt mi- 
nučių nuo jo įžengimo į saloną, pakilo atsisveikinti; bet tuo pat metu pas 
motiną įėjo valdovas. Kelias minutes pagarbiai su juo pašnekėjęs, Fabri- 
cijus ėmė gudriai trauktis durų link; bet čia, nelaimei, jį sulaikė vienas tų 
nežymių dvaro gyvenimo įvykių, kuriuos taip sumaniai mokėjo parengti 

vyriausioji rūmininkė: jį prisivijo budįs šambelionas ir pasakė, kad jis pa- 
skirtas lošti visto su valdovu. Parmoje tatai laikoma neapsakoma garbe, 
toli viršijančia koadjutoriaus rangą. Lošti vistą su valdovu ypatinga gar- 
bė buvo net pačiam arkivyskupui. Šambeliono žodžiai pervėrė Fabricijui 
širdį, ir nors jis mirtinai neapkentė viešo skandalo, buvo besakąs, kad 
jam staiga pasidarę silpna; bet pagalvojo, kad jį užpuls klausinėti ir reikšti 
užuojautą, — dar nepakenčiamesnis daiktas negu lošimas. Tą dieną jam 
baisu buvo leistis į kalbas. 

Laimė, tarp aukštųjų asmenų, atvykusių pareikšti pagarbos senajai 
kunigaikštienei, buvo ir brolių minoritų!“? generolas. Šitas vienuolis, di- 
džiai mokytas žmogus, garbingas varžovas Fontanai ir Diuvuazenui "'“, 
buvo pasirinkęs vietą atokesniame salono kampe; Fabricijus atsistojo 
priešais jį taip, kad pats nematytų salono durų, ir pradėjo kalbą apie 
teologiją. Bet jo ausį vis tiek pasiekė tarno balsas, skelbiantis markizo 
ir markizės Krešencių vardus. Fabricijus, pats to nesitikėdamas, pajuto, 
kaip jį suėmė baisus pyktis. 

„Jei aš būčiau Borisas Valsera, — pagalvojo jis (tai, buvo vienas pir- 
mojo Sforcos generolų), —- persmeigčiau tą nerangųjį markizą kaip tik va 
šituo mažyčiu durklu su dramblio kaulo rankena, kurį man padovanojo 
Klelija tą palaimingą dieną, ir pamokyčiau jį už įžūlumą rodytis su savo 
markize ten, kur aš esu!“ 

Jo veidas taip persimainė, jog brolių minoritų generolas net pasi- 
teiravo: 

— Jūsų ekscelencija blogai jaučiatės? 

— Baisiai skauda galvą... nuo tų visų šviesų man bloga... turiu likti čia 
tik todėl, kad esu pakviestas lošti visto su valdovu. 

Išgirdęs šiuos žodžius, brolių minoritų generolas, kilimo miestietis, 
taip suglumo, jog, nieko geresnio nesumanydamas, ėmė linkčioti prieš 
Fabricijų; tasai, savo ruožtu dar labiau sutrikęs už minoritų generolą, 
ėmė kalbėti keistai karščiuodamasis; jis juto, kad už jo nugaros įsivyravo 
didi tyla, bet nesiryžo atsigręžti. Staiga kažkas pastukseno griežikliu į 
gaidų pultą; pasigirdo riturnelės garsai, ir grasioji ponia P... uždainavo 
garsią anais laikais Čimarozos ariją: 

Ouelle bupille tenere! VV 


Fabricijus ištvėrė porą pirmųjų taktų, bet netrukus visas jo pyktis 
dingo, ir jį apėmė nesutvardomas noras verkti. „Dieve brangus! — pa- 
galvojo jis. — Kokia juokinga scena! Ir aš dar su šituo drabužiu!“ Jis 
nusprendė, kad protingiau bus pasiaiškinti. 

— Tie nepaprasti galvos skausmai, jei tik aš juos, kaip šį vakarą, sten- 
giuosi nuslopinti, — tarė jis brolių minoritų generolui, — užsibaigia aša- 
romis, O jos gali sukelti piktus liežuvius prieš mūsų luomo žmogų; todėl 
prašau jūsų, garbusis tėve, leisti man verkti atsigręžus į jus ir nekreipti į 
mane dėmesio. 

— Mūsų tėvas provinciolas Katandzaroje skundžiasi tokia pat negalia, — 
tarė minoritų generolas ir pusbalsiu ėmė pasakoti be galo ilgą istoriją. 

Juokinga tėvo provinciolo istorija su detaliu jo vakarienių apsakinė- 
jimu privertė Fabricijų nusišypsoti, o tai jam buvo seniai nebepasitaikę; 
bet netrukus jis nustojo klausytis, ką pasakoja minoritų generolas. Ponia 
P.. nuostabiai dainavo Pergolezės ariją (kunigaikštienė mėgo senama- 
dišką muziką). Už trijų žingsnių nuo Fabricijaus kažkas lengvai subraz- 
dėjo; pirmą kartą šį vakarą Fabricijus atsigręžė. Krėsle, po kuriuo ką 
tik sugirgždo parketas, sėdėjo markizė Krešenci, jos akys, pasruvusios 
ašarom, susidūrė tiesiai su Fabricijaus akimis, kurios taip pat ne ką ge- 
tarytum pirmą kartą pamatęs šitą briliantais papuoštą galvutę; bet jo 
žvilgsnis reiškė pyktį ir panieką. Paskui, pakartojęs mintyse: „Bet mano 
akys niekada į tave nepažiūrės“, jis atsigręžė į generolą tardamas: 

— Jaučiu, kad mano negalia darosi visai nepakenčiama! 

Iš tiesų — daugiau kaip pusvalandį Fabricijus verkė graudžiomis aša- 
romis. Laimė, jį išgelbėjo Mocarto simfonija, kurią, kaip paprastai Itali- 
joje, orkestras bjauriai išdarkė: Fabricijui išdžiūvo ašaros. 

Jis didvyriškai laikėsi ir nebeatgręžė akių į markizę Krešenci; bet štai 
ponia P... vėl uždainavo, ir Fabricijaus sieloje, palengvėjusioje nuo ašarų, 
stojo tyriausia rimtis. Gyvenimas pasirodė jam naujoje šviesoje. „Nejau 
aš tariuosi galėsiąs ją taip greit ir visiškai užmiršti? — galvojo jis. — Argi 

tai įmanoma? Paskui jis pasidarė tokią išvadą: „Ar galiu aš būti dar ne- 
laimingesnis, negu buvau per tuos du mėnesius? O jei mano kančios jau 
niekas nebegali padidinti, kam tada besipriešinti malonumui žiūrėti į ją? 
Ji užmiršo savo priesaikas; ji lengvabūdė; argi ne visos moterys tokios? 
Bet kas gali užginčyti jos dangišką grožį? Jos akių žvilgsnis keri mane, 
nors į kitas moteris, visų išgirtas gražuoles, aš tik prisivertęs galiu pažiū- 
rėti. Tad kam spirtis tiems kerams? Turėsiu bent valandėlę poilsio“. 

Žmones Fabricijus šiek tiek pažinojo, bet aistrų srityje neturėjo jo- 
kios patirties, kitaip jis būtų įspėjęs save, kad tas akimirkos malonumas 
niekais pavers visas jo dviejų mėnesių pastangas užmiršti Kleliją. 

Vargšė markizė į šias iškilmes atvyko tik vyro priversta; po pusva- 
landžio ji norėjo pasišalinti, skųsdamasi bloga savijauta, bet markizas jai 
pareiškė, kad būtų tiesiog nepadoru pasišaukti karietą ir išvažiuoti, kai 
daugelis karietų dar tik atvažiuoja, o daug kas tai net išsiaiškintų kaip 
netiesioginę valdovo motinos surengtų iškilmių kritiką. 

— Aš, kaip rūmų garbės kavalierius, turiu būti salone šalia kunigaikš- 
tienės, — pridūrė markizas, — ir negaliu pasitraukti, kol svečiai nebus išsi- 
skirstę. Gali tekti ir tikriausiai teks duoti tarnams visokių patvarkymų — 
juk jie tokie nerupestingi! Nejau norite, kad šitą garbę aš perleisčiau 
paprastam kunigaikštienės stalininkui? 

Klelija nebesipriešino; ji dar nebuvo pastebėjusi Fabricijaus ir vis 
tikėjosi, kad jis neateis į šią šventę. Bet prieš pat koncerto pradžią, kai 
kunigaikštienė leido damoms sėstis, Klelija, labai neapsukri tokiais atve- 
jais, pasijuto atstumta nuo geriausių vietų šalia kunigaikštienės, ir gavo 
pasiieškoti krėslo pačiame salės gale, kaip tik tame atokiame kampe, kur 
buvo radęs priebėgą Fabricijus. Kai ji priėjo prie krėslo, jos žvilgsnį pa- 
traukė neįprastas tokioje vietoje minoritų generolo apdaras, ir iš pradžių 
ji nepastebėjo su juo kalbančio liekno vyro kukliu juodu drabužiu; ir vis 
dėlto kažkokia slaptinga jėga traukė jos akis prie to žmogaus. „Visi čia su 
uniformomis arba turtingai siuvinėtais frakais — kas gi šitas jaunas vyras, 
vilkintis kukliai juodai?“ Ji atsidėjusi žvelgė į jį, ir tuo tarpu viena dama, 
taisydamasi sėstis, pajudino jos krėslą. Fabricijus grįžtelėjo, bet ji nepaži- 
no jo — toks jis buvo pasikeitęs. Iš pradžių Klelija pagalvojo: „Kaip šitas 

žmogus panašus į jį, turbūt tai jo vyresnysis brolis; bet aš maniau, kad 
jis tik keleriais metais už jį tevyresnis, o šitam kokios keturios dešimtys“. 
Staiga ji atpažino jį iš lūpų kryptelėjimo. 

„Vargšelis! Kiek jis iškentėjo! — pagalvojo ji ir nuleido galvą, bet nu- 
leido 1š sielvarto, o visai ne tam, kad liktų ištikima savo apžadams. Širdį 
jai draskė gailesys. — Šitaip jis neatrodė net devynis mėnesius išsėdėjęs 
regėjo kiekvieną jo judesį. 

Po koncerto Klelija matė, kaip jis priėjo prie kunigaikščio lošiamojo 
stalo, už keleto žingsnių nuo sosto; ji lengviau atsiduso, kai Fabricijus 
atsidūrė toli nuo jos. 

Bet markizas Krešencis jautėsi įžeistas, kad jo žmona sėdi kamputyje 
toli nuo sosto; jis visą vakarą įtikinėjo vieną damą, kurios vyras buvo jam 
skolingas pinigų, sėdinčią trečiame krėsle nuo kunigaikštienės, kad jai 
derėtų pasikeisti su markize vietomis. Kadangi vargšė moteris, savaime 
suprantama, spyrėsi, jis susirado jos vyrą, savo skolininką, ir tasai pri- 
vertė savo antrąją pusę paklusti nelinksmam proto balsui; taip markizui 
pagaliau laimingai pavyko užbaigti derybas dėl pasikeitimo vietomis, ir 
jis nuėjo atsivesti žmonos. 

— Jūs visada pernelyg kukli, — tarė jis jai. — Kodėl einate nuleidusi 
akis? Jus dar palaikys miestiete, kuri pati stebisi atsidūrusi tokioje vietoje 
ir į kurią kiti žiūri su nuostaba. Ta patrakėlė vyriausioji rūmininkė visada 
ką nors ištaisys! Ir dar sako, kad reikią kovoti su plintančiu jakobinizmu! 
Atsiminkite, kad jūsų vyras turi pirmą vietą tarp vyrų dvariškių našlės 
kunigaikštienės rūmuose; o jei respublikonams ir pavyktų kada nors pa- 
naikinti valdovų dvarus ir net aristokratiją, tai jūsų vyras vis tiek dar 
liktų turtingiausiu žmogumi šioje valstybėje. Va šito jūs niekaip negalite 
įsidėti į galvą! 

Krėslas, kuriame markizas turėjo malonumą įkurdinti žmoną, tebu- 
vo už šešių žingsnių nuo valdovo lošiamojo stalo; ji matė Fabricijų tik iš 
profilio, ir jis pasirodė jai toks sulysęs, o svarbiausia — tiek pakilęs nuo 
šios žemės reikalų, — o juk anksčiau jis reaguodavo į menkiausią įvykį, — 
kad ji padarė šią pasibaisėtiną išvadą: Fabricijus visiškai pasikeitęs, jis 

užmiršo ją; o toks sulysęs jis todėl, kad griežtai laikosi pasninkų, kuriuos 
sau užsidavė iš pamaldumo. Liūdnas Klelijos mintis patvirtino kaimynų 
kalbos; koadjutoriaus vardas buvo visų lūpose, dvariškiai bandė aiškin- 
tis, iš kur jam tokia nepaprasta malonė: toks jaunas, o pakviestas lošti 
visto su valdovu! Visi gėrėjosi jo mandagiu abejingumu ir didingais ges- 
tais, kai jis mėtė kortas; net kai kirto jo didenybę. 

— Tiesiog neįtikėtina! — šūkčiojo seni dvariškiai. — Valdovas malonin- 
gas tetai, ir tai jam visiškai apsuko galvą... Bet, dėkui Dievui, ilgai šitaip 
nebus; mūsų valdovas nemėgsta, kad žmogus prieš jį taip nosį riestų. 

Prie kunigaikščio priėjo ponia Sanseverina; dvariškiai, stovėję pagar- 
biu atstumu nuo lošiamojo stalo ir įstengę nugirsti iš jos pasikalbėjimo 
su kunigaikščiu tik nuotrupas, pastebėjo, kad Fabricijus smarkiai rausta. 
„Teta, matyt, padarė jam pastabą, — sakė jie, — dėl jo abejingos, išdidžios 
laikysenos“. O iš tikrųjų Fabricijus nugirdo Klelijos balsą: ji kažką atsa- 
kė senajai kunigaikštienei, kai ta, eidama apie salę, malonėjo prakalbint 
ir savo garbės kavalieriaus žmoną. Atėjo laikas pasikeisti vietomis prie 
visto stalo; Fabricijus gavo atsisėsti tiesiai priešais Kleliją ir keletą kartų 
neatsispyrė džiaugsmui pažiūrėti į ją. Vargšė markizė, pajutusi jo žvilgs- 
nį, visiškai neteko savitvardos. Užmiršusi savo apžadus, ji irgi įsmeigė į 
Fabricijų akis, trokšdama įminti, kas dedasi jo širdyje. 

Kai kunigaikštis baigė lošti, damos pakilo, ir svečiai perėjo į vaišių 
salę. Tvarka šiek tiek suiro. Fabricijus atsidūrė visai šalia Klelijos; jis vis 
dar buvo kupinas pasiryžimo, bet į jį padvelkė lengvučiai Klelijos kve- 
palai, ir šitas pojūtis sugriovė visus jo ketinimus. Jis priėjo prie jos ir 
pusbalsiu, tarytum kalbėdamasis pats su savimi, padeklamavo dvi eilutes 
iš Petrarkos soneto, to paties, kurį buvo davęs atspausdinti ant šilkinės 
nosinaitės ir pasiuntęs Klelijai nuo Madžorės ežero krantų: „Koks lai- 
mingas aš buvau tada, kai žmonės laikė mane nelaimingu, o kaip didžiai 
pasikeitė mano likimas dabar!“ „Ne, jis neužmiršo manęs, — pagalvojo 
Klelija džiūgaudama. — Tai kilniai sielai svetimas nepastovumas!“ 


Ne, jūs nematysite manęs kitokzo, 
O zaielos akys, kur mylėt mane išmokėt. 

Klelija išdrįso mintyse pakartoti šias dvi Petrarkos soneto eilutes. 

Kunigaikštienė pasišalino tuoj po vakarienės; kunigaikštis ją palydėjo 
iki jos kambarių ir daugiau iškilmių salėje nebepasirodė. Pasklidus žiniai, 
kad jis nebegrįš, visi iš karto sujudo eiti; vestibiuliuose kilo didžiausia 
netvarka; Klelija atsirado šalia Fabricijaus; didi širdgėla Fabricijaus veide 
sužadino jai gailestį. 

— Užmirškime praeių, — sušnibždėjo ji, — ir priimkite štai šį daiktelį 
draugystės prisiminimui. 

Ir ji padėjo savo vėduoklę taip, kad jis galėtų ją paimti. 

Viskas pasikeitė Fabricijaus akyse; jis iš karto tapo kitu žmogumi; 
jau rytojaus dieną pareiškė, kad jo susitelkimo laikas pasibaigęs, ir per- 
sikraustė į savo prabangų butą Sanseverinos rūmuose. Arkivyskupas 
sakė ir pats tikėjo, kad valdovo malonė ir pakvietimas lošti su juo visto 
visai sumaišę šitam naujai iškeptam šventajam galvą; ponia Sanseveri- 
na numanė, kad jis susitaikė su Klelija. Šita mintis, dar labiau sugildžiu- 
si jai širdį, kankinamą prisiminimo apie lemtingąjį pažadą, galutinai 
paskatino ją išvykti. Dvariškiai atsistebėti negalėjo tokia jos bepro- 
tyste. Kaip? Pasišalinti iš dvaro tada, kai jai rodoma malonė — tiesiog 
begalinė! Grafas, jausdamasis absoliučiai laimingas dabar, kai pamatė, 
kad tarp Fabricijaus ir kunigaikštienės nebėra jokios meilės, pasakė 
savo bičiulei: 

— Jaunasis valdovas yra įsikūnijusi dorybė, bet aš pavadinau jį vai- 
ku; ar atleis jis man kada nors? Matau tik vieną būdą susitaikinti — turi 
pasišalinti. Būsiu jam kuo meiliausias ir kuo pagarbiausias, o paskui 
apsiskelbsiu sergąs ir paprašysiu atleidžiamas. Dabar, kai Fabricijaus 
ateitis užtikrinta, jūs nesipriešinsite. Bet ar aš galiu reikalauti iš jūsų 
didžiulės aukos — pakeisti aukštą kunigaikštienės titulą kitu, kur kas 
menkesniu? Visus valstybinius reikalus pramogos dėlei paliksiu ne- 
įmanomai supainiotus: savo ministerijose turėjau keturis ar penkis 
darbščius, supratingus valdininkus, prieš porą mėnesių atleidau juos į 
pensiją už tai, kad skaito prancūziškus laikraščius, o į jų vietą paskyriau 
neįtikėtinus mulkius. Po mūsų išvykimo valdovą užgrius tokie rūpes- 
čiai, jog jis tikriausiai turės atšaukti Rasį, nors ir kokį pasibaisėjimą jam 

kelia jo būdas. O aš, sulaukęs įsakymo iš tirono, kurio rankose mano 
likimas, parašysiu meilų, draugišką laišką savo draugui Rasiui ir prane- 
šiu jam turįs tvirtą pagrindą tikėtis, kad jo nuopelnai netrukus būsią 
deramai įvertinti. | 


Dvidešimt septintasis skyrius 


"12 rimtas pokalbis įvyko rytojaus dieną po Fabricijaus sugrį- 
žimo į Sanseverinos rūmus; ponia Sanseverina vis dar negalė- 
jo atsitokėti — tokį įspūdį padarė jai džiaugsmas, trykštantis iš kiekvie- 
no Fabricijaus judesio. „Vadinasi, — galvojo ji, — ta šventuolėlė apgavo 
mane! Neįstengė priešintis savo mylimajam nė trijų mėnesių!“ Jaunajam 
valdovui, iš prigimties silpnadvasiui, įtikėjimas sėkminga atomazga įkvė- 
pė drąsos toliau siekti meilės; jis nugirdo apie vykstančius Sanseverinos 
rūmuose pasirengimus iškeliauti, o jo kamerdineris prancūzas, skeptiškai 
žiūrįs į aukštųjų damų dorą, paskatino jį nedaryti nuolaidų vyriausiajai 
rūmininkei. Ernestas V ryžosi žengti tokį žingsnį, kad jį griežtai išpeikė 
ir jo motina, ir visi sveikai galvojantieji dvaro žmonės; o gyventojų aky- 
se šiuo savo poelgiu jis tarytum užtvirtino nuostabų savo palankumą 
poniai Sanseverinai. Valdovas ją aplankė jos rūmuose. 

— Jūs išvažiuojate, — tarė jis rimtu tonu, kuris pasirodė bjaurus poniai 
Sanseverinai, — taip, išvažiuojate; ketinate apgauti mane ir sulaužyti savo 
priesaiką! O tačiau jei aš nors dešimt minučių būčiau uždelsęs tą malonę, 
kurios jūs prašėte Fabricijui, jo nebebūtų tarp gyvųjų. Ir štai jūs norite 
padaryti mane nelaimingą! Jei ne jūsų priesaika, aš niekada nebūčiau 
drįsęs jūsų pamilti! Jums, matyt, svetimas garbės pojūtis! 

— Blaiviai pasvarstykite, valdove! Ar per visą savo gyvenimą jūs 
buvote kada nors toks laimingas kaip per šituos keturis paskutinius 
mėnesius? Jūsų, kaip valdovo, šlovė ir — drįstu manyti — jūsų, kaip 
simpatingo vyro, laimė niekada nebuvo pasiekusi tokių viršūnių. Štai 

kokį sandėrį aš jums siūlau: jei teiksitės jį priimti, aš tapsiu ne jūsų 
meiluže trumpai akimirkai ir ne dėl to, kad baimės valandėlę išplėšėte 
iš manęs priesaiką, bet kiekvieną savo gyvenimo valandėlę paskirsiu 
jūsų laimei; visada būsiu tokia, kokia buvau tuos keturis mėnesius, o 
galbūt ilgainiui mūsų draugystę apvainikuos ir meilė. Neprisiekčiau, 
kad tai neįmanoma. 

— Jei taip, — džiaugsmingai sušuko kunigaikštis, — imkite kitą, didesnį 
vaidmenį. Būkite mano ir mano žemių valdove, būkite mano ministre 
pirmininke; siūlau jums vedybas tokias, kokias man leidžia apmaudžios 
mano rango elgsenos normos; pavyzdžio toli ieškoti nereikia: Neapolio 
karalius neseniai vedė Partanos kunigaikštienę. Siūlau jums tai, ką galiu: 
tokias pat vedybas. Kad įsitikintumėte, jog aš nebe vaikas ir viską ap- 
galvojau, priminsiu jums dar vieną liūdną politinę perspektyvą. Nėmaž 
nesipuikausiu prieš jus su sąlyga, kurią prisiimu gera valia: būti pasku- 
tiniu savo giminės valdovu ir su širdgėla žiūrėti, kaip man esant gyvam 
didžiosios valstybės dalysis mano palikimą; tebūnie palaiminti šie itin 
realūs malonumai, nes jie suteikia man dar vieną progą įrodyti jums savo 
pagarbą ir meilę. 

Ponia Sanseverina nedvejojo nė akimirką; kunigaikštis jai buvo nuo- 
bodus, o grafas — visais atžvilgiais malonus; pasaulyje buvo tik vienas 
žmogus, kurį ji būtų pasirinkusi mieliau už grafą. Be to, grafui ji įsakinė- 
ja, o kunigaikštis, spiriamas savo rango reikalavimų, daugiau ar mažiau 
jai įsakinėtų. Jis gali pasidaryti ir neištikimas, įsitaisyti meilužių; po keleto 
metų amžiaus skirtumas, ko gera, duos jam teisę taip elgtis. 

Mintis apie laukiantį jos nuobodulį iš karto nulėmė viską; tačiau 
ponia Sanseverina, norėdama likti meili, paprašė valdovą leisti jai ap- 
sigalvoti. 

Per ilga būtų čia kartoti tuos beveik jausmingus ir be galo delikačius 
žodžius, kuriais ji sugebėjo užmaskuoti savo atsisakymą. Valdovas supy- 
ko; jis suprato, kad laimė slysta jam iš rankų. Ką daryti, kai ji išvažiuos iš 
jo dvaro? Be to, koks pažeminimas, jeigu ji šitaip jį atstums! „Galų gale, 
ką pasakys prancūzas mano kamerdineris, kai papasakosiu jam apie savo 
pralaimėjimą?“ 

Ponia Sanseverina sugebėjo numaldyti kunigaikšų ir pamažu nu- 
kreipti derybas į deramas vėžes. 

— Jei jūsų didenybė teiksis neskubėti pasinaudoti nelemtu pažadu, 
siaubingu mano akimis, verčiančiu mane niekinti save pačią, tai aš visą 
gyvenimą praleisiu jūsų dvare, ir tas dvaras bus visą laiką toks, koks 
buvo šią žiemą; kiekvieną savo gyvenimo akimirką aš skirsiu tam, kad 
jūs būtumėte laimingas kaip žmogus ir šlovinamas kaip valdovas. O jei 
jūsų didenybė reikalausite, kad ištesėčiau tą priesaiką, tai visas likusis 
mano gyvenimas bus suteptas, ir tučtuojau, kai tik tas įvyks, aš amžinai 
išvyksiu iš jūsų žemių. Tą dieną, kai neteksiu garbės, jūs matysite mane 
paskutinį kartą. 

Bet kunigaikštis, kaip ir visi silpnadvasiai, buvo užsispyręs. Be to, jo, 
kaip vyro ir valdovo, išdidumas kentėjo, kad jo pasipiršimas atmestas; jis 
galvojo apie visas kliūtis, kurias jam būtų reikėję nugalėti, kad aukštoji 
visuomenė pripažintų šias vedybas ir kurias vis dėlto buvo tvirtai pasi- 
ryžęs įveikti. | 

Tris valandas viena ir kita pusė kartojo vis tuos pačius argumen- 
tus, dažnai pasikeisdamas itin aštriais žodžiais. Pagaliau kunigaikštis 
šūktelėjo: 

— Taigi, ponia, jūs norite mane įtikinti, kad neturite garbės pojūčio! 
Jei tą dieną, kai generolas Fabijus Kontis buvo sugalvojęs nunuodyti 
Fabricijų, aš būčiau taip ilgai dvejojęs, tai šiandien jūs statydintumėte 
antkapį savo brolėnui kurioje Parmos bažnyčioje. 

— Tik jau ne Parmoje, šitoje nuodytojų šalyje. 

— Na ką gi, važiuokite, ponia, — pasakė piktai valdovas, — ir telydi jūs 
mano panieka. 

Jis žengė durų link. Tada ponia Sanseverina nusilpusiu balsu pratarė: 

— Na, gerai. Ateikite čia dešimtą valandą vakaro, visiškai slaptai, bet 
jūs skaudžiai apsigausite! Matysite mane paskutinį kartą, o juk aš būčiau 
visą savo gyvenimą jums paaukojusi, kad būtumėte laimingas, kiek tik 
gali būti laimingas absoliutus monarchas jakobinų amžiuje. Ir pagalvo- 
kite, koks bus jūsų dvaras, kai nebebus manęs: kas jį tada išplėš iš jam 
įprastos banalybės ir neapykantos? 

— O jūs taip pat pagalvokite, kad atsisakote Parmos karūnos, ir dau- 
giau negu karūnos, nes jūs būtumėte buvusi ne šiaip sau Parmos kuni- 
gaikštienė, vesta politiniais sumetimais ir nemylima; mano širdis priklau- 
so jums, ir jūs visą gyvenimą būtumėte buvusi absoliuti mano veiksmų 
ir mano krašto valdovė. 

— Taip, bet jos didenybė jūsų motina būtų turėjusi teisę niekinti mane 
kaip bjaurią intrigantę. 

— Na ir kas! Aš būčiau paskyręs jai išlaikymą ir ištrėmęs iš Parmos. 

Dar tris ketvirčius valandos tęsėsi tas dagus atsikirtinėjimas. Kuni- 
gaikštis, delikatus žmogus, negalėjo ryžtis nei pasinaudoti savo teise, nei 
leisti poniai Sanseverinai išvažiuoti. Jis buvo girdėjęs, kad reikia vis tiek ko- 
kiomis priemonėmis laimėti pirmąją pergalę, o paskui moteris prisirišant. 

Ponia Sanseverina pasipiktinusi išvijo jį, tačiau be trijų minučių de- 
šimtą jis išdrįso vėl pasirodyti, visas drebantis ir didžiai nelaimingas. 
Pusę vienuoliktos ponia Sanseverina sėdo į karietą ir išvyko į Boloniją. 
Išvažiavusi iš: kunigaikščio valdų, ji tuoj parašė grafui: 


„Auka padaryta. Mėnesį laiko nenorėkite, kad būčiau linksma. Fab- 
ricijaus aš nebematysiu; laukiu jūsų Bolonijoj ir, kada panorėsite, 
tapsiu grafiene Moska. Prašau jus tik tiek — neprikalbinėkite manęs 
grįžti į tą šalį, iš kurios išvažiavau, ir atsiminkite, kad vietoj šimto 
penkiasdešimt tūkstančių livrų metinių pajamų turėsite daugių dau- 
giausia trisdešimt ar keturiasdešimt tūkstančių. Iki šiol visi mulkiai 
išsižioję stebėjosi jumis, dabar gerbs jus tik tiek, kiek sugebėsite nu- 
sileisti iki jų menkystės. Tu to norėjai, Žoržai Dandenai!!!2“ 


Sutuoktuvės įvyko po savaitės Perudžoje, toje bažnyčioje, kur pa- 
laidoti grafo proseniai. Parmos valdovas labai nusiminė. Jis tris ar ketu- 
ris kartus siuntė pas kunigaikštienę kurjerį, bet ji grąžindavo jo laiškus 
neatplėštus, įdėjusi į kitą voką; Ernestas V dosniai apdovanojo grafą, o 
Fabricijui suteikė savo ordino didįjį kryžių. 

— Tuo man visų labiausiai ir patiko jo atsisveikinimas. Mes išsiskyrė- 
me kaip geriausi pasaulyje draugai, — pasakojo grafas naujajai grafienei 

Moskai dela Roverei. — Jis apdovanojo mane ispanų ordino didžiuoju 
kryžiumi ir deimantais ne mažesnės vertės kaip tas kryžius. Sakė, būtų 
padaręs mane kunigaikščiu, bet norįs pasilaikyti šią priemonę atsargai, 
kad turėtų kuo jus susigrąžinti į savo kraštą. Taigi man pavesta pranešti 
jums (maloni pareiga vyrui), kad jeigu teiksitės grįžti į Parmą, nors tik 
vienam mėnesiui, tai aš gausiu kunigaikščio titulą ir tokią pavardę, kokią 
jūs pasirinksite, 0 jūs — gražų dvarą. 

Bet kunigaikštienė su pasibjaurėjimu atmetė tuos pasiūlymus. 

Po susitikimo su Fabricijumi per iškilmes rūmuose, kaip atrodė, gana 
lemtingo, Klelija tarytum užmiršo meilę, į kurią lyg ir buvo atsiliepusi 
trumpą valandėlę; jos tyrą ir ūkinčią sielą apniko pikčiausi sąžinės prie- 
kaištai. Fabricijus puikiai ją suprato, ir nors stengėsi guostis visokiomis 
viltimis, jį vis tiek užgulė niaurus liūdesys. Tačiau šį kartą liūdesys nenu- 
vedė jo į atsiskyrėlio celę kaip tada, kai tekėjo Klelija. 

Grafas įprašė savo s4nėną tiksliai pranešinėti jam visa, kas dedasi ku- 
nigaikščio rūmuose, ir Fabricijus, ėmęs pagaliau suprasti, kiek daug gero 
jam yra padaręs grafas, pasižadėjo sąžiningai šią pareigą vykdyti. 

Fabricijus, lygiai kaip ir visas miestas bei dvaras, neabejojo, kad jo 
bičiulis ketina vėl perimti vadovavimą vyriausybei ir įgyti dar didesnę 
valdžią negu anksčiau. Grafo spėliojimai netruko pasitvirtinti: nepraėjus 
nė pusantro mėnesio po jo išvykimo, Rasis tapo ministru pirmininku, 
Fabijus Kontis — karo ministru, ir kalėjimai, kurie grafo laikais buvo 
beveik ištuštėję, vėl prisipildė. Pakvietęs šiuos žmones i valdžią, kuni- 
gaikštis tarėsi atkeršysiąs grafienei; jis šėlo iš meilės ir neapkentė grafo 
Moskos labiausiai kaip varžovo. 

Fabricijus turėjo daugybę reikalų; monsinjoras Landrianis, kuriam 
jau buvo septyniasdešimt dveji metai, labai nusilpo, beveik niekur nėjo 
iš rūmų, todėl kone visas jo pareigas turėjo vykdyti koadjutorius. 

Markizė Krešenci, graužiama sąžinės ir gąsdinama savo nuodėmklau- 
sio, rado puikią dingstųį išnykti Fabricijui iš akių. Teisindamasi tuo, kad 
einąs į pabaigą pirmasis jos nėštumas, ji užsidarė savo pačios rūmuose 
lyg kalėjime; bet prie rūmų buvo didžiulis sodas. Fabricijus sugebėjo ten 
patekti ir jos mėgstamiausioje alėjoje išdėlioti puokštes; gėles jis parinko 


PARMOS VIENUOLYNAS + 


ir surišo taip, kad jos kalbėtų, panašiai kaip tos puokštės, kurias kitados 
siųsdavo jinai jam kiekvieną vakarą į Farnezių bokštą paskutinėmis jo 
kalinimo dienomis. 

Šitas mėginimas suartėti labai suerzino markizę: čia sielą jai draskė 
sąžinės priekaištai, čia audrino aistra. Keletą mėnesių ji nė karto neleido 
sau išeiti į sodą ir laikė net nuodėme pažvelgti į jį. 

Fabricijus pradėjo manyti, kad likimas amžinai išskyręs juos, ir į jo 
sielą taip pat ėmė smelktis neviltis. Jis mirtinai neapkentė draugijos, su 
kuria jam reikėjo visą laiką bendrauti, ir jei ne įsitikinimas, einąs iš širdies 
gilumos, kad grafas neturės dvasinės ramybės, kai nevadovaus vyriausy- 
bei, jis būtų atsiskyręs nuo pasaulio ir užsidaręs mažuose savo aparta- 
mentuose arkivyskupijos rūmuose. Kaip mielai jis būtų gyvenęs su savo 
mintimis ir girdėjęs žmonių balsą tik eidamas tarnybos pareigas! 

„Bet aš turiu rūpintis grafo Moskos ir grafienės reikalais, — galvojo 
jis, — ir čia manęs niekas negali pakeisti“. Kunigaikštis vis tebereiškė 
jam ypatingą pagarbą, todėl dvare Fabricijus turėjo vieną pirmųjų vietų, 
ir šita malonė daugiausia buvo pelnyta jo paties. Nepaprastas Fabrici- 
jaus santūrumas, kilęs iš abejingumo, beveik net bjaurėjimosi visu tuo 
nenuoširdumu ir tomis smulkiomis aistromis, kurios žmonėms sudaro 
gyvenimo turinį, suerzino jaunojo valdovo didystę, ir jis dažnai išsitarda- 
vo, kad Fabricijus toks pat protingas kaip jo teta. Tyra savo širdimi kuni- 
gaikštis pusiau tenuvokė tą tiesą, kad aplink jį nėra žmonių su tokiu kaip 
Fabricijaus dvasiniu nusiteikimu. Net ir pats pilkiausias dvariškis nega- 
lėjo nepastebėti, kad Fabricijus gerbiamas ne taip, kaip paprastas koad- 
jutorius, kad su juo valdovas skaitosi net labiau negu su arkivyskupu. 
Fabricijus rašė grafui: jei kunigaikštis kada susiprotėsiąs ir pamatysiąs, 
kaip supainiojo visus valstybės reikalus Rasis, Fabijaus Kontis, Dzurla ir 
kiti panašūs gudruoliai, tai jis, Fabricijus, būsiąs natūralus tarpininkas, 
per kurį kunigaikštis, per daug sau nepažeisdamas savimeilės, galėsiąs 
pateikti tam tikrą pasiūlymą. 

„Jei ne tas pražūtingas žodis vaikas, — rašė jis grafienei Moskai, — kurį 
pavartojo vienas genialus vyras, apibūdindamas vieną aukštą asmenį, tąs 
aukštas asmuo būtų jau sušukęs: „„Grįžkite kuo greičiau atgal ir vykite 

šalin visus tuos valkatas!“ Grafas jau šiandien su džiaugsmu būtų pa- 
kviestas atgal, jei genialiojo vyro žmona teiktųsi žengti šiam tikslui kad 
ir visai nereikšmingą žingsnį; bet jis įeis pro kur kas platesnes paradines 
duris, jei palauks, kol vaisius prinoks. Beje, senosios kunigaikštienės sa- 
lonuose tvyro įstabus nuobodulys, vienintelė pramoga — pamišėlis Rasis, 
kuris, tapęs grafu, apsirgo aristokratizmo manija. Neseniai paskelbtas 
griežtas potvarkis, kad asmuo, negalįs įrodyti bent aštuonių kartų bajo- 
rystės, nebedrįstų pasirodyti kunigaikštienės rengiamuose pobūviuose 
(taip ir parašyta potvarkyje). Asmenys, turį teisę įeiti rytą į didžiąją ga- 
leriją ir pasveikinti čia valdovą, kai jis eina į bažnyčią klausyti mišių, ir 
toliau galėsią naudotis šia privilegija, bet kiekvienas naujas žmogus turė- 
siąs įrodyti aštuonių kartų bajorystę. Žmonės ta proga šneka, kad aiškiai 
matyti, jog Rasiui tų kartų trūksta.“ 

Lengva numanyti, kad šitokių laiškų paštui patikėti nebuvo galima. 
Grafienė Moska iš Neapolio atrašė: 

„Pas mus ketvirtadieniais esti koncertai, o sekmadieniais svečiai su- 
važiuoja šiaip sau pasišnekučiuoti; mūsų salonuose nebūna kur pasisuk- 
ti. Grafas labai patenkintas savo kasinėjimais ir skiria jiems po tūkstanų 
frankų per mėnesį; jis parsigabeno darbininkų iš Abrucų kalnų, nes tie 
ima tik po dvidešimt tris su už dieną. Galėtum mus aplankyti. Jau ne 
vieną dešimtį kartų kviečiau tave, nedėkingasis.“ 

Fabricijui visai ne tas buvo galvoje: net ir laiškai, kuriuos jis kasdien 
rašė grafui ir grafienei, atrodė jam beveik nepakeliama našta. Skaitytojas 
atleis jam sužinojęs, kad praėjo ištisi metai, o jam dar nebuvo pavykę 
nė žodelio pratarti markizei. Visi jo mėginimai užmegzti su ja kokį nors 
ryšį buvo su pasibaisėjimu atmesti. Bodėdamasis gyvenimu, Fabricijus 
nepraverdavo burnos niekur kitur kaip tik tarnyboje ir per priėmimus 
valdovo dvare; už tą nuolatinį jo tylėjimą ir už nepriekaištingai tyrą gy- 
venimo būdą jį ėmė taip neapsakomai kelti į padanges, jog jis pagaliau 
ryžosi paklausyti tetos patarimų. | 

„Kunigaikštis rodo tau tokią pagarbą, — rašė ji Fabricijui, — kad reikia 
netrukus laukti nemalonės; jis taps tau pabrėžtinai neatidus, dvariškiai, 
sekdami valdovo pavyzdžiu, taip pat ims žiauriai tave niekinti. Tie smul- 

kūs despotai, kad ir kokie dori, yra permainingi kaip mada. O priežastis 
ta pati — nuobodulys. Atsispirti valdovo užgaidoms tu beturi vieną prie- 
monę — pamokslus. Tu taip nuostabiai improvizuoji eiles! Pabandyk kokį 
pusvalandį pakalbėti apie tikėjimo dalykus; iš pradžių prišnekėsi erezijų; 
bet pasisamdyk kokį teologą, mokytą ir diskretišką, tegu pasiklauso jis 
tavo pamokslų ir nurodo klaidas, tu jas kitą dieną atitaisysi.“ 

Kai žmogaus sielą drasko nelaimingos meilės kančios, žiauria našta 
jam tampa visa, kas reikalauja dėmesio ir pastangų. Bet Fabricijus pagal- 
vojo, kad jo įtaka žmonėms, jeigu jam pavyktų ją įgyti, galėtų kada nors 
praversiti tetai ir grafui, kurį jis kasdien vis labiau gerbė, kai eidamas savo 
pareigas pažino žmonių piktybę. Jis ryžosi sakyti pamokslus ir sulaukė 
negirdėto pasisekimo, kuriam dirvą parengė jo liesumas ir nušiurusi su- 
tana. Iš jo pamokslų dvelkė didis liūdesys, kuris kartu su pamokslininko 
grožiu ir žmonių pasakojimais apie pavydėtiną palankumą, rodomą jam 
valdovo dvare, pavergė visų moterų širdis. Jos išgalvojo istoriją, kad jis 
buvęs vienas narsiausių karvedžių Napoleono kariaunoje. Netrukus ši 
nesąmonė jau nekėlė niekam abejonių. Bažnyčiose, kur jis numatydavo 
sakyti pamokslą, žmonės iš anksto užsisakydavo vietas; beturčiai pelno 
sumetimais įsitaisydavo bažnyčioje jau nuo penktos valandos ryto. 

Pasisekimas buvo toks, jog pagaliau Fabricijui dingtelėjo mintis, iki 
pat gelmių sukrėtusi jo sielą: pasiklausyti jo pamokslo, kad ir vien iš 
smalsumo, galėtų ateiti ir markizė Krešenci. Susižavėję klausytojai ūmiai 
pastebėjo, kad jo talentas dar labiau skleidžiasi; įsijausminęs jis griebda- 
vosi tokių drąsių vaizdų, kurių būtų išsigandę net labiausiai įgudę pa- 
mokslininkai. Kartais, viską užmiršęs, atsiduodavo ugningam įkvėpimui, 
ir visa auditorija apsipildavo ašaromis. Bet veltui rūstybe žaibuojančios 
jo akys tarp daugybės atsigręžusių į sakyklą veidų ieškodavo tos, kurios 
pasirodymas būtų jam buvęs toks didelis įvykis. 

„Bet jei mane ištiks kada tokia laimė, — galvojo jis, — tai aš arba ap- 
alpsiu, arba visai prarasiu žadą“. Norėdamas apsidrausti nuo šio antrojo 
nemalonumo, jis susirašė tokią maldelę, jausmingą ir karštą, ir ją visados 
pasidėdavo ant kėdutės sakykloje: jei pamatęs markizę pristigs žodžių, 
tuoj perskaitys ją. 

Vieną kartą iš tų markizo tarnų, kuriuos buvo papirkęs, jis sužino- 
jo, kad duotas įsakymas parengti rytdienai rasa Crescenzi ložę didžiajame 
teatre. Jau visi metai markizė nebuvo atsilankiusi nė į vieną vaidinimą; 
šį savo įprotųį ji sulaužė panorusi pasiklausyti vieno tenoro, dėl kurio 
publika iš galvos kraustėsi ir kuris kiekvieną vakarą sutraukdavo pilnutė- 
lę salę žiūrovų. Iš pradžių Fabricijų užplūdo neapsakomas džiaugsmas. 
„Pagaliau galėsiu matyti ją visą vakarą! Sako, labai išblyškusi“. Ir jis ban- 
dė įsivaizduoti, kaip atrodo tas žavus veidelis, kurio spalvos apiblanko 
nuo vidinės kovos. 

Jo bičiulis Liudovikas nustėro, išgirdęs apie tokią, pasak jo, savo pono 
beprotybę, bet išnuomojo, kad ir su dideliu vargu, ložę ketvirtajame aukš- 
te, beveik lygiai priešais markizės ložę. Fabricijui kilo tokia mintis: „O gal 
aš sužadinsiu jai norą ateiti pasiklausyti pamokslo; pasirinksiu labai mažą 
bažnytėlę, kad galėčiau geriau ją matyti“. Pamokslus Fabricijus paprastai 
sakydavo trečią valandą. Tą dieną, kai markizė ruošėsi eiti į teatrą, jis anks- 
ti rytą paskelbė, kad tarnybinės pareigos užlaikysiančios jį kurijoje visą 
dieną, todėl darąs išimų — sakysiąs pamokslą pusę devynių vakaro mažoje 
vizitiečių bažnyčioje, kaip tik priešais vieną Krešencių rūmų fAygelį. Liu- 
dovikas Fabricijaus vardu įteikė daugybę žvakių vienuolėms vizitietėms 
ir paprašė pasirūpintu, kad bažnyčioje būtų šviesu kaip dieną. Tvarkos 
palaikyti atvyko visa kuopa grenadierių, ir prieš kiekvieną koplyčią buvo 
išstatyta po sargybinį su durtuvu ant šautuvo, kad nebūtų vagysčių. 

Pamokslas turėjo prasidėti tik pusę devynių, bet antrą valandą baž- 
nyčioje jau buvo spūstis; galima įsivaizduoti, koks klegesys kilo toje nuo- 
šalioje gatvėje, kur dunksojo didingi Krešencių rūmai. Fabricijus buvo 
liepęs paskelbti, kad pamokslą gailestingosios Švenčiausios Panelės garbei jis 
sakysiąs apie gailestingumą, kurį kiekviena tauri siela turinti jausti nelai- 
mės ištiktam žmogui, net jei jis būtų nusidėjėlis. 

Rūpestingiausiai persirengęs, Fabricijus atėjo į savo ložę, kai tik ati- 
darė teatrą ir dar nebuvo uždegtos šviesos. Vaidinimas prasidėjo apie 
aštuntą valandą, o po kelių minučių jis patyrė džiaugsmą, kurį gali su- 
prasti tik tas, kas yra pats išgyvenęs panašių akimirkų: atsidarė markizo 
Krešencio ložės durys, ir netrukus pasirodė markizė; iš taip arti jis nebu- 

vo jos matęs nuo tos dienos, kai ji padovanojo jam vėduoklę. Fabricijui 
atrodė, kad uždus iš džiaugsmo; širdis taip šokinėjo, kad jis pagalvo- 
jo: „Galbūt aš tuoj mirsiu! Kokia žavi tokio liūdno gyvenimo pabaiga! 
Galbūt susmuksiu šitoje ložėje; tikintieji, susirinkę vizitiečių bažnyčioje, 
nesulauks manęs, 0 rytoj sužinos, kad jų būsimąjį arkivyskupą rado be 
sąmonės Operos teatro ložėje, ir dar persirengusį liokajaus livrėja! Ir 
mano gero vardo — kaip nebūta! O kam gi man tas geras vardas!“ 

Šiaip ar taip, buvo jau beveik be penkiolikos devynios, kai Fabricijus 
prisivertė pajudėti; jis išėjo iš savo ložės ketvirtajame aukšte, bet jam 
vos užteko jėgų pasiekti tą vietą, kur turėjo nusimesti livrėją ir užsivilkti 
tinkamesnį drabužį. Vizitiečių bažnyčioje jis pasirodė tik apie devynias 
ir buvo toks išblyškęs, toks nusilpęs, jog tarp tikinčiųjų pasklido gan- 
das, kad koadjutorius šį vakarą pamokslo sakyti negalėsiąs. Galima įsi- 
vaizduoti, kaip sujudo aplink jį vienuolės prie svečių kambario grotelių, 
kur jis buvo užėjęs pailsėti. Tos moterys buvo labai plepios; Fabrici- 
jus paprašė palikti jį valandėlei vieną, paskui nuskubėjo į sakyklą. Dar 
apie trečią valandą vienas jo padėjėjas buvo jam pranešęs, kad vizitiečių 
bažnyčia sausakimša žmonių, bet tik žemesniojo luomo, matyt, prima- 
sintų iškilmingo apšvietimo. Įlipęs į sakyklą, Fabricijus maloniai nuste- 
bo pamatęs, kad visos kėdės užimtos puošniai apsirengusių jaunuolių 
ir pačių įžymiausių asmenų. Jis pradėjo savo pamokslą atsiprašymu, šį 
klausytojai sutiko prislopintais susižavėjimo šūksniais. Paskui ugningais 
žodžiais pavaizdavo nelaimingą žmogų, kurio reikia gailėti, norint pride- 
ramai pagerbti Madoną, nelaimingųjų užtarėją, kuri pati tiek daug šioje 
žemėje iškentėjo. Pamokslininkas labai jaudinosi; tarpais jis vos pajėgė 
kalbėti taip, kad būtų girdimas kiekviename net ir šitos mažos bažnyčios 
kampelyje. Visoms moterims, o ir daugeliui vyrų jis pats atrodė tas ne- 
laimingasis, kurio reikia gailėti, — taip baisiai jis buvo išblyškęs. Tuoj po 
to atsiprašymo, kuriuo jis pradėjo pamokslą, klausytojai pastebėjo, kad 
koadjutorius šį vakarą ne toks kaip visada, kad jo liūdesys dar didesnis ir 
dar jausmingesnis negu paprastai. Vienu tarpu jo akyse sublizgėjo aša- 
ros; bematant bažnyčioje kilo toks visuotinis ir toks garsus kūkčiojimas, 
jog pamokslą teko visiškai pertraukti. 

Po šito pirmo karto pamokslininkas buvo pertrauktas dar bent de- 
šimt kartų susižavėjimo šūksniais, garsiu verksmu; kas valandėlė buvo 
girdėti: „O Šventoji Madona! O Dieve didis!“ Šita kilminga publika 
taip visuotinai ir nesuvaldomai įsijausmino, jog niekas nesigėdijo savo 
šūkčiojimo ir kaimynai nesistebėjo tais, kurie taip entuziastingai reiškė 
savo jausmus. 

Per pertrauką, paprastai daromą pamokslo viduryje, Fabricijui kaž- 
kas pasakė, kad teatre nieko nelikę; besėdinti ložėje tik viena ponia — 
markizė Krešenci. Kažkurią pertraukos akimirką staiga bažnyčioje kilo 
klegesys: tikintieji balsavo už pasiūlymą pastatyti ponui koadjutoriui 
paminklą. Antroji pamokslo dalis sulaukė tokio pašėlusio, grynai pa- 
saulietiško pasisekimo, krikščioniško gailesio polėkį nustelbė tokie visai 
žemiško susižavėjimo šauksmai, kad prieš lipdamas iš sakyklos Fabri- 
cijus nutarė būsiant reikalinga lyg ir papeikti savo klausytojus. Tada visi 
kartu savotiškai sutartinai pajudėjo durų link, o gatvėje ėmė audringai 
ploti, šaukdami: „Evyva de/ Dongol“ 

Fabricijus skubiai žvilgtelėjo į laikrodį ir pribėgo prie mažo grotuo- 
to langelio, kuris švietė siaurą perėjimą nuo vargonų į vidines vienuo- 
lyno patalpas. Iš pagarbos neįtikėtinai didelei ir neįprastai šioje vietoje 
miniai, užplūdusiai gatvę, Krešencių rūmų durininkas įkaišiojo kokį tu- 
ziną deglų į geležinius žiedus, kokius matome styrančius viduramžių 
pastatų fasaduose. Po keleto minučių, dar tebeaidint šauksmams, įvyko 
tai, ko taip nerimastingai laukė Fabricijus: gatvėje pasirodė iš teatro 
grįžtančios markizės karieta; vežėjas turėjo norom nenorom sustoti; 
tik visai žingine ir pavyko karietai pro minią, praskirtą šūkčiojimais, 
privažiuoti prie vartų. 

Markizės širdį, kaip visas nelaimingas širdis, sujaudino iškilni mu- 
zika, bet dar labiau ji susijaudino sužinojusi, kodėl visiškai ištuštėjo 
teatro salė. Įpusėjus antrajam veiksmui, kai scenoje tebedainavo įsta- 
busis tenoras, žiūrovai ėmė bėgti net iš parterio, ryždamiesi išbandyti 
laimę: gal pateks į vizitiečių bažnyčią. Kai kelią į rūmus markizei pa- 
stojo minia, ji apsipylė ašaromis. „Mano pasirinkimas vertas pagyri- 
mol“ — pagalvojo ji. 

Bet kaip tik dėl šios trumputės susijaudinimo akimirkos ji atkakliai 
priešinosi markizui ir visiems draugams, kurie ją įkalbinėjo, niekaip ne- 
suprasdami, kaip ji gali nenueiti pasiklausyti tokio nuostabaus pamoksli- 
ninko. „Šiaip ar taip, — sakė jie, — savo pasisekimu jis viršija net geriausią 
Italijos tenorą!“ „Jei pamatysiu jį, aš žuvusi!“ — mąstė markizė. 

Nors Fabricijaus talentas, kaip atrodė, diena iš dienos vis labiau to- 
bulėjo, veltui jis dar keletą kartų sakė pamokslus toje pat nedidelėje baž- 
nyčioje greta Krešencių rūmų — taip ir negavo nė sykio pamatyti Kleli- 
jos. Ją pagaliau net ėmė erzinti toksai užsispyrimas: išbaidęs ją iš sodo, 
dabar štai ateina drumsti jai ramybės jos nuošalioje gatvėje. 

Leisdamas akimis klausančių moterų veidus, Fabricijus jau senokai 
pastebėjo tarp jų gražų, smulkų juodbruvą veidelį liepsningomis aki- 
mis. Tos nuostabiai gražios akys paprastai po aštunto ar dešimto pa- 
mokslininko sakinio pasrūdavo ašaromis. Kai Fabricijui tekdavo dėstyti 
ilgus ir jam pačiam nuobodžius dalykus, jo žvilgsnis mielai sustodavo 
ties šituo veideliu, kuris patiko jam savo jaunatviškumu. Jis sužinojo, 
kad jaunoji mergina vadinasi Aneta Marini ir kad ji — prieš kelis mė- 
nesius mirusio turtingiausio Parmos gelumbių pirklio vienturtė duktė, 
paveldėjusi visą jo turtą. 

Netrukus gelumbių pirklio dukters Anetos Marini vardas buvo visų 
lūpose; ji beprotiškai įsimylėjo Fabricijų. Kai Fabricijus pradėjo sakyti 
savo garsiuosius pamokslus, ji buvo susižadėjusi su vyresniuoju teisin- 
gumo ministro sūnumi Džakomu Rasiu, ir, reikia pasakyti, jis netgi jai 
patiko; bet vos du kartus pasiklausiusi monsinjoro Fabricijaus ji pareiškė 
nebenorinti tekėti: o kai buvo paklausta, kodėl taip netikėtai pasikeitęs 
jos nusistatymas, atsakė, kad dorai mergaitei sąžinė neleidžianti tekėti 
už vieno, kai ji beprotiškai įsimylėjusi kitą. Iš pradžių jos šeima veltui 
stengėsi išsiaiškinti, kas yra tas kitas. 

Bet karštos ašaros, kurias Aneta liedavo per pamokslus, užvedė mo- 
tiną ir dėdes ant teisingo kelio; į jų klausimą, ar neįsimylėjusi ji monsin- 
joro Fabricijaus, Aneta drąsiai atsakė, kad jie įspėję ir todėl ji nenorint 
žeminti savęs melu; ir dar pridūrė, jog, neturėdama vilties ištekėti už die- 
vinamo žmogaus, ji bent norinti, kad jos akių nežeistų juokinga grafiuko 

Rasio fizionomija. Po dviejų dienų jau visas miestas kalbėjo, kaip apjuok- 
tas sūnus to žmogaus, kuriam miestelėnai nebežinojo nė kaip pavydėti. 
Anetos Marini atsakymas atrodė vertas susižavėjimo, ir visi jį kartojo. 
Kaip visur, taip ir Krešencių rūmuose apie tai irgi buvo kalbama. 

Salone Klelija šia tema nepasakė nė žodelio; bet ji pakamantinėjo 
kambarinę, ir kitą sekmadienį, išklausiusi ankstyvųjų mišių savo rūmų 
koplyčioje, įsisodino kambarinę į karietą ir nuvažiavo klausyti antrųjų 
mišių į tą parapiją, kuriai priklausė panelė Marini. Bažnyčioje buvo su- 
sirinkę visi miesto dabitos, atvilioti čia to paties masalo; tie ponaičiai 
stoviniavo prie bažnyčios durų. Netrukus iš susijaudinimo, kilusio tarp 
jų, markizė suprato, kad panelė Marini įėjo į bažnyčią; iš savo vietos ji 
puikiai matė ją; nors ir labai pamaldi būdama, mišių ji beveik nesiklausė. 
Klelijai krito į akis, kad ši gražuolės miestelėnės veidelio išraiška kaž- 
kokia ryžtinga, pritinkanti, kaip jai atrodė, nebent moteriai po kelerių 
vedybinio gyvenimo metų. Šiaip ji buvo nedidelio ūgio ir labai liekna, o 
jos akys, kaip sakoma Lombardijoje, tarytum kalbėjo su daiktais, į ku- 

Kitą dieną Krešencių šeimos draugai, kurie rinkdavosi kas vakaras, 
papasakojo apie naują juokingą Anetos Marini išdaigą. Kadangi jos mo- 
tina, bijodama, kad duktė nepadarytų kokios kvailystės, duodavusi jai 
labai mažai pinigų, Aneta nuėjusi pas garsųjį Ajecą, kuris tuo metu ta- 
pė freskas Parmoje, markizo Krešencio salonuose, pasiūliusi dailinin- 
kui brangų žiedą su briliantu, savo tėvo dovaną, ir paprašiusi jį nutapyti 
pono del Dongo portretą, tik pareikalavusi, kad jis būtų atvaizduotas 
su paprastais juodais drabužiais, o ne su kunigo sutana. Ir štai vakar 
jaunosios Anetos motina baisiai nustebusi, o dar labiau pasipiktinusi, kai 
atradusi dukters kambaryje kabantį puikų Fabricijaus del Dongo por- 
tretą, įrėmintą gražiausiuose rėmuose, kokius tik kada nors yra auksinę 
Parmos meistrai per paskutiniuosius dvidešimt metų. 

Dvidešimt aštuntasis skyrius 


vykių vejami, mes nespėjome nė probėgšmais pavaizduoti juo- 

kingos dvariškių padermės, knibždančios Parmos valdovo dva- 
re. O jie keistai aiškindavosi mūsų čia papasakotus įvykius. Šioje šalyje 
garbę dalyvauti su juodomis kojinėmis rytinėse valdovo kėlimosi apei- 
gose galėjo turėti bet kuris plikbajoris su kokiais trim ar keturiais tūks- 
tančiais livrų metinių pajamų, visų pirma — jeigu jis neskaitęs Voltero 
ar Ruso, o šitą sąlygą nelabai sunku įvykdyti. Paskui dar reikėjo mokėti 
jautriai pakalbėti apie valdovo slogą arba apie paskutinę iš Saksonijos 
jam atsiųstą mineralų skrynią. Jei toks plikbajoris, be viso to, nepra- 
leisdavo per metus nė vienų mišių, jei tarp savo artimų draugų turėjo 
du ar tris storus vienuolius, monarchas porą savaičių prieš Naujuosius 
metus ar po Naujųjų metų maloningai pratardavo į jį keletą žodelių, 
kas laiduodavo minėtam asmeniui didžią pagarbą jo parapijoje, o ir 
mokesčių rinkėjas nedrįsdavo per daug jam įkyrėti, jeigu jis ir pavėluo- 
davo sumokėti tą šimtą frankų metinio mokesčio, kuriuo buvo apdėtas 
jo nedidelis turtelis. 

Toks skursna dvariškis buvo ir ponas Gondzas, žmogus labai kil- 
mingas, kuris, be savo nedidelio dvarelio, per markizo Krešencio už- 
tarimą buvo gavęs dar puikią tarnybą su tūkstančiu šimtu penkiasde- 
šimt frankų metinio atlyginimo. Šitas žmogus būtų turėjęs ko valgyti 
ir namie, bet jį buvo apsėdusi viena aistra: smagus ir patenkintas jis 
jautėsi tik kurio nors aukšto asmens salone, nors tas kartkarčiais pa- 
sakydavo: „Tylėkite, Gondzai, kvailas jūs, ir tiek!“ Toks sprendimas 
būdavo blogos nuotaikos vaisius, nes proto Gondzas beveik visada 
turėdavo daugiau negu tas aukštas asmuo. Jis mokėjo pakalbėti apie 
viską, ir gana sklandžiai; maža to, vos tik namų šeimininkui vyptelėjus, 
jis mielai pakeisdavo savo nuomonę. Nors savo asmeninius reikalus 
sugebėjo tvarkyti labai apsukriai, galva jo, tiesą sakant, buvo visiškai 
tuščia, ir kai monarchas nesloguodavo, tai Gondzas, įėjęs į saloną, pa- 
sijusdavo kartais gana kebliai. 

Išgarsėjo Gondzas Parmoje savo prašmatnia trikampe, papuošta 
juoda aptriušusia plunksna kepure, kurią jis dėdavosi net prie frako; bet 
reikėjo matyti, kaip jis tą plunksną nešioja ant galvos ar laiko ranko- 
je, — tuo ir reiškėsi jo talentas bei orumas. Su nuoširdžiausiu nerimu jis 
teiraudavosi, kaip nesveikas markizės kambarinis šuniukas; jei Krešen- 
cių rūmuose būtų kilęs gaisras, jis nebūtų pabijojęs gyvybės netekti, kad 
tik išgelbėtų kurį nors tų prašmatnių auksiniu brokatu muštų krėslų, už 
kurių jau tiek metų kibo juodos šilkinės trumpos jo kelnės, kai jis atsitik- 
tinai išdrįsdavo valandėlę ant jų prisėsti. 

Kas vakaras septyniomis į markizės Krešenci saloną susirinkdavo 
septynetas ar aštuonetas panašių žmogystų. Vos jiems susėdus, liokajus 
puošnia geltona livrėja su daugybe sidabro apsiuvų ir raudona liemene, 
dar labiau pabrėžiančia livrėjos puošnumą, priėjęs paimdavo iš tų bėdžių 
skrybėles ir lazdas. Po jo tuoj pasirodydavo kamerdineris ir paduodavo 
kiekvienam po mažučiuką kavos puodeliuką ant sidabrinės filigraninės 
kojytės; o kas pusvalandis vyresnysis liokajus puošniu prancūziško kir- 
pimo fraku, su špaga prie šono apdalydavo visus ledais. 

Susirinkus tiems smulkiems nušiurusiems dvariškiams, po pusvalan- 
džio į saloną įžengdavo penki ar šeši karininkai; jie kalbėdavo trankiai ir 
karingai, o diskutuodavo daugiausia apie tai, kiek ir kokių sagų turi būti 
kareivio mundure, kad vyriausiasis kariuomenės vadas pasiektų perga- 
lę. Būtų buvę neapdairu tame salone papasakoti kurią nors naujieną iš 
kokio prancūziško laikraščio; naujiena galėjo būti nors ir maloniausia, 
sakysim, kad Ispanijoje sušaudyta penkiasdešimt liberalų, — vis tiek tai 
būtų buvęs įrodymas, kad pasakotojas skaitąs prancūzišką laikrašų. Visų 
šių žmonių apsukrumo viršūnė buvo išsirūpinti kas dešimt metų pusan- 
tro šimto frankų priedą prie algos. Štai kaip monarchas dalijasi su savo 
bajorais malonumu valdyti valstiečius ir miestelėnus. 

Svarbiausias asmuo Krešencių salone neginčijamai buvo kavaljeras 
Foskarinis, labai padorus žmogus ir todėl kiekvienos valdžios vis kuriam 
laikui pasodinamas į kalėjimą. Jis buvo deputatas tuose garsiuose Mila- 
no atstovų rūmuose, kurie atmetė Napoleono pateiktą žyminio mokes- 
čio įstatymą, — retas įvykis istorijoje. Kavaljeras Foskarinis, dvidešimt 

metų draugavęs su markizo motina, ir dabar tebebuvo įtakingas šituose 
namuose. Jis visada turėdavo ką linksmo papasakoti, bet nuo įžvalgios 
jo akies niekas nepasislėpdavo; ir jaunoji markizė, širdies gilumoje jaus- 
damasi kalta, drebėjo prieš jį. 

Kadangi Gondzas jautė iš tikrųjų aistringą potraukį prie didelių 
ponų, nors tie ir atsimokėdavo jam storžieviškais žodžiais ir kartą ar du 
per metus įskaudindavo jį iki ašarų, jis sirgo manija teikti jiems smulkias 
paslaugas; ir jeigu jo nebūtų varžę įpročiai, įdiegti didžiausio skurdo, tai 
kartais gal jis būtų šį tą pasiekęs, nes jam netrūko tam tikro buklumo, o 
juoba įžūlumo. 

Tai va šitas Gondzas su mums jau žinomomis savo būdo ypatybėmis 
gerokai niekino markizę Krešenci, nes nė sykio gyvenime ji nebuvo iš- 
tarusi jam bent kiek nemandagesnio žodžio; tačiau, šiaip ar taip, ji buvo 
našlės kunigaikštienės garbės kavalieriaus, garsiojo markizo Krešencio 
žmona, oO tas kartą ar dukart per metus pasakydavo jam: 

— Tylėk, Gondzai, asilas tu, ir tiek! 

Gondzas pastebėjo, kad vos tik kas svetainėje užsimindavo apie 
jaunąją Anetą Marini, markizė akimirką atsitokėdavo iš susimąstymo 
ir abejingumo, kuriame skendėdavo paprastai iki tol, kol laikrodis iš- 
mušdavo vienuoliktą, — tada ji imdavo pilstyti arbatą ir paduodavo 
kiekvienam svečiui puodelį, kreipdamasi į jį pavarde. Paskui, prieš pa- 
sišalindama į savo kambarius, lyg ir pralinksmėdavo; šituo momentu ir 
būdavo jai deklamuojami satyriniai sonetai. 

Italijoje tokie sonetai puikiai rašomi; tai vienintelis literatūros žanras, ku- 
riame dar plazda šiek tiek gyvybės; tiesa, cenzūrai jų pateikti nereikia, ir asa 
Crescenzi įnamiai visada pradėdavo savo sonetų skaitymą šiais žodžiais: 

— Ar leisite, markize, paskaityti jums vieną labai nevykusį sonetą? 

O kai sonetas prajuokindavo susirinkusiuosius ir būdavo pakartotas 
du tris kartus, vienas kuris karininkų laikydavo savo pareiga tarti: 

— Ponui policijos ministrui ne pro šalį būtų vienam kitam šitų bjau- 
rysčių autoriui kilpą ant kaklo užnerti. 

Miestelėnų draugijoje, priešingai, šitie sonetai sutinkami su neslepia- 
mu susižavėjimu, ir teismų raštininkai pardavinėja jų nuorašus. 

Iš savotiško markizės smalsumo Gondzas nusprendė, jog kažkas, 
matyt, per daug bus išgyręs gražuolę Anetą Marini, dar, be to, ir mili- 
jonierę, ir dabar markizė pavyduliaujanti jai. Su amžina savo šypsena ir 
besaikiu akiplėšiškumu visų nebajorų atžvilgiu Gondzas įsismelkdavo 
visur, tad jau rytojaus dieną jis įžengė į markizės saloną, pergalingai lai- 
kydamas rankoje savo trikampę kepurę su plunksna, — toks jis būdavo 
tik sykį ar dusyk per metus, kai kunigaikštis pasakydavo jam: „Sudiev, 
Gondzai!“ Pagarbiai nusilenkęs markizei, Gondzas nepasitraukė į šalį, 
kaip paprastai, ir neatsisėdo į jam pasiūlytą krėslą. Jis įsitaisė svečių vi- 
duryje ir stačiokiškai sušuko: 

— Mačiau monsinjoro del Dongo portretą. 

Klelija taip sutriko, jog turėjo atsiremti į krėslo poranki; ji dar bandė 
laikytis prieš audrą, bet netrukus turėjo pasišalinti iš salono. 

— Reikia pasakyti, mielasis Gondzai, kad esate neįtikėtinai nenuo- 
vokus, — išdidžiai pasakė vienas karininkas, baigiąs doroti ketvirtą ledų 
porciją. — Kaip jūs nežinote, kad koadjutorius, buvęs vienas narsiausių 
Napoleono armijos pulkininkų, iškrėtė kadaise markizės tėvui šlykštų 
pokštą? Jis išėjo iš tvirtovės, kur generolas Kontis buvo komendantas, 
taip paprastai kaip iš Stekatos (Parmos katedros). 

— Aš 1š tiesų daug ko nežinau, brangusis kapitone, esu pasigailėtinas 
mulkis ir nuo ryto iki vakaro tedarau žioplystę po žioplystės. 

Šitas labai itališkos mados atsikirtimas sukėlė juoką šmaikščiojo ka- 
rininko nenaudai. Netrukus sugrįžo markizė; ji apsišarvavo drąsa ir net 
turėjo miglotą viltį galėsianti ir pati pasigėrėti Fabricijaus portretu, kuris, 
kaip sakė visi, buvo nuostabus. Ji pradėdavo kalbą apie to portreto auto- 
rių Ajecą ir karštai išgyrė jo talentą. Pati to nejausdama, žaviai šypsojosi 
Gondžzui, o tas klastingai dirsčiojo į karininką. Kadangi ir visi kiti rūmų 
įnamiai susigundė šia pramoga, karininkas paspruko, širdyje prisiekęs, 
žinoma, mirtinai nekęsti Gondzo; pastarasis džiūgavo, o vakare, kai pa- 
kilo atsisveikinti, markizė užkvietė jį rytdienai pietų. 

— O va dar gražesnė naujiena! — paskelbė Gondzas rytojaus dieną po 
pietų, kai pasišalino tarnai. — Ar nebus tik mūsų koadjutorius įsimylėjęs 
jaunosios Marini!.. 

Galima suprasti, koks nerimas kilo Klelijos širdyje, nuskambėjus 
šiems netikėtiems žodžiams. Susijaudino net ir markizas. 

— Betgi, Gondzai, mielasis, jūs paistote niekus, kaip visada! Turė- 
tumėte bent kiek santūrumo parodyti — juk kalbate apie žmogų, kuris 
turėjo garbę jau vienuolika kartų lošti su jo didenybe vistą! 

— Et, pone markize, —- atšovė Gondžzas su įprastu tokiems žmonėms 
storžieviškumu, — galiu prisiekti, jis su mielu noru suloštų partiją ir su 
jaunąja Marini. Bet jeigu jums šitos smulkmenos nepatinka — gana. 
Aš jas užmiršau. Man visų labiausiai rūpi neužrūstinti savo dievinamo 
markizo. 

Po pietų markizas paprastai pasišalindavo į savo kambarius nusnūst. 
Šiandien jis nepasišalino, bet Gondzas būtų verčiau liežuvį nusikandęs, 
negu dar nors žodelį pridūręs apie jaunąją Marini; tačiau, pradėjęs kalbą, 
vis pasukdavo ją taip, kad markizui atrodytų, jog vėl prašneks apie jau- 
nosios miestelėnės meilę; Gondzas turėjo gryniausio itališko sąmojo — 
gebėjo su pasimėgavimu kuo ilgiausiai užlaikyti žodį, kurio visi laukia. 
Vargšas markizas, netverdamas smalsumu, buvo priverstas žengti pir- 
mąjį žingsnį: pasakė, kad kai turįs malonumą pietauti su Gondzu, suval- 
gąs dvigubai tiek, kiek visada. Gondzas nesusiprato ir ėmė kalbėti apie 
puikią paveikslų galeriją, kurią įsitaisiusi markizė Balbi, velionio valdovo 
meilužė; tris ar keturis kartus jis pradėjo kalbą apie Ajecą, tęsdamas žodį 
po žodžio su nuoširdžiausiu susižavėjimu. Markizas jau mano sau: „Pui- 
ku! Pagaliau jis prašneks apie portretą, kurį užsisakė Aneta Marini!“ Bet 
Gondzas ir vėl, žiūrėk, nušneka į šalį. Išmušė penkias, ir markizui visiš- 
kai sugedo nuotaika; numigęs, pusę šešių, jis paprastai sėsdavo į karietą 
ir važiuodavo į Corso. 

— Amžinai lendate su savo kvailystėmis! — šiurkščiai pasakė jis Gon- 
dzui. — Per jus kunigaikštienė, ko gera, atvažiuos į Corso pirma manęs, o 
aš juk jos garbės kavalierius, gal ji turės man kokių įsakymų. Na, gyviau! 
Pasakykite man, jei sugebate, keliais žodžiais, kaip ten yra su tais taria- 
mais monsinjoro koadjutoriaus meilės nuotykiais. 

Bet Gondzas norėjo patausoti šį pasakojimą markizei, kuri buvo 
pasikvietusi jį pietų; todėl jis kuo trumpiau zšbėrė užsakytąją istoriją, ir 

markizas, jau kone snausdamas, išskubėjo numigti. Visai kitaip šią is- 
toriją išdėstė Gondzas vargšei markizei. Nors ir labai aukštai iškilusi, 
ji tebebuvo tokia jauna ir naivi, kad jautėsi turinti atitaisyti storžievišką 
markizo elgesį su Gondzu. Nudžiugintas tokio pasisekimo, tasai iš karto 
atgavo visą savo gražbylystę ir ne vien iš pareigos, bet ir iš malonumo 
įsileido į begalines smulkmenas. 

Aneta Marini mokanti visą cekiną už tai, kad jai pasaugotų vietą 
bažnyčioje iki pamokslo; į bažnyčią ateinanti visada su dviem tetom ir 
buvusiu tėvo kasininku. Vietas ji užsisakanti iš vakaro ir paprastai beveik 
tiesiai priešais sakyklą, truputį arčiau didžiojo altoriaus, nes pastebėju- 
si, kad koadjutorius dažnai atsigręžiąs į altorių. Bet štai ką pastebėję 
ir klausytojai: jaunasis pamokslininkas xerefaž su malonumu nukreipiąs 
savo iškalbingą žvilgsnį į jaunąją įpėdinę, jos masinamą grožį; ir, matyt, 
ne be susidomėjimo, nes kai tik jo akys sustojančios ties ja, jo pamokslas 
darąsis labai moksliškas, jame atsirandą daug citatų, ir klausytojai pasi- 
genda žodžių, plaukiančių iš širdies; o tada ponios veik tuoj imančios 
nuobodžiauti, sužiūrančios į Marini ir imančios ją apkalbinėti. 

Klelija net tris kartus paprašė Gondzą pakartoti jai visas šitas stebi- 
nančias smulkmenas ir po trečio karto giliai susimąstė; ji apskaičiavo, kad 
nemačiusi Fabricijaus jau lygiai keturiolika mėnesių. „Ar didelė blogybė 
būtų, — mąstė ji, — valandėlę užsukti į bažnyčią — ne Fabricijaus pamatyt, 
bet pasiklausyti garsaus pamokslininko? Be to, aš atsisėsiu kur nors toliau 
nuo sakyklos ir pasižiūrėsiu į jį tik vienąkart įėjusi ir antrąkart pamokslo 
pabaigoje... Ne, - galvojo Klelija, - aš ne Fabricijų noriu pamatyt, aš no- 
riu išgirsti nuostabųjį pamokslininką!“ Bet šitaip samprotaujančią marki- 
Zę ėmė graužti sąžinė: ji taip puikiai laikėsi tuos keturiolika mėnesių! „Na, 
gerai, — nutarė ji, stengdamasi bent kiek numaldyti sąžinę, — jei pirmoji 
moteris, kuri ateis pas mane šįvakar, bus buvusi pasiklausyti monsinjoro 
del Dongo pamokslo, tai aš irgi eisiu; jei ne — neisiu“. 

Šitaip pasiryžusi markizė, didžiausiam Gondzo džiaugsmui, tarė: 

— Pasistenkite sužinoti, kurią dieną ir kurioje bažnyčioje koadjuto- 
rius skaitys pamokslą. Šį vakarą, kai rengsitės išeiti, aš galbūt pavesiu 
jums šį tą atlika. 

Kai tik Gondzas išvyko į Corso, Klelija išėjo į rūmų sodą pakvėpuo- 
ti grynu oru. Ji nė neprisiminė, kad dešimt mėnesių nebuvo čia kojos 
įkėlusi. Buvo gyva ir žvali, veidas paskaistėjo. Vakare, kai tik į salę įei- 
davo kuris įkyruolis, jos širdis imdavo plakti iš susijaudinimo. Pagaliau 
tarnai pranešė, kad atvyko Gondzas; tasai, vos akį metęs, suprato, kad 
šiuose rūmuose jis bus reikalingas visą savaitę. „Markizė pavyduliauja 
jaunajai Marini, ir, dievaži, galima būtų suvaidinti visai neblogą komedi- 
ją, — galvojo jis: — markizė atliktų pagrindinį vaidmenį, Aneta — subretės, 
o monsinjoras del Dongo - įsimylėjėlio! Dievaži, po du frankus už bi- 
lietą nebūtų per brangu“. Iš džiaugsmo jis nesitvėrė savame kailyje, visą 
vakarą nedavė niekam nė žodžio ištarti, pasakojo puikiausias istorijas 
(pavyzdžiui, anekdotą apie vieną žinomą aktorę ir markizą de Pekinji, 
kurį buvo vakar iš vieno prancūzų keliautojo išgirdęs). Markizė savo 
ruožtu nenustygo vietoje, čia vaikštinėjo po svetainę, čia ėjo į paveikslų 
galeriją šalimais, kur markizas kabino tik paveikslus, atsiėjusius ne pigiau 
kaip dvidešimt tūkstančių frankų kiekvienas. Šį vakarą paveikslai bylo- 
jo į markizę tokia aiškia kalba, jog širdis jai pavargo nuo jaudinimosi. 
Galų gale išgirdo, kaip atsidarė dvivėrės durys, ir nubėgo į saloną; atėjo 
markizė Raversi! Sutikusi ją įprastu mandagiu pasisveikinimu, Klelija 
suprato, kad nebepajėgia žodžio ištarti. Markizė tik iš antro karto su- 
prato jos klausimą: 

— Ką jūs pasakysite apie garsųjį pamokslininką? 

— Iki šiol maniau, kad tai smulkus intrigantėlis, niekuo nenusilei- 
džiąs savo tetai, garsiajai grafienei Moskai, bet, žinote, kai paskutinį kar- 
tą klausiausi jo pamokslo vizitiečių bažnyčioje priešais jūsų rūmus, jis 
buvo toks įstabus, jog visa mano neapykanta jam išblėso, ir aš dabar 
manau, kad tai iškalbingiausias pamokslininkas, kokį tik man teko kada 
nors girdėti. 

— Tai jūs buvote pasiklausyti jo pamokslo? — paklausė Klelija, suvir- 
pėjusi iš laimės. 

— O kaipgi! — nusijuokė markizė. — Jūs, matyt, nesiklausėte manęs? 
Dabar nė už kažin ką nepraleisčiau nė vieno. Sako, jis turįs džiovą ir greit 
jau nesakysiąs pamoksų! 

Kai tik markizė Raversi išėjo, Klelija pasikvietė Gondzą į galeriją. 

— Esu beveik nusprendusi, — tarė ji, — pasiklausyti to išgirtojo pa- 
mokslininko. Kada jis dabar vėl sakys pamokslą? 

— Ateinantų pirmadienį; tai yra po trijų dienų; jis tarytum įspėjo jūsų 
šviesybės norą, nes pamokslui tą dieną pasirinko vizitiečių bažnyčią. 

Klelija dar ne viską buvo išsiaiškinusi; bet jai užgniaužė kvapą, ji ne- 
begalėjo nė žodžio ištarti; penketą ar šešetą sykių ji perėjo per galeriją, 
nepratarusi daugiau nė žodžio. Gondzas galvojo: „Štai kaip ją kankina 
kerštas! Kas per įžūlumas — bėgti iš kalėjimo, ypač kai turi garbės būti 
saugomas tokio didvyrio kaip generolas Fabijus Kontis!“ 

— Beje, reikia skubėti, — pridūrė jis garsiai su lengva pašaipa balse. — 
Koadjutorius serga džiova. Girdėjau iš daktaro Rambo, kad jis nebeišgy- 
vensiąs nė metų; Dievas baudžia jį už tai, kad išsisuko nuo atpildo — klas- 
tingai pabėgo iš tvirtovės. 

Markizė atsisėdo ant sofos galerijoje ir ženklu pakvietė Gondzą pa- 
sekti jos pavyzdžiu. Valandėlę patylėjusi, padavė jam nedidelę piniginę, į 
kurią buvo įdėjusi kelis cekinus. 

— Užsakykite man keturias vietas. 

— Ar bus leista ir vargšui Gondzui įsmukti paskui jūsų šviesybę? 

— Žinoma, užsakykite penkias vietas... Man nesvarbu būti arti saky- 
klos, — pridūrė ji. — Bet aš norėčiau pasižiūrėti į panelę Marini, kuri, sako, 
tokia graži. 

Markizė buvo kaip negyva tas tris dienas, likusias iki garsiojo pirma- 
dienio — pamokslo dienos. O Gondžzas, laikęs nepaprasta garbe pasirody- 
ti viešai tokios didelės damos palydoje, pasidabino prancūziško kirpimo 
fraku ir prisisegė špagą; to negana: kadangi bažnyčia buvo šalia rūmų, 
jis liepė nunešti ten prašmatnų paauksuotą krėslą markizei atsisėsti, ir 
miestelėnams tai pasirodė didžiausias akiplėšiškumas. Lengva įsivaizduo- 
ti, kaip pasijuto vargšė markizė, pamačiusi tą krėslą, ir dar pastatytą kaip 
tik priešais sakyklą! Klelija taip sumišo, jog susigūžė to didžiulio krėslo 
kamputyje, nuleido akis ir nedrįso nė žvilgtelėti į jaunąją Marini, nors 
Gondzas jai parodė ją pirštu, taip įžūliai, jog vargšė markizė negalėjo at- 
sitokėti iš siaubo. Nebajorai to dvariškio akyse buvo absoliutus niekas. 

Sakykloje pasirodė Fabricijus; jis buvo toks liesas, toks išblyškęs, 
toks išsekęs, jog Klelijai akys tuoj pasruvo ašaromis. Fabricijus ištarė 
keletą žodžių, paskui stabtelėjo, tartum staiga pritrūkęs kvapo; keletą 
kartų jis bandė prakalbėti, bet veltui; tada jis nusigręžė ir pasiėmė prira- 
šytą lapelį. 

— Broliai mano, — tarė jis, — viena nelaiminga ir tikrai jūsų gailesio 
verta siela mano lūpomis prašo jus pasimelsti, kad ateitų galas jos kan- 
čioms, kurios jai baigsis tik kartu su gyvenimu. 

Fabricijus lėtai ėmė skaityti, kas buvo parašyta lapelyje; bet jo balso 
išraiška buvo tokia, kad dar maldai neįpusėjus raudojo visa bažnyčia, net 
ir Gondzas. „Bent niekas neatkreips į mane dėmesio“, - galvojo marki- 
zė, apsipylusi ašaromis. 

Kol Fabricijus skaitė maldą iš lapelio, galvoje jam kilo viena kita min- 
tis apie dvasinę būseną to nelaimingojo, už kurį jis ragino tikinčiuosius 
melstis. Netrukus mintys jį plūste užplūdo. Kreipdamasis lyg ir į visus 
susirinkusius, jis kalbėjo tik markizei. Baigė pamokslą trupuų anksčiau 
negu paprastai, nes nieku gyvu neįstengė užgniaužti ašarų, kurios smau- 
gė taip, kad jis nebepajėgė aiškiai žodžio ištarti. Žinovai nusprendė šį 
pamokslą buvus keistoką, tačiau bent patetiškumu prilygstantį garsiajam 
pamokslui, kurį jis aną vakarą sakė gausiai apšviestoje bažnyčioje. O 
Klelija, vos išklausiusi dešimt pirmųjų Fabricijaus skaitomos maldos ei- 
lučių, jau apkaltino save sunkiu nusidėjimu, kad per keturiolika mėnesių 
nepasimatė su juo. Parėjusi namo, atsigulė, kad nieko netrukdoma galėtų 
pagalvoti apie Fabricijų, o rytojaus dieną, gana anksti, Fabricijus gavo 
tokį laišką: 

„Pasikliauju jūsų garbe; susiraskite keturis patikimus 5rav7 ir rytoj, kai 
bokšto laikrodis Stekatos bažnyčioje išmuš vidurnaktį, ateikite į Šven- 
tojo Povilo gatvę, prie nedidelių vartelių, pažymėtų nr. 19. Atsiminkite, 
kad jus gali užklupti, neikite vienas.“ 

Atpažinęs šią dievišką rašyseną, Fabricijus puolė ant kelių ir apsipylė 
ašaromis: 

— Pagaliau, po keturiolikos mėnesių ir vienos savaitės! — šūktelėjo 
jis. — Sudiev, pamokslai! 

Būtų per ilga aprašinėti patrakusius jausmus, kurie apniko tą dieną 
Fabricijaus ir Klelijos širdis. Varteliai, nurodyti laiškutyje, vedė ne kur 
kitur, o į Krešencių rūmų šiltnamį, ir Fabricijus bent dešimt kartų tą 
dieną sugebėjo pasižiūrėti į juos. Pasiėmė ginklus ir dar trupuų prieš dvy- 
liktą skubiu žingsniu vienas priėjo prie tų vartelių; čia, neapsakytam savo 
džiaugsmui, išgirdo gerai pažįstamą balsą, tyliai sakantį: 

— Eik čionai, mano širdies mylimasis. 

Fabricijus atsargiai įėjo ir tikrai atsidūrė šiltnamyje, bet priešais langą, 
tankiai užpintą virbais, per tris ar keturias pėdas nuo žemės. Buvo visiš- 
kai tamsu, Fabricijus išgirdo kažką brazdant už lango, ranka apčiuopė 
virbus ir staiga pajuto, kaip pro virbus išlindusi kažkieno ranka paėmė 
jo ranką ir, pakėlusi prie lūpų, pabučiavo. 

— Tai aš, - sušnabždėjo brangus jam balsas, — atėjau pasakyti tau, kad 
myliu tave, ir paklausti, ar sutinki daryti tai, ką aš liepsiu. 

Nesunku įsivaizduoti, ką atsakė, kaip nudžiugo ir kaip nustebo Fab- 
ricijus; praėjus pirmajam jausmų antplūdžiui, Klelija pasakė: 

— Padariau, kaip žinai, apžadą madonai niekados tavęs nematyti; štai 
kodėl priimu tave tokioje tamsoje. Atsimink, jei kada mėginsi priversti 
mane pasižiūrėti į tave dienos šviesoje, tarp mudviejų viskas bus baigta. 
Bet visų pirma — aš nenoriu, kad tu sakytum pamokslus Anetai Marini; 
taip pat nemanyk, kad tai man atėjo į galvą kvaila mintis atnešti krėslą į 
Dievo namus. 

— Angele mano, aš niekam daugiau nesakysiu pamokslų — sakiau 
juos vien tikėdamasis pamatyti tave. 

— Nekalbėk taip, atsimink, kad man negalima tavęs matyti. 

O dabar paprašysime skaitytoją leisti mums tylomis peržengti trejų 
metų laikotarpį. 

Tuo metu, nuo kurio vėl pradedame savo pasakojimą, grafas Moska 
jau seniai sugrįžęs į Parmą; jis vėl ministras pirmininkas, ir galingesnis 
negu kada anksčiau. 

Po tų trejų dieviškos laimės metų mylinčioje Fabricijaus širdyje su- 
kilo užgaida, dėl kurios viskas apvirto kitaip. Markizė turėjo sūnų, žavų 
dvejų metų berniuką Sandriną, kuriuo negalėjo atsidžiaugti; vaikas vi- 

sada būdavo su motina arba sėdėdavo ant kelių markizui Krešenciui; 
Fabricijus, priešingai, beveik niekada jo nematydavo; o jis nenorėjo, kad 
vaikas pamiltų kitą tėvą. Tada jam kilo mintis pagrobti vaiką tokio am- 
žiaus, kol jis dar nieko aiškiai neprisimins. 

Ilgomis dienos valandomis, kai markizė negalėjo matytis su savo 
mylimuoju, jos vienintelė paguoda buvo Sandrinas; mes mat turime at- 
skleisti skaitytojui vieną dalyką, kuris pasirodys keistas tiems, kas gyve- 
na į šiaurę nuo Alpių: nors ir nusidėjusi, ji liko ištikima savo apžadui; 
skaitytojas turbūt dar atsimena, kad ji buvo pažadėjusi madonai niekada 
nenalyti Fabricijaus — lygiai tokie buvo jos žodžiai; taigi ji priimdavo jį tik 
naktį ir kambaryje niekada nežiebdavo šviesos. 

Bet priimdavo jį mylimoji kas vakaras; ir nuostabus dalykas, šitame 
dvare, kurį kamavo smalsumas ir nuobodulys, niekada niekas nė nenu- 
manė apie šitą aw/72ia'?, kaip sakoma Lombardijoje, — taip apdairiai vis- 
kas buvo numatyta Fabricijaus. Jų meilė buvo per daug karšta, kad būtų 
galėjusi apsieiti be vaidų; Kleliją dažnai kankindavo pavydas, bet susi- 
kivirčydavo jie beveik visados dėl ko kito. Jei Fabricijus kartais, gudriai 
pasinaudojęs kuriom nors viešom iškilmėm, ateidavo į tą pačią vietą, kur 
buvo markizė, kad galėtų ją pamatyt, jinai kokia nors dingstimi skubiai 
pasišalindavo ir ilgesnį laiką neleisdavo mylimajam lankytis pas ją. 

Parmos valdovo dvare visi stebėjosi, kad apie tokio nepaprasto gro- 
žio ir pranašaus proto moterį niekas nežino meilės istorijų; ji daug kam 
buvo sužadinusi aistrą, daug kas dėl jos darė kvailystes, todėl Fabricijus 
taip pat dažnai pavyduliavo. 

Šaunusis arkivyskupas Landrianis jau seniai buvo miręs; Fabricijaus 
pamaldumas, jo pavyzdingas gyvenimo būdas, iškalba išdildė Landria- 
nio atminimą; vyresnysis jo brolis buvo miręs, ir visi šeimos turtai ati- 
tekę jam. Nuo to laiko jis kasmet išdalydavo savo diecezijos vikarams 
ir klebonams šimtą su viršum tūkstančių frankų pajamų, gaunamų iš 
Parmos arkivyskupijos. 

Vargu kas būtų galėjęs ir svajoti apie labiau godojamą, garbingesnį ir 
naudingesnį gyvenimą negu tas, kurį gyveno Fabricijus; tik staiga viską 
sutrikdė toji nelemta įsimylėjusios širdies užgaida. 

— Dėl tavo apžado, kurį aš gerbiu, tačiau kuris yra mano gyvenimo 
nelaimė, nes tu nenori manęs matyti šviesoje, — tarė jis kartą Klelijai, — aš 
esu priverstas nuolat būti vienas, vienintelė mano pramoga — darbas; 
bet ir to paties man kartais pristinga. Šitaip atšiauriai ir liūdnai belei- 
džiant ilgas dienos valandas, į galvą man atėjo viena mintis, ji jau pusę 
metų nuodija man gyvenimą ir su ja aš veltui kovoju. Mano sūnus ne- 
mylės manęs: juk jam niekas niekada apie mane neužsimena. Jis auga 
malonioje Krešencių rūmų prabangoje, o manęs beveik nepažįsta. Kai 
man pasitaiko retkarčiais jį pamatyti, jis visada primena man dangišką jo 
motinos grožį, į kurį man uždrausta žiūrėti, bet jam mano veidas turbūt 
atrodo labai rimtas, o vaiko supratimu liūdnas. 

— Sakyk, kur link tu kreipi tą kalbą? — paklausė markizė. —- Man da- 
rosi baisu. 

— Aš noriu atgauti sūnų; noriu, kad jis gyventų šalia manęs; noriu kas- 
dien jį matyti, noriu, kad jis priprastų ir pamiltų mane; noriu, kad ir aš ga- 
lėčiau niekieno nevaržomas jį mylėti. Kad piktas mano likimas, neturintis 
pavyzdžio pasaulyje, lėmė man nepatirti tos laimės, kuria džiaugiasi tiek 
mylinčių širdžių, ir kad aš negaliu gyventi su tuo, kas man brangiausia pa- 
saulyje, aš noriu bent jau turėti šalia savęs būtybę, kuri primintų tave mano 
širdžiai ir tam tikru atžvilgiu atstotų tave. Tarnybos reikalai ir žmonės tapo 
man našta šitoje priverstinėje mano vienatvėje; tu žinai, kad garbėtroška 
man — tuščias žodis nuo tos palaimingos akimirkos, kai Barbonė įtraukė 
mane į kalinių sąrašą tvirtovėje, ir visa, kas nėra širdies išgyvenimai, man 
atrodo juokinga, kai toli nuo tavęs mane kamuoja graužatis. 

Lengva suprasti, kaip giliai pažeidė Klelijos sielą jos mylimojo šird- 
gėla; ir jos liūdesys buvo juo gilesnis, kad jinai jautė, jog Fabricijus savo- 
tiškai teisus. Ji net suabejojo, ar nepamėginus nutraukti apžadą. Tada ji 
galėtų priimti Fabricijų dienos šviesoj, kaip bet kurį kitą aukštuomenės 
asmenį: jos, kaip doros žmonos, geras vardas tiek tvirtas, jog niekam 
neateitų į galvą ją šmeižtu. Ji įtikinėja save, kad už gerus pinigus galima 
būtų išsirūpinti atleidimą nuo apžado, bet taip pat juto, kad šitoks grynai 
pasaulietiškas reikalų sutvarkymas nenuramintų jos sąžinės, o užsirūsti- 
nęs dangus gal net nubaustų ją už šį naują nusikaltimą. 

Kita vertus, jeigu ji ir sutiktų nusileisti tokiam suprantamam Fab- 
ricijaus norui, jeigu ir stengtųsi neskaudinti šios mylinčios sielos, taip 
gerai jai pažįstamos ir taip keistai praradusios ramybę dėl jos keisto 
apžado, - kaipgi pagrobti vieno žymiausių Italijos didikų vienturtį 
sūnų, kad apgaulė neiškiltų aikštėn? Markizas Krešencis nepagailėtų 
didžiausių pinigų, pats vadovautų ieškojimams, ir anksčiau ar vėliau 
pagrobimas išaiškėtų. Buvo tik vienas būdas išvengti šio pavojaus: iš- 
siųsti vaiką kur toli, pavyzdžiui, į Edinburgą ar į Paryžių; bet motinos 
širdis negalėjo ryžtis taip daryti. Fabricijus siūlė kitą išeitį, iš tikro visų 
protingiausią, bet paklaikusios motinos akims tai būva lyg kokia pik- 
ta pranašystė, kažkas dar kraupesnio: reikia, sakė Fabricijus, suvaidinti 
ligą; vaikas ims vis labiau negaluoti ir pagaliau, kai markizas Krešencis 
kur išvyks, tariamai numirs. 

Klelija šį sumanymą atstūmė su pasibjaurėjimu, beveik su siaubu; 
nutrūko net jų santykiai, bet, žinoma, neilgam. 

Klelija teigė, kad nereikią bandyti Dievo kantrybės; šitas karštai my- 
limas sūnus esąs nuodėmės vaisius, ir jeigu jie užsitrauksią dangaus rūs- 
„tybę, Dievas tikriausiai jį atsiimsiąs. Fabricijus vėl ėmė kalbėti apie keistą 
savo dalią. 

— Luomo, į kurį patekau visai atsitiktinai, — sakė jis Klelijai, — ir savo 
meilės esu pasmerktas amžinai vienatvei, ir negaliu, kaip daugumas 
mano konfratrų, džiaugtis artimu bendravimu su mylimu asmeniu, nes 
jūs sutinkate priimti mane tik tamsoje; ir toji mano gyvenimo dalis, kurią 
galiu praleisti su jumis, trunka, taip sakant, vos kelias akimirkas. 

Buvo pralieta daug ašarų. Klelija susirgo; bet ji taip mylėjo Fabrici- 
jų, jog negalėjo ilgiau priešintis, nepadaryti tos šiurpios aukos, kurios ji 
reikalavo. Ir štai Sandrinas tariamai susirgo; markizas skubiai iškvietė 
garsiausius gydytojus, ir tada Klelija atsidūrė su baisia kliūtimi, kurios 
nebuvo numačiusi: reikėjo kaip nors tą dievinamą kūdikį apsaugoti nuo 
gydytojų prirašytų vaistų, o tai nebuvo toks paprastas dalykas. 

Vaikas, išlaikytas lovoje ilgiau, negu galėjo pakelti jo sveikata, iš ti- 
krųjų susirgo. Kaip paaiškinti gydytojui šios ligos priežasųų? Draskoma 
dviejų priešingų ir vienodai jaudinančių rūpesčių, Klelija vos neišpro- 

tėjo. Pripažintu, kad vaikas tariamai pasveikęs, ir pražudyti visų ilgų ir 
sunkių jos apgaudinėjimų vaisius? Fabricijus savo ruožtu negalėjo nei 
atleisti sau, kad smurtauja prieš mylimosios širdį, nei atsisakyti savo su- 
manymo. Jis surado būdą kiekvieną nakų aplankyti sergantį vaiką, ir tai 
sukėlė naują painiavą. Markizė ateidavo slaugyti sūnaus, ir kartais Fabri- 
cijus norom nenorom pamatydavo ją žvakių šviesoje; kenčiančiai Kleli- 
jos širdžiai tai atrodė siaubinga nuodėmė, pranašaujanti Sandrino mirtį. 
Garsiausi kazuistai, kurių ji atsiklausė, ką daryti, jei apžado laikymasis 
yra aiškiai žalingas, atsakė, kad apžado sulaužymo negalima laikyti nu- 
sikaltimu, jei asmuo, susisaistęs apžadu Dievo akyse, nesilaikė jo ne dėl 
tuščio malonumo, bet dėl to, kad nebūtų padaryta aiškaus blogio. Bet 
markizė vis tiek liko nusiminusi, ir Fabricijus aiškiai matė, kad jo keistas 
sumanymas atneš mirtį ir Klelijai, ir jo sūnui. 

Jis kreipėsi pagalbos į savo artimą bičiulį, grafą Moską; net ir šitą 
visko mačiusį ministrą sugraudino ta meilės istorija, kurią jis anaiptol ne 
visą žinojo. 

— Aš pasirūpinsiu, kad markizo bent penkias ar šešias dienas nebūtų 
namie. Kada jums to reikės? 

Po kiek laiko Fabricijus pranešė grafui, kad viskas parengta ir kad 
galima būtų pasinaudoti markizo išvykimu. Po dviejų dienų, kai marki- 
zas raitas grįžo iš vieno savo dvaro netoli Mantujos, jį užpuolė plėšikai, 
matyt, iš keršto kažkieno pasamdyti, sugriebė jį, tačiau nieko pikto ne- 
padarė, tik įsodino į valtį ir tris dienas plukdė Po upe žemyn, tuo pačiu 
keliu, kuriuo anuomet keliavo Fabricijus po išgarsėjusio susirėmimo su 
Džilečiu. Ketvirtą dieną plėšikai išlaipino markizą vienoje negyvenamo- 
je Po saloje, prieš tai viską iš jo atėmę, nepalikę nei pinigų, nei kokio 
bent kiek vertesnio daiktelio. Tik po dviejų dienų parsigavo markizas į 
Parmą; kai parvyko, rūmai buvo nukabinėti juodais audeklais, o visi jo 
žmonės didžiai nusiminę. 

Labai sumaniai atlikto pagrobimo padariniai buvo betgi pražūtingi; 
Sandrinas, slaptomis įkurdintas dideliuose gražiuose namuose, kur mar- 
kizė beveik kasdien lankydavo jį, po kelių mėnesių mirė. Klelija įtikėjo, 
kad dangus teisingai nubaudęs ją už apžado madonai sulaužymą: per 

Sandrino ligą ji tiek sykių matė Fabricijų prie žiburio, o du kartus net 
dienos šviesoje, ir ją buvo pagavę tokie švelnūs jausmai! Karštai mylimą 
savo sūnų ji pergyveno tik keletu mėnesių, bet patyrė saldžią paguo- 
dą — mirė ant mylimojo rankų. 

Fabricijus buvo pernelyg įsimylėjęs ir pernelyg tikintis, kad baigtų 
gyvenimą savižudybe; jis vylėsi sutikti Kleliją geresniame pasaulyje, bet 
turėjo ganėtinai nuovokos, kad jaustų, jog privalo daug ką atpirkt. 

Tuoj po Klelijos mirties jis pasirašė keliolika aktų, kuriais kiekvienam 
savo tarnui paskyrė tūkstančio frankų rentą, tokią pat rentą pasiliko sau; 
grafienei Moskai užrašė keletą dvarų, duodančių maždaug šimtą tūks- 
tančių livrų metinių pajamų; tokią pat sumą — savo motinai, markizei del 
Dongo, o kas liko iš tėvo palikimo, — vienai savo seseriai, prastai nute- 
kėjusiai. Rytojaus dieną, įteikęs kur reikia atsistatydinimą iš arkivyskupo 
ir visų kitų pareigų, kurias buvo gavęs iš Ernesto V malonės ir minis- 
tro pirmininko draugiškumo dėka, užsidarė Parmos kartūziečių vienuolyne, 
miškuose netoli Po, dvi mylios nuo Sakos. 

Kadaise grafienė Moska buvo visiškai pritarusi vyro sutikimui vėl 
perimti vadovavimą vyriausybei, bet pati niekados nepanoro grįžti į Er- 
nesto V žemes. Savo rezidencija ji pasirinko Vinjaną, už ketvirčio mylios 
nuo Kazal Madžorės, kairiajame Po krante, vadinasi, Austrijos žemėje. 
Prašmatniuose Vinjano rūmuose, kuriuos jai pastatydino grafas, ketvir- 
tadieniais ji priimdavo visą aukštąją Parmos visuomenę, 0 savo gausius 
draugus — kasdien. Fabricijus nė dienos nepraleisdavo neapsilankęs Vin- 
jane. Trumpai tariant, iš šalies grafienė atrodė visiškai laiminga, bet savo 
dievinamąjį Fabricijų nedaug tepergyveno, o šisai kartūziečių vienuolyne 
teišbuvo vienerius metus. 

Kalėjimai Parmoje ištuštėjo, grafas buvo neapsakomai turtingas, 
valdiniai garbino Ernestą V ir lygino jo valdymą su didžiųjų Toskanos 
kunigaikščių!'* laikais 

Žymus prancūzų rašytojas Stendalis (Anri Belis [Henri Beyle]; 1783—1842) 
ilgai gyveno Italijoje ir laikė ją savo „širdies tėvyne“, 1831-1841 m. jis buvo Pran- 
cūzijos konsulu Italijos mieste Čivitavekijoje. Čia į jo rankas pateko Renesanso 
laikų italų kronika „Farnezių šeimos didybės kilmė“. Jis labai ja susidomėjo, ir jau 
1832 m. jam kilo mintis panaudoti kai kuriuos toje kronikoje aprašytus įvykius 
nedideliam romanui. Ilgai brandinęs šį sumanymą, jis nusprendė perkelti tuos įvy- 
kius į savo laikų Italiją. 1838 m. lapkričio mėnesio pradžioje Stendalis sėdo rašyti 
„Parmos vienuolyno“ ir sudiktavo romaną per 7 savaites. Knyga išėjo iš spaudos 
1839 m. balandžio mėnesį. 

T 

! Jau seniai mane tas mielas kraštas masino parašyti apie jį. Arzostas, „Satyros“, IV“ 

? Lodis — miestas Šiaurės Italijoje (Lombardijoje), prie Ados upės. 1796 m. 
gegužės 10 d. Napoleonas prie Lodžio miesto sutriuškino Austrijos kariuomenę. 
Svarbiausias mūšis įvyko prie Ados upės tilto. 

2 jo imperatoriškoji ir karališkoji didemybė - Pranciškus II (1768-1835), Austrijos 
imperatorius, Napoleono priešas, daug kartų jo sumuštas. 

* Frydrichas Barbarosa, Vokietijos imperatorius, 1162 m. po ilgo apgulimo 
privertė Milaną pasiduoti, sugriovė jo tvirtoves ir visus namus. 

* Karolis V (1500-1558) — Vokietijos imperatorius ir Ispanijos karalius, 
didžiulės kolonijinės imperijos valdovas, siekė užtikrinti Habsburgams pirmavimą 
Europoje ir sukurti „pasaulinę krikščioniškąją monarchiją“. Dėl tokios jo politikos 
kilo daug karų. Pi/Ąpas II (1527-1598) —- Karolio V sūnus, Ispanijos, Neapolio ir 
Sicilijos karalius, Milano kunigaikštis, pagarsėjęs savo reakcine politika ir žiauriais 
autodafė, rengiamais jo akivaizdoje. Siekė pavergti visą pasaulį. Dėl to ir tėvo, ir 
sūnaus valdymo metai buvo Milanui itin baisūs. 

* archikunigaikštis — erchercogas Ferdinandas (1754—1806), Austrijos imperato- 
riaus šeimos narys, imperatoriaus vietininkas Šiaurės Italijoje. 

' Gro, Antuanas (Gros; 1771-1835) — žymus prancūzų tapytojas, Napoleono 
gerbėjas, atvaizdavęs visus svarbesnius jo žygius. 

* uncija — šešioliktoji dalis svaro, apie 30 gramų. 

* Viskonėai - kunigaikščių giminė, valdžiusi Milaną XIII-XV a. Išsibaigus jos 
pagrindinei linijai, valdžia atiteko Sforcų giminei. 

'0 Kasanas — Šiaurės Italijos miestas prie Ados upės. 1799 m. austrų ir rusų 
kariuomenė, vadovaujama Suvorovo, sumušė čia prancūzus. 

"! vasa de! Dongo — del Dongų šeima (4). 

!? Arkola — Šiaurės Italijos miestelis ant Alponos upės kranto, garsus tuo, kad 
Napoleonas čia 1796 m. sutriuškino austrus. 

5 I onatas - miestelis Šiaurės Italijoje (Lombardijoje), ant Gardo ežero kranto. 
Napoleonas 1796 m. sumušė čia dukart stipresnę austrų armiją. 

* Novis — miestas Šiaurės Italijoje (Pjemonte). Čia 1799 m. įvyko kruvinas 
mūšis, kuriame rusai ir austrai, Suvorovo vadovaujami, sumušė prancūzus. 

P mameliukai — iš pradžių Egipto sultonų leibgvardija, vėliau (XIII-XV a.) 
užgrobusi valdžią. Napoleono ekspedicijos laikais mameliukai tebebuvo įtakingi 
šalyje, bet pasidavė Napoleonui. 

'9 Kotoras — Dalmatijos miestas prie įlankos, ant Adrijos jūros kranto, priklausęs 
XIX a. pradžioje Austrijai, kuri turėjo čia tvirtovę. 1801 m. į ją buvo atgabenti 
kalėti trisdešimt aštuoni italų patriotai, milaniečiai. Kaliniai tais pačiais metais buvo 
išlaisvinti, grįžo į Milaną ir buvo iškilmingai sutikti. 

" Marengas — vietovė Italijoje (Pjemonte). 1800 m. birželio 14 d. čia įvyko 
mūšis tarp prancūzų ir austrų kariuomenės. 

8 Casa Tanzi - Pokylių rūmai (+7.). 

P brincas Eugenijus — kunigaikštis de Boarnė (Beauharnais;1781—1824), Na- 
poleono įsūnis, valdęs jo vardu Italiją (1805-1814). | 

2 Lombardijos-Venecijos Karalystė buvo sudaryta Vienos kongreso (1814-1815) 
ir perduota Austrijai. 

“| Prina, Džuzepė (1766-1814) — finansų ministras Italijos Karalystėje Napo- 
leono laikais. 

2 Bubna-Liticas (1772-1825) — grafas, Austrijos maršalas, vyriausiasis kariuo- 
menės vadas Lombardijoje. 

2 Cizalpinė Resbublika — Napoleono 1797 m. įkurta valstybė šiaurinėje Italijoje 
(sostinė — Milanas). 1805—1814 m. - Italijos Karalystė. 

* Kanjola, Luidžis, markizas (Cagnola; 1762-1833) — italų architektas. 

 Markezis, Pompėjus (Marchezi; 1790-1858) — italų skulptorius, Kanovos 
mokinys. 

* Viganas, Salvatorė (Vigano; 1796-1821), - žymus italų baletmeisteris, Sten- 
dalio labai vertinamas. 

7 Monts, Vinčencas (Monti; 1754—1828) — žymus italų poetas, daug rašęs 
politinėmis temomis. 

28 Linji - Belgijos kaimas, kur 1815 m. birželio 16 d. Napoleonas sumušė prūsų 
armiją, vadovaujamą Bliucherio. 

? Emono sūnis — prancūzų viduramžių poemos personažai — keturi broliai rite- 
riai. Jie turėję stebuklingą žirgą Bajarą, ant kurio susėsdavę visi keturi. 

* Nėjus, Mišelis (Ney; 1769—1815) — Prancūzijos maršalas, pramintas „narsiau- 
siu iš narsiausiųjų“. Po Borodino mūšio Napoleonas suteikė jam Maskvos kuni- 
gaikščio titulą. Po antrosios Restauracijos karo teismo nuosprendžiu sušaudytas. 

2! gratis bro Deo - beprasmiškai, be reikalo (b/.). 

22 Fenelonas, Fransua (Fėnelon; 1651-1715) — prancūzų rašytojas moralistas, 
Kambrė arkivyskupas, palaidotas Kambrė katedroje. 

> Pelikas, Silvijas (Pellico; 1789—1854) - italų rašytojas. Apkaltintas dalyvavimu 
karbonarų veikloje, buvo Austrijos valdžios nuteistas ir išsėdėjo 8 metus Špilbergo 
tvirtovėje. Savo knygoje „Mano kalėjimai“ (1833) jis Milano policiją vadina 
„šventosios Margaritos draugais“ — pagal pavadinimą gatvės, kurioje ji buvo 
įsikūrusi. 

* Stendalio turima galvoje 1746 m. liaudies sukilimas Genujoje prieš austrus. 
Tais metais Genuja, Prancūzijos sąjungininkė, buvo priversta pasiduoti austrams, 
tačiau didžiulė kontribucija ir mokesčiai sukėlė liaudies pasipiktinimą austrais ir 
Genujos aristokratija. Austrai buvo išvyti, Genujoje įkurta respublika (1746 m. 
gruodis). 

5 Andrianas, Aleksandras (1797-1863) — prancūzų kilmės karbonaras. Suim- 
tas ir nuteistas, iškalėjo Špilbergo tvirtovėje 8 metus kartu su Peliku. Grįžęs į 
Prancūziją, 1837-1838 m. išleido prisiminimus apie savo kalėjimo metus. 

* Bajaras (Pjeras diu Terajis, senjoras de, [Bayard]; 1475-1524) — prancūzų 
karvedys, žuvęs karaliaus Pranciškaus I žygyje į Italiją tes Romanjano miesteliu. 

* seccatore — įkyrus, nepakenčiamas žmogus (7). 

* Koredžas (Alegris, Antonijus, [Allegri, vadinamas Corregio]; 1489-1534) — 
įžymus Renesanso epochos italų dailininkas, gyvenęs ir kūręs Parmoje. 

* Čia minimos to meto Milano aukštuomenės gražuolės, kurias pažinojo 
Stendalis. 

* Sanmikelis, Mikelis (Sanmicheli; 1484—1559) — italų architektas ir inžinierius, 
pastatęs daug pilių ir bažnyčių. 

*! Andrianas savo knygoje mini Špilbergo tvirtovės kapelioną, kuris veikė kaip 
slaptas vyriausybės agentas ir vėliau buvo paskirtas vyskupu. 

* Constitutionne! — prancūzų nuosaikiosios liberalinės opozicijos spaudos lei- 
dinys, įsteigtas 1815 m. ir ėjęs iki 1914 m. 

* Alferis, Vitorijus (Alfieri; 1749—1803) — žymus italų poetas ir dramaturgas, 
smerkęs tironiją, propagavęs aristokratinę respubliką. 

*“ Čia minimas Napoleono karas su Ispanija, pradėtas 1808 m. 

* disinvoliura — nesivaržymas (it). 

“ Paryžiaus vyriausiasis komiitelas — Visuomenės gelbėjimo komitetas, įkurtas 
Konvento 1793 m. kovai su kontrrevoliucija. 

* Corso — plati, graži gatvė, mėgstamiausia miesto gyventojų pasivaikščiojimų 
ir susitikimų vieta. 

* Kasandras — tradicinis italų komedijos personažas, kvailo ir lengvatikio, visų 
apgaudinėjamo senio tipas. 

* Kanova, Antonijus (Canova; 1757-1822) — italų skulptorius, neoklasicizmo 
atstovas, didžiai vertintas savo amžininkų. Jo darbo yra garsi Napoleono statula 
Milane ir Napoleono biustas Fonteneblo rūmuose. 

“ Fonda (1648-1652) — feodalinės aristokratijos sukilimas prieš karaliaus 
valdžios absoliutizmą ir Mazarinį, nepilnamečio Liudviko XIV pirmąjį ministrą. 

"" Adrianas - Romos imperatorius (117—138). Jo pastatydintas mauzoliejus yra 
įžymus senovės Romos architektūros paminklas. 

?2 Povilas III (1468-1549) — popiežius, kilęs iš kunigaikščių Farnezių giminės ir 
savo įtaka ypač tą giminę išaukštinęs. 

* Renalis, Gijomas (Raynal; 1713—1796) — abatas, Švietimo epochos prancūzų 
istorikas ir filosofas. 

* Tiberijus (42 pr. Kr.—-37 m.) - Romos imperatorius, miręs Mizenėje, kyšulyje 
netoli Neapolio. 

> Fenelonas (žr. kom. 32) savo didaktiniame veikale „Telemacho nuotykiai“ 
(1699) dėsto politinę moralę, nurodo monarcho pareigas valdiniams. 

** Monitore Napolitano — italų laikraštis, ėjęs Partenopėjos Respublikoje, 1799 m. 
Neapolyje įkurtoje prancūzų ir tegyvavusioje keletą mėnesių. 

"? San Fekčė (1761-1800) — Neapolio didikė, Partenopėjos Respublikos 
šalininkė; atkūrus monarchiją, pasmerkta myriop. Stendalis ją painioja su markize 
de Foneska (1768—1799), kuri leido laikrašų Momtore Napolitano, puolusį karaliaus 
valdžią, ir, grįžus monarchijai, buvo pakarta. 

* Degjus - Romos imperatorius (249—251), pagarsėjęs krikščionių persekio- 
jimu. Vienas pagrindinių Kornelio tragedijos „„Polieuktas“ (1640) veikėjų. 

 Poleuktas (III a.) — krikščionis kankinys. Čia turima galvoje Donicečio to 
paties pavadinimo opera, kuri Neapolyje buvo uždrausta. 

* vasto Giusebbe — Juozapas Skaistusis (74). Juozapas — Senojo Testamento 
personažas. Brolių parduotas į vergiją, atsidūrė Egipte. Ten jį veltui bandė suvilioti 
jo viršininko Putifaro žmona. 

*! Romania — Italijos provincija (sostinė — Ravena). 

* Eilutė iš italų poeto V. Mončio (žr. kom. 27) poemos „Maskeroniana““. 

 Merkadantė, Severijus (Mercadante; 1795—1870) — italų kompozitorius. Jo 
opera „Eliza ir Klaudijus“ buvo tada labai populiari Milane. 

* Galearas (Storca, Galeacas Marija, 1444—1476) — Milano kunigaikštis nuo 
1466 m., pagarsėjęs savo žiaurumu ir nusikaltimais. 

6 Džonas Bulis — tradicinė anglų buržua pravardė (vardas paimtas iš Dž. Arbat- 
noto satyros „Džono Bulio istorija“, 1712). 

66 Temistoklis (525—460 pr. Kr.) —- Atėnų politikas ir karvedys, didelis patriotas. 
Ištremtas iš tėvynės, rado prieglobstį pas Persijos karalių Artakserksą, atėniečių 
priešą. 

“ $iusė, Luji (Suchet; 1770-1826) - Prancūzijos maršalas, dalyvavęs Napoleono 
karuose Ispanijoje. 

66 Pius VII (Kjaramontis, Barnabas 1742-1823) — popiežius nuo 1800 m. 
1796 m. buvo dar Imolos vyskupu ir, šį miestą užėmus prancūzams ir prijungus 
prie Cizalpinės Respublikos, išleido ganytojišką laišką, kuriame išreiškė palankumą 
respublikos valdžiai ir paskelbė, kad religija gali būti suderinama su kiekviena 
valdžia. Būdamas popiežiumi, priešinosi Napoleono politikai ir 1803-1814 m. 
faktiškai išbuvo jo belaisviu Paryžiuje. 

9 velturino — vežikas. 

"V vicolo — skersgatvis. 

"! borco — paršas. 

" Cmabuė, Džovanis (apie 1240-1302) — italų dailininkas, protorenesanso at- 
stovas. 

" Bujfų teatras — italų teatro Paryžiuje pavadinimas aukštuomenės šnekamojoje 
kalboje. 

"* Buratis, Pjetras (Burati; 1772-1832) - liberalios pakraipos italų poetas satyrikas. 

P brebotenze — akiplėšiški užmojai. 

"e Autoriaus ironija: Pjetras Luidžis, Parmos ir Pjačencos kunigaikštis, buvo 
pagarsėjęs ištvirkėlis. 

" bonios Stark kelionių knyga — anglų keliautojos Merienos Stark (Starke) veikalas 
„Laiškai iš Italijos, rašyti 1792-1798 m.“ (1800). 

"8 vomeriere — padavėjas. 

"? bodesta — miesto galva, Italijos miestų vyriausiasis administratorius. 

5 Polineks (itališkai Pulčinela) - tradicinis italų komedijos de//'arte personažas, 
suktas tarnas. Jis būdavo vaizduojamas kuprotas, ilganosis, kalbąs sniaukrojančiu 
balsu. 

*! Parmedžanino vardu buvo žinomas Parmos dailininkas Frančeskas Macola 
(1503-1540). 

5 Inteligenti bauca — Protingas supranta iš vieno žodžio (44). 

Vo - jūs. Bet mandagi kreipimosi forma italų kalboje — trečiasis asmuo. 

ad boc — specialiai, šiam atvejui (/4.). 

8 Renis, Gvidas (Reni; 1575-1642) — italų dailininkas. 

86 Judita — biblinė žydų didvyrė, kuri, gelbėdama apsiaustą gimtąjį miestą 
Betuliją, sugundė savo grožiu priešo kariuomenės vadą Holoferną ir paskui jį 
nužudė. 

“ Razoris, Džovanis (1766-1837) — italų gydytojas ir patriotas, dalyvavęs 
karbonarų sąmoksle ir austrų nuteistas kalėti dvejus metus. Stendalio bičiulis. 

* Armida — T. "Taso „Išvaduotosios Jeruzalės“ herojė, burtininkė, sužavėjusi 
savo grožiu priešų didvyrį Rinaldą ir sulaikiusi jį toli nuo jo armijos. 

*? motu brobrio — dekretas, suvereno skelbiamas be niekieno prašymo (4/.). 

* šensenistai — perkeltine prasme — griežtos dorovės propaguotojai. 

*! aguelta di Perugia — „Perudžos vandenėlis“, tokie nuodai. 

*2 Vanvitelis, Luidžis (1700-1773) — žymus italų architektas. 

* Tesėjas, Ibolitas - graikų mitų herojai. 

* Akksandras Farnezė (1545—1592) — žymus karo vadas, Ispanijos karaliaus 
Pilypo II vietininkas Nyderlanduose. Nusiųstas į Prancūziją pagelbėti katalikams, 
privertė Henriką IV atsitraukti nuo apgulto Paryžiaus (1590 m.). 

> Kordė Šarlotė (Corday; 1768-1793) — Marato, žymaus jakobinų veikėjo, 
žudikė. Giljotinuota revoliucinio tribunolo sprendimu. 

** Kasandras — italų komedijos personažas, vaikų apgautas tėvas. 

" vonditio sine gua non — būtina sąlyga (/0£.). 

*8 Juna - įnoris, kaprizas (+4). 

* Paladžis, Peladžas (1775-1860) — italų tapytojas ir skulptorius. 

10 in betto — širdies gilumoje (/£.). 

9! Reina, Frančeska (1772-1826) — Milano advokatas ir politinis Italijos veikė- 
jas. Į gyvenimo pabaigą domėjosi literatūra, išleido daug italų veikalų su plačiais 
komentarais. 

92 Krescencijus (X a.) - Romos tribūnas, Bažnyčios autoriteto priešininkas, per- 
galingai kovojęs su popiežiais ir su vokiečių įtaka. 

1 Fokelbergas (1786-1854) — švedų skulptorius, nuo 1820 m. gyvenęs Romoje. 

10! Teneranis, Pjetras (1789—1869) — italų skulptorius, Kanovos mokinys. 

' Ajecas, Frančeskas (1791-1882) — dailininkas, romantinės krypties italų 
tapybos pradininkas. | 

16 Pranteskas Sforca — XV a. italų kondotjeras, vėliau Milano kunigaikštis. Jam 
pavyko išvyti prancūzų kariuomenę iš Italijos ir sudaryti italų valstybių sąjungą. 
Lorencas Įstabusis Medis (1449-1492) — Florencijos Medičių giminės atstovas, po- 
etas, meno gerbėjas. Mirus tėvui, drauge su broliu valdė Florencijos Respubliką. 
Karalius Robertas —- Neapolio karalius (1309-1343), siekęs pašalinti vokiečių įtaką 
italams ir sujungti visą šalį; Petrarkos bičiulis. Ko/2 di Rienas (1313-1354) — Ro- 
mos tribūnas, tautinio sukilimo Romoje vadas. 1348 m. paskelbęs Romoje liaudies 
valdžią, vėliau slapstęsis kalnuose, žuvęs per suirutę Romoje. 

" Kondijakas, Etjenas Bono de (Condillac; 1715—1780) - abatas, prancūzų filo- 
sofas švietėjas, Parmos kunigaikščio Ferdinando auklėtojas. 

108 Fenelonas — žr. kom. 55. 

'? broliai pinoritai - vienuoliai pranciškonai. 

" Fontana, Frančeskas Luidžis (1750-1822) — italų kardinolas ir istorikas, 
garsėjęs savo erudicija. Diwvuazenas, Žanas Batistas (1744-1813) — prancūzų vysku- 
pas, Napoleono I patarėjas Bažnyčios reikalams. 

"| Gimaroza, Domenikas (Cimarosa; 1749-1801) — italų kompozitorius. Arija 
Ouelle bupille tenere „Kokios mielos akys“ — iš jo operos „Slaptos vedybos“. 

"12 Posakis, kurį kartoja Moljero komedijos „Žoržas Dandenas“ herojus, tur- 
tingas kaimietis Dandenas, vedęs aristokratę ir dėl to labai nelaimingas. 

"P amicizia — draugystė (74). 

"4 Toskanos kunigaikščiai XVIII a. buvo šviesiausi Italijos valdovai: glo- 
bojo žemdirbystę ir prekybą, įvedė kai kurias reformas, cenzūros vaidmuo jų 
kunigaikštystėje buvo menkesnis negu kituose šalies miestuose. 

"5 To the babpy fe» — Nedaugeliui laimingųjų (axg/). Šiuos žodžius Stendalis 
paėmė iš anglų rašytojo Oliverio Goldsmito (Goldsmith; XVIII a.). Jais rašytojas 
reiškia įsitikinimą, kad jo bendraamžiai skaitytojai neįstengs tinkamai įvertinti šio 
romano, nesuvoks tikrosios jo prasmės. 

